A szentmise olvasmányai

Az „A” év vasárnapjaira és a főbb ünnepekre

(Ordo Lectionum Missae)

Mű a Pázmány Péter Elektronikus Könyvtár (PPEK)

– a magyarnyelvű keresztény irodalom tárháza – állományában.

Bővebb felvilágosításért és a könyvtárral kapcsolatos legfrissebb hírekért

látogassa meg a http://www.ppek.hu internetes címet.

Impresszum

A szentmise olvasmányai

Az „A” év vasárnapjaira és a főbb ünnepekre

(Ordo Lectionum Missae)

____________________

A könyv elektronikus változata

Ez a publikáció az azonos című könyv elektronikus változata. A könyv 1989-ban jelent meg a Szent István Társulat kiadásában az ISBN 963 360 535 0 azonosítóval. Az elektronikus változat a Szent István Társulat engedélyével készült. A könyvet lelkipásztori célokra a Pázmány Péter Elektronikus Könyvtár szabályai szerint lehet használni. Minden más szerzői jog a Szent István Társulaté. Az elektronikus változat – egy-két kivételtől eltekintve – megtartotta a nyomtatott könyv formázását.

A könyvet Lovász Tibor vezetésével a „szegedi kispapok” vitték számítógépbe.

Tartalomjegyzék

Impresszum

Tartalomjegyzék

A Magyar Katolikus Püspöki Kar előszava

Istentiszteleti Kongregáció határozata (1969)

Szentségi és Istentiszteleti Kongregáció határozata (1981)

A magyar fordítás jóváhagyása

A szentmise olvasmányrendje

Előzetes tudnivalók

I. Általános elvek az Isten Igéjének liturgiájához

II. Az igeliturgia a szentmisében

III. Feladatok és szolgálattevők a szentmise igeliturgiájában

IV. A miseolvasmányok elrendezése általában

V. Az olvasmányrend leírása

VI. Az olvasmányrend módosításai, népnyelvű fordításai és tartozékai

Táblázatok

Az egyházi év mozgó ünnepeinek táblázata

A szentleckék rendje az évközi vasárnapokon

Az olvasmányok rendje az évközi köznapokon

Szentírási könyvek címének rövidítése

Advent

Advent 1. vasárnapja

Advent 2. vasárnapja

Advent 3. vasárnapja

Advent 4. vasárnapja

Karácsonyi idő

December 25. – Urunk születése: Karácsony

Vigília mise

Éjféli mise

Pásztorok miséje

Ünnepi mise

A Szent Család ünnepe (Vasárnap Karácsony nyolcada alatt)

Január 1. Szűz Mária, Isten anyja ünnepe (Újév)

Karácsony utáni 2. vasárnap

Urunk megjelenése (Vízkereszt)

Vízkereszt utáni vasárnap: Urunk megkeresztelkedése

Nagyböjt

Nagyböjt 1. vasárnapja

Nagyböjt 2. vasárnapja

Nagyböjt 3. vasárnapja

Nagyböjt 4. vasárnapja

Nagyböjt 5. vasárnapja

Virágvasárnap, az Úr szenvedésének vasárnapja

Körmenet

Ünnepi mise

Nagycsütörtök, krizmaszentelési mise

Húsvéti szent háromnap és húsvéti idő

Nagycsütörtök, az utolsó vacsora miséje

Nagypéntek

Húsvétvasárnap, Urunk feltámadásának ünnepe

Húsvéti vigília

Húsvétvasárnap

Húsvéthétfő

Húsvét 2. vasárnapja

Húsvét 3. vasárnapja

Húsvét 4. vasárnapja

Húsvét 5. vasárnapja

Húsvét 6. vasárnapja

Urunk mennybemenetele

Húsvét 7. vasárnapja

Pünkösd

Vigília mise

Pünkösdvasárnap

Évközi idő

Évközi 2. vasárnap

Évközi 3. vasárnap

Évközi 4. vasárnap

Évközi 5. vasárnap

Évközi 6. vasárnap

Évközi 7. vasárnap

Évközi 8. vasárnap

Évközi 9. vasárnap

Évközi 10. vasárnap

Évközi 11. vasárnap

Évközi 12. vasárnap

Évközi 13. vasárnap

Évközi 14. vasárnap

Évközi 15. vasárnap

Évközi 16. vasárnap

Évközi 17. vasárnap

Évközi 18. vasárnap

Évközi 19. vasárnap

Évközi 20. vasárnap

Évközi 21. vasárnap

Évközi 22. vasárnap

Évközi 23. vasárnap

Évközi 24. vasárnap

Évközi 25. vasárnap

Évközi 26. vasárnap

Évközi 27. vasárnap

Évközi 28. vasárnap

Évközi 29. vasárnap

Évközi 30. vasárnap

Évközi 31. vasárnap

Évközi 32. vasárnap

Évközi 33. vasárnap

Évközi 34. vasárnap – Krisztus király vasárnapja

Urunk főünnepei az évközi időben

Szentháromság vasárnapja

Szentháromság vasárnapja utáni vasárnap – Krisztus Szent Teste és Vére: Úrnapja

Jézus Szent Szívének ünnepe

Augusztus 6. – Urunk színeváltozása

Válaszok és egyéb válaszos zsoltárok

Szűz Mária és szentek miséi

December 8. – A Boldogságos Szűz Mária szeplőtelen fogantatása

December 26. – Szent István első vértanú

Február 2. – Urunk bemutatása (Gyertyaszentelő Boldogasszony)

Március 19. – Szent József, a Boldogságos Szűz Mária jegyese

Március 25. – Urunk születésének hírüladása (Gyümölcsoltó Boldogasszony)

Június 29. – Szent Péter és Szent Pál apostolok

Vigília mise

Ünnepi mise

Július 2. – Szűz Mária látogatása Erzsébetnél (Sarlós Boldogasszony)

Augusztus 15. – Szűz Mária mennybevétele (Nagyboldogasszony)

Vigília mise

Ünnepi mise

Augusztus 20. – Szent István király, Magyarország fővédőszentje

Szeptember 8. – Szűz Mária születése (Kisboldogasszony)

Október 8. – Szűz Mária, Magyarok Nagyasszonya, Magyarország Főpátronája

November 1. – Mindenszentek ünnepe

Egyetemes könyörgések

Advent

Advent 1. vasárnapjára

Advent 2. vasárnapjára

Advent 3. vasárnapjára

Advent 4 vasárnapjára

Karácsonyi idő

Karácsonyra (Vigília mise)

Karácsonyra (Éjféli mise)

Karácsonyra (Pásztorok miséje)

Karácsonyra (Ünnepi mise)

Szent Család ünnepére (Vasárnap Karácsony nyolcada alatt)

Az év utolsó estéjére

Szűz Mária Istenanyaságának ünnepére

Évkezdetre

Karácsony utáni 2. vasárnapra

Urunk megjelenésének ünnepére (Vízkereszt)

Vízkereszt utáni vasárnapra, Urunk megkeresztelkedésének ünnepére

(Évközi 1. vasárnap)

Nagyböjt

Nagyböjt 1. vasárnapjára

Nagyböjt 2. vasárnapjára

Nagyböjt 3. vasárnapjára

Nagyböjt 4. vasárnapjára

Nagyböjt 5. vasárnapjára

A Szenvedés vasárnapjára (Virágvasárnapra)

Húsvéti szent háromnap és húsvéti idő

Nagycsütörtökre az utolsó vacsora miséjében

Húsvét vigíliájára

Húsvétvasárnapra

Húsvéthétfőre

Húsvét 2. vasárnapjára

Húsvét 3. vasárnapjára

Húsvét 4. vasárnapjára

Húsvét 5. vasárnapjára

Húsvét 6. vasárnapjára

Urunk mennybemenetelére

Húsvét 7. vasárnapjára

Pünkösdre (Vigília mise)

Pünkösdre (Ünnepi mise)

Évközi idő

Évközi 2. vasárnapra

Évközi 3. vasárnapra

Évközi 4. vasárnapra

Évközi 5. vasárnapra

Évközi 6. vasárnapra

Évközi 7. vasárnapra

Évközi 8. vasárnapra

Évközi 9. vasárnapra

Évközi 10. vasárnapra

Évközi 11. vasárnapra

Évközi 12. vasárnapra

Évközi 13. vasárnapra

Évközi 14. vasárnapra

Évközi 15. vasárnapra

Évközi 16. vasárnapra

Évközi 17. vasárnapra

Évközi 18. vasárnapra

Évközi 19. vasárnapra

Évközi 20. vasárnapra

Évközi 21. vasárnapra

Évközi 22. vasárnapra

Évközi 23. vasárnapra

Évközi 24. vasárnapra

Évközi 25. vasárnapra

Évközi 26. vasárnapra

Évközi 27. vasárnapra

Évközi 28. vasárnapra

Évközi 29. vasárnapra

Évközi 30. vasárnapra

Évközi 31. vasárnapra

Évközi 32. vasárnapra

Évközi 33. vasárnapra

Urunk főünnepei az évközi időben

Krisztus király ünnepére (Évközi 34. vasárnapra)

Szentháromság vasárnapjára (Pünkösd után 1. vasárnap)

Úrnapra

Jézus Szíve ünnepére (Elsőpéntekre is)

Urunk színeváltozásának ünnepére (Augusztus 6.)

Szűz Mária és szentek miséihez

Szűz Mária szeplőtelen fogantatásának ünnepére (December 8.)

Szent István első vértanú ünnepére (December 26.)

Urunk bemutatásának ünnepére (Gyertyaszentelő Boldogasszony) (Február 2.)

Szent József ünnepére (Március 19.)

Urunk születésének hírüladására (Gyümölcsoltó Boldogasszony) (Március 25.)

Szent Péter és Szent Pál ünnepére (Június 29.)

Szűz Mária látogatására (Sarlós Boldogasszony) (Július 2.)

Szűz Mária mennybevételének ünnepére (Nagyboldogasszony) (Augusztus 15.)

Szent István király ünnepére (Augusztus 20.)

Szűz Mária születésének ünnepére (Kisboldogasszony) (Szeptember 8.)

Magyarok Nagyasszonya ünnepére (Október 8.)

Mindenszentek ünnepére (November 1.)

Zsoltár-dallamok (tónusok)

Alleluja-csoportok a zsoltárokhoz és az evangélium előtti versekhez

A Magyar Katolikus Püspöki Kar előszava

Tisztelendő Testvérek!

A II. Vatikáni Egyetemes Zsinat által elindított liturgikus megújulás egyik fontos célkitűzése volt, hogy az Isten igéje jelentősebb szerepet kapjon az Egyház liturgiájában és a hívek életében.

Az 1969-ben megjelent Missale Romanummal egyidejűleg jelent meg Rómában az Ordo Lectionum Missae, amely az eddiginél bővebben és tudatosabb elrendezésben tárta a hívek elé Isten igéjének kincsestárát.

A Magyar Katolikus Püspöki Kar 1970-ben kezdte meg a Szentmise Olvasmányai magyar nyelvű köteteinek kiadását. A sorozat utolsó, hatodik kötete 1977-ben jelent meg. A Szentmise Olvasmányainak magyar szövegei nem egyszer kritikában részesültek. Ez érthető is: hiszen valójában előzmények nélküli vállalkozás volt. S nem rendelkeztünk még a Szent István Társulat új bibliafordításával sem, így szövegeink csupán a régebbi fordításokat vehették figyelembe. Ezért a Püspöki Kar ezeket a köteteket ideiglenes kiadásként hagyta jóvá.

A közel húsz éves használat után tehát a Római Misekönyv szövegeivel együtt időszerűvé vált a Szentmise Olvasmányai szövegeinek átdolgozása és új kiadása is.

1981-ben Rómában megjelent az Ordo Lectionum Missae második kiadása. E kötetnek különösen is értékes része a jelentősen kibővített Előzetes Tudnivalók. Ez a mélyérzelmű írás összefoglalja az Isten igéjének teológiájával kapcsolatos legfontosabb tudnivalókat, és önálló igeliturgiák tartásához is értékes útmutatásokkal szolgál. E kiadvány egy fontos rendelkezést is tartalmaz, amely szerint a Szentmise Olvasmányait a Neovulgata fordítás felhasználásával kell elkészíteni.

A Magyar Püspöki Kar felkérte a budapesti Pázmány Péter Római Katolikus Hittudományi Akadémia biblikus professzorait, hogy a fenti szempontok figyelembevételével készítsék el a Szentmise Olvasmányainak új magyar szövegeit. Biblikus és egyházzenész szakemberek ugyancsak a fenti követelmények szerint átdolgozták a Válaszos zsoltárokat és az evangélium előtti verseket is. Az egyes olvasmányok elé Dr. Gál Ferenc ny. professzor írt bevezetőt. Minden kötetben megtalálhatók az Egyetemes könyörgések is. A Szentmise Olvasmányainak hat kötetét folyamatosan adjuk majd ki.

Mindezzel az a szándékunk, hogy Isten igéjének a II. Vatikáni Egyetemes Zsinat rendelkezése folytán bőkezűbben terített asztaláról híveink lelküknek fokozott gyarapodására táplálkozhassanak, és mindnyájunk keresztény élete jelentősen gazdagodjék a Biblia kincsestárából.

Budapest, 1989. október 8-án, Magyarok Nagyasszonya ünnepén.

A Magyar Katolikus Püspöki Kar

Istentiszteleti Kongregáció határozata (1969)

ISTENTISZTELETI KONGREGÁCIÓ

106/69.sz.

HATÁROZAT

A szentmisében használatos szentírási olvasmányok rendjét a Szent Liturgiáról szóló rendelkezésnek megfelelően a Szent Liturgiáról szóló rendelkezés végrehajtásával megbízott Tanács elkészítette, és VI. Pál pápa 1969. április 3-án kelt „Missale Romanum” kezdetű apostoli rendelkezésével jóváhagyta azért, hogy Isten igéjének asztala a hívők számára minél gazdagabban legyen megterítve, a Biblia kincseinek tára minél szélesebbre nyíljék, és meghatározott számú év leforgása alatt a Szentírás fontosabb részei a nép előtt felolvasásra kerüljenek. (51. sz.)

Az Istentiszteleti Kongregáció tehát a pápa különleges megbízásából közreadja ezt a Miseolvasmányok Rendjét, és elrendeli, hogy 1969. november 30-tól, advent első vasárnapjától életbe lépjen: mégpedig a legközelebbi egyházi évben használatba kerül a vasárnapi olvasmányok B-sorozata és az „évközi” köznapokon az első olvasmányok II. sorozata.

Minthogy azonban a jelen Olvasmányrendben csak az egyes olvasmányok adatai vannak jelezve, a püspöki karok feladata lesz, hogy teljes szövegek készüljenek a nép nyelvén, megtartva azokat a szabályokat, amelyeket a Szent Liturgiáról szóló rendelkezés végrehajtásával megbízott Tanács elrendelt a népnyelvű fordítások készítéséről 1969. január 25-én kiadott Utasításban. A népnyelvű szövegeket vegyék vagy a Szentírásnak az egyes vidékek számára már törvényesen jóváhagyott és az Apostoli Szentszéktől megerősített fordításaiból, vagy a készülő új fordítást terjesszék megerősítésre e Szent Kongregáció elé.

Minden ellenkező rendelkezés hatályát veszti.

Az Istentiszteleti Kongregáció székhelyén, 1969. május 25-én, Pünkösdvasárnap.

Benno Gut bíboros

A. Bugnini

elnök

titkár

Szentségi és Istentiszteleti Kongregáció határozata (1981)

SZENTSÉGI ÉS ISTENTISZTELETI KONGREGÁCIÓ

CD 240/81. sz.

HATÁROZAT

A MÁSODIK MINTAKIADÁSRÓL

A Miseolvasmányok Rendje, amelynek első nyomtatott mintakiadása 1969-ben készült el, és ugyanazon év május 25-én meg is jelent, VI. Pál pápa különleges megbízása folytán a Szent Liturgiáról kiadott zsinati Rendelkezés értelmében azt célozta, hogy a püspökkari értekezletek számára utat mutasson a szentmisében előforduló különböző szentírási olvasmányok népi nyelven megjelenő olvasmányoskönyveinek elkészítéséhez.

Ebből a kiadványból hiányoztak még az olyan olvasmányok, amelyek a szentségek kiszolgáltatásának szertartáskönyveiben jelentek meg, vagy egyéb szertartások céljára 1969. májusa után kerültek nyilvánosságra. Időközben befejeződött a Szentírás könyveinek Neovulgata című kiadása, és a „Scripturarum thesaurus” kezdetű 1979. április 25-én kelt Apostoli Rendelkezés értelmében a Neovulgata kiadás szövegét kell liturgikus használatra a jövőben elfogadni.

Minthogy pedig az előző mintakiadás már nem szerezhető be, időszerűnek látszott egy második kiadás elkészítése. Az előzőhöz viszonyítva a következő új elemeket tartalmazza:

1. A „Bevezető tudnivalók” szövege kibővült.

2. A „Scripturarum thesaurus” Apostoli Rendelkezésnek megfelelően szentírási szövegidézetekben a Neovulgata bibliakiadást követjük.

3. Bevettünk minden bibliai lelőhelyet, amelyek a szentségek és a szentelmények szertartásrendjeiben találhatók, és a Miseolvasmányok Rendjének előző kiadása után jelentek meg.

4. Ehhez csatlakoznak az olyan „különféle szükségletekben” mondható és egyéb misékre szánt olvasmányok bibliai lelőhelyei, amelyek a Római Misekönyv második, 1975. évi kiadásába kerültek.

5. A Szent Család, Urunk megkeresztelkedése, továbbá a mennybemenetel és pünkösd ünnepére „szabadon választható” olvasmányok lelőhelyei is közölve vannak, hogy ezeknek az ünnepeknek szentírási szövegválasztéka az A, B és C vasárnapi és ünnepi sorozatban kellőképp kiegészüljön.

A Miseolvasmányok Rendjének ezt a második kiadását II. János Pál pápa a saját tekintélyével jóváhagyta. Ezennel kihirdeti és mintakiadásnak nyilvánítja a Szentségi és Istentiszteleti Kongregáció.

Minden ellenkező rendelkezés hatályát veszti.

A Szentségi és Istentiszteleti Kongregáció székhelyén, 1981. január 21-én.

Jacob R. Knox bíboros

Vergilius Noè

elnök

titkár

A magyar fordítás jóváhagyása

SZENTSÉGI ÉS ISTENTISZTELETI KONGREGÁCIÓ

468 /89. sz.

A MAGYARORSZÁGI EGYHÁZMEGYÉKNEK

Miután az Országos Liturgikus Tanács elnöke, dr. Konkoly István szombathelyi megyéspüspök 1989. október 4-én kelt levelében kéréssel fordult hozzánk, A Szentmise olvasmányai: „A” év vasárnapjaira és a főbb ünnepekre c. kötet magyar fordítását úgy, amint a mellékelt példányban előttünk áll, nagy örömmel jóváhagyjuk és megerősítjük ama meghatalmazás alapján, amelyet II. János Pál pápa ennek a Kongregációnak adott.

A kinyomtatott szövegben közöljék teljes egészében ezt a határozatot az Apostoli Szentszéktől kapott megerősítésről.

Továbbá: két nyomtatott példányt küldjenek majd a Kongregációnak. Bármely ellenkező rendelkezés hatályát veszti.

Kelt az Istentiszteleti és Szentségi Kongregáció székhelyén, 1989. november 23-án.

Eduardus Martinez bíboros

elnök

+ Kada Lajos

tibicai címzetes érsek,

titkár

A szentmise olvasmányrendje

Előzetes tudnivalók

I. Általános elvek az Isten Igéjének liturgiájához

Előszó

I. fejezet

Általános elvek az Isten Igéjének liturgiájához

1. Néhány előzetes megjegyzés

a) Isten igéjének jelentősége a liturgikus cselekményben

1   Isten igéjének fontosságáról és a Szentírásnak az egyes liturgikus cselekmények felépítésében való felhasználásáról már igen sok és nagyjelentőségű megnyilatkozás hangzott el mind a II. Vatikáni Zsinaton,[1] mind a pápák tanító szózataiban[2] , mindpedig azokban a különféle okmányokban, amelyeket a Szentszék hatóságai kibocsátottak a zsinat után.[3] Ezenfelül a Bevezető tudnivalók számos nagyobb jelentőségű elvet kellőképp megfogalmaztak és röviden meg is magyaráztak a szentmise olvasmányrendjének 1969. évi kiadásában.[4]

Minthogy pedig éppen a szentmise olvasmányrendjének mostani új kiadásában erre alkalom nyílik, több különböző oldalról kérték az említett elvek pontosabb kifejtését, ezért elkészítettük az Előzetes tudnivalóknak ezt a bővebb és célravezetőbb megfogalmazását. Szó lesz benne először csak általánosságban[5] a Isten igéjének és a liturgikus cselekménynek szükségszerű egybetartozásáról, majd pedig részletesebben az isteni ige szerepéről a szentmisében, és kifejtjük az Olvasmányrend végleges szerkezetét.

b) Az Isten igéjét jelentő szavak használata

2   Bármennyire jogosnak látszik e tárgyban egyes szavak magyarázó körülírása, mégis azért hogy előadásunk valóban világos és érthető legyen, ezekben az Előzetes tudnivalókban ugyanazokat a kifejezéseket használjuk, amelyek a zsinaton vagy a zsinat után kiadott okmányokban szerepelnek. A Szentlélektől sugalmazott iratokat ugyanazon értelemben hol Szentírásnak, hol Isten igéjének mondjuk anélkül, hogy összezavarnók a neveket és a dolgokat.[6]

c) Mit jelent a liturgiában Isten igéje?

3   Csodálatra méltó, hogy Isten ugyanazon igéje a különféle szertartásokban vagy akár a részt vevő hívek különböző csoportjai számára is más-más kincseit tárja fel, midőn az esztendő folyamán Krisztus titkának kibontakozását tiszteljük, vagy az Egyház szentségeit és szentelményeit szolgáltatjuk ki, vagy amikor az egyes hívek válaszolnak a Szentlélek működésére lelkükben.[7] Így ugyanis maga a liturgikus ténykedés, amely elsődlegesen Isten igéjére támaszkodik, újfajta istentiszteleti gazdagodást eredményez, éppen az igét gazdagítja új értelmezéssel és hatékonysággal. A liturgiában ily módon követi hűségesen az Egyház a szentiratok olvasásának és értelmezésének azt a módját, amellyel Krisztus élt, aki működésének „jelenében” buzdít minket, hogy tanulmányozzuk az összes szentiratokat.[8]

2. Isten igéje a liturgiában

a) Isten igéjének sajátos jellege a liturgikus cselekményben

4   Isten igéje nem csupán egyféleképp hangzik el a liturgiában,[9] nem is azonos hatékonysággal érinti meg a hallgatóság szívét. Igéjében mégis mindig jelen van Krisztus,[10] és titokzatos üdvözítő működésével megszenteli az embereket, Istennek pedig tökéletes imádást nyújt.[11]

Az üdvösség műve, amelyet Isten igéje szüntelenül előmozdít és terjeszt, éppen a liturgia folyamán fejti ki teljes mondanivalóját úgyannyira, hogy maga a liturgikus cselekmény lesz az isteni ige leghatékonyabb előterjesztése.

A liturgiában mindenkor hirdetett isteni igét a Szentlélek ereje teszi állandóan élővé és hatékonnyá,[12] egyúttal pedig működésében mutatja meg mennyei Atyánk szeretetét, amelynek hatóereje soha meg nem fogyatkozik az emberek iránt.

b) Isten igéje az üdvösség művének szolgálatában

5   Egy és ugyanazon Egyház hirdeti Krisztus szent titkát, amikor mind az Ószövetséget, mind az Újszövetséget felolvassa a liturgikus cselekmény folyamán.

Az Ószövetségben ugyanis benne rejlik az új, az Újszövetség pedig feltárja, ami az Óban rejlik.[13] Mert az egész Szentírásnak és az egész liturgiavégzésnek Krisztus a középpontja és teljessége.[14] Mindazoknak, akik az üdvösséget és az életet keresik, az ő forrásaiból kell meríteniük.

Minél jobban értjük tehát a liturgiát, annál mélyebbre hatolunk Isten igéjének értékelésében. Amit az egyikről mondunk, azt viszont állíthatjuk a másikról is, hiszen mind a kettőben Krisztus titkát ünnepeljük, és mind a kettő ugyanazt jeleníti meg a maga módján.

c) Isten igéje és a hívek liturgikus részvétele

6   Az Egyház a liturgiában hűségesen kimondja azt az „Ámen”-t, amellyel Krisztus, a közvetítő Isten és az emberek között örök időkre megpecsételte vére ontásával az új szövetséget,[15] melyet a Szentlélek isteni módon szentesít.

Amikor tehát Isten közli a maga igéjét, mindig választ is vár rá, és ez a magatartásunk egyúttal imádás „lélekben és igazságban”. (Jn 4, 23) A Szentlélek ugyanis gyümölcsözővé teszi ezt a válaszadást, hogy amit a liturgiában hallunk, életre is váltsuk a tanítás szerint: „Legyetek megvalósítói az igének, ne csak hallgatói!” (Jak 1, 22)

Testtartásunk, mozdulataink, szavaink, amelyekben a liturgia kifejeződik és a hívek részvétele megnyilatkozik, értelmüket nemcsak az emberi tapasztalatból merítik, bár annak köréből valók, hanem a kinyilatkoztatásból és az üdvösség rendjéből is, amelyre vonatkoznak. A hívek számára annál gyümölcsözőbb lesz a liturgiában hirdetett isteni igének a befogadása, minél bensőségesebben igyekeznek ragaszkodni a Krisztusban testté lett isteni Igéhez. Amit a liturgiában ünnepelnek, erkölcsös életükkel törekedjenek megvalósítani; amit viszont életük folyamán tesznek, azt a liturgikus cselekménybe is kapcsolják be.[16]

3. Isten igéje a „szövetség” népének életében

a) Isten igéje az Egyház életében

7   Isten igéjének hallgatásából növekszik és gyarapszik az Egyház. Azok a csodás dolgok, amelyeket Isten sokféle módon művelt hajdan az üdvösség történetében, most titokteljes módon újra jelenvalóvá lesznek a liturgikus cselekményekben és jelekben. Isten pedig újból arra használja híveinek a liturgikus cselekményben részt vevő közösségét, hogy igéje terjedjen, dicsőségre jusson és nevét magasztalják a nemzetek között.[17]

Az Egyház tehát, valahányszor a Szentlélektől a liturgikus cselekményre összegyűlve[18] Isten igéjét hirdeti, mindannyiszor ráeszmél arra, hogy ő az az új nép, amelyben a hajdan szentesített Ószövetség tökéletessé és véglegessé lesz. A keresztség és a bérmálás minden keresztényt Isten igéjének hírnökévé tesz a Szentlélek által. Ha megkapták azt a kegyelmet, hogy hallgassanak a tanításra, hirdetniük is kell azt a világban legalább az életük tanúbizonyságával.

Isten igéje pedig, amely az isteni titkok ünneplése közben elhangzik, nem vonatkozik csupán a világ jelenlegi állapotára, hanem a múltba is tekint, és előre látja a jövőt is. Oly vágyat ébresztve mutatja meg reményünk tárgyát, hogy e világ forgatagában szívünk ahhoz ragaszkodjék, amiben igazi örömét megtalálja.[19]

b) Isten igéje, ahogyan az Egyház kifejti

8   Az Egyházat – éppen Krisztus akaratából – tagjainak bámulatos sokfélesége jellemzi. Különfélék ugyanis a feladatok és a tisztségek, amelyek kit-kit megilletnek Isten igéjével kapcsolatban. A hívek hallgatják az igét és elmélkednek róla, akik pedig az egyházi rend szentségében tanító tisztséget kaptak, vagy akik ezzel a szolgálattal egyébként meg vannak bízva, kizárólagos joggal magyarázzák az igét. Így állandósítja az Egyház a maga mivoltát, és így adja át a maga hitét minden nemzedéknek, hogy az évszázadok során át szüntelenül a teljes isteni igazságért fáradozzék, amíg csak be nem teljesednek benne Isten igéi.[20]

c) Szoros kapcsolat Isten igéjének hirdetése és a Szentlélek működése között

9   Hogy pedig Isten igéje valóban munkálja szívünkben azt, ami fülünkbe csendül, szükségünk van a Szentlélek működésére. Az ő sugallatára és az ő segítségével lesz Isten igéje a liturgikus ténykedés alapjává, egész életünk szabályává és segítségévé.

A Szentlélek működése tehát nemcsak megelőzi, kíséri és nyomon követi az egész liturgikus ténykedést, hanem kinek-kinek a szívébe sugallja mindazt,[21] ami Isten igéjének hirdetése által a hívek összességének szól. Miközben mindnyájuk egységét szilárdítja, a különféle kegyelmi adottságokat is erősíti, és hatásukat fokozza.

d) Isten igéjének benső összefüggése az Eukarisztia misztériumával

10   Az Egyház mindenkor és mindenhol azonos tisztelettel adózott – ha nem is ugyanazon szertartásformával – Isten igéjének és az Eukarisztia misztériumának. Ezt a gyakorlatot kívánja folytatni, és ezt írta elő, midőn szent Alapítójának példáját követve soha fel nem hagyott Krisztus húsvéti titkának ünneplésével. Ilyenkor egybegyülekezve olvas „az összes szentiratokból, amelyek Jézusról szóltak” (Lk 24, 27), és gyakorolja az üdvösség művét az Úremlékezete és a szentségek által. Mert „igehirdetésre van szükség a szentségek kiszolgáltatásához, minthogy a szentségek a hit szentségei, a hitnek pedig az ige a forrása és táplálója”.[22]

Mindkét asztalról lelkileg táplálkozva,[23] az Egyház egyrészt jobban nevelődik, másrészt teljesebben megszentelődik. Isten igéjében hirdetjük az Istennel való szövetséget, az Oltáriszentségben viszont éppen az új és örök szövetségkötés újul meg. Az előbbiben hangos szóval idézzük fel az üdvösség történetét, az utóbbiban pedig jelenvalóvá lesz ugyanaz a történet a liturgia szentségi jeleiben.

Arra legyünk tehát tekintettel, hogy a liturgiában olvasott és hirdetett isteni ige így vezet bennünket a szövetség áldozatához és a kegyelmi lakomához, vagyis a szentáldozáshoz, mint sajátos céljához. A szentmise tehát, amelyben egyrészt igét hallgatunk, másrészt az Oltáriszentséget felajánljuk és magunkhoz vesszük, egyetlen istentiszteleti cselekmény:[24] Istennek bemutatott hálaáldozat, az embert pedig részesíti a megváltás teljességében.

II. Az igeliturgia a szentmisében

Első rész

Isten igéje a szentmisében

II. fejezet

Az igeliturgia a szentmisében

1. Az igeliturgia elemei és szertartásai

11   „Az igeliturgia legfőbb részét a Szentírásból vett olvasmányok képezik a közéjük beillesztett énekekkel; a homília pedig, a hitvallás és az egyetemes könyörgés vagyis a hívek imája kifejti és lezárja.”[25]

a) A bibliai olvasmányok

12   A bibliai olvasmányok a Szentírásból vett énekekkel együtt sem el nem hagyhatók, sem meg nem rövidíthetők, vagy ami még súlyosabb volna, nem szabad helyettük mást olvasni, ami nem a Bibliából való.[26] Istennek írásban ránk hagyományozott igéjéből ma is „Isten szól az ő népéhez”[27] és Isten népe a Szentírás tanításának állandó befogadásából a hit fényében a Szentlélek által tanulékonnyá téve erkölcsi életével tud tanúskodni a világ előtt.

13   Az evangélium olvasása az igeliturgia csúcspontja. Az egybegyűlteket erre készíti elő a többi olvasmány, hagyományos sorrendben haladva az ószövetségből az újszövetségbe.

14   Elsősorban a felolvasók előadásmódja vezeti rá az egybegyűlt népet arra, hogy az olvasmányok révén helyesen részesüljön Isten igéjéből, amikor emelt hangon, tiszta kiejtéssel és értelmesen olvasnak. Az olvasmányokat jóváhagyott kiadványokból kell venni.[28] A különféle nyelvek jellege szerint énekelni is lehet őket, úgy azonban, hogy az éneklés ne nyomja el a szavakat, hanem inkább megemelje. Ha esetleg latinul énekelnek, meg kell tartani a Mise Énekrendjében lejegyzett dallamot.[29]

15   Az igeliturgiában szabad rövid és tömör intelemmel bevezetni az olvasmányokat, kiváltképp az elsőt. Gondosan meg kell fontolnunk, hogy mi legyen az irodalmi műfaja ezeknek az intelmeknek. Legyenek egyszerűek, hűek a szöveghez, rövidek, szorgalmas előkészület eredményei, és alkalmazkodjanak a szövegekhez, amelyeket bevezetünk velük.[30]

16   A nép részvételével mondott miséken mindig az ambóról kell olvasni az olvasmányokat.[31]

17   Az igeliturgia szertartásaiban ügyelnünk kell arra a tiszteletre, ami az evangéliumi olvasmánynak jár.[32] Ahol van külön evangéliumos könyv, amelyet bevonuláskor a szerpap vagy a felolvasó körmenetileg visz[33] , nagyon helyes, ha a szerpap vagy ennek híján az áldozópap az oltárról[34] veszi kezébe az evangéliumos könyvet; gyertyákat és tömjént vivő oltárszolgák után, vagy ahol szokás, a tisztelet egyéb jeleivel viszi az ambóra. A hívek már állnak, és az Úrhoz szóló „felkiáltással” üdvözlik az evangéliumos könyvet. Az evangéliumot felolvasni készülő szerpap meghajolva kér és kap áldást attól, aki a szertartást vezeti. Az áldozópap viszont, ha nincs jelen szerpap, az oltár előtt csendesen imádkozza: „Tisztítsd meg szívemet …”.[35]

Az evangélium felolvasója az ambóról köszönti az álló népet, bejelenti az olvasmány „feliratát”, megjelölve magát homlokán, száján és mellén. Ezután, ha tömjént használnak, megtömjénezi a könyvet, végül felolvassa az evangéliumot. Befejezve az evangéliumi szakaszt megcsókolja a könyvet, és egész halkan mondja az előírt szavakat.

A köszöntést, az „Evangélium Szent N. könyvéből” bejelentést és a végén az „Ezek az evangélium igéi” szavakat szabad énekelni. A nép ugyanúgy énekelve válaszolhat rá akkor is, ha az evangéliumot csak olvassák. Ez is jelzi az evangéliumi olvasmány méltóságát, és serkenti a hívek figyelmét.

18   Az olvasmányok zárószavait: „Ez az Isten igéje” vagy „Ezek az evangélium igéi” énekelheti egy előénekes is, aki más személy, mint a felolvasó. Mindenki válaszol rá. Így tiszteli meg az egybegyűlt nép Isten igéjét, amelyet hittel és hálás lélekkel fogadott.

b) A válaszos zsoltár

19   A válaszos zsoltár, amelyet graduálénak is nevezünk, „szerves része az igeliturgiának”.[36] Nagy liturgikus és lelkipásztori jelentősége van. Ezért kell állandóan tanítanunk a híveket arra, hogy értsék a zsoltárokból hangzó isteni igét, és a zsoltárokat az Egyház imádságának tekintsék Ez persze annál „könnyebben fog menni, minél inkább szorgalmazzuk, hogy a papság is jobban felfogja a zsoltároknak azt az értelmét, amellyel a liturgiában elhangzanak, és a hitoktatás alkalmasan tolmácsolni tudja minden hívő számára.” [37]

Némi segítséget nyújthatnak az olyan rövid intelmek is, amelyek rámutatnak a zsoltár megválasztásának szempontjára és arra az összefüggésre, amely az olvasmány meg a zsoltár és a válasz között fennáll.

20   A válaszos zsoltárt általában énekelni kell. Az első olvasmányt követő zsoltár előadásának két módozata van: válaszok közbeiktatásával vagy egyvégtében énekelni. Lehetőleg a válaszolgató módot részesítsük előnyben. Ilyenkor a zsoltárénekes vagy a kántor adja elő a zsoltárverseket, és az egész nép belekapcsolódik a válasz által. Egyvégtében viszont a zsoltár anélkül hangzik el, hogy a gyülekezet válasza megszakítaná: vagy úgy, hogy a nép csak hallgatja, amint a zsoltárénekes vagy a kántor elénekli; vagy úgy, hogy a jelenlévők mindnyájan együtt éneklik.

21   A zsoltárnak, vagy akár csak a válaszának éneklése sokat segít abban, hogy a zsoltár lelki mondanivalóját felfogjuk, és elmélkedni tudjunk róla.

Minden műveltségi körben igénybe kell vennünk mindazt, ami az egész gyülekezetet segíti az éneklésben, kiváltképp azokat a lehetőségeket, amelyeket a hívek válaszénekeire vonatkozólag A szentmise olvasmányai c. könyv[38] megad az egyházi év különböző időszakaira.

22   Ha az olvasmányokra következő zsoltárt nem éneklik, akkor fel kell olvasni oly módon, ahogyan a legalkalmasabb Isten igéjének átelmélkedésére.[39]

A válaszos zsoltárt a zsoltárénekes vagy egy kántor az ambóról énekli vagy olvassa.[40]

c) Az evangélium olvasását megelőző „felkiáltás”

23   Az „Alleluja” vagy az egyházi év időszakának megfelelő evangélium előtti vers „önálló szertartási cselekmény”.[41] Ezzel fogadja és köszönti a hívősereg a hozzá szólni akaró Urat, és hitét énekszóval vallja meg.

Az „Allelujá”-t és az evangélium előtti verset – miközben mindenki áll énekelni kell, mégpedig úgy, hogy a kántor, aki elkezdi, ne egymaga, vagy csak az énekkar énekelje, hanem az egész nép is együtt.[42]

d) A homília

24   A homília, amely a szent szövegből kiindulva az egyházi év folyamán fejtegeti a hit igazságait és a keresztény élet szabályait, része az igeliturgiának.[43] Az Egyház gyakorta és a II. Vatikáni Zsinat liturgikus rendelkezése óta igen nagy nyomatékkal ajánlja, sőt bizonyos esetekre elő is írja. Rendszerint az beszéljen, aki a misét mondja.[44] A homíliának a misében az a célja, hogy Isten elhangzott igéje az eukarisztikus liturgiával egységben „mintegy hirdesse Isten csodatetteit az üdvösség történetében, azaz Krisztus titkában”.[45] Mert a húsvét szent titka, amelyről az olvasmányok és a homília hírt adnak, a miseáldozattal lesz jelenvalóvá.[46] Krisztus pedig mindenkor jelen van és működik egyházának igehirdetésében.[47]

A homíliának tudniillik, akár a Szentírás elhangzott igéjét fejtegeti, akár egyéb liturgikus szövegről szól,[48] rá kell vezetnie a hívő közösséget a szentmisében való tevékeny részvételre, hogy „életükkel tartsák meg, amit hittel elfogadtak.”[49] Ha a homília valóban elmélkedés gyümölcse, gondos előkészület eredménye, nem nagyon terjengős, de nem is túlságosan rövid, és ha tekintettel van az összes jelenlévőre, még a gyermekekre és a kevéssé műveltekre is, az ilyen magyarázat által hatékonyabbá lesz Isten felolvasott igéje és a liturgikus cselekmény.[50]

Együttmisézés esetén rendszerint a főmiséző beszél, vagy az együttmisézők egyike.[51]

25   Előírt napokon, tudniillik vasárnap és parancsolt ünnepeken, még az előesti misében is kötelező a homília a nép részvételével mondott minden misében.[52] Még a gyermekek számára és külön csoportokkal mondott misében is kell homíliát mondani.[53]

Nagyon ajánlatos a homília advent, nagyböjt és a húsvéti idő köznapjain a híveknek, akik a misén rendszeresen részt vesznek; de más ünnepeken és alkalmakkor is, ha a nép nagyobb számban összegyülekezik a templomban.[54]

26   A miséző pap székénél állva vagy ülve mondja a homíliát, vagy az ambóról.[55]

27   A homíliától feltétlenül külön kell választani azokat a rövid hirdetéseket, amelyeket esetleg tudatni kell a néppel. Ezek kötelező helye az áldozás utáni könyörgés elhangzása után van.[56]

e) A szent csend

28   Az igeliturgiát úgy kell végezni, hogy elmélkedésre indítson. Teljességgel kerülnünk kell tehát mindenféle sietséget, ami az összeszedettséget akadályozná. Isten és ember párbeszéde a Szentlélektől gerjesztve az egybegyűlt hívekhez alkalmazkodó rövid szent csendet tesz szükségessé, hogy az isteni igét szívükbe fogadják, és imádságban előkészített választ adjanak rá.

Ilyen szent csendet jó beiktatni például az igeliturgia kezdete elé, majd az első és a második olvasmány végéhez és a homília után.[57]

f) A hitvallás

29   A Hiszekegyet vagyis a hitvallást mondanunk kell, amikor a rubrikák előírják; a szentmisében arra szolgál, hogy az egybegyűlt hívek megvallják egyetértésüket Isten igéjével, amelyet az olvasmányokban és a homíliában hallottak és válaszoljanak arra, valamint az Egyháztól hitelesített szöveggel idézzék emlékezetükbe a hit szabályát, mielőtt a hit titkának az Eukarisztiában történő ünneplését elkezdenék.[58]

g) Az  egyetemes könyörgések vagyis a hívek imája

30   Az egyetemes könyörgésekben a hívő nép, Isten felolvasott igéjére válaszol, imádkozik az Egyház egészének és a helyi közösségnek szükségleteiért, a világ javáért, a különféle nehézségekkel küzdőkért és az emberiség bizonyos csoportjaiért.

A miséző nyitja meg, és lehetőség szerint egy szerpap vagy egy segédkező, vagy néhány más hívő közli a röviden és bölcs szabadsággal megfogalmazott kéréseket. Ezekben „az egyetemes könyörgésekben a nép saját papi szerepét gyakorolva imádkozik minden emberért”;[59] a maga részéről így téve teljessé az igeliturgia gyümölcseit, a legméltóbban térhet át az Eukarisztia liturgiájára.

31   A miséző a papi széktől vezeti az egyetemes könyörgéseket, az imaszándékokat pedig az ambóról olvassák.[60]

Az egybegyűlt nép állva vesz részt az imádságban, mondva vagy énekelve a közös választ az elhangzott szándékokra, vagy csendben imádkozva.[61]

2. Mi segíti elő az igeliturgia helyes végzését

a) Isten igéje hirdetésének helye

32   A templom belső terében kell egy kiemelkedő helynek lennie. Megfelelően elhelyezett szilárd építmény legyen, kellő tiszteletet ébresszen, ahogy Isten igéjének méltóságához illik Idézze a hívek emlékezetébe, hogy a misében asztalt terítünk mind Isten igéjének, mindpedig Krisztus testének.[62] Segítse a híveket, hogy figyelmesen hallgassák az igeliturgiát. Minden templom építésénél arra kell törekedni, hogy az ambó és az oltár összhangban és kapcsolatban legyenek egymással.

33   Legyen az ambó a maga stílusának megfelelően díszesen építve, vagy legalább a főünnepek alkalmával kellően mértéket tartva díszítsék

Minthogy az ambó az a hely, ahonnét Isten igéjét hirdetik a szolgálattevők, természetes dolog, hogy fenn kell tartanunk az olvasmányok, a válaszos zsoltár és a húsvéti örömének számára; de a homília és az egyetemes könyörgés is elhangozhat az ambóról, minthogy ezek a részek szoros kapcsolatban állnak az igeliturgiával. Kevésbé illendő azonban, hogy más személyek is felmenjenek az ambóra, például a szertartás-magyarázó, a kántor vagy a közös ének vezetője.[63]

34   Minthogy olykor egyszerre több szolgálattevőnek kell ott állnia, legyen az ambó olyan széles, hogy kellőképp betölthesse rendeltetését. Gondoskodni kell arról is, hogy elegendő világítás szolgálja a felolvasást, és ha szükséges, szereltessünk fel korszerű műszaki berendezéseket, hogy a hívek az ott elhangzottakat jól hallhassák.

b) Az Isten igéje hirdetését szolgáló könyvek

35   Maguk a könyvek, amelyekből Isten igéjét vesszük, a szolgálattevők viselkedésükkel, a felolvasás méltó helyével és minden egyéb kellékkel együtt ébresszék fel a hallgatóságban a népéhez szóló Isten jelenlétének tudatát. Törődnünk kell tehát azzal, hogy a könyvek is valóban méltók legyenek,[64] hiszen mennyei dolgok jelei és jelképei a liturgikus cselekményben.

36   Minthogy az evangéliumhirdetés mindig tetőpontja az igeliturgiának, Nyugat és Kelet istentiszteleti hagyományában egyaránt állandósult valamilyen különbségtétel az evangéliumos könyv és egyéb olvasmányok könyve között. Az evangéliumi szakaszok könyvét igen nagy gondossággal készítették, ékesítették, és nagyobb tiszteletben tartották, mint az egyéb olvasmányok könyvét. Korunkban is igen illendő, hogy a székesegyházakban és legalább a nagyobb és látogatottabb plébániai és egyéb templomokban díszkötésű evangéliumos könyv legyen, és különbözzék a többi olvasmány könyvétől. Hiszen ezt a könyvet adják át a szerpap-szentelésben, és püspökszenteléskor is ezt helyezik a kiválasztottak fejére, és tartják rajta.[65]

37   Isten igéjének méltóságára való tekintettel ne helyettesítsük a szent cselekményekben használatos olvasmányos könyveket egyéb lelkipásztori segédkönyvekkel, például azokkal a füzetekkel, amelyek a hívek számára készülnek, hogy gyakorolják belőlük a felolvasandó szövegeket, vagy hogy egyénileg elmélkedhessenek róluk.

III. Feladatok és szolgálattevők a szentmise igeliturgiájában

III. fejezet

Feladatok és szolgálattevők a szentmise igeliturgiájában

1. A vezető feladata az igeliturgiában

38   Az igeliturgia vezetője főként a homíliában közli a hívekkel a lelki táplálékot. Bár ő is hallgatja a másoktól felolvasott isteni igét, mégis az ő elsődleges feladata marad az áthagyományozott tanítás hirdetése. Akár személyesen hirdeti Isten szavát, akár alkalmas módon mások közvetítésével közli, általában magának tartja fenn, hogy bizonyos intelmeket szőjön közbe a hívek figyelmének fokozására, de főképpen homíliát mond, hogy gyümölcsözőbbé tegye bennük az isteni ige megértését.

39   Elsősorban annak kell igen jól ismernie „A szentmise olvasmányai”-nak felépítését, akinek vezetnie kell a szent cselekményt. Így tudja majd elérni, hogy az ige gyümölcsözzék a hívek szívében. Ezen túlmenően imádság és tanulmányozás révén teljességgel felfogja majd az igeliturgia különféle szövegeinek egybetartozását és összefüggését, hogy „A szentmise olvasmányai”-ból helyesen értelmezze Krisztus titkát és üdvösségre vezető művét.

40   A vezető készségesen használja fel mindazt a lehetőséget, amit az olvasmányos könyv felkínál olvasmányok, válaszok, válaszos zsoltárok, az evangéliumhoz tatozó „felkiáltások”[66] tekintetében. Hangolja ezt össze[67] mindazokkal, akikre tartozik, és hallgassa meg a híveket is abban, ami őket illeti.[68]

41   A vezető a maga sajátos feladatát gyakorolja és szolgálatát teljesíti akkor is, amikor homíliát mond.[69] Ezzel ugyanis a Szentírás megértéséhez mint jóízű eledelhez vezeti testvéreit, hálaadásra nyitja meg a hívek lelkét Isten csodálatos tettei miatt, táplálja a jelenlévők hitét azzal az igével, amely a Szentlélek által szentséggé lesz a szent cselekményben. Végül előkészíti őket a gyümölcsöző szentáldozásra, és meghívja a keresztény élet követelményeinek vállalására.

42   A vezetőre tartozik, hogy olykor bevezesse a híveket az igeliturgiába még az olvasmányok elhangzása előtt.[70] Az ilyen intelmek nagyon segíthetik az egybegyűlteket, hogy jobban odafigyeljenek Isten igéjére, mert felébresztik bennük a hitre és a jóakaratra irányuló készséget. A vezető azonban mások révén is teljesítheti ezt a feladatát, például szerpap vagy magyarázó által.[71]

43   A vezető az egyetemes könyörgéseket is irányítja, és a bevezető felhívásban meg a zárókönyörgésben a lehetőség szerint utalva a cselekményben elhangzott olvasmányokra és homíliára, átvezeti a híveket az Eukarisztia liturgiájába.[72]

2. A hívek feladata az igeliturgiában

44   Krisztus igéje egységben tartja, növeli és táplálja Isten népét. „Ez a megállapítás főképpen a szentmise igeliturgiájára áll. A szentmisében ugyanis felbonthatatlan egység jön létre Krisztus halálának és feltámadásának meghirdetése, az igét hallgató nép válasza és a között az áldozat között, amellyel a vérét ontva Krisztus pecsételte meg az Újszövetséget, és amelybe a hívők önmaguk felajánlásával és a szentség magukhoz vételével kapcsolódnak be.[73] Mert „nem csupán azoknak a szövegeknek felolvasása, »amiket tanulságunkul írtak meg« (Róm 15, 4), hanem mindaz, amit az Egyház imádkozik, énekel, vagy cselekszik, növeli a résztvevők hitét, szívüket pedig Istenre irányítja, hogy neki lelki áldozatot mutassanak be, és kegyelmét bőségesebben kapják meg.[74]

45   Az egybegyűlt keresztények az igeliturgiában mais a szövetség igéjét fogadják be, amikor hittel hallgatják, és olyan hittel kell válaszolniuk erre az igére, hogy napról napra jobban az Újszövetség népévé váljanak.

Isten népének joga van arra, hogy az isteni ige lelki kincséből bőségesen részesedjék. Ez meg is valósul az olvasmányrend használata, a homíliák és a lelkipásztori tevékenység által.

A hívek viszont hallgassák Isten igéjét a szentmisében oly belső és külső tisztelettel, hogy általa napról napra gyarapodjék lelki életük, és szorosabban kapcsolódjék egybe azzal a szent titokkal, amelyet ünnepelnek.[75]

46   Hogy a hívek megnyílott lélekkel ünnepelhessék az Úr emlékezetét, legyenek tudatában, hogy egy és ugyanazon Krisztus van jelen akár az Isten igéjében „szól hozzánk, amikor az Egyházban a Szentírást olvassák”, akár „legfőbbképpen a szentségi színek alatt”.[76]

47   Isten igéje élő hitet kíván, hogy a keresztény hívek befogadják és életre váltsák.[77] Ezt a hitet az ige hirdetésének meghallgatása szüntelenül ébren tartja.

A Szentírás könyvei tudniillik élet- és erőforrások, kiváltképp ha az ige a liturgia keretében hangzik el. Az Apostol tanúsítja, hogy az evangélium üdvösséget hozó erő minden hívőnek.[78] A szentiratok iránti szeretet tehát támasz és életerő Isten egész népének.[79] Ezért kell kivétel nélkül minden keresztény hívőnek felkészülnie arra, hogy bármikor szívesen hallgassa Isten igéjét.[80] Isten igéje, amikor az Egyházban hirdetik és a gyakorlati életre alkalmazzák, a Szentlélek működése folytán megvilágosítja a híveket, és megvalósítani segít az Úr egész szent titkát.[81] Isten igéje ugyanis, ha bizalommal elfogadjuk, a szívet megtérésre hajlamosítja, és oly egyéni és közösségi életre, amely a hit fényében ragyog.[82] Isten igéje tudniillik a keresztény élet tápláléka és az Egyház egész imádságos életének forrása.[83]

48   Az igeliturgiának és az Eukarisztia liturgiájának bensőséges kapcsolata a szentmisében rá fogja bírni a híveket, hogy a szent cselekményen már elejétől fogva jelen legyenek,[84] továbbá, hogy figyelmesen vegyenek részt, és amennyire csak lehetséges, felkészülten hallgassák főként a már elsajátított mélyebb szentírás-ismeret révén. Sőt ezenfelül felébreszti a vágyat a felolvasott szövegek liturgikus értelmének felfogására is, és az énekes válaszadásra.[85]

Így hallgatva és átelmélkedve Isten igéjét, a keresztény nép képessé válik majd arra, hogy hittel, reménnyel és szeretettel teljes tevékeny választ adjon rá imádsággal és önmaga felajánlásával nemcsak a szentmisében, hanem egész keresztény élete folyamán is.

3. Szolgálatok az ige liturgiájában

49   A liturgikus hagyomány szolgálattevőknek juttatja az olvasmányok felolvasását a szentmisében: a felolvasóknak és a szerpapnak. De ha nincs jelen szerpap vagy egy másik áldozópap, akkor maga a miséző olvassa az evangéliumot,[86] sőt ha még felolvasó sincs, a többi olvasmányt is.[87]

50   A szerpapra tartozik a miseliturgiában az evangélium hirdetése, esetleg mondhatja néha a homíliát is, és a hívekhez fordulhat az egyetemes könyörgések imaszándékaival.[88]

51   „A felolvasó sajátos szerepet kap a szentmisében, amelyet neki kell betölteni még akkor is, ha magasabb rendből való segédkezők vannak jelen.”[89] A liturgikus szertartással megadott felolvasói szolgálatot becsben kell tartanunk. A felavatott felolvasók saját tisztüket gyakorolják, kiváltképp ha a főmisén vannak jelen vasárnap és ünnepnapokon. Az a teendő is reájuk ruházható, hogy segítsék az igeliturgia rendes lefolyását, és hogy támogassák szükség esetén azokat a híveket a felkészülésben, akik alkalomszerű megbízatást kapnak arra, hogy a misében olvasmányokat olvassanak.[90]

52   A liturgiára összegyűlt népnek szüksége van olyan felolvasókra is, akik nincsenek felavatva erre a teendőre. Gondoskodnunk kell tehát, hogy rendelkezésre álljon néhány alkalmasabb világi hívő, akik készek ellátni ezt a feladatot.[91] Ha több felolvasó van, és több olvasmányt kell olvasni, tanácsos a tennivalót felosztani közöttük.

53   Szerpap nélküli misékben az egyetemes könyörgések imaszándékainak közlését, kiváltképp ha dallamuk van, bízzuk az előénekesre, egyébként pedig a felolvasóra vagy másvalakire.[92]

54   Más áldozópap, vagy szerpap és a felavatott felolvasó a nép részvételével mondott misében tisztségük saját szent ruháját viselve mennek föl az ambóra felolvasni. Akik viszont alkalomszerűen vagy akár rendszeresen is vállalkoznak a felolvasó tisztének betöltésére, polgári ruhában mehetnek föl az ambóra, de tartsák magukat a helyi szokásokhoz.

55   „Hogy a hívek szívében a szent olvasmányok hallatára a Szentírásnak bensőséges és élő szeretete ébredjen, szükséges, hogy a felolvasó szerepét betöltő személyek, még ha nincsenek is felavatva, valóban alkalmasok legyenek Készüljenek is fel szorgalmasan!”[93]

Előkészületük mindenek előtt lelki legyen, de szükség van gyakorlati előkészületre is. A lelki előkészület feltételez egyrészt szentírási, másrészt liturgikus ismereteket. A bibliai oktatásnak arra kell törekednie, hogy a felolvasók képesek legyenek felfogni az olvasmányok belső szövegösszefüggését, és a hit fényében megérteni a kinyilatkoztatott közlés központi magját. A liturgikus képzésnek meg kell adnia egy bizonyos felismerési képességet arra, hogy a felolvasók némileg értsék az igeliturgia fontosságát és szerkezetét, továbbá az igeliturgia és az Eukarisztia liturgiája egybetartozásának szempontjait. A gyakorlati előkészület célja pedig, hogy a felolvasók napról napra képesebbek legyenek a nép előtt felolvasni akár saját hangjuk erejével, akár korszerű hangerősítő berendezések segítségével.

56   A zsoltárfelolvasó vagy a zsoltárénekes feladata az, hogy előadja a zsoltárt akár válaszos formában, akár egyvégtében, vagy hogy énekelje az egyéb bibliai éneket meg a graduálét és az „Allelujá”-t vagy az egyéb olyan éneket, amely az olvasmányok közé iktatva található. Az „Allelujá”-t és a versét, ha úgy alkalmasabb, ő maga kezdheti e1.[94]

Nagyon hasznos, ha a zsoltárénekes tisztére minden egyes egyházi közösségben van olyan világi személy, aki ért a zsoltározás módjához is, és jó a szövegkiejtése, valamint ha van beszédkészsége is. Amit előzőleg a felolvasók képzéséről mondtunk, az áll a zsoltárénekesekre is.

57   Valóságos liturgikus szerepet tölt be a magyarázó (kommentátor) is, aki alkalmas helyről elmondja a híveknek az időszerű, világos, mértéktartó, előre pontosan elkészített, általában le is írt magyarázatokat és figyelmeztetéseket, amelyeket a miséző előzetesen jóváhagyott.[95]

IV. A miseolvasmányok elrendezése általában

Második rész

A miseolvasmányok rendjének felépítése

IV. fejezet

A miseolvasmányok elrendezése általában

1. A Miseolvasmányok Rendjének lelkipásztori célja

58   A Római Misekönyv olvasmányrendje a II. Vatikáni Zsinat szándéka szerint elsősorban lelkipásztori célra készült. Ennek elérése végett újra meg újra átfogalmazódtak és csiszolódtak nemcsak az új rend alapelvei, hanem maga a szövegeknek az itt közölt jegyzéke is. Világszerte igen sok szentírástudományi, liturgikus, hitoktatási és lelkipásztori szakember dolgozott rajta. Az olvasmányrend ennek a közös munkának a gyümölcse.

Bízunk abban, hogy az Eukarisztia ünneplésekor a keresztény nép számára a Szentírás mindennapos olvasása és magyarázata eszerint az olvasmányrend szerint nagy hatékonysággal járul majd hozzá a II. Vatikáni Zsinattól ismételten kitűzött cél eléréséhez.[96]

59   Az olvasmányrend megújításában jónak láttuk, hogy csak egyetlen egy olvasmányrendet állítsunk össze, amely bőséges és gazdag választékot nyújt, legteljesebb összhangban a II. Vatikáni Zsinat kívánalmaival és rendelkezéseivel;[97] egyszersmind olyat, amely ebben a formában már alkalmazkodik a részegyházak és miséző csoportok bizonyos kívánságához és gyakorlatához. A megújítás munkatársai tehát úgy óvták a római szertartás liturgikus hagyományát, hogy egyúttal nagyra értékelték más liturgiai családoknak és bizonyos részegyházaknak a szentírási olvasmányokra vonatkozó választékát, elrendezését és gyakorlatát is. Éltek mindazzal, amit a tapasztalat igazolt, de kerülni igyekeztek némely fogyatékosságot is, amely a hagyomány előző alakjában megvolt.

60   A miseolvasmányok jelen rendje tehát a szentírási olvasmányok olyan elrendezése, amely megfelelő magyarázat esetén megadja a keresztényeknek Isten igéjének teljes ismeretét. Az egész egyházi év folyamán, de kiváltképp a húsvéti, nagyböjti és adventi időben arra irányul az olvasmányok megválogatása és sorrendje, hogy a keresztény hívek lépésről lépésre mélyebben ismerjék meg azt a hitet, amelyet vallanak, és az üdvösség történetét.[98] Ily értelemben az olvasmányrend megfelel a keresztény nép szükségleteinek és törekvéseinek.

61   Bár a liturgikus cselekmény önmagában nem valamilyen hitoktatási mód, mégis van oktató értelme, ami a Római Misekönyvben is kifejeződik,[99] és így joggal tekinthető nevelő eszköznek a hitoktatás támogatására.

A miseolvasmányok rendje ugyanis megfelelő módon közli a Szentírásból az üdvösség történetének jelentős tényeit és szavait úgyannyira, hogy az üdvösségtörténet – amelynek igen sok mozzanatát és történését az igeliturgia lépésről lépésre emlékezetünkbe idézi – folytatódik az Eukarisztiában ünnepelt húsvéti misztérium megjelenítésében.

62   Más szempontból is kézenfekvő annak lelkipásztori haszna, hogy a római szertartásban egy és ugyanazon olvasmányrend érvényesüljön a Miseolvasmányok Könyvében. Így valamennyi hívő, kiváltképp azok, akik sokféle ok folytán nem mindig ugyanott vesznek részt a szentmisén, ugyanazokon a napokon és időszakokban mindenütt ugyanazokat az olvasmányokat hallgassák, és az adott körülményekhez alkalmazkodva elmélkedhessenek róluk olyan papnélküli helyeken is, ahol egy szerpap vagy a püspöktől megbízott más személy vezet igeliturgiát.[100]

63   Ha a lelkipásztorok Isten igéjéből kívánnak valamilyen különleges választ adni híveik sajátos kérdéseire, legyenek tudatában annak, hogy ők Krisztus teljes titkának és evangéliumának hirdetői, megfelelően használhatják azt a választékot, amely a miseolvasmányoknak ebben a rendjében található, különösen amikor rituális misére, votív misére vagy szentek tiszteletére vagy különböző alkalmakkor mondandó misére adódik lehetőség. Az általános szabályok szemmel tartásával felhatalmazások vannak a szentírási olvasmányok tekintetében, ha különleges csoportoknak misézünk.[101]

2. Irányelvek a Miseolvasmányok Rendjének kidolgozásánál

64   A részek úgy vannak megválasztva és elrendezve, hogy szem előtt tartották egyrészt az egyházi év időszakainak folyamatát, másrészt azokat az értelmezési (hermeneutikai) elveket, amelyek felismerését és meghatározását korunk szentírásmagyarázati (exegetikai) kutatásai lehetővé tették, hogy a Miseolvasmányok Rendje elérje célját.

Hasznosnak láttuk tehát, hogy itt számoljunk be azokról az elvekről, amelyekhez a Miseolvasmányok Rendjének összeállításakor tartottuk magunkat.

a) A szövegek kiválasztása

65   Az olvasmányok egymásutánja úgy van elrendezve az egyházi évben, hogy a vasárnapokon és az ünnepeken hangzanak el a nagyobb jelentőségű szentírási helyek és így Isten igéjének kiemelkedő részei a hívek közösségének alkalmas időben olvashatók fel. Hétköznapokra kerül a szentírási szövegeknek egy másik sorozata, amely mintegy kiegészíti az üdvösség jó hírét, amely az ünnepnapokon bontakozik ki. De az olvasmányrend e két fősorozatának egyike sem függ a másiktól: sem a vasárnapi-ünnepi sorozat, sem a köznapi. Sőt a vasárnapi–ünnepi olvasmányrend három év folyamán lesz teljessé, míg a köznapi olvasmányoké két év alatt. A vasárnap–ünnepi olvasmányrend tehát függetlenül halad a köznapitól, és az is viszont a másiktól.

Saját törvények szabályozzák az olvasmányrend egyéb részeiben található olvasmányok folyamatát, amilyenek a szentek ünneplésének olvasmánysorozata, a rituális miséké vagy a különböző szükségletekre, votív misékre vagy a gyászmisékre való olvasmányok.

b) Az olvasmányok elrendezése vasárnapokra és ünnepekre

66   A vasárnapi és ünnepi olvasmányrendnek a következő jellemzői vannak:

1. Mindegyik mise három olvasmányt tartalmaz: az elsőt az Ószövetségből, a másodikat az Apostolból (vagyis a levelekből és a Jelenések könyvéből, az év különböző időszakai szerint), a harmadikat az Evangéliumból. Ez az elrendezés világítja meg mindkét szövetségnek és az üdvösség történetének egységét, amelynek középpontja a húsvéti titokban ünnepelt Krisztus.

2. Változatosabb és bőségesebb vasárnapi és ünnepi szentírás-olvasás adódik abból, hogy ezekre a napokra három évre terjedő sorozat van előirányozva úgy, hogy ugyanaz a szöveg csak minden negyedik évben kerül újra felolvasásra.[102]

3. A vasárnapi és ünnepi olvasmányrendet két elv vezérli: az „összehangolás elve” és a „megközelítően folyamatos olvasás elve”. Ez a két elv érvényesül az év eltérő időszakainak és minden egyes liturgikus idő sajátos jellegének megfelelően.

67   Akkor adódik a legjobban összehangolt kapcsolat az ószövetségi és az újszövetségi olvasmányok között, amikor az újszövetségi szövegekben előadott tanítások és tények többé-kevésbé kifejezetten utalnak az Ószövetség tanításaira és tényeire. A jelen olvasmányrendben az ószövetségi részleteket mindenekelőtt úgy választottuk ki, hogy összhangban legyenek a szentmisében felolvasott evangéliumi szakasszal.

Másfellegű illeszkedés található egyes misék olvasmányai között adventben, nagyböjtben és a húsvéti időben, vagyis olyan időkben, amelyeknek sajátos jelentőségük vagy különleges jellegzetességük van.

Ellenben az „évközi” vasárnapokon, amelyeknek nincs különleges jellegzetességük, az apostoli olvasmány és az evangélium szövegei a megközelítően folyamatos olvasás rendjét követik, míg az ószövetségi olvasmány az evangéliummal van összhangban.

68   Ami a fent említett időszakokban helyénvaló volt, azt nem tartottuk jónak kiterjeszteni az évközi vasárnapokra, mert nem volt célunk egységes témák összeállítása. Egy ilyen elrendezés ellenkezik a liturgikus cselekmény helyes fogalmával. A liturgia mindig Krisztus titkát ünnepli, és saját hagyománya alapján használja fel az Isten igéjét. Nem csupán ésszerű vagy külső megfontolásokat követ, hanem főként azzal törődik, hogy hirdesse az evangéliumot, és minden igazságra elvezesse a híveket.

c) Az olvasmányok elrendezése köznapokra

69   Az olvasmányok elrendezése a következő megfontolások alapján történt:

1. Minden miseszöveg két olvasmányt tartalmaz: az elsőt az Ószövetségből vagy az Apostolból (azaz akár a levelekből, akár a Jelenések könyvéből, húsvéti időben pedig az Apostolok Cselekedeteiből), a másik olvasmányt az evangéliumból.

2. A nagyböjti sorozat évről évre változatlan, és különleges elvek szerint alakul, tekintettel ennek az időszaknak sajátosságaira, mégpedig keresztségi és bűnbánati jellegére.

3. Az adventi, a karácsonyi és a húsvéti idő olvasmánysorozata szintén egyévi jellegű: olvasmányai tehát nem változnak.

4. A harmincnégy „évközi” hét köznapjai számára az evangéliumi olvasmányok sorozata évről évre ugyanaz; az első olvasmányokból azonban két sorozat van, amelyeket évenként változtatva kell olvasni. Az első évi sorozat páratlan sorszámú évekre való, a másik a páros sorszámú évekre.

Így a köznapi olvasmányrendben csakúgy, mint a vasárnapiban és ünnepiben ugyanúgy érvényesülnek az összehangolás és a közelítőleg folyamatos olvasás elvei, kiváltképp ha sajátos jellegű időszakokról van szó.

d) Olvasmányok a szentek ünneplésére

70   A szentekről szóló misékre két olvasmánysorozat áll rendelkezésre:

1. Az egyik a saját misékre főünnepeken, ünnepeken és emléknapokon, kiváltképp ha valamelyiknek saját szövegei vannak; ám ha jelezve van az inkább odaillő szöveg a közös szövegekből, azt kell előnyben részesíteni.

2. A másik sorozat, mégpedig egy bőségesebb, a szentek közös olvasmányainál található. Ebben a részben előbb állnak az olyan szövegek, amelyek inkább a szentek különféle osztályai számára megfelelőek (vértanúk, lelkipásztorok, szüzek stb.), aztán igen sok olyan szöveg következik, amely általánosságban szól az életszentségről, és tetszés szerint használhatók, valahányszor szabadon választható közös olvasmányra történik utalás.

71   Ami a szövegek sorrendjét illeti, meg kell jegyeznünk, hogy valamennyi abban a sorrendben található együtt, ahogyan olvasni kell őket. Előbb találjuk tehát az ószövetségi szövegeket, azután az Apostolból valókat, utánuk következnek a zsoltárok és az evangélium előtti vers, végül az evangéliumi szakaszok. Azért van ez így elrendezve, hogy a miséző szabadon választhasson belőlük, szem előtt tartva a résztvevők lelki igényét.

e) Olvasmányok rituális misékre, különféle szükségletekre, votív misékre és gyászmisékre

72   Ugyanily rendben találhatjuk a szövegeket rituális misékre, különféle szükségletekre, votív misékre és gyászmisékre. Ugyanúgy, mint a szentek közös miséinél, több szöveg áll rendelkezésre.

f) Az olvasmányok kiválogatásának és elrendezésének fő szempontjai

73   Az előbb tárgyalt elveken kívül, amelyek az Olvasmányrend egyes részeire vonatkoztak, vannak még további általánosabb szabályok is, amelyek így foglalhatók össze:

1. Bizonyos könyvek fenntartása az egyes liturgikus időkre

74   A dolgok belső mivoltából és a liturgikus hagyományból következik, hogy a jelen olvasmányrendben a Szentírás némely könyve fenn van tartva bizonyos liturgikus időszakokra. Megtartjuk például azt a nyugati (ambroziánus és spanyol), valamint keleti hagyományt, hogy az Apostolok Cselekedeteit a húsvéti időben olvassuk. Ebből nagyszerűen kiviláglik, hogy az Egyház egész élete a Húsvét szent titkából ered. Szintén tartjuk magunkat ahhoz a mind nyugati, mind keleti hagyományhoz, hogy a János-evangéliumot nagyböjt utolsó heteiben és a húsvéti időben olvassuk.

Izajás olvasását, kiváltképp a könyv első részét, a hagyomány adventre jelöli ki; de ugyanannak a könyvnek egyes szövegeit a karácsonyi időben olvassuk. János első levele szintén erre az időszakra van kijelölve.

2. A szövegek hossza

75   A szövegek hossza tekintetében a középutat tartjuk. Az elbeszélő részek némileg terjedelmesebb szakaszokat kívánnak, és általában lekötik a hívek figyelmét. Másként jártunk el olyan szövegek esetében, amelyeket a tanítás elvontsága miatt hosszúra nyújtani nem szabad.

Némelyik meglehetősen hosszú szöveg esetében két változat van: egy hosszabb és egy tetszés szerinti rövidebb. Az ilyesféle rövidítések nagy körültekintéssel történtek.

3. A nehezebb szövegek

76   Lelkipásztori megfontolástól vezetve kerültük a valóban nehezebb szövegeket a vasárnapi és főünnepi olvasmányokban. Ezek vagy tárgyilag nehezebbek, vagy irodalmi, kritikai és magyarázati kérdéseket vetnek fel, vagy legalábbis a hívek számára nehezebben érthetők. Mégsem volt szabad bizonyos szövegek gazdag lelki tartalmát csupán amiatt távol tartanunk a hívektől, mert azok nehezebben érthetők. Különösen, ha a nehézség vagy a keresztény hitoktatás hiányos voltából ered, amelyet egyetlen hívőnek sem szabadna nélkülöznie, vagy az olyan szentírási képzettség hiányából, amellyel pedig minden lelkipásztornak rendelkeznie kellene. Nem ritka eset különben, hogy egy nehezebb olvasmány könnyebbé válik ugyanannak a misének egy másik, vele összhangban lévő olvasmányától.

4. Bizonyos szentírási versek mellőzése

77   Nem egy liturgia-család hagyománya elhagy néha bizonyos verseket a szentírási olvasmányokból. Ebben a tekintetben a római liturgia sem kivétel. Be kell vallanunk, hogy ily kihagyások nem egykönnyen fordulhatnak elő, nehogy megcsorbuljon a szöveg értelme vagy a Szentírás gondolatvilága és stílusa. Mégis jónak látszott, hogy lelkipásztori érdekből ebben az olvasmányrendben is az említett hagyományhoz tartsuk magunkat, ügyelve arra, hogy a mondanivaló lényegében teljes maradjon. Ha nem így járunk el, bizonyos szövegek a méltányosnál hosszabbra nyúltak volna, vagy olyan olvasmányokat, amelyek a híveknek nem csekély, sőt igen nagy hasznára válnak, egészen el kellett volna amiatt hagynunk, mert egy-két olyan verset tartalmaznak, ami lelkipásztori szempontból kevésbé hasznos, vagy éppen szerfölött nehéz kérdéseket vet föl.

3. Elvek az Olvasmányrend használatához

a) Engedély bizonyos szövegek megválasztására

78   Az olvasmányok rendje módot ad a misézőnek az egyik vagy a másik felolvasandó szöveg kiválasztására, vagy hogy több felkínált szövegből választhasson egyet. Ilyesmi ritkán fordul elő vasárnap vagy a főünnepeken és az ünnepeken, nehogy elhalványodjék egy-egy liturgikus időszak sajátos jellege, vagy számottevő ok nélkül félbeszakadjon valamely szentírási könyv megközelítően folyamatos olvasása. Könnyebben adódik ilyen lehetőség szentek ünneplésekor vagy rituális misékben, a különféle szükségletek esetén, továbbá a votív és a gyászmisékben.

Ezeknek a választási lehetőségeknek, valamint egyéb hasonlóknak is, amelyeket a Római Misekönyv Általános Rendelkezéseiben és a Miseéneklés Rendjében találhatunk (Ordo cantus Missae),[103] lelkipásztori célzatuk van. A pap tehát, aki az igeliturgia anyagát összeállítja, „inkább a közösség lelki javát tartsa szem előtt, mint a saját elgondolását. Ne feledje azt sem, hogy a részek összeállításában teljes összhangban járjon el a segédkezőkkel és mindazokkal, akiknek bármi megbízatásuk van a szentmise bemutatásánál. Sőt még a híveket sem szabad kizárni azoknak a dolgoknak megbeszéléséből, amelyek közvetlenül rájuk vonatkoznak.[104]

1. Az evangélium előtti két olvasmány

79   Olyan misékben, amelyeknek három olvasmányuk van, hangozzék el valóban a három olvasmány. Ám ha a püspöki kar lelkipásztori meggondolások alapján megengedi, hogy csak két olvasmány legyen,[105] a két első közül olymódon kell választani, hogy meg ne hiúsuljon az a szándék, hogy a hívek teljesebb oktatásban részesüljenek az üdvösség titkáról. Ha tehát egyéb ok nem tiltja a választást, az evangélium előtti két olvasmány közül azt kell választani, amely inkább összhangban van az evangéliummal, vagy azt, amely a fenti tanács szerint inkább kedvez a bizonyos időszak folyamára tervezett hittani oktatásnak, vagy azt, ami lehetővé teszi egy szentírási könyvnek megközelítően folyamatos olvasását.[106]

2. Hosszabb vagy rövidebb változat használata

80   Szintén lelkipásztori szempont szerint kell választani ugyanannak a szövegnek két változata közül. Néha ugyanis egy hosszabb és egy rövidebb változat van adva ugyanabból a szövegből. Gondoljunk ilyenkor arra, hogy a hívek a hosszabbat vagy a rövidebbet hallgathatják-e majd gyümölcsözőbben; képesek lesznek-e a homíliában kifejtendő teljesebb szöveget meghallgatni.

3. Ha két szöveg áll rendelkezésre

81   Amikor viszont két meghatározott szöveg közötti választásra nyílik alkalom, akkor a jelenlévők lelki hasznára kell ügyelnünk Ily esetben azt kell eldöntenünk, hogy az egybegyűlt hívősereg számára melyik lesz a könnyebben érthető vagy a hasznosabb szöveg; illetőleg hogy lelkipásztori szempontból érdemes-e ismételten felolvasnunk, vagy jobb-e inkább máskorra hagynunk egy olyan szöveget, amely valamely liturgikus alkalom sajátjaként van megjelölve, egyéb alkalommal pedig tetszés szerint használatható.

Előadódhat ez olyankor is, amikor attól tartunk, hogy egy szöveg nehézségeket támaszt egy bizonyos csoportban; vagy amikor ugyanazt a szöveget a közeljövőben újra olvasnunk kell vasárnap és a rákövetkező köznapon.

4. A köznapi olvasmányok

82   A köznapi olvasmányok sorozatában minden hétnek minden egyes köznapjára olvasmányok vannak az egész esztendő folyamán. Általában ezeket az olvasmányokat kell vennünk a megjelölt napokon, hacsak nincs éppen főünnep vagy ünnep, vagy olyan emléknap, amelynek saját olvasmányai vannak.[107]

Amikor a köznapi olvasmányrendet használjuk, megtörténhet, hogy el kell hagyni a soron lévő szentírási könyv egyik-másik olvasmányát, mert azon a héten valamilyen ünneplés van. Ilyenkor tekintse át a miséző az egész hét olvasmányrendjét, és vagy a kevésbé jelentőseket hagyja el közülük, vagy kapcsolja egybe más részekkel azokat a részeket, amelyek hasznosak az egész tartalom megértésére.

5. A szentek miséinek olvasmányai

83   A szentek miséiben akkor találunk „saját olvasmányokat”, amikor ezek valóban sajátos jellegűek, mert éppen a szent személyéről szólnak, vagy arról a hitigazságról, amelyet abban a misében ünneplünk. Ha csupán emléknapról van is szó, ilyenkor ezeket a saját olvasmányokat kell olvasni a köznapra kijelöltek helyett. Valahányszor emléknapon van szó ilyen olvasmányról, azt az Olvasmányrend kifejezetten jelzi a maga helyén.

Előfordulnak néha úgynevezett „alkalmazott olvasmányok”, amelyek tudniillik a szent lelkiségének vagy működésének egy-egy sajátos oldalára világítanak rá. Ilyen esetben nem kell ragaszkodni ezeknek a szövegeknek a felolvasásához, hacsak a lelkipásztori szempont valóban nem ajánlja. A legtöbb esetben azonban csak utalás van a közös olvasmányok közt található valamelyik olvasmányra, hogy a választás könnyebb legyen. Ám ilyenkor mégis csupán ajánlásokról van szó, mert az alkalmazott vagy egyszerűen javasolt olvasmány helyett bármely másikat is választhatjuk a közösek közt felsoroltak közül.

A hívek részvételével miséző pap mindenekelőtt a hívek lelki javával törődjék, és óvakodjék attól, hogy a maga tetszését erőltesse rájuk. Különös gondja legyen arra is, nehogy gyakran és kellő ok nélkül mellőzze a köznapi olvasmányoskönyvben az egyes köznapokra kijelölt olvasmányokat. Az Egyház ugyanis azt kívánja, hogy minél gazdagabban terítsük meg az ige asztalát híveinknek.[108]

Vannak ezenkívül közös olvasmányok, azaz olyanok, amelyek a szentek közös olvasmányainak sorozatában akár a szentek bizonyos csoportjánál (pl. vértanúk, szüzek, lelkipásztorok), akár a szentekről általában használhatók. Minthogy ezekben az esetekben ugyanarra az olvasmányra több szöveget is találunk, a misézőre tartozik, hogy azt válassza ki, amelyik hallgatóságának jobban megfelel.

Ha valamilyen külön szempont ajánlja, minden misében lehet olvasmányokat választani a szent férfiak és nők közös olvasmányaiból, kivéve azt az esetet, amikor éppen a szentek közös részéből valamelyik olvasmány van előírva.

84   A szentek miséihez továbbá vegyük figyelembe a következőket:

a) Főünnepeken és ünnepeken azokat az olvasmányokat kell használnunk, amelyek a saját vagy a közös részben találhatók; az egyetemes naptár ünnepeire mindig saját olvasmányok vannak közölve.

b) A részleges naptárak főünnepeire három olvasmány van előírva, az első az Ószövetségből (húsvéti időben az Apostolok Cselekedeteiből vagy a Jelenések könyvéből), a második az Apostolból, végül a harmadik az evangéliumból; hacsak a püspöki kar úgy nem rendelkezik, hogy csak két olvasmány legyen.[109]

c) Az ünnepeken és az emléknapokon, amikor tudniillik csak két olvasmány van, az első olvasmány választható vagy az Ószövetségből vagy az Apostolból, a második pedig az evangéliumból. Húsvéti, időben azonban az Egyház hagyományos gyakorlata szerint az első olvasmányt válasszuk az Apostolból, a másikat pedig, amennyiben lehetséges, a János-evangéliumból.

6. Az Olvasmányrend egyéb részei

85   A rituális misékre való olvasmányok rendjében ugyanazok az olvasmányok szerepelnek, mint amelyek az egyes szentségek szertartáskönyveiben már közölve vannak; kivéve – mint magától értetődik – az olyan szövegeket, amelyek a misétől független szertartásokhoz tartoznak.[110]

86   A különféle szükségletek, a votív és a gyászmisék olvasmányrendje sok szöveget tartalmaz. Ezek jó szolgálatot tehetnek az ily miséken résztvevők különböző csoportjainak alkalmai, körülményei és gondjai szerint.[111]

87   Rituális vagy különböző szükségletekben mondott misékben, votív misékben és gyászmisékben, ha ugyanahhoz az olvasmányhoz több szöveg van közölve, a kiválasztás történjék a szentek közös miséinél fentebb említett szempontok alapján.

88   Amikor valamely rituális mise nem mondható, és az egyes szertartáskönyvekben foglalt szabályok szerint szabad egy olvasmányt venni a rituális mise olvasmányai közül, legyünk tekintettel a résztvevők lelki javára.[112]

b) A válaszos zsoltár és az evangélium előtt  „felkiáltás”

89   Ezek között az énekszövegek között nagyon fontos a zsoltár, amely az első olvasmányt követi. Általában azt a zsoltárt vegyük, amely ki van jelölve az olvasmányhoz, hacsak nem a szentek közös olvasmányairól vagy rituális misékről, a különböző szükségletekben mondott misékről, votív és gyászmisékről van szó. Ilyen esetben a miséző papra tartozik a választás, a pap pedig kövesse a jelenlévők lelki hasznának elvét.

Hogy azonban a nép könnyebben válaszolhasson a zsoltárra, az Olvasmányrendben fel van tüntetve néhány zsoltár és néhány válasz az év különféle időszakaira vagy a szentek bizonyos csoportjaira kiválogatva. Ezeket használni lehet az olvasmányhoz illeszkedő szöveg helyett, ha éneklik a zsoltárt.[113]

90   Az a másik ének, amelynek a második olvasmány után, evangélium előtt kell felhangzania, vagy minden egyes misére meg van határozva és összhangban van az evangéliummal, vagy választható egy-egy időszak vagy közös rész sorozatából.

91   Nagyböjt idején tetszés szerint választhatunk egyet a közölt felkiáltások közül,[114] hogy megelőzze és kövesse az evangélium előtti verset.

V. Az olvasmányrend leírása

V. fejezet

Az olvasmányrend leírása

92   Hogy jó szolgálatot tegyünk a lelkipásztoroknak az Olvasmányrend felépítésének megértéséhez, jónak látjuk, hogy röviden leírjuk az Olvasmányrendet legalább a kiemelkedő ünneplések és az egyházi év különböző időszakai szempontjából. Ezekhez igazodott ugyanis az olvasmányok megválogatása az előzőkben tárgyalt szabályok szerint. Az Olvasmányrend így megelevenedik a használatban, és gyümölcsözővé lesz a hívek számára.

1. Az advent ideje

93   a) Vasárnapokon

Az evangéliumi olvasmányoknak sajátos jellegük van: utalnak az Úr eljövetelére az idők végén (első vasárnap), Keresztelő Jánosra (második és harmadik vasárnap) és azokra az eseményekre, amelyek Urunk születését közvetlenül előkészítették (negyedik vasárnap).

Az ószövetségi olvasmányok a Messiásról és a messiási időről szóló jövendölések, kiváltképp Izajás könyvéből.

Az apostoli olvasmányok buzdításokat és üzeneteket tartalmaznak az időszaknak más-más jellemvonásai szerint.

94   b) Köznapokon

Két olvasmánysorozat van: az egyik advent kezdetétől december 16-ig kerül sorra; a másik 17-től 24-ig.

Az advent első részében Izajás könyvét olvassuk a könyv sorrendjét követve. Nem hagyjuk ki azokat a nagyobb jelentőségű szövegeket sem, amelyek vasárnapokon is előfordulnak. Az evangéliumok ezeken a napokon az első olvasmányra való tekintettel vannak megválasztva.

A második hét csütörtökjével kezdődnek a Keresztelő Jánosról szóló evangéliumok. Az első olvasmány pedig vagy folytatja Izajás könyvét, vagy az evangéliumra tekintő szöveg.

A karácsony előtti utolsó héten Máté (1. fejezet) és Lukács evangéliuma (1. fejezet) mondja el az eseményeket, amelyek közvetlenül előkészítették Urunk születését. Első olvasmányként az evangéliumra tekintettel vannak kiválogatva az ószövetség különféle könyveiből olyan szövegek, amelyekben nagyobb jelentőségű messiási jövendölések találhatók.

2. A karácsonyi idő

95   a) Főünnepeken, ünnepeken és vasárnapokon

Karácsony előestéjére és három miséjére prófétai és egyéb olvasmányokat választottunk a római hagyományból.

A karácsony nyolcadába eső vasárnapon, a Szent Család ünnepén az evangélium Jézus gyermekségéről szól, a többi olvasmány a családi élet erényeiről. Karácsony nyolcadnapján, amely egyszersmind a Boldogságos Szűz Mária  főünnepe, az olvasmányok az istenszülő Szűzről és Jézus névadásáról adnak hírt. A karácsony utáni második vasárnap olvasmányai a megtestesülés titkáról szólnak.

Urunk megjelenése főünnepének ószövetségi olvasmánya és evangéliuma a római hagyományhoz igazodik; apostoli olvasmányként pedig szöveget olvasunk a pogány nemzetek meghívásáról az üdvösségre.

Urunk megkeresztelkedésének ünnepén erről a szent titokról szólnak a választott szövegek.

96   b) Köznapokon

December 29-től folyamatosan olvassuk János első levelét, amelyet már 27-én Szent János ünnepén és a rákövetkező napon, az Aprószentek ünnepén elkezdtünk. Az evangéliumok Urunk jelenéseire vonatkoznak. Jézus gyermekkorának eseményeiről olvasunk a Lukács-evangéliumból (dec. 29-én és 30-án), majd János evangéliumának első fejezetét (dec. 31-től jan. 5-ig) és Urunk fontosabb megnyilatkozásait a négy evangéliumból (jan. 7-től 12-ig).

3. A nagyböjt ideje

97   a) Vasárnapokon

Az evangéliumi olvasmányok így vannak elrendezve:

Az első és a második vasárnap megtartja az Urunk megkísértéséről és színeváltozásáról szóló elbeszéléseket, de a három szinoptikus szerint.

A három következő vasárnapra az A-évben visszakerült a szamárfai asszonyról, a vakonszületettről és Lázár feltámasztásáról szóló evangélium. Ezek az evangéliumi szakaszok fontosak a kereszténységbe történő beavatás szertartására való tekintettel, de olvashatók a B- és a C-évben is kiváltképp ott, ahol keresztségre készülő felnőttek vannak.

A B- és a C-évre azonban más szövegek is rendelkezésre állnak, mégpedig a B-évben János szövegei Krisztus megdicsőüléséről a kereszthalálban és a feltámadásban, a C-évben pedig Lukács szövege a megtérésről.

„Urunk szenvedésének Pálma-vasárnapjára” a körmenethez választott szövegek beszámolnak az Úr ünnepélyes bevonulásáról Jeruzsálembe a három szinoptikus evangélium szerint; a misében pedig Urunk kínszenvedésének elbeszélését olvassuk.

Az ószövetségi olvasmányok az üdvösség történetére vonatkoznak, minthogy az a nagyböjti hitoktatásnak egyik sajátos tartalma. Minden egyes év szövegsorozatában szerepelnek ennek a történetnek főbb elemei a kezdettől elindulva egy új szövetség megígéréséig.

A választott apostoli olvasmányok felelnek az evangéliumi és az ószövetségi olvasmányokra, és a lehetőség szerint szorosabb kapcsolat van közöttük.

98   b) Köznapokon

Az evangéliumból és az ószövetségből vett olvasmányok egymáshoz illően vannak  megválogatva, és a nagyböjti hitoktatás sajátos tárgyköreivel foglalkoznak, alkalmazkodva ennek az időszaknak gondolatvilágához. A negyedik hét hétfőjétől kezdve megközelítően folyamatosan olvassuk a János-evangéliumot, mert ebben a az evangéliumban olyan szövegek találhatók, amelyek leginkább megfelelnek a nagyböjt jellegének.

Minthogy a szamárfai asszonyról, a vakonszületettről és Lázár feltámasztásáról szóló olvasmányok vasárnapokon hangzanak el és csupán az A-évben (más években csupán tetszés szerint), gondoskodtunk arról, hogy köznapokon újra elő lehessen őket venni. Ezért a harmadik, a negyedik és az ötödik hét kezdetén be van illesztve egy-egy „szabadon választható mise”. Ezeket a miséket lehet mondani a napi olvasmányok elhagyásával a szóban forgó hét egy-egy tetszés szerinti  köznapján.

A nagyhét első három napján a kínszenvedés titkáról szólnak az olvasmányok A krizmaszentelés miséjének olvasmányai rávilágítanak Krisztus messiási küldetésére és arra, hogy az a szentségek által folytatódik az Egyházban.

2. A szent háromnap és a húsvéti idő

99   a) A húsvéti szent háromnap

Az Úr vacsorájának csütörtökjén az esti misében a végkifejletet megelőző lakoma emlékezete különleges fénybe állítja be egyrészt a tanítványai lábát megmosó Krisztust, másrészt Pál szavait a keresztény húsvét megalapításáról az Eukarisztiában.

Nagypéntek liturgikus cselekménye a kínszenvedés János szerinti elbeszélésében éri el tetőpontját. Urunk, mint az Izajás könyvében hírül adott Isten Szolgája valóban az egyetlen pappá lett, midőn önmagát ajánlotta fel Atyjának.

A szent éjszaka húsvéti virrasztására hét ószövetségi olvasmány van kijelölve, amelyek felidézik Isten csodálatos tetteit az üdvösség történetében; továbbá kettő az újszövetségből, tudniillik a feltámadás hírüladása a három szinoptikus evangélium egyike szerint, és egy apostoli olvasmány a keresztségről, mint Krisztus feltámadásának szentségéről.

Húsvét napjára evangéliumi olvasmány gyanánt János szövege szerepel a sírbolt üresen találásáról. De tetszés szerint olvashatók a szent éjszaka evangéliumi szövegei is, vagy ha van vasárnap esti mise, Lukács elbeszélése Jézus megjelenéséről az Emmauszba igyekvő tanítványoknak. Az első olvasmány az Apostolok Cselekedeteiből van. Ezt a könyvet használjuk az egész húsvéti időn át az Ószövetségből vett olvasmányok helyett. Az apostoli olvasmány arra utal, hogy élnünk kell Húsvét szent titkát az Egyházban.

100   b) A vasárnapokon

A harmadik vasárnapig bezárólag a feltámadt Krisztus megjelenéseiről számolnak be az evangéliumi olvasmányok. A negyedik vasárnapra vannak kijelölve a Jó Pásztorról szóló olvasmányok. Húsvét ötödik, hatodik és hetedik vasárnapján részletek hangzanak el Urunknak az utolsó vacsorára következő beszédéből és imádságából.

Az első olvasmányt az Apostolok Cselekedeteiből vesszük, az évek szerint három sorozatra szétosztva párhuzamosan és folyamatos módon. Így mindegyik évben sorra kerül egy és más az ősegyház tanúságtételéről és kibontakozásáról.

Apostoli olvasmányként az A-évben Péter első levelét olvassuk, a B-évben János első levelét, a C-évben a Jelenések könyvét. Ezek a szövegek szépen összhangban vannak a boldog hit és az erős remény szellemével, amely ennek az időszaknak sajátossága.

101   c) A köznapokon

Az első olvasmányt az Apostolok Cselekedeteiből vesszük mint a vasárnapokon, megközelítően folyamatos olvasással. Evangélium gyanánt húsvét nyolcada folyamán az Úr megjelenéseinek elbeszélését olvassuk. Utána megközelítően folyamatosan olvassuk a János-evangéliumot, amelyből most húsvéti jellegű szövegeket veszünk, hogy a nagyböjti időben már elkezdett olvasás befejeződjék. Ebben a húsvéti olvasásban nagyrészt Urunknak az utolsó vacsora utáni beszéde és imádsága van soron.

102   d) A mennybemenetel és pünkösd főünnepén

A mennybemenetel főünnepe megtartja első olvasmányként az esemény elbeszélését az Apostolok Cselekedetei szerint, és ezt a szöveget apostoli olvasmányok egészítik ki az Atya jobbjára felmagasztalt Krisztusról. Evangéliumi olvasmányként mindegyik sorozat adja a maga szövegét az egyes evangélisták szerinti változatban.

A pünkösdi vigília misében négy ószövetségi szöveg áll rendelkezésre, hogy tetszés szerint lehessen választani egyet az ünnep sokszoros jelentésének megvilágítására. Az apostoli olvasmány rámutat a Szentlélek sajátos szerepére, amelyet az Egyházban tényleg gyakorol. Végül az evangéliumi olvasmány arra emlékezik, amit a még meg nem dicsőült Krisztus ígért a Szentlélekről.

A nappali misén első olvasmánynak vesszük, az elfogadott gyakorlat szerint, az Apostolok Cselekedeteinek elbeszélését a nagy pünkösdi eseményről; az apostoli olvasmányszöveg pedig megmutatja, hogy mily hatással működik a Lélek az Egyház életében. Az evangéliumi olvasmány emlékezetünkbe idézi Jézust, amint húsvét estéjén a Szentlelket közli tanítványaival. A tetszés szerint választható többi szöveg a Léleknek a tanítványokra és az Egyházra irányuló tevékenységéről tárgyal.

5. Az „évközi” idő

a) A szövegek elrendezése és megválasztása

103   Az „évközi idő” a január hatodikára következő hétfővel kezdődik és tart a nagyböjt előtti keddig bezárólag; majd újra kezdődik a pünkösdvasárnap utáni hétfőn, és végződik advent első vasárnapjának első Esti dicsérete előtt.

Az Olvasmányrend 34 vasárnapra és a rájuk következő hetekre közöl olvasmányokat. Olykor azonban csak 33 évközi hét van. Ezenkívül néhány vasárnap vagy egy másik időszakhoz tartozik (az a vasárnap, amelyen Urunk keresztségének ünnepe van, továbbá pünkösdvasárnap), vagy egy ráeső főünnep akadályozza (például a Szentháromság főünnepe, Urunknak Jézus Krisztusnak mint a mindenség királyának főünnepe).

104   Az „évközi időre” megállapított olvasmányok helyes használatában a következőkhöz kell igazodni:

1. Az a vasárnap, amelyen Urunk keresztségének ünnepét üljük, helyettesíti az I. „évközi” vasárnapot. Emiatt az I. hét olvasmányai azon a hétfőn kezdődnek, amely a január 6-a utáni vasárnapra következik. Ha viszont Urunk keresztségének ünnepét hétfőn tartjuk, amely arra a vasárnapra következik, amelyen Urunk megjelenését (Vízkeresztet) ünnepeltük, az I. hét olvasmányai kedden kezdődnek.

2. Az Urunk keresztségének ünnepét követő vasárnap második az „évközi” vasárnapok sorában. A többit aztán haladó sorrendben számozzuk azzal a vasárnappal bezárólag, amely a nagyböjt kezdetét megelőzi. Annak a hétnek olvasmányai, amelyen hamvazószerda van, a megelőző kedd után elmaradnak.

3. Amikor Pünkösdvasárnap után újra áttérünk az „évközi idő” olvasmányaira, ily rendhez kell igazodnunk:

– Ha 34 „évközi” vasárnap van, azzal a héttel kezdünk, amely közvetlenül következik arra a hétre, amelynek olvasmányait utolsónak olvastuk a nagyböjt előtt.[115]

– Ha 33 „évközi” vasárnap van, elhagyjuk azt a hetet, amelyet elsőnek kellett volna vennünk Pünkösd után, így az év végén megtartjuk a világ végállapotára vonatkozó szövegeket, amelyek az egyházi év két utolsó hetére vannak kijelölve.[116]

b) Olvasmányok a vasárnapokra

105   1. Evangéliumi olvasmányok

A II. „évközi” vasárnapon az evangélium még Urunknak arra a megnyilvánulására vonatkozik, amelyet Urunk megjelenésének főünnepén ünnepeltünk. Vesszük tehát a kánai menyegzőről szóló hagyományos szakaszt, és a két másikat szintén a János-evangéliumából.

A III. vasárnappal elkezdődik a három szinoptikus evangéliumnak megközelítően folyamatos olvasása. Ez az olvasás úgy alakul, hogy minden egyes evangélium a saját tanítását nyújtsa arról, ahogyan Urunk élete és igehirdetése kibontakozik.

Ezenfelül bizonyos összhangot érünk el az egyes evangéliumok mondanivalója és az egyházi év előrehaladása között. Vízkereszt után tudniillik Urunk igehirdetésének kezdeteit olvassuk, amelyek igen jól kapcsolódnak Krisztus keresztségéhez és első megnyilatkozásaihoz. Az egyházi év végén pedig természetszerűen jutunk el az utolsó vasárnapok sajátosan világvégi tanításához. Az evangéliumok ama fejezetei, amelyek a kínszenvedés elbeszélését megelőzik, kisebb-nagyobb mértékben erről a témáról szólnak.

A B-évben a XVI. vasárnap után bekapcsolódik öt olvasmány János 6. fejezetéből („beszéd az élet kenyeréről”); ez természetszerű betoldás, minthogy a kenyérszaporítás János evangéliumából véve helyettesíti ugyanezt az elbeszélést a Márkéban. Lukács megközelítően folyamatos olvasásában a C-évben az első szöveg (azaz a III. vasárnap) elé kerül az evangélium előszava, amely igen szépen kinyilvánítja a szerző szándékát, és máshová nem látszott elhelyezhetőnek.

2. Ószövetségi olvasmányok

106   Ezek az olvasmányok az evangéliumi szakaszoknak megfelelően vannak kiválogatva, hogy kerüljük a túl nagy eltérést az egyes misék olvasmányai között, de főként azért, hogy a két szövetség egybetartozása nyilvánvalóvá legyen. Az összefüggés egy és ugyanazon mise olvasmányai között kitűnik azokból a gondosan megválogatott címekből, amelyek az egyes olvasmányok elé kerültek.

A válogatás, amennyire csak lehetséges volt, úgy történt, hogy az olvasmányok rövidek és könnyen érthetők legyenek. De arról is gondoskodtunk, hogy vasárnaponként kelljen minél többet felolvasni az Ószövetség legjelentősebb szövegeiből. Ezek azonban nem logikai rendben kerülnek sorra, hanem az evangéliumi olvasmányokkal összhangban. Így nyílik meg Isten igéjének kincstára, hogy mindazok, akik a vasárnapi misén részt vesznek, megismerkedhessenek az Ószövetség csaknem minden fontos lapjával.

3) Apostoli olvasmányok

107   Szentleckeként ki van jelölve Pál és Jakab leveleinek megközelítően folyamatos olvasása (Péter és János leveleit húsvéti és karácsonyi időben olvassuk).

A korintusiakhoz írt első levél meglehetősen hosszú, és különböző kérdésekkel foglalkozik. A sorozatban három év között van szétosztva ennek az „évközi” időnek kezdetén. Hasonlóképp ajánlatosnak látszott kétfelé osztani a zsidókhoz írt levelet; az első részt a B-évben, a másik részt a C-évben olvassuk.

Megjegyzendő, hogy eléggé rövid részeket válogattunk össze, és nem nagyon nehezeket, hogy a hívek megértsék.

A következőkben közölt II. táblázat mutatja[117] a szentleckék elosztását „évközi” vasárnapokra az évek három sorozatában.

c) Olvasmányok az Úr főünnepeire az „évközi” időben

108   A Szentháromság főünnepére, Krisztus szentséges Testének és Vérének, továbbá Jézus szentséges Szívének főünnepére kijelölt olvasmányok szövegei megfelelnek az ünneplés jellegének.

A XXXIV., azaz utolsó vasárnap olvasmányai dicsőítik Krisztust, mint a Mindenség Királyát, akire előképként Dávid utalt, előre hirdetve megaláztatásait a szenvedésben és a halálban; de aki majd uralkodik az Egyházban, és visszatér majd az idők végén.

d) Olvasmányok köznapokra

109   1. Az evangéliumok úgy vannak elrendezve, hogy Márk olvasásával kezdjük (I-IX. hét), azután Mátét (X-XXI. hét), végül Lukácsot (XXII-XXXIV. hét). Márk 1-12. fejezetét teljes egészében elolvassuk, csupán a 6. fejezet két szakaszát hagyva ki, amelyeket hétköznap más napokon olvasunk. Mátéból és Lukácsból mindent felolvasunk, ami Márkban nincs benne. Kétszer vagy háromszor is felolvassuk mindazt, ami vagy egészen sajátos jelleggel bír a különböző evangéliumokban, vagy amiatt szükséges, hogy az evangélium folyamatossága jól érthető legyen. A végső dolgokról szóló beszéd Lukácsnál teljes, és így olvassuk az egyházi év végén.

110   2. Olvasmányként néhány héten keresztül az Ószövetséget olvassuk, aztán az Újszövetséget a szövegek hosszúsága szerint.

Az Újszövetségből eléggé bőven olvasunk, hogy az egyes levelek lényeges tartalma sorra kerüljön.

Az Ószövetségből csak válogatott helyeket közölhetünk, hogy a lehetőség szerint megmutatkozzék az egyes könyvek jellege. A történeti olvasmányok úgy vannak megválogatva, hogy áttekinthető legyen belőlük a megtestesülést megelőző egész üdvösségtörténet. Túl hosszú elbeszéléseket nem nagyon lehetett előírni: olykor úgy válogattuk össze a verseket, hogy a felolvasás ne váljék szerfölött hosszúvá. Ezenfelül néhányszor a bölcsességi könyvekből kiragadott szövegek világítják meg a történelmi események vallási jelentését. Ezeket előszó vagy záradék módjára fűztük hozzá némelyik történeti sorozathoz.

Csaknem minden ószövetségi könyv helyet kapott az egyházi év köznapi olvasmányrendjében. Csupán igen rövid könyvek maradtak ki (Abdiás, Szofoniás), és egy költői könyv, az Énekek éneke. Az épületes célzatú elbeszélések közül, amelyek elég hosszú olvasást kívánnak ahhoz, hogy érthetők legyenek, Tóbiás és Rut könyveit olvassuk, elhagyva a többit (Esztert és Juditot). Mégis előkerül belőlük egy-két szöveg vasárnapokon és egyéb időszakok köznapjain.

A következőkben közölt III. táblázat mutatja[118] mindkét szövetség könyveinek elosztását az „évközi” köznapokra a két esztendőben.

Az egyházi év végén kerülnek felolvasásra azok a könyvek, amelyek illenek ennek az időnek világvégi jellegéhez: vagyis Dániel és a Jelenések könyve.

VI. Az olvasmányrend módosításai, népnyelvű fordításai és tartozékai

VI. fejezet

Az olvasmányrend módosításai, népnyelvű fordításai és tartozékai

1. Alkalmazási lehetőségek és fordítások

111   Isten igéjét istentiszteleti összejövetelen mindenkor vagy a Szentszéktől készített latin szövegekből kell venni, vagy a püspöki kartól liturgiai használatra jóváhagyott

népnyelvű fordításokból, az érvényben lévő szabályok szerint.[119]

112   A Miseolvasmányok Könyvét teljes egészében le kell fordítani, nem hagyva el a Bevezető tudnivalókat sem, és egyetlen más részt sem. Ha a püspöki kar bizonyos módosításokat tart szükségesnek vagy ajánlatosnak, ezek használatba vételéhez a Szentszék előzetes megerősítése szükséges.[120]

113   Az Olvasmányoskönyv terjedelme miatt a kiadvány szükségképp több kötetből fog állapi, ámde semmilyen felosztás sincs előírva. Minden egyes kötetben legyenek benne azok a szövegek, amelyek magyarázzák annak a résznek szerkezetét és célját.

Ajánlatos követni azt az ősi szokást, hogy külön adjanak ki egy kötetet, amely az evangéliumokat tartalmazza, és egy másikat az ószövetségi és az újszövetségi olvasmányokkal.

Az is megfelelő, hogy külön kötet legyen a vasárnapi olvasmányoskönyv, amelybe felvehető egy és más a szentek sorozatának olvasmányaiból, és legyen külön köznapi olvasmányoskönyv. A vasárnapit pedig előnyösen szét lehet választani a három évi sorozat szerint, hogy minden egyes évre minden együtt legyen található.

De szabadon megvalósíthatunk minden másféle elrendezést is, amit találékonyan alkalmasnak látunk lelkipásztori használatra.

114   Mindig hozzá kell kapcsolnunk az olvasmányokhoz az énekek szövegét; persze lehetnek külön könyvek is, amelyekben csak az énekelt részek találhatók. Ajánlatos, hogy a szövegeket versszakokra tagolva nyomassuk ki.

115   Valahányszor különböző részekből tevődik össze egy olvasmány, a nyomdai kivitelben legyen világosan látható a szöveg ilyen szerkezete. Szintén ajánlatos, hogy a szövegek, még ha nem is költemények, sorokra bontva legyenek nyomtatva, hogy könnyebbé váljék a felolvasás.

116   Ha egy olvasmánynak van hosszabb és rövidebb alakja is, ezeket külön közöljük, hogy mind a kettő külön olvasható legyen. Ha azonban nem látszik alkalmasnak az ily szétválasztás, meg kell találni a módját, hogy a szövegnek mind a két alakja zavartalanul felolvasható legyen.

117   A népnyelvű fordításokban se közöljük a szövegeket „címük” (tartalmuk) jelzése nélkül. A címhez hozzá lehet adni, ha szükségesnek látszik, valamilyen értelmezési szempontot is. Fejtse ki ez nyíltabban a szakasz értelmét. Megfelelő jellel vagy a betűk jellegével meg kell azonban különböztetnünk, hogy világosan lóssék, hogy csak tetszés szerint választható szövegről van szó.[121]

118   Minden egyes kötethez hasznosan hozzá lehet adni a szentírási szakaszok mutatóját olyasféleképpen, ahogy az Olvasmányrend jelen kötetében található.[122] Így bizonyos alkalmakra könnyebben lehet majd találni szükséges vagy hasznos szövegeket a mise olvasmányos könyveiben.

2. Az egyes olvasmányok tartozékai

Ebben a kötetben minden egyes olvasmánynál feltüntetjük a szöveg lelőhelyét és címét (titulus). Ezeknél a következőkre ügyeljünk:

119   a) A szöveg lelőhelye

A szöveg lelőhelyi adata (a fejezet és a versek sorszáma) mindig a Neovulgáta kiadást követi, kivéve a Zsoltárokat,[123] de szerepel mellette néha egy másik helymegjelölés is az eredeti (héber, arám vagy görög) szöveg szerint, amikor az egyik eltér a másiktól. A népnyelvű fordításokban az egyes nyelvek szerint illetékes hatóságok rendelkezéseinek megfelelően megtartható az a számozás, amely egybevág a liturgiai használatra szolgáló fordítással, amelyet ugyanaz a hatóság jóváhagyott. Szükséges azonban, hogy mindig pontosan megadjuk a fejezeteket és a verseket, amelyeket a szöveg közt is, vagy a lap szélén megfelelően fel kell tüntetni.

120   Ebből az is következik, hogy a liturgikus könyvekben ott kell lennie a „feliratnak”, amit a szertartás során olvasni kell. Ez a felirat az itt következő szabályokhoz igazodjék, bár az illetékes egyházi hatóság rendelkezése alapján másképp is megfogalmazható, ahogyan az egyes helyek vagy nyelvek szokásainak és körülményeinek jobban megfelel.

121   1. Mindig így mondjuk: „Olvasmány … könyvéből”, illetve „Szentlecke … leveléből” vagy „Evangélium Szent … könyvéből”. Nem mondjuk azt, hogy „Kezdődik” (legfeljebb különleges esetekben, ha alkalmasnak látszik), sem azt, hogy „Folytatódik”.

122   2. A könyvek nevei úgy maradjanak, ahogyan a hagyományos gyakorlatban vannak; kivéve a következőket:

a) Ha két könyv viseli ugyanazt az elnevezést, akkor „első könyvet” és „második könyvet” mondunk (például Királyok első könyve, Makkabeusok második könyve); illetőleg „első levelet” és „második levelet”.

b) A következő könyveket a manapság inkább használatos elnevezéssel illetjük:

„Sámuel I. és II. könyve” a Királyok I. és II. könyve helyett;

„a Királyok I. és II. könyve” a Királyok III. és IV könyve helyett;

„a Krónikák I. és II. könyve” a Paralipomenon I. és II. könyve helyett;

„Ezdrás könyve” és „Nehemiás könyve” az Ezdrás I. és II. könyve helyett.

c) Név szerint megkülönböztetjük a bölcsességi könyveket a következőképpen: Jób könyve, a Példabeszédek könyve, a Prédikátor könyve vagy Kóhelet, az Énekek éneke, a Bölcsesség könyve, Sirák fiának könyve (a latinban Ecclesiasticus).

d) Azokat a könyveket, amelyeket az Neovulgáta kiadás a próféták közé sorol, így nevezzük meg: „Olvasmány Izajás, Jeremiás, Báruk könyvéből” és „Olvasmány Ezekiek Dániel, Ózeás … Malakiás jövendöléséből”, még ama könyvek esetében is, amelyeket nem tekintünk igazán prófétaiaknak.

e) Egyszerűen a „Siralmak könyvéről” és a „Zsidókhoz írt levélről” szólunk Jeremiás és Pál nevének említése nélkül.

b) A „cím”

123   „Cím” (titulus) írandó minden egyes szöveghez, gondosan megfogalmazva (többnyire éppen az olvasmány szavaiból megválogatva), hogy rámutasson az olvasmány főtárgyára, és – ahol szükséges – egyazon mise olvasmányainak összefüggése is már a címekben megmutatkozzék.

c) Az „indítás”

124   A kezdő szavak ilyenek lehetnek:

„Abban az időben”, „Ama napokban”, „Testvéreim”, „Szeretteim”, „Így szól az Úr”. Az ilyesmi elmaradhat, amikor a szövegben úgyis megvan az elegendő utalás az időpontra vagy a személyekre, vagy ahol az ilyen szavak nem illenek a szöveg természetéhez. Nemzeti nyelvekben az illetékes egyházi hatóság rendelkezése megváltoztathatja vagy el is hagyhatja az ilyesféle szólásformákat.

E szavak után kezdődik az olvasmány néhány szó elhagyásával vagy hozzáadásával, ahogy az összefüggéséből kiszakított szöveg értelmessége megköveteli. Hasonlóképpen szükség van megfelelő kiegészítésekre ott, ahol a szöveg nem összefüggő versekből áll, és emiatt egyet-mást változtatni kell.

d) A befejezés jelzése

125   Az olvasmányok végén, hogy a nép könnyebben válaszolhasson feleletével, a felolvasónak mondania kell: „Ez az Isten igéje”, vagy ezekhez hasonló jellegű szavakat a helyi szokásoknak megfelelően.

Táblázatok

Az egyházi év mozgó ünnepeinek táblázata

Naptári év

Vasár-napok

Hét-köz-napok

Hamvazó-szerda

Húsvét

Urunk mennybe-menetele (csütörtök)

Pünkösd

Úrnapja (csütörtök)

1988

B

II.

febr. 17.

ápr. 3.

máj. 12.

máj. 22.

jún. 2.

1989

C

I.

febr. 8.

márc. 26.

máj. 4.

máj. 14.

máj. 25.

1990

A

II.

febr. 28.

ápr. 15.

máj. 24.

jún. 3.

jún. 14.

1991

B

I.

febr. 13.

márc. 31.

máj. 9.

máj. 19.

máj. 30.

1992

C

II.

márc. 4.

ápr. 19.

máj. 28.

jún. 7.

jún. 18.

1993

A

I.

febr. 24.

ápr. 11.

máj. 20.

máj. 30.

jún. 10.

1994

B

II.

febr. 16.

ápr. 3.

máj. 12.

máj. 22.

jún. 2.

1995

C

I.

márc. 1.

ápr. 16.

máj. 25.

jún. 4.

jún. 15.

1996

A

II.

febr. 21.

ápr. 7.

máj. 16.

máj. 26.

jún. 6.

1997

B

I.

febr. 12.

márc. 30.

máj. 8.

máj. 18.

máj. 29.

1998

C

II.

febr. 25.

ápr. 12.

máj. 21.

máj. 31.

jún. 11.

1999

A

I.

febr. 17.

ápr. 4.

máj. 13.

máj. 23.

jún. 3.

2000

B

II.

márc. 8.

ápr. 23.

jún. 1.

jún. 11.

jún. 22.

2001

C

I.

febr. 28.

ápr. 15.

máj. 24.

jún. 3.

jún. 14.

2002

A

II.

febr. 13.

márc. 31.

máj. 9.

máj. 19.

máj. 30.

2003

B

I.

márc. 5.

ápr. 20.

máj. 29.

jún. 8.

jún. 19.

2004

C

II.

febr. 25.

ápr. 11.

máj. 20.

máj. 30.

jún. 10.

2005

A

I.

febr. 9.

márc. 27.

máj. 5.

máj. 15.

máj. 26.

2006

B

II.

márc. 1.

ápr. 16.

máj. 25.

jún. 4.

jún. 15.

2007

C

I.

febr. 21.

ápr. 8.

máj. 17.

máj. 27.

jún. 7.

2008

A

II.

febr. 6.

márc. 23.

máj. 1.

máj. 11.

máj. 22.

2009

B

I.

febr. 25.

ápr. 12.

máj. 21.

máj. 31.

jún. 11.

2010

C

II.

febr. 17.

ápr. 4.

máj. 13.

máj. 23.

jún. 3.

2011

A

I.

márc. 9.

ápr. 24.

jún. 2.

jún. 12.

jún. 23.

2012

B

II.

febr. 22.

ápr. 8.

máj. 17.

máj. 27.

jún. 7.

Évközi hetek Nagyböjt előtt

Évközi hetek Pünkösd után

Naptári év

Vasár- napok

Hétköz-napok

végső nap

hetek száma

kezdő nap

kezdő hét

Advent

I. vasárnap

1988

B

II.

febr. 16.

6

máj. 23.

8

nov. 27.

1989

C

I.

febr. 7.

5

máj. 15.

6

dec. 3.

1990

A

II.

febr. 27.

8

jún. 4.

9

dec. 2.

1991

B

I.

febr. 12.

5

máj. 20.

7

dec. 1.

1992

C

II.

márc. 3.

8

jún. 8.

10

nov. 29.

1993

A

I.

febr. 23.

7

máj. 31.

9

nov. 28.

1994

B

II.

febr. 15.

6

máj. 23.

8

nov. 27.

1995

C

I.

febr. 28.

8

jún. 5.

9

dec. 3.

1996

A

II.

febr. 20.

7

máj. 27.

8

dec. 1.

1997

B

I.

febr. 11.

5

máj. 19.

7

nov. 30.

1998

C

II.

febr. 24.

7

jún. 1.

9

nov. 29.

1999

A

I.

febr. 16.

6

máj. 24.

8

nov. 28.

2000

B

II.

márc. 7.

9

jún. 12.

10

dec. 3.

2001

C

I.

febr. 27.

8

jún. 4.

9

dec. 2.

2002

A

II.

febr. 12.

5

jún. 20.

7

dec. 1.

2003

B

I.

márc. 4.

8

jún. 9.

10

nov. 30.

2004

C

II.

febr. 24.

7

máj. 31.

9

nov. 28.

2005

A

I.

febr. 8.

5

máj. 16.

7

nov. 27.

2006

B

II.

febr. 28.

8

jún. 5.

9

dec. 3.

2007

C

I.

febr. 20.

7

máj. 28.

8

dec. 2.

2008

A

II.

febr. 5.

4

máj. 12.

6

nov. 30.

2009

B

I.

febr. 24.

7

jún. 1.

9

nov. 29.

2010

C

II.

febr. 16.

6

máj. 24.

8

nov. 28.

2011

A

I.

márc. 8.

9

jún. 13.

11

nov. 27.

2012

B

II.

febr. 21.

7

máj. 28.

8

dec. 2.

A szentleckék rendje az évközi vasárnapokon

Vasárnap

A év

B év

C év

2

1Kor 1-4

1Kor 6-11

1Kor 12-15

3

1Kor 1-4

1Kor 6-11

1Kor 12-15

4

1Kor 1-4

1Kor 6-11

1Kor 12-15

5

1Kor 1-4

1Kor 6-11

1Kor 12-15

6

1Kor 1-4

1Kor 6-11

1Kor 12-15

7

1Kor 1-4

2Kor

1Kor 12-15

8

1Kor 1-4

2Kor

1Kor 12-15

9

Róm

2Kor

Gal

10

Róm

2Kor

Gal

11

Róm

2Kor

Gal

12

Róm

2Kor

Gal

13

Róm

2Kor

Gal

14

Róm

2Kor

Gal

15

Róm

Ef

Kol

16

Róm

Ef

Kol

17

Róm

Ef

Kol

18

Róm

Ef

Kol

19

Róm

Ef

Zsid 11-12

20

Róm

Ef

Zsid 11-12

21

Róm

Ef

Zsid 11-12

22

Róm

Jak

Zsid 11-12

23

Róm

Jak

Filem

24

Róm

Jak

1Tim

25

Fil

Jak

1Tim

26

Fil

Jak

1Tim

27

Fil

Zsid 2-10

2Tim

28

Fil

Zsid 2-10

2Tim

29

1Tessz

Zsid 2-10

2Tim

30

1Tessz

Zsid 2-10

2Tim

31

1Tessz

Zsid 2-10

2Tessz

32

1Tessz

Zsid 2-10

2Tessz

33

1Tessz

Zsid 2-10

2Tessz

Az olvasmányok rendje az évközi köznapokon

Hét

II. év

I. év

1

Zsid

1Sám

2

Zsid

1Sám

3

Zsid

2Sám

4

Zsid

2Sám; 1Kir 1-16

5

1Móz 1-11

1Kir 1-16

6

1Móz 1-11

Jak

7

Sir

Jak

8

Sir

1Pét; Júdás

9

Tób

2Pét; 2Tim

10

2Kor

1Kir 17-22

11

2Kor

1Kir 17-22; 2Kir

12

1Móz 12-50

2Kir; Sir

13

1Móz 12-50

Ám

14

1Móz 12-50

Oz; Iz

15

2Móz

Iz; Mik

16

2Móz

Mik; Jer

17

2Móz; 3Móz

Jer

18

4Móz; 5Móz

Jer; Nah;Hab

19

5Móz Józs

Ez

20

Bír; Rut

Ez

21

1Tessz

2Tessz; 1Kor

22

1Tessz; Kol

1Kor

23

Kol; 1Tim

1Kor

24

1Tim

1Kor

25

Ezdr; Agg; Zak

Péld; Préd

26

Zak; Neh; Bár

Jób

27

Jón; Mal; Joel

Gal; Ef

28

Róm

Gal; Ef

29

Róm

Ef

30

Róm

Ef

31

Róm

Ef; Fil

32

Bölcs

Tit; Filem; 2 és 3Jn

33

1 és 2 Makk

Jel

34

Dán

Jel

Szentírási könyvek címének rövidítése

Abd

Abdiás próféta könyve

Agg

Aggeus próféta könyve

Am

Amosz próféta könyve

ApCsel

Apostolok Cselekedetei

Bár

Báruk próféta könyve

Bír

Bírák könyve

Bölcs

Bölcsesség könyve

Dán

Dániel próféta könyve

Ef

Szent Pál apostol levele az efezusiakhoz

Én

Énekek Éneke

Eszt

Eszter könyve

Ez

Ezekiel próféta könyve

Ezdr

Ezdrás könyve

Fil

Szent Pál apostol levele a filippiekhez

Filem

Szent Pál apostol levele Filemonhoz

Gal

Szent Pál apostol levele a galatákhoz

Hab

Habakuk próféta könyve

Iz

Izajás próféta könyve

Jak

Szent Jakab apostol levele

Jel

Jelenések könyve

Jer

Jeremiás próféta könyve

Jn

Szent János evangéliuma

1 Jn

Szent János apostol első levele

2 Jn

Szent János apostol második levele

3 Jn

Szent János apostol harmadik levele

Jób

Jób könyve

Joel

Joel próféta könyve

Jón

Jónás próféta könyve

Józs

Józsue könyve

Judit

Judit könyve

Júd

Júdás apostol levele

1 Kir

Királyok első könyve

2 Kir

Királyok második könyve

Kiv

Kivonulás könyve (Mózes 2. könyve)

Kol

Szent Pál apostol levele a kolosszeiekhez

1 Kor

Szent Pál apostol első levele a korintusiakhoz

2 Kor

Szent Pál apostol második levele a korintusiakhoz

1 Krón

Krónikák első könyve

2 Krón

Krónikák második könyve

Lev

Leviták könyve (Mózes 3. könyve)

Lk

Szent Lukács evangéliuma

1 Mak

Makkabeusok első könyve

2 Mak

Makkabeusok második könyve

Mal

Malakiás próféta könyve

Mik

Mikeás próféta könyve

Mk

Szent Márk evangéliuma

Mtörv

Második Törvénykönyv (Mózes 5. könyve)

Náh

Náhum próféta könyve

Neh

Nehemiás könyve

Oz

Ozeás próféta könyve

Péld

Példabeszédek könyve

1 Pét

Szent Péter apostol első levele

2 Pét

Szent Péter apostol második levele

Préd

Prédikátor könyve

Róm

Szent Pál apostol levele a rómaiakhoz

Rut

Rut könyve

1 Sám

Sámuel első könyve

2 Sám

Sámuel második könyve

Sir

Sirák fia könyve

Sirat

Siralmak könyve

Szám

Számok könyve (Mózes 4. könyve)

Szof

Szofoniás próféta könyve

Ter

Teremtés könyve (Mózes 1. könyve)

1 Tessz

Szent Pál apostol első levele a tesszalonikaiakhoz

2 Tessz

Szent Pál apostol második levele a tesszalonikaiakhoz

1 Tim

Szent Pál apostol első levele Timóteushoz

2 Tim

Szent Pál apostol második levele Timóteushoz

Tit

Szent Pál apostol levele Tituszhoz

Tób

Tóbiás könyve

Zak

Zakariás próféta könyve

Zsid

Zsidókhoz írt levél

Zsolt

Zsoltárok könyve

Advent

Advent 1. vasárnapja

OLVASMÁNY Iz 2, 1-5

A próféta nehéz időkben szól népéhez, amikor az egész nemzeti lét veszélyben forog és sokan kételkednek, hogy Isten megtartja-e a szövetségbe foglalt ígéretét. A próféta azt mondja, hogy Isten ígérete a végső időkre is érvényes. Sion hegye itt előképe Isten uralmának. A kinyilatkoztatás túl fog terjedni az ószövetségi népen. Áthatja a világ népeit, és meghozza nekik az üdvösség békéjének ígéretét.

OLVASMÁNY Izajás próféta könyvéből

Egybegyűjti az Úr a nemzeteket Isten országának örök békéjére.

Izajásnak, Ámosz fiának látomása Dudáról és Jeruzsálemről:

Az utolsó időkben az Úr házának hegye szilárdan áll majd a hegyek tetején és magasabb lesz a halmoknál. Odaözönlenek mind a nemzetek, felé tart számos nép, és így szól:

„Rajta, menjünk fel az Úr hegyére, Jákob Istenének házához, hogy tanítson meg útjaira, és így ösvényein járhassunk. Mert Sionról jön a törvény és Jeruzsálemből az Úr tanítása.”

Ő tart majd ítéletet a nemzetek között, és igazságot szolgáltat számtalan népnek. Ők meg beolvasztják ekevasnak kardjukat és sarlóknak lándzsáikat. Nemzet nem emel kardot nemzet ellen, és nem tanul többé hadviselést.

Jákob háza, gyertek, járjunk az Úr világosságában!

Ez az Isten igéje.

VÁLASZOS ZSOLTÁR 121, 1-2. 3-4a. (4b-5; 6-7). 8-9

7b. tónus.

Válasz: Isten házába indulunk, * örömtől dobban a szívünk. Vö. 1. vers.

Előénekes: Örvendeztem, mikor azt mondták nekem, * az Úr házába megyünk.

Íme, itt állunk már kapuid előtt, * ó Jeruzsálem.

Hívek: Isten házába indulunk, * örömtől dobban a szívünk.

E: Jeruzsálem városa jól megépült, * részei egymáshoz illenek.

Oda járnak föl a törzsek, * az Úr népének törzsei.

H: Isten házába indulunk, * örömtől dobban a szívünk.

E: Az Úr Izraelnek törvénybe adta, * hogy ott nevére áldást mondjanak.

Mert ott állnak az ítélőszékek, * Dávid házának székei.

H: Isten házába indulunk, * örömtől dobban a szívünk.

E: Jeruzsálemre békét esdjetek, * biztonságban éljen, aki szeret téged.

Béke lakozzék falaid között, * és nyugalom bástyáid tövében.

H: Isten házába indulunk, * örömtől dobban a szívünk.

E: Testvéreim és barátaim miatt így könyörgök, * legyen békesség teveled.

Istenünk és Urunk háza miatt * kívánok áldást néked.

H: Isten házába indulunk, * örömtől dobban a szívünk.

SZENTLECKE Róm 13, 11-14

Krisztussal és a megváltással elérkezett az üdvösség ideje. Az ószövetségi várakozós és tapogatózás helyett itt van a nappali világosság. Felismerhetjük Isten üzenetét és erkölcsi követelményeit. A hitből való élet olyan, mint az álomból való ébredés. Az erkölcsi törvény megvalósítása a Krisztusba való beöltözés, vagyis lelkületének és tetteinek követése. A mi adventünk előkészület az örök életre.

SZENTLECKE Szent Pál apostolnak a rómaiakhoz írt leveléből

Üdvösségünk közel van.

Testvéreim! Ismeritek az időt: Itt az óra, hogy fölébredjünk álmunkból! Üdvösségünk közelebb van, mint amikor hinni kezdtünk! Múlóban az éjszaka, elközelgett a nappal. Vessük hát le a sötétség tetteit, és öltsük fel a világosság fegyvereit! Éljünk becsületesen, amint az a nappalhoz illik, ne lakmározva és részegeskedve, ne kicsapongásban és érzékiségben, ne civakodva és viszálykodva! Öltsétek inkább magatokra Jézus Krisztust s a testi fegyelmet, hogy ne a bűnös vágyak szerint cselekedjetek.

Ez az Isten igéje.

ALLELUJA

Alleluja. 1. szám.

Urunk, mutasd meg nékünk irgalmas szívedet, * és az üdvösséget add meg nékünk. Zsolt 84, 8 – 1 D^2 tónus.

Alleluja.

EVANGÉLIUM Mt 24, 37-44

Az evangélium hirdetésére mindig szükség van, mert az emberek könnyen elmerülnek a mindennapi, földi gondokban. Isten ugyan ,figyelmeztet csapásokkal és kegyelmi ösztönzéssel, de az Egyháznak tudatosan állandósítania kell a virrasztást. Az itt hangoztatott ébrenlét nem puszta várakozás, hanem buzgólkodás a kötelességteljesítésben és jótettekben. A két-két emberre való hivatkozás a mezőn és a malomban a ,figyelmeztetés súlyosságát emeli ki, s nem azt akarja mondani, hogy az emberiség fele üdvözül, a másik fele elkárhozik.

+ EVANGÉLIUM Szent Máté könyvéből

Virrasszatok, hogy készen álljatok!

Abban az időben Jézus így szólt tanítványaihoz:

Amikor az Emberfia eljön, ugyanaz történik, mint Noé napjaiban. A vízözön előtti napokban az emberek ettek, ittak, nősültek és férjhez mentek –, egészen addig a napig, amikor Noé beszállt a bárkába. Semmit sem sejtettek mindaddig, míg be nem következett a katasztrófa, és a víz el nem sodorta mindannyiukat. Így lesz ez akkor is, amikor az Emberfia eljön. Ha akkor ketten lesznek kint a mezőn, az egyiket fölveszik, a másikat otthagyják. Ha két asszony őröl a malmával, az egyiket fölveszik, a másikat otthagyják.

Virrasszatok tehát, mert nem tudhatjátok, mely napon jön el a ti Uratok! Mert nyilvánvaló, hogy ha a ház gazdája tudná, hogy melyik órában jön a tolvaj, fenn virrasztana, és nem hagyná, hogy betörjenek a házba. Legyetek tehát ti is készen, mert az Emberfia abban az órában jön el, amikor nem is gondoljátok.

Ezek az evangélium igéi.

Advent 2. vasárnapja

OLVASMÁNY Iz 11, 1-10

A próféta úgy beszél a Messiásról, mint akit az Isten lelke irányít. Viselkedését, szavait, tetteit áthatja a bölcsesség, az okosság, az erő és az Isten előtti hódolat. A szellem felsőbbrendűsége mutatkozik meg benne. Isten országának lelki békéjét a paradicsomkert külső békéjével szemlélteti a próféta. Ez a Messiás az embereket is lelki emberekké tudja tenni.

OLVASMÁNY Izajás próféta könyvéből

Igazságot szolgáltat az alacsony sorsúaknak.

Azon a napon:

Vessző kél majd Izáj törzsökéből, és hajtás sarjad gyökeréből. Az Úr lelke nyugszik rajta: a bölcsesség és az értelem lelke, a tanács és az erősség lelke, a tudás és az Úr félelmének lelke, s az Úr félelmében telik öröme.

Nem aszerint ítél majd, amit a szem lát, s nem aszerint ítélkezik, amit a fül hall, hanem igazságot szolgáltat az alacsony sorsúaknak, és méltányos ítéletet hoz a föld szegényeinek. Szája vesszejével megveri a földet, s ajka leheletével megöli a gonoszt.

Az igazságosság lesz derekán az öv, s a hűség csípőjén a kötő.

Akkor majd együtt lakik a farkas a báránnyal, és a párduc együtt tanyázik a gödölyével. Együtt legelészik majd a borjú s az oroszlán, egy kisgyermek is terelgetheti őket. A tehén és a medve együtt legelnek, kicsinyeik is együtt pihennek, és szalmát eszik az oroszlán, akárcsak az ökör. A csecsemő nyugodtan játszadozhat a viperafészeknél, s az áspiskígyó üregébe is bedughatja kezét az anyatejtől elválasztott kisgyermek. Sehol nem ártanak s nem pusztítanak az én szent hegyemen. Mert a föld úgy tele lesz az Úr ismeretével, mint ahogy betöltik a vizek a tengert.

Azon a napon az Izáj gyökeréből támadt sarj zászlóként áll majd a népek előtt. Keresni fogják a pogány nemzetek, és dicsőséges lesz lakhelye.

Ez az Isten igéje.

VÁLASZOS ZSOLTÁR 71, 2. 7-8. 12-13. 17

5. tónus.

Válasz: Napjaiban az igazság virága nyíljék, * és teljes béke legyen a világ végéig. Vö. 7. vers.

Előénekes: Istenem, ítéletedet add át a királynak, * és igazságodat a király fiának,

hogy igazságosan ítélkezzék népeden, * és méltányosan minden szegényen.

Hívek: Napjaiban az igazság virága nyíljék, * és teljes béke legyen a világ végéig.

E: Napjaiban virágzik az igazság és a teljes béke, * míg csak a hold meg nem szűnik.

Uralkodik tengertől tengerig, * a Folyótól a földkerekség határáig.

H: Napjaiban az igazság virága nyíljék, * és teljes béke legyen a világ végéig.

E: Megszabadítja a szegényt, aki hozzá kiált, * a nyomorultat, akin nem segít senki.

Kíméli a kicsinyt és a gyengét, * a szűkölködőt megsegíti.

H: Napjaiban az igazság virága nyíljék, * és teljes béke legyen a világ végéig.

E: Legyen áldott a neve örökké, amíg csak világít a nap, neve fennmaradjon.

Áldott legyen benne a föld minden népe, * magasztalja őt minden nemzet.

H: Napjaiban az igazság virága nyíljék, * és teljes béke legyen a világ végéig.

SZENTLECKE Róm 15, 4-9

Az apostol a lelki ember békés magatartását kívánja meg a hívektől. Istent úgy jellemzi, mint a „béke és vigasztalás Istenét”; aki életünket elviselhetővé akarja tenni. Krisztustól meg lehet tanulni az egyetértő szeretetet és az Isten előtti hódolatot. A kegyelemmel telített élet az örök élet előképe.

SZENTLECKE Szent Pál apostolnak a rómaiakhoz írt leveléből

Üdvösségünk közel van!

Testvéreim! Mindazt, amit egykor megírtak, a mi okulásunkra írták, hogy az Írásból türelmet és vigasztalást merítsünk reményünk megőrzésére. Adja meg nektek a béketűrés és vigasztalás Istene, hogy Krisztus Jézus akarata szerint egyetértsetek, és egy szívvel, egy szájjal magasztaljátok Istent, Urunk, Jézus Krisztus Atyját!

Karoljátok fel tehát egymást, amint Krisztus is felkarolt benneteket Isten dicsőségére! Állítom ugyanis: Krisztus azért vállalta a zsidóság szolgálatát, hogy bebizonyítsa Isten igazmondását, és valóra váltsa az atyáknak tett ígéreteket. A pogányok viszont irgalmasságáért magasztalják Istent, amint írva van:

Ezért magasztallak téged a pogányok között,

és dicsérem dallal a nevedet!

Ez az Isten igéje.

ALLELUJA

Alleluja. 5. szám.

Készítsétek elő az Úr útját! + Egyengessétek ösvényét, * és minden ember meglátja az Üdvözítőt, akit elküld az Isten. Lk 3, 4. 6 – 5. tónus.

Alleluja.

EVANGÉLIUM Mt 3, 1-12

Isten országának kegyelmét megkapjuk a keresztségben és a többi szentségben. De hogy az életté váljon bennünk, ahhoz szükség van állandó megtérésre, az állandó odafordulásra Isten felé. Ezért az Egyházban is esedékes a Keresztelő felhívása. A zsidóknál nem volt elég emlegetni azt, hogy „Ábrahám a mi atyánk”. Így nekünk sem elég arra hivatkozni, hogy Krisztus megváltott bennünket Isten tetteink alapján ítél meg bennünket.

+ EVANGÉLIUM Szent Máté könyvéből

Tartsatok bűnbánatot. elközelgett a mennyek országa.

Abban az időben: Keresztelő János megjelent Judea pusztájában, és így tanított: „Térjetek meg, elközelgett a mennyek országa!”

Ő volt az, akiről Izajás próféta ezt mondta:

A pusztában kiáltónak szava:

Készítsétek elő az Úr útját,

tegyétek egyenessé ösvényeit!

János öltözéke teveszőrből készült, és bőrövet viselt a derekán. Sáska és vadméz volt az étele. Kivonult hozzá Jeruzsálem, egész Judea és a Jordán vidéke. Megvallották bűneiket, és ő megkeresztelte őket a Jordán folyóban.

Amikor látta, hogy sok farizeus és szadduceus is jön hozzá megkeresztelkedni, így szólt hozzájuk: „Viperák fajzata! Ki indított benneteket arra, hogy meneküljetek a közelgő harag elől? Teremjétek hát a bűnbánat méltó gyümölcsét! És ne higgyétek, hogy közben azt gondolhatjátok: A mi atyánk Ábrahám! Mert mondom nektek: Isten ezekből a kövekből is tud Ábrahámnak fiakat támasztani. A fejszét ráhelyezték már a fák gyökerére: Kivágnak és tűzre vetnek minden fát, mely jó gyümölcsöt nem terem!

Én csak vízzel keresztellek titeket a bűnbánatra, de aki énutánam jön, az erősebb nálam; arra sem vagyok méltó, hogy a saruit hordozzam. Ő Szentlélekkel és tűzzel keresztel meg titeket; kezében tartja már a lapátot, hogy kitakarítsa szérűjét. A búzát magtárba gyűjti, a pelyvát pedig olthatatlan tűzben elégeti!”

Ezek az evangélium igéi.

Advent 3. vasárnapja

OLVASMÁNY Iz 35, 1-6a. 10

A próféta Isten országának kegyelmi kiáradását a természet pompájával festi meg. A sivatagi táj helyét elfoglalja a virágzó mező és a zöld erdő. Az ember földi bajait az örök élet végleg meggyógyítja. Isten életet és örömet ígér, azért lehet benne reménykedni.

OLVASMÁNY Izajás próféta könyvéből

Maga az Isten jön el, hogy szabadulást hozzon nekünk.

Örüljön a puszta és a kiaszott vidék, ujjongjon a sivatag, és viruljon, mint a liliom. Virulva viruljon és örömében ujjongva daloljon! Mert övé a Libanon dicsősége, a Kármel és a Sáron pompája. Meglátják az Úr dicsőségét, Istenünk fönségét.

Erősítsétek meg az elernyedt kezeket, és a roskadozó térdeket szilárdítsátok meg! Mondjátok a csüggedt szívűeknek: „Bátorság! Ne féljetek! Íme, eljön Istenetek, eljön, hogy bosszút álljon és megfizessen. Maga az Isten jön el, hogy szabadulást hozzon nektek.”

Akkor megnyílik a vakok szeme, és a süketek füle hallani fog. Ugrándozik majd a sánta, mint a szarvas, és a némák nyelve ujjongva ujjong.

Akiknek az Úr szabadulást szerzett, azok visszatérnek. Éneket zengve érnek a Sionra, és örök boldogságot tükröz az arcuk. Öröm és ujjongás jár a nyomukban, mert fájdalom és siralom nem lesz többé.

Ez az Isten igéje.

VÁLASZOS ZSOLTÁR 145, 7. 8-9a. 9bc-19

4. tónus.

Válasz: Jöjj el, Urunk, Istenünk: * üdvözíts minket. Vagy: Alleluja.

Előénekes: Isten igaz marad örökké, * az elnyomottnak igazságot szolgáltat.

Az éhezőnek ő ad kenyeret, * kiszabadítja az Úr a foglyokat.

Hívek: Jöjj el, Urunk, Istenünk: * üdvözíts minket. Vagy: Alleluja.

E: Az Úr megnyitja a vakok szemét, * és fölemeli azt, aki elesett.

Az Úr szereti az igaz embert, * a jövevényt megvédi.

H: Jöjj el, Urunk, Istenünk: * üdvözíts minket. Vagy: Alleluja.

E: Az Úr támogatja az árvát, és özvegyet, * és elpusztítja a gonoszok útját.

Az Úr uralkodik örökké, * a te Istened, ó Sion, nemzedékről nemzedékre.

H: Jöjj el, Urunk, Istenünk: * üdvözíts minket. Vagy: Alleluja.

SZENTLECKE Jak 5, 7-10

A hívő élet kibontakozása olyan, mint a termés fejlődése. Az ítélet napjára megérik a termés, és Isten is örömét találja benne. Itt vetnünk kell türelemmel, és az erények követésével ki kell alakítanunk magunkban a krisztusi életei: Ha a megpróbáltatásokban is hűségesek maradunk, akkor majd nem állunk üres kézzel Isten ítélőszéke előtt.

SZENTLECKE Szent Jakab apostol leveléből

Legyetek állhatatosak, mert az Úr e jövetelének ideje közel van!

Testvéreim! Legyetek türelemmel az Úr eljöveteléig! Lám, a földműves is türelemmel vár a föld drága termésére, míg a korai és a késői eső meg nem érkezik. Legyetek türelemmel ti is, és legyetek állhatatosak, mert az Úr eljövetelének ideje közel van.

Testvéreim, ne zúgolódjatok egymás ellen, nehogy ítéletet vonjatok magatokra. Mert íme, a bíró ott áll már az ajtó előtt.

Testvérek, a szenvedés elviselésében és a kitartó türelemben vegyetek példát a prófétákról, akik az Úr nevében szóltak!

Ez az Isten igéje.

ALLELUJA

Alleluja. 7. szám.

Az Úr lelke van rajtam: * elküldött, hogy a szegényeknek örömhírt vigyek. Iz 61, 1 – 7b. tónus.

Alleluja.

EVANGÉLIUM Mt 11, 2-11

Keresztelő János minden kegyelmi adománya mellett is korának gyermeke volt. A Messiástól elsősorban Izrael megváltását várta. Jézus rámutat arra, hogy a prófétai jövendölések az ember gyógyulásáról, üdvösségéről beszélnek. Jézus ezt az újdonságot hozta. Keresztelő János nagy volt akkor, ha ószövetségi mértékkel mérjük. De az újat, az Isten országának a kiérdemlését nem tudta azonnal felfogni. Jézus országának tagjai azért nagyobbak Jánosnál, mert számukra a hit tartalma maga Krisztus, és az erkölcs az ő követése. A lehetőség megvan rá, hogy Krisztus tagjává válunk, és ő a Szentlélek által éltet.

+ EVANGÉLIUM Szent Máté könyvéből

Te vagy-e az, akinek jönnie kelt, vagy valaki mást várjunk?

Abban az időben:

Amikor a börtönben raboskodó János Jézus tetteiről hallott, elküldte hozzá tanítványait, hogy kérdezzék meg tőle: „Te vagy-e az, akinek el kell jönnie, vagy valaki mást várjunk?” Jézus igy válaszolt nekik: „Menjetek, és adjátok tudtul Jánosnak mindazt, amit láttok és hallotok: a vakok látnak, a sánták járnak, a halottak feltámadnak, a szegényeknek pedig hirdetik az örömhírt. Boldog az, aki nem botránkozik meg bennem!”

Mikor elmentek, Jézus így kezdett beszélni Jánosról a tömegnek: „Mit akartatok látni, amikor kimentetek a pusztába? Talán széltől lengetett nádszálat? Vagy miért mentetek ki? Hogy finom ruhába öltözött embert lássatok? Akik finom ruhában járnak, azok királyi palotában laknak! Vagy miért mentetek ki? Hogy prófétát lássatok? Igen, mondom nektek: még prófétánál is nagyobbat! Ő az, akiről ezt írták:

Íme, elküldöm követemet színed előtt,

hogy elkészítse az utat teelőtted.

Bizony, mondom nektek: Asszonyok szülöttei között nem támadt nagyobb Keresztelő Jánosnál! De még őnála is nagyobb az, aki a legkisebb a mennyek országában.

Ezek az evangélium igéi.

Advent 4. vasárnapja

OLVASMÁNY Iz 7, 10-14

Isten a próféta által a hitetlen királynak a remény jelét ajánlja fel, amikor a várost és a népet az ellenség fenyegeti. Az üdvtörténeti előkép betűszerinti tartalma az, hogy a Dávid házából való királyi házban gyermek születik, s ezzel Isten biztosítja a jövőt, és kimutatja hűségét a Dávidnak adott ígérethez. Később a Messiást is az emberek hitetlensége ellenére küldi el. Születése csodálatos lesz, s megvalósul benne az Emmanuel gondolata Isten velünk van. Jelenléte marad a legnagyobb vigasztalás.

OLVASMÁNY Izajás próféta könyvéből

Íme, a szűz fogan.

Azokban a napokban:

Így szólt az Úr Acház királyhoz: „Kérj magadnak jelet az Úrtól, a te Istenedtől, akár az alvilág mélységeiből, akár felülről a magasból.”

De Acház így válaszolt: „Nem kérek jelet, és nem kísértem az Urat.”

Erre Izajás próféta azt mondta: „Halljátok hát, Dávid háza! Nem elég nektek, hogy próbára teszitek az emberek türelmét, még az én Istenem türelmét is próbára teszitek? Ezért az Úr maga ad nektek jelet: Íme, a szűz fogan, fiút szül, és Emmánuelnek nevezi, ami annyit jelent: Velünk az Isten.”

Ez az Isten igéje.

VÁLASZOS ZSOLTÁR 23, 1-2. 3-4ab. 5-6

5. tónus.

Válasz: Urunk, Istenünk érkezik: * ő a dicsőség királya. Vö. 7c és 10b.

Előénekes: Az Úré a föld és ami betölti, * a földkerekség és minden lakója.

Alapjait ő ágyazta tengerek mélyébe, * s a vizek árján ő tartja szilárdan.

Hívek: Urunk, Istenünk érkezik: * ő a dicsőség királya.

E: Ki mehet föl az Úr hegyére, ki állhat meg az ő szent helyén?

Aki ártatlan kezű, tiszta szívű, * akinek az esze nem jár csaláson.

H: Urunk, Istenünk érkezik: * ő a dicsőség királya.

E: Az nyer áldást az Úrtól, * és megigazulást üdvözítő Istenétől.

Ez az istenkeresők népe, * amely arcát kutatja Jákob Istenének.

H: Urunk, Istenünk érkezik: * ő a dicsőség királya.

SZENTLECKE Róm 1, 1-7

Az apostol saját küldetéséi az Egyházat és minden kegyelmet Krisztushoz, az Isten Fiához vezet vissza. Őt igazolta a jövendölések tejesedése (Dávid, fia), de méginkább a halálból való feltámadása. Az apostol feladata az, hogy az embereket a pogányokat is, elvezesse Krisztushoz, a kegyelem forrásához. A karácsony jelentése az, hogy Krisztusban az isteni élet megjelent földünkön és benne megvan a biztosíték, hogy ezt a világot célhoz vezeti.

SZENTLECKE Szent Pál apostolnak a rómaiakhoz írt leveléből

Jézus Krisztus, aki Dávid nemzetségéből származott. az Isten Fia.

Testvéreim! Pál, Krisztus Jézus szolgája és meghívott apostola köszönt benneteket!

Isten kiválasztott az ő evangéliumának hirdetésére, amelyet prófétái által a szent iratokban előre megígért, Fiáról, Jézus Krisztusról, a mi Urunkról. Ő test szerint Dávid nemzetségéből származott, a szentség Lelke szerint azonban a halálból való feltámadásával az Isten hatalmas Fiának bizonyult. Általa nyertük el a kegyelmet és az apostoli küldetést, hogy neve dicsőségére munkálkodjunk a hitért minden nép között. Ezek közé tartoztok ti is, akiket Jézus Krisztus meghívott.

Üdvözlöm (Rómában) mindazokat, akiket az Isten szeret és a szentségre hívott. Kegyelem nektek és békesség Atyánktól, az Istentől, és Urunktól, Jézus Krisztustól.

Ez az Isten igéje.

ALLELUJA

Alleluja. 5. szám.

Íme, anya lesz a Szűz, és fia születik. * Fiának neve Emmánuel, vagyis „Velünk az Isten”. Mt 1, 23 – 5. tónus.

Alleluja.

EVANGÉLIUM Mt 1, 18-24

József kinyilatkoztatás alapján hitével ismerte fel Jézus kilétét éppúgy, mint Mária is. Isten természetfölötti jelek keretében közli üzenetét. Ő a kezdeményező, s az embernek engedelmesen el kell fogadnia az üzenetet. Krisztus azért a hit tárgya, mert létében több, mint ember: ő az Isten Fia. És hatásában is több mindenkinél: ő szabadít meg bennünket a bűntől, s ezzel biztosúja az örök életet.

+ EVANGÉLIUM Szent Máté könyvéből

Jézus megszületik Máriától, aki jegyese Józsefnek, Dávid fiának.

Jézus Krisztus születése így történt:

Anyja, Mária, jegyese volt Józsefnek. Mielőtt azonban egybekeltek volna, kitűnt, hogy Mária gyermeket fogant méhében a Szentlélektől. A férje, József igaz ember volt, nem akarta őt megszégyeníteni, ezért úgy határozott, hogy titokban bocsátja el. Míg ezen töprengett, megjelent neki álmában az Úr angyala, és így szólt: ,József, Dávid fia, ne félj attól, hogy feleségül vedd Máriát, mert a benne fogant élet a Szentlélektől van. Fia születik majd, akit Jézusnak nevezel, mert ő váltja meg népét bűneitől.”

Mindez pedig azért történt, hogy beteljesedjék, amit az Úr a próféta által mondott:

Íme, a Szűz gyermeket fogan és fiút szül,

és az Emmánuel nevet adják neki,

ami azt jelenti: „Velünk az Isten”.

Amikor József felébredt álmából, úgy cselekedett, amint az Úr angyala megparancsolta neki. Magához vette feleségét.

Ezek az evangélium igéi.

Karácsonyi idő

December 25. – Urunk születése: Karácsony

Vigília mise

OLVASMÁNY Iz 62, 1-5

A próféta arra tanít, hogy Isten adományait meg kell látni és tudni kell neki örülni. A történeti eseményeket, a fogságból való hazatérést és a békés élet felvirágzását már olyan szellemi távlatban írja le, hogy felismerjük benne a messiási ország kegyelmi kiáradásának előképét. Isten valóban új nevet adott, hiszen gyermekeinek hív, és nem vagyunk elhagyottak, mert Jézus Krisztusban Isten hozzá kötötte magát életünkhöz, Egyházával pedig létrehozta a jegyesi kapcsolatot. A kegyelem kiáradásán érzett öröm mindig lendületet ad életünknek.

OLVASMÁNY Izajás próféta könyvéből

Az Úr örömét találja benned.

Sion miatt nem hallgathatok, és Jeruzsálem miatt nem nyugszom, amíg föl nem ragyog igazsága, mint a hajnal, és szabadulása, mint a fáklya, nem tündököl.

Meglátják majd a népek igazságodat és a királyok dicsőségedet. Új néven hívnak majd, amellyel az Úr ajka nevez el. A dicsőség koronája leszel az Úr kezében, királyi fejdísz Istened kezében.

Nem hívnak többé „Elhagyottnak”, sem országodat „Pusztaságnak”, hanem így neveznek: „Gyönyörűségem” és országodat: „Menyasszony”, mert az Úr örömét találja benned, s országod újra férjhez megy.

Mert amint a vőlegény feleségül veszi a leányt, úgy fog frigyre lépni veled, aki téged felépít, és amint a vőlegény örül a menyasszonynak, úgy leli örömét benned Istened.

Ez az Isten igéje.

VÁLASZOS ZSOLTÁR 88, 4-5. 16-17. 27 és 29

6. tónus.

Válasz: Hadd énekeljem örökké * Urunknak irgalmas jóságát. Vö. 2a vers.

Előénekes: Választottammal szövetséget kötöttem, * megesküdtem szolgámnak, Dávidnak.

„Megerősítem ivadékodat örökre * és megszilárdítom trónodat nemzedékről nemzedékre.”

Hívek: Hadd énekeljem örökké * Urunknak irgalmas jóságát.

E: Boldog a nép, amely tud ünnepelni, * arcod fényében járhat, Uram.

Egész nap örvendeznek nevednek, * és igazságod felmagasztalja őket.

H: Hadd énekeljem örökké * Urunknak irgalmas jóságát.

E: „Így szólít engem: Atyám vagy nékem, * Istenem és üdvöm sziklája.”

„Irgalmam iránta örökké megmarad, * szövetségem hűsége nem szűnik meg.”

H: Hadd énekeljem örökké * Urunknak irgalmas jóságát.

SZENTLECKE ApCsel 13, 16-17; 22-25

Szent Pál beszéde megmutatja, hogy az apostolok milyen mondanivalóval álltak a világ elé. A kereszténység azóta is arról tanúskodik, hogy Isten az ószövetségi ígéretekkel elkötelezte magát, hogy üdvösséget ad az embernek, s ez az ígéret Jézus Krisztusban megvalósult. Krisztusban az Isten Fia azért lett emberré, hogy elvegye a világ bűneit, biztosítson bennünket az Atya irgalmáról és bemutassa, hogy a földi élet lehet Isten szolgálata. Ez az ő nagysága, amitel őször Keresztelő János érzett meg, de nekünk is ezzel a hódolattal kell eléje járulnunk.

SZENTLECKE az Apostolok Cselekedeteiből

Pál tanúságtétele Krisztusról, Dávid Fiáról.

Amikor Pál apostol a pizidiai Antiókiába érkezett, a zsinagógában szólásra emelkedett. Kezével csendet parancsolt, és beszélni kezdett:

„Izraelita férfiak, és ti istenfélők, figyeljetek! Izrael népének Istene kiválasztotta atyáinkat, és Egyiptom földjén a száműzetés napjaiban nagy néppé tette őket. Azután hatalmas karjával kivezette őket onnan, és mintegy negyven éven át táplálta őket a pusztában.

Később Dávidot támasztotta nekik királyul. Róla így nyilatkozott: »Rátaláltam Dávidra, Izáj fiára, a szívem szerint való férfiúra. Ő majd teljesíti minden szándékomat.«

Ígéretéhez híven az ő utódai közül támasztotta Isten Izrael számára a Megváltót, Jézust. Az ő érkezése előtt János Izrael egész népének a bűnbánat keresztségét hirdette. Amikor János befejezte küldetését, így szólt: »Nem az vagyok, akinek engem hisztek. De íme, itt jön már az, akinek a saruját sem vagyok méltó leoldani.«”

Ez az Isten igéje.

ALLELUJA

Alleluja. 2. szám.

Holnap eltörli a világ Megváltója az emberiség bűneit, * és ő uralkodik majd fölöttünk. – 2. tónus.

Alleluja.

EVANGÉLIUM Mt 1, 1-25.

Jézus családfáját az evangélista nem úgy közli, mint történeti okiratot, hanem mint az ószövetségi nép történetének hitbeli értelmezését. Isten kezdettől fogva mindent az e jövendő Megváltóra irányított. A felsorolt nevek és az általuk megjelölt korok azt mutatják, hogy az Isten Fia a gyarló emberekhez jött. Beleszületett abba a történelembe, amelyet a bűn, az emberi gonoszság olyan sok sötétfolttal eléktelenített. Isten nem tagadta meg teremtményét, nem félt attól, hogy szentségét az emberi környezet beszennyezi. mértjött az elesettekhez, hogy a betegek orvosa, a reménytelenek bátorítója és az igazságot keresők világossága legyen.

Hosszabb forma:

+ EVANGÉLIUM Szent Máté könyvéből

Jézus Krisztusnak, Dávid fiának származása.

Jézus Krisztusnak, Dávid és Ábrahám fiának családfája.

Ábrahámnak Izsák volt a fia, Izsáknak Jákob, Jákobnak Juda és testvérei, Dudának Fáresz és Zára Támártól, Fáresznek Eszróm, Eszrómnak Árám, Árámnak Aminadáb, Aminadábnak Náásszón, Náásszónnak Szalmon, Szalmonnak Bóász Ráhábtól, Bóásznak Jóbéd Ruttól, Jóbédnek Izáj, Izájnak pedig Dávid király.

Dávidnak Salamon volt a fia Uriás feleségétől, Salamonnak Roboám, Roboámnak Abija, Abijának Ászáf, Ászáfnak Jozafát, Jozafátnak Dórám, Dórámnak Ozijás, Ozijásnak Joatám, Joatámnak Acház, Achátnak Ezekiás, Ezekiásnak Manasszesz, Manasszesznek Ámósz, Ámósznak Joziás, Joziásnak pedig Jekoniás és testvérei a babiloni fogság idején.

A babiloni fogság után: Jekoniásnak Szálátiél volt a fia, Szálátiélnek Zorobábel, Zorobábelnek Ábiud, Ábiudnak Elijakim, Elijakimnak Ázór, Ázórnak Szádok, Szádoknak Áhim, Áhimnak Eliud, Eliudnak Eleazár, Eleazárnak Mattán, Mattánnak Jákob, Jákobnak pedig József. Ő volt a férje Máriának, akitől a Krisztusnak nevezett Jézus született.

Összesen tehát: Ábrahámtól Dávidig tizennégy nemzedék, Dávidtól a babiloni fogságig tizennégy nemzedék, és a babiloni fogságtól Krisztusig is tizennégy nemzedék.

Jézus Krisztus születése pedig így történt: Anyja, Mária, jegyese volt Józsefnek. Mielőtt azonban egybekeltek volna, kitűnt, hogy Mária gyermeket fogant méhében a Szentlélektől. A férje, József igaz ember volt, nem akarta őt megszégyeníteni, ezért úgy határozott, hogy titokban bocsátja el. Míg ezen töprengett, megjelent neki álmában az Úr angyala, és így szólt: „József, Dávid fia, ne félj attól, hogy feleségül vedd Máriát, mert a benne fogant élet a Szentlélektől van. Fia születik majd, akit Jézusnak nevezel, mert ő váltja meg népét bűneitől.”

Mindez pedig azért történt, hogy beteljesedjék, amit az Úr a próféta által mondott:

Íme, a Szűz gyermeket fogan és fiút szül,

és az Emmánuel nevet adják neki,

ami azt jelenti: „Velünk az Isten”.

Amikor József felébredt álmából, úgy cselekedett, amint az Úr angyala megparancsolta neki. Magához vette feleségét, de nem ismerte meg, míg az világra nem hozta a fiát: a gyermeket pedig elnevezte Jézusnak.

Ezek az evangélium igéi.

Vagy rövidebb forma:

+ EVANGÉLIUM Szent Máté könyvéből 1, 18-25

Mária fiút szül, akit Jézusnak neveznek.

Jézus Krisztus születése így történt:

Anyja, Mária, jegyese volt Józsefnek. Mielőtt azonban egybekeltek volna, kitűnt, hogy Mária gyermeket fogant méhében a Szentlélektől. A férje, József igaz ember volt, nem akarta őt megszégyeníteni, ezért úgy határozott, hogy titokban bocsátja el. Míg ezen töprengett, megjelent neki álmában az Úr angyala, és így szólt: József, Dávid fia, ne félj attól, hogy feleségül vedd Máriát, mert a benne fogant élet a Szentlélektől van. Fia születik majd, akit Jézusnak nevezel, mert ő váltja meg népét bűneitől.”

Mindez pedig azért történt, hogy beteljesedjék, amit az Úr a próféta által mondott:

Íme, a Szűz gyermeket fogan és fiút szül,

és az Emmánuel nevet adják neki,

ami azt jelenti: „Velünk az Isten”.

Amikor József felébredt álmából, úgy cselekedett, amint az Úr angyala megparancsolta neki. Magához vette feleségét, de nem ismerte meg, míg az világra nem hozta a fiát: a gyermeket pedig elnevezte Jézusnak.

Ezek az evangélium igéi.

Éjféli mise

OLVASMÁNY Iz 9, 1-3. 5-6

A próféta jelképekben jövendöl a Messiásról. Három képet használ: a sötétben levőknek világosságot hoz, örömre hangol, mint jó aratáskor, és megszabadít a szolgaságtól, mert leveszi a terhet és eltöri a felügyelők botját Azért teheti meg, mert a vállán hatalom van, isteni erőt hordoz, s ő a béke fejedelme. Krisztus valóban meghozta a hit világosságát, a szeretet örömét és kiszabadított a bűn szolgaságából.

OLVASMÁNY Izajás próféta könyvéből

Fiú adatik nekünk.

A nép, amely sötétségben jár, nagy fényességet lát. Akik a halál árnyékának országában laknak, azoknak nagy világosság támad. Nagy ujjongással töltöd el őket, kitörő örömet adsz nekik. Úgy örülnek majd színed előtt, ahogy aratáskor szoktak örülni, s ahogy akkor örülnek, amikor a zsákmányt osztják. Mert terhes igáját, a vállára nehezedő rudat, sanyargatója botját összetörted, mint Midián idejében.

Mert gyermek születik nekünk, fiú adatik nekünk, s az ő vállára kerül az uralom. Így fogják hívni: Csodálatos Tanácsadó, Erős Isten, Örök Atya, Béke Fejedelme. Messzire kiterjed majd uralma, és a békének nem lesz vége Dávid trónján és királyságában, amelyet a jog és az igazság által megerősít és megszilárdít mostantól fogva mindörökké. Ezt teszi a Seregek Urának féltő szeretete.

Ez az Isten igéje.

VÁLASZOS ZSOLTÁR 95, 1-2a. 2b-3. 11-12. 13

11. tónus.

Válasz: Ma született a Megváltónk, * az Úr Jézus Krisztus. Lk 2, 11.

Előénekes: Énekeljetek az Úrnak új éneket, * minden föld az Úrnak énekeljen.

Énekeljetek az Úrnak, áldjátok nevét, * napról napra hirdessétek üdvösségét.

Hívek: Ma született a Megváltónk, * az Úr Jézus Krisztus.

E: Hirdessétek dicsőségét a nemzetek között,* és csodatetteit minden népnek.

Örvendjen az ég, a föld ujjongjon, * zúgjon a tenger, és ami betölti.

H: Ma született a Megváltónk, * az Úr Jézus Krisztus.

E: Örvendjen a mező, * és minden, ami rajta van.

Ujjongjon az erdő minden fája * az Úr színe előtt, mert eljön.

H: Ma született a Megváltónk, * az Úr Jézus Krisztus.

E: Jön, hogy ítélje a földet. + Igazságosan ítéli meg a földkerekséget, és a népeket hűsége szerint.

H: Ma született a Megváltónk, * az Úr Jézus Krisztus.

SZENTLECKE  Tit 2, 11-14

A szövegben benne van az apostoli egyház tapasztalása: Kivétel nélkül minden ember számára megjelent az üdvözítés kegyelme Krisztusban, s ez megköveteli a bűnnel való szakítást, és értelmet ad az életnek. Reménnyel várhatjuk az Urunkkal való találkozást, ha jótettekben töltöttük el életünk idejét.

SZENTLECKE Szent Pál apostolnak Tituszhoz írt leveléből

Megnyilvánult minden ember számára Isten üdvözítő kegyelme.

Testvéreim! Isten üdvözítő kegyelme megnyilvánult minden ember számára, és arra tanít minket, hogy szakítsunk az istentelenséggel és az evilági vágyakkal. Éljünk becsületesen, buzgón és szentül ezen a világon. Várjuk reményünk boldog beteljesedését: nagy Istenünknek és Üdvözítőnknek, Jézus Krisztusnak dicsőséges eljövetelét. Hiszen ő önmagát adta értünk, hogy minket minden gonoszságtól megváltson, megtisztítson, és jótettekben buzgólkodó, választott népévé tegyen.

Ez az Isten igéje.

ALLELUJA

Alleluja. 10. szám.

Nagy örömet hirdetek nektek: + Üdvözítő született ma nékünk, * a Messiás, a mi Urunk. Lk 2, 10-11 – 10. tónus.

Alleluja.

EVANGÉLIUM Lk 2, 1-14

Jézus születése az üdvtörténet kimagasló eseménye. A Római Birodalom előkészítette a természetes keretet a Megváltó e jöveteléhez. A kinyilatkoztatást azok kapják, akik Ábrahám egyszerű hitében élnek, és készek a felhívásnak engedelmeskedni. Isten kinyilvánította végső tervét. az embernek az ő dicsőségét kell szolgálnia, s ugyanakkor az ember számára ez lesz a béke biztosítéka. A béke elsősorban lelki állapot, amit a jóakaratú emberek tapasztalnak meg.

+ EVANGÉLIUM Szent Lukács könyvéből

Megszületett a ti Megváltótok!

Azokban a napokban Augusztusz császár elrendelte, hogy írják össze a földkerekség lakosságát. Ez az első összeírás akkor történt, amikor Szíria kormányzója Kirinusz volt. Mindenki elment a maga városába, hogy összeírják.

Galilea Názáret nevű városából József is fölment Dávid városába, a judeai Betlehembe, hogy összeírják eljegyzett feleségével, Máriával, aki gyermeket várt.

Amíg ott tartózkodtak, beteltek Mária napjai, hogy megszülje gyermekét. Világra hozta elsőszülött fiát, pólyába takarta, és jászolba fektette, mert nem kaptak helyet a szálláson.

A környéken pásztorok tanyáztak a szabad ég alatt, nyájukat őrizték az éjszakában. Egyszerre csak megállt előttük az Úr angyala, és az Úr dicsősége beragyogta őket. Nagyon megrémültek.

Az angyal így szólt hozzájuk: „Ne féljetek! Íme, jó hírt hozok nektek, amely nagy öröm lesz az egész népnek. Ma megszületett a Megváltótok, az Úr Krisztus, Dávid városában. Ez lesz nektek a jel: Kisdedet találtok pólyába takarva és jászolba fektetve.”

Az angyalt hirtelen nagy mennyei sereg vette körül. Istent dicsőítve ezt zengték:

Dicsőség a magasságban Istennek,

és békesség a földön

a jóakaratú embereknek!

Ezek az evangélium igéi.

Pásztorok miséje

OLVASMÁNY Iz 62, 11-12

Az üzenet Sion leányának, vagyis Jeruzsálem lakóinak szói: a fogság megszűnik, Isten felkarolja újra népét. De a babiloni fogságból való szabadulás egy végleges nagy esemény előképe. Az ilyen kifejezések, hogy „szent népnek”, „az Úr megváltottjainak” hívják őket, mutatják, hogy a próféta egy másik, lelki szabadulásra gondol.

OLVASMÁNY Izajás próféta könyvéből

Íme, eljön Szabadítód.

Az Úr hirdeti a föld határáig:

„Mondjátok meg Sion leányának: Íme, eljön Szabadítód, íme, vele van a fizetség és kezében a jutalom. »Szent népnek«, »az Úr megváltottjainak« hívják majd őket, téged meg »Keresett városnak«, »nem elhagyottnak« neveznek.”

Ez az Isten igéje.

VÁLASZOS ZSOLTÁR 96, 1 és 6, 11-12

2. tónus.

Válasz: Fényesség ragyog ma fölöttünk, * mert megszületett Urunk, Jézus Krisztus.

Előénekes: Király az Úr, a föld ujjong, * és örvendjen minden sziget.

Igazságosságát hirdetik az egek, * és dicsőségét meglátják a népek.

Hívek: Fényesség ragyog ma fölöttünk, * mert megszületett Urunk, Jézus Krisztus.

E: Fényesség ragyog az igazra, * és öröm a tiszta szívűekre.

Örvendjetek, igazak, az Úrban, * és szent nevére áldást mondjatok.

H: Fényesség ragyog ma fölöttünk, * mert megszületett Urunk, Jézus Krisztus.

SZENTLECKE Tit 3, 4-7

Jézusban Isten jósága és emberszeretete jelent meg. Ennek kell tulajdonítani megváltásunkat és megigazulásunkat, nem pedig saját érdemeinknek. Ő a keresztségben végbemenő újjászületés által tesz bennünket magához hasonlóvá. A keresztségben ugyanis a Szentlélek működik, akit Krisztus kiérdemelt nekünk és elküldött.

SZENTLECKE Szent Pál apostolnak Tituszhoz írt leveléből

Irgalmassága szerint üdvözít minket az Isten.

Testvéreim!

Amikor Üdvözítő Istenünk kinyilvánította jóságát és

emberszeretetét, megmentett minket;

nem azért, mert igazak voltak tetteink,

hanem irgalmasságból,

a Szentlélekben való újjászületés és megújulás fürdőjében.

Bőséggel árasztotta reánk a Szentlelket

Jézus Krisztus, a mi Üdvözítőnk által,

hogy kegyelmével igaz életet éljünk,

és az örök élet reménye legyen osztályrészünk.

Ez az Isten igéje.

ALLELUJA

Alleluja. 3. szám.

Dicsőség a magasságban Istennek, és a földön békesség a jóakaratú embereknek. Lk 2, 14 – 3a. tónus.

Alleluja.

EVANGÉLIUM Lk 2, 15-20

A pásztorok a hívő emberek példaképei. Tétovázás nélkül követik a s kapott utasítást Tudnak hinni, mert nem ők akarják eldönteni, hogy Isten milyen messiást küldjön, mint később az írástudók. Örülnek a jó hírnek, azért beszélnek szívesen arról, amit hallottak. Aki felfogja az evangéliumot, az megőrzi szívében, és igyekszik továbbadni. A hitnek közösségalkotó ereje van, mert felébreszti a szeretetet Isten iránt és az emberek iránt.

+ EVANGÉLIUM Szent Lukács könyvéből

A pásztorok megtalálták Máriát, Józsefet és a Gyermeket.

Miután az angyalok visszatértek a mennybe, a pásztorok így biztatták egymást: „Menjünk hát Betlehembe, nézzük meg a történteket, amelyeket az Úr hírül adott nekünk!” El is mentek sietve, és megtalálták Máriát, Józsefet és a jászolban fekvő Kisdedet.

Miután látták, elbeszélték mindazt, amit már korábban megtudtak a Gyermekről. Aki csak hallotta, csodálkozott a pásztorok elbeszélésén. Mária pedig szívébe véste szavaikat, és gyakran elgondolkodott rajtuk.

A pásztorok ezután hazatértek. Dicsérték és magasztalták Istent mindazért, amit láttak és hallottak, pontosan úgy, amint előre megmondták nekik.

Ezek az evangélium igéi.

Ünnepi mise

OLVASMÁNY Iz 52, 7-10

A fogságban levő nép számára a béke és az öröm szózata az volt, hogy Isten királya marad népének, gondoskodik róla, vigasztalója lesz. De a próféta egyúttal távolabbra is tekint. a föld minden népe meglátja, hogy Istentől közeledik az üdvösség. Isten úgy uralkodik, hogy magához emeli az embert, aki hittel elfogadja őt.

OLVASMÁNY Izajás próféta könyvéből

Meglátja a föld minden határa, hogy szabadítást szerez Istenünk.

Milyen szép a hegyeken annak a lába, aki jó hírt hoz, aki békét hirdet, örömhírt hoz, kikiáltja a szabadulást, aki azt mondja Sionnak: „Királlyá lett a te Istened”. Figyelj csak! Őrszemeid felemelik hangjukat, és mind ujjonganak, mert szemtől szembe látják, hogy visszatér az Úr Sionra.

Ujjongva énekeljetek mindnyájan, Jeruzsálem romjai, mert az Úr megvigasztalja népét és megváltja Jeruzsálemet. Az Úr felemelte szent karját minden nemzet szeme láttára, és meglátja a föld minden határa, hogy szabadítást szerez Istenünk.

Ez az Isten igéje.

VÁLASZOS ZSOLTÁR 97, 1. 2-3ab. 3cd-4. 5-6

6. tónus.

Válasz: A föld minden határa látta * üdvözítő Urunknak jóságát. Vö. 3c vers.

Előénekes: Zengjetek az Úrnak új éneket, * csodálatra méltó, amit művelt.

Diadalt aratott jobbjával, * győzelmet szentséges karjával.

Hívek: A föld minden határa látta * üdvözítő Urunknak jóságát.

E: Az Úr megmutatta szabadító erejét, * igazságosságát feltárta a népek előtt.

Emlékezetébe idézte jóságát és hűségét * Izrael népe iránt.

H: A föld minden határa látta * üdvözítő Urunknak jóságát.

E: Meglátta a föld minden határa, * szabadulást Istenünk hozott nekünk.

Minden földek, zengjetek az Úrnak öröméneket, * ujjongjatok és zsoltárt mondjatok.

H: A föld minden határa látta * üdvözítő Urunknak jóságát.

E: Daloljatok az Úrnak citerával, * citerával és zsoltárok hangjával.

Harsonákkal és zengő kürtökkel * ujjongjatok az Úr és Király előtt.

H: A föld minden határa látta * üdvözítő Urunknak jóságát.

SZENTLECKE Zsid 1, 1-6

Krisztusban teljes lett a kinyilatkoztatás. Azelőtt Isten csak alkalmi üzeneteket adott a próféták által, most azonban Fiát küldte el, s benne tapasztalhatóvá vált lsten rejtett dicsősége. Ő azért jött, hogy teljes képet adjon az Atya irgalmáról, továbbá hogy legyőzze a bűnt és a halált. Az Atya általa teremtette a mindenséget, azért egyetemes uralmat ad neki.

SZENTLECKE a Zsidókhoz írt levélből

Isten az ő Fia által szólt hozzánk.

Testvéreim! Sok ízben és sokféle módon szólt egykor Isten az atyákhoz a próféták szavával. Most, a végső napokban Fia által szólt hozzánk, akit a mindenség örökösévé tett, hiszen a világot is általa teremtette. Benne ragyog az Istenség, ő az Atya képmása, és hathatós szavával ő tartja fenn a mindenséget.

Miután megváltott minket a bűntől, helyet foglalt az isteni Fölség jobbján. Hatalmasabb, mint az angyalok, mert magasztosabb nevet örökölt náluk. Vajon melyik angyalnak mondta valaha Isten:

„A Fiam vagy te, ma szültelek téged”?

Vagy pedig:

„Én Atyja leszek, ő pedig az én Fiam”?

Sőt, amikor Egyszülöttjét bevezeti a világba, így szól:

„És leborulva imádja őt Isten minden angyala”.

Ez az Isten igéje.

ALLELUJA

Alleluja. 5. szám.

Fölragyogott ránk a szent nap, + Jöjjetek, nemzetek, és imádjátok az Urat,* mert nagy fényesség szállt le a földre. – 5. tónus.

Alleluja.

EVANGÉLIUM Jn 1, 1-18

Jézus kilétét ez a két szó tárja fel: benne az Atya örök Fia, illetve örök Szava, Igéje lett emberré. A Fiú és az lge egymást magyarázzák. A Fiú úgy születik az Atyától, hogy az Atya teljesen ismeri és kimondja magát. Ez a kimondott szó az ő tökéletes képe, benne van egész lényege. Ez az Ige lett emberré és ő lett az Atya üzenete számunkra. Benne egészen tükröződik az Atya teremtő és üdvözítő terve. Ezért Krisztus világosság a világ számára. Akik hittel elfogadják őt, azok egyesülnek vele és Isten gyermekeivé válnak, s így öröklik az isteni életet is.

Hosszabb forma:

+ EVANGÉLIUM Szent János könyvéből

Az Ige testté lett, és közöttünk lakott.

Kezdetben volt az Ige. Az Ige Istennél volt, és Isten volt az Ige. Ő volt kezdetben Istennél. Minden őáltala lett, és nélküle semmi sem lett, ami lett. Őbenne élet volt, és ez az élet volt az emberek világossága. A világosság a sötétségben világít, de a sötétség nem fogadta be.

Föllépett egy ember, akit Isten küldött: János volt a neve. Azért jött, hogy tanúságot tegyen: tanúságot a világosságról, hogy mindenki higgyen általa. Nem ő volt a világosság, ó csak azért jött, hogy tanúságot tegyen a világosságról.

Az Ige az igazi világosság volt, amely a világba jött, hogy megvilágítson minden embert. A világban volt, és a világ őáltala lett, de a világ nem ismerte fel őt. A tulajdonába jött, de övéi nem fogadták be. Mindazoknak azonban, akik befogadták, hatalmat adott, hogy Isten gyermekei legyenek; azoknak, akik hisznek benne, akik nem vér szerint, nem a test kívánságából, és nem is a férfi akaratából, hanem Istentől születtek.

És az Ige testté lett, és közöttünk lakott. Mi pedig láttuk az ő dicsőségét, mely az Atya Egyszülöttjének dicsősége, telve kegyelemmel és igazsággal.

János tanúságot tett róla, amikor ezt hirdett „Ő az, akiről mondtam, hogy utánam jön, de megelőz engem, mert előbb volt, mint én.” Hiszen mi mindannyian az ő teljességéből nyertünk kegyelemből kegyelmet. A törvényt ugyanis Mózes által kaptuk, a kegyelem és az igazság azonban Jézus Krisztus által valósult meg.

Istent soha senki nem látta, Isten Egyszülöttje, aki az Atya kebelén van, ő nyilatkoztatta ki.

Ezek az evangélium igéi.

Vagy rövidebb forma:

+ EVANGÉLIUM Szent János könyvéből 1, 1-5. 9-14

Az Ige testté lett, és közöttünk lakott.

Kezdetben volt az Ige. Az Ige Istennél volt, és Isten volt az Ige. Ő volt kezdetben Istennél. Minden őáltala lett, és nélküle semmi sem lett, ami lett. Őbenne élet volt, és ez az élet volt az emberek világossága. A világosság a sötétségben világít, de a sötétség nem fogadta be.

Az Ige az igazi világosság volt, amely a világba jött, hogy megvilágítson minden embert. A világban volt, és a világ őáltala lett, de a világ nem ismerte fel őt. A tulajdonába jött, de övéi nem fogadták be. Mindazoknak azonban, akik befogadták, hatalmat adott, hogy Isten gyermekei legyenek; azoknak, akik hisznek benne, akik nem vér szerint, nem a test kívánságából, és nem is a férfi akaratából, hanem Istentől születtek.

És az Ige testté lett, és közöttünk lakott. Mi pedig láttuk az ő dicsőségét, mely az Atya Egyszülöttjének dicsősége, telve kegyelemmel és igazsággal.

Ezek az evangélium igéi.

A Szent Család ünnepe

(Vasárnap Karácsony nyolcada alatt)

OLVASMÁNY Sir 3, 3-7. 14-17a

Az ószövetségi bölcsességi irodalomnak megvolt a sajátos szemléleti módja. A kiindulás az, hogy a világ felett abszolút módon érvényesül Isten uralma. Annak elismerése adja meg a rendet, a békességet, az összhangot. De már felcsillan az a gondolat is, hogy a szeretet gyakorlása következményeiben áttöri a család kereteit, mert benne van Isten szolgálata is, s így ő jutalmazza meg a család összetartását és áldozatos lelkületét.

OLVASMÁNY Sirák fia könyvéből

Aki féli az Urat, tiszteli szüleit.

Isten tekintélyt adott az apának a gyermekek előtt, és megszabta az anya jogát a gyermekekkel szemben. Aki tiszteli apját, bűneit engeszteli, megszabadul tőlük, és mindennapi imája meghallgatásra talál. Kincset gyűjt magának, aki megbecsüli anyját, aki pedig tiszteli apját, örömét leli gyermekeiben, s amikor imádkozik, meghallgatásra talál. Aki becsüli apját, hosszú életű lesz, s aki szót fogad apjának, felüdíti anyját.

Fiam! Legyen gondod apádra öregségében, és ne keserítsd őt életében. Ha meg is fogyatkozik erejében, légy elnéző iránta, és ne vesd meg életének egy napján se. Apád iránt tanúsított jócselekedeted nem megy feledésbe, és elszámolják neked bűneidért. A jótett fejében majd gyarapodni fogsz.

Ez az Isten igéje.

VÁLASZOS ZSOLTÁR 127, 1-2. 3. 4-5

6. tónus.

Válasz: Boldog ember, ki féli az Urat, * aki az Úrnak ösvényén halad. Vö. 1. vers.

Előénekes: Boldog mindaz, ki féli az Urat, * aki az ő útjain jár.

Kezed munkájából élhetsz, * boldog leszel, és jól megy sorod.

Hívek: Boldog ember, ki féli az Urat, * aki az Úrnak ösvényén halad.

E: Feleséged olyan, mint a termő szőlőtő, * a te házad bensejében.

Fiaid olyanok, mint az olajfacsemeték, * úgy veszik körül asztalodat.

H: Boldog ember, ki féli az Urat, * aki az Úrnak ösvényén halad.

E: Íme, ilyen áldásban részesül az az ember, * aki féli az Urat.

Áldjon meg az Úr Sionból, * hogy lásd Jeruzsálem jólétét életed minden napján.

H: Boldog ember, ki féli az Urat, * aki az Úrnak ösvényén halad.

SZENTLECKE Kol 3, 12-21

Az apostol az egymás iránti szeretetet azzal vezeti be, hogy Isten maga szeret bennünket, s nekünk ezt a szeretetet kell tovább sugározni. Krisztus maga is így nyilatkozott (Jn I5, 12). Ahol ilyen békében élnek az emberek, ott meghallják Isten szavát, ami az öröm és vigasztalás forrása. Az öröm további lendületet ad a szeretetnek.

SZENTLECKE Szent Pál apostolnak a kolosszeiekhez írt leveléből

A család élete az Úrban.

Testvéreim! Mint Istennek szent és kedves választottai, öltsétek magatokra az irgalmasságot, a jóságot, a szelídséget és a türelmet. Viseljétek el egymást, és bocsássatok meg egymásnak, ha valakinek panasza van a másik ellen. Bocsássatok meg ti is úgy, ahogyan az Úr megbocsátott nektek. Legfőként pedig szeressétek egymást, mert ez a tökéletesség köteléke.

Krisztus békéje töltse be szíveteket, hiszen erre kaptatok meghívást az egy test közösségében. Legyetek hálásak! Krisztus igéje éljen bennetek gazdagon! Tanítsátok és intsétek egymást telve bölcsességgel! Énekeljetek Istennek hálás szívvel zsoltárokat, himnuszokat és szent énekeket!

Bármit mondtok vagy tesztek, mindent az Úr Jézus nevében tegyetek! Így adjatok hálát általa az Atyaistennek!

Asszonyok! Engedelmeskedjetek férjeteknek, ahogy illik az Úrban!

Férfiak! Szeressétek feleségeteket, ne legyetek hozzájuk durvák!

Gyermekek! Fogadjatok szót szüleiteknek mindenben, mert ez kedves az Úr előtt!

Apák! Ne keserítsétek meg gyermekeitek életét, hogy kedvüket ne veszítsék!

Ez az Isten igéje.

ALLELUJA

Alleluja. 5. szám.

Szívetekben uralkodjék Krisztus békéje, * Krisztus tanítása töltsön el titeket gazdagon. Kol 3, 15a és 16a – 5. tónus.

Alleluja.

EVANGÉLIUM Mt 2, 12-15. 19-23

Az evangélista előtt az a kép lebeg, hogy a Messiás, illetőleg a szent család életében ismétlődik a választott nép története: az Egyiptomból való kivonulás, a küzdelem a földi bajokkal és az Isten akaratához való igazodás. Isten gondviselő keze azonban velük van. A názáreti család volt az a keret, ahol az Isten Fia átélte a földi problémákat és ahol megtanulta az engedelmességet

+ EVANGÉLIUM Szent Máté könyvéből

Vedd a gyermeket és anyját és menekülj Egyiptomba!

Miután a bölcsek eltávoztak, íme, az Úr angyala megjelent Józsefnek álmában, és így szólt: „Kelj fel, vedd a gyermeket és anyját, és menekülj Egyiptomba! Maradj ott, míg nem szólok neked! Heródes ugyanis arra készül, hogy megkeresi és megöli a gyermeket.” József fölkelt, fogta a gyermeket és anyját, és még azon éjjel elment Egyiptomba. Ott maradt Heródes haláláig, hogy beteljesedjék, amit az Úr a próféta által mondott:

Egyiptomból hívtam az én fiamat.

Amikor Heródes meghalt, íme, az Úr angyala megjelent Józsefnek álmában, és így szólt: „Kelj fel, vedd a gyermeket és anyját, és menj Izrael földjére, mert meghaltak már, akik a gyermek életére törtek!” József fölkelt, fogta a gyermeket és anyját, és visszatért Izrael földjére. De amikor meghallotta, hogy Judeában Arkelausz uralkodik apja, Heródes után, félt odamenni. Ezért az álmában kapott utasítást követve Galilea vidékére ment. Odaérve egy Názáret nevű városban telepedett le, hogy beteljesedjék, amit a próféták mondtak: „Názáretinek fogják hívni”.

Ezek az evangélium igéi.

Január 1. Szűz Mária, Isten anyja ünnepe (Újév)

OLVASMÁNY Szám 6, 22-27

Az  évek fordulóján jó tudni, hogy Isten áldással fordul az ember felé. Áldását adta az ősszülőkre, Ábrahámban áldást ígért minden népnek, Krisztus is megáldotta tanítványait mennybemenetele előtt Az ó- és újszövetségi istentisztelet is áldással végződik, hogy Isten szándékát ébren tartsa bennünk.

OLVASMÁNY Mózes negyedik könyvéből

Hívják le Izrael fiaira a nevemet, és én megáldom őket.

Így szólt az Úr Mózeshez:

„Mondd meg Áron főpapnak és fiainak, a papoknak: Így áldjátok meg Izrael fiait, ezekkel a szavakkal:

Áldjon meg az Úr és oltalmazzon! Ragyogtassa rád arcát az Úr, s legyen hozzád jóságos! Fordítsa feléd arcát az Úr, és szerezzen neked üdvösséget!

Hívják le Izrael fiaira a nevemet, és én megáldom őket.”

Ez az Isten igéje.

VÁLASZOS ZSOLTÁR 66, 2-3. 5. 6 és 8

5. tónus.

Válasz: Könyörüljön rajtunk az Isten, * és áldjon meg minket. Vö. 2a. vers.

Előénekes: Könyörüljön rajtunk az Isten, és áldjon meg minket, ragyogtassa fel arcát fölöttünk,

hogy megismerjék a földön utadat, * és üdvösségedet az összes nemzetek.

Hívek: Könyörüljön rajtunk az Isten, * és áldjon meg minket.

E: Örvendjenek és ujjongjanak a nemzetek, + mert igazságosan ítéled a népeket, * és te vezérled őket a földön.

H: Könyörüljön rajtunk az Isten, * és áldjon meg minket.

E: Magasztaljanak téged a népek, Istenünk, * dicsőítsenek az összes nemzetek.

Áldjon meg minket az Isten, * félve tisztelje őt a föld minden határa.

H: Könyörüljön rajtunk az Isten, * és áldjon meg minket.

SZENTLECKE Gal 4, 4-7

Az idők te fességét éppen az adta meg, hogy az isteni személy belépett az emberiség családjába. A mi életünket akarta isteni tartalommal kitölteni. Azzal, hogy vállalta az anya gyermek kapcsolatát, megmutatta, hogy bízik az emberben és értékeli az emberi szeretetet, s ő maga is örömét találja abban, ha szeretetet sugározhat. Mária anyasága így már előre mutat a megváltás végső ajándékára, hogy mi is Isten gyermekeivé válunk. A gyermek lelkületét a Szentlélek biztosítja bennünk.

SZENTLECKE Szent Pál apostolnak a galatákhoz írt leveléből

Isten elküldte Fiát, aki asszonytól született.

Testvéreim! Amikor elérkezett az idők teljessége, Isten elküldte Fiát, aki asszonytól született, alávetette magát a mózesi törvénynek, hogy felszabadítson minket a törvény szolgaságából, és a fogadott fiúságot elnyerjük.

Mivel pedig Isten fiai vagyunk, Isten szívünkbe elküldte Fiának Lelkét, aki ezt kiáltja: „Abba! Atyám!”

Nem vagy tehát többé szolga, hanem fiú, és ha fiú, akkor Isten kegyelméből örökös is.

Ez az Isten igéje.

ALLELUJA

Alleluja. 6. szám.

Sokízben szólt prófétái által az ősatyákhoz egykor az Isten: * végül a beteljesedés napjaiban Fia által szólt hozzánk. Zsid 1, 1-2 – 6. tónus.

Alleluja.

EVANGÉLIUM Lk 2, 16-21

Mária megőrizte szívében mindazt, amit Jézusról hallott és eltöprengett rajta. A kinyilatkoztatás kezdődött az angyali üzenettel, folytatódott a Józsefnek és a pásztoroknak, Simeonnak és Annának a szavaival. Jézust tehát csak a hiten keresztül lehet megismerni, s Mária a hitben is példakép. A kinyilatkoztatásnak az a célja, hogy kitárja előttünk Isten dicsőségét, irgalmát, s ugyanakkor felemeljen bennünket az örök értékek magaslatára. Így éljük meg az idők te fességét

+ EVANGÉLIUM Szent Lukács könyvéből

Megtalálták Máriát, Józsefet és a Kisdedet…

Eltelt nyolc nap, és a Jézus nevet adták neki.

A pásztorok sietve elindultak, és megtalálták Máriát, Józsefet és a jászolban fekvő Kisdedet. Miután látták, elbeszélték mindazt, amit már korábban megtudtak a Gyermekről. Aki csak hallotta, csodálkozott a pásztorok elbeszélésén. Mária pedig szívébe véste szavaikat, és gyakran elgondolkodott rajtuk. A pásztorok ezután hazatértek. Dicsérték és magasztalták Istent mindazért, amit láttak és hallottak, pontosan úgy, amint (az angyalok) előre megmondták nekik.

Azután eltelt nyolc nap, és körülmetélték a Gyermeket. A Jézus nevet adták neki, mert így nevezte őt az angyal, mielőtt még anyja méhében megfogant volna.

Ezek az evangélium igéi.

Karácsony utáni 2. vasárnap

OLVASMÁNY Sir 24, 1-4; 12-16

Az ószövetségi szent író úgy látja, hogy Isten a törvényben a bölcsesség adományát adta népének, s az nem más, mint az ő örök bölcsességének megnyilatkozása. Az újszövetségi kinyilatkoztatás azonban már ebben a bölcsességben a Fiúnak, az Igének az előképét látta. Ő is közöttünk vett lakást és Istennek tetsző életre oktat bennünket.

OLVASMÁNY Sirák fia könyvéből

Isten bölcsessége a választott nép között lakott.

A bölcsesség a maga dicséretét zengi, tiszteletben áll Istennél, népe közepette dicséri önmagát. Megszólal a Magasságbeli gyülekezetében, és Isten népének serege előtt eldicsekszik. Magasztalják népe körében, megcsodálják a szentek gyülekezetében. Dicsérik a választottak sokasága előtt, s áldják az áldottak között.

„A mindenség Teremtője parancsot adott nekem, s aki teremtett, kijelölte sátramnak helyét. Így szólt: »A sátradat Jákobban üsd fel, örökrészed Izraelben legyen, és választottaim között verj gyökeret.«

Ősidőktől fogva, a kezdet kezdetén teremtett, és nem pusztulok el soha, mindörökre. Szolgáltam előtte szent sátrában, majd pedig Sionban kaptam lakóhelyet. Letelepedtem a szeretett városban, s Jeruzsálemben van uralmam székhelye. Dicsőséges nép közt vertem így gyökeret, az Úrnak részében, az ő örökrészén, s a szentek gyülekezetében megtelepedtem.”

Ez az Isten igéje.

VÁLASZOS ZSOLTÁR 147, 12-13. 14-15. 19-20

7. tónus.

Válasz: Az Ige emberré lett, * és itt élt közöttünk. Jn 1, 14 Vagy: Alleluja. 7. szám

Előénekes: Dicsérd Uradat, Jeruzsálem, * magasztald, Sion, Istenedet.

Mert erőssé tette kapuid zárát, * és megáldotta benned fiaidat.

Hívek: Az Ige emberré lett, * és itt élt közöttünk.

Vagy: Alleluja.

E: Határaidon ő ad békét, * és jóllakat kövér búzával.

Elküldi szavát a földre, * az ő igéje gyorsan terjed.

H: Az Ige emberré lett, * és itt élt közöttünk.

Vagy: Alleluja.

E: Igéjét Jákobnak hirdeti, * törvényeit és végzéseit Izraelnek.

Egyetlen néppel sem bánt így, * végzéseit nem fedte fel senki másnak.

H: Az Ige emberré lett, * és itt élt közöttünk.

Vagy: Alleluja.

SZENTLECKE Ef 1, 3-6. 15-18

A Fiú megtestesülése az Atya örök gondolata és terve volt. Benne kiválasztott bennünket az üdvösségre, megadta a gyermekkéfogadás kegyelmét, hogy Krisztussal együttdicsőítsük az ő irgalmát életünkben. De nekünk is imádkozni kell a bölcsesség és a kinyilatkoztatás kegyelméért, hogy adományait megértsük, s azokért állandóan hálát adjunk. Különösen értékelnünk kell a reményt, amelyet elénk tűzött, és az örökséget, amelyet biztosított gyermekeinek.

SZENTLECKE Szent Pál apostolnak az efezusiakhoz írt leveléből

Isten arra rendelt minket, hogy fogadott, fiakká legyünk.

Testvéreim! Áldott legyen az Isten, Urunk Jézus Krisztus Atyja, aki Lelkének minden áldásával megáldott minket a mennyekben lévő Krisztus által. Őbenne választott ki a világ teremtése előtt, hogy szentek és feddhetetlenek legyünk színe előtt. Szeretetből eleve arra rendelt minket, hogy akaratának tetszése szerint, Jézus Krisztus által fogadott fiakká legyünk, és magasztaljuk fölséges kegyelmét, amellyel szeretett Fiában jóságosan megajándékozott minket.

Amióta értesültem az Úr Jézusba vetett hitetekről, és az összes szent iránt tanúsított szeretetetekről, szüntelenül hálát adok értetek, és imádságomban újra meg újra megemlékezem rólatok. Urunk Jézus Krisztus Istene, a dicsőséges Atya adja meg nektek a bölcsesség és a kinyilatkoztatás lelkét, hogy megismerjétek őt. Gyújtson lelketekben világosságot, hogy megértsétek, milyen reménységre hívott meg titeket, és milyen gazdag az a fölséges örökség, amelyet ő a szenteknek készített.

Ez az Isten igéje.

ALLELUJA

Alleluja. 7. szám.

Dicsőség neked, Krisztus, akit hirdettek a pogány népeknek! Dicsőség neked, Krisztus, akiben hittek világszerte! Vö. 1 Tim 3, 16 – 7. tónus.

Alleluja.

EVANGÉLIUM Jn 1, 1-18

Az Ige emberré levését Isten már előre jelezte képekben. A törvény és a próféták megismertették hatalmát irgalmát és akaratát. A Fiú megtestesülésében azonban feltárult az Atya isteni lényege, és egyetemes üdvözítő. akarata. Amikor nekünk adta a Fiúi akkor végérvényesen elkötelezte magát, hogy gyermekeivé fogad és mindent megad üdvösségünk érdekében. A Krisztusba vetett hit által ezt a kegyelmet kapjuk meg.

Hosszabb forma:

+ EVANGÉLIUM Szent János könyvéből

Az Ige testté lett, és közöttünk lakott.

Kezdetben volt az Ige. Az Ige Istennél volt, és Isten volt az Ige. Ő volt kezdetben Istennél. Minden őáltala lett, és nélküle semmi sem lett, ami lett. Őbenne élet volt, és ez az élet volt az emberek világossága. A világosság a sötétségben világít, de a sötétség nem fogadta be.

Föllépett egy ember, akit Isten küldött: János volt a neve. Azért jött, hogy tanúságot tegyen, tanúságot a világosságról, hogy mindenki higgyen általa. Nem ő volt a világosság, ő csak azért jött, hogy tanúságot tegyen a világosságról.

Az Ige az igazi világosság volt, amely a világba jött, hogy megvilágítson minden embert. A világban volt, és a világ őáltala lett, de a világ nem ismerte fel őt. A tulajdonába jött, de övéi nem fogadták be. Mindazoknak azonban, akik befogadták, hatalmat adott, hogy Isten gyermekei legyenek; azoknak, akik hisznek benne, akik nem vér szerint, nem a test kívánságából, és nem is a férfi akaratából, hanem Istentől születtek.

És az Ige testté lett, és közöttünk lakott. Mi pedig láttuk az ő dicsőségét, mely az Atya Egyszülöttjének dicsősége, telve kegyelemmel és igazsággal.

János tanúságot tett róla, amikor ezt hirdette: „Ő az, akiről mondtam, hogy utánam jön, de megelőz engem, mert előbb volt, mint én.” Hiszen mi mindannyian az ő teljességéből nyertünk kegyelemből kegyelmet. A törvényt ugyanis Mózes által kaptuk, a kegyelem és az igazságosság azonban Jézus Krisztus által valósult meg.

Isten soha senki nem látta, Isten Egyszülöttje, aki az Atya kebelén van, ő nyilatkoztatta ki.

Ezek az evangélium igéi.

Vagy rövidebb forma:

+ EVANGÉLIUM Szent János könyvéből 1, 1-5. 9-14

Az Ige testté lett és közöttünk lakott.

Kezdetben volt az Ige. Az Ige Istennél volt, és Isten volt az Ige. Ő volt kezdetben Istennél. Minden őáltala lett, és nélküle semmi sem lett, ami lett. Őbenne élet volt, és ez az élet volt az emberek világossága. A világosság a sötétségben világít, de a sötétség nem fogadta be.

Az Ige az igazi világosság volt, amely a világba jött, hogy megvilágítson minden embert. A világban volt, és a világ őáltala lett, de a világ nem ismerte fel őt. A tulajdonába jött, de övéi nem fogadták be. Mindazoknak azonban, akik befogadták, hatalmat adott, hogy Isten gyermekei legyenek; azoknak, akik hisznek benne, akik nem vér szerint, nem a test kívánságából, és nem is a férfi akaratából, hanem Istentől születtek.

És az Ige testté lett, és közöttünk lakott. Mi pedig láttuk az ő dicsőségét, mely az Atya egyszülöttjének dicsősége, telve kegyelemmel és igazsággal.

Ezek az evangélium igéi.

Urunk megjelenése (Vízkereszt)

OLVASMÁNY Iz 60, 1-6

Isten segítségének közeledését a próféta szívesen érzékelteti a világosság és a sötétség ellentétével. A világosságot Isten dicsőségének megjelenése árasztja. Az Ószövetségben ez a dicsőség (kabod) egyenlő Isten erejével, mindenhatóságával, világfelettiségével és irgalmával. A próféta először a fogságból való hazatérésben látja Isten dicsőségének kinyilvánulását, de ez már előképe a jövőbeli nagy tettének, amellyel a népeket összegyűjti a Messiás országába. A napkeleti bölcsek látogatása ehhez adja a bevezetést.

OLVASMÁNY Izajás próféta könyvéből

Az Úr dicsősége felragyogott fölötted.

Kelj föl; és tündökölj, Jeruzsálem, mert elérkezett világosságod, és az Úr dicsősége felragyogott fölötted. Mert még sötétség borítja a földet, és homály a nemzeteket, de fölötted ott ragyog az Úr, és dicsősége megnyilvánul rajtad.

Népek jönnek világosságodhoz, királyok a benned támadt fényességhez. Hordozd körül tekintetedet és lásd: mind egybegyűlnek és idejönnek hozzád. Fiaid messze távolból érkeznek, s leányaidat karon fogva hozzák.

Ennek láttára földerülsz, szíved dobog az örömtől és kitágul, mert feléd áramlik a tengerek gazdagsága, és ide özönlik a nemzetek kincse. Tevék áradata borít majd el, Mádián és Efa dromedárjai. Mind Sábából jönnek; aranyat és tömjént hoznak, és az Úr dicsőségét zengik.

Ez az Isten igéje.

VÁLASZOS ZSOLTÁR 71, 2. 7-8. 10-11. 12-13

5. tónus.

Válasz: Hódoljon előtted, Istenem, * a föld minden nemzete! Vö. 11. vers.

Előénekes: Istenem, ítéletedet add át a királynak, * és igazságodat a király fiának,

hogy igazságosan ítélkezzék népeden, * és méltányosan minden szegényen.

Hívek: Hódoljon előtted, Istenem, * a föld minden nemzete!

E: Napjaiban virágzik az igazság és a teljes béke , * míg csak a hold meg nem szűnik;

uralkodik tengertől tengerig, * a Folyótól a földkerekség határáig.

H: Hódoljon előtted, Istenem, * a föld minden nemzete!

E: Tarzis és a szigetek királyai ajándékokat hoznak, * Arábia és Sába királyai adományokkal közelednek.

Minden király leborul előtte, * és minden nép neki szolgál.

H: Hódoljon előtted, Istenem, * a föld minden nemzete!

E: Megszabadítja a szegényt, mikor kiált hozzá, * a nyomorultat, akin nem segít senki.

Kíméli a kicsinyt és a gyengét, * a szegényeket megsegíti.

H: Hódoljon előtted, Istenem, * a föld minden nemzete!

SZENTLECKE Ef 3, 2-3a. 5-6

A próféták jelezték ugyan, hogy Isten irgalma kiterjed a pogány népekre, de a zsidó nép a messiási ország áldásait elsősorban magára alkalmazta. Pál apostol annak az újdonságnak a hírnöke, hogy Isten a pogányokat is felkarolta és országa örököseivé tette. Ebben benne van a tanítás a kegyelem ingyenességéről. Isten maga kezdeményez és hív, ő segít, hogy meghalljuk szavát és kövessük.

SZENTLECKE Szent Pál apostolnak az efezusiakhoz írt leveléből

A Szentlélek kinyilatkoztatta, hogy a pogányok is társörökösök.

Testvéreim! Bizonyára hallottatok Isten kegyelmi adományáról, amelyben a ti javatokra részesültem. Kinyilatkoztatásból megismertem Krisztus titkát, amelyről korábban nem tudtak az emberek, de most a Lélek a szent apostoloknak és prófétáknak kinyilatkoztatta.

Eszerint Jézus Krisztusban a pogányok is társörökösök, tagjai az egy testnek, és az evangélium által részesei az ígéreteknek.

Ez az Isten igéje.

ALLELUJA

Alleluja. 2. szám.

Láttuk napkeleten csillagát, * és eljöttünk, hogy hódoljunk az Úr előtt. Mt 2, 2 – 2. tónus.

Alleluja.

EVANGÉLIUM Mt 2, 1-12

Az apostoli egyház tudatában a napkeleti bölcsek szerepe hasonló a régi pátriárkákéhoz. Ahogy Ábrahám, Izsák és Jákob meghívása jelezte Izrael népének kiválasztását, úgy a napkeleti bölcsek vezetése jelzi a pogányok felkarolását. A kép azóta is érvényes. Isten megvilágosító és hívó kegyelme mindenütt működik, s elegendő is ahhoz, hogy az emberek megtalálják az Egyházat, a kinyilatkoztatás hordozóját s ott további eligazítást kapjanak. Ám lesznek olyanok is, akik másokat eligazítanak, de maguk nem indulnak el a hit útján, hanem azt várják, hogy Isten maga jöjjön hozzájuk.

+ EVANGÉLIUM Szent Máté könyvéből

Keletről jöttünk – imádni a Királyt.

Amikor Heródes király idejében Jézus megszületett a judeai Betlehemben, íme, napkeletről bölcsek jöttek Jeruzsálembe, és tudakolták: „Hol van a zsidók újszülött királya? Láttuk csillagát napkeleten, és eljöttünk, hogy hódoljunk előtte.” Meghallotta ezt Heródes király és megrémült, s vele egész Jeruzsálem. Összehívatta a főpapokat és a nép írástudóit, és megkérdezte tőlük, hogy hol kell születnie a Messiásnak. Azok így válaszoltak: „A judeai Betlehemben, mert ezt írja a próféta:

Te, Betlehem, Juda földje,

bizony nem vagy a legkisebb Juda nemzetségei között,

mert belőled jő ki a fejedelem,

aki pásztora lesz népemnek, Izraelnek.”

Erre Heródes titokban magához hivatta a bölcseket és pontosan megtudakolta tőlük a csillag megjelenésének idejét. Aztán ezzel küldte őket Betlehembe: „Menjetek, tudakozódjatok szorgalmasan a gyermek felől, és ha megtaláljátok, jelentsétek nekem. Én is elmegyek, hogy hódoljak előtte!” Ők pedig, miután meghallgatták a királyt, elindultak. És lám, a csillag, amelyet napkeleten láttak, előttük járt, míg meg nem állapodott a ház fölött, ahol a Gyermek volt. A csillagot meglátva nagyon megörültek. Bementek a házba, és ott látták a Gyermeket anyjával, Máriával. Földre borulva hódoltak előtte, majd kinyitották kincseszsákjaikat és ajándékokat adtak neki: aranyat, tömjént és mirhát.

Mivel álmukban utasítást kaptak, hogy ne menjenek vissza Heródeshez, más úton tértek vissza országukba.

Ezek az evangélium igéi.

Vízkereszt utáni vasárnap: Urunk megkeresztelkedése

OLVASMÁNY Iz 42, 1-4; 6-7

A próféta a titokzatos alaknak, Jáhve szolgájának képében beszél a Messiásról, akinek küldetése minden néphez szól. Fülönös erénye az lesz, hogy reményt, bátorítást ad: a megrokkant nádat nem töri le, hanem felegyenesíti. Az apostolok még jobban hittek a győzelemben, mert tudták, hogy Jézus nem szolga, hanem a Fiú, aki az Atya elismerő nyilatkozatával indult el küldetésének teljesítésére.

OLVASMÁNY Izajás próféta könyvéből

Íme az én szolgám, akiben kedvem telik.

Ezt mondja az Úr:

Íme, az én szolgám, akit támogatok, választottam, akiben kedvem telik. Kiárasztom rá lelkemet, és igazságot visz a nemzeteknek. Nem kiált majd, nem emeli föl a hangját, és szava se hallatszik az utcákon. A megtört nádszálat nem töri össze, a pislákoló mécsbelet nem oltja ki. Hűségesen tanítja az igazságot, nem lankad el, sem kedvét el nem veszti, míg az igazságot meg nem szilárdítja a földön. Az ő tanítására várnak a nemzetek.

Én, az Úr hívtalak meg igazságban, én fogtam meg a kezed és én formáltalak. Általad kötök szövetséget népemmel, és adok világosságot a nemzeteknek, hogy nyisd meg a vakok szemét, és szabadítsd ki a börtönből a foglyokat, és a tömlöcből azokat, akik a sötétben ülnek.

Ez az Isten igéje.

VÁLASZOS ZSOLTÁR 28, 1 a és 2. 3ac-4. 3b. és 9b-10

4g. tónus.

Válasz: Áldja meg Isten az ő népét, * adjon neki békességet. Vö. 11 b. vers.

Előénekes: Adjátok meg az Úrnak, * Isten gyermekei,

adjátok meg az Úrnak a nevét megillető dicsőséget, * imádjátok az Urat szent ünnepi díszben!

Hívek: Áldja meg Isten az ő népét, * adjon neki békességet.

E: Az Úr szava zúg a vizek árján, * az Úr lebeg a nagy vizek fölött.

Az Úr szava telve erővel, * az Úr szava telve fönséggel.

H: Áldja meg Isten az ő népét, * adjon neki békességet.

E: A dicsőség Istene mennydörög, * templomában mindenek az ő dicséretét zengik.

Az Úr trónol a vízözön fölött, * az Úr király örökké.

H: Áldja meg Isten az ő népét, * adjon neki békességet.

SZENTLECKE ApCsel 10, 34-38

Péter beszéde az apostoli igehirdetés mintája: tanúskodás Jézus istenfiúsága mellet. Az Atya maga igazolta őt jelekkel és csodákkal s működése Isten irgalmának kiáradását jelezte. Az Atya azt is igazolta, hogy akik hisznek Fiában, azokra kiárasztja a Szentlelkei s ezzel megadja nekik a képességet, hogy a fogadott gyermekek hűségével éljenek.

SZENTLECKE az Apostolok Cselekedeteiből

Az Úr fölkente őt Szentlélekkel.

Kornéliusz házában Péter szólásra nyitotta ajkát, és ezeket mondta: „Valóban el kell ismernem, hogy Isten nem személyválogató. Mindenki kedves előtte, bármely néphez tartozik is, aki féli őt és az igazságot cselekszi. Isten a tanítást Izrael fiainak adta, és a béke örömhírét hirdette Jézus által. Ő a mindenség Ura.

Ti tudjátok, hogy mi minden történt Galileától egész Judeáig attól kezdve, hogy János hirdette a keresztséget: Hogyan kente fel az Isten a názáreti Jézust Szentlélekkel és hatalommal. Ő pedig, amerre csak járt, jótetteket vitt végbe, és meggyógyított minden ördögtől megszállottat, mert vele volt az Isten.”

Ez az Isten igéje.

ALLELUJA

Alleluja. 3. szám.

Megnyílt az ég, és az Atya szózata hallatszott őt * „Ez az én szeretett Fiam,  öt hallgassátok!” Mk 9, 6 – 3a. tónus.

Alleluja.

EVANGÉLIUM Mt 3, 13-17

János csak megtérést, bűnbánatot hirdetett, s keresztsége is csak a bűnbánat jele volt. De Jézus ezt használja fel, hogy megkezdje nyilvános működését. Feladata az lesz, hogy elvegye a világ bűneit, azért beáll a bűnösök sorába. Azt az utat választja, ami „meg van írva”. A mi terhünket veszi vállára és megmutatja, hogy lehet az Isten fiainak módján élni. A jelenet azt is igazolja, hogy Isten a maga szentháromsági életét tárta ki a világ felé, s mi ezt Krisztus keresztségében kapjuk meg.

+ EVANGÉLIUM Szent Máté könyvéből

Amikor Jézus megkeresztelkedett, látta, hogy leszáll rá a Szentlélek.

Abban az időben:

Jézus elment Galileából a Jordán (folyó) mellé Jánoshoz, hogy megkeresztelkedjék nála. János azonban tiltakozott: „Neked kellene megkeresztelned engem, és te jössz hozzám?” Jézus azonban így szólt: „Hagyd ezt most, mert úgy illik, hogy teljesítsük mindazt, ami igazságos.” Erre ,János engedett neki.

Jézus pedig megkeresztelkedett. Mihelyt feljött a vízből, íme, megnyílt az ég, és látta Isten Lelkét galamb módjára magára szállni. És íme, hang hallatszott az égből: „Ez az én szeretett Fiam, akiben kedvem telik!”

Ezek az evangélium igéi.

Nagyböjt

Nagyböjt 1. vasárnapja

OLVASMÁNY Ter 2, 7-9; 3, 1-7a

Az úgynevezett „teremtéstörténet” valójában nem azt mondja el, hogy az ember teremtése hogyan ment végbe, hanem kinyilatkoztatott tényeket jelent be, amelyek megvilágítják az ember üdvrendi helyzetét. A tények a következők: az ember test szerint az anyagvilág része, de Istentől kapott lélek élteti, s Isten az embernek megígérte a különleges gondviselést és az örök életet. A földi élet azonban ki van téve kísértésnek, s azt csak úgy lehet legyőzni, ha Isten szavára hallgatunk. A bűn megszüntette a kegyelmi kiváltságokat, s az ember megváltásra szorul.

OLVASMÁNY Mózes első könyvéből

Az ősszülők teremtése és bűnbeesése.

Miután a föld termékennyé vált, az Úristen megalkotta az embert a föld porából és orrába lehelte az élet leheletét. Így lett az ember élőlénnyé.

Az Úristen kertet telepített Édenben, Keleten, és oda helyezte az embert, akit teremtett. És az Úristen a földből mindenféle fát sarjasztott, ami tekintetre szép és táplálkozásra alkalmas, azután kisarjasztotta az élet fáját a kert közepén, meg a jó és rossz tudásának fáját.

A kígyó ravaszabb. volt a föld minden állatánál, amelyet az Úristen teremtett. Ezt mondta az asszonynak: „Valóban mondta Isten, hogy nem ehettek a kert valamennyi fájáról?”

Az asszony így válaszolt a kígyónak: „A kert fáinak gyümölcseiből ehetünk. Isten csak a kert közepén álló fa gyümölcséről mondta: Ne egyetek belőle, ne érintsétek, nehogy meghaljatok.”

Erre a kígyó így beszélt az asszonyhoz: „Semmi esetre; nem fogtok meghalni. Isten jól tudja, hogy amely napon abból esztek, szemetek felnyílik, olyanok lesztek, mint az Isten, aki ismeri a jót és a rosszat.”

Az asszony látta, hogy a fa (gyümölcse) élvezhető, tekintetre szép, és csábít a tudás megszerzésére. Vett tehát a gyümölcsből, megette, adott férjének, aki vele volt, és az is evett belőle. Erre felnyílt a szemük, észrevették, hogy mezítelenek. Fügefa leveleket fűztek össze és kötényt csináltak maguknak.

Ez az Isten igéje.

VÁLASZOS ZSOLTÁR 50, 3-4. 5-6a. 12-13. 14 és 17

1 D2 tónus.

Válasz: Könyörülj, Urunk, Istenünk, * mert nagy a vétkünk. Vö. 3a. vers.

Előénekes: Könyörülj rajtam, Istenem, + mivel irgalmas és jóságos vagy, * töröld el gonoszságomat mérhetetlen irgalmaddal.

Mosd le bűnömet teljesen, * és vétkemtől tisztíts meg engem.

Hívek: Könyörülj, Urunk, Istenünk, * mert nagy a vétkünk.

E: Gonoszságomat beismerem, * szüntelen előttem lebeg bűnöm.

Egyedül csak ellened vétettem, * ami színed előtt gonosz, olyat tettem.

H: Könyörülj, Urunk, Istenünk, * mert nagy a vétkünk.

E: Tiszta szívet teremts bennem, Istenem, * az erős lelket éleszd fel újra bennem.

Ne taszíts el színed elől, * és szent lelkedet ne vond meg tőlem.

H: Könyörülj, Urunk, Istenünk, * mert nagy a vétkünk.

E: Üdvösséged örömét add meg újra, * a készséges lelkületet erősítsd meg bennem.

Nyisd meg ajkamat, Uram, * és dicséretedet hirdeti szájam.

H: Könyörülj, Urunk, Istenünk, * mert nagy a vétkünk.

SZENTLECKE Róm 5, 12-19

Az apostol szembeállítja Ádám örökségét Krisztus megváltó művével. Ádám engedetlensége hozta a bűnt és a halált, Krisztus engedelmessége azonban megszerezte a megigazulást és megszentelődést Ádám és Krisztus között nem annyira hasonlóság van, hanem inkább ellentét. Az élet útja a Krisztussal való azonosulás a hitben és az ő követése.

Hosszabb forma:

SZENTLECKE Szent Pál apostolnak a rómaiakhoz írt leveléből

Ahol elárad a bűn, ott túlárad a kegyelem.

Testvéreim! Egy ember által lépett a világba a bűn, és a bűn következményeként a halál. Így a halál minden ember osztályrésze lett, mert mindnyájan bűnbe estek.

Volt a világon bűn a mózesi törvény előtt is, de a bűn, ha nincs törvény, nem számít bűnnek. Ám a halál mégis uralkodott Ádámtól Mózesig azokon is, akik nem vétkeztek mint Ádám, aki az Eljövendő előképe.

A kegyelem azonban nem úgy hat, mint a bűnbeesés. Mert ha egynek bűnbeesése miatt sokan meghaltak, Isten kegyelme és az egy embernek, Jézus Krisztusnak irgalmából nyert ajándék még inkább kiárad sokakra. A kegyelem tehát másként hat, mint annak az egy embernek a bűne. Az ítélet ugyanis egynek bűnéért rótt ki büntetést, a kegyelem pedig sok bűnből vezet el a megigazulásra. Mert ha egynek bűnbeesése következtében, egy miatt uralomra jutott a halál, mennyivel inkább élnek és uralkodnak majd az egy Jézus Krisztus által azok, akik a kegyelem és a megigazulás bőséges ajándékát kapják!

Mert miként egynek vétke minden emberre kárhozatot hozott, ugyanúgy egynek igaz volta minden ember életére megigazulást áraszt. Amint ugyanis egynek engedetlensége minden embert bűnössé tett, ugyanúgy egynek engedelmessége igazzá tett sokakat.

Ez az Isten igéje.

Vagy rövidebb forma: Róm 5, 12. 17-19

SZENTLECKE Szent Pál apostolnak a rómaiakhoz írt leveléből

Ahol elárad a bűn, ott túlárad a kegyelem.

Testvéreim! Egy ember által lépett a világba a bűn, és a bűn következményeként a halál. Így a halál minden ember osztályrésze lett, mert mindnyájan bűnbe estek.

De ha egynek bűnbeesése következtében, egy miatt uralomra jutott a halál, mennyivel inkább élnek és uralkodnak majd az egy Jézus Krisztus által azok, akik a kegyelem és a megigazulás bőséges ajándékát kapják!

Mert miként egynek vétke minden emberre kárhozatot hozott, ugyanúgy egynek igaz volta minden ember életére megigazulást áraszt. Amint ugyanis egynek engedetlensége minden embert bűnössé tett, ugyanúgy egynek engedelmessége igazzá tett sokakat.

Ez az Isten igéje.

EVANGÉLIUM ELŐTTI VERS

Nemcsak kenyérrel él az ember, * hanem minden igével is, mely Isten ajkáról való. Mt 4, 4b – 2. tónus.

EVANGÉLIUM Mt 4, 1-11

A történet biztosan Krisztus elbeszéléséhez megy vissza, hiszen az apostolok nem voltak tanúi. Krisztusnak emberi természete szerint tudatosan állást kellett foglalnia küldetésével kapcsolatban. A Szentírás a kísértést úgy szemlélteti, mint a gonosz lélek tettét, de nem gondolhatunk arra, hogy a bukott angyal ide-oda viszi az Isten Fiát. A történet annak szemléltetése, hogy Krisztus nem az álmessiások útját választja, nem földi országot keres, hanem azt teszi, ami „írva van”. A bűntől és a haláltól hoz majd megváltást.

+ EVANGÉLIUM Szent Máté könyvéből

Jézus negyven napig böjtölt, és kísértést szenvedett.

Abban az időben:

A Lélek a pusztába vitte Jézust, hogy a sátán megkísértse. Negyven nap és negyven éjjel böjtölt, végül megéhezett. Odalépett hozzá a kísértő és így szólt: „Ha Isten Fia vagy, mondd, hogy ezek a kövek változzanak kenyérré!” Jézus ezt felelte: „Írva van: Nemcsak kenyérrel él az ember, hanem mindazon igével, mely Isten szájából származik.”

Ezután a szent városba vitte őt a sátán, és a templom oromzatára állította. Így szólt: „Ha Isten Fia vagy, vesd le magad! Hiszen írva van:

Angyalainak megparancsolta:

A tenyerükön hordozzanak téged,

hogy kőbe ne üsd a lábadat!”

Jézus ezt válaszolta: „De az is írva van: Ne kísértsd Uradat, Istenedet!”

Végül egy igen magas hegyre vitte őt a sátán. Megmutatta neki a világ valamennyi országát és azok gazdagságát. Azután így szólt: „Ezt mind neked adom, ha leborulsz és imádsz engem!” Ekkor Jézus azt mondta neki: „Takarodj, sátán! Mert írva van: Uradat, Istenedet imádd, és csak neki szolgálj!”

Erre otthagyta őt a sátán, és íme, angyalok jöttek és szolgáltak neki.

Ezek az evangélium igéi.

Nagyböjt 2. vasárnapja

OLVASMÁNY Ter 12, 1-4a

Ábrahám meghívása a kezdete annak a sajátos üdvtörténetnek, amely Krisztussal és a megváltással érte el csúcspontját. Isten nem hagyta magára a bűnös embert. Ábrahámban elindítja az egy Isten tiszteletét és a megváltásra vonatkozó reményt. A hit arra képesíti Ábrahámot, hogy szakítson múltjával és rábízza magát Isten gondviselésére.

OLVASMÁNY Mózes első könyvéből

Ábrahámnak, Isten népe ősatyjának meghívása.

Az Úr így szólt Ábrahámhoz:

„Vonulj ki földedről, rokonságod köréből és atyád házából arra a földre, amelyet majd mutatok neked. Nagy néppé teszlek. Megáldalak és naggyá teszem nevedet, s te magad is áldás leszel. Megáldom azokat, akik áldanak téged, de akik átkoznak téged, azokat én is megátkozom. Általad nyer áldást a föld minden nemzetsége.”

Ábrahám tehát elköltözött, ahogy az Úr megparancsolta neki.

Ez az Isten igéje.

VÁLASZOS ZSOLTÁR 32, 4-5. 18-19. 20 és 22

5. tónus.

Válasz: Kegyes szemed legyen rajtunk, * tebenned van bizodalmunk. Vö. 22. vers.

Előénekes: Sziklaszilárd az Úr igéje, * minden tettét hűség vezeti.

Az igazlelkűséget és a törvényt szereti, * telve van a föld az Úr irgalmával.

Hívek: Kegyes szemed legyen rajtunk, * tebenned van bizodalmunk.

E: Az istenfélőkre ügyel az Úr szeme, * akik bíznak az ő irgalmában.

Megmenti lelküket a haláltól, * és táplálja őket éhínség idején.

H: Kegyes szemed legyen rajtunk, * tebenned van bizodalmunk.

E: Az Úrra hagyatkozik lelkünk, * ő a segítőnk, és ő a mi oltalmunk.

Kegyes szemed legyen rajtunk, * tebenned van bizodalmunk.

H: Kegyes szemed legyen rajtunk, * tebenned van bizodalmunk.

SZENTLECKE 2 Tim 1, 8b-10

Az élet küzdelmeihez az ad erőt, hogy Isten Jézus Krisztusban kimutatta örök elhatározását, amely szerint üdvözíteni akar bennünket. Elhatározása úgy lett nyilvánvaló, hogy Krisztus feltámadása elvette a halál borzalmát és megmutatta, hogy az ember beöltözhet a megdicsőült életbe. Ezért az ígéretért érdemes vállalni a fáradozást az evangélium megvalósításáért.

SZENTLECKE Szent Pál apostolnak Timóteushoz írt második leveléből

Isten hív és megvilágosít minket.

Kedves Fiam! Vállald velem együtt a szenvedéseket az evangéliumért, Isten erejére támaszkodva,

aki megváltott minket,

és szent hívással hívott,

nem tetteink miatt,

hanem saját elhatározása és kegyelme alapján,

amely megnyilvánult most

Megváltónknak, Jézus Krisztusnak megjelenésével.

Ő legyőzte a halált,

és felragyogtatta előttünk az életet és a halhatatlanságot.

Ez az Isten igéje.

EVANGÉLIUM ELŐTTI VERS

A fényes felhőből az Atya szózata hallatszott: * „Ez az én szeretett Fiam, őt hallgassátok!” Vö. 2 Pét 1, 17 – 3a tónus.

EVANGÉLIUM Mt 17, 1-9

Isten dicsősége sokféle alakban megnyilatkozott. természetfölötti jelekben, csodákban, Isten mindenhatóságának és szentségének a kifejezésében. Itt arról van szó, hogy ez a dicsőség Krisztus emberi alakját hatja át. Ő emberi alakjában is az Isten Fia, s a földön az Atya jogait képviseli. Tetteinek érdemszerző ereje van, különösen a keresztút vállalásának, mert ott mutatta meg legjobban engedelmességét. Az engedelmesség útját ő mutatja nekünk, azért rá kell hallgatnunk, ő az igazi tanítónk.

+ EVANGÉLIUM Szent Máté könyvéből

Úgy fénylett az arca, mint a nap.

Abban az időben:

Jézus maga mellé vette Pétert, Jakabot és (ennek) testvérét Jánost, s külön velük fölment egy magas hegyre. Ott elváltozott előttük: az arca ragyogni kezdett, mint a nap, a ruhája pedig vakító fehér lett, mint a fény. És íme, megjelent nekik Mózes és Illés: Jézussal beszélgettek. Ekkor Péter így szólt Jézushoz: „Uram, jó nekünk itt lennünk! Ha akarod, felállítok itt három sátrat, neked egyet, Mózesnek egyet és Illésnek egyet!” Még beszélt, amikor íme, fényes felhő borította be őket, és a felhőből egy hang hallatszott: „Ez az én szeretett Fiam, akiben kedvem telik. Őt hallgassátok!”

Ennek hallatára a tanítványok földre borultak és nagyon megrémültek. De Jézus odament hozzájuk, megérintette őket, és ezt mondta: „Keljetek fel, és ne féljetek!” Amikor szemüket fölemelték, nem láttak mást, csak Jézust egymagát.

A hegyről lejövet Jézus a lelkükre kötötte: „Senkinek se szóljatok a látomásról, míg az Emberfia a holtak közül fel nem támad!”

Ezek az evangélium igéi.

Nagyböjt 3. vasárnapja

OLVASMÁNY Kiv 17, 3-7

A nép a pusztában megtapasztalta Isten erejét és jelenlétét. De amikor a nehézségek jelentkeztek, a hit meggyengült bennük és zúgolódtak. A mindenkori ember képe ez. Mindig a jót várjuk az Istentől és nehezünkre esik, hogy az ő szavára támaszkodva kitartsunk a reményben. Isten akkor is irgalmas és adhat újabb jeleket, hogy megerősítse hitünket. De joga van ahhoz is, hogy számonkérje kishitűségünket.

OLVASMÁNY Mózes második könyvéből

Adj nekünk vizet, hogy ihassunk.

Refidimben a nép szomjas volt, azért zúgolódott Mózes ellen: „Miért hoztál ki minket Egyiptomból, talán azért, hogy szomjúsággal ölj meg bennünket gyermekeinkkel és állatainkkal együtt?” Mózes ilyen szavakkal fohászkodott az Úrhoz: „Mit tegyek ezzel a néppel? Kevés híja és megkövez.”

Az Úr ezt válaszolta Mózesnek: „Haladj a nép előtt, vedd magadhoz Izrael véneit, fogd kezedbe a botodat, amellyel a Nílusra csaptál és menj. Én odaállok eléd a sziklára a Hórebnél. Üss rá a sziklára, víz folyik majd belőle, hogy igyék a nép.”

Mózes úgy is tett Izrael véneinek jelenlétében.

A helyet Masszának és Meribának nevezte el, ami annyit jelent mint Kísértés és Pörölés, mivel Izrael fiai ott zúgolódtak és kísértették az Urat. Ezt kérdezték ugyanis: „Közöttünk van-e az Úr vagy nincs?”

Ez az Isten igéje.

VÁLASZOS ZSOLTÁR 94, 1-2. 6-7. 8-9

2. tónus.

Válasz: Bár hallgatnátok ma Isten szavára,* „Népem, ne légy kemény szívű.” Vö. 8. vers.

Előénekes: Jöjjetek, örvendezzünk az Úrnak, * és ujjongjunk üdvünk sziklája előtt.

Dicsőítő énekkel lépjünk színe elé, * magasztaljuk őt zsoltárt zengve.

Hívek: Bár hallgatnátok ma Isten szavára,* „Népem, ne légy kemény szívű.”

E: Jöjjetek, boruljunk le, hódoljunk előtte, * hulljunk térdre Urunk, Alkotónk előtt.

Mert ő a mi Istenünk, * mi pedig az ő népe, és kezére bízott nyáj vagyunk.

H: Bár hallgatnátok ma Isten szavára,* „Népem, ne légy kemény szívű.”

E: Bárcsak hallgatnátok ma az ő szavára: * „Ne keményítsétek meg szíveteket,

mint egykor Meribánál, Massza napján a pusztában, +

ahol atyáitok megkísértettek engem, * próbára tettek, bár látták számos csodámat.”

H: Bár hallgatnátok ma Isten szavára,* „Népem, ne légy kemény szívű.”

SZENTLECKE Róm 5, 1-2. 5-8

A megváltásnak és az Istennel való kiengesztelődésnek az alapkérdése az, hogy kaptunk-e bizonyítékot Isten irgalmáról és jóakaratáról. Az apostol erre ad választ. Krisztus meghalt értünk, amikor még bűnösök voltunk. Vállalta az engesztelést és az elégtételt a mi nevünkben. Küldetése éppen erre szólt. A bizonyíték tehát az, hogy Isten előlegezte a szeretetet Így amikor mi hiszünk és remélünk, nem az ismeretlenbe lépünk ki, hanem válaszolunk.

SZENTLECKE Szent Pál apostolnak a rómaiakhoz írt leveléből

A nekünk ajándékozott Szentlélekkel kiáradt szívünkbe az Isten szeretete.

Testvéreim! Mivel a hit révén megigazultunk, békében élünk Istennel „ Urunk Jézus Krisztus által. Általa jutottunk hozzá a hitben a kegyelemhez, amelyben élünk, és dicsekszünk a reménységgel, hogy az isteni dicsőség részesei lehetünk.

Reményünkben nem csalatkozunk, mert a nekünk ajándékozott Szentlélekkel kiáradt szívünkbe az Isten szeretete. Amikor még erőtlenek voltunk, Krisztus az erre alkalmas időben meghalt a bűnösökért, pedig az igazért is alig hal meg valaki, legfeljebb a jótevőért adja életét az ember. Isten azonban azzal bizonyítja irántunk való szeretetét, hogy amikor még bűnösök voltunk, Krisztus meghalt értünk.

Ez az Isten igéje.

EVANGÉLIUM ELŐTTI VERS

Valóban te vagy a világ Megváltója, Uram. * Adj innom az élő vízből, hogy ne szomjazzam soha többé! Jn 4, 42 és 15 – 11. tónus.

EVANGÉLIUM Jn 4, 5-42

Az evangéliumban megőrzött eseményeknél a teológiai tartalom a fontos, hiszen azokban Isten és az ember találkozása mentvégbe. A mai történet tanulságai ezek: Krisztus bárkit megszólíthat, akár a mindennapi élet eseményein keresztül is. Ő életünket olyan adományokkal akarja kiegészíteni, amelyek megmaradnak az örök életre. Istent lélekben és igazságban kell imádni, nem csupán külsőségekkel. Végül a legfontosabb: igazi szellemi hatása annak van, akinek mindennapi kenyere az Atya akaratának teljesítése.

Hosszabb forma:

+ EVANGÉLIUM Szent János könyvéből

Az a víz, amelyet én adok, örök életre szökellő vízforrás.

Abban az időben:

Jézus Szamaria egyik városába, Szikárba érkezett, közel ahhoz a földhöz, amelyet Jákob adott fiának, Józsefnek. Ott volt Jákob kútja. Mivel Jézus útközben elfáradt, leült a kútnál. Az idő dél felé járt.

Közben odajött egy szamariai asszony, hogy vizet merítsen. Jézus megkérte: „Adj innom!” Tanítványai ugyanis elmentek a városba, hogy ennivalót vegyenek. Az asszony elcsodálkozott: „Hogyan kérhetsz te, zsidó létedre tőlem, szamariai asszonytól inni?” A zsidók ugyanis nem érintkeznek a szamaritánusokkal.

Jézus így felelt: „Ha ismernéd Isten ajándékát, és tudnád, hogy ki mondja neked: »Adj innom!«, inkább te kérnéd őt, és ő élő vizet adna neked.”

Az asszony ezt felelte: „Uram, hiszen vödröd sincs, a kút pedig mély. Honnan vennéd az élő vizet? Csak nem vagy nagyobb Jákob atyánknál, aki nekünk ezt a kutat adta, amelyből ő maga is ivott, meg a fiai és az állatai?”

Jézus erre megjegyezte: „Mindaz, aki ebből a vízből iszik, újra megszomjazik. De aki abból a vízből iszik, amelyet én adok neki, nem szomjazik meg soha többé. Az a víz, amelyet én adok, örök életre szökellő vízforrás lesz benne.”

Erre az asszony megkérte: „Uram, add nekem azt a vizet, hogy ne legyek szomjas, és ne kelljen ide járnom vizet meríteni!”

Jézus így szólt: „Menj, hívd a férjedet, és jöjj ide!”

Az asszony ezt felelte: „Nincs is férjem!”

Mire Jézus: „Jól mondod, hogy nincs férjed. Mert öt férjed volt, és akid most van, az sem a férjed. Ezt helyesen mondtad.”

Ekkor így szólt az asszony: „Uram, látom, hogy próféta vagy! Atyáink ezen a hegyen imádták Istent, ti pedig azt mondjátok, hogy Jeruzsálem az a hely, ahol imádni kell őt.”

Jézus ezt felelte: „Hidd el nekem, asszony, hogy eljön az óra, amikor az Atyát nem itt és nem is Jeruzsálemben fogjátok imádni. Ti azt imádjátok, akit nem ismertek, mi pedig azt, akit ismerünk, hiszen az üdvösség a zsidóktól ered. De eljön az óra, sőt már itt is van, amikor az igazi imádók lélekben és igazságban imádják az Atyát. Mert az Atya ilyen imádókat vár. Isten ugyanis Lélek, ezért akik őt imádják, lélekben és igazságban kell imádniuk.”

Az asszony így szólt: „Tudom, hogy eljön a Messiás, akit Krisztusnak neveznek. Ha majd eljön, ő tudtunkra ad mindent.”

Erre Jézus kijelentette: „Én vagyok az, aki veled beszélek.”

Tanítványai éppen visszaérkeztek, és meglepődtek, hogy asszonnyal beszélget. De nem kérdezte meg egyikük sem: „Mit akarsz tőle?”, vagy: „Miért beszélgetsz vele?”

Az asszony pedig otthagyva korsóját, elsietett a városba és elmondta az embereknek: „Gyertek, nézzétek meg azt az embert, aki mindent elmondott, amit tettem! Lehet, hogy ő a Krisztus?” Ki is jöttek a városból, és odagyűltek köréje.

Közben a tanítványok megkínálták őt: „Mester, egyél!” Jézus azonban ezt mondta nekik: „Van nekem olyan ételem, amelyről ti nem tudtok!” Erre a tanítványok kérdezgetni kezdték egymást: „Talán valaki hozott neki ennivalót?” De Jézus megmagyarázta: „Az én ételem az, hogy megtegyem annak akaratát, aki engem küldött, és hogy befejezzem az ő művét. Ugye, azt mondjátok: Még négy hónap, és itt az aratás. Íme, én azt mondom nektek: Emeljétek fel szemeteket és nézzétek a földeket, aranysárgák már, készek az aratásra. Az arató elnyeri most jutalmát: Begyűjti a termést az örök életre, hogy aki vetett, együtt örülhessen azzal, aki arat. Mert igaza van a közmondásnak: Az egyik vet, a másik arat. Én azért küldtelek titeket, hogy learassátok, amivel nem ti fáradtatok. Mások fáradoztak, ti pedig az ő munkájukba álltatok be.”

Abból a városból, a szamaritánusok közül sokan hittek benne, mivel az asszony tanúsította: „Mindent elmondott, amit tettem.” Mikor azután kijöttek hozzá a szamaritánusok, megkérték őt, hogy maradjon náluk. Ott is maradt két napig. Ezután így szóltak az asszonyhoz: „Most már nem a te szavadra hiszünk. Hallottuk őt mi magunk is, és tudjuk, hogy valóban ő a világ Üdvözítője.”

Ezek az evangélium igéi.

Vagy rövidebb forma:

+ EVANGÉLIUM Szent János könyvéből 4, 5-15. 19b-26. 39a. 40-42

Az a víz, amelyet én adok, örök életre szökellő vízforrás.

Abban az időben:

Jézus Szamaria egyik városába, Szikárba érkezett, közel ahhoz a földhöz, amelyet Jákob adott fiának, Józsefnek. Ott volt Jákob kútja. Mivel Jézus útközben elfáradt, leült a kútnál. Az idő dél felé járt.

Közben odajött egy szamariai asszony, hogy vizet merítsen. Jézus megkérte: „Adj innom!” Tanítványai ugyanis elmentek a városba, hogy ennivalót vegyenek. Az asszony elcsodálkozott: „Hogyan kérhetsz te, zsidó létedre tőlem, szamariai asszonytól inni?” A zsidók ugyanis nem érintkeznek a szamaritánusokkal.

Jézus így felelt: „Ha ismernéd Isten ajándékát, és tudnád, hogy ki mondja neked: Adj innom!«, inkább te kérnéd őt, és ő élő vizet adna neked.”

Az asszony ezt felelte: „Uram, hiszen vödröd sincs, a kút pedig mély. Honnan vennéd az élő vizet? Csak nem vagy nagyobb Jákob atyánknál, aki nekünk ezt a kutat adta, amelyből ő maga is ivott, meg a fiai és az állatai?”

Jézus erre megjegyezte: „Mindaz, aki ebből a vízből iszik, újra megszomjazik. De aki abból a vízből iszik, amelyet én adok neki, nem szomjazik meg soha többé. Az a víz, amelyet én adok, örök életre szökellő vízforrás lesz benne.”

Erre az asszony megkérte: „Uram, add nekem azt a vizet, hogy ne legyek szomjas, és ne kelljen ide járnom vizet meríteni. Látom, hogy próféta vagy! Atyáink ezen a hegyen imádták Istent, ti pedig azt mondjátok, hogy Jeruzsálem az a hely, ahol imádni kell őt.”

Jézus ezt felelte: „Hidd el nekem, asszony, hogy eljön az óra, amikor az Atyát nem itt és nem is Jeruzsálemben fogjátok imádni. Ti azt imádjátok, akit nem ismertek, mi pedig azt, akit ismerünk, hiszen az üdvösség a zsidóktól ered. De eljön az óra, sőt már itt is van, amikor az igazi imádók lélekben és igazságban imádják az Atyát. Mert az Atya ilyen imádókat vár. Isten ugyanis Lélek, ezért akik őt imádják, lélekben és igazságban kell imádniuk.”

Az asszony így szólt: „Tudom, hogy eljön a Messiás, akit Krisztusnak neveznek. Ha majd eljön, ő tudtunkra ad mindent.”

Erre Jézus kijelentette: „Én vagyok az, aki veled beszélek.”

Abból a városból a szamaritánusok közül sokan hittek benne. Mikor kijöttek hozzá a szamaritánusok, megkérték őt, hogy maradjon náluk. Ott is maradt két napig. Ezután így szóltak az asszonyhoz: „Most már nem a te szavadra hiszünk. Hallottuk őt mi magunk is, és tudjuk, hogy valóban ő a világ Üdvözítője.”

Ezek az evangélium igéi.

Nagyböjt 4. vasárnapja

OLVASMÁNY 1 Sám 16, 1b. 6-7. 10-13a

Dávid kiválasztásáról több változat maradt fenn az ószövetségi hagyományban. Itt a szerző két mozzanatot emel ki. Az első az, hogy Dávid volt az ideális uralkodó, aki megtette Isten akaratát, és aki ősatyja a megígért Messiásnak, azért meghívása Istenre vezethető vissza. A másik az, hogy Isten nem a külsőt nézi, hanem a szívet és a lelkületet.

OLVASMÁNY Sámuel első könyvéből

Dávidot Izrael királyává kenik.

Az Úr így szólt Sámuelhez: „Töltsd meg szarudat olajjal és kelj útra. Menj el Izájhoz Betlehembe, mert fiai közül szemeltem ki a királyt.”

Amikor megérkezett, s meglátta Eliábot, azt gondolta: „Nos, itt áll az Úr előtt az ő fölkentje.” Az Úr azonban ezt mondta Sámuelnek: „Ne a külsejét és magas termetét nézd, mert hisz elvetettem. Isten ugyanis nem azt nézi, amit az ember. Az ember a külsőt nézi, az Úr azonban a szívet.”

Izáj így bemutatta Sámuelnek hét fiát, de Sámuel így szólt Izájhoz: „Ezeket nem választotta ki az Úr.” Aztán Sámuel megkérdezte Izájt: „Mind itt vannak fiaid?” „A legkisebb nincs itt – válaszolta –, a nyájat őrzi.” Sámuel erre meghagyta Izájnak: „Küldj el valakit, keresse meg, mert addig nem ülünk az áldozati lakomához, amíg nincs itt.” Izáj elküldött érte. Vörös volt, nyílt tekintetű és szép termetű. Az Úr így szólt: „Rajta, kend föl, mert ő azt” Erre Sámuel fogta az olajosszarut, és fölkente testvérei körében. Attól a naptól eltöltötte Dávidot az Úr lelke.

Ez az Isten igéje.

VÁLASZOS ZSOLTÁR 22, 1-3a. 3b-4. 5-6

9. tónus.

Válasz: Az Úr nékem pásztorom, * ínséget nem kell látnom. 1. vers.

Előénekes: Az Úr nékem pásztorom, * ínséget nem kell látnom.

Zöldellő mezőkön, terelget engem, * csendes vizekhez vezet, és lelkemet felüdíti.

Hívek: Az Úr nékem pásztorom, * ínséget nem kell látnom.

E: Az igazság ösvényén vezet engem, * ahogyan ő megígérte.

A halál sötét völgyében sem félek, mert ott vagy vélem, * biztonságot ad vessződ és pásztorbotod.

H: Az Úr nékem pásztorom, * ínséget nem kell látnom.

E: Számomra asztalt terítettél, * hogy üldözőimet szégyen érje.

Fejemet megkented olajoddal, * serlegemet csordultig megtöltötted.

H: Az Úr nékem pásztorom, * ínséget nem kell látnom.

E: Jóságod és irgalmad nyomon követ, * életemnek minden napján.

Otthonom lesz az Isten háza, * mindörökké szünet nélkül.

H: Az Úr nékem pásztorom, * ínséget nem kell látnom.

SZENTLECKE Ef 5, 8-14

Az apostol azokhoz fordul, akik a pogányságból tértek meg, s a két állapotot úgy hasonlítja össze, mint a sötétséget és a világosságot. A hívők a világosságot Krisztustól kapják, az ő életében és szentségében részesülnek. Ezt tudatosítani kell magukban. A világosság fiainak három erényét emeli ki: a jóságot, az igazságosságot és az egyenességet. Ezek állandó gyakorlása jelenti az ébrenlétet.

SZENTLECKE Szent Pál apostolnak az efezusiakhoz írt leveléből

Támadj fel holtodból, és Krisztus rád ragyog.

Testvéreim! Ti, akik egykor sötétség voltatok, most világosság vagytok az Úrban. Éljetek hát úgy, mint a fény fiai! A világosság gyümölcse csupa jóság, igazság, egyenesség. Azt keressétek, ami kedves az Úr szemében. Ne legyen részetek a sötétség meddő cselekedeteiben, inkább ítéljétek el azokat. Amit ugyanis a bűnösök titokban tesznek, azt még kimondani is szégyen.

Amit feltárunk, arra fény derül, és amire fény derült, az maga is fény. Ezért mondják:

Ébredj, ki alszol,

támadj fel holtodból,

és Krisztus rád ragyog!

Ez az Isten igéje.

EVANGÉLIUM ELŐTTI VERS

„Én a világ világossága vagyok”, mondja a mi Urunk, * „Aki engem követ, övé lesz az élet világossága”. Jn 8, 12 – 4g. tónus.

EVANGÉLIUM Jn 9, 1-41

Jézus csodái, gyógyításai egyúttal Isten országának jelei is voltak. A testi vakság meggyógyítása jele annak, hogy ő a léleknek is világosságot hoz, hiszen ő a „világ világossága”. A vakon született ember gyógyítása akkor fejeződött be, amikor felismerte Jézusban az Emberfiát, a Messiást. A hithez azonban előbb el kell vetni az elbizakodottságot, mert aki saját erejéből akar látni, minta farizeusok, az vakságra ítéli magát.

Hosszabb forma:

+ EVANGÉLIUM Szent János könyvéből

Elment megmosakodni, és amikor visszatért, már látott.

Abban az időben:

Jézus útközben látott egy vakon született embert. Tanítványai megkérdezték tőle: „Mester, ki vétkezett, ez vagy a szülei, hogy vakon született?” Jézus ezt felelte: „Sem ez nem vétkezett, sem a szülei. Mindez azért van, hogy megnyilvánuljanak rajta Isten tettei. Amíg nappal van, nekünk annak tetteit kell cselekednünk, aki engem küldött. Eljön ugyanis az éjszaka, amikor senki sem cselekedhet. Amíg a világban vagyok, világossága vagyok a világnak.”

E szavak után a földre köpött, sarat csinált a nyállal, a sarat a vak szemeire kente, és így szólt hozzá: „Menj, mosakodj meg a Siloe tavában.” Siloe annyit jelent, mint Küldött. Ő elment, megmosdott, és amikor visszatért, már látott.

A szomszédok, és akik azelőtt koldusként ismerték, így szóltak: „Nem ez az, aki itt ült és koldult?” Egyesek azt mondták, hogy: „Ez az!” Mások pedig: „Nem, csak hasonlít rá.” Ő azonban kijelentette: „Én vagyok az!”

Erre megkérdezték tőle: „Hogyan nyíltak meg a szemeid?” Ő azt felelte: „Az az ember, akit Jézusnak hívnak, sarat csinált, megkente vele a szemeimet, és azt mondta: »Menj el a Siloe tóhoz és mosakodj meg!« El is mentem, megmosdottam, és most látok.” Ekkor megkérdezték tőle: „Hol van az az ember?” Ő azt felelte: „Nem tudom.”

Erre az embert, aki nemrég még vak volt, odavitték a farizeusokhoz. Aznap ugyanis, amikor Jézus sarat csinált és megnyitotta a vak szemét, szombat volt. Ezért a farizeusok is megkérdezték tőle, hogy hogyan kezdett látni. Ezt válaszolta: „Sarat tett a szememre, megmosdottam, és most látok.”

A farizeusok közül egyesek megjegyezték: „Nem Istentől való az az ember, hiszen nem tartja meg a szombatot.” Mások azonban így szóltak: „Bűnös ember hogyan tudna ilyen csodákat tenni?” És szakadás támadt köztük.

Azután újból faggatni kezdték a vakot: „Te mit gondolsz arról, aki megnyitotta szemeidet?” Ő azt felelte: „Hogy próféta!”

A zsidók ekkor már nem is hitték el neki, hogy vak volt és újra lát, olyannyira, hogy előhívatták a szüleit, és megkérdezték tőlük: „Ez a ti fiatok, akiről azt állítjátok, hogy vakon született? Hogyan lehet, hogy most lát?” Azok ezt válaszolták: „Azt tudjuk, hogy ez a mi fiúnk, és hogy vakon született. De hogy most miért lát, vagy ki nyitotta meg a szemeit, azt nem tudjuk. Kérdezzétek meg tőle magától, hisz megvan a kora, hogy magáról beszéljen!” A szülők azért mondták ezt, mert féltek a zsidóktól. A zsidók ugyanis ekkor már elhatározták, hogy aki Jézust Messiásnak meri vallani, azt kizárják a zsinagógából. Ezért mondták a szülei, hogy megvan a kora, kérdezzék meg őt.

Másodszor is hívták tehát a vakon született embert, és figyelmeztették: „Dicsőítsd meg az Istent! Mi tudjuk, hogy ez az ember bűnös!” Ő így felelt: „Hogy bűnös-e, vagy sem, azt nem tudom. Egyet tudok: hogy vak voltam, és most látok!” Erre ismét megkérdezték „Mit csinált veled? Hogyan nyitotta meg a szemeidet?” Ő ezt felelte: „Miért akarjátok újra hallani? Csak nem akartok ti is a tanítványai lenni?” Erre megátkozták, és azt mondták: „Te magad vagy az ő tanítványa! Mi Mózes tanítványai vagyunk! Azt tudjuk, hogy Mózeshez szólt az Isten, de hogy ez honnét jött, azt nem tudjuk!”

Az ember azonban ezt felelte nekik: „Éppen az a különös, hogy ti nem tudjátok, honnan van ő, és ő mégis megnyitotta a szemeimet. Jól tudjuk, hogy a bűnösöket nem hallgatja meg az Isten, de aki istenfélő és teljesíti Isten akaratát, azt meghallgatja. Mióta a világ világ, sohasem lehetett hallani, hogy valaki megnyitotta volna egy vakon született szemeit. Ha ő nem Istentől volna, nem tehetett volna semmit.” A zsidók ezt felelték neki: „Te oktatsz minket, aki mindenestül bűnben születtél?” És kitaszították őt.

Jézus meghallotta, hogy kitaszították. Amikor találkozott vele, megkérdezte tőle: „Hiszel-e az Emberfiában?” Ő így válaszolt: „Ki az, Uram, hogy higgyek benne?” Jézus ezt felelte: „Látod őt, aki veled beszél: ő az!” Mire az ember így szólt: „Hiszek, Uram!” És leborult előtte.

Azután Jézus ezt mondta: „Ítélkezni jöttem e világra, hogy akik nem látnak, lássanak, és akik látnak, megvakuljanak.” Meghallotta ezt néhány körülötte álló farizeus, és megkérdezte: „Csak nem vagyunk mi is vakok?” Jézus így felelt: „Ha vakok volnátok, bűnötök nem volna. De ti azt mondjátok, hogy láttok, ezért megmarad bűnötök.”

Ezek az evangélium igéi.

Vagy rövidebb forma:

+ EVANGÉLIUM Szent János könyvéből 9, 1. 6-9. 13-17. 34-38

Elment megmosakodni, és amikor visszatért, már látott.

Abban az időben:

Jézus útközben látott egy vakon született embert.

A földre köpött, sarat csinált a nyállal, a sarat a vak szemeire kente, és így szólt hozzá: „Menj, mosakodj meg a Siloe tavában.” Siloe annyit jelent, mint Küldött. Ő elment, megmosdott, és amikor visszatért, már látott.

A szomszédok, és akik azelőtt koldusként ismerték, így szóltak: „Nem ez az, aki itt ült és koldult?” Egyesek azt mondták, hogy: „Ez az!” Mások pedig: „Nem, csak hasonlít rá.” Ő azonban kijelentette: „Én vagyok az?”

Erre az embert, aki nemrég még vak volt, odavitték a farizeusokhoz. Aznap ugyanis, amikor Jézus sarat csinált és megnyitotta a vak szemét, szombat volt. Ezért a farizeusok is megkérdezték tőle, hogy hogyan kezdett látni. Ezt válaszolta: „Sarat tett a szememre, megmosdottam, és most látok.”

A farizeusok közül egyesek megjegyezték: „Nem Istentől való az az ember, hiszen nem tartja meg a szombatot.” Mások azonban így szóltak: „Bűnös ember hogyan tudna ilyen csodákat tenni?” És szakadás támadt köztük.

Azután újból faggatni kezdték a vakot: „Te mit gondolsz arról, aki megnyitotta szemeidet?” Ő azt felelte: „Hogy próféta!”

A zsidók ezt felelték neki: „Te oktatsz minket, aki mindenestül bűnben születtél?” És kitaszították őt.

Jézus meghallotta, hogy kitaszították. Amikor találkozott vele, megkérdezte tőle: „Hiszel-e az Emberfiában?” Ő így válaszolt: „Ki az, Uram, hogy higgyek benne?” Jézus ezt felelte: „Látod őt, aki veled beszél: ő az!” Mire az ember így szólt: „Hiszek, Uram!” És leborult előtte.

Azután Jézus ezt mondta: „Ítélkezni jöttem e világra, hogy akik nem látnak, lássanak, és akik látnak, megvakuljanak.” Meghallotta ezt néhány körülötte álló farizeus, és megkérdezte: „Csak nem vagyunk mi is vakok?” Jézus így felelt: „Ha vakok volnátok, bűnötök nem volna. De ti azt mondjátok, hogy láttok, ezért megmarad bűnötök.”

Ezek az evangélium igéi.

Nagyböjt 5. vasárnapja

OLVASMÁNY Ez 37, 12b-14

A babiloni fogság az ószövetségi nép számára olyan volt, mint a halál állapota. Hiányzott a szentély, az áldozat, az istentisztelet, s erőt vett rajtuk az elhagyatottság érzése. Ezért mutat rá a próféta Isten erejére, amely a halál állapotából is vissza tudja hozni az embert. A megbocsátás és a visszafogadás olyan, mint az új teremtés: Isten új lelket lehel beléjük, s újra az ő népének tudják magukat. A fogságból való szabadulás előképe a lelki megújulásnak, amit majd a Messiás hoz.

OLVASMÁNY Ezekiel próféta könyvéből

Belétek oltom lelkemet és életre keltek.

Így szólt az Úr Ezekiel prófétához:

„Jövendölj és így beszélj népemhez: Ezt mondja az Úr, az Isten: »Íme, kinyitom sírjaitokat és kihozlak titeket sírjaitokból, én népem, és elvezetlek Izrael földjére. Akkor majd megtudjátok, hogy én vagyok az Úr, amikor kinyitom sírjaitokat és kihozlak benneteket sírjaitokból, én népem. Belétek oltom lelkemet és életre keltek. Letelepítelek titeket földeteken, és megtudjátok, hogy én, az Úr mondtam ezt, és végbe is vittem«” – mondja az Úr.

Ez az Isten igéje.

VÁLASZOS ZSOLTÁR 129, 1-2. 3-4ab. 4c-6. 7-8

1 D2 tónus.

Válasz: Az Úrnál az irgalom, * és bőséges a megváltás nála. 7. vers.

Előénekes: A mélységből kiáltok, Uram, hozzád, * Istenem, hallgass a szómra.

Füled figyeljen fel * könyörgő szavamra.

Hívek: Az Úrnál az irgalom, * és bőséges a megváltás nála.

E: Ha számontartod a vétkeket, Uram, * Uram, ki az, aki előtted megállhat?

De nálad bocsánatot nyer a vétek, * ezért félve tisztelünk téged.

H: Az Úrnál az irgalom, * és bőséges a megváltás nála.

E: Tebenned remélek, Uram, * és igédben reménykedik lelkem.

Lelkem várja az Urat, * jobban, mint éji őr a hajnalt.

H: Az Úrnál az irgalom, * és bőséges a megváltás nála.

E: Jobban, mint éji őr a hajnalt, * várja az Urat Izrael.

Mert az Úrnál az irgalom, + és bőséges a megváltás nála, * ő váltja meg Izraelt minden bűnétől.

H: Az Úrnál az irgalom, * és bőséges a megváltás nála.

SZENTLECKE Róm 8, 8-11

Az apostol a bűnös és a megigazult ember állapotát a testi és a lelki emberfogalmával fejezi ki. A testi emberföldi vágyainak uralma alatt áll, azért Isten nem találja benne kedvét. A hívő ember a keresztségben megkapta a Szentlelket, aki Krisztus feltámadásában is közreműködött. Ő alakít át bennünket lelki emberré. Testi gyöngeségeink megmaradnak, de a kegyelem győzedelmeskedik a kísértések felett, s így teljesíthetjük Isten akaratát.

SZENTLECKE Szent Pál apostolnak a rómaiakhoz írt leveléből

Isten Lelke, aki Jézust feltámasztotta a halálból, bennetek lakik.

Testvéreim! Aki test szerint él, nem lehet kedves Isten előtt. Ti azonban nem test, hanem lélek szerint éltek, ha valóban Isten Lelke lakik bennetek. De akiben nem lakik Krisztus Lelke, az nem Krisztusé.

Ha Krisztus bennetek lakik, jóllehet a test a bűn miatt halott, a lélek a megigazulás következtében él. Ha pedig bennetek lakik annak Lelke, aki feltámasztotta Jézust a halálból, ő, aki Krisztust feltámasztotta a halottak közül, halandó testeteket is életre kelti a bennetek lakó Lelke által.

Ez az Isten igéje.

EVANGÉLIUM ELŐTTI VERS

Jézus mondja: + „Én vagyok a feltámadás és az élet: * aki bennem hisz, nem hal meg örökre.” Jn 11, 25a és 26 – 6. tónus.

EVANGÉLIUM Jn 11, 1-45

János evangéliuma szerint az Ige azért lett emberré, hogy életet és világosságot hozzon. A világosság a témája az előző vasárnapi evangéliumnak is. A mai részletben Jézus úgy áll előttünk, mint a feltámadás és az élet, a halál legyőzője. De más hitbeli kérdések is felmerülnek. Jézus nem felel azonnal Lázár betegségére. Engedi, hogy a baj elhatalmasodjon, hogy majd Isten annál jobban megdicsőüljön. Amikor jelen van, először hitet követel. De azt is megmutatja, hogy együtt érez fájdalmainkkal. Megengedi a megpróbáltatást, mert az erényeket csak nehézségek között lehet gyakorolni.

Hosszabb forma:

+ EVANGÉLIUM Szent János könyvéből

Én vagyok a feltámadás és az élet.

Abban az időben:

Lázár beteg volt Betániában, Máriának és nővérének, Mártának a falujában. Ez a Mária kente meg az Urat mirhával, és törölte meg lábait a hajával. A beteg Lázár, az ő testvérük volt.

A két leánytestvér megüzente Jézusnak: „Uram, nézd, beteg, akit szeretsz!” Amikor Jézus meghallotta ezt, így szólt: „Ez a betegség nem halálos, hanem Isten dicsőségére fog szolgálni, hogy az Isten Fia megdicsőüljön.”

Jézus szerette őket: Mártát, Máriát és Lázárt. Amikor tehát meghallotta, hogy Lázár beteg, két napig ott időzött még, ahol volt, azután így szólt a tanítványokhoz: „Menjünk el ismét Judeába?”

A tanítványok ezt mondták neki: „Mester, most akartak megkövezni a zsidók, és te megint odamégy?” Jézus ezt felelte: „Nem tizenkét órája van a nappalnak? Aki nappal jár, nem botlik el, mert látja a világ világosságát. De aki éjszaka jár, elbotlik, mert hiányzik belőle a világosság.” Ezt mondta, azután hozzátette: „Lázár, a mi barátunk elaludt. De én megyek és fölkeltem.” A tanítványok így szóltak: „Uram, ha elaludt, akkor meggyógyul.”

Jézus Lázár haláláról beszélt, ők azonban azt hitték, hogy az álomba merülésre gondol. Erre Jézus nyíltan megmondta nekik: „Lázár meghalt. És hogy nem voltam ott, örömömre szolgál miattatok, hogy higgyetek. Most azonban induljunk hozzá!”

Tamás, akinek Iker volt a mellékneve, így szólt tanítványtársaihoz: „Menjünk, és haljunk meg mi is vele együtt!”

Amikor Jézus megérkezett, Lázár már négy napja a sírban feküdt. Betánia Jeruzsálem közelében volt, mintegy tizenöt stádiumra (fél óra járásnyira). Így sok zsidó jött Máriához és Mártához, hogy vigasztalják őket testvérük miatt.

Amint Márta meghallotta, hogy Jézus jön, eléje sietett, míg Mária otthon maradt. Márta így szólt Jézushoz: „Uram, ha itt lettél volna, nem halt volna meg a testvérem! De tudom, hogy most is, bármit kérsz Istentől, megadja neked.” Jézus ezt felelte neki: „Testvéred fel fog támadni!” Erre Márta így szólt: „Tudom, hogy feltámad a feltámadáskor, az utolsó napon.”

Jézus folytatta: „Én vagyok a feltámadás és az élet. Aki hisz bennem, még ha meg is hal, élni fog. Mindaz, aki él és hisz énbennem, az nem hal meg örökre. Hiszed ezt?” Márta ezt válaszolta neki: „Igen, Uram! Hiszem, hogy te vagy a Messiás, az Isten Fia, aki a világba jön!”

E szavak után elment és hívta a testvérét, Máriát. Halkan odaszólt neki: „Megjött a Mester, és hív téged!” Ennek hallatára ő rögtön fölkelt, és Jézushoz sietett. Jézus ugyanis még nem ért be a faluba, hanem azon a helyen volt, ahol Mártával találkozott.

A zsidók pedig, akik Máriával együtt a házban voltak és vigasztalták őt, amikor látták, hogy Mária gyorsan fölkel és kimegy, utána siettek. Azt gondolták, hogy a sírhoz megy, hogy ott kisírja magát.

Amikor Mária odaért, ahol Jézus volt, és meglátta őt, e szavakkal borult lábaihoz: „Uram, ha itt lettél volna, nem halt volna meg a testvérem!”

Mikor Jézus látta, hogy Mária sír, és hogy a vele jött zsidók is sírnak, lelke mélyéig megrendült és megindult. Megkérdezte: „Hova temettétek?” Azok így szóltak: ,Jöjj, Uram, és lásd!” Ekkor Jézus könnyekre fakadt. Erre a zsidók megjegyezték: „Nézzétek, mennyire szerette őt!” Némelyek azonban így szóltak: „Ő, aki visszaadta a vak látását, nem akadályozhatta volna meg, hogy meghaljon?”

Jézus pedig, még mindig mélyen megrendülve a sírhoz ment, amely egy kővel elzárt barlang volt. Jézus így szólt: „Vegyétek el a követ!” Márta, az elhunyt testvére megjegyezte: „Uram, már szaga van, hiszen negyednapos.” Jézus ezt válaszolta neki: „Mondtam már neked, hogy ha hiszel, meglátod Isten dicsőségét!” Elvették tehát a követ. Jézus az égre emelte szemét, és így szólt: „Atyám, hálát adok neked, hogy meghallgattál. Én ugyan tudom, hogy mindenkor meghallgatsz, csak a körülálló nép miatt mondom, hogy higgyék: te küldöttét engem!”

E szavak után Jézus hangos szóval kiáltotta: „Lázár, jöjj ki!” A halott azonnal kijött, kezén és lábán a rátekert leplekkel, arcán pedig a kendővel, amelyet fejére csavartak. Jézus megparancsolta: „Oldjátok fel, hogy járni tudjon!”

A zsidók közül, akik Máriához jöttek, sokan hittek Jézusban, miután látták,. amit cselekedett.

Ezek az evangélium igéi.

Vagy rövidebb forma:

+ EVANGÉLIUM Szent János könyvéből 11, 3-7. 17. 20-27. 33b-45

Én vagyok a feltámadás és az élet.

Abban az időben:

Lázár testvérei megüzenték Jézusnak: „Uram, nézd, beteg, akit szeretsz!” Amikor Jézus meghallotta ezt, így szólt: „Ez a betegség nem halálos, hanem Isten dicsőségére fog szolgálni, hogy az Isten Fia megdicsőüljön.”

Jézus szerette őket: Mártát, Máriát és Lázárt. Amikor tehát meghallotta, hogy Lázár beteg, két napig ott időzött még, ahol volt, aztán így szólt a tanítványokhoz: „Menjünk el ismét Judeába!”

Amikor Jézus megérkezett, Lázár már négy napja a sírban feküdt.

Amint Márta meghallotta, hogy Jézus jön, eléje sietett, míg Mária otthon maradt. Márta így szólt Jézushoz: „Uram, ha itt lettél volna, nem halt volna meg a testvérem! De tudom, hogy most is, bármit kérsz Istentől, megadja neked.” Jézus ezt felelte neki: „Testvéred fel fog támadni.” Erre Márta így szólt: „Tudom, hogy feltámad a feltámadáskor, az utolsó napon.”

Jézus folytatta: „Én vagyok a feltámadás és az élet. Aki hisz bennem, még ha meg is hal, élni fog. Mindaz, aki él és hisz énbennem, az nem hal meg örökre. Hiszed ezt?” Márta ezt válaszolta neki: „Igen, Uram! Hiszem, hogy te vagy a Messiás, az Isten Fia, aki a világba jön!”

Jézus a lelke mélyéig megrendült és megindult. Megkérdezt: „Hova temettétek?” Azok így szóltak: ,jöjj, Uram, és lásd!” Ekkor Jézus könnyekre fakadt. Erre a zsidók megjegyezték: „Nézzétek, mennyire szerette őt!” Némelyek azonban így szóltak: „Ő, aki visszaadta a vak látását, nem akadályozhatta volna meg, hogy meghaljon?”

Jézus pedig, még mindig mélyen megrendülve a sírhoz ment, amely egy kővel elzárt barlang volt. Jézus így szólt: „Vegyétek el a követ!” Márta, az elhunyt testvére megjegyezte: „Uram, már szaga van, hiszen negyednapos.” Jézus ezt válaszolta neki: „Mondtam már neked, hogy ha hiszel, meglátod Isten dicsőségét!” Elvették tehát a követ. Jézus az égre emelte szemét, és így szólt: „Atyám, hálát adok neked, hogy meghallgattál. Én ugyan tudom, hogy mindenkor meghallgatsz, csak a körülálló nép miatt mondom, hogy higgyék: te küldöttét engem!”

E szavak után Jézus hangos szóval kiáltotta: „Lázár, jöjj ki!” A halott azonnal kijött, kezén és lábán a rátekert leplekkel, arcán pedig a kendővel, amelyet fejére csavartak. Jézus megparancsolta: „Oldjátok föl, hogy járni tudjon!”

A zsidók közül, akik Máriához jöttek, sokan hittek Jézusban, miután látták, amit cselekedett.

Ezek az evangélium igéi.

Virágvasárnap, az Úr szenvedésének vasárnapja

Körmenet

EVANGÉLIUM Mt 21, 1-11

Az ünnepélyes bevonulásról mind a négy evangélista megemlékezik. Márk szerényen elsorolja az eseményeket. Máté ünnepélyesebb, ő már kitér a jövendölések teljesedésére. Fő téma a Zak 9, 9-re való hivatkozás. Jézus úgy jön, mint a béke királya, nem mint politikai szabadító. Ő Dávid ,fia, aki az Úr nevében jön, tehát Isten országának kegyelmeit hozza. A tömeg lelkesedésében már benne van az Egyház hódolatának kifejezése is.

+ EVANGÉLIUM Szent Máté könyvéből

Áldott, aki az Úr nevében jön!

Amikor Jeruzsálemhez közeledve az Olajfák-hegyére, Betfagéba értek, Jézus elküldte két tanítványát ezekkel a szavakkal: „Menjetek előre a szemközti faluba. Ott mindjárt találni fogtok egy szamarat megkötve, és vele a csikóját. Oldjátok el és vezessétek hozzám! Ha valaki szólna valamit, mondjátok, hogy az Úrnak van rá szüksége, és mindjárt elengedi őket.” Ez azért történt, hogy beteljesedjék, amit a próféta jövendölt:

Mondjátok meg Sion lányának:

Íme, a királyod érkezik hozzád,

Szelíden, szamárháton ülve,

Egy teherhordó állat csikóján.

A tanítványok elmentek s úgy tettek, ahogy Jézus meghagyta nekik. Elhozták a szamarat és a csikóját, letakarták ruháikkal, ő pedig felült rá. A tömegből nagyon sokan az útra terítették ruháikat, mások ágakat tördeltek a fákról és az útra szórták. Az előtte járó és az utána vonuló tömeg így kiáltozott:

Hozsanna Dávid fiának!

Áldott, aki az Úr nevében jön!

Hozsanna a magasságban!

Amikor beért Jeruzsálembe, megmozdult az egész város, és kérdezgették: „Ki ez?” A tömeg pedig ezt felelte: „Ő a Próféta, Jézus, a galileai Názáretből.”

Ezek az evangélium igéi.

Ünnepi mise

OLVASMÁNY Iz 50, 4-7

A próféta, „Jahve szolgájáról” beszél, a Messiás előképéről. Akinek Isten fület adott, hogy hal ja meg szavát, és nyelvet, hogy a hitet hirdesse. Amikor ellenfelei ellene támadnak, szelíd marad, mert bízik Isten erejében és segítségében. Viselkedése engesztelés.

OLVASMÁNY Izajás próféta könyvéből

Nem rejtettem el arcomat azok elől, akik gyaláztak, de tudom, hogy nem vallok szégyent.

Izajás így jövendölt a Megváltóról: Ezt mondja az Úr Szolgája:

„Isten, az Úr tanította nyelvemet, hogy az igével támasza lehessek a megfáradtaknak. Reggelenként ő teszi figyelmessé fülemet, hogy rá hallgassak, mint a tanítványok. Isten, az Úr nyitotta meg fülemet. S én nem álltam ellen és nem hátráltam meg. Hátamat odaadtam azoknak, akik vertek, arcomat meg azoknak, akik tépáztak. Nem rejtettem el arcomat azok elől, akik gyaláztak és leköpdöstek. Isten, az Úr megsegít, ezért nem vallok szégyent. Arcomat megkeményítem, mint a kőszikla, s tudom, hogy nem kell szégyenkeznem.

Ez az Isten igéje.

VÁLASZOS ZSOLTÁR 21, 8-9. 17-18a. 19-20. 23-24

2. tónus.

Válasz: Istenem, Istenem, * miért hagytál el engem? Vö. 2a. vers.

Előénekes: Aki csak rám néz, mind kinevet, * elhúzza száját, fejét csóválja.

Az Úrban remélt, hát mentse meg, * ha szereti őt, szabadítsa meg.

Hívek: Istenem, Istenem, * miért hagytál el engem?

E: Kutyák falkája vett körül, * gonosztevők serege szorongat engem.

Átlyuggatták kezemet és lábamat, * megszámlálhatom minden csontomat.

H: Istenem, Istenem, * miért hagytál el engem?

E: Elosztják maguk közt ruhámat, * és köntösömre sorsot vetnek.

Te azonban, Uram, ne maradj távol, * erősségem siess és segíts.

H: Istenem, Istenem, * miért hagytál el engem?

E: Hirdetni fogom nevedet testvéreim előtt, * a gyülekezetben dicsőítelek téged.

Ti, akik félitek az Urat, áldjátok, + magasztaljátok őt, Jákob fiai, * Izrael minden gyermeke félje őt.

H: Istenem, Istenem, * miért hagytál el engem?

SZENTLECKE Fil 2, 6-11

Az Isten Fia egészen vállalta azAtyától kapott küldetést. Lemondott az Isten Fiának kijáró dicsőségről, kiüresítette magát, és a szolga alakjában mutatta meg tökéletes engedelmességét. Ezzel érdemelte ki, hogy a feltámadásban embersége is beöltözzön dicsőségébe.

SZENTLECKE Szent Pál apostolnak a filippiekhez írt leveléből

Megalázta önmagát, ezért Isten felmagasztalta őt.

Testvéreim! Krisztus Jézus, mint Isten, az Istennel való egyenlőséget nem tartotta olyan dolognak, amelyhez feltétlenül ragaszkodnia kell, hanem szolgai alakot öltött, kiüresítette önmagát, és hasonló lett az emberekhez. Megalázta önmagát, és engedelmes lett a halálig, mégpedig a kereszthalálig.

Ezért Isten felmagasztalta őt, és olyan nevet adott neki, amely fölötte van minden névnek, hogy Jézus nevére hajoljon meg minden térd a mennyben, a földön, és az alvilágban, és minden nyelv hirdesse az Atyaisten dicsőségére, hogy Jézus Krisztus az Úr.

Ez az Isten igéje.

EVANGÉLIUM ELŐTTI VERS

Krisztus engedelmes lett értünk mindhalálig, * mégpedig a kereszthalálig.

Ezért Isten felmagasztalta, + és olyan nevet adott neki, * amely fölötte áll minden névnek. Fil 2, 8-9 – 7b. tónus.

EVANGÉLIUM Mt 26, 14-27. 66

Az apostoli igehirdetés legősibb része a szenvedéstörténet volt. Igazolta, hogy a szenvedésben a próféták jövendölése teljesedett és Isten akarata valósult meg. Tehát nem azt jelentette, hogy Isten elvetette Jézust mint álmessiást, ahogy a zsidók gondolták. Amellett Jézus úgy gyakorolta az erényeket a keresztúton, hogy a róla való elmélkedés a tökéletességnek is biztos útja.

Hosszabb forma:

A MI URUNK JÉZUS KRISZTUS KÍNSZENVEDÉSE Szent Máté szerint

Mit adtok nekem, ha a kezetekbe juttatom őt?

Abban az időben:

A tizenkettő közül az egyik, akit karióti Júdásnak hívtak, elment a főpapokhoz és megkérdezte tőlük: „Mit adtok nekem, ha kezetekbe juttatom őt?” Azok harminc ezüstöt ígértek neki. Ettől kezdve csak a kedvező alkalmat kereste, hogy kiszolgáltassa őt nekik.

Hogyan akarod, hol készítsük el neked a húsvéti vacsorát?

A kovásztalan kenyér ünnepének első napján a tanítványok ezzel a kérdéssel fordultak Jézushoz: „Hogyan akarod, hol készítsük el neked a húsvéti vacsorát?” Ő így felelt: „Menjetek be a városba, egy bizonyos emberhez, és mondjátok neki: A Mester üzeni: Közel van az időm, és tanítványaimmal nálad költöm el a húsvéti vacsorát. A tanítványok úgy tettek, ahogy Jézus meghagyta nekik, és elkészítették a húsvéti vacsorát.

Ez az én testem, ez az én vérem.

Amikor beesteledett, a tizenkét tanítvánnyal asztalhoz telepedett. Miközben ettek, így szólt hozzájuk: „Bizony mondom nektek, közületek egyvalaki elárul engem!” Erre nagyon elszomorodtak, és sorra megkérdezték: „Csak nem én vagyok az, Uram?” Ő így válaszolt: „Aki velem egyszerre nyúl a tálba, az árul el engem. Az Emberfia ugyan elmegy, amint megírták róla, de jaj annak, aki az Emberfiát elárulja! Jobb lett volna annak az embernek, ha meg sem születik!” Erre Júdás, az áruló is megkérdezte: „Csak nem én vagyok az, Mester?” Ő így felelt: „Magad mondtad!”

Miközben ettek, Jézus kezébe vette a kenyeret, áldást mondott, azután megtörte, és odaadta tanítványainak ezekkel a szavakkal: „Vegyétek és egyétek: ez az én testem!” Azután a kelyhet vette a kezébe, hálát adott, és odaadta nekik ezekkel a szavakkal: „Igyatok ebből mindnyájan, mert ez az én vérem, a szövetség vére, amely sokakért kiontatik a bűnök bocsánatára. Mondom nektek, mostantól nem iszom a szőlőtő terméséből mindaddig, míg az újat nem iszom veletek Atyám országában.”

Megverem a pásztort, és szétszélednek a nyájból a juhok.

Ezután zsoltárokat énekelve kimentek az Olajfák-hegyére. Amikor odaértek, Jézus így szólt: „Ma éjszaka ti mindannyian megbotránkoztok bennem. Hiszen megírták: »Megverem a pásztort, és szétszélednek a nyájból a juhok.« De feltámadásom után majd előttetek megyek Galileába.” Ekkor Péter ezt mondta neki: „Ha mindnyájan megbotránkoznak is benned, én soha meg nem botránkozom!” Jézus ezt válaszolta neki: „Bizony mondom neked, még ma éjjel, mielőtt a kakas szól, háromszor is megtagadsz engem!” De Péter ismét így szólt: „Még ha meg is kellene halnom veled, akkor sem tagadnálak meg!” Ugyanígy fogadkozott a többi tanítvány is.

Szomorúság és keserűség vett erőt rajta.

Közben Jézus odaért velük a Getszemáni nevű kertbe. Így szólt tanítványaihoz: „Üljetek le itt, míg én elmegyek imádkozni!” Azután Pétert és Zebedeus két fiát magával hívta. Egyszerre szomorúság és keserűség vett erőt rajta. Ezt mondta nekik: „Halálosan szomorú az én lelkem. Maradjatok itt és virrasszatok velem!” Azután kissé távolabb ment tőlük, arccal a földre borult és így imádkozott: „Atyám! Ha lehet, múljék el tőlem ez a kehely, de ne az legyen, amit én akarok, hanem amit te!” Azután odament a tanítványokhoz, és alva találta őket. Ezt mondta Péternek: „Hát képtelenek vagytok egy órát virrasztani velem? Virrasszatok és imádkozzatok, hogy kísértésbe ne essetek! Mert a lélek kész, de a test erőtlen.” Azután másodszor is elment és imádkozott: „Atyám, ha nem múlhat el ez a kehely anélkül, hogy ki ne innám, legyen meg a te akaratod!” Majd visszatérve ismét alva találta őket. A szemük ugyanis nagyon elnehezedett. Otthagyta őket, és ismét elment imádkozni, harmadszor is ugyanazokkal a szavakkal. Azután odament a tanítványokhoz, és így szólt: „Aludjatok csak nyugodtan, és pihenjetek! Íme, elérkezett az óra, amikor az Emberfiát a bűnösök kezére adják. Keljetek fel, menjünk! Nézzétek, megérkezett, aki elárul engem!”

Kezüket Jézusra emelték és foglyul ejtették őt.

Még beszélt, amikor íme, odaért Júdás, egy a tizenkettő közül, és vele a főpapoktól és a nép véneitől egy nagy csapat, kardokkal és husángokkal fölszerelkezve. Az, aki elárulta őt, ebben a jeladásban egyezett meg velük: „Akit megcsókolok, ő az, őt fogjátok el!” Mindjárt oda is lépett Jézushoz és így szólt: „Üdvöz légy, Rabbi!” Azután megcsókolta. Jézus ezt mondta neki: „Barátom, miért jöttél?” Közben a többiek már kezet is emeltek Jézusra, és foglyul ejtették.

Ekkor íme, egy azok közül, akik Jézussal voltak, kardjához kapott, kirántotta és a főpap szolgájára sújtott: levágta az egyik fülét. Ekkor Jézus így szólt hozzá: „Tedd csak vissza hüvelyébe a kardodat! Mert kard által vész el, ki kardot ragad! Vagy azt hiszed, nem kérhetném Atyámat, s nem küldene segítségemre akár tizenkét légió angyalnál is többet? De akkor hogyan teljesednék be az Írás, amely szerint ennek meg kell történnie?” Abban az órában így szólt Jézus a csapathoz: „Mint valami rabló ellen, úgy vonultok fel kardokkal és dorongokkal, hogy elfogjatok. Nappal a templomban ültem és tanítottam, ott nem fogtatok el!”

Mindez azért történt, hogy beteljesedjenek a próféták írásai.

Ekkor a tanítványok mindnyájan elhagyták őt, és elfutottak.

Látni fogjátok az Emberfiát, hogy a hatalmas Isten jobbján ül.

Akik Jézust elfogták, elvezették őt Kaifás főpap elé, ahol ekkorra már összegyűltek az írástudók és a vének. Közben Péter messziről követte őt, egészen a főpap udvaráig. Odaérve leült odakint a szolgák közt, hogy lássa, mi lesz a dolog vége.

A főpapok pedig és az egész főtanács hamis bizonyítékokat kerestek Jézus ellen, hogy halálra adhassák őt; de nem találtak, bár sok hamis tanú felsorakozott. Végül előlépett kettő, és így szólt: „Ez azt mondta: »Le tudom rombolni az Isten templomát, és három nap múlva fel tudom építeni.«” Erre felállt a főpap és megkérdezte őt: „Nem felelsz semmit sem arra, amivel ezek vádolnak?” Jézus azonban csak hallgatott. Ekkor a főpap azt mondta neki: „Esküdj meg az élő Istenre és mondd meg nekünk, hogy te vagy-e a Messiás, az Isten Fia?” Jézus ezt válaszolta neki: „Magad mondtad! És mondom nektek: Ezentúl az Emberfiát a Hatalmas (Isten) jobbján látjátok ülni, és látni fogjátok őt eljönni az ég felhőin.” Erre a főpap megszaggatta a ruháját és így szólt: „Káromkodott! Mi szükségünk van még tanúkra? Lám, most ti is hallottátok a káromlást. Hogyan ítéltek?” Azok ezt válaszolták: „Bűnhődjék halállal!”

Ezután szembeköpdösték, ököllel verték, mások pedig pofon ütötték, és kérdezgették: „Prófétálj, Messiás, ki ütött meg téged?”

Mielőtt a kakas szól, háromszor is megtagadsz engem.

Eközben Péter kint ült az udvaron. Odament hozzá egy szolgáló, és megszólította: „Te is a galileai Jézussal voltál!” De ő mindenki hallatára letagadta: „Nem tudom, mit beszélsz!” Amint a kapunál kifelé tartott, felismerte őt egy másik is, és így szólt az ottlévőkhöz: „Ez is a názáreti Jézussal volt!” Erre ő ismét tagadni kezdte, méghozzá esküvel, hogy: „Nem ismerem azt az embert!” Kis idő múltán az ott ácsorgók odamentek Péterhez, és így szóltak hozzá: „Közülük való vagy biztosan, elárul a kiejtésed is!” Most már esküdözni és átkozódni kezdett: „Nem ismerem azt az ember!” És azon nyomban megszólalt a kakas. Péternek ekkor eszébe jutottak Jézus szavai: „Mielőtt a kakas szól, háromszor is megtagadsz engem.” Kiment, és odakint keserves sírásra fakadt.

Átadták őt Poncius Pilátus helytartónak.

Amikor reggel lett, a főpapok és a nép vénei meghozták a döntést Jézus ellen, hogy halállal büntetik őt. Megkötözték, azután elvezették és átadták Pilátus helytartónak.

Nem szabad a kincstárba tenni, mert vérdíj volt!

Amikor Júdás, az áruló látta, hogy (Jézust) elítélték, tettét megbánva visszavitte a harminc ezüstöt a főpapoknak és a véneknek. Ezt mondta nekik: „Vétkeztem, mert ártatlan vért árultam el!” Azok így szóltak: „Mi közünk hozzá? Ez a te dolgod!” Ő erre az ezüstöket eldobta a templomban, azután elment s felakasztotta magát. A főpapok összeszedték a pénzt, de ezt mondták: „Nem szabad a templomkincstárba tenni, mert vérdíj volt!” Megtanácskozták a dolgot, azután megvették rajta a fazekas telkét az idegenek számára temetőnek. Ezért hívják azt a földet mindmáig Vérmezőnek.

Ekkor beteljesedett, amit Jeremiás próféta mondott:

Fogták a harminc ezüstöt,

a felbecsültnek árát;

– Izrael fiai becsülték őt ennyire –,

és odaadták a fazekas telkéért,

amint az Úr megparancsolta nekem.

Te vagy-e a zsidók királya?

Közben Jézust a helytartó elé állították. A helytartó megkérdezte tőle: „Te vagy-e zsidók királya?” Jézus ezt felelte: „Magad mondtad!” S miközben a főpapok és a vének vádaskodtak ellene, ő nem szólt egy szót sem. Pilátus végül megkérdezte: „Nem hallod, mi mindennel vádolnak?” Ő azonban neki sem válaszolt egyetlen szóval sem, és a helytartó nagyon csodálkozott ezen.

Szokásban volt, hogy az ünnep alkalmával a helytartó szabadon bocsát egyet a foglyok közül, akit a nép kíván. Volt akkor egy Barabás nevezetű, hírhedt rabjuk. Amikor összegyülekeztek, Pilátus megkérdezte: „Mit akartok, melyiket bocsássam el a kettő közül: Barabást vagy Jézust, akit Krisztusnak is neveznek?” Tudta ugyanis, hogy csak irigységből adták őt a kezébe.

Míg ott ült ítélőszékében, a felesége üzenetet küldött neki: „Ne avatkozz annak az igaznak a dolgába! Ma éjjel álmomban sokat szenvedtem miatta!”

De a főpapok és a vének felbiztatták a népet, hogy Barabást kérjék, Jézust pedig veszítsék el. Amikor tehát a helytartó feltette a kérdést: „Mit akartok, melyiket bocsássam el a kettő közül?”, ők ezt válaszolták: „Barabást!” Erre Pilátus megkérdezte: „És mit tegyek Jézussal, akit Krisztusnak neveznek?” Mindannyian ezt felelték: „Keresztre vele!” Ő újra kérdezte: „De hát mit követett el?” Mire azok még hangosabban kiáltozták: „Keresztre vele!”

Pilátus látta, hogy semmire sem megy velük, sőt, csak fokozódik a zavargás. Ezért vizet hozatott, és a nép szeme láttára megmosta a kezét ezekkel a szavakkal: „Én ártatlan vagyok ennek az igaznak vére ontásában. Ez a ti dolgotok!” Erre az egész nép így kiáltott: „A vére rajtunk és a gyermekeinken!” Ekkor szabadon bocsátotta nekik Barabást, Jézust pedig megostoroztatta, és elrendelte a keresztrefeszítést.

Üdvöz légy, zsidók királya!

A helytartó katonái bevitték Jézust a helytartóságra, és köréje gyűjtötték az egész helyőrséget. Levetkőztették, bíborszínű köpenyt adtak rá, tövisből koronát fontak, és a fejére helyezték, a jobbjába pedig nádszálat nyomtak, azután térdet hajtva előtte így gúnyolták: „Üdvöz légy, zsidók királya!” Közben leköpdösték, elvették tőle a nádat, és a fejét verték vele. Miután így csúfot űztek belőle, levették róla a köpenyt, felöltöztették a saját ruháiba, és elvezették, hogy keresztre feszítsék.

Vele együtt két rablót is megfeszítettek.

Amint kifelé haladtak, találkoztak egy Simon nevű cirenei emberrel; őt kényszerítették, hogy vigye (Jézus) keresztjét. Végül odaértek arra a helyre, amelyet Golgotának, azaz Koponyák helyének hívnak. Itt epével kevert bort adtak neki. Ő megízlelte, de nem kért belőle. Azután keresztre feszítették. Sorsot vetve szétosztották egymás között a ruháit, majd letelepedtek ott, és őrizték. Feje fölé odaírták elítélésének okát: „Ez Jézus, a zsidók királya.”

Ugyanakkor két rablót is keresztre feszítettek vele: az egyiket jobbról, a másikat balról.

Ha Isten Fia vagy, szálj le a keresztről!

Akik arra jártak, káromolták őt, bólogattak a fejükkel és ezt mondták: „Le akartad rombolni a templomot, és harmadnapra fölépíteni? Szabadítsd hát meg önmagadat! Ha Isten Fia vagy, szállj le a keresztről!” Ugyanígy gúnyolták őt a főpapok is az írástudókkal és a vénekkel együtt: „Másokat megmentett, de magát nem tudja megmenteni! Ha Izrael királya ő, hát jöjjön le most a keresztről, és hiszünk benne! Bízott az Istenben? Mentse meg őt most, ha akarja! Hiszen azt mondta: Az Isten Fia vagyok!” Ugyanígy gyalázták őt a vele megfeszített rablók is.

Éli, Éli, lámá szábáktáni?

Hat órától sötétség borult az egész földre kilenc óráig. Kilenc óra körül Jézus hangosan felkiáltott: „Éli, Éli, lámá szábáktáni?, azaz: Istenem, Istenem! Miért hagytál el engem?” Az ott állók hallották ezt, és egyesek megjegyezték: „Ez Illést hívja!” Egyikük mindjárt odafutott, fogott egy ecetbe mártott szivacsot, rátűzte egy nádszálra, és inni adott neki. A többiek azonban ezt mondták: „Hadd lássuk, eljön-e Illés, hogy megszabadítsa?” Jézus pedig még egyszer hangosan felkiáltott, és kilehelte lelkét.

(Most térdre borulunk, és egy keveset csendben időzünk.)

Ekkor a templom függönye kettéhasadt, felülről egészen az aljáig. A föld megmozdult, a sziklák megrepedtek. Sírok nyíltak meg, és sok elhunyt szentnek feltámadt a teste. Az ő feltámadása után előjöttek a sírokból, bementek a szent városba, és sokaknak megjelentek. A százados és a többiek is, akik Jézust őrizték, a földrengés és a történtek láttára igen megrémültek, és így szóltak: „Ez valóban Isten Fia volt!”

Sok asszony is volt ott. Messziről figyelték mindazok, akik Galileától kezdve követték őt és szolgáltak neki. Köztük volt Mária Magdolna, azután Mária, Jakab és József anyja, valamint Zebedeus fiainak az anyja.

József a saját, új sírboltjába helyezte Jézus testét.

Amikor beesteledett, jött egy Arimateából való gazdag ember, név szerint József, aki maga is Jézus tanítványa volt. Bement Pilátushoz, és elkérte Jézus holttestét. Pilátus elrendelte, hogy adják át neki. József levette a testet, beburkolta tiszta lenvászonnal, és saját, sziklába vájt, új sírboltjába helyezte. A sír bejárata elé nagy követ gördített, és elment. Mária Magdolna és a másik Mária ott ültek a sírral szemben.

Van őrségetek: őrizzétek ti, ahogy tudjátok!

Másnap, vagyis a készületnap elmúltával a főpapok és a farizeusok összegyűltek Pilátus előtt, és így szóltak: „Úgy emlékszünk, hogy ez a csaló még életében ezt mondta: Harmadnapra feltámadok. Rendeld hát el, hogy harmadnapig őrizzék a sírt, nehogy odamenjenek tanítványai és ellopják, aztán így szóljanak a néphez: Feltámadt a halottak közül! Ez a csalás rosszabb lenne az előzőnél!” Pilátus azonban csak ennyit mondott: „Van őrségetek: őrizzétek ti, ahogy tudjátok!” Erre azok elmentek, lepecsételték a követ, és őrséget állítottak a sírbolt elé.

Ezek az evangélium igéi.

Vagy rövidebb forma:

+ EVANGÉLIUM Mt 27, 11-54

A MI URUNK JÉZUS KRISZTUS KÍNSZENVEDÉSE Szent Máté szerint

Te vagy-e a zsidók királya?

Abban az időben:

Jézust Poncius Pilátus helytartó elé állították. A helytartó megkérdezte tőle: „Te vagy-e a zsidók királya?” Jézus ezt felelte: „Magad mondtad!” S miközben a főpapok és a vének vádaskodtak ellene, ő nem szólt egy szót sem. Pilátus végül megkérdezte: „Nem hallod, mi mindennel vádolnak?” Ő azonban neki sem válaszolt egyetlen szóval sem, és a helytartó nagyon csodálkozott ezen.

Szokásban volt, hogy az ünnep alkalmával a helytartó szabadon bocsát egyet a foglyok közül, akit a nép kíván. Volt akkor egy Barabás nevezetű, hírhedt rabjuk. Amikor összegyülekeztek, Pilátus megkérdezte: „Mit akartok, melyiket bocsássam el a kettő közül: Barabást vagy Jézust, akit Krisztusnak is neveznek?” Tudta ugyanis, hogy csak irigységből adták őt a kezébe.

Míg ott ült ítélőszékében, a felesége üzenetet küldött neki: „Ne avatkozz annak az igaznak a dolgába! Ma éjjel álmomban sokat szenvedtem miatta!”

De a főpapok és a vének felbiztatták a népet, hogy Barabást kérjék, Jézust pedig veszítsék el. Amikor tehát a helytartó feltette a kérdést: „Mit akartok, melyiket bocsássam el a kettő közül?”, ők ezt válaszolták: „Barabást!” Erre Pilátus megkérdezte: „És mit tegyek Jézussal, akit Krisztusnak neveznek?” Mindannyian ezt felelték: „Keresztre vele!” Ő újra kérdezte: „De hát mit követett el?” Mire azok még hangosabban kiáltozták: „Keresztre vele!”

Pilátus látta, hogy semmire sem megy velük, sőt, csak fokozódik a zavargás. Ezért vizet hozatott és a nép szeme láttára megmosta a kezét ezekkel a szavakkal: „Én ártatlan vagyok ennek az igaznak vére ontásában. Ez a ti dolgotok!” Erre az egész nép így kiáltott: „A vére rajtunk és a gyermekeinken!” Ekkor szabadon bocsátotta nekik Barabást, Jézust pedig megostoroztatta és elrendelte a keresztrefeszítést.

Üdvöz légy, zsidók királya!

A helytartó katonái bevitték Jézust a helytartóságra és köréje gyűjtötték az egész helyőrséget. Levetkőztették, bíborszínű köpenyt adtak rá, tövisből koronát fontak és a fejére helyezték, a jobbjába pedig nádszálat nyomtak, azután térdet hajtva előtte így gúnyolták: „Üdvöz légy, zsidók királya!” Közben leköpdösték, elvették tőle a nádat, és a fejét verték vele. Miután így csúfot űztek belőle, levették róla a köpenyt, felöltöztették a saját ruháiba, és elvezették, hogy keresztre feszítsék.

Vele együtt két rablót is megfeszítettek.

Amint kifelé haladtak, találkoztak egy Simon nevű cirenei emberrel: őt kényszerítették, hogy vigye (Jézus) keresztjét. Végül odaértek arra a helyre, amelyet Golgotának, azaz Koponyák helyének hívnak. Itt epével kevert bort adtak neki. Ő megízlelte, de nem kért belőle. Azután keresztre feszítették. Sorsot vetve szétosztották egymás között a ruháit, majd letelepedtek ott és őrizték. Feje fölé odaírták elítélésének okát: „Ez Jézus, a zsidók királya.”

Ugyanakkor két rablót is keresztre feszítettek vele: az egyiket jobbról, a másikat balról.

Ha Isten Fia vagy, szálj le a keresztről!

Akik arra jártak, káromolták őt, bólogattak a fejükkel és ezt mondták: „Le akartad rombolni a templomot és harmadnapra fölépíteni? Szabadítsd hát meg önmagadat! Ha Isten Fia vagy, szállj le a keresztről!” Ugyanígy gúnyolták őt a főpapok is az írástudókkal és a vénekkel együtt: „Másokat megmentett, de magát nem tudja megmenteni! Ha Izrael királya ő, hát jöjjön le most a keresztről, és hiszünk benne! Bízott az Istenben? Mentse meg őt most, ha akarja! Hiszen azt mondta: Az Isten Fia vagyok!” Ugyanígy gyalázták őt a vele megfeszített rablók is.

Éli, Éli, lámá szábáktáni?

Hat órától sötétség borult az egész földre kilenc óráig. Kilenc óra körül Jézus nagyot kiáltott: „Éli, Éli, lámá szábáktáni!, azaz: Istenem, Istenem! Miért hagytál el engem?” Az ott állók hallották ezt, és egyesek megjegyezték: „Ez Illést hívja!” Egyikük mindjárt odafutott, fogott egy ecetbe mártott szivacsot, rátűzte egy nádszálra és inni adott neki. A többiek azonban ezt mondták: „Hadd lássuk, eljön-e Illés, hogy megszabadítsa?” Jézus pedig még egyszer hangosan felkiáltott és kilehelte lelkét.

(Most térdre borulunk, és egy keveset csendben időzünk)

És ekkor a templom függönye kettéhasadt, felülről egészen az aljáig. A föld megmozdult, a sziklák megrepedtek. Sírok nyíltak meg, és sok elhunyt szentnek feltámadt a teste. Az ő feltámadása után előjöttek a sírokból, bementek a szent városba, és sokaknak megjelentek. A százados és a többiek is, akik Jézust őrizték, a földrengés és a történtek láttára igen megrémültek, és így szóltak: „Ez valóban Isten Fia volt!”

Ezek az evangélium igéi.

Nagycsütörtök, krizmaszentelési mise

OLVASMÁNY Iz 61, 1-3a. 6a. 8b-9

Már a próféták is tudatában voltak annak, hogy küldetésüket Isten lelke irányítja, ezért tudták a földi életet kapcsolatba hozni Istennel: az ő vigasztalását és figyelmeztetését közvetítették. Kinyilvánították azt is, hogy Isten megjutalmazza a hűséget és az engedelmességet. Összefoglalótag azt mondhatjuk, hogy a próféták Isten lelkének segítségével rányomták a szentség jellegét népük életére. Ebben előképei Krisztusnak, aki az egész emberiség életét megszentelte.

OLVASMÁNY Izajás próféta könyvéből

Az Úr kent fől engem Elküldött, hogy örömhírt vigyek a szegényeknek, és az öröm olaját adjam nekik.

A próféta így beszél:

Az Úr Lelke nyugszik rajtam, mert az Úr kent föl engem. Elküldött, hogy örömhírt vigyek a szegényeknek, és meggyógyítsam a megtört szívűeket; hogy hirdessem az Úr kegyelmének esztendejét, és Istenünk bosszújának napját; hogy megvigasztaljam mind a gyászolókat, és koszorút adjak Sion gyászolóinak a hamu helyébe, örömnek olaját a gyászruha helyett, a szomorúság lelke helyett meg ünnepi öröméneket.

Benneteket pedig az Úr papjainak hívnak, és így neveznek: Istenünk szolgái.

Megjutalmazom őket hűségemben, és örök szövetséget kötök velük. Sarjadékuk híres lesz a nemzetek között, és minden ivadékuk a népek körében. Akik látják őket, elismerik majd, hogy ez az a nemzedék, amelyet megáldott az Úr.

Ez az Isten igéje.

VÁLASZOS ZSOLTÁR 88, 21-22. 25 és 27

6. tónus.

Válasz: Hadd énekeljem örökké * Urunknak irgalmas jóságát! Vö. 2. vers.

Előénekes: Kiválasztottam szolgámat, Dávidot, * szent olajommal felkentem.

Biztos támasza kezem lesz, * karom teszi őt erőssé.

Hívek: Hadd énekeljem örökké * Urunknak irgalmas jóságát!

E: Vele lesz hűségem és kegyelmem, * magasra emelkedik feje az én nevemben.

Így szólít majd engem: + „Atyám vagy nékem, * Istenem és üdvöm sziklája.”

H: Hadd énekeljem örökké * Urunknak irgalmas jóságát!

SZENTLECKE Jel 1, 5-8

Akik hisznek Krisztusban, a megváltás gyümölcseiben részesülnek. A mai szöveg ezekre az ajándékokra mutat rá. Krisztus kereszthalála és feltámadása által megszerezte a királyi hatalmat a világ felett, s bennünket sajátnépévé tett. Úgy emel magához, hogy részt enged uralmában és főpapi küldetésében. Hatalmat ad arra, hogy legyőzzük a bűnt és erényeinkkel Isten országát építsük. Szenvedéseinket, fáradalmainkat és imáinkat pedig vele együtt állandóan felajánlhatjuk áldozatul a világ üdvösségéért.

SZENTLECKE a Jelenések könyvéből

Az Isten országává és papjaivá tett bennünket Jézus.

Testvéreim! Kegyelem nektek és békesség Jézus Krisztustól, aki hűséges tanú, elsőszülött a holtak közül, és a föld királyainak fejedelme. Ő szeret minket. Vérével megváltott bűneinktől, s Atyjának, az Istennek országává és papjaivá tett bennünket. Övé a dicsőség és a hatalom örökkön-örökké. Ámen.

Nézzétek, közeledik a felhőkön! Látni fogja őt minden szem, még azok is, akik átszúrták. A föld minden népe veri majd a mellét. Igen. Ámen.

Én vagyok az Alfa és az Ómega, mondja az Úr, az Isten, aki van, aki volt, és aki eljő: a Mindenható.

Ez az Isten igéje.

EVANGÉLIUM ELŐTTI VERS

Az Úr Lelke van rajtam: * elküldött, hogy a szegényeknek örömhírt vigyek. Iz 61, 1; idézi Lk 4, 18 – 7b. tónus.

EVANGÉLIUM Lk 4, 16-21

Krisztus emberi alakja egészen a Szentlélek vezetése alatt állott. A Szentlélek a Szentháromságban Isten erejének, szentségének és szeretetének a kifejezése. Ezért Krisztus küldetésének tartalma Isten irgalmas szeretetének bemutatása: az üdvösség örömhírét hozza, a hitvilágosságával látást ad, kiment a bűn szolgaságából és meghozza az Istennel fennálló béke boldogságát Az Egyház az ő küldetését folytatja. Az olajszentelés annak a kinyilvánítása, hogy Krisztus a szentségeken keresztül részesít a maga királyi, prófétai és főpapi küldetésében. Az olaj a mi fölkenésünk eszköze. A Szentlélek működik bennünk, hogy Isten üzenetét képviseljük a világban.

+ EVANGÉLIUM Szent Lukács könyvéből

Az Úr Lelke van rajtam, mert az Úrfölkent engem.

Abban az időben:

Jézus elment Názáretbe, ahol nevelkedett. Egyik szombaton szokása szerint elment a zsinagógába, és ott felolvasásra jelentkezett. Izajás próféta tekercsét adták oda neki. Amikor szétbontotta a tekercset, éppen arra a helyre talált, ahol a következők álltak:

Az Úr Lelke van rajtam,

mert az Úr fölkent engem,

hogy örömhírt hozzak a szegényeknek.

Azért küldött engem,

hogy szabadulást hirdessek a raboknak,

és látást a vakoknak,

hogy szabadon bocsássam a letiportakat,

és hirdessem az Úr kegyelmi esztendejét.

Jézus összecsavarta a tekercset, visszaadta a zsinagógaszolgának és leült. A zsinagógában minden szem rászegeződött. Akkor elkezdte kifejteni nekik: „Ma a ti fületek hallatára teljesedett be ez az Írás.”

Ezek az evangélium igéi.

Húsvéti szent háromnap és húsvéti idő

Nagycsütörtök, az utolsó vacsora miséje

OLVASMÁNY Kiv 12, 1-8. 11-14

A húsvéti bárány feláldozása Jézus áldozatának előképe. Ahogy annak vére Egyiptomban távoltartotta a csapást a választott néptől, úgy hozott Jézus vére szabadulást a bűntől. Az ószövetségi áldozat évenkénti ismétlése nemcsak visszatekintés volt, hanem ébren tartotta a jövő reményét, amit a Messiás valósít meg.

OLVASMÁNY Mózes második könyvéből

A húsvéti vacsora parancsa.

Az Úr így szólt Mózeshez és Áronhoz Egyiptomban: „Ez a hónap legyen számotokra a kezdő hónap: ez legyen az év első hónapja. Hirdessétek ki Izrael egész közösségének:

A hónap tizedik napján mindenki szerezzen egy bárányt családonként, egy bárányt házanként. De ha a család kicsi egy bárányhoz, akkor a személyek számának megfelelően a szomszédos családdal együtt vegyen egyet. Aszerint számoljátok a meghívottakat, hogy ki-ki mennyit eszik. Az állat legyen hibátlan, hím és egyéves. Vehettek bárányt vagy kecskét. Tartsátok a hónap tizennegyedik napjáig. Akkor Izrael közösségének egész gyülekezete estefelé vágja le. Vegyenek a véréből és kenjenek belőle annak a háznak a két ajtófélfájára és szemöldökfájára, amelyben elköltik. A húsát – tűzön megsütve – még akkor éjszaka egyék meg. Kovásztalan kenyérrel és keserű salátával fogyasszák.

Így fogyasszátok: Legyen a derekatok felövezve, saru a lábatokon, bot a kezetekben. Sietve egyétek, mert ez az Úr átvonulása. Én végigvonulok azon az éjszakán Egyiptomon és megölök minden elsőszülöttet Egyiptomban: embert és állatot, s ítéletet tartok Egyiptom minden istene fölött, én, az Úr. A vért használjátok annak a háznak a megjelölésére, amelyben laktok. Ha látom a vért, kihagylak benneteket. Titeket nem ér a megsemmisítő csapás, amellyel Egyiptomot megverem.

Ez a nap legyen számotokra emléknap, és üljétek meg úgy, mint az Úr ünnepét. Nemzedékről nemzedékre tegyétek meg ünnepnapnak mindörökre.”

Ez az Isten igéje.

VÁLASZOS ZSOLTÁR 115, 12-13. 15-16bc. 17-18.

7b. tónus.

Válasz: Az áldás kelyhe, amelyet nekünk adtál, * Krisztus vérében részesít minket. Vö. 1 Kor 10, 16.

Előénekes: Az Úrnak mit adhatnék, * mindazért, amit nékem adott?

Veszem az üdvösség kelyhét, * és az Úr nevét hívom segítségül.

Hívek: Az áldás kelyhe, amelyet nekünk adtál, * Krisztus vérében részesít minket.

E: Drága dolog a Úr színe előtt * szentjei dicső halála.

Szolgád vagyok, Uram, és szolgálód gyermeke,* bilincseimet széjjel törted.

H: Az áldás kelyhe, amelyet nekünk adtál, * Krisztus vérében részesít minket.

E: Bemutatom néked a dicséret áldozatát, * és az Úr nevét hívom segítségül.

Megadom az Úrnak, amit fogadtam,* egész népének színe előtt.

H: Az áldás kelyhe, amelyet nekünk adtál, * Krisztus vérében részesít minket.

SZENTLECKE 1 Kor 11, 23-26

Az utolsó vacsora eseményét, az Oltáriszentség szerzését Máté, Márk, Lukács és Pál közli. Mindegyik úgy, ahogy az ő környezetében a hagyományt megőrizték és a liturgiában alkalmazták. Az Egyház megértette, hogy Jézus magát tette áldozati báránnyá, amikor életét is odaadta az Atyától kapott küldetésért. De megértette azt is, hogy amikor az utolsó vacsora emlékét ünnepli, misztikus módon maga is részese lesz Krisztus halálának és feltámadásának.

SZENTLECKE Szent Pál apostolnak a korintusiakhoz írt első leveléből

Valahányszor eszitek e kenyeret és isztok a kehelyből, az Úr halálát hirdetitek.

Testvéreim! Én az Úrtól kaptam, amit közöltem is veletek: Urunk Jézus azon az éjszakán, amikor elárulták, fogta a kenyeret, hálát adott, megtörte, és így szólt: „Vegyétek és egyétek, ez az én testem, amely értetek adatik! Ezt cselekedjétek az én emlékezetemre!”

A vacsora után ugyanígy fogta a kelyhet is, és így szólt: „Ez a kehely az újszövetség kelyhe az én véremben. Valahányszor isztok belőle, tegyétek ezt az én emlékezetemre!”

Amikor ugyanis e kenyeret eszitek és e kehelyből isztok, az Úr halálát hirdetitek, amíg el nem jön.

Ez az Isten igéje.

EVANGÉLIUM ELŐTTI VERS

Jézus mondja: + „Új parancsot adok nektek. * Szeressétek egymást, ahogy én szeretlek titeket.” Jn 13, 34 –  8G. tónus.

EVANGÉLIUM Jn 13, 1-15

János evangéliuma az utolsó vacsorát csak arról az oldalról jellemzi, hogy ott Jézus különlegesen kifejezte szeretetét övéi iránt. A vacsora menetét nem írja le, és az Oltáriszentség szerzéséről sem beszél. Ellenben csak ő említi a lábmosást, amellyel Jézus mint házigazda az ünnepi lakoma előtt tanítványait különlegesen megtisztelte. Azt akarta ezzel, hogy példája nyomán a szeretet tettei megmaradjanak az Egyházban és hogy az Oltáriszentség ünneplése az ő szeretetének emléke legyen.

+ EVANGÉLIUM Szent János könyvéből

Mindvégig szerette őket.

Húsvét ünnepe előtt történt. Jézus tudta, hogy elérkezett az óra, amikor ebből a világból vissza kell térnie az Atyához. Mivel szerette övéit, akik a világban voltak, még egy végső jelét adta szeretetének.

Vacsora közben történt, amikor a sátán már fölébresztette Júdásnak, Karióti Simon fiának szívében a gondolatot, hogy árulja el őt. Jézus tudta, hogy az Atya mindent a kezébe adott, s hogy Istentől jött és Istenhez tér vissza. Fölkelt hát a vacsora mellől, letette felső ruháját, fogott egy vászonkendőt és a derekára kötötte. Azután vizet öntött egy mosdótálba, és mosni kezdte tanítványainak a lábát, majd a derekára kötött kendővel meg is törölte.

Amikor Simon Péterhez ért, az így szólt: „Uram, te akarod megmosni az én lábamat?” Jézus így felelt: „Most még nem érted, mit teszek, de később majd megérted.” De Péter tiltakozott: „Az én lábamat ugyan meg nem mosod soha!” Jézus azt felelte: „Ha nem moslak meg, nem lesz semmi közöd hozzám!” Erre Péter így szólt: „Uram, akkor ne csak a lábamat, hanem a fejemet és a kezemet is!” Jézus azonban kijelentette: „Aki megmosdott, annak csak a lábát kell megmosni, és egészen tiszta lesz. Ti tiszták vagytok, de nem mindnyájan.” Tudta ugyanis, hogy egyikük elárulja, azért mondta: „Nem vagytok mindnyájan tiszták.”

Miután megmosta lábukat, fölvette felső ruháját, újra asztalhoz ült, és így szólt hozzájuk: „Megértettétek-e, hogy mit tettem veletek? Ti Mesternek és Úrnak hívtok engem, és jól teszitek, mert az vagyok. Ha tehát én, az Úr és Mester megmostam lábatokat, nektek is meg kell mosnotok egymás lábát. Példát adtam nektek, hogy amit én tettem, ti is tegyétek meg.”

Ezek az evangélium igéi.

Nagypéntek

OLVASMÁNY Iz 52, 13-53, 12

A Jahve szolgájáról szóló négy ének bejelentéseket tesz Istennek arról a titokzatos küldöttéről, aki a nép és az emberiség bűneit hordozza, akit megvetnek, akit a fájdalmak emberének lehet nevezni. Olyan lesz, mintha Isten verte volna meg, pedig csak bűneinkért vállalta a büntetést. Isten kedvét találta a szolga engedelmességében, elfogadta engesztelő áldozatát, ezért szenvedésének meglesz a gyümölcse. Az apostoli Egyház ennek a jövendölésnek a fényében értelmezte, Jézus szenvedését.

OLVASMÁNY Izajás próféta könyvéből

A mi bűneinkért szúrták át.

Így szól az Úr:

Íme, szolgám diadalmaskodik,

fönséges lesz és felmagasztalják,

és nagy dicsőségre emelkedik.

Amint sokan elborzadtak láttán

– hisz oly dicstelennek látszott,

és alig volt emberi ábrázata –,

úgy fog majd sok nemzet ámulni rajta,

és királyok némulnak el színe előtt.

Mert olyasmit fognak látni,

amilyet még sohasem hirdettek nekik,

és olyan dolognak lesznek tanúi,

amilyenről addig soha nem hallottak.

Ki hitt abban, amit hallottunk,

és az Úr karja ki előtt nyilvánult meg?

Úgy nőtt föl előttünk, mint a hajtás,

és mint a gyökér a szomjas földből.

Nem volt sem szép, sem ékes, hogy szívesen nézzük őt,

a külsejére nézve nem volt vonzó.

Megvetett volt, utolsó az emberek között,

a fájdalmak férfia, aki tudta, mi a szenvedés,

olyan, aki elől iszonyattal eltakarjuk arcunkat,

megvetett, akit bizony nem becsültünk sokra.

Bár a mi betegségeinket viselte,

és a mi fájdalmaink nehezedtek rá,

mégis (Istentől) megvertnek néztük,

olyannak, akire lesújtott az Isten, és akit megalázott.

Igen, a mi bűneinkért szúrták át,

a mi gonoszságainkért törték össze,

a mi békességünkért érte utol a büntetés,

az ő sebei szereztek nekünk gyógyulást!

Mi mindnyájan, mint a juhok, tévelyegtünk,

ki-ki a maga útjára tért,

és az Úr mégis az ő vállára rakta mindnyájunk gonoszságát.

Megkínozták, s ő alázattal elviselte,

nem nyitotta ki száját.

Mint a juh, amelyet leölni visznek,

vagy amint a bárány elnémul nyírója előtt,

ő sem nyitotta ki száját.

Erőszakos ítélettel végeztek vele.

Ugyan ki törődik ügyével?

Igen, kitépték az élők földjéről,

és népem bűnei miatt halállal sújtották.

A gonoszok között adtak neki sírboltot,

és a gazdagok mellé temették el,

bár nem vitt végbe gonoszságot,

sem álnokság nem volt szájában.

Úgy tetszett az Úrnak, hogy összetöri a szenvedéssel.

Ha odaadja életét engesztelő áldozatul:

látni fogja utódait, hosszúra nyúlik élete

és teljesül általa az Úr akarata.

Azért, mert lelke szenvedett,

látni fogja a világosságot, és betelik megelégedéssel.

Sokakat megigazultakká tesz szolgám,

mivel gonoszságaikat magára vállalta.

Ezért osztályrészül sokakat adok neki,

és a hatalmasok lesznek zsákmányai,

amiért életét halálra adta,

és a gonosztevők közé sorolták,

noha sokak vétkeit hordozta,

és közben a bűnösökért imádkozott.

Ez az Isten igéje.

VÁLASZOS ZSOLTÁR 30, 2 és 6. 12–13. 15-16. 17 és 25

2. tónus.

Válasz: Atyám, Istenem, * kezedbe ajánlom lelkemet.

Előénekes: Te vagy, Uram, én reményem: + ne hagyj soha szégyent érnem, * igaz voltodban szabadíts meg engem.

Uram, kezedbe ajánlom lelkemet, * megváltottál engem, hűséges Istenem.

Hívek: Atyám, Istenem, * kezedbe ajánlom lelkemet.

E: Ellenségeimnek gúny tárgya lettem, + szomszédaimnak szégyene, barátaimnak félelme, * kitérnek előlem, akik az utcán látnak.

Szívükben elfelednek, mintha meghaltam volna, * olyanná lettem, mint az összetört edény.

H: Atyám, Istenem, * kezedbe ajánlom lelkemet.

E: Én azonban benned remélek, Uram, * azt mondom: „Te vagy Istenem, kezedben van sorsom.”

Ragadj ki az ellenség kezéből, * és azoktól, akik üldöznek engem.

H: Atyám, Istenem, * kezedbe ajánlom lelkemet.

E: Ragyogjon fel arcod szolgád fölött, * irgalmasságodban szabadíts meg engem.

Legyetek bátrak, és erős szívűek, * mind, akik reménykedtek az Úrban.

H: Atyám, Istenem, * kezedbe ajánlom lelkemet.

SZENTLECKE Zsid 4, 14-16; 5, 7-9

Jézus mint az emberiség főpapja mutatta be áldozatát. Mi bizalommal lehetünk iránta, mert annak. ellenére, hogy ő az Isten Fia, átélte a földi élet kísértéseit és nehézségeit. S mivel bűn nélkül volt, engesztelő áldozatát nem kellett magáért bemutatnia, hanem csak a világ bűneiért.

SZENTLECKE a Zsidókhoz írt levélből

A Fiú a szenvedésből engedelmességet tanult, és hódolatáért meghallgatást nyert.

Testvéreim! Mivel olyan kiváló főpapunk van, aki áthatolt az egeken: Jézus, az Isten Fia, ezért legyünk állhatatosak a hitvallásban. A mi főpapunk ugyanis nem olyan, hogy ne tudna együttérezni gyöngeségeinkkel, hanem olyan, aki hozzánk hasonlóan mindenben kísértést szenvedett, a bűntől azonban mentes maradt.

Járuljunk tehát bizalommal a kegyelem trónjához, hogy irgalmat találjunk és kegyelmet kapjunk, amikor segítségre szorulunk.

Krisztus földi életében hangos kiáltással és könnyek között imádkozott, könyörgött ahhoz, aki meg tudta menteni a haláltól, és hódolatáért meghallgatást nyert.

Isten Fia volt, de a szenvedésből engedelmességet tanult. Műve befejeztével pedig örök üdvösséget szerzett azoknak, akik neki engedelmeskednek.

Ez az Isten igéje.

EVANGÉLIUM ELŐTTI VERS

Krisztus engedelmes lett értünk mindhalálig, * mégpedig a kereszthalálig.

Ezért Isten felmagasztalta, + és olyan nevet adott neki, * amely fölötte áll minden névnek. Fil 2, 8-9 – 7b. tónus.

EVANGÉLIUM Jn 18, 1-19, 42

Az evangélista nem egyszerűen közli az eseményeket, hanem értelmezi. Azt is elmondja, hogy miért történt mindez. Jézus világos tudattal vállalta a keresztutat és a vértanúságot, mint igehirdetésének következményét és megpecsételését. Királynak tudta magát, aki éppen engesztelő szenvedésével szerezte meg a megváltást az emberiségnek. Halála egybeesett a húsvéti bárány feláldozásával, s ez is jele annak, hogy kereszthalála valódi áldozat volt.

A MI URUNK JÉZUS KRISZTUS KÍNSZENVEDÉSE Szent János szerint

Elfogták Jézust és megkötözték.

Abban az időben:

Jézus kiment tanítványaival a Kedron völgyén túlra, ahol egy kert volt, s bement oda tanítványaival. Ezt a helyet ismerte Júdás is, aki őt elárulta, mert Jézus gyakran járt ide tanítványaival. Júdás kapott egy csapat katonát, valamint a főpapoktól és a farizeusoktól szolgákat, és kiment velük oda lámpákkal, fáklyákkal, fegyverekkel fölszerelkezve.

Jézus tudott mindent, ami rá várt. Eléjük ment tehát és megkérdezte tőlük: „Kit kerestek?” Azok ezt válaszolták: „A názáreti Jézust.” Jézus erre így szólt: „Én vagyok”. Júdás is ott volt köztük, aki elárulta.

Mikor azt mondta nekik: „Én vagyok”, meghátráltak és a földre estek. Ezért újra megkérdezte tőlük: „Kit kerestek?” Azok ezt válaszolták: „A Názáreti Jézust.” Erre Jézus így szólt: „Megmondtam már, hogy én vagyok. Ha tehát engem kerestek, engedjétek el ezeket!” Így beteljesedett, amit korábban megmondott: „Senkit sem veszítettem el azok közül, akiket nekem adtál.”

Simon Péternél volt egy kard. Kirántotta és a főpap szolgájára sújtott vele: levágta a jobb fülét. A szolgának Malkusz volt a neve. De Jézus rászólt Péterre: „Tedd vissza hüvelyébe kardodat! Ne igyam ki talán a kelyhet, amelyet az Atya adott nekem?”

Jézust először Annáshoz vezették.

Ekkor a csapat, az ezredes és a zsidó szolgák elfogták Jézust és megkötözték. Először Annáshoz vezették, mert ő apósa volt Kaifásnak, aki abban az évben főpap volt. Ő adta a zsidóknak azt a tanácsot, hogy jobb, ha egy ember hal meg a népért.

Simon Péter és egy másik tanítvány követte Jézust. Ez a tanítvány ismerőse volt a főpapnak, ezért bemehetett Jézussal a főpap udvarába, Péter meg kint várakozott a kapu előtt. A másik tanítvány, aki ismerőse volt a főpapnak, visszajött, szólt a kapuban őrködő lánynak, és bevitte Pétert. A kaput őrző szolgáló közben megjegyezte: „Talán te is ennek az emberitek a tanítványai közül vagy?” Ő azt felelte: „Nem vagyok!”

Mivel hideg volt, a szolgák és a fegyveresek tüzet raktak, hogy fölmelegedjenek. Péter is köztük álldogált és melegedett. A főpap eközben tanítványai és tanítása felől faggatta Jézust. Jézus ezt válaszolta neki: „Én a világhoz nyíltan beszéltem. Mindig a zsinagógákban és a templomban tanítottam, ahova minden zsidónak bejárása van. Titokban nem mondtam semmit. Miért kérdezel hát engem? Kérdezd azokat, akik hallották, amit beszéltem. Íme, ők tudják, hogy miket mondtam!” E szavakra az egyik ott álló szolga arcul ütötte Jézust, és így szólt: „Így felelsz a főpapnak?” Jézus ezt mondta neki: „Ha rosszul szóltam, bizonyítsd be a rosszat, ha viszont jól, akkor miért ütsz engem?” Ekkor Annás megkötözve elküldte őt Kaifás főpaphoz.

Talán te is az ő tanítványai közül vagy? Nem vagyok!

Simon Péter még mindig ott állt és melegedett. Újra megkérdezték tőle: „Talán te is az ő tanítványai közül vagy?” Ő így felelt: „Nem vagyok!” A főpap egyik szolgája, aki rokona volt annak, akinek Péter levágta a fülét, megjegyezte: „Nem téged láttalak én a kertben ővele?” De Péter ismét tagadta; és ekkor mindjárt megszólalt a kakas.

Az én országom nem ebből a világból való!

Kaifástól tehát elvezették Jézust a helytartóságra. Kora reggel volt. A zsidók nem mentek be a helytartóságra, hogy tisztátalanná ne váljanak és elkölthessék a húsvéti bárányt. Ezért Pilátus jött ki hozzájuk, és megkérdezte: „Mivel vádoljátok ezt az embert?” Azok azt felelték: „Ha nem volna gonosztevő, nem adtuk volna őt a kezedbe!” Pilátus ezt mondta: „Vigyétek el és ítélkezzetek fölötte ti a saját törvényetek szerint!” A zsidók ezt válaszolták neki: „Nekünk senkit sem szabad megölnünk!” Így beteljesedett, amit Jézus arról mondott, hogy milyen halállal fog meghalni.

Pilátus visszament a helytartóságra, maga elé hívatta Jézust, és megkérdezte tőle: „Te vagy-e a zsidók királya?” Jézus így válaszolt: „Magadtól mondod ezt, vagy mások mondták neked rólam?” Pilátus ezt felelte: „Hát zsidó vagyok én? Saját néped és a főpapok adtak a kezembe. Mit tettél?” Ekkor Jézus így szólt: „Az én országom nem ebből a világból való. Ha ebből a világból volna az országom, szolgáim harcra kelnének, hogy ne kerüljek a zsidók kezére. De az én országom nem innét való.” Pilátus megkérdezte: „Tehát király vagy?” Jézus így felelt: „Te mondod, hogy király vagyok. Én arra születtem, és azért jöttem a világba, hogy tanúságot tegyek az igazságról. Aki az igazságból való, az hallgat a szavamra!” Erre Pilátus azt mondta: „Mi az igazság?”

E szavak után Pilátus újra kiment a zsidókhoz és ezt mondta nekik: „Én semmi vétket sem találok benne. Szokás azonban nálatok, hogy húsvétkor valakit szabadon bocsássak. Akarjátok-e, hogy elbocsássam nektek a zsidók királyát?” De ők ismét kiáltozni kezdtek: „Ne ezt, hanem Barabást!” Barabás rabló volt.

Üdvöz légy, zsidók királya!

Ekkor Pilátus fogta Jézust és megostoroztatta. A katonák tövisből koszorút fontak, a fejére tették, és bíborszínű köntöst adtak rá. Azután eléje járultak és így gúnyolták: „Üdvöz légy, zsidók királya!” És közben arculverték.

Pilátus ezután újra kiment és így szólt hozzájuk: „Íme, elétek vezetem őt, hogy megtudjátok: nem találok benne semmi vétket.” És kijött Jézus, töviskoronával, bíborruhában. Pilátus pedig így szólt: „Íme, az ember!”

A főpapok és a szolgák, mihelyt meglátták őt, kiáltozni kezdtek: „Feszítsd meg! Feszítsd meg!” Pilátus azt mondta nekik: „Vigyétek, feszítsétek őt ti keresztre, mert én semmi vétket sem találok benne!” De a zsidók ezt felelték: „Nekünk törvényünk van, és a törvény szerint meg kell halnia, mert Isten fiává tette magát!”

Amikor Pilátus meghallotta ezt, még jobban megijedt. Visszament a helytartóságra, és újra megkérdezte Jézust: „Honnan való vagy?” De Jézus nem válaszolt neki semmit. Erre Pilátus azt mondta neki: „Nem felelsz nekem? Talán nem tudod, hogy hatalmam van arra, hogy megfeszítselek, vagy arra, hogy elbocsássalak?” Erre Jézus azt mondta: „Semmi hatalmad sem volna fölöttem, ha onnan felülről nem kaptad volna. Ezért annak, aki engem a kezedbe adott, nagyobb a bűne.”

El vele, el vele! Feszítsd meg!

Ettől fogva Pilátus azon volt, hogy szabadon bocsássa Jézust. A zsidók azonban ezt kiáltozták: „Ha szabadon bocsátod, nem vagy a császár barátja. Mert mindaz, aki királlyá teszi magát, ellene szegül a császárnak.” E szavak hallatára Pilátus kivezettette Jézust, maga pedig a bírói székbe ült a kövezett udvaron, amelyet héberül Gabbatának hívnak. A húsvéti készület napja volt, a hatodik óra körül. Így szólt a zsidókhoz: „Íme, a királyotok!” De azok így kiáltoztak: „El vele, el vele! Feszítsd meg!” Pilátus megkérdezte: „Keresztre feszíttessem a királyotokat?” A főpapok azonban ezt felelték: „Nincs királyunk, csak császárunk!” Erre kiszolgáltatta nekik, hogy keresztre feszítsék.

Keresztre feszítették őt, és vele másik kettőt.

Ekkor a zsidók átvették Jézust. A keresztet ő maga vitte, míg oda nem ért az úgynevezett Koponyák helyére, amelyet héberül Golgotának hívnak. Ott keresztre feszítették őt, s két másikat is vele, jobb és bal felől, Jézust meg középen.

Pilátus feliratot is készített, és a keresztfára tétette. Ez volt ráírva: „A názáreti Jézus, a zsidók királya.” A feliratot sokan olvasták a zsidók közül, mert az a hely, ahol Jézust megfeszítették, közel volt a városhoz. Héberül, latinul és görögül volt felírva. A zsidó főpapok kérték Pilátust: „Ne azt írd: »A zsidók királya«, hanem hogy ő mondta: »A zsidók királya vagyok!«” Pilátus azonban ezt válaszolta: „Amit írtam, megírtam.”

Szétosztották maguk között ruháimat.

A katonák pedig, miután Jézust keresztre feszítették, fogták a ruháit, négy felé osztották, mindegyik katonának egy részt. Azután a köntöse következett. A köntös varratlan volt, egy darabból szabva, ezért így szóltak egymáshoz: „Ezt ne vágjuk szét, inkább vessünk rá sorsot, hogy kié legyem” Így beteljesedett az Írás: „Szétosztották maguk között ruháimat, s a köntösömre sorsot vetettek.” A katonák pontosan ezt tették.

Íme, a te fiad! – Íme, a te anyád!

Jézus keresztje mellett ott állt anyja, anyjának nővére, Mária, Kleofás felesége, és Mária Magdolna. Amikor Jézus látta, hogy ott áll anyja és a tanítvány, akit szeretett, így szólt anyjához: „Asszony, íme, a te fiad!” Azután a tanítványhoz szólt: „Íme, a te anyád!” Attól az órától fogva házába fogadta őt a tanítvány.

Beteljesedett!

Jézus tudta, hogy minden beteljesedett. De hogy beteljesedjék az Írás, így szólt: „Szomjazom.” Volt ott egy ecettel telt edény. Belemártottak egy szivacsot, izsópra tűzték és a szájához emelték. Mikor Jézus megízlelte az ecetet, így szólt: „Beteljesedetd” És fejét lehajtva kilehelte lelkét.

(Itt letérdelünk és kis ideig csendben időzünk.)

Ekkor vér és víz folyt ki belőle.

A zsidók pedig, mivel az előkészület napja volt, és a holttestek nem maradhattak a kereszten, megkérték Pilátust, hogy töresse meg a keresztrefeszítettek lábszárát, és vetesse le őket a keresztről. Az a szombat ugyanis nagy ünnep volt.

Elmentek tehát a katonák, és megtörték a lábszárát az egyiknek is, a másiknak is, akit vele együtt fölfeszítettek. Amikor azonban Jézushoz értek, látták, hogy már meghalt. Ezért nem törték meg a lábszárát, hanem az egyik katona beledöfte lándzsáját az oldalába. Ekkor vér és víz folyt ki belőle. Az tanúskodik erről, aki látta ezt, és az ő tanúságtétele igaz. Jól tudja ő, hogy igazat mond, hogy ti is higgyetek. Mert mindez azért történt, hogy beteljesedjék az Írás: „Csontot ne törjetek benne!” És ami az Írás más helyén áll: „Föltekintenek arra, akit keresztülszúrtak.”

Jézus testét fűszerekkel együtt gyolcsleplekbe göngyölték.

Arimateai József, aki Jézus tanítványa volt, bár a zsidóktól való félelmében csak titokban, engedélyt kért Pilátustól, hogy levehesse Jézus testét. Pilátus megengedte. El is ment, és levette Jézus testét. Eljött Nikodémus is, aki korábban egyszer éjszaka ment Jézushoz. Hozott mintegy száz font mirha- és áloékeveréket. Fogták Jézus testét, és fűszerekkel együtt gyolcsleplekbe göngyölték. Így szokás temetni a zsidóknál.

Azon a helyen, ahol keresztre feszítették, volt egy kert, a kertben pedig egy új sírbolt, ahova még nem temettek senkit. Mivel a sír közel volt, a zsidók készületi napja miatt oda temették Jézust.

Ezek az evangélium igéi.

Húsvétvasárnap, Urunk feltámadásának ünnepe

Húsvéti vigília

Hosszabb forma:

1. OLVASMÁNY Mózes első könyvéből Ter 1, 1-2, 2

Isten látta, hogy nagyon jó mindaz, amit alkotott.

Kezdetben teremtette Isten az eget és a földet. A föld puszta volt és üres, sötétség borította a mélységeket, és Isten lelke lebegett a vizek fölött.

Isten szólt: „Legyen világosság”, és meglett a világosság. Isten látta, hogy a világosság jó. Isten elválasztotta a világosságot a sötétségtől. A világosságot nappalnak nevezte Isten, a sötétséget pedig éjszakának. Aztán este lett és reggel: az első nap.

Isten újra szólt: „A vizek közepén keletkezzék szilárd boltozat és alkosson válaszfalat a vizek között.” Úgy is lett. Isten megalkotta a szilárd boltozatot, és elválasztotta vele a boltozat fölötti és a boltozat alatti vizeket. Isten a boltozatot égnek nevezte. És este lett és reggel: második nap.

Isten ismét szólt: „Gyűljenek össze az ég alatti vizek egy helyre és emelkedjék ki a száraz.” Úgy is történt. Isten a szárazat földnek nevezte, az összefolyt vizeket pedig elnevezte tengernek. És Isten látta, hogy ez jó.

Akkor megint szólt Isten: „Teremjen a föld zöldellő növényeket, amelyek termést hoznak, fákat, amelyek magot rejtő gyümölcsöt teremnek a földön.” Úgy is lett. A föld zöldellő növényeket termett, amelyek termést hoznak fajuk szerint, és fákat, amelyek gyümölcsöt érlelnek, amelyekben magvak vannak a fajtának megfelelően. Isten látta, hogy ez jó. Este lett és reggel: a harmadik nap.

Akkor megint szólt Isten: „Legyenek világító testek az égbolton, s válasszák el a nappalt az éjszakától. Határozzák meg az ünnepeket, a napokat és az éveket. Fényeskedjenek az égbolton, s világítsák meg a földet.” Úgy is lett. Isten megteremtette a két nagy világítót. A nagyobbik világítót, hogy uralkodjék a nappalon, és a kisebbik világítót, hogy uralkodjék az éjszakán, s hozzá még a csillagokat. Isten az égboltra helyezte őket, hogy világítsák meg a földet, uralkodjanak a nappal és éjszaka fölött, s válasszák el a világosságot meg a sötétséget. Isten látta, hogy ez jó. Este lett és reggel: a negyedik nap.

Isten szólt: „A vizek teljenek meg élőlények sokaságával; az égen, a föld felett, az égbolt alatt pedig röpködjenek madarak.” Isten megteremtette fajtájuk szerint a nagy tengeri állatokat és mind az élőlényeket, amelyek mozognak vagy a vízben úszkálnak. És a röpködő madarakat is, ugyancsak fajtájuk szerint. Isten látta, hogy ez jó. Isten megáldotta őket, és így szólt: „Legyetek termékenyek, szaporodjatok, töltsétek be a tengerek vizét, s a madarak is szaporodjanak a földön.” Este lett és reggel: az ötödik nap.

Aztán szólt Isten: „Hozzon elő a föld élőlényeket fajuk szerint: háziállatokat, csúszómászókat és mezei vadakat fajuk szerint.” Úgy is történt. Isten megteremtette a mezei vadakat fajuk szerint, a háziállatokat fajuk szerint és az összes csúszómászót a földkerekségen, fajonként. Isten látta, hogy ez jó.

Isten újra szólt: „Teremtsünk embert képmásunkra, magunkhoz hasonlóvá. Ő uralkodjék a tenger halai, az ég madarai, a háziállatok, a mezei vadak és az összes csúszómászó fölött, amely a földön mozog.” Isten megteremtette az embert saját képmására: Isten képmására teremtette őt; férfinak és nőnek teremtette őket.

Isten megáldotta őket és ezt mondta nekik: „Legyetek termékenyek, szaporodjatok, töltsétek be a földet és vonjátok uralmatok alá. Uralkodjatok a tenger halain, az ég madarain és minden állat fölött, amely a földön mozog.” Aztán ezt mondta Isten: „Íme, nektek adok minden növényt az egész földön, amely magot terem, és minden fát, amely magot rejtő gyümölcsöt érlel, hogy táplálékotok legyen. A mező vadjainak, az ég madarainak s mindennek, ami a földön mozog és lélegzik, minden növényt táplálékul adok.” Úgy is történt. Isten látta, hogy nagyon jó mindaz, amit alkotott. Este lett és reggel: a hatodik nap.

Így készült el a föld, az ég, és minden, ami benne van. Isten a hetedik napon befejezte művét, amit alkotott. A hetedik napon megpihent munkája után, amit végzett.

Ez az Isten igéje.

Vagy rövidebb forma:

1. OLVASMÁNY Mózes első könyvéből Ter 1, 1. 26-31 a

Isten látta, hogy nagyon jó mindaz, amit alkotott.

Kezdetben teremtette az Isten az eget és a földet.

Isten így szólt: „Teremtsünk embert képmásunkra, magunkhoz hasonlóvá. Ő uralkodjék a tenger halai, az ég madarai, a háziállatok, a mezei vadak és az összes csúszómászó fölött, amely a földön mozog.” Isten megteremtette az embert saját képmására: Isten képmására teremtette őt; férfinak és nőnek teremtette őket.

Isten megáldotta őket és ezt mondta nekik: „Legyetek termékenyek, szaporodjatok, töltsétek be a földet és vonjátok uralmatok alá. Uralkodjatok a tenger halain, az ég madarain és minden állat felett, amely a földön mozog.” Ezután ezt mondta Isten: „Íme, nektek adok minden növényt az egész földön, amely magot terem, és minden fát, amely magot rejtő gyümölcsöt érlel, hogy táplálékotok legyen. A mező vadjainak, az ég madarainak s mindennek, ami a földön mozog és lélegzik, minden növényt táplálékul adok.” Úgy is történt. Isten látta, hogy nagyon jó mindaz, amit alkotott.

Ez az Isten igéje.

VÁLASZOS ZSOLTÁR 103, 1-2a. 5-6. 10 és 12. 13-14. 24 és 35c

8 G. tónus.

Válasz: Áraszd ránk lelkedet, Istenünk: * újítsd meg a föld színét. Vö. 30. vers.

Előénekes: Mondj áldást, lelkem az Úrnak! * Nagy vagy nagyon, én Uram, Istenem.

Fenségbe és ékességbe öltözöl, * sugárzó fény a te köntösöd.

Hívek: Áraszd ránk lelkedet, Istenünk: * újítsd meg a föld színét.

E: Szilárd alapokra ágyaztad a földet, * nem fog soha meginogni.

Az őstenger köntösként takarta, * a hegyeket is vizek borították.

H: Áraszd ránk lelkedet, Istenünk: * újítsd meg a föld színét.

E: A forrásvizeket patakokba gyűjtöd, * ott csörgedeznek a hegyek között.

Az ég madarai partjukon fészkelnek, * az ágak közt zengik énekük.

H: Áraszd ránk lelkedet, Istenünk: * újítsd meg a föld színét.

E: Eged kamráiból öntözd a hegyeket, * a földet jóltartod javaid bőségével.

Az állatoknak füvet sarjasztasz, + és növényeket az ember javára hogy kenyeret nyerjen a földből.

H: Áraszd ránk lelkedet, Istenünk: * újítsd meg a föld színét.

E: Mily sokrétű a te műved, Uram! * bölcsességgel alkottál mindent.

Teremtményeid betöltik a földet, * mondj áldást, lelkem az Úrnak.

H: Áraszd ránk lelkedet, Istenünk: * újítsd meg a föld színét.

Hosszabb forma:

2. OLVASMÁNY Mózes első könyvéből Ter 22, 1-18

Ősatyánknak, Ábrahámnak áldozata.

Isten próbára tette Ábrahámot és így szólt hozzá: „Ábrahám, Ábrahám!” „Itt vagyok” – felelte. Akkor ezt mondta neki: „Vedd egyetlen fiadat, akit szeretsz, Izsákot, menj Morija földjére, s ott mutasd be égő áldozatul azon a helyen, amelyet majd mutatok neked.”

Másnap reggel Ábrahám korán fölkelt, fölnyergelte szamarát, magával vitte két szolgáját és a fiát, Izsákot. Miután fát hasogatott az égőáldozathoz, fölkerekedett és elindult a hely felé, amelyet Isten mondott neki. A harmadik napon Ábrahám fölemelte szemét, és messziről meglátta a hegyet. Ábrahám ezt mondta a szolgáknak: „Maradjatok itt a szamárral. Én és a fiam elmegyünk imádkozni és utána visszatérünk hozzátok.”

Ábrahám tehát fogta az égőáldozathoz szükséges fát, s fia, Izsák vállára adta, ő pedig kezébe vette a tüzet és a kést. Így mentek egymás mellett. Akkor Izsák megszólította Ábrahámot: „Atyám!” Ő válaszolt: „Igen, fiam!” Erre Izsák azt mondta: „Íme, itt a tűz és a fa, de hol a bárány az égőáldozathoz?” Ábrahám így felelt: „Isten majd gondoskodik a bárányról az égőáldozathoz.” Így mentek tovább egymás mellett.

Amikor megérkeztek a helyre, amelyet Isten mondott neki, Ábrahám megépítette az oltárt, rárakta a fát, megkötözte fiát és az oltárra helyezett fára tette. Akkor Ábrahám kinyújtotta kezét, és vette a kést, hogy feláldozza a fiát.

De az Úr angyala rászólt az égből, és ezt mondta: „Ábrahám, Ábrahám!” „Itt vagyok” – felelte. Az angyal folytatta: „Ne nyújtsd ki kezedet a fiú felé és ne árts neki. Most már tudom, hogy féled az Istent, és egyetlen fiadat nem tagadtad meg tőlem. Amikor Ábrahám fölemelte szemét, látott egy kost, amely szarvánál fogva fennakadt a bozótban. Ábrahám odament, megfogta a kost és feláldozta égőáldozatul fia helyett. Ábrahám így nevezte a helyet: „az Úr gondoskodik”, ezért mondják mind a mai napig: „a hegyen, ahol az Úr gondoskodik”.

Azután az Úr angyala az égből másodszor is szólt Ábrahámhoz, és mondta: „Magamra esküszöm – ez az Úr szava –, hogy mivel ezt tetted és egyetlen fiadat nem tagadtad meg tőlem, gazdagon megáldalak. Utódaidat megsokasítom, mint az ég csillagait és mint a tengerpart fövenyét; utódaid elfoglalják majd az ellenség kapuját. Utódaid által nyer áldást a föld minden népe, mivel hallgattál a szavamra.”

Ez az Isten igéje.

Vagy rövidebb forma:

OLVASMÁNY Mózes első könyvéből Ter 22, 1-2. 9a. 10-13. 15-18

Ősatyánknak, Ábrahámnak áldozata.

Isten próbára tette Ábrahámot és így szólt hozzá: „Ábrahám, Ábrahám!” „Itt vagyok” – felelte. Akkor ezt mondta neki: „Vedd egyetlen fiadat, akit szeretsz, Izsákot, menj Morija földjére, s ott mutasd be égőáldozatul azon a helyen, amelyet majd mutatok neked.”

Amikor megérkeztek a helyre, amelyet Isten mondott neki, Ábrahám megépítette az oltárt, rárakta a fát, kinyújtotta kezét, és vette a kést, hogy feláldozza a fiát.

De az Úr angyala rászólt az égből, és azt mondta: „Ábrahám, Ábrahám!” „Itt vagyok” – felelte. Az angyal folytatta: „Ne nyújtsd ki kezedet a fiú felé és ne árts neki. Most már tudom, hogy féled az Istent, és egyetlen fiadat nem tagadtad meg tőlem.” Amikor Ábrahám fölemelte szemét, látott egy kost, amely szarvánál fogva fennakadt a bozótban. Ábrahám odament, megfogta a kost és feláldozta égőáldozatul fia helyett.

Azután az Úr angyala az égből másodszor is szólt Ábrahámhoz, és mondta: „Magamra esküszöm – ez az Úr szava –, hogy mivel ezt tetted és egyetlen fiadat nem tagadtad meg tőlem, gazdagon megáldalak. Utódaidat megsokasítom, mint az ég csillagait és mint a tengerpart fövenyét; utódaid elfoglalják majd az ellenség kapuját. Utódaid által nyer áldást a föld minden népe, mivel hallgattál a szavamra.”

Ez az Isten igéje.

VÁLASZOS ZSOLTÁR 15, 5 és 8. 9-10. 11

1 D 2 tónus.

Válasz: Védelmezz engem, Istenem, * hiszen tebenned bízom. Vö. 1. vers.

Előénekes: Örökrészem és kelyhem te vagy, Uram, * te tartod kezedben sorsomat.

Szüntelenül magam előtt látom az Urat, * ő áll jobbomon, hogy meg ne inogjak.

Hívek: Védelmezz engem, Istenem, * hiszen tebenned bízom.

E: Ezért örül a szívem és ujjong a lelkem, * reménységben nyugszik testem is.

Mert nem hagyod lelkemet a holtak országában, * és nem engeded, hogy szented romlást lásson.

H: Védelmezz engem, Istenem, * hiszen tebenned bízom.

E: Az élet útját mutatod nekem, + színed előtt az öröm teljessége, * és jobbodon a gyönyörűség mindörökké.

H: Védelmezz engem, Istenem, * hiszen tebenned bízom.

3. OLVASMÁNY Mózes második könyvéből Kiv 14, 15-15, 1

Izrael fiai átvonultak a száraz tengerfenéken.

Amikor Izrael fiai látták, hogy az egyiptomiak üldözik őket, nagyon megijedtek, és az Úrhoz kiáltottak.

Az Úr így szólt Mózeshez: „Miért kiáltasz hozzám? Parancsold meg Izrael fiainak, hogy induljanak Te pedig emeld fel botodat, nyújtsd ki kezedet a tenger fölé, és válaszd ketté, hogy Izrael fiai száraz lábbal átmehessenek rajta. Én azonban megkeményítem a fáraó szívét, erre utánuk siet, s akkor majd megmutatom dicsőségemet a fáraón, egész seregén, harciszekerein és lovasain. Az egyiptomiak megtudják, hogy én vagyok az Úr, ha majd megmutatom dicsőségemet a fáraón, a szekerein és a lovasain.”

Akkor az Isten angyala, aki az izraeliták előtt járt, megváltoztatta helyét és mögéjük vonult. A felhőoszlop, amely előttük volt, mögöttük ereszkedett le, s az egyiptomiak serege és az izraeliták tábora között helyezkedett el. A felhő sötét maradt, s az éjszaka elmúlt anélkül, hogy a két sereg közeledett volna egymáshoz.

Mózes ekkor kinyújtotta kezét a tenger fölé. Az Úr egész éjjel tartó erős keleti széllel visszaszorította a tengert és kiszárította. A víz kettévált és Izrael fiai a száraz tengerfenéken átvonultak, miközben a víz jobb és bal felől úgy állt, mint a fal. Az egyiptomiak utánuk vetették magukat, s a fáraó minden lova, harci szekere és lovasa utánuk ment a tengerbe.

A reggeli őrség idején az Úr a tűz- és felhőoszlopból rátekintett az egyiptomiak seregére és megzavarta őket. Akadályozta a szekerek kerekét, ezért csak bajjal jutottak előre. Az egyiptomiak kiabálni kezdtek: „Meneküljünk Izrael fiai elől, mivel az Úr harcol értük az egyiptomiak ellen.”

Az Úr pedig így szólt Mózeshez: „Nyújtsd ki kezedet a tenger fölé, hogy a víz visszazúduljon az egyiptomiakra, szekereikre és lovasaikra.” Mózes kinyújtotta kezét a tenger fölé. Erre a víz napkeltekor visszaáramlott a régi helyére, amikor az egyiptomiak éppen arra menekültek. Az Úr besodorta őket a habok közepébe. A víz visszaömlött és ellepte a szekereket, a lovasokat és a fáraó egész népét, amely utánuk nyomult a tengerbe. Senki sem maradt életben közülük. Izrael fiai azonban száraz lábbal mentek át a tengeren, miközben a víz tőlük jobbra és balra úgy állt, mint a fal.

Így mentette meg az Úr azon a napon Izrael fiait az egyiptomiak hatalmától. Az izraeliták látták az egyiptomiakat holtan feküdni a tenger partján. Izrael fiai tanúi voltak a nagy tettnek, amelyet az Úr az egyiptomiakon véghezvitt. A népet félelem töltötte el az Úr színe előtt, és hittek az Úrnak és Mózesnek, az ő szolgájának.

Akkor Mózes Izrael fiaival együtt ezt az éneket énekelte az Úrnak:

Ez az Isten igéje

VÁLASZOS ZSOLTÁR 2 Móz 15, 1-2. 3-4. 5-6. 17-18 5. tónus.

Válasz: Énekeljünk az Úrnak, * mert dicsőség övezi. Vö. 1. vers.

Előénekes: Énekeljünk az Úrnak, mert dicsőség övezi: * a lovat és lovasát a tengerbe vetette.

Az Úr az én erősségem és pajzsom, * szabadítóm ő lett nékem.

Dicsőítem őt, ő az én Istenem, * magasztalom, mert atyáim Istene.

Hívek: Énekeljünk az Úrnak, * mert dicsőség övezi.

E: Olyan az Úr, mint a hős harcos, * és „Mindenható” az ő neve.

A fáraó szekereit és seregét a tengerbe vetette, * válogatott harcosai elmerültek a Vörös-tengerbe.

H: Énekeljünk az Úrnak, * mert dicsőség övezi.

E: A hullámok elborították őket, * mint a kő, mélybe merültek.

A te jobbod Uram, erejével tündöklik, * Uram, jobbod szétzúzza az ellenséget.

H: Énekeljünk az Úrnak, * mert dicsőség övezi.

E: Bevezeted népedet, és elülteted örökséged hegyén, melyet erős lakhelyeddé és szentélyeddé a te kezed formált. * Az Úr uralkodik örökkön-örökké.

H: Énekeljünk az Úrnak, * mert dicsőség övezi.

4. OLVASMÁNY Izajás próféta könyvéből Iz 54, 4a. 5-14

Örökre szóló irgalommal megkönyörült rajtad az Úr, a te Megváltód.

Az Úr így szól Jeruzsálemhez:

Ne félj, nem fogsz megszégyenülni,

ne pirulj, nem ér gyalázat!

Maga a Teremtőd lesz hitvesed,

a Seregek Ura az ő neve.

Izrael Szentje lesz a Megváltód,

akit az egész föld Istenének nevez.

Igen, visszahív téged az Úr,

mint egy elhagyott és bánkódó lelkű asszonyt,

mint ifjúkorban eltaszított feleséget

– a te Istened mondja ezt.

Igaz, elhagytalak egy röpke pillanatra,

de most nagy irgalommal visszafogadlak.

Amikor haragom fölgerjedt,

egy pillanatra elrejtettem előled arcomat.

De most örökre szóló irgalommal megkönyörülök rajtad.

Az Úr mondja ezt, a te Megváltód.

Úgy vagyok most, mint Noé napjaiban,

amikor megesküdtem, hogy Noé vízözöne

nem borítja el többé a földet.

Ugyanígy esküszöm, hogy többé nem haragszom rád,

és nem is fenyítelek meg.

Mert a hegyek megindulhatnak,

és megrendülhetnek a halmok,

de az én szeretetem nem hagy el téged,

és veled kötött békeszövetségem nem inog meg soha.

Az Úr mondja ezt, aki megkönyörült rajtad.

Ó, te szegény, akit annyi vihar tépett,

s akinek nincs vigasztalása!

Íme, drágakövekre helyezem falaidat,

és zafírokra rakom le alapodat.

Rubinból csinálok neked bástyákat,

kristályból kapukat és drágakövekből falakat.

Fiaid mindnyájan az Úr tanítványai lesznek,

békés jólétet adok gyermekeidnek.

Igazságosság lesz az alapod,

és elkerül a nyomorúság,

nem kell hát semmitől félned.

Elkerül a rettegés, hozzád nem is közelíthet.

Ez az Isten igéje.

VÁLASZOS ZSOLTÁR 29, 2 és 4. 5-6. 11 és 12a és 13b

6. tónus.

Válasz: Dicsőítelek, Uram,*mivel megmentettél engem. Vö. 2. vers.

Előénekes: Dicsőítelek, Uram, mivel megmentettél engem, * nem engedted, hogy ellenségeim ujjongjanak rajtam.

Uram, lelkemet kihoztad a halál országából, * életben tartottál, nehogy sírba szálljak.

Hívek: Dicsőítelek, Uram,*mivel megmentettél engem.

E: Zsoltárt zengjetek az Úrnak, ti, az ő szentjei, * és dicsérjétek az ő szent nevét.

Mert haragja csak egy pillanat, * de jósága végigkísér egész életünkön.

H: Dicsőítelek, Uram, * mivel megmentettél engem.

E: Ha este meg is látogat a sírás, * reggelre az öröm visszatér.

Meghallgatott az Úr, és megkönyörült rajtam, * az Úr lett az én segítségem.

H: Dicsőítelek, Uram, * mivel megmentettél engem.

E: Sírásomat örömre fordítottad, * Uram, Istenem, magasztallak mindörökké.

H: Dicsőítelek, Uram, * mivel megmentettél engem.

5. OLVASMÁNY Izajás próféta könyvéből Iz 55, 1-11

Gyertek hozzám, és élni fog lelketek. Örök szövetséget kötök veletek.

Így szól az Úr:

Ti szomjazók, gyertek a vízhez mind,

és bár nincsen pénzetek, siessetek ide!

Vegyetek ingyen gabonát és egyetek,

vegyetek pénz nélkül bort és tejet.

Miért költitek a pénzt arra, ami nem kenyér,

és a keresetet arra, ami nem lakat jól?

Hallgassatok ide, figyeljetek rám, akkor jó ételt esztek,

és kövér falatokban lesz részetek.

Fordítsátok felém fületeket és gyertek ide hozzám;

hallgassatok rám, és élni fog lelketek.

Örök szövetséget kötök veletek

a Dávidnak megígért irgalom jegyében.

Íme, tanúvá tettelek a népek előtt,

vezérré és parancsolóvá a nemzetek fölött.

Olyan nemzeteket hívsz majd meg,

amelyeket nem ismertél,

és olyanok sietnek hozzád,

akik nem ismertek,

az Úrért, a te Istenedért,

Izrael Szentjéért,

aki majd megdicsőít.

Keressétek az Urat, amíg megtaláljátok,

hívjátok segítségül, amíg közel van!

Hagyja el útját a gonosz,

és gondolatait a bűnös,

térjen vissza az Úrhoz, mert megkönyörül rajta,

Istenünkhöz, mert bőkezű a megbocsátásban.

Hiszen az én gondolataim nem a ti gondolataitok,

az én utaim nem a ti utaitok – mondja az Úr.

Igen, amennyivel magasabb az ég a földnél,

annyival magasabbak az én utaim a ti utaitoknál,

az én gondolataim – a ti gondolataitoknál.

Amint az eső és a hó lehull az égből és nem tér oda vissza,

hanem megöntözi a földet, és termővé, gyümölcsözővé teszi,

hogy magot adjon a magvetőnek és kenyeret az éhezőnek,

éppúgy lesz a szavammal is, amely ajkamról fakad.

Nem tér vissza hozzám eredménytelenül,

hanem végbe viszi akaratomat,

és eléri, amiért küldtem.

Ez az Isten igéje.

VÁLASZOS ZSOLTÁR Iz 12, 2-3. 4bcd. 5-6

4g. tónus.

Válasz: Örömmel merítsetek vizet * az üdvösség forrásaiból. Vö. 3. vers.

Előénekes: Íme, Isten az én üdvösségem, * bízom benne és nem félek.

Mert az Úr az én erősségem és dicsőségem, * ő lett nékem szabadulásom.

Hívek: Örömmel merítsetek vizet * az üdvösség forrásaiból.

E: Adjatok hálát az Úrnak, * magasztaljátok az ő nevét. „

A népek közt hirdessétek tetteit, * emlékezzetek meg arról, hogy Fölséges az ő neve.

H: Örömmel merítsetek vizet *  az üdvösség forrásaiból.

E: Zengjetek dalt az Úrnak, mert csodás dolgokat művelt:* tudja meg az egész világ!

Ujjongjatok és dicséretet mondjatok Sion lakói, * mert nagy a ti körötökben Izrael szentje.

H: Örömmel merítsetek vizet * az üdvösség forrásaiból.

6. OLVASMÁNY Báruk próféta könyvéből Bár 3, 9-15. 32-4, 4

Járj az Úrfényének világosságában!

Halld meg, Izrael, az élet törvényét,

figyeljetek, hogy szert tegyetek a tudásra!

Izrael, miért vagy ellenséged országában, miért?

Miért öregedsz meg idegen földön?

Miért szennyezed be magad halottakkal,

miért számítanak azok közé, akik leszállnak az alvilágba?

Mert elhagytad a bölcsesség forrását!

Ha az Úr útján jártál volna,

akkor békében laknál mindörökké.

Tanuld meg, hol van a tudomány, hol az erő,

hol az értelem, s akkor megtudod azt is,

hol a maradandóság és az élet,

hol a szem ragyogása és a béke.

De ki fedezte föl ezek helyét,

és ki hatolt el kincseikhez?

Mindezt ismerte az, aki mindent tud,

ő átvizsgálta értelmével;

ő, aki mindörökre megalkotta a földet,

és betöltötte élőlényekkel;

ő, aki küldi a fényt, és az eljön,

de ha visszahívja, az remegve engedelmeskedik.

A csillagok vidáman ragyognak helyükön,

de ha ő szólítja őket, azt felelik: „Itt vagyunk!”

Vidáman csillognak alkotójuk előtt.

Ő a mi Istenünk, senki sem hasonlít hozzá!

Ő felkutatta a tudás minden útját,

s átadta Jákobnak, szolgájának,

és Izraelnek, akit szeretett.

Így jelent meg a földön

és társalgott az emberekkel.

Isten parancsainak könyve az,

a törvény, amely örökre megmarad.

Aki megtartja, élni fog,

aki elhagyja, meghal.

Térj vissza, Jákob, és öleld magadhoz,

járj fényének világosságában!

Ne engedd át dicsőségedet másnak,

és kiváltságodat más népeknek.

Boldogok vagyunk mi, Izrael fiai,

mert Isten tudtunkra adta, hogy mi kedves előtte.

Ez az Isten igéje.

VÁLASZOS ZSOLTÁR 18, 8. 9. 10. 11

2. tónus.

Válasz: Uram, Istenem, * örök életet adó igéid vannak. Vö. Jn 6, 69

Előénekes: Tökéletes az Úr törvénye, * megújítja a lelket.

Az Úr tanúságában bízhatunk, * bölcsességet ad a kicsinyeknek.

Hívek: Uram, Istenem, * örök életet adó igéid vannak.

E: Az Úr végzése igaz, * megvidámítja a szívet.

Az Úr parancsa világos, * fényt gyújt a szemnek.

H: Uram, Istenem, * örök életet adó igéid vannak.

E: Az Úr félelme tiszta: * örökké megmarad.

Az Úr ítéletei igazak, * és mind egyaránt jogosak.

H: Uram, Istenem, *  örök életet adó igéid vannak.

E: Értékesebb az aranynál, * és a legdrágább drágakőnél. Édesebb a méznél, * a csorduló lépesméznél.

H: Uram, Istenem, * örök életet adó igéid vannak.

7. OLVASMÁNY Ezekiel próféta könyvéből Ez 36, 16-17a. 18-28

Akkor majd tiszta vizet hintek rátok, és új szívet adok nektek.

Az Úr szózatot intézett hozzám:

„Emberfia, Izrael háza a saját földjén lakott, de beszennyezte életmódjával és tetteivel. Ekkor rájuk zúdítottam haragomat a vér miatt, amelyet ontottak az országban, és a bálványok miatt; amelyekkel tisztátalanná tették azt. Szétszórtam őket a népek közé, és szétszélesztettem az országokban. Életmódjuk és tetteik szerint ítélkeztem fölöttük. A népek között, ahova kerültek, megszentségtelenítették szent nevemet, hiszen azt mondják róluk: Ez az Úr népe, az ő földjéről jöttek ki. De tekintettel voltam szent nevemre, amelyet Izrael háza megszentségtelenített a népek között, ahová került.

Ezért mondd meg Izrael házának: Ezt mondja az Úr, az Isten: Nem miattatok teszem ezt, Izrael háza, hanem szent nevemért, amelyet „ megszentségtelenítettetek a népek között, amelyek közé kerültetek. Szentté teszem nagy nevemet, amelyet gyalázat ért a népek között, amelyet megszentségtelenítettetek közöttük. Akkor majd megtudják a népek, hogy én vagyok az Úr – mondja az Úr, az Isten –, amikor a szemük láttára megmutatom rajtatok, hogy szent vagyok.

Kihozlak titeket a népek közül, összegyűjtelek minden országból, és visszaviszlek saját földetekre. Akkor majd tiszta vizet hintek rátok, hogy megtisztuljatok minden tisztátalanságtól, s minden bálványtól megtisztítalak benneteket.

Új szívet adok nektek és új lelket oltok belétek, kiveszem testetekből a kőszívet és hússzívet adok nektek. Az én lelkemet oltom belétek és gondoskodom róla, hogy parancsaim szerint éljetek, és szemetek előtt tartsátok törvényeimet és hozzájuk igazodjatok. Abban az országban laktok majd, amelyet atyáitoknak adtam, s az én népem lesztek, én meg a ti Istenetek leszek.”

Ez az Isten igéje.

VÁLASZOS ZSOLTÁR 41, 3. 5bcd; 42, 3. 4

4g. tónus.

Válasz: Mint szarvasgím a források vizére, * úgy sóvárog utánad a lelkem, Istenem. Vö. 41, 2. vers.

Előénekes: Lelkem szomjazik az Isten után, + az élő Isten után, * mikor mehetek, hogy megjelenjek az Isten színe előtt ?

Arra gondolok, + hogyan mentem be a csodás hajlékba Isten házáig, miközben ujjongott és énekelt az ünneplő sokaság.

Hívek: Mint szarvasgím a források vizére, * úgy sóvárog utánad a lelkem, Istenem.

E: Küldd el világosságodat és hűségedet, * hogy azok vezessenek szent hegyedre és a te hajlékodba.

Odalépek Isten oltárához, + örömöm Istenéhez, * citeraszóval magasztallak téged, én Uram, Istenem.

H: Mint szarvasgím a források vizére, * úgy sóvárog utánad a lelkem, Istenem.

SZENTLECKE Róm 6, 3-11

Krisztus meghalt bűneinkért és végbevitte a megváltást. Mi a keresztségben öltjük magunkra halálának és feltámadásának misztériumát. Az ősegyházban Húsvét éjszakája a keresztség kiszolgáltatásának ünnepi alkalma volt. A feltámadt Krisztustól kapott új életnek abban kell megnyilvánulnia, hogy a hitből kiindulva tetteinkkel is őt követjük.

SZENTLECKE Szent Pál apostolnak a rómaiakhoz írt leveléből

Krisztus feltámadt a halálból, és többé nem hal meg.

Testvéreim! Mi, akik Krisztus Jézusra megkeresztelkedtünk, az ő halálára keresztelkedtünk meg. A keresztségben ugyanis eltemetkeztünk vele együtt a halálba, hogy miként Krisztus az Atya dicsőségére feltámadt a halálból, úgy mi is új életre keljünk. Mert ha halálának hasonlóságában egybenőttünk vele, akkor feltámadásában is egy leszünk vele.

Hiszen tudjuk, hogy a régi embert bennünk azért feszítették vele együtt keresztre, hogy a bűnös test elpusztuljon, és ne szolgáljunk többé a bűnnek. Aki így meghalt, megszabadult a bűntől.

Ha Krisztussal meghaltunk, hisszük, hogy vele együtt élünk is. Tudjuk ugyanis, hogy Krisztus feltámadt a halálból, és többé nem hal meg: a halál nem uralkodik többé rajta. Halálával egyszer s mindenkorra meghalt a bűnnek, de életével Istennek él.

Úgy tekintsétek tehát magatokat, mint akik meghaltatok a bűnnek, és most az Istennek éltek, a mi Urunk Jézus Krisztusban.

Ez az Isten igéje.

VÁLASZOS ZSOLTÁR 1 17, 1-2. 16ab-17. 22-23

6. tónus.

Válasz: Alleluja, alleluja, alleluja. Vö. 6. szám.

Előénekes: Adjatok hálát az Úrnak, mert jó, * mivel irgalma örökké megmarad!

Mondja Izrael háza, hogy jó az Isten, * mivel irgalma örökké megmarad.

Hívek: Alleluja, alleluja, alleluja.

E: Az Úr jobb keze erősnek bizonyult: * az Úrnak jobbja fölemelt engem.

Nem halok meg, hanem élek ,* és hirdetem az Úr nagy tetteit.

H: Alleluja, alleluja, alleluja.

E: A kő, amelyet az építők félredobtak, * íme, az vált szegletkővé.

Mindezt az Úr vitte végbe, * csodálatra méltó a mi szemünkben.

H: Alleluja, alleluja, alleluja.

EVANGÉLIUM Mt 28, 1-10

Az evangéliumok nem írják le a feltámadást magát, hanem csak annak kinyilatkoztatásáról számolnak be, vagyis olyan tényekről tudósítanak, amelyeknek már emberi tanúja is volt. A tanúskodás tartalma az, hogy az apostolok és az Egyház biztos jeleket kaptak, melyek elvezették őket a feltámadás hitéhez. Ilyen jelek: az üres sír, az angyali jelenés, amely tudtukra adja, hogy az élőt ne keressék a holtak között, és végül a legerősebb jelek a megjelenések, amelyek egészen átalakították az apostolok magatartását.

+ EVANGÉLIUM Szent Máté könyvéből

Feltámadt, és előttetek megy Galileába.

Szombat elmúltával, a hét első napján pirkadatkor Mária Magdolna és a másik Mária elment, hogy megnézze a sírt. És íme, nagy földrengés támadt: Az Úr angyala leszállt az égből, odament, elhengerítette a követ és ráült. Olyan volt a tekintete, mint a villám, a ruhája pedig fehér, mint a hó. Az őrök reszketni kezdtek félelmükben, és szinte halálra váltak. Ekkor megszólalt az angyal, és ezt mondta az asszonyoknak: „Ne féljetek! Tudom, hogy a megfeszített Jézust keresitek Ő nincs itt, mert feltámadt, amint megígérte. Jöjjetek, nézzétek meg a helyet, ahol feküdt! És siessetek, mondjátok meg tanítványainak, hogy feltámadt a halottak közül, és előttetek megy Galileába. Ott viszontláthatjátok őt! Íme, én megmondtam nektek!”

Erre elsiettek a sírtól. Remegve, de nagy örömmel futottak, hogy megvigyék a hírt a tanítványoknak. És íme, egyszerre csak Jézus jött velük szemben, és megszólította őket: „Üdv nektek!” Ők pedig odasiettek hozzá, leborultak előtte, és átkarolták a lábát. Ekkor Jézus így szólt hozzájuk: „Ne féljetek! Siessetek, vigyétek hírül testvéreimnek, hogy menjenek Galileába, mert ott viszontláthatnak engem.”

Ezek az evangélium igéi.

Húsvétvasárnap

OLVASMÁNY ApCsel 10, 34a. 37-43

Péter a megtért pogányok előtt tanúskodik Jézus feltámadásáról. Az apostolokat az ószövetségi jövendöléseken és az üres síron kívül a megjelenések győzték meg a természetfölötti eseményről. Jézus élő valóságában mutatkozott meg előttük (vele együtt ettek!), de azt is igazolta, hogy már megdicsőült, az Atyánál van és hatalommal rendelkezik. Őt mint embert az Atya ereje támasztotta fel, s hatalmat adott neki, hogy ő legyen majd az élők és holtak bírája.

OLVASMÁNY az Apostolok Cselekedeteiből

Mi ettünk és ittunk vele, miután feltámadt a halálból.

Abban az időben Péter szólásra nyitotta ajkát, és ezeket mondta: „Ti tudjátok, hogy mi minden történt Galileától egészen Júdeáig attól kezdve, hogy János hirdette a keresztséget: Hogyan kente fel az Isten a názáreti Jézust Szentlélekkel és hatalommal. Ő pedig, ahol csak járt, jótetteket vitt végbe, és meggyógyított minden ördögtől megszállottat, mert vele volt az Isten. Mi tanúi vagyunk mindannak, amit Júdea egész területén és Jeruzsálemben tett. Keresztre feszítették, de harmadnap feltámasztotta Isten, és látható alakban megmutatta őt, ha nem is az egész népnek, de az Isten által előre kijelölt tanúknak, vagyis nekünk. Mi ettünk és ittunk vele, miután feltámadt a halálból.

És ő megparancsolta nekünk, hogy hirdessük a népnek és tanúsítsuk, hogy ő az, akit Isten az élők és holtak bírájául rendelt. Minden próféta tanúságot tesz arról, hogy aki hisz benne, elnyeri bűnei bocsánatát.”

Ez az Isten igéje.

VÁLASZOS ZSOLTÁR 117, 1-2. 16ab-17. 22-23

6. tónus.

Válasz: Ezt a napot az Úristen adta: * örvendjünk és vigadjunk rajta. Vö. 24. vers.

Vagy: Alleluja, alleluja, alleluja. 6. szám.

Előénekes: Adjatok hálát az Úrnak, mert jó, * mivel irgalma örökké megmarad.

Mondja Izrael háza, hogy jó az Isten, * mivel irgalma örökké megmarad.

Hívek: Ezt a napot az Úristen adta: * örvendjünk és vigadjunk rajta.

Vagy: Alleluja, alleluja, alleluja.

E: Az Úr jobb keze erősnek bizonyult: * az Úrnak jobbja fölemelt engem.

Nem halok meg, hanem élek, * és hirdetem az Úr nagy tetteit.

H: Ezt a napot az Úristen adta: * örvendjünk és vigadjunk rajta.

Vagy: Alleluja, alleluja, alleluja.

E: A kő, amelyet az építők félredobtak, * íme, az vált szegletkővé.

Mindezt az Úr vitte végbe, * csodálatra méltó a mi szemünkben.

H: Ezt a napot az Úristen adta: * örvendjünk és vigadjunk rajta.

Vagy: Alleluja, alleluja, alleluja.

SZENTLECKE Kol 3, 1-4

Krisztus feltámadása a mi feltámadásunknak is a forrása. A hívő ember a keresztség által öltözik be az ő halálába és feltámadásába. Ezért mondja az apostol, hogy „Isten vele együtt minket is feltámasztott”. A vele való új közösség arra ösztönöz, hogy életünket az égi értékek felé irányítsuk, mert csak így lehetünk azok örökösei.

SZENTLECKE Szent Pál apostolnak a kolosszeiekhez írt leveléből

Azt keressétek, ami odafönt van, ahol Krisztus ül az Isten jobbján.

Testvéreim! Krisztussal együtt ti is feltámadtatok. Keressétek tehát azt, ami odafönt van, ahol Krisztus ül az Isten jobbján. Az égiekre irányuljon figyelmetek, ne a földiekre. Hiszen meghaltatok, és életetek Krisztussal az Istenben van elrejtve.

Amikor azonban Krisztus, a mi életünk, újra megjelenik, vele együtt ti is megjelentek a dicsőségben.

Ez az Isten igéje.

Vagy tetszés szerint:

SZENTLECKE Szent Pál apostolnak a korintusiakhoz írt első leveléből (5, 6b-8)

El a régi kovásszal, hogy új tésztává legyetek!

Testvéreim! Nem tudjátok, hogy egy kevés kovász az egész tésztát megkeleszti? El a régi kovásszal, hogy új tésztává legyetek, aminthogy kovásztalanok is vagytok! Hiszen húsvéti bárányunkat, Krisztust feláldozták!

Ünnepeljünk tehát, de ne a régi kovásszal, sem a romlottság és gonoszság kovászával, hanem a tisztaság és az igazság kovásztalan kenyerével!

Ez az Isten igéje.

SZEKVENCIA

A húsvéti Bárányt keresztények dicsérve áldják!

Krisztus, ártatlan Bárány:

vérének árán nyája bűneiért megengesztelte Atyját.

Benne élet és halál csodás nagy párharcra száll:

élet Ura a sírból felkél, és győztesen él.

Mária Magdolna, mondd, mit láttál utadon!

„Az élő Krisztusnak sírját, feltámadt Urunk nagy diadalmát,

angyalok jelenését, Urunk halotti leplét.

Feltámadt Krisztus, reményetek: Galileába megy előttetek.”

Krisztus a halálból valóban feltámadt, tudjuk.

Győztes Király, könyörülj meg rajtunk!

Vagy:

Húsvét tiszta áldozatát a hívek áldva áldják.

Bárány megváltja nyáját,

és az ártatlan Krisztus már kiengeszteli értünk Atyját.

Élet itt a halállal megvitt csodacsatával, a holt Életvezér ma Úr és él!

Mária, szentasszony, mondd, mit láttál utadon?

„Az élő Krisztusnak sírját, s a Felkeltnek láttam glóriáját.

Angyali tanúkat, szemfedőt és gyolcsokat.

Feltámadt reményem, Krisztus, Galileába elétek indult.”

Tudjuk, Krisztus feltámadott és diadalmas.

Ó győztes Királyunk, légy irgalmas! (Éneklő Egyház, 547.)

ALLELUJA

Alleluja. 2. szám.

Krisztus, a mi húsvéti Bárányunk már feláldozta magát. * Üljük meg tehát az Úrral a húsvéti lakomát. 1 Kor 5, 7b-8a – 2. tónus.

Alleluja.

EVANGÉLIUM Jn 20, 1-9

Az apostolok hite meggyőző jeleken nyugodott. A megjelenésekben meggyőződtek arról, hogy ugyanaz a személy áll előttük, mint akit halála előtt ismertek, ugyanazzal a szeretettel és a megváltás művének a befejezésével. Itt minden szent és meggyőző. Az üres sír felébresztette az apostolok csodálkozását, de a hitet a megjelenés adta. Ennek tartalma az, hogy Jézus a valóságos halálon át ment át a valóságos örök életbe, s ezzel megmutatta, hogy mi a földi élet egyetlen célja.

+ EVANGÉLIUM Szent ,János könyvéből

Jézusnak fel kellett támadnia a halálból.

A hét első napján, kora reggel, amikor még sötét volt, Mária Magdolna kiment a sírhoz. Odaérve látta, hogy a követ elmozdították a sírtól. Erre elfutott Simon Péterhez és a másik tanítványhoz, akit Jézus szeretett, és hírül adta nekik: „Elvitték az Urat a sírból, és nem tudom, hova tették!”

Péter és a másik tanítvány elindult, és a sírhoz sietett. Futottak mind a ketten, de a másik tanítvány gyorsabban futott, mint Péter, és hamarabb ért a sírhoz. Benézett, és látta az otthagyott gyolcsleplet, de nem ment be. Közben odaért Simon Péter is. Ő is látta az otthagyott lepleket és a kendőt, amely Jézus fejét takarta. Ez nem volt együtt a leplekkel, hanem külön feküdt összehajtva egy helyen.

Akkor bement a másik tanítvány is, aki először ért a sírhoz. Látta mindezt és hitt. Addig ugyanis még nem értették meg, hogy Jézusnak fel kellett támadnia a halálból.

Ezek az evangélium igéi.

Vagy más evangélium, este mondott szentmisére:

+ EVANGÉLIUM Szent Lukács könyvéből (24, 13-35)

Amikor a kenyeret megtörte, felismerték.

Húsvétvasárnap ketten a tanítványok közül egy Emmausz nevű faluba mentek, amely Jeruzsálemtől hatvan stádiumra (két-három óra járásnyira) fekszik. Útközben megbeszélték egymás között mindazt, ami történt. Míg beszélgettek és vitatkoztak, egyszerre maga Jézus közeledett feléjük, és hozzájuk szegődött. Ők azonban nem ismerték meg őt, mert látásukban akadályozva voltak Jézus megkérdezte őket: „Milyen dolgokról beszélgettetek egymással útközben?” Erre szomorúan megálltak, és egyikük, akit Kleofásnak hívtak, ezt válaszolta neki: „Te vagy talán az egyetlen idegen Jeruzsálemben, aki nem tudja, mi történt ott ezekben a napokban?”

Ő megkérdezte: „Miért, mi történt?” Azok ezt felelték: „A názáreti Jézus esete, aki szóban és tettben nagyhatású próféta volt Isten és az egész nép előtt. Főpapjaink és elöljáróink kiszolgáltatták őt, hogy halálra ítéljék, és keresztre feszítsék. Pedig mi azt reméltük, hogy ő váltja meg Izraelt. Azóta, hogy ezek történtek, már három nap telt el, és néhány hozzánk tartozó asszony is megzavart bennünket. Hajnalban a sírnál voltak, de nem találták ott a holttestét. Azzal a hírrel tértek vissza, hogy angyalok jelentek meg nekik, akik azt állították, hogy él. Közülünk néhányan el is mentek a sírhoz, és úgy találtak mindent, ahogyan az asszonyok mondták, őt magát azonban nem látták.”

Jézus erre így szólt: „Ó, ti oktalanok, ti késedelmes szívűek! Képtelenek vagytok hinni abban, amit a próféták jövendöltek! Hát nem ezeket kellett elszenvednie a Messiásnak, hogy bemehessen dicsőségébe?” Aztán Mózesen kezdve valamennyi prófétából megmagyarázta, ami az Írásokban őróla szól.

Közben odaértek a faluhoz, ahová tartottak. Úgy tett, mintha tovább akarna menni. De azok marasztalták és kérték: „Maradj velünk, mert esteledik, és lemenőben már a nap.” Betért tehát, hogy velük maradjon. Amikor asztalhoz ültek, kezébe vette a kenyeret, áldást mondott, megtörte, és odanyújtotta nekik. Erre megnyílt a szemük, és felismerték. De ő eltűnt előlük.

Akkor azt mondták egymásnak: „Ugye lángolt a szívünk, amikor útközben beszélt hozzánk, és kifejtette az Írásokat?”

Még abban az órában útrakeltek és visszatértek Jeruzsálembe. Ott egybegyűlve találták a tizenegyet és társaikat. Azok ezzel fogadták őket: „Valóban feltámadt az Úr, és megjelent Simonnak!” Erre ők is elbeszélték, mi történt az úton, és hogyan ismerték fel Jézust a kenyértörésben.

Ezek az evangélium igéi.

Húsvéthétfő

OLVASMÁNY ApCsel 2, 14. 22-33

Péter pünkösdi beszédének igazi tartalma a Jézus feltámadásáról való tanúskodás. A Szentlélek elküldése is annak bizonyítéka, hogy ő él és az Atyánál van. A Szentlélek megvilágosító hatása alatt megértik a régi jövendöléseket is. Itt Péter a 16. (15.) zsoltárt magyarázza. Azután azt is megértik, hogy Jézus élete olyan volt, amelyet a sír nem nyelhetett el. Igazában földi működése közben is lélekben az Atyánál volt.

OLVASMÁNY az Apostolok Cselekedeteiből

Isten feltámasztotta Jézust, és ennek mi mindannyian tanúi vagyunk.

Pünkösd napján Péter a tizenegy kíséretében előlépett, és hangos szóval így beszélt:

„Zsidó férfiak és ,Jeruzsálem egész népe! Figyeljetek és hallgassátok meg szavamat! Izraelita férfiak, fontoljátok meg e dolgokat!

A názáreti Jézust Isten igazolta előttetek, amikor, mint tudjátok, általa hatalmas csodákat és jeleket vitt végbe köztetek. Ezt az embert ti, az Isten előre elhatározott terve szerint kiszolgáltattátok, és gonosz kezek által keresztre feszítettétek, majd megöltétek. Isten azonban feloldotta a halál bilincseit és feltámasztotta őt. Lehetetlen is volt, hogy a halál fogva tartsa, hiszen Dávid így jövendölt róla:

Szemem előtt az Úr mindenkoron,

ő áll jobbomon, meg nem inoghatok.

Örvend a szívem, az ajkam énekel,

és testem is békében nyugszik el.

Lelkemet a holtak honában nem hagyod,

hogy Szented romlást lásson, nem akarod.

Az élet útját mutatod meg nekem,

színed előtt örülni gyönyörűségem.

Férfiak, testvéreim! Hadd mondjam el nektek őszintén ősatyánkról, Dávidról, hogy miután meghalt és eltemették, sírja mind a mai napig itt van köztünk. De próféta volt, és tudta, hogy az Isten esküvel megerősített ígéretet tett: utódai közül ültet majd valakit trónjára. Ezért a jövőbe látva, Krisztus feltámadására utalva mondta, hogy nem marad az alvilágban, és testét nem éri romlás. Jézus feltámadt a halálból, és ennek mi mindannyian tanúi vagyunk.”

Ez az Isten igéje.

VÁLASZOS ZSOLTÁR 15, 1-2a és 5. 7-8. 9-10. 11

1 D2 tónus.

Válasz: Védelmezz engem, Istenem, * hiszen tebenned bízom. Vö. 1. vers.

Vagy: Alleluja, alleluja, alleluja.

Előénekes: Istenem, oltalmazz engem, mert benned bízom! * Azt mondom Uramnak: „Istenem te vagy nékem.”

Istenem az én osztályrészem és sorsom kelyhe: * örökségemet tőle várom.

Hívek: Védelmezz engem, Istenem, * hiszen tebenned bízom.

Vagy: Alleluja, alleluja, alleluja.

E: Áldom az Urat, mert tanácsot adott nekem, * éjjel-nappal erre tanít szívem mélye.

Mindenkor Istent tartom szemem előtt; * jobbomon ő áll, semmitől sem félek.

H: Védelmezz engem, Istenem, * hiszen tebenned bízom.

Vagy: Alleluja, alleluja, alleluja.

E: Örvend a szívem, és dalt zeng a lelkem, * sőt testem is megnyugszik bízva.

Mert nem hagyod lelkem az alvilág mélyén, * és testemnek romlás nem árthat.

H: Védelmezz engem, Istenem, * hiszen tebenned bízom.

Vagy: Alleluja, alleluja, alleluja.

E: Megmutatod nekem az élet útját, * és a végtelen boldogságot, midőn szent orcád látom.

Gyönyörűségre hívtál engem, * jobbod mellett szünet nélkül.

H: Védelmezz engem, Istenem, * hiszen tebenned bízom.

Vagy: Alleluja, alleluja, alleluja.

Mondható a Szekvencia is, lásd 180.

ALLELUJA

Alleluja. 5. szám.

Ezt a napot az Úristen adta, * Örvendjünk és vigadjunk rajta! Zsolt 117, 24 – 5. tónus.

Alleluja.

EVANGÉLIUM Mt 28, 8-15

Az evangélista két képet tár elénk. Az asszonyokat, akik azzal jönnek a sírhoz, hogy a szeretet művét elvégezzék. Ők tudnak hinni a megjelenés hatása alatt, sőt leborulva hódolnak. A másik kép az őrök bemutatása. Ők is látnak jeleket, de életük beszorulta földi dolgok közé. Nekik a hazugság is megoldás, ha hasznuk van belőle. Ugyanez áll az elvakult főtanácsra is.

+ EVANGÉLIUM Szent Máté könyvéből

Vigyétek hírül testvéreimnek, hogy menjenek Galileába. Ott viszontláthatnak engem.

Abban az időben:

Az asszonyok gyorsan elsiettek a sírtól. Remegve, de nagy örömmel futottak, hogy megvigyék a hírt a tanítványoknak. És íme, egyszerre Jézus jött velük szemben, és megszólította őket: „Üdv nektek!” Ők pedig odasiettek hozzá, leborultak előtte, és átkarolták a lábát. Ekkor Jézus így szólt hozzájuk: „Ne féljetek! Siessetek, vigyétek hírül testvéreimnek, hogy menjenek Galileába, mert ott viszontláthatnak engem.”

Még úton voltak, amikor néhány őr bement a városba, és jelentette a főpapoknak a történteket. Ezek a vénekkel együtt tanácsot tartottak. Úgy határoztak, hogy sok pénzt adnak a katonáknak, és meghagyják nekik: „Mondjátok azt, hogy éjnek idején, amíg mi aludtunk, odajöttek a tanítványai, és ellopták a holttestet. Ha tudomást szerez róla a helytartó, mi majd megnyugtatjuk, és kimentünk benneteket.” Azok elfogadták a pénzt, és úgy tettek, ahogy meghagyták nekik. Ez a szóbeszéd mind a mai napig el van terjedve a zsidók között.

Ezek az evangélium igéi.

Húsvét 2. vasárnapja

OLVASMÁNY ApCsel 2, 42-47

Itt rövid leírást kapunk a jeruzsálemi keresztény közösség életérői s a szerző az Egyház eszményi képét vázolja fel. Az összetartó erő az apostolok tanítása, illetve az abból fakadó hit továbbá az a tudat hogy az apostolokon keresztül a Krisztusra épült Egyház tagjai lettek, s ez jogot ad a kenyértöréshez, az áldozati lakomához és a közösségi imához. Bár még e járnak a jeruzsálemi templomba, de már fel lehet ismerni az önálló Egyházat.

OLVASMÁNY az Apostolok Cselekedeteiből

A hívek mind összetartottak, és közös volt mindenük.

A jeruzsálemi hívek állhatatosan kitartottak az apostolok tanításában és közösségében, a kenyértörésben és az imádságban. Szent félelem töltött el mindenkit, mert az apostolok révén sok csoda történt és sok jel adatott. A hívek mind összetartottak, és közös volt mindenük. Birtokaikat eladták, és az árát szétosztották azok között, akik szükséget szenvedtek. Mindennap összegyűltek a templomban egy szívvel-lélekkel. A kenyeret házaknál törték meg. Örömmel és tiszta szívvel vették magukhoz az ételt. Dicsőítették Istent, és az egész nép szerette őket. Az Úr pedig naponként vezetett hozzájuk olyanokat, akik hagyták, hogy megmentsék őket.

Ez az Isten igéje.

VÁLASZOS ZSOLTÁR 117, 2-4. 13-15. 22-24

6. tónus.

Válasz: Adjatok hálát az Úrnak, mert jó, * mivel irgalma örökké megmarad.

Vagy: Alleluja, alleluja, alleluja. Vö. 6. szám.

Előénekes: Mondja Izrael háza, hogy jó az Isten, * mivel irgalma örökké megmarad.

Mondja Áron papi háza is, * mivel irgalma örökké megmarad.

Mondják, akik félik az Urat, * mivel irgalma örökké megmarad.

Hívek: Adjatok hálát az Úrnak, mert jó, * mivel irgalma örökké megmarad.

Vagy: Alleluja, alleluja, alleluja.

E: Nekem jöttek, ütlegeltek, hogy elessem, * de az Úr megsegített.

Az Úr erősségem és dicsőségem, * ő lett az én szabadítóm.

Az igazak sátra * örömujjongástól és énektől hangos.

H: Adjatok hálát az Úrnak, mert jó, * mivel irgalma örökké megmarad.

Vagy: Alleluja, alleluja, alleluja.

E: A kő, amelyet az építők félredobtak, * íme, az vált szegletkővé.

Mindezt az Úr vitte végbe, * csodálatra méltó a mi szemünkben.

Ezt a napot az Úristen adta: * örvendjünk és vigadjunk rajta.

H: Adjatok hálát az Úrnak, mert jó, * mivel irgalma örökké megmarad.

Vagy: Alleluja, alleluja, alleluja.

SZENTLECKE 1 Pét 1, 3-9

Péter azokhoz intézi szavait, akik Kisázsióban üldözésnek voltak kitéve. Hivatkozik Isten irgalmára és erejére, amely megmutatkozott Krisztus feltámadásában, s nekik is megadja a reményt, hogy el nem múló örökség vár rájuk. Ezzel a tudattal el lehet viselni a megpróbáltatásokat. A remény az öröm forrása.

SZENTLECKE Szent Péter apostol első leveléből

Jézus Krisztusnak a halálból való feltámadása élő reményre teremtett újjá bennünket.

Testvéreim! Áldott legyen az Isten, a mi Urunk Jézus Krisztus Atyja, aki nagy irgalmasságával, Jézus Krisztusnak a halálból való feltámadása által, élő reményre teremtett újjá bennünket, hogy a mennyben romolhatatlan, szeplőtelen és el nem hervadó örökség várjon rátok. Isten hatalma megőrzött titeket a hitben az örök üdvösségre, amely készen áll, hogy az utolsó időben megnyilvánuljon.

Örüljetek tehát, akkor is ha most egy kicsit szomorkodnotok kell, mert különféle kísértések érnek benneteket, hogy kipróbált hitetek, mely értékesebb a tűzpróbát kiállott veszendő aranynál, Jézus Krisztus megjelenésekor méltó legyen a dicséretre, a dicsőségre és a tiszteletre. Mivel szeretitek Krisztust, bár nem láttátok, és hisztek benne, noha nem találkoztatok vele, amikor eléritek hitetek célját, lelketek üdvösségét, – a megdicsőültek kimondhatatlan örömével fogtok ujjongani.

Ez az Isten igéje.

Mondható a Szekvencia is, lásd 180.

ALLELUJA

Alleluja. 5. szám.

Jézus mondja: + „Most már hiszel, Tamás, mert láttál engem. * Boldogok, akik nem láttak, és mégis hittek.” Jn 20, 29 – 5. tónus.

Alleluja.

EVANGÉLIUM Jn 20, 19-31

A feltámadt Krisztus első adománya a bűnbocsánat meghirdetése, s ezzel az Atya irgalmának jelét állandósítja az Egyházban. Azt a küldetést adja át nekik, amit ő kapott az Atyától. Az Egyház a Szentlélek erejében hirdeti majd a bűnbocsánatos: Ugyanakkor Krisztus úgy is jelen lesz, mint aki a gyenge ember hitét erősíti. Amilyen türelmes és leereszkedő volt Tamással szemben, ugyanúgy osztogatja megvilágosító kegyelmét azoknak is, akik nem látnak, de hisznek az apostolok tanúsága alapján. A végső cél az, hogy benne felismerjük Urunkat, Istenünket.

+ EVANGÉLIUM Szent János könyvéből

Nyolc nap múlva eljött Jézus.

Amikor a hét első napján (Húsvétvasárnap) beesteledett, Jézus megjelent a tanítványoknak ott, ahol együtt voltak, pedig a zsidóktól való félelmükben zárva tartották az ajtót. Belépett és így szólt hozzájuk: „Békesség nektek!” Miután ezt mondta, megmutatta nekik a kezét és az oldalát. Az Úr láttára öröm töltötte el a tanítványokat.

Jézus megismételte: „Békesség nektek! Amint engem küldött az Atya, úgy küldelek én is titeket.” E szavak után rájuk lehelt és így folytatta: „Vegyétek a Szentlelket! Akinek megbocsátjátok bűneit, az bocsánatot nyer, s akinek nem bocsátjátok meg, az nem nyer bocsánatot.”

A tizenkettő közül az egyik, Tamás, vagy melléknevén Iker, nem volt velük, amikor Jézus megjelent nekik. Később a tanítványok elmondták neki: „Láttuk az Urat.” De ő így szólt: „Hacsak nem látom kezén a szegek nyomát, ha nem érintem ujjaimat a szegek helyéhez, és nem tapintom meg kezemmel oldalát, én nem hiszem!”

Nyolc nap múlva ismét együtt voltak a tanítványok. Tamás is ott volt velük. Ekkor újra megjelent Jézus, bár az ajtó zárva volt. Belépett és köszöntötte őket: „Békesség nektek!” Tamásnak pedig ezt mondta: „Nyújtsd ide az ujjadat és nézd a kezemet! Nyújtsd ki a kezedet és érintsd meg oldalamat! Ne légy hitetlen, hanem hívő!” Tamás így válaszolt: „Én Uram, én Istenem!” Jézus ezt mondta neki: „Most már hiszel, Tamás, mert láttál engem. Boldogok, akik nem láttak, és mégis hisznek!”

Jézus még sok más csodajelet is művelt tanítványai szeme láttára, de azok nincsenek megírva ebben a könyvben. Ezeket viszont megírták, hogy higgyétek: Jézus a Messiás, az Isten Fia, és hogy a hit által életetek legyen benne.

Ezek az evangélium igéi.

Húsvét 3. vasárnapja

OLVASMÁNY ApCsel 2, 14. 22-28

Péter pünkösdi beszédének igazi tartalma a Jézus feltámadásáról szóló tanúskodás. A Szentlélek elküldése is annak bizonyítéka, hogy ő él és az Atyánál van. A Szentlélek megvilágosító hatása alatt az apostolok megértik a régi jövendöléseket is. Itt Péter a 16-ik zsoltárt magyarázza. Ennek hatása alatt látják, hogy Jézusnak, az igaznak az élete olyan volt, hogy azt a sír nem nyelhette el. Igazában földi működése közben is Atyjával volt.

OLVASMÁNY Az Apostolok Cselekedeteiből

Lehetetlen volt, hogy a halál fogva tartsa.

Pünkösd napján Péter a tizenegy kíséretében előlépett, és hangos szóval így beszélt:

„Zsidó férfiak és Jeruzsálem egész népe! Figyeljetek és hallgassátok meg szavamat! Izraelita férfiak, fontoljátok meg e dolgokat!

A názáreti Jézust az Isten igazolta előttetek, amikor, mint tudjátok, általa hatalmas csodákat és jeleket vitt végbe köztetek. Ezt az embert ti az Isten előre elhatározott terve szerint kiszolgáltattátok, és gonosz kezek által keresztre feszítettétek, majd megöltétek. Isten azonban feloldotta a halál bilincseit és feltámasztotta őt. Lehetetlen is volt, hogy a halál fogva tartsa, hiszen Dávid így jövendölt róla:

Szemem előtt az Úr mindenkoron,

ő áll jobbomon, meg nem inoghatok.

Örvend a szívem, az ajkam énekel,

és testem is békében nyugszik el.

Lelkemet a holtak honában nem hagyod,

hogy Szented romlást lásson, nem akarod.

Az élet útját mutatod meg nekem,

színed előtt örülni gyönyörűségem.”

Ez az Isten igéje.

VÁLASZOS ZSOLTÁR 15, 1-2a és 5. 7-8. 9-10. 11

1 D 2 tónus.

Válasz: Az élet útját * mutatod, Uram, nékem. Vö. 11 a. vers.

Vagy: Alleluja, alleluja, alleluja.

Előénekes: Istenem, oltalmazz engem, mert benned bíztam! *

Azt mondom Uramnak: „Istenem te vagy nékem.”

Isten az én osztályrészem és sorsom kelyhe: * örökségemet tőle várom.

Hívek: Az élet útját * mutatod, Uram, nékem.

Vagy: Alleluja, alleluja, alleluja.

E: Áldom az Urat, mert tanácsot adott nekem, * éjjel-nappal erre tanít szívem mélye.

Mindenkor Istent tartom szemem előtt; * jobbomon ő áll, semmitől sem félek.

H: Az élet útját * mutatod, Uram, nékem.

Vagy: Alleluja, alleluja, alleluja.

E: Örvend a szívem, és dalt zeng a lelkem, * sőt testem is megnyugszik bízva.

Mert nem hagyod lelkem az alvilág mélyén, * és testemnek romlás nem árthat.

H: Az élet útját * mutatod, Uram, nékem.

Vagy: Alleluja, alleluja, alleluja.

E: Megmutatod nekem az élet útját, * és a végtelen boldogságot, midőn szent orcád látom.

Gyönyörűségre hívtál engem, * jobbod mellett szünet nélkül.

H Az élet útját * mutatod, Uram, nékem.

Vagy: Alleluja, alleluja, alleluja.

SZENTLECKE 1 Pét 1, 17-21

A húsvéti események a hit lényegéhez tartoznak. Az Atya örök terve az volt, hogy Krisztus az idők te fességében megjelenjen mint szent és hibátlan áldozati bárány és vérével megtisztítson bűneinktől. Műve befejeztével az Atya megdicsőítette, s tőle kapjuk a hit kegyelmét meg a reményt. Megváltottságunkat életünkkel is igazolni kell.

SZENTLECKE Szent Péter apostol első leveléből

Krisztusnak, a szeplőtelen báránynak drága vére váltott meg titeket.

Szeretteim! Szent félelemmel éljetek földi zarándoklástok idején, ha Atyának hívjátok őt, aki személyválogatás nélkül ítélkezik kinek-kinek tettei szerint.

Hiszen tudjátok jól, hogy nem veszendő ezüstön vagy aranyon váltottak meg titeket az atyáitok által rátok hagyott, értéktelen életformától, hanem Krisztusnak, a hibátlan és szeplőtelen báránynak drága vére árán. Őt Isten előre kiválasztotta már a világ teremtése előtt, de csak az utolsó időkben jelent meg, miattatok. Általa hisztek Istenben, aki feltámasztotta őt a halottak közül, és megdicsőítette, hogy higgyetek és reméljetek Istenben.

Ez az Isten igéje.

ALLELUJA

Alleluja. 6. szám.

Urunk Jézus, tárd fel az Írások értelmét, * hadd lángoljon a szívünk, midőn tanítasz minket! Lk 24, 32 – 6. tónus.

Alleluja.

EVANGÉLIUM Lk 24, 13-35

Itt megtaláljuk az utalást arra, hogy a nagypéntek mennyire tanácstalanságba döntötte a tanítványokat, s hogy ők igazában földi ország alapítását várták. Jézus itt feltárja az Ószövetség igazi értelmét, amely arra vonatkozik, hogy a Messiás engesztelő áldozatával bűnbocsánatot és örök életet hoz. A szöveg utal arra is, hogy a tanítványok a kenyértörésben ismerik fel Jézust. Ez jele annak, hogy az Eukarisztia ünneplése lesz az Egyház hitének legerősebb kinyilvánítása: hittel valljuk feltámadását, amíg el nem jön.

+ EVANGÉLIUM Szent Lukács könyvéből

Amikor a kenyeret megtörte, felismerték.

Húsvétvasárnap ketten a tanítványok közül egy Emmausz nevű faluba mentek, amely ,Jeruzsálemtől hatvan stádiumra (két-három óra járásnyira) fekszik. Útközben megbeszélték egymás között mindazt, ami történt. Míg beszélgettek és vitatkoztak, egyszerre maga Jézus közeledett feléjük, és hozzájuk szegődött. Ők azonban nem ismerték meg őt, mert látásukban akadályozva voltak. Jézus megkérdezte őket: „Milyen dolgokról beszélgettetek egymással útközben?” Erre szomorúan megálltak és egyikük, akit Kleofásnak hívtak, ezt válaszolta neki: „Te vagy talán az egyetlen idegen Jeruzsálemben, aki nem tudja, mi történt ott ezekben a napokban?”

Ő megkérdezte: „Miért, mi történt?” Azok ezt felelték: „A názáreti Jézus esete, aki szóban és tettben nagyhatású próféta volt Isten és az egész nép előtt. Főpapjaink és elöljáróink kiszolgáltatták őt, hogy halálra ítéljék, és keresztre feszítsék. Pedig mi azt reméltük, hogy ő váltja meg Izraelt. Azóta, hogy ezek történtek, már három nap telt el, és néhány hozzánk tartozó asszony megzavart bennünket. Hajnalban a sírnál voltak, de nem találták ott a holttestét. Azzal a hírrel tértek vissza, hogy angyalok jelentek meg nekik, akik azt állították, hogy él. Közülünk néhányan el is mentek a sírhoz, és úgy találtak mindent, ahogyan az asszonyok mondták, őt magát azonban nem látták.

Jézus erre így szólt: „Ó, ti oktalanok, késedelmes szívűek! Képtelenek vagytok hinni abban, amit a próféták jövendöltek! Hát nem ezeket kellett elszenvednie a Messiásnak, hogy bemehessen dicsőségébe?” Aztán Mózesen kezdve valamennyi prófétából megmagyarázta, ami az Írásokban őróla szól.

Közben odaértek a faluhoz, ahová tartottak. Úgy tett, mintha tovább akarna menni. De azok marasztalták és kérték: „Maradj velünk, mert esteledik, és lemenőben már a nap.” Betért tehát, hogy velük maradjon. Amikor asztalhoz ültek, kezébe vette a kenyeret, áldást mondott, megtörte, és odanyújtotta nekik. Erre megnyílt a szemük, és fölismerték De ő eltűnt előlük

Akkor azt mondták egymásnak: „Ugye lángolt a szívünk, amikor útközben beszélt hozzánk, és kifejtette az Írásokat?”

Még abban az órában útrakeltek és visszatértek Jeruzsálembe. Ott egybegyűlve találták a tizenegyet és társaikat. Azok ezzel fogadták őket: „Valóban feltámadt az Úr, és megjelent Simonnak!” Erre ők is elbeszélték, mi történt az úton, és hogyan ismerték fel Jézust a kenyértörésben.

Ezek az evangélium igéi.

Húsvét 4. vasárnapja

OLVASMÁNY ApCsel 2, 14a. 36-41

Péter arról tanúskodik, hogy Jézus valódi értelemben volt Messiás: Isten igazolta őt a feltámadásban. Kereszthalála tehát nem az elvetettség jele volt, hanem igazi áldozat a világ bűneiért. Az ember akkor részesedik megváltói kegyelmében, ha hisz benne, bűnbánatot tart és megkeresztelkedik. Ez az üzenet mindenkinek szól: az ószövetségi népnek és azoknak is, akik eddig távol jártak Istentől, vagyis a pogányoknak is.

OLVASMÁNY az Apostolok Cselekedeteiből

Isten Úrrá és Messiássá tette Jézust.

Pünkösd napján Péter a tizenegy (apostol) kíséretében előlépett és hangos szóval így beszélt:

„Tudja meg Izrael egész háza teljes bizonyossággal, hogy Isten azt a Jézust, akit ti keresztre feszítettetek, Úrrá és Messiássá tette!”

E szavak hallatára fájdalom járta át a szívüket, és megkérdezték Pétert meg a többi apostolt: „Mit tegyünk hát, emberek, testvérek?” Péter azt felelte: „Tartsatok bűnbánatot, és keresztelkedjék meg mindegyiktek Jézus Krisztus nevében bűneitek bocsánatára. Akkor elnyeritek a Szentlélek ajándékát. Az ígéret ugyanis nektek és gyermekeiteknek szól, és mindazoknak, akik távol vannak ugyan, de a mi Urunk, Istenünk hívja őket.” Még más szavakkal is biztatta és buzdította őket: „Engedjétek, hogy kimentsünk benneteket ebből a romlott nemzedékből!”

Erre azok, akik hajlottak szavára, megkeresztelkedtek. Aznap mintegy háromezer lélek tért meg.

Ez az Isten igéje.

VÁLASZOS ZSOLTÁR 22, 1-3a. 3b-4. 5. 6

9. tónus.

Válasz: Az Úr nékem pásztorom, * ínséget nem kell látnom. Vö. 1. vers.

Vagy: Alleluja, alleluja, alleluja. 1. szám.

Előénekes: Az Úr nékem pásztorom: * ínséget nem kell látnom.

Zöldellő mezőkön terelget engem, * csendes vizekhez vezet, és lelkemet felüdíti.

Hívek: Az Úr nékem pásztorom, * ínséget nem kell látnom.

Vagy: Alleluja, alleluja, alleluja.

E: Az igazság ösvényén vezet engem, * ahogyan ő megígérte.

A halál sötét völgyében sem félek, mert ott vagy vélem, * biztonságot ad vessződ és pásztorbotod.

H: Az Úr nékem pásztorom, * ínséget nem kell látnom.

Vagy: Alleluja, alleluja, alleluja.

E: Számomra asztalt terítettél, * hogy üldözőimet szégyen érje.

Fejemen illatos olaj csillog, * serlegem megtöltöd bőkezűen.

H: Az Úr nékem pásztorom, * ínséget nem kell látnom.

Vagy: Alleluja, alleluja, alleluja.

E: Jóságod és irgalmad nyomon követ * életemnek minden napján.

Otthonom lesz az Isten háza, * mindörökké szünet nélkül.

H: Az Úr nékem pásztorom, * ínséget nem kell látnom.

Vagy: Alleluja, alleluja, alleluja.

SZENTLECKE 1 Pét 2, 20b-25

Péter itt két gondolattal jelzi megváltásunkat. Az első az, hogy Krisztus mint áldozati bárány vállalta értünk az engesztelő áldozatot. A rosszat, a szidalmazást, a durvaságot nem viszonozta, hanem rábízta magát az igazságos Bíróra. Vezeklése és engedelmessége megdicsőítette az Atyát, ezért nekünk is megadja a kegyelmet, hogy elforduljunk a bűntől és az igazságnak éljünk. A másik gondolat az, hogy Krisztus nélkül olyanok volnánk, mint a juhok pásztor nélkül. Ő azonban Egyházán keresztül magához kapcsol és védelmez.

SZENTLECKE Szent Péter apostol első leveléből

Megtértetek lelketek Pásztorához.

Szeretteim! Ha a jót teszitek és türelmesen szenvedtek, az kedves az Isten előtt. Hiszen erre kaptatok meghívást, mert Krisztus is szenvedett értünk, példát hagyva nektek, hogy a nyomában járjatok: „Bűnt nem követett el, s hamisság nem volt a szájában.”

Amikor szidalmazták, nem viszonozta a szidalmat; amikor szenvedett, nem fenyegetőzött, hanem rábízta magát az igazságos Bíróra. Vétkeinket saját testében fölvitte a keresztfára, hogy meghaljunk a bűnöknek, és az igazságnak éljünk. Az ő sebei szereztek számotokra gyógyulást.

Olyanok voltatok ugyanis, mint a tévelygő juhok, de most megtértetek lelketek Pásztorához és oltalmazójához.

Ez az Isten igéje.

ALLELUJA

Alleluja. 8. szám.

Jézus mondja: + „Én vagyok a jó Pásztor. * Ismerem juhaimat, és juhaim ismernek engem. Jn 10, 14 8 – G. tónus.

Alleluja.

EVANGÉLIUM Jn 10, 1-10

A pásztor és a nyáj képe az Ószövetségben Isten és a nép kapcsolatát jelzi. Krisztus itt több hasonlatot használ. Először jelzi, hogy ő nyíltan és jogosan közeledik az emberekhez, mert a nyájat magáénak vallja. Nyíltan tanít, övéi megismerik a hangját Ő az Atyától kijelölt igazi pásztor. De őmellette szükség van más pásztorokra is. Ezek csak akkor igaziak, ha rajta keresztül, az ő megbízásából közelednek. Az Egyházban minden hivatal és minden kegyelem őrá megy vissza.

+ EVANGÉLIUM Szent János könyvéből

Én vagyok a juhok kapuja.

Abban az időben így szólt Jézus:

„Bizony, bizony, mondom nektek: Aki nem a kapun megy be a juhok aklába, hanem máshol, az tolvaj és rabló. Aki viszont az ajtón megy be, az a juhok pásztora. Az őr ajtót nyit neki, a juhok pedig hallgatnak szavára. Nevükön szólítja juhait, és kivezeti őket. Miután mind kivezette, előttük halad, és a juhok követik, mert ismerik a hangját. Az idegent nem követik, sőt elfutnak tőle, mert az idegen hangját nem ismerik.”

Jézus ezt a hasonlatot mondta nekik, de ők nem értették meg, hogy miről beszél.

Jézus ezért így folytatta: „Bizony, bizony, mondom nektek: Én vagyok az ajtó a juhok számára. Akik előttem jöttek, azok tolvajok és rablók. Nem is hallgattak rájuk a juhok. Én vagyok az ajtó: aki rajtam keresztül megy be, az üdvözül, ki- és bejár, s legelőre talál. A tolvaj csak azért jön, hogy lopjon, öljön és pusztítson. Én azért jöttem, hogy életük legyen, és bőségben legyen.”

Ezek az evangélium igéi.

Húsvét 5. vasárnapja

OLVASMÁNY ApCsel 6, 1-7

Az Egyházat kezdettől fogva Krisztus szava szerint kellett berendezni. A jeruzsálemi közösségben voltak olyanok, akik az ősi lakosságból tértek meg, s olyanok is, akik a tartományokból vándoroltak vissza, s akik inkább görögül beszéltek, nem arámul, s ezeknek már a zsidóságban külön zsinagógájuk volt A belőlük lett keresztények úgy látták, hogy a hozzájuk tartozó szegények és rászorulók nem részesülnek egyenlő elbánásban az alamizsnaosztásnál. Az apostolok ezért választanak ki hét diakónus szolgát, és rájuk bízzák az Egyház szociális ügyeit Ők maguk vigyáznak arra, hogy az evangélium hirdetése semmilyen ok miatt ne szenvedjen kárt.

OLVASMÁNY az Apostolok Cselekedeteiből

Kiválasztottak hét jó hírben álló, Szentlélekkel eltelt férfit.

Azokban a napokban, amikor a tanítványok száma már megnövekedett, zúgolódás támadt a görögök közt a zsidók ellen, hogy a mindennapi alamizsnaosztáskor az ő özvegyeiket háttérbe szorítják. Ezért a Tizenkettő összehívta a tanítványokat, és így szóltak hozzájuk:

„Nem volna rendjén, hogy elhanyagoljuk Isten igéjét, s az asztal szolgálatát lássuk el. Szemeljetek hát ki magatok közül, testvérek, hét jó hírben álló, Lélekkel eltelt bölcs férfit, akiket megbízhatunk ezzel a feladattal. Mi pedig majd az imádságnak és az ige szolgálatának szenteljük magunkat.”

Tetszett a javaslat az egész közösségnek, és kiválasztották Istvánt, ezt a hittel és Szentlélekkel eltelt férfit, aztán Fülöpöt és Prohóruszt, Nikánort és Timont, Parmenászt és Miklóst, az antióchiai prozelitát. Az apostolok elé állították őket, azok pedig imádkoztak felettük, és rájuk tették kezüket.

És az Isten igéje tovább terjedt, úgyhogy a tanítványok száma igen megnőtt Jeruzsálemben. Még a papok közül is tömegesen hódoltak meg a hitnek.

Ez az Isten igéje.

VÁLASZOS ZSOLTÁR 32, 1-2. 4-5. 18-19

5. tónus.

Válasz: Kegyes szemed legyen rajtunk, * tebenned van bizodalmunk. Vö. 22. vers.

Vagy: Alleluja. 5. szám.

Előénekes: Örvendezzetek, igazak, az Úrban, * a szentekhez dicséret illik.

Dicsérjétek az Urat citerával, * tízhúrú hárfán zengjetek néki.

Hívek: Kegyes szemed legyen rajtunk, * tebenned van bizodalmunk.

Vagy: Alleluja.

E: Sziklaszilárd az Úr igéje, * minden tettét hűség vezeti.

Az igazlelkűséget és a törvényt szereti, * telve van a föld az Úr irgalmával.

H: Kegyes szemed legyen rajtunk, * tebenned van bizodalmunk.

Vagy: Alleluja.

E: Az istenfélőkre ügyel az Úr szeme, * akik bíznak az ő irgalmában.

Megmenti lelküket a haláltól, * és táplálja őket éhínség idején.

H: Kegyes szemed legyen rajtunk, * tebenned van bizodalmunk.

Vagy: Alleluja.

SZENTLECKE 1 Pét 2, 4-9

Péter itt az Egyházat úgy jellemzi, mint új templomot, amely élő kövekből épült. Az Atya Krisztust tette meg alapkőnek, s ő az marad akkor is, ha az emberek nem vesznek róla tudomást. A hívők őrá épülnek, vele együtt mutatják be az imádás szellemi áldozatát. Ez az új választott nemzedék, királyi papság, szent törzs, Isten új népe, amely hordozza az üdvösséget a történelemben.

SZENTLECKE Szent Péter apostol első leveléből

Választott nép, királyi papság vagytok!

Szeretteim! Menjetek az Úrhoz, az élő sziklához, amelyet az emberek ugyan elvetettek, de Isten kiválasztott, és felmagasztalt. Mint élő kövek, épüljetek fel rá lelki házzá, szent papsággá, hogy Istennek tetsző lelki áldozatokat hozzatok Jézus Krisztus által.

Ezért mondja az Írás:

Íme, Sionban kiválasztott, becses szegletkövet helyezek el, és nem vall szégyent, aki hisz benne.

Nektek tehát ő, mivel hisztek benne, a dicsőségetekre válik. A hitetlenekre azonban ez vonatkozik:

A kő, amelyet az építők elvetettek,

szegletkővé lett; a botlás köve és a botrány sziklája. Elbotlanak benne, mert nem fogadták el hittel a tanítást, amelyre meghívást kaptak.

Ti azonban választott nép, királyi papság, szent nemzet, tulajdonul lefoglalt nép vagytok, hogy annak dicsőségét hirdessétek, aki a sötétségből meghívott benneteket az ő csodálatos világosságára.

Ez az Isten igéje.

ALLELUJA

Alleluja. 4. szám.

Jézus mondja: + „Én vagyok az út, az igazság és az élet. * Senki sem jut Atyámhoz, csak általam.” Jn 14, 6 – 4g tónus.

Alleluja.

EVANGÉLIUM Jn 14, 1-12

A tanítványok szomorúak, mert Jézus bejelenti távozását. De vigasztalódnak azon, hogy mesterük az Atyához megy és helyet készít számukra. Ott nem egyszerűen várni fogja övéit, hanem értük jön, maga vezeti őket az örök élet útján. Ő az út, az igazság, az élet, azért az üdvösség csak rajta keresztül érhető el. Az Egyház ezért tartja kötelességének, hogy mindenütt hirdesse az evangéliumot és mindenkiért imádkozzon.

+ EVANGÉLIUM Szent János könyvéből

Én vagyok az út, az igazság és az élet.

Abban az időben Jézus így szólt tanítványaihoz:

„Ne nyugtalankodjék a szívetek! Higgyetek az Istenben, és bennem is higgyetek. Atyám házában sok hely van. Ha nem így lenne, mondtam volna-e: Elmegyek és helyet készítek nektek? Ha majd elmegyek és helyet készítek nektek, ismét eljövök, és magammal viszlek titeket, hogy ti is ott legyetek, ahol én vagyok. Hiszen ismeritek az utat oda, ahova én megyek!”

Ekkor Tamás így szólt: „Uram, mi nem tudjuk, hogy hova mégy; hogyan ismerhetnénk hát az utat?” Jézus ezt felelte: „Én vagyok az út, az igazság és az élet. Senki sem juthat el az Atyához, csak általam. Ha engem ismernétek, Atyámat is ismernétek. De mostantól fogva ismeritek őt, és látjátok.”

Fülöp megjegyezte: „Uram, mutasd meg nekünk az Atyát, és ez elég nekünk!” Jézus így válaszolt: „Már olyan régóta veletek vagyok, és nem ismersz engem, Fülöp? Aki engem lát, az látja az Atyát is. Hogyan mondhatod hát: Mutasd meg nekünk az Atyát? Nem hiszed talán, hogy én az Atyában vagyok s az Atya énbennem? A szavakat, amelyeket hozzátok intézek, nem magamtól mondom, és a tetteket is Atyám cselekszi, aki bennem van. Higgyétek el, hogy én az Atyában vagyok, és az Atya énbennem. Ha másért nem, legalább a tetteimért higgyétek!

Bizony, bizony mondom nektek: Aki hisz bennem, ugyanazokat a tetteket fogja végbevinni, amelyeket én cselekszem, sőt még nagyobbakat is tehet azoknál, mert én az Atyához megyek.”

Ezek az evangélium igéi.

Húsvét 6. vasárnapja

OLVASMÁNY ApCsel 8, 5-8. 14-17

A jeruzsálemi keresztények üldözése előmozdította az Egyház terjedését. A szerző Szamariát külön kiemeli, mert az volt az átmenet a pogányok felé. Ők nem éltek vallási közösségben a zsidókkal, de Isten arra méltatta őket, hogy csodák kíséretében győződjenek meg az evangélium igazságáról. Fülöp diakónus tanít és keresztel, de a Szentlelket az apostolok közlik kézrátétellel (bérmálás). Ők biztosítják a jeruzsálemi Egyházzal való közösséget is.

OLVASMÁNY az Apostolok Cselekedeteiből

Rájuk tették a kezüket, s azok megkapták a Szentlelket.

Abban az időben:

Fülöp elment Szamaria városába, és hirdetni kezdte Krisztust. A nép, hallva és látva a csodákat, amelyeket végbevitt, feszült figyelemmel hallgatta. A tisztátalan lelkek ugyanis nagy kiáltással eltávoztak sok megszállottból, és sok béna meg sánta meggyógyult. Nagy lett az öröm abban a városban.

Amikor a Jeruzsálemben maradt apostolok meghallották, hogy Szamaria befogadta az Isten szavát, elküldték hozzájuk Pétert és Jánost. Mikor megérkeztek, imádkoztak értük, hogy szálljon le rájuk a Szentlélek. Mert addig még nem szállt le rájuk, csak meg voltak keresztelve Urunk Jézus nevében. Rájuk tették tehát a kezüket, és azok megkapták a Szentlelket.

Ez az Isten igéje.

VÁLASZOS ZSOLTÁR 65, 1-3a. 4-5. 6-7a. 16 és 20

10. tónus.

Válasz: Minden föld Istent dicsérje! Vö. 1. vers. 13. dallam.

Vagy: Alleluja, alleluja. 10. szám.

Előénekes: Minden föld dicsérje az Istent, * dicső nevének zsoltárt zengjetek.

Magasztaló énekkel mondjátok Istennek: * „Mily csodásak a te műveid!”

Hívek: Minden föld Istent dicsérje!

Vagy: Alleluja, alleluja.

E: Az egész föld imádjon és magasztaljon téged, * nevedet zsoltárral dicsérje.

Jöjjetek, és lássátok Isten műveit, * csodálatos, amit az emberekért végbevitt.

H: Minden föld Istent dicsérje!

Vagy: Alleluja, alleluja.

E: Szárazfölddé tette a tengert, * gyalogszerrel keltek át a vízen.

Örvendezzünk tehát őbenne, * mert hatalmával uralkodik mindörökké.

H: Minden föld Istent dicsérje!

Vagy: Alleluja, alleluja.

E: Jertek ide mind, és halljátok, + kik félitek az Istent, * elmondom, mily nagy dolgot tett vélem.

Áldott legyen az Isten, aki nem vetette el imámat, * és nem vonta meg tőlem irgalmát.

H: Minden föld Istent dicsérje!

Vagy: Alleluja, alleluja.

SZENTLECKE 1 Pét 3, 15-18

A keresztény hívő abban különbözik a pogánytól, hogy van reménye, s tudja, hogy jövője az Isten kezében van. Élete kegyelmileg hozzá van kapcsolva a feltámadt Krisztushoz, ezért a szenvedésben sem veszti el bizalmát. Reményét másoknak is meg tudja magyarázni.

SZENTLECKE Szent Péter apostol első leveléből

Test szerint ugyan megölték Jézust, de a Lélek szerint életre kelt.

Szeretteim! Urunkat, Krisztust szentül tiszteljétek szívetekben! Legyetek mindig készen arra, hogy mindenkinek válaszolni tudjatok, aki csak kérdezi, mi az alapja reményeteknek. De ezt szelíden, tiszteletteljesen és jó lelkiismerettel tegyétek, hogy akik Krisztusban való szép életetek miatt gyaláznak titeket, szégyenben maradjanak rágalmaikkal.

Jobb ugyanis, ha inkább jótetteitekért szenvedtek, mikor ez az Isten akarata, mintsem gonoszságaitokért. Mert Krisztus is meghalt egykor a bűnök miatt, az Igaz a bűnösökért, hogy Istenhez vezessen minket. Test szerint ugyan megölték őt, de a Lélek szerint életre kelt.

Ez az Isten igéje.

ALLELUJA

Alleluja. 8. szám.

Jézus mondja: + „Aki szeret engem, megfogadja szavamat. * Atyám is szeretni fogja, és hozzá költözünk. Jn 14, 23 – 8 G. tónus.

Alleluja.

EVANGÉLIUM Jn 14, 15-21

Az evangélista itt rámutat a keresztény élet tartalmára. A Jézus iránt való szeretet nem érzelem, hanem tanításának követése. Ez sem saját erőnkből történik, hanem a Szentlélek segítségével, akit Jézus az Atyától küld el, mint „másik vigasztalót. „ Ő az Igazság Lelke, ezért az igazság útján vezet, s mivel ő az Atya és a Fiú szeretetének kifejezője, azért bennünket is az Atyához kapcsol, mint fogadott gyermekeket. Ezért nem érezzük árvának magunkat A nagy ígéret az, hogy aki szereti Krisztust, azt az Atya is szeretni fogja.

+ EVANGÉLIUM Szent János könyvéből

Kérni fogom az Atyát, és más Vigasztalót ad majd nektek.

Abban az időben Jézus így szólt tanítványaihoz:

Ha szerettek engem, tartsátok meg parancsaimat. Én pedig kérni fogom az Atyát, és ő más Vigasztalót ad majd nektek: az Igazság Lelkét, aki örökre veletek marad. A világ nem kaphatja meg, mert nem látja és nem ismeri. De ti ismeritek őt, mert veletek marad és bennetek lakik.

Nem hagylak árván titeket: visszajövök hozzátok. Rövid idő, és már nem lát engem a világ. Ti azonban láttok, mert én élek, és ti is élni fogtok.

Azon a napon megtudjátok majd, hogy én Atyámban vagyok, ti énbennem, én pedig tibennetek. Aki ismeri és teljesíti parancsaimat, az szeret engem. Aki pedig szeret engem, azt Atyám is szereti, én is szeretni fogom, és én megmutatom neki magamat.

Ezek az evangélium igéi.

Urunk mennybemenetele

OLVASMÁNY ApCsel 1, 1-1 1

Lukács Jézus mennybemenetelét úgy írja le, mint a hit tárgyát. Az apostolok csak azt tapasztalják meg, hogy Jézus megjelenik és felemelkedik, a többi már az angyali közlésbe tartozik. Az ószövetségi teofániáknál a felhő egyszerre jelzi Isten közelségét és rejtettségét. A leírás állítja, hogy teljesedett a jövendölés, amely szerint a Messiás helyet foglal Isten jobbján. Külön hangsúly van azon is, hogy megígéri a Szentlelket, mint felülről jövő erőt, aki majd vezeti az Egyház tanúskodását.

OLVASMÁNY az Apostolok Cselekedeteiből

A szemük láttára fölemelkedett.

Első könyvemben, kedves Teofil, elbeszéltem, mi mindent tett és tanított Jézus egészen addig a napig, amelyen megbízást adott a Szentlélek által kiválasztott apostoloknak, és fölvétetett a mennybe. Szenvedése után sokféleképpen bebizonyította, hogy él: negyven napon át ismételten megjelent nekik, és beszélt az Isten országáról.

Amikor egy alkalommal együtt étkezett velük, megparancsolta nekik, hogy ne hagyják el Jeruzsálemet, hanem várjanak az Atya ígéretére, amelyről, mint mondta, tőlem hallottatok: ,János csak vízzel keresztelt, de ti néhány nap múlva a Szentlélekkel fogtok megkeresztelkedni.” Az egybegyűltek erre megkérdezték: „Uram, most fogod helyreállítani Izrael országát?” Ő azt felelte: „Nem a ti dolgotok, hogy ismerjétek az időpontokat és az alkalmakat. Ezeket az Atya szabta meg a saját tetszése szerint. De amikor leszáll rátok a Szentlélek, erő tölt el benneteket, és tanúim lesztek Jeruzsálemben, egész Júdeában és Szamariában, sőt egészen a föld végső határáig.” Miután ezeket elmondta, a szemük láttára fölemelkedett, és egy felhő elfedte, úgy hogy tovább már nem láthatták.

Miközben feszülten figyelték, hogyan emelkedik az égbe, egyszerre két férfi állt meg mellettük fehér ruhába öltözve, és megszólította őket: „Galileai férfiak! Miért álltok itt égre emelt tekintettel? Ez a Jézus, aki közületek az égbe emelkedett, úgy jön el ismét, ahogyan most szemetek láttára a mennybe ment.”

Ez az Isten igéje.

VÁLASZOS ZSOLTÁR 46, 2-3. 6-7. 8-9

5. tónus.

Válasz: Ujjongás közt ment föl Isten, * az Úr égbe emelkedett harsonaszóval. 6. vers.

Vagy: Alleluja. 5. szám.

Előénekes: Tapsoljatok, nemzetek, mindnyájan, * ujjongjatok Istennek dicsérő szóval.

Mert félelmetes az Úr, a fölséges Isten, * nagy király az egész földön.

Hívek: Ujjongás közt ment föl Isten, * az Úr égbe emelkedett harsonaszóval..

Vagy: Alleluja.

E: Ujjongás közt ment föl Isten, * az Úr égbe emelkedett harsonaszóval.

Zengjetek dalt Istenünknek, zengjetek, * zengjetek dalt királyunknak, zsoltárt zengjetek!

H: Ujjongás közt ment föl Isten, * az Úr égbe emelkedett harsonaszóval..

Vagy: Alleluja.

E: Mivel Isten az egész föld királya, * bölcsességgel neki éneket zengjetek.

Isten országol a nemzetek fölött, * szent trónusán ül az Isten.

H: Ujjongás közt ment föl Isten, * az Úr égbe emelkedett harsonaszóval..

Vagy: Alleluja.

SZENTLECKE Ef 1, 17-23

Az apostol azért imádkozik, hogy a keresztények megkapjak a világosságot hitük értékeléséhez. Meg kell érteni, hogy milyen reményre hívott meg Isten, milyen örökséget szánt nekünk az örök életben, és milyen nagyszerű az ő ereje, amellyel ígéretét megvalósítja. Ezt az erőt bemutatta Jézus feltámasztósában és megdicsőítésében. De amit a fővel megtett, azt megteszi a titokzatos test tagjaíval is.

SZENTLECKE Szent Pál apostolnak az efezusiakhoz írt leveléből

Isten Jézus Krisztust a mennyben jobbjára ültette.

Testvéreim! Urunk ,Jézus Krisztus Istene, a dicsőség Atyja adja meg nektek a bölcsesség és kinyilatkoztatás lelkét, hogy megismerjétek őt! Gyújtson világosságot lelketekben, hogy megértsétek: milyen reményre hívott meg titeket, milyen gazdag az a fenséges örökség, amelyet ő a szenteknek szán, és milyen mérhetetlenül nagy az ő hatalma mirajtunk, hívőkön. Nagyszerű erejét Krisztusban mutatta meg, amikor a halálból feltámasztotta őt, és a mennyben jobbjára ültette. Fölé emelte minden fejedelemségnek, hatalomnak, erőnek és uralomnak, s minden néven nevezendő méltóságnak, nemcsak ezen a világon, hanem az eljövendőben is.

Mindent lába alá vetett, őt magát pedig az egész Egyház fejévé tette: ez az ő teste, és teljessége annak, aki mindent mindenben betölt.

Ez az Isten igéje.

ALLELUJA

Alleluja. 5. szám.

Jézus mondja: + Menjetek, tegyetek tanítványommá minden népet! Én veletek vagyok a világ végéig. Mt 28, 19a. 20b – 5. tónus

Alleluja.

EVANGÉLIUM Mt 28, 16-20

Máté nem azzal zárja könyvét, hogy Jézus hazatért az Atyához, hanem azzal, hogy az Egyházban és az Egyház által meg kell valósulni Krisztus küldetésének. Úgy küldi tanítványait, mint az abszolút hatalom birtokosa. Az apostolok feladata az lesz, hogy az evangélium hirdetésével és a szentségek kiszolgáltatásával az embereket az ő tanítványaivá tegyék, vagyis megvalósítsák az ő követését a földön. Jelenléte pedig annak a biztosítéka lesz, hogy az Egyház az Isten országát fogja terjeszteni.

+ EVANGÉLIUM Szent Máté könyvéből

Én kaptam meg minden hatalmat az égen és a földön.

Abban az időben:

A tizenegy tanítvány elment Galileába, fel arra a hegyre, ahova Jézus rendelte őket. Amikor meglátták őt, leborultak előtte a földre. Egyesek azonban még mindig kételkedtek. Jézus odament hozzájuk, és ezt mondta nekik: „Én kaptam meg minden hatalmat az égen és a földön. Ezért most menjetek el, és tegyetek tanítványommá minden nemzetet! Kereszteljétek meg őket az Atya, a Fiú és a Szentlélek nevében! Tanítsátok meg őket mindannak megtartására, amit parancsoltam nektek! És íme, én veletek vagyok mindennap a világ végéig!”

Ezek az evangélium igéi.

Húsvét 7. vasárnapja

OLVASMÁNY ApCsel 1, 12-14

Jézus mennybemenetele után megkezdődött az Egyház időszaka. A felső terem, ahol összegyűltek, bizonyára az utolsó vacsora színhelye volt Az apostolok nevének felsorolósa mutatja, hogy Jézus már szervezett közösséget hagyott itt s ez volt az Egyház magja De életének kibontakozásához meg kellett várni a Szentlélek e jöveteléi s erre imádsággal készülnek. Az Egyház elsősorban hívő Egyház, amely felülről kapja a természetfölötti ajándékot Mária úgy van a közösségben, mint Jézus anyja és mint az Egyház anyja.

OLVASMÁNY az Apostolok Cselekedeteiből

Egy szívvel, egy lélekkel, állhatatosan imádkoztak.

Miután ,Jézus fölvétetett a mennybe, az apostolok az Olajfák-hegyéről, amely Jeruzsálemtől egy szombatnapi járásra van, visszatértek Jeruzsálembe. Amint megérkeztek, fölmentek az emeleti terembe, ahol együtt szoktak lenni: Péter és János, Jakab és András, Fülöp és Tamás, Bertalan és Máté, Alfeus fia Jakab, a buzgó Simon és Jakab testvére, Júdás. Mindannyian egy szívvel, egy lélekkel, állhatatosan imádkoztak, az asszonyokkal, Máriával, Jézus anyjával és testvéreivel együtt.

Ez az Isten igéje.

VÁLASZOS ZSOLTÁR 26, 1. 4. 7-8a

2. tónus.

Válasz: Hiszem, hogy meglátom az Úr javait, * az élők földjén. 13. vers.

Vagy: Alleluja.

Előénekes: Világosságom és üdvösségem az Úr, * kitől félnék?

Életem oltalmazója az Úr, * kitől rettegnék?

Hívek: Hiszem, hogy meglátom az Úr javait, * az élők földjén.

Vagy: Alleluja.

E: Egyet kérek az Úrtól, + csak egy a vágyam, * hogy az Úr házában lakjam életem minden napján,

hogy élvezhessem az Úr örömét, * és hogy szemlélhessem szent templomát.

H: Hiszem, hogy meglátom az Úr javait, * az élők földjén. Vagy: Alleluja.

E: Uram, halld meg kiáltó szavamat, * könyörülj rajtam, és hallgass meg engem.

Szívem rólad mondta, * „Keressétek az ő arcát”.

H: Hiszem, hogy meglátom az Úr javait, * az élők földjén. Vagy: Alleluja.

SZENTLECKE 1 Pét 4, 13-16

Az Egyház úgy indult el, hogy Jézus művét folytatja, és küzdelmeit, üldöztetését is úgy fogta fel, mint Jézus szenvedésében való részesedést. Ezért jutalma is az lesz, hogy majd osztozik dicsőségében. Az állhatatossághoz az erőfa Szentlélek adja, akit Krisztus küldöttel az Atyától. Az Egyház tehát természetfölötti környezet is az egyes hívő számára.

SZENTLECKE Szent Péter apostol első leveléből

Boldogok vagytok., ha Krisztus nevéért gyaláznak titeket.

Szeretteim! Örvendezzetek, ha részt vehettek Krisztus szenvedéseiben, hogy amikor dicsősége kinyilvánul, akkor is ujjongva örülhessetek. Boldogok vagytok, ha Krisztusért gyaláznak titeket, mert a dicsőség Lelke: az Isten Lelke nyugszik rajtatok. Senki ne szenvedjen azért közületek, mert gyilkos vagy tolvaj, gonosztevő vagy bujtogató. Aki azonban keresztény volta miatt szenved, ne szégyellje ezt, hanem dicsőítse meg Istent a keresztény névvel.

Ez az Isten igéje.

ALLELUJA

Alleluja. 4. szám.

Jézus mondja: + „Nem hagylak árván titeket. * Visszajövök hozzátok, és örül majd szívetek.” Jn 14, 18

Alleluja.

EVANGÉLIUM Jn 17, 1-11a

Az úgynevezett főpapi imában Jézus összefoglalja működésének jelentőségét, továbbá imádkozik apostolaiért és Egyházáért. E jött „az óra”, amikor ki kell mondani az utolsó szavakat, és maradék nélkül meg kell tenni az Atya akaratát. Szenvedését úgy tekinti, hogy ő abban megdicsőíti az Atyát és az Atya is megdicsőíti majd őt Az emberiség megváltása tehát része az Atya és a Fiú párbeszédének. Jézus földi működése is azt célozta, hogy az Atya nevét megismertesse az emberekkel, s ezzel nyitotta meg számukra az utat, hogy az Atya gyermekeivé váljanak, akik életükkel szintén megdicsőítik az Atyát

+ EVANGÉLIUM Szent János könyvéből

Atyám, dicsőítsd meg Fiadat!

Abban az időben:

Jézus az égre emelte tekintetét, és így imádkozott:

Atyám! Elérkezett az óra! Dicsőítsd meg Fiadat, hogy Fiad is megdicsőíthessen téged. Te hatalmat adtál neki minden ember fölött, hogy mindenkinek, akit neki adtál, örök életet adjon. Az örök élet pedig az, hogy megismerjenek téged, az egy igaz Istent, és Jézus Krisztust, akit te küldtél.

Én megdicsőítettelek téged a földön. A feladatot, amelyet rám bíztál, elvégeztem. Most te dicsőíts meg engem, Atyám, ott nálad, azzal a dicsőséggel, melyben részem volt nálad a világ teremtése előtt!

Kinyilatkoztattam nevedet az embereknek, akiket a világból nekem adtál. A tieid voltak, és nekem adtad őket. Tanításodat megtartották. Most már tudják, hogy minden, amit nekem adtál, tőled van. Mert a szavakat, amelyeket nekem adtál, továbbadtam nekik, és ők elfogadták azokat. Biztosan felismerték, hogy tőled jöttem, és hittel elfogadták, hogy te küldtél engem.

Értük könyörgök. Nem a világért könyörgök, hanem azokért, akiket nekem adtál, – mert a tieid ők. Hiszen a tied mindaz, ami az enyém, és minden az enyém, ami a tiéd! – És én megdicsőültem bennük.

Én nem maradok tovább a világban. Ők azonban a világban maradnak, én meg visszatérek hozzád.

Ezek az evangélium igéi.

Pünkösd

Vigília mise

OLVASMÁNY Ter 11, 1-9

Az ember magában hordozza az indíttatást, hogy a hatalmat és a hírnevet minden eszközzel keresse. A Biblia ezt szemlélteti a bábeli torony építésével. Bábelben látható volt Marduk isten temploma hétemeletes tornyával, s a bálványimádás az igaz Isten megtagadása volt: Az ember azonban végül is tehetetlen Istennel szemben, hiszen a gonoszságban sem tud összefogni. A bábeli nyelvzavar ellentéte a Szent lélek adományának, amely arra képesít, hogy minden nyelven hirdessük Isten dicsőségét.

OLVASMÁNY Mózes első könyvéből

A helyet, ahol az Úr összezavarta az egész föld nyelvét, Bábelnek nevezik.

A föld egynyelvű és egyazon beszédű volt. Amikor (Noé leszármazottai) keletről elindultak, Sineár földjén találtak egy síkságot, és ott letelepedtek.

Így szóltak egymáshoz: „Gyertek, csináljunk téglát és égessük ki.” A tégla épületkő gyanánt szolgált, a szurok pedig kötőanyagul. Azután így szóltak: „Rajta, építsünk várost és tornyot, amelynek teteje az égig ér. Szerezzünk nevet magunknak, és ne szóródjunk szét a földön!”

Akkor az Úrleszállt, hogy megnézze a várost és a tornyot, amelyet az emberek építettek. Így szólt: „Íme, egy népet alkotnak és egy nyelvet beszélnek. Ez csak a kezdete tevékenységüknek. Ezután semmi sem lesz lehetetlen, aminek megvalósítását elgondolják. Ezért szálljunk le, és zavarjuk össze nyelvüket, hogy senki ne értse a másik nyelvét!”

Az Úr tehát szétszórta őket onnét az egész földön, s abba kellett hagyniuk a város építését. Ezért nevezik azt Bábelnek, mivel az Úr ott zavarta össze az egész föld nyelvét és onnét szórta szét őket az Úr az egész földön.

Ez az Isten igéje.

Vagy:

OLVASMÁNY Mózes második könyvéből Kiv 19, 3-8a. 16-20b

Az Úr leszállt a Sinai-hegyre, az egész nép előtt.

Amikor a választott nép a Sinai-hegy lábához ért és ott tábort ütött, Mózes elindult Isten elé, az Úr pedig a hegyről így szólt hozzá: „Ezt közöld Jákob házával és hirdesd Izrael fiainak: »Láttátok, mit tettem az egyiptomiakkal és mi módon hoztalak titeket sasszárnyakon ide magamhoz. Ha tehát hallgattok szavamra és megtartjátok szövetségemet, akkor az összes népek között különleges tulajdonommá teszlek benneteket, hiszen az egész föld az enyém. Papi királyságom és szent népem lesztek. Ezeket a szavakat add tudtára Izrael fiainak.”

Mózes elment, összehívta a nép véneit, és közölte velük mindazokat a szavakat, amelyeket az Úr reá bízott. Az egész nép egy szívvel válaszolt: „Mindent megteszünk, amit az Úr parancsolt.”

Harmadnap virradatkor mennydörgés és villámlás tört ki, sötét felhő telepedett a hegyre, és hatalmas harsonazúgás hangzott fel. A táborban az egész nép megremegett. Mózes kivezette a népet a táborból Isten elé, s ők a hegy lábánál helyezkedtek el.

Az egész Sinai-hegyet füst borította be, mivel az Úrtűzben szállt le rá. A füst úgy szállt fel, mint az olvasztókemence füstje, s az egész hegy hevesen megrendült. A trombitaharsogás egyre erősödött. Mózes beszélt, és az Úrfelelt a mennydörgésben. Az Úrleszállt a Sinai-hegyre, a hegy csúcsára és felhívta oda Mózest.

Ez az Isten igéje.

Vagy:

OLVASMÁNY Ezekiel próféta könyvéből 37, 1-14

Ti, kiszáradt csontvázak, éltető leheletet adok belétek, és megelevenedtek.

Az Úr keze megragadott engem, és lelke által az Úr kivezérelt és a völgybe vitt, amely tele volt csontokkal. Körbe vezetett a csontok között mindenfelé. Tömérdek volt belőlük a völgyben és teljesen ki voltak száradva.

Az Úr így szólt hozzám: „Emberfia, életre kelnek még ezek a csontok?” Így feleltem: „Uram, Istenem, te tudod.”

Ekkor így folytatta: ,Jövendölj ezekről a csontokról! Így beszélj: Ti, kiszáradt csontvázak, halljátok az Úr szavát! Ezt üzeni az Úr az Isten ezeknek a csontoknak: Íme, éltető leheletet adok belétek, és megelevenedtek Ellátlak inakkal és húst növesztek rajtatok, bőrrel borítalak titeket és éltető leheletet adok nektek és élni fogtok Akkor megtudjátok, hogy én vagyok az Úr.”

És én jövendöltem, miként a parancs szólt. S lám, amint jövendöltem, zaj keletkezett, majd zörgés támadt, és a csontok egymáshoz közeledtek. Aztán láttam: ín és hús került rájuk, és bőr vonta be őket, de éltető lehelet még nem volt bennük.

Ekkor így szólt hozzám: ,Jövendölj az éltető leheletről, jövendölj, emberfia, mondd az éltető leheletnek: Ezt mondja az Úr, az Isten: Gyere elő a négy szél hazájából, és fújj ezekre a megöltekre, hogy megelevenedjenek”

Ekkor jövendöltem, amint megparancsolta nekem, és éltető lehelet szállt beléjük, életre keltek, talpra álltak: egy igen nagy sereg.

Akkor így szólt hozzám: Emberfia, ezek a csontok: Izrael egész háza. Lám azt mondják: „Elszáradt a csontunk, oda a reményünk, végünk van.” Jövendölj ezért és így beszélj: Ezt mondja az Úr, az Isten:

Íme, kinyitom sírjaitokat, én népem, és elvezetlek benneteket Izrael földjére. Akkor majd megtudjátok, hogy én vagyok az Úr, amikor kinyitom sírjaitokat és kihozlak benneteket sírjaitokból, én népem. Belétek oltom lelkemet és életre keltek Letelepítelek benneteket földeteken, és megtudjátok, hogy én, az Úr mondom ezt, és végbe is viszem – mondja az Úr.

Ez az Isten igéje.

Vagy:

OLVASMÁNY Joel próféta könyvéből 2, 28-32

Még a szolgákra és szolgálókra is kiárasztom lelkemet azokban a napokban.

Így szól az Úr:

Kiárasztom lelkemet minden testre.

Fiaitok és leányaitok jövendölni fognak,

véneitek álmokat álmodnak,

ifjaitok meg látomást látnak.

Sőt még a szolgákra és szolgálókra is

kiárasztom lelkemet azokban a napokban.

Égen és földön jeleket mutatok,

vért és tüzet, füstoszlopokat.

A nap elsötétedik, a hold vérré változik,

mielőtt eljön az Úr nagy

és rettenetes napja.

Aki segítségül hívja az Úr nevét,

az megmenekül,

mert – amint megmondta az Úr .

Sion hegyén és Jeruzsálemben

lesz a menedék

a menekültek számára,

akiket meghív az Úr.

Ez az Isten igéje.

VÁLASZOS ZSOLTÁR 103, 1-2a. 24 és 35c. 27-28. 29bc-30

8 G. tónus.

Válasz: Áraszd ránk Lelkedet, Istenünk, * újítsd meg a föld színét. Vö. 30. vers.

Vagy: Alleluja. 8. szám.

Előénekes: Mondj áldást, lelkem, az Úrnak! * Nagy vagy nagyon, én Uram, Istenem.

Fenségbe és ékességbe öltözöl, * sugárzó fény a te köntösöd.

Hívek: Áraszd ránk Lelkedet, Istenünk, * újítsd meg a föld színét.

Vagy: Alleluja.

E: Mily sokrétű a te műved, Uram, * bölcsességgel alkottál mindent.

Teremtményeid betöltik a földet, * mondj áldást, lelkem, az Úrnak.

H: Áraszd ránk Lelkedet, Istenünk, * újítsd meg a föld színét.

Vagy: Alleluja.

E: Mindenek tőled várják, * hogy enniök adj kellő időben.

Összegyűjtik, amit nekik juttatsz, * megnyitod kezedet, és eltelnek minden jóval.

H: Áraszd ránk Lelkedet, Istenünk, * újítsd meg a föld színét. Vagy: Alleluja.

E: Ha megvonod éltető erődet, * elpusztulnak, és a porba térnek.

Ám, ha újra kiárasztod lelkedet, életre kelnek, * és a föld színét megújítod.

H: Áraszd ránk Lelkedet, Istenünk, * újítsd meg a föld színét. Vagy: Alleluja.

SZENTLECKE Róm 8, 22-27

A keresztségben és a bérmálásban már megkaptuk a Szentlelket, de jelenléte még rejtve van. Ő a biztosítéka annak, hogy egyszer e jutunk Isten gyermekeinek dicsőségére, s akkor a természet is felszabadul a bűn nyomasztó terhétől, mert az ember nem fogja többé bűnös célra felhasználni. A Lélek amellett ébren tartja bennünk az istengyermeki tudatot és bizalomra hangol az Atya iránt.

SZENTLECKE Szent Pál apostolnak a rómaiakhoz írt leveléből

A Szentlélek könyörög bennünk, emberi szóval ki nem fejezhető fohászkodással.

Testvéreim! Az egész teremtett világ mindmáig sóvárogva vágyakozik, hogy a mulandóság szolgai állapotából felszabaduljon. De nemcsak a természet, hanem mi magunk is, akik a Lélek csíráit bensőnkben hordozzuk. Sóhajtozunk mi is, és várjuk a fogadott fiúság megvalósulását, testünk megváltását. Mert megváltásunk még csak reménybeli. De a remény, amelyet már teljesedni látunk, nem is remény többé. Ha tehát reméljük, amit még nem látunk, várjunk állhatatosan!

Gyöngeségünkben pedig segítségünkre siet a Lélek, hisz mi még azt sem tudjuk, hogy hogyan kell helyesen imádkozni. A Lélek azonban maga könyörög bennünk, emberi szóval ki nem fejezhető fohászkodással. Isten pedig, aki szíveinket vizsgálja, tudja, hogy mit kíván bennünk a Lélek, mert ő Isten tetszése szerint jár közben a szentekért.

Ez az Isten igéje.

ALLELUJA

Alleluja. 8. szám.

Jöjj el, Szentlélek Isten, + töltsd el híveid szívét, * és szereteted tüzét gyullaszd föl bennünk. – 8 G. tónus.

Alleluja.

EVANGÉLIUM Jn 7, 37-39

Ahogy Jézus megígérte az élet kenyerét, úgy beszélt az élő vízről is, amellyel a lélek szomjúságát csillapítja. Őt magát a hiten keresztül érjük el, s ő árasztja ki ránk a Szentlelket, aki a remény és a szeretet ajándékával megadja a lélek békéjét.

+ EVANGÉLIUM Szent János könyvéből

Az élő víz folyama a Szentlélek!

A sátoros ünnep utolsó, nagy napján megállt Jézus, és felkiáltott: „Ha valaki szomjazik, jöjjön hozzám, és igyék! Aki hisz bennem, annak, amint az Írás mondja, az élő víz folyamai tömlek elő szívéből.

Ezt ,Jézus a Lélekről mondta, akit később elnyertek a benne hívők. Ekkor ugyanis még nem jött el a Lélek, mert Jézus még nem dicsőült meg.

Ezek az evangélium igéi.

Pünkösdvasárnap

OLVASMÁNY ApCsel 2, 1-11

A Szentlélek e jövetelével teljesedett a prófétai jövendölés és Jézus ígérete. Külső jelként a nyelvek adományát hozta, aminek az a jelentése, hogy az Egyház küldetést kap minden néphez és nyelvhez az evangélium hirdetésére. Ez végső fokon Isten megdicsőítése lesz. A lángnyelvek jelképezik a Lélek tisztító és lelkesítő erejét, a viharos szélzúgás pedig emlékeztet a Sinai teofániára. Itt most életbe lép az új szövetség, amely már belülről hatja át az embert, ezért nem kőtáblára kell írni.

OLVASMÁNY az Apostolok Cselekedeteiből

Mindannyiukat eltöltötte a Szentlélek, és beszélni kezdtek.

Amikor elérkezett Pünkösd napja, ugyanazon a helyen (az emeleti teremben) mindnyájan együtt voltak az apostolok. Hirtelen zúgás támadt az égből, mintha heves szélvihar közeledett volna, és egészen betöltötte a házat, ahol együtt voltak. Majd lángnyelvek tűntek fel, és szétoszolva leereszkedtek mindegyikükre. Mindannyiukat eltöltötte a Szentlélek, és nyelveken kezdtek beszélni, ahogyan a Lélek indította őket.

Ez idő tájt vallásos férfiak tartózkodtak Jeruzsálemben, minden népből az ég alatt. Amikor ez a zúgás támadt, nagy tömeg verődött össze. Nagy volt a megdöbbenés, mert mindenki a saját nyelvén hallotta, amint beszéltek. Nagy meglepetésükben csodálkozva kérdezgették:

„Nem Galileából valók mindnyájan, akik itt beszélnek? Hogyan hallhatja hát őket mindegyikünk a saját nyelvén, amelyben született? Mi, pártusok, médek, elamiták; és Mezopotámiának, Judeának, Kappadóciának, Pontusznak, Ázsiának, Frigiának és Pamfiliának lakói; Egyiptomból, a líbiai Ciréne vidékéről és Rómából való zarándokok; zsidók és prozeliták, krétaiak és arabok: mi mindannyian úgy halljuk, hogy a mi nyelvünkön hirdetik Isten csodás tetteit!”

Ez az Isten igéje.

VÁLASZOS ZSOLTÁR 103, 1ab. és 24ac. 29bc-30. 31 és 34

8 G. tónus.

Válasz: Áraszd ránk Lelkedet, Istenünk: * újítsd meg a föld színét. Vö. 30. vers.

Vagy: Alleluja. 8. szám.

Előénekes: Mondj áldást, lelkem, az Úrnak! * Nagy vagy nagyon, én Uram, Istenem.

Mily sokrétű a te műved, Uram! * teremtményeid betöltik a földet.

Hívek: Áraszd ránk Lelkedet, Istenünk: * újítsd meg a föld színét.

Vagy: Alleluja.

E: Ha megvonod éltető erődet, * elpusztulnak és a porba térnek.

Ám, ha újra kiárasztod lelkedet, életre kelnek, * és a föld színét megújítod.

H: Áraszd ránk Lelkedet, Istenünk: * újítsd meg a föld színét.

Vagy: Alleluja

E: Dicsőség legyen az Úrnak örökkön-örökké, * örül az Úr minden művének.

Legyen előtte kedves az énekem, * gyönyörűségemet őbenne találom.

H: Áraszd ránk Lelkedet, Istenünk: * újítsd meg a föld színét.

Vagy: Alleluja

SZENTLECKE 1 Kor 12, 3b-7. 12-13

A kijelentés: Jézus az Úr, – a legrégibb hitvallás volt Kifejezte a feltámadt Krisztusba vetett hitet, de a hit a Szentlélek megvilágosító hatására jön létre. Ő osztogatja a kegyelmi ajándékokat az Egyházban. Ő a titokzatos test lelke, s minden tagot arra képesít, hogy a főnek, Krisztusnak nyomába szegődjék.

SZENTLECKE Szent Pál apostolnak a korintusiakhoz írt első leveléből

Mi mindannyian egy Lélekben egy testté lettünk keresztségünk által.

Testvéreim! Senki sem mondhatja magától: ,Jézus az Úr!”, csak a Szentlélek által.

A lelki adományok ugyan különfélék, a Lélek azonban ugyanaz. A szolgálatok is különfélék, de az Úr ugyanaz. Sokfélék a csodajelek is, de Isten, aki mindenben mindent véghezvisz, ugyanaz. A Lélek ajándékait mindenki azért kapja, hogy használjon vele.

A test ugyan egy, de sok tagja van. A testnek ez a sok tagja mégis egy test. Így van ez Krisztussal is. Mi ugyanis mindnyájan egy Lélekben egy testté lettünk keresztségünk által: akár zsidók, akár pogányok, akár rabszolgák, akár szabadok vagyunk. Valamennyiünket ugyanaz a Lélek töltött el.

Ez az Isten igéje.

SZEKVENCIA

Jöjj, Szentlélek Istenünk, add a mennyből érzenünk fényességed sugarát!

Jöjj, szegények Atyja, te, bőkezűség Istene, lelkünk fényed hassa át!

Édességes vigaszunk, drága vendég, szomjazunk, édes lélekújulás.

Fáradottnak könnyülés, tikkadónak enyhülés, sírónak vigasztalás.

Boldogságos tiszta fény, szállj meg szívünk rejtekén, híveidnek napja légy!

Ihleted, ha fényt nem ad, emberszívben ellohad minden érő, minden ép.

Mosd meg, ami szennyezett, aszúságra hints vizet, orvosold a sebhelyet!

Simogasd a darabost, fölmelengesd a fagyost, útra vidd, ki tévelyeg!

Add, vegyék el híveid, kik hitük beléd vetik, hétszeres kegyelmedet!

Jámbornak jutalmazást, engedj boldog kimúlást: mindörökké mennyeket! (SzVU! 97)

ALLELUJA

Alleluja. 8. szám.

Jöjj el, Szentlélek Isten, + töltsd el híveid szívét, * és szereteted tüzét gyullaszd föl bennünk! – 8 G. tónus.

Alleluja.

EVANGÉLIUM Jn 20, 19-23

A feltámadt Krisztus már beöltözött isten, fiúi hatalmába, azért részesítheti övéit a Szentlélek erejében. Jelzi, hogy küldetésük az övének a folytatása lesz, amit ő az Atyától kapott. Az Egyház nagy feladata az Istennel való kiengesztelődés szolgálata marad. A Szentlélek, az Atya és a Fiú szeretetkapcsolata, azért ő adja meg nekünk is a kegyelmet a bűnbánatra, a szeretetre és a hűségre. Az egyház az ő erejével fogja állandósítani a kegyelmet ebben a világban, az emberi gyarlóság ellenére.

+ EVANGÉLIUM Szent János könyvéből

Amint engem küldött az Atya, úgy küldelek én is titeket: Vegyétek a Szentlelket!

Amikor a hét első napján (Húsvétvasárnap) beesteledett, Jézus megjelent a tanítványoknak ott, ahol együtt voltak, pedig a zsidóktól való félelmükben zárva tartották az ajtót. Belépett és így szólt hozzájuk: „Békesség nektek!” Miután ezt mondta, megmutatta nekik a kezét és az oldalát. Az Úr láttára öröm töltötte el a tanítványokat.

Jézus megismételt: „Békesség nektek! Amint engem küldött az Atya, úgy küldelek én is titeket.” E szavak után rájuk lehelt, és így folytatta: „Vegyétek a Szentlelket! Akinek megbocsátjátok bűneit, az bocsánatot nyer, s akinek nem bocsátjátok meg, az nem nyer bocsánatot.”

Ezek az evangélium igéi.

Évközi idő

Évközi 2. vasárnap

OLVASMÁNY Iz 49, 3. 5-6

Izajás könyvében a  „Jahve szolgájáról” szóló énekek formailag ideális képet alkotnak Izraelről. De a kép Jézus Krisztusban lett valóság, mert ő teljesítette a választott nép küldetését, hogy az Isten országáról szóló igazságot hirdesse a világban. Ő hozott szabadulást és üdvösséget nemcsak az ószövetségi népnek, hanem minden népnek. Ő lett a világ világossága.

OLVASMÁNY Izajás próféta könyvéből

A nemzetek világosságává teszlek, hogy üdvösségem légy.

Az Úr így szólt hozzám: „A szolgám vagy, Izrael, benned fogok megdicsőülni!”

Az Úr mondja ezt, aki már anyám méhétől fogva szolgájává lett, hogy visszavezessem hozzá Jákobot, és Izraelt köréje gyűjtsem. Így lettem becses az Úr szemében, és Istenem lett az erőm.

És mondotta: „Kevés az, hogy a szolgám légy, s fölemeld Jákob törzseit, és visszatérítsd Izrael maradékát. A nemzetek világosságává teszlek, hogy üdvösségem eljusson a föld határáig.”

Ez az Isten igéje.

VÁLASZOS ZSOLTÁR 39, 2 és 4ab. 7-8a. 8b-9. 10

7b. tónus.

Válasz: Íme, eljövök, Uram, * hogy teljesítsem azt, amit kívánsz. 8a. és 9a. vers

Előénekes: Várva vártam az Urat, * és ő lehajolt hozzám.

Új éneket adott az ajkamra, * Istenünknek zengő éneket.

Hívek: Íme, eljövök, Uram, * hogy teljesítsem azt, amit kívánsz.

E: Sem véres, sem ételáldozat nem kellett neked, * fülemet azonban megnyitottad.

Nem követeltél égő- és engesztelő áldozatot, * így szóltam akkor: „Íme, eljövök.”

H: Íme, eljövök, Uram, * hogy teljesítsem azt, amit kívánsz.

E: A könyvtekercsben rólam írva áll, * hogy akaratodat teljesítsem.

Erre vágyom, Istenem, * törvényed szívemet örömmel tölti el.

H: Íme, eljövök, Uram, * hogy teljesítsem azt, amit kívánsz.

E: Igazságodat hirdetem a nagy közösségben, * ajkam el nem hallgat,

Uram, jól tudod.

H: Íme, eljövök, Uram, * hogy teljesítsem azt, amit kívánsz.

SZENTLECKE 1 Kor 1, 1-3

A következő nyolc vasárnapon a korintusiakhoz írt első levél adja a szentleckét. Itt a bevezetésben azt haljuk, hogy Pál úgy értékeli apostoli küldetését, mint az Atyától Jézus Krisztus által kapott megbízatást, tehát annak tartalma az üdvösség szolgálata. Ugyanakkor rámutat a hívő ember kiváltságára is. A hit és a keresztség megszenteli az embert és Isten szolgálatára rendeli. Az élet tehát nem merülhet ki evilági gondokban. Az Úr nevének segítségül hívása kifejezi felfelé való kapcsolatunkat.

SZENTLECKE Szent Pál apostolnak a korintusiakhoz írt első leveléből

Kegyelem nektek és békesség Atyánktól, az Istentől, és az Úr Jézus Krisztustól!

Pál, Jézus Krisztusnak Isten akaratából meghívott apostola és Szosztenész testvér köszönti Isten korintusi egyházát, a Krisztus Jézusban megszentelteket, a meghívott szenteket és mindazokat, akik náluk vagy nálunk segítségül hívják, Jézus Krisztusnak, a mi Urunknak nevét.

Kegyelem nektek és békesség Atyánktól, az Istentől, és az Úr Jézus Krisztustól!

Ez az Isten igéje.

ALLELUJA

Alleluja. 4. szám.

Az Ige emberré lett, és itt élt köztünk. * Befogadóinak megadta, hogy Isten fiai legyenek. Jn 1, 14 és 12b – 4g. tónus.

Alleluja.

EVANGÉLIUM Jn 1, 29-34

Keresztelő János hármas tanúságot tett Krisztusról. Először Isten Bárányának nevezte, aki elveszi a világ bűneit, vagyis ő igazi megváltó. Másodszor birtokolja a Szentlelket és közvetítheti őt a benne hívőknek a keresztségben. Harmadszor ő Isten választottja, sőt szeretett Fia, tehát benne túláradóan teljesedett a Jahve szolgájáról szóló ószövetségi jövendölés.

+ EVANGÉLIUM Szent János könyvéből

Íme, az Isten Báránya, aki elveszi a világ bűneit!

Abban az időben:

Amikor János látta, hogy Jézus közeledik feléje, így szólt: „Íme, az Isten Báránya, aki elveszi a világ bűneit! Ő az, akiről én azt mondtam: Utánam jön egy férfi, aki megelőz engem, mert előbb volt, mint én. Én sem ismertem őt, de azért jöttem, és azért keresztelek vízzel, hogy megismertessem őt Izraelben.”

János azután így folytatta tanúságtételét: „Láttam, hogy az égből, mint egy galamb, leszáll rá a Lélek, és rajta marad. Én sem ismertem őt, de aki küldött, hogy vízzel kereszteljek, az mondta nekem: Akire látod, hogy rászáll a Lélek, és rajta marad, ő az, aki Lélekkel keresztel. Én láttam, és tanúskodom arról, hogy ő az Isten Fia!”

Ezek az evangélium igéi.

Évközi 3. vasárnap

OLVASMÁNY Iz 8, 23b-9, 3

A próféta egy történeti eseményből indul ki. Kr. e. 732-ben Izrael földjének északi részét, Zabulon és Neftali földjét az asszírok elfoglalták és a lakosságot fogságba hurcolták. A próféta arról jövendöl, hogy Isten majd ezeken is megkönyörül és világosságot hoz azoknak, akik most sötétben vannak. Jézus itt, Galileában kezdte meg működését és Máté ebben a próféta jövendölésének teljesedését látja.

OLVASMÁNY Izajás próféta könyvéből

A pogány nemzetek területén a nép nagy fényességet lát.

Egykor megalázta az Úr Zabulon földjét és Neftali földjét. De az eljövendő napokban megdicsőíti majd a Tenger útját, a Jordánon túli vidéket, a pogány nemzetek területét.

A nép, amely sötétségben jár,

nagy fényességet lát.

Akik a halál árnyékának országában laknak,

azoknak nagy világosság támad.

Nagy ujjongással töltöd el őket,

kitörő örömöt adsz nekik.

Úgy örülnek majd színed előtt,

ahogyan aratáskor szoktak örülni,

s ahogy akkor örülnek, amikor a zsákmányt osztják.

Mert terhes igáját, a vállára nehezedő rudat,

sanyargatója botját összetöröd, mint Midiára idejében.

Ez az Isten igéje.

VÁLASZOS ZSOLTÁR 26, 1. 4. 13-14

2. tónus.

Válasz: Világosságom az Isten, * üdvözít engem. Vö. 1 a. vers

Előénekes: Világosságom és üdvösségem az Úr, * kitől félnék?

Életem oltalmazója az Úr, * kitől rettegnék?

Hívek: Világosságom az Isten, * üdvözít engem.

E: Egyet kérek az Úrtól, + csak egy a vágyam, * hogy az Úr házában lakjam életem minden napján,

hogy élvezhessem az Úr örömét, * és hogy szemlélhessem szent templomát.

H: Világosságom az Isten, * üdvözít engem.

E: Hiszem, hogy meglátom az Úr javait * az élők földjén.

Remélj az Úrban, bátran cselekedj, * szíved legyen erős, és bízzál az Úrban.

H: Világosságom az Isten, * üdvözít engem.

SZENTLECKE 1 Kor 1, 10-13. 17

Emberi gyengeségek voltak az ősegyházban is. A korintusi közösséget Pál alapította, de utána más tanítók is működtek ott. Ezért versengenek egyesek, hogy az ő hitük talán tökéletesebb, mert jelentősebb hithirdetőre vezetik vissza. Az apostol arra inti őket hogy a hit tartalma a feltámadt Krisztus, ő váltott meg bűneinktől, s az Egyház egységének abban kell megmutatkoznia, hogy a kegyelmet Krisztus keresztjétől várjuk, nem emberektől.

SZENTLECKE Szent Pál apostolnak a korintusiakhoz írt első leveléből

Éjetek mindnyájan egyetértésben, és ne szakadjatok pártokra!

Testvéreim! Urunk Jézus Krisztus nevére kérlek titeket, éljetek mindnyájan egyetértésben, és ne szakadjatok pártokra! Forrjatok eggyé ugyanabban a lelkületben, ugyanabban a felfogásban! Kloé hozzátartozói ugyanis azt a hírt hozták felőletek, testvérek, hogy pártokra szakadtatok. Arra gondolok, hogy akadnak köztetek, akik azt mondják: „Én Pállal tartok, én meg Apollóval, én Kéfással, én meg Krisztussal!”

Talán megoszlott Krisztus? Vajon Pált feszítették értetek keresztre, vagy Pál nevében keresztelkedtetek meg?

Krisztus engem nem keresztelni küldött, hanem azért, hogy hirdessem az evangéliumot, – de ne bölcselkedő beszéddel, hogy Krisztus keresztje erejét ne veszítse.

Ez az Isten igéje.

ALLELUJA

Alleluja. 2. szám.

Jézus hirdette országának örömhírét, * és minden betegséget meggyógyított a nép körében. Mt 4, 23 – 2. tónus.

Alleluja.

EVANGÉLIUM Mt 4, 12-23

Jézus nem Jeruzsálemben kezdte meg működését, hanem Galileában (Gelil = tartomány). Itt távolabb volt az elfogult farizeusoktól és írástudóktól, s a pogányokkal jobban érintkező lakosság fogékonyabb volt az ő egyetemes tanítására. Bejelentése az, hogy Isten országa ővele elérkezett, az ember úgy teheti magáévá az üdvösséget, hogy megtér és elfogadja tanítását. Jézus már működése elején gondol az Egyház alapítására, azért tanítványokat vesz maga mellé, nagyrészt az ottani halászokból, és ígéri, hogy emberek halászaivá teszi őket, vagyis munkájuk gyümölcsöző lesz.

Hosszabb forma:

+ EVANGÉLIUM Szent Máté könyvéből

Jézus Kafarnaumba jött, hogy beteljesedjék, amit Izajás mondott.

Amikor Jézus meghallotta, hogy (Keresztelő) Jánost fogságba vetették, visszatért Galileába. Elhagyta Názáretet, és a tengerparti Kafarnaumban telepedett le, Zabulon és Neftali vidékén, hogy beteljesedjék, amit Izajás próféta mondott:

Zabulon földje és Neftali földje,

a tenger útja, a Jordán vidéke,

a pogányok Galileája:

A sötétben lakó nép nagy fényt lát,

és fény virrad a halál honában s árnyékában ülőkre.

Ettől kezdve Jézus tanítani kezdett. Ezt hirdette: „Térjetek meg, mert elközelgett a mennyek országa!”

A Galileai-tenger mentén járva meglátott két testvért: Simont, akit Péternek is neveznek, és Andrást, a testvérét. Éppen hálót vetettek a tengerbe, mert halászok voltak. Így szólt hozzájuk: „Kövessetek engem, és én emberek halászává teszlek titeket!” Erre azok otthagyták hálóikat és követték őt. Amint onnan továbbment, meglátott másik két testvért is: Zebedeus fiát, Jakabot és testvérét, Jánost. Apjukkal, Zebedeussal a hálóikat javították a csónakban. Őket is elhívta. Ők is otthagyták a csónakot és az apjukat, és követték őt.

Jézus pedig bejárta egész Galileát. Tanított a zsinagógákban, hirdette a mennyek országa örömhírét, és meggyógyított a nép körében minden betegséget és minden gyötrelmet.

Ezek az evangélium igéi.

Vagy rövidebb forma:

+ EVANGÉLIUM Szent Máté könyvéből 4, 12-17

Jézus Kafarnaumba jött, hogy beteljesedjék, amit Izajás mondott.

Amikor Jézus meghallotta, hogy (Keresztelő) Jánost fogságba vetették, visszatért Galileába. Elhagyta Názáretet, és a tengerparti Kafarnaumban telepedett le, Zabulon és Neftali vidékén, hogy beteljesedjék, amit Izajás próféta mondott:

Zabulon földje és Neftali földje,

a tenger útja, a Jordán vidéke,

a pogányok Galileája:

A sötétben lakó nép nagy fényt lát,

és fény virrad a halál honában s árnyékában ülőkre.

Ettől kezdve Jézus tanítani kezdett. Ezt hirdette: „Térjetek meg, mert elközelgett a mennyek országa!”

Ezek az evangélium igéi.

Évközi 4. vasárnap

OLVASMÁNY Szof 2, 3; 3, 12-13

Az ószövetségi nép körében is voltak elbizakodott és hatalmaskodó emberek. A próféta tudja, hogy Isten ítéletet tart, ezért bátorítja az egyszerűeket és szegényeket, hogy támaszkodjanak Isten gondviselésére és nála keressenek menedéket. A történelem viharaiban az ilyen szent maradék” menti át Isten ígéreteit, s ők mindig a jövő biztosítékai. Jézus is a lelki szegényeket, a szelídeket, az egyszerű szívűeket mondta boldognak.

OLVASMÁNY Szofoniás próféta könyvéből

Meghagyom közöttetek a szegényeket és alázatosakat.

Keressétek az Urat,

ti, szegényei a földnek,

akik teljesítitek parancsait.

Keressétek az igazságot,

keressétek az alázatot,

talán menedéket találtok

az Úr haragjának napján.

Meghagyom közöttetek

a szegényeket és alázatosokat,

akik az Úr nevében reménykednek:

Izrael maradékát.

Ők nem művelnek többé gonoszságot,

nem beszélnek hazugságot,

nem lesz álnok nyelv a szájukban.

Olyanok lesznek, mint a nyáj:

Legelnek és lepihennek,

és senki sem zavarja meg őket.

Ez az Isten igéje.

VÁLASZOS ZSOLTÁR 145, 7. 8-9a. 9bc-10

4g. tónus.

Válasz: Boldogok, akik lelkükben szegények: * övék a mennyek országa. Mt 5, 3

Vagy: Alleluja. 4. szám.

Előénekes: Isten igaz marad örökké, * az elnyomottnak igazságot szolgáltat.

Az éhezőnek ő ad kenyeret, * kiszabadítja az Úr a foglyokat.

Hívek: Boldogok, akik lelkükben szegények: * övék a mennyek országa.

Vagy: Alleluja.

E: Az Úr megnyitja a vakok szemét, * és fölemeli azt, aki elesett.

Az Úr szereti az igaz embert, * a jövevényt megvédi.

H: Boldogok, akik lelkükben szegények: * övék a mennyek országa.

Vagy: Alleluja.

E: Az Úr támogatja az árvát és özvegyet, * és elpusztítja a gonoszok útját.

Az Úr uralkodik örökké, * a te Istened, ó Sion, nemzedékről nemzedékre.

H: Boldogok, akik lelkükben szegények: * övék a mennyek országa.

Vagy: Alleluja.

SZENTLECKE 1 Kor 1, 26-31

Földi okoskodással nem lehet megérteni, hogy az Isten Fia miért vállalta a, földi küldetést egészen a kereszthaláláig. Bemutatta, hogy az Atya előtti engedelmesség, a bizalom és a szeretet a nagy érték, amellyel a bűnt jóváteheti. Az Egyház az ő érdemeiből él, őt követi. Az ő életében vált világossá, hogy mi a bölcsesség, az igazság és az életszentség. Ezért nem a magunk nagyságával dicsekszünk, hanem azzal, hogy Krisztus felkarolt minket.

SZENTLECKE Szent Pál apostolnak a korintusiakhoz írt első leveléből

Isten azt választotta ki, ami a világ szemében gyönge.

Testvéreim! Gondoljatok csak meghívástokra! Nem sokan vannak köztetek, akik a világ szerint bölcsek, és nem sok a hatalmas, nem sok az előkelő. Isten azonban azt választotta ki, ami a világ szemében balga, hogy megszégyenítse a bölcseket; s ami a világ szemében gyönge, azt választotta ki, hogy megszégyenítse az erőseket. Ami a világ előtt alacsonyrendű és megvetendő, azt választotta ki az Isten, a semminek látszókat, hogy megsemmisítse azokat, akik látszanak valaminek. Így senki sem dicsekedhet Isten előtt.

Általa van nektek is életetek Krisztus Jézusban, aki Istentől bölcsességünkké, megszentelődésünkké és megváltásunkká lett. Így teljesül az Írás szava: „Aki dicsekszik, az Úrban dicsekedjék!”

Ez az Isten igéje.

ALLELUJA

Alleluja. 7. szám.

Örüljetek és vigadjatok: * jutalmatok a mennyben bőséges lesz! Vö. Mt 5, 12a – 7b. tónus.

Alleluja.

EVANGÉLIUM Mt 5, 1-12a

Az ószövetségi kinyilatkoztatás lényegének a törvényt tartották, amelyet Isten a Sinai-hegyen hirdetettéi. Az újszövetségi tanítás inkább a lelkület alakítását hangoztatja, s Jézus ezt is egy „hegyen” mondta el. Nem parancs, hanem vonzó hívás alakjában. Isten boldogságra akar vezetni bennünket, s az már itt megkezdődik az erények gyakorlásával. Az evangélista tudatosan pedagógiai nyelvet használ, amikor lelki szegényekről, az igazság utáni éhségről és tiszta szívről beszél. Az erények gyakorlása lemondást követel, de ugyanakkor megadja az erkölcsi emelkedettség tudatát, s ezzel is boldoggá tesz.

+ EVANGÉLIUM Szent Máté könyvéből

Boldogok a lélekben szegények.

Abban az időben:

Jézus, látva a tömeget, fölment a hegyre, leült, tanítványai pedig köréje gyűltek. Akkor szólásra nyitotta ajkát, és így tanította őket:

„Boldogok a lélekben szegények, mert övék a mennyek országa. Boldogok, akik sírnak, mert ők vigasztalást nyernek.

Boldogok a szelídek, mert ők öröklik a földet.

Boldogok, akik éhezik és szomjazzák az igazságot, mert ők kielégítést nyernek.

Boldogok az irgalmasok, mert nekik is irgalmaznak. Boldogok a tiszta szívűek, mert meglátják Istent.

Boldogok a békességszerzők, mert őket Isten fiainak fogják hívni. Boldogok, akiket üldöznek az igazságért, mert övék a mennyek országa.

Boldogok vagytok, ha miattam gyaláznak titeket és üldöznek, ha hazudozva mindenféle gonoszsággal vádolnak titeket. Örüljetek és „ ujjongjatok, mert nagy lesz a ti jutalmatok az égben.”

Ezek az evangélium igéi.

Évközi 5. vasárnap

OLVASMÁNY Iz 58, 7-10

Már az ószövetségi Szentírás szövegei mutatják, hogy az Isten iránt való engedelmességet és tiszteletet csak az emberi kötelességek teljesítésével lehet bizonyítani. Istent nem lehet imádsággal és böjttel megvesztegetni, ha az emberekkel szemben igazságtalanok vagyunk. Az ő akarata elsősorban az, hogy gyakoroljuk a szeretetet, segítsünk a rászorulókon, s akkor jogunk lesz ahhoz, hogy kérjük segítségét saját ügyeinkben is.

OLVASMÁNY Izajás próféta könyvéből

Ha segítesz a rászorulókon,

akkor majd felragyog világosságod.

Oszd meg az éhezővel kenyeredet,

és a hajléktalan szegényt fogadd be házadba.

Ha mezítelent látsz, öltöztesd föl,

és ne fordulj el embertársad elől!

Akkor majd felragyog világosságod, mint a hajnal,

és a rajtad ejtett seb gyorsan beheged.

Előtted halad majd igazságod,

és az Úr dicsősége lesz a kísérőd.

Akkor, ha szólítod, az Úr válaszol,

könyörgő szavadra így felel: Íme, itt vagyok!

Ha eltávolítod körödből az igát,

az ujjal mutogatást és a gonosz beszédet,

ha odaadod az éhezőnek kenyeredet,

és jóllakatod az elnyomottat,

akkor felragyog a sötétségben világosságod,

és homályod déli verőfényre változik.

Ez az Isten igéje.

VÁLASZOS ZSOLTÁR 111, 4-5. 6-7. 8a és 9

6. tónus.

Válasz: Az igaz ember világít, * mint fény a sötétségben. Vö. 4a. vers

Előénekes: Az igaz világít, mint fény a sötétségben, * igazságos, jóságos és irgalmas.

Boldog ember, aki irgalmas, + és szívesen ad kölcsön, * aki a törvény szerint intézi minden dolgát.

Hívek: Az igaz ember világít, * mint fény a sötétségben.

E: Nem tántorodik meg soha, * az igaz emléke örökké megmarad.

Rossz hírtől nem kell félnie, * szíve nyugodt, mert az Úrban bízik.

H: Az igaz ember világít, * mint fény a sötétségben.

E: Szíve erős, nem ismer félelmet, * bőséges adományt oszt a szegénynek. Igazsága megmarad örökre, * feje dicsőségesen felemelkedik.

H: Az igaz ember világít, * mint fény a sötétségben.

SZENTLECKE 1 Kor 2, 1-5

Az apostol szavai minden korban érvényesek maradnak. Az Egyháznak hirdetnie kell az Isten országát szóval és példával. De tudatában kell lennünk annak, hogy az eredmény nem a magunk kiválóságától függ. A nagy tévedés az volna, ha a felfeszített Krisztus helyett tetszetős elméleteket és elgondolásokat hirdetne. A hitnek Isten erejére és a Szentlélek kegyelmére kell támaszkodnia, nem pusztán emberi értékekre. Az Egyház a Krisztussal való találkozás közvetítője.

SZENTLECKE Szent Pál apostolnak a korintusiakhoz írt első leveléből

Jézus Krisztust, a megfeszítettet hirdetem nektek.

Testvéreim! Amikor nálatok jártam, nem választékos beszéddel vagy emberi bölcsességgel akartam hirdetni nektek Isten titkát. Elhatároztam ugyanis, hogy nem akarok másról tudni köztetek, csak Jézus Krisztusról, a megfeszítettről.

Gyöngeségem tudatában félve és nagyon elfogódva mentem hozzátok. Tanításom és igehirdetésem ezért nem a bölcsesség elragadó szavaiból állt, hanem a lélek és az erő bizonyságából, hogy hiteteknek ne emberi bölcsesség, hanem Isten ereje legyen az alapja.

Ez az Isten igéje.

ALLELUJA

Alleluja. 4. szám.

„Én a világ világossága vagyok”, mondja a mi Urunk. * „Aki engem követ, övé lesz az élet világossága.” Jn 8, 12 – 4g. tónus.

Alleluja.

EVANGÉLIUM Mt 5, 13-16

Jézus saját magát a világ világosságának, az élet kenyerének, útnak, igazságnak, életnek mondta, s ezzel jelezte, hogy nemcsak szavával hirdeti az Isten országát, hanem bemutatja azt saját életében. Ő maga ugyanaz, mint igehirdetése. Ezt kívánja meg tőlünk is: a világosság és a só két olyan dolog, amely hatással van az ember szellemi és testi életére. Csak az lehet Krisztus tanúja, aki ráállt az ő követésének útjára. Hogy valaki világosság és só legyen, azt tettei, viselkedése döntik el. Tetteivel mutatja meg a szeretetet környezetében, s ez annak a jele, hogy élete Isten szolgálata.

+ EVANGÉLIUM Szent Máté könyvéből

Ti vagytok a világ világossága.

Abban az időben Jézus így szólt tanítványaihoz:

„Ti vagytok a föld sója. De ha a só ízét veszti, mivel sózzák meg? Nem való az egyébre, mint hogy kidobják, s eltapossák az emberek.

Ti vagytok a világ világossága. A hegyen épült várost nem lehet elrejteni. Lámpát sem azért gyújtanak, hogy a véka alá rejtsék, hanem a lámpatartóra teszik, hogy világítson mindenkinek a házban. Úgy világítson a ti világosságtok az emberek előtt, hogy látva jótetteiteket, magasztalják mennyei Atyátokat!”

Ezek az evangélium igéi.

Évközi 6. vasárnap

OLVASMÁNY Sir 15, 15-20

Az ószövetségi bölcs két tévedést cáfol. Az egyik az, hogy a bűnt nem lehet elkerülni, hiszen Isten maga felelős érte, mert ilyennek teremtette az embert, a másik pedig az, hogy Isten nem törődik az emberrel és bűneit sem ismeri. De csak azok beszélnek így, akik sem az igaz Istent nem ismerik, sem az embert. Isten nem tagadja meg teremtményét, hanem célhoz akarja vezetni, s az embert olyannak teremtette, hogy választhat a jó és a rossz között, s ezért felelős is tetteiért.

OLVASMÁNY Sirák fia könyvéből

Isten senkinek sem adott parancsot a rosszra.

Isten adta az embernek parancsait és törvényeit.

Módodban áll, hogy megtartsd a parancsokat,

hogy hűséges légy, megvan a hatalmad.

Isten vizet és tüzet helyezett eléd:

amire vágyok az után nyújtsd a kezed.

Az ember előtt ott az élet és a halál,

megadatik neki, amit választ magának.

Mert igen gazdag az Isten bölcsessége,

erős a hatalma, s mindig lát mindent.

Szeme azokon van, akik őt tisztelik,

ismeri az ember minden egyes tettét.

Senkinek sem adott parancsot a rosszra,

sem pedig engedélyt arra, hogy vétkezzék.

Ez az Isten igéje.

VÁLASZOS ZSOLTÁR 118, 1-2. 4-5. 17-18. 33-34

4g. tónus.

Válasz: Boldogok, akik Isten útján járnak, * és törvényét követik. Vö. 1 b. vers

Előénekes: Boldogok, akiknek útja szeplőtlen, * akik az Úr törvényét követik.

Boldogok, akik rendelését megtartják, * őt keresik teljes szívvel.

Hívek: Boldogok, akik Isten útján járnak, * és törvényét követik.

E: Azt parancsoltad, * hogy hűségesen megtartsuk törvényedet.

Bárcsak arra vezetnének útjaim, * hogy megtartsam, amit parancsoltál

H: Boldogok, akik Isten útján járnak, * és törvényét követik.

E: Tégy jót szolgáddal és élni fogok, * tanításodat megtartom.

Nyisd meg szememet, hogy meglássam * törvényeid csodáit.

H: Boldogok, akik Isten útján járnak, * és törvényét követik.

E: Uram, igaz utadra taníts meg engem, * törvényedet mindig megtartom.

Adj belátást, hogy törvényedet, megtartsam, * és követem egész szívemmel.

H: Boldogok, akik Isten útján járnak, * és törvényét követik.

SZENTLECKE 1 Kor 2, 6-10

A görögöknél hagyományos dolog volt a bölcsesség értékelése, s azon a világ dolgainak ismeretét értették. Az apostol ezzel szembeállítja a kereszt bölcsességét. Isten a megváltást úgy vitte véghez Krisztus által, hogy abban megnyilvánult az Atya szeretete és leereszkedése. Eleget tett az igazságosságnak, mert ítéletet tartott a bűn felett, s ugyanakkor irgalmát is kimutatta, mert nem minket büntetett, hanem elfogadta a Fiú áldozatát. Végül kimutatta azt is, hogy örök boldogságra hívja az embert.

SZENTLECKE Szent Pál apostolnak a korintusiakhoz írt első leveléből

Isten a bölcsességet öröktől fogva megdicsőülésünkre rendelte.

Testvéreim! Mi bölcsességet hirdetünk, de csak a tökéleteseknek. Nem e világnak és pusztulásra ítélt fejedelmeinek bölcsességét, hanem Isten titokzatos, elrejtett bölcsességét, amelyet Isten öröktől fogva a mi megdicsőülésünkre rendelt.

A világ fejedelmei közül ezt senki sem értette meg, mert ha megértették volna, nem feszítették volna keresztre a dicsőség Urát. Így érvényre jut az Írás szava:

Szem nem látta,

fül nem hallotta,

emberi szív fel nem fogta,

amit Isten azoknak készített,

akik szeretik őt.

Nekünk azonban Szentlelke által kinyilatkoztatta ezt Isten, mert a Lélek mindent ismer, még Isten mélységeit is.

Ez az Isten igéje.

ALLELUJA

Alleluja. 8. szám.

Áldalak téged, Atyám, mennynek és földnek Istene, * mert feltártad a kicsinyeknek országod titkait. Vö. Mt 11, 25 – 8 G. tónus.

Alleluja.

EVANGÉLIUM Mt 5, 17-37

Jézus tisztázza viszonyát az ószövetségi törvényhez és a próféták tanításához. Rámutat arra, hogy mi az új és tökéletes az ő tanításában. Általánosságban bejelenti, hogy más életszentséget hirdet mint a farizeusok és írástudók. Nem a külsőségei a törvény betűjét hangoztatja, hanem a lelkületet mélyíti el. A bűnt nem büntetéssel akarja irtani, hanem megelőzéssel. Az ember uralkodjék rendetlen vágyain, szenvedélyein, amelyek bűnre csábítják. Az önmagunkkal szemben alkalmazandó szigorúságra utal a keleti kép: ha a szemed megbotránkoztad vájd ki…

Hosszabb forma:

+ EVANGÉLIUM Szent Máté könyvéből

Jézus tökéletessé teszi az Ószövetség tanításait és parancsait.

Abban az időben Jézus így szólt tanítványaihoz:

Ne gondoljátok, hogy azért jöttem, hogy megszüntessem a törvényt vagy a prófétákat. Nem megszüntetni jöttem, hanem tökéletessé tenni. Bizony mondom nektek, amíg az ég és föld el nem múlik, nem vész el a törvényből sem egy i betű, sem egy vessző, hanem minden érvényben marad. Aki tehát csak egyet is eltöröl akár a legkisebb parancsok közül is, és úgy tanítja az embereket, azt nagyon kicsinek fogják hívni a mennyek országában. És mindaz, aki megtartja és tanítja őket, igen nagy lesz a mennyek országában.

És mondom nektek: Ha igazvoltotok nem múlja felül az írástudókét és a farizeusokét, nem juthattok be a mennyek országába.

Hallottátok, hogy a régieknek ezt mondták: Ne ölj! Aki öl, méltó az ítéletre. Én viszont azt mondom nektek, hogy méltó az ítéletre mindaz, aki haragszik testvérére. Aki azt mondja testvérének: „Te esztelen!”, méltó a főtanács ítéletére. Aki pedig azt mondja: „Te istentelen!”, méltó a kárhozat tüzére.

Ha tehát ajándékot akarsz az oltáron felajánlani, és ott eszedbe jut, hogy testvérednek valami panasza van ellened, hagyd ott ajándékodat az oltár előtt, s menj, előbb békülj ki testvéreddel. Csak aztán térj vissza, hogy bemutasd áldozatodat. Ellenfeleddel szemben légy békülékeny, amikor még úton vagy vele, nehogy átadjon a bírónak, a bíró pedig a börtönőrnek, és a börtönbe vessenek. Bizony, mondom neked, ki nem jössz onnan, míg az utolsó garast is meg nem fizeted.

Hallottátok a parancsot: Ne törj házasságot! Én pedig azt mondom nektek, hogy aki bűnös vággyal asszonyra néz, szívében már vétkezett vele. Ha a jobb szemed bűnre visz, vájd ki, és vesd el magadtól. Jobb neked, ha elvész egy testrészed, minthogy egész tested a kárhozatra kerüljön. Ha a jobb kezed visz bűnbe, vágd le azt, és vesd el magadtól. Mert jobb neked, ha egy testrészed vész el, minthogy egész tested a kárhozatra jusson.

És ezt is mondták: Aki elküldi feleségét, adjon neki válólevelet. Én pedig azt mondom nektek, hogy aki elküldi feleségét – kivéve hűtlenség esetét –, okot ad neki a házasságtörésre, és aki az elbocsátott nőt veszi feleségül, házasságtörést követ el.

Hallottátok továbbá, hogy a régieknek ezt mondták: Hamisan ne esküdj, és tartsd meg az Úrnak tett esküdet! Én pedig azt mondom nektek: Egyáltalán ne esküdjetek! Sem az égre, mert az az Isten trónja, sem a földre, mert az lábának zsámolya, se Jeruzsálemre, mert az a nagy Király városa! De még saját fejedre se esküdj, mert egyetlen hajszáladat sem tudod ősszé vagy feketévé tenni. Legyen a ti beszédetek „igen, igen, nem, nem”; ami ennél több, az a gonosztól van.

Ezek az evangélium igéi.

Vagy rövidebb forma:

+ EVANGÉLIUM Szent Máté könyvéből 5, 20-22a. 27-28.33-34a. 37

Jézus tökéletessé teszi az Ószövetség tanításait és parancsait.

Abban az időben Jézus így szólt tanítványaihoz:

Mondom nektek: Ha igazvoltotok nem múlja felül az írástudókét és a farizeusokét, nem juthattok be a mennyek országába.

Hallottátok, hogy a régieknek ezt mondták: Ne ölj! Aki öl, méltó az ítéletre. Én viszont azt mondom nektek, hogy méltó az ítéletre mindaz, aki haragszik testvérére.

Hallottátok a parancsot: Ne törj házasságot! Én pedig azt mondom nektek, hogy aki bűnös vággyal asszonyra néz, szívében már vétkezett vele.

Hallottátok továbbá, hogy a régieknek ezt mondták: Hamisan ne esküdj, és tartsd meg az Úrnak tett esküdet! Én pedig azt mondom nektek: Egyáltalán ne esküdjetek! Legyen a ti beszédetek „igen, igen, nem, nem”; ami ennél több, az a gonosztól van.

Ezek az evangélium igéi.

Évközi 7. vasárnap

OLVASMÁNY Lev 19, 1-2. 17-18

A szentség az Ószövetségben elsősorban elkülönítettet, Isten számára való legfoglaltságot jelentett De mivel Isten erkölcsileg is szent volt, azért megkövetelte, hogy az ember viselkedése is igazodjék az ő akaratához. Ennek az erkölcsi magatartásnak a próbaköve a felebaráti szeretet, az igazságosság, a türelem, a segítés gyakorlása. A régiek ezeket csak honfitársaikra vonatkoztatták, Krisztus kiterjesztette minden emberre.

OLVASMÁNY Mózes harmadik könyvéből

Szeresd embertársadat úgy, mint magadat!

Az Úr így szólt Mózeshez:

„Szólj Izrael fiai egész közösségéhez és mondd meg nekik: Legyetek szentek, mert én, az Úr, a ti Istenetek szent vagyok.

Ne táplálj gyűlöletet szívedben testvéred iránt. Fedd meg embertársadat, s akkor nem osztozol bűnében. Ne légy bosszúálló, és ne gyűlölködj néped fiaival. Szeresd embertársadat úgy, mint magadat. Én vagyok az Úr.”

Ez az Isten igéje.

VÁLASZOS ZSOLTÁR 102, 1-2. 3-4. 8 és 10. 12-13

11. tónus.

Válasz: Irgalmas a mi Urunk, Istenünk: * könyörületre hajlik szíve. Vö. 8a. vers.

Előénekes: Áldjad, lelkem, az Urat, * egész bensőm az ő szent nevét áldja.

Áldjad, lelkem, az Urat, * és ne feledd, hogy hozzád milyen jó volt.

Hívek: Irgalmas a mi Urunk, Istenünk: * könyörületre hajlik szíve.

E: Megbocsátja minden vétked, * meggyógyítja minden gyengeséged.

A pusztulástól megmenti életed, * kegyelmében és irgalmában meg is koronázza.

H: Irgalmas a mi Urunk, Istenünk: * könyörületre hajlik szíve.

E: Irgalmas és kegyes a mi Istenünk: * nagy irgalmú és hosszan tűrő.

Nem bűneink szerint bánik velünk, * és nem gonoszságunk szerint fizet vissza nekünk.

H: Irgalmas a mi Urunk, Istenünk: * könyörületre hajlik szíve.

E: Amilyen messze van napkelettől a napnyugat, * bűneinket olyan messze dobja tőlünk.

Ahogyan az atya megkönyörül fiain, * úgy könyörül meg az Úr az istenfélőn.

H: Irgalmas a mi Urunk, Istenünk: * könyörületre hajlik szíve.

SZENTLECKE 1 Kor 3, 16-23

Az Egyház és a helyi egyház is mint Krisztusra épült közösség, Isten élő temploma, s a Szentlélektől kapja a megszentelést. Ezért aki szakadást vagy botrányt okoz benne, az Isten templomát rombolja le. A külön úton járás, a szakadás abból ered, hogy egyesek saját tudásukban, bölcsességükben elbizakodnak. De meg kell gondolni, hogy az igazi bölcsesség Istentől jön, s azt csak egyszerű, szerény, alázatos lélekkel lehet befogadni. Akkor az ember megérti, hogy Isten mindent nekünk szánt, de mindent Krisztus lelkülete szerint kell felhasználni.

SZENTLECKE Szent Pál apostolnak a korintusiakhoz írt első leveléből

Minden a tiétek, ti Krisztusé vagytok, Krisztus pedig az Istené.

Testvéreim! Nem tudjátok, hogy ti Isten temploma vagytok, és Isten Lelke lakik bennetek? És aki Isten templomát lerontja, azt Isten elpusztítja. Isten temploma ugyanis szent, és ti vagytok az!

Senki ne ámítsa önmagát! Aki közületek bölcsnek tartja magát ezen a világon, váljék oktalanná, hogy csakugyan bölcs lehessen. E világ bölcsessége ugyanis oktalanság Isten előtt. Hiszen írva van: „Saját ravaszságukkal fogja meg a bölcseket”, továbbá:

Tárva az Úr előtt az ember gondolata,

csupa hiúság annak foglalata.

Senki se kérkedjék tehát emberekkel! Hisz minden a tiétek: Pál, Apolló, Péter, a világ, az élet, a halál, a jelenvalók, az eljövendők: Minden a tiétek; ti Krisztusé vagytok, Krisztus pedig az Istené.

Ez az Isten igéje.

ALLELUJA

Alleluja. 4. szám.

Aki megtartja Krisztus igéjét, * az valóban szereti az Istent. 1 Jn 2, 5 – 4g. tónus.

Alleluja.

EVANGÉLIUM Mt 5, 38-48

Itt Jézus folytatja annak kifejtését, hogy tanítása tökéletesíti az ószövetségi törvényt. A „szemet szemért” előírásban volt valamilyen természetes igazságosság abban az értelemben, hogy a büntetés nem lehetett súlyosabb, mintai okozott kár. Jézus újdonsága abban van, hogy a rosszat jóval, a gyűlöletet szeretettel kell viszonozni, s a büntetést Istenre hagyni. Ezzel nem tolja félre a közösségi igazságszolgáltatást, hanem azt akarja, hogy a megbocsátás menjen el a végső határig. A megokolás az, hogy mi is rászorulunk Isten irgalmára, s annak előfeltétele az, ha mi magunk is irgalmasok vagyunk. Az irgalmasságot a mennyei Atyától kell megtanulnunk.

+ EVANGÉLIUM Szent Máté könyvéből

Szeressétek ellenségeiteket!

Abban az időben Jézus így szólt tanítványaihoz:

Hallottátok, hogy a régieknek ezt mondták: Szemet szemért, fogat fogért. Én pedig azt mondom nektek: Ne szálljatok szembe a gonosszal, hanem ha valaki arcul üt téged jobb felől, tartsd oda neki a bal arcodat. Aki perbe fog, hogy elvegye a ruhádat, annak add oda a köntösödet is. És ha valaki egy mérföldnyire kényszerít, menj vele kétannyira. Adj annak, aki kér, és aki kölcsönt akar, el ne fordulj tőle.

Hallottátok, hogy ezt mondták: Szeresd felebarátodat és gyűlöld ellenségedet. Én pedig azt mondom nektek: Szeressétek ellenségeiteket, tegyetek jót azokkal, akik gyűlölnek benneteket, imádkozzatok azokért, akik üldöznek és gyaláznak titeket, hogy gyermekei legyetek mennyei Atyátoknak, aki fölkelti napját jókra és gonoszokra egyaránt, és esőt ad mind az igazaknak, mind a bűnösöknek.

Ha ugyanis csak azokat szeretitek, akik titeket szeretnek, ugyan mi lesz a jutalmatok? Nem teszik meg ezt a vámosok is? És ha csak a testvéreiteknek köszöntök, mi az, amivel többet tesztek? Nem teszik meg ezt a pogányok is? Ti legyetek olyan tökéletesek, mint amilyen tökéletes a ti mennyei Atyátok!

Ezek az evangélium igéi.

Évközi 8. vasárnap

OLVASMÁNY Iz 49, 14-15

A babiloni fogságban a népet elfogta a csüggedés, hogy Isten elfordult tőlük és elfelejtette őket A próféta azzal vigasztal, hogy Isten hű maradt a szövetséghez, mert ő ezt nem valamilyen jogi kötelezettségnek tekinti, hanem a szeretet megnyilatkozásának. Istenben nagyobb a szeretet az ember iránt, mint az anyában gyermeke iránt. Ő nincs kitéve a hangulat és a szenvedély változásának. Amit egyszer vállalt, azt mindörökre tartja.

OLVASMÁNY Izajás próféta könyvéből

Nem feledkezem meg rólad.

Így panaszkodott Sion:

„Elhagyott az Úr!

Megfeledkezett rólam!”

De megfeledkezhet-e csecsemőjéről az asszony?

És megtagadhatja-e szeretetét méhe szülöttétől?

De mégha ő megfeledkeznék is:

én akkor sem feledkezem meg rólad – mondja az Úr.

Ez az Isten igéje.

VÁLASZOS ZSOLTÁR 61, 2-3. 6–7. 8-9ab

3a. tónus.

Válasz: Lelkem, bízzál Istenben: * megnyugvásod tőle várjad! Vö. 2a. vers.

Előénekes: Csak Istenben keress megnyugvást, lelkem, * csak tőle jön üdvösségem.

Mert ő az üdvösségem, ő az oltalmam, * ő a sziklaváram, nem fogok többé meginogni.

Hívek: Lelkem, bízzál Istenben: * megnyugvásod tőle várjad!

E: Lelkem, nyugodj meg teljesen Istenben, * hagyatkozz rá türelemmel.

Mert ő az én üdvösségem, ő az én Istenem, * ő a sziklaváram, nem fogok meginogni.

H: Lelkem, bízzál Istenben: * megnyugvásod tőle várjad!

E: Szabadulásomat és üdvösségemet Istentől várom, * ő az én erősségem, Istennél találok menedéket.

Minden népek, benne bízzatok, * tárjátok fel szíveteket őelőtte.

H: Lelkem, bízzál Istenben: * megnyugvásod tőle várjad!

SZENTLECKE 1 Kor 4, 1-5

Pál rámutat arra, hogy az apostoli hatalom és az igehirdetés nem az emberek kedvének keresése és nem is lehet önző érdek megnyilatkozása. Krisztus küldetését folytatják, azt teszik, amit ő parancsolt, és tudják, hogy neki felelősséggel tartoznak. De a híveknek is arra kell törekedniük, hogy ne ítélkezzenek elhamarkodottan. Az ítéletet bízzák Krisztusra, aki azt is látja, ami a szívek mélyén van.

SZENTLECKE Szent Pál apostolnak a korintusiakhoz írt első leveléből

Feltárja az Úr a szívek szándékait

Testvéreim! Úgy tekintsenek minket az emberek, mint Krisztus szolgáit és Isten titkainak intézőit. Az intézőktől csak azt kívánják, hogy hűségesek legyenek.

A magam részéről nem törődöm azzal, hogy ti vagy más emberi bíróság hogyan ítélkezik fölöttem, hiszen én még önmagam felett sem ítélkezem. Nem érzem ugyan magam semmiben sem búnősnek, de ez még nem jelenti azt, hogy igaz vagyok: az Úr mond fölöttem ítéletet.

Ne ítélkezzetek hát időnap előtt, amíg el nem jön az Úr. Ő majd megvilágítja a sötétség titkait, és feltárja a szívek szándékait. Akkor mindenki megkapja az elismerést Istentől.

Ez az Isten igéje.

ALLELUJA

Alleluja. 1. szám.

Isten szava élő és átható: * megítéli a gondolatokat és a szándékot szívünk mélyén. Zsid 4, 12 – 9. tónus.

Alleluja.

EVANGÉLIUM Mt 6, 24-34

Az evangélium két gondolatot tisztáz: az egyik az, hogy az ember egyszerre nem merülhet el a földi javakban és Isten országának a keresésében, vagyis nem szolgálhat Istennek és a Mammonnak, a hamis földi javaknak. Az Isten országa igazi erkölcsiséget követel. A másik gondolat az, hogy különbséget kell tenni a földi és az örök értékek között. A földi élet csak út az örök cél felé. Isten mindenkinek lehetőséget ad arra, hogy itt kibontakoztassa lelkületét. Ereje és bölcsessége szemlélhető a természet életében is (mezők virága, madarak), azért bizalommal lehetünk iránta, hogy megkapjuk a szükséges javakat, ha igazán keressük az Isten országát.

+ EVANGÉLIUM Szent Máté könyvéből

Ne aggódjatok a holnap miatt!

Abban az időben Jézus így szólt tanítványaihoz:

Senki sem szolgálhat két úrnak: vagy gyűlöli az. egyiket, a másikat pedig szereti, vagy ragaszkodik az egyikhez, a másikat pedig megveti. Nem szolgálhattok az Istennek is, a Mammonnak is.

Ezért azt mondom nektek: Ne aggódjatok az életetek miatt, hogy mit esztek vagy mit isztok, sem testetek miatt, hogy mibe öltöztök. Nem több az élet az ételnél, és a test a ruhánál? Nézzétek az ég madarait! Nem vetnek, nem is aratnak, és magtárakba sem gyűjtenek, hanem a ti mennyei Atyátok táplálja őket. Nem értek ti sokkal többet azoknál? Ti aggodalmaskodók, melyiktek tudja életét egyetlen lépésnyivel is megtoldani?

És a ruházat miatt miért aggodalmaskodtok? Figyeljétek a mezők liliomait, hogyan nőnek, pedig nem fáradoznak és nem is szőnek. Mondom nektek: Salamon még dicsősége teljében sem öltözött úgy, mint egy ezek közül! Ha a mezei virágot, amely ma virul és holnap a kemencébe kerül, így öltözteti az Isten, akkor titeket nem sokkal inkább, kicsinyhitűek?

Ne aggodalmaskodjatok hát, hogy mit együnk? vagy: mit igyunk? vagy: mibe öltözzünk?! Ezeket a pogányok keresik. Mert a ti mennyei Atyátok jól tudja, hogy minderre szükségtele van. Ti mindenekelőtt az Isten országát és annak igazságát keressétek, és ezeket is mind megkapjátok hozzá. Ne aggódjatok hát a holnap miatt! A holnap majd gondoskodik magáról! Elég a mának a maga baja.

Ezek az evangélium igéi.

Évközi 9. vasárnap

OLVASMÁNY Mtörv 11, 18. 26-28. 32

A keleti ember szerette a képeket a beszédében. Később, akik a betűhöz ragaszkodtak, valóban ráírták a szövegeket az imaszíjakra, s azokat homlokukra meg kezükre erősítették, legalább ima közben. Pedig a hangsúly azon volt, hogy Isten törvényét a szívükbe és a lelkükbe véssék be s aszerint éljenek. Azt kell meglátnunk, hogy Isten akarata már itt a földön emelkedettebb életre képesít és az üdvösségre vezet.

OLVASMÁNY Mózes ötödik könyvéből

Íme, áldást és átkot ajánlok fel ma nektek.

A negyvenéves pusztai vándorlás végén Mózes így szólt a néphez: „Véssétek szívetekbe, lelketekbe, szavaimat; kössétek őket jelül a kezetekre, legyenek fejdíszként homlokotokon.

Íme, áldást és átkot ajánlok fel ma nektek: áldást, ha engedelmeskedtek az Úr, a ti Istenetek törvényeinek, amelyeket ma szabok nektek, s átkot, ha nem engedelmeskedtek az Úr, a ti Istenetek törvényeinek, hanem letértek arról az útról, amelyet ma mutatok nektek, és más isteneket követtek, akiket nem ismertek.”

Ez az Isten igéje.

VÁLASZOS ZSOLTÁR 30, 2-3a. 3b-4. 17 és 25

2. tónus.

Válasz: Légy oltalmazó sziklám, * én Uram, Istenem! Vö. 3b. vers.

Előénekes: Te vagy, Uram, az én reményem, + ne hagyj soha szégyent érnem, * igaz voltodban szabadíts meg engem!

Fordítsd felém füledet, * siess, ments meg engem.

Hívek: Légy oltalmazó sziklám, * én Uram, Istenem!

E: Légy oltalmazó sziklaváram és megerősített házam, * hogy megszabadíts engem!

Erősségem és menedékem te vagy nékem, * nevedért vezess és irányíts engem!

H: Légy oltalmazó sziklám, * én Uram, Istenem!

E: Ragyogjon föl arcod szolgád fölött, * irgalmasságodban szabadíts meg engem!

Legyetek bátrak és erős szívűek, * mind, akik reménykedtek az Úrban.

H: Légy oltalmazó sziklám, * én Uram, Istenem!

SZENTLECKE Róm 3, 21-25a. 28

A következő vasárnapi misékben (9-24) a szentlecke a Római levélből való, ahol az apostol a Krisztusba vetett hitről beszél, mint a megigazulás forrásáról. A bűnök bocsánatát és a kegyelmet nem a mózesi törvény közli, hanem Jézus Krisztus, s ezért az üdvösség a pogányoknak is szól, nemcsak az ószövetségi népnek. A pogányok vétettek lelkiismeretük törvénye ellen, a zsidók a mózesi törvény ellen, tehát mindenki rászorul Isten irgalmára. A hittel azt fejezzük ki, hogy bízunk a Krisztus által hozott megváltásban.

SZENTLECKE Szent Pál apostolnak a rómaiakhoz írt leveléből

Az ember a hit által válik igazzá, nem a mózesi törvény teljesítése által.

Testvéreim! Isten igaz volta most a mózesi törvénytől függetlenül lett nyilvánvalóvá, amint azt ugyanazon törvény és a próféták is tanúsítják. Isten igaz volta a Jézusba vetett hit által nyilvánvalóvá vált mindazok számára, akik hisznek. Mert nincsen különbség: mindannyian vétkeztek, és mindannyiuknak szüksége van arra, hogy megmutatkozzék Isten dicsősége. Ingyen válnak igazzá az ő kegyelméből, a megváltás által, amely Jézus Krisztusban valósult meg.

Őt Isten arra rendelte, hogy vére ontása árán engesztelő áldozat legyen, mely a hit által válik hatékonnyá.

Ezért meg vagyunk győződve arról, hogy az ember a hit által válik igazzá, nem a mózesi törvény teljesítése által.

Ez az Isten igéje.

ALLELUJA

Alleluja. 1. szám.

Jézus mondja: + „Én vagyok a szőlőtő, ti pedig a szőlővesszők. * Aki énbennem marad, és én őbenne, az bő termést hoz”. Vö. Jn 15, 5 – 9. tónus.

Alleluja.

EVANGÉLIUM Mt 7, 21-27

A hegyi beszéd befejező része azt tárja elénk, hogy az üdvösség nem szavakon és fogadkozáson múlik, hanem Isten akaratának tejesítésén. Az ő akaratát pedig az evangéliumból olvashatjuk ki, s az ítéleten is tetteinket fogják számonkérni. Krisztus követése szilárd alapot ad az életnek. Aki az ő tanítása szerint rendezi be életét, azt a kísértések viharai nem tudják megingatni. A sziklára épített ház, mint befejező kép azt mutatja, hogy aki a hegyi beszéd szerint alakítja lelkületéi az maga válik erős építménnyé.

+ EVANGÉLIUM Szent Máté könyvéből

A sziklára és a homokra épített ház.

Abban az időben Jézus így szólt tanítványaihoz:

A mennyek országába nem jut be mindenki, aki azt mondja nekem: „Uram! Uram!” Csak az, aki mennyei Atyám akaratát cselekszi. Azon a napon sokan mondják majd nekem: „Uram, Uram! Hát nem a te nevedben prófétáltunk? Nem a te nevedben űztük ki az ördögöket? Nem a te nevedben tettünk annyi csodát?” Én akkor kijelentem majd nekik, hogy nem ismertelek soha benneteket. Távozzatok színem elől, ti gonosztevők!

Mert mindaz, aki meghallgatja szavaimat és szerintük cselekszik, ahhoz az okos emberhez hasonlít, aki a házát sziklára építette. Szakadt a zápor, ömlött az ár, süvített a szél, és nekizúdult a háznak, de az nem dőlt össze, mert sziklára épült.

Aki viszont hallgatja szavaimat, de nem követi azokat, ahhoz az ostoba emberhez hasonlít, aki a házát homokra építette. Szakadt a zápor, ömlött az ár, süvített a szél, nekizúdult a háznak; az összedőlt, és nagy romhalmaz lett belőle.

Ezek az evangélium igéi.

Évközi 10. vasárnap

OLVASMÁNY Oz 6, 3-6

Igazában az ószövetségi kinyilatkoztatás is magát az embert akarta átformálni. A külső tettek, a vezeklés, az ima, az áldozatbemutatás arra való volt, hogy a belső hódolatot fejezze ki. Isten közeledése áldást jelent, azért annak örülni kell, mint a hajnali derengésnek vagy a termést hozó esőnek. A nép istentisztelete azonban kimerült a külsőségekben. Olyan mint a köd, amely elszáll, ha kisüt a nap, mert nincs bennük igazi hit és engedelmesség.

OLVASMÁNY Ozeás próféta könyvéből

Nem az áldozat kell nekem, hanem a szeretet.

„Törekedjünk megismerni az Urat:

biztosan eljön, mint a hajnal,

megjön, mint a zápor,

mint a tavaszi eső, amely megöntözi a földet.”

Mit tegyek veled, Efraim?

Mit tegyek veled, Júda?

Hűséged, mint a reggeli felhő,

és mint a harmat, hamar tovatűnik.

Ezért sújtottam őket a próféták szavával,

ezért pusztítottam őket ajkam szózatával,

ítéletem elérkezik, mint a világosság.

Mert nem az áldozat kell nekem, hanem a szeretet,

nem az égőáldozat, hanem az Isten ismerete.

Ez az Isten igéje.

VÁLASZOS ZSOLTÁR 49, 1 és 8. 12-13. 14-15

9. tónus.

Válasz: Boldog, akinek útja szeplőtelen, * megmutatom neki üdvösségem. 23b. vers.

Előénekes: Szólott az Úr, az istenek Istene, * hívta a földet napkelettől napnyugatig.

„Nem áldozataid miatt feddlek meg, * égőáldozataidat mindig látom.

Hívek: Boldog, akinek útja szeplőtelen, * megmutatom neki üdvösségem.

E: Ha éheznék, nem szólnék neked, * mert enyém a föld és egész teljessége.

Megeszem talán a bikák húsát, * vagy a bakok vérét iszom?

H: Boldog, akinek útja szeplőtelen, * megmutatom neki üdvösségem.

E: Ajánld föl Istennek a dicséret áldozatát, * és teljesítsd a Fölséges előtt fogadalmad!

A gyötrelem napján engem hívjál, * megmentelek és áldasz engem.

H: Boldog, akinek útja szeplőtelen, * megmutatom neki üdvösségem.

SZENTLECKE Róm 4, 18-25

Ábrahám olyan hitet hordozott magában, hogy a lehetetlen helyzetben is tudott reménykedni. Tudta, hogy Isten mindenható és hű marad ígéretéhez. Az ő idejében még nem volt meg a mózesi törvény, azért ő az igazi engedelmességet nem kerülhette meg a betűhöz való ragaszkodással. A mi vallásosságunk alapja is az Istenbe vetett hit, aki erejét és irgalmát megmutatta Krisztus feltámadásában, akinek halála meghozta, a bűnök kiengesztelését, feltámadása pedig a kegyelem kiáradását

SZENTLECKE Szent Pál apostolnak a rómaiakhoz írt leveléből

Ábrahám erőt merített hitéből, és magasztalta Istent.

Testvéreim! Ábrahám a reménytelenségben is reménykedve hitte, hogy sok nép atyja lesz, Isten ígérete szerint: „Nagy lesz a te nemzetséged!” Hite nem gyengült meg, jóllehet tudta, hogy teste megvénhedt, hisz századik esztendeje felé járt, és Sára méhe is elapadt.

Nem kételkedett hitetlenül Isten ígéretében, inkább megerősödött a hitben, megdicsőítve ezáltal az Istent. Meg volt ugyanis győződve arról, hogy amit Isten ígért, azt meg is tudja valósítani. Ábrahám ezáltal vált igazzá.

De nemcsak őrá vonatkozik, amit róla írtak, hogy „ezáltal vált igazzá”, hanem mireánk is. Mi is igazzá válunk, ha hiszünk Istenben, aki feltámasztotta a halálból Urunkat, Jézus Krisztust. Ő halált szenvedett a mi bűneinkért, és feltámadt, hogy mi igazak lehessünk.

Ez az Isten igéje.

ALLELUJA

Alleluja. 4. szám.

„Én a világ világossága vagyok”, mondja a mi Urunk. * „Aki engem követ, övé lesz az élet világossága.” Jn 8, 12 – 4g. tónus.

Alleluja.

EVANGÉLIUM Mt 9, 9-13

Jézus meghozta a végleges kinyilatkoztatást, ezért az egyes evangéliumi eseményeknek megvan a jelentésük. Máté meghívása jelezte, hogy Jézus a gyarló embert hívja bűnbánatra és üdvösségre, sőt munkatársává tudja tenni. A farizeusok ellenben a Messiástól népük diadalmas felemelését, földi dicsőségét várták, s náluk a szentség az elkülönülést jelentette, nem az irgalmat. Ezért mondja Jézus, hogy a betegnek kell az orvos, nem az egészségeseknek. Ő az Atya irgalmát testesíti meg a földön.

+ EVANGÉLIUM Szent Máté könyvéből

Nem azért jöttem, hogy az igazakat hívjam, hanem a bűnösöket.

Abban az időben:

Amint Jézus továbbhaladt, látott egy Máté nevű embert a vámasztalnál ülni. Így szólt hozzá: „Kövess engem!” Az felállt és követte őt. Később, amikor Jézus az ő házában vendégeskedett, eljött sok vámos és bűnös, és helyet foglaltak az asztalnál Jézussal és tanítványaival együtt. Meglátták ezt a farizeusok és megkérdezték tanítványait: „Miért eszik a ti Mesteretek vámosokkal és bűnösökkel?” Jézus meghallotta ezt, és így válaszolt: „Nem az egészségeseknek kell az orvos, hanem a betegeknek. Menjetek csak, és tanuljátok meg, mit jelent ez: »Irgalmasságot várok és nem áldozatot.« Nem azért jöttem, hogy az igazakat hívjam, hanem hogy a bűnösöket.”

Ezek az evangélium igéi.

Évközi 11. vasárnap

OLVASMÁNY Kiv 19, 2-6a

Az ószövetségi hithez Isten nagy tettei szolgáltatták az alapot. Ezekre kellett visszaemlékezni s kiolvasni belőlük, hogy Isten mintegy „sasszárnyon” hordozza őket. Viszonzásul azonban Isten megkívánja, hogy az ő népének tartsák magukat és engedelmességükkel szolgálják dicsőségét A kijelentés, hogy „papi királyságom és szent népem lesztek”; éppen azt jelenti, hogy a világ színe előtt hordozniuk kell a tanúságtételt az egyistenhit mellett Ebben ők előképe voltak Krisztus Egyházának.

OLVASMÁNY Mózes második könyvéből

Papi királyságom és szent népem lesztek.

Az Egyiptomból való kivonulás harmadik hónapjában Izrael fiai elindultak Refidimből. A Sínai pusztába érkeztek, és ott letáboroztak. Táborukat a heggyel szemben ütötték föl.

Mózes elindult Isten elé, az Úr pedig a hegyről így szólt hozzá: „Ezt közöld Jákob házával és hirdesd Izrael fiainak: Láttátok, mit tettem az egyiptomiakkal, és mi módon hordoztalak titeket sasszárnyon és hoztalak ide magamhoz. Ha tehát hallgattok szavamra és megtartjátok szövetségemet, akkor az összes népek között különleges tulajdonommá teszlek benneteket, hiszen az egész föld az enyém. Papi királyságom és szent népem lesztek.”

Ez az Isten igéje.

VÁLASZOS ZSOLTÁR 99, 2. 3. 5

1. tónus.

Válasz: Mi vagyunk az Isten népe, * jó Pásztorunk táplál minket. Vö. 3c. vers.

Előénekes: Ujjongjatok az Úrnak, minden földek, * szolgáljatok az Úrnak vigassággal.

Járuljatok színe elé, * vidám _énekszóval.

Hívek: Mi vagyunk az Isten népe, * jó Pásztorunk táplál minket.

.

E: Tudjátok meg, hogy az Úr az Isten, * övé vagyunk, ő alkotott minket.

Az ő népe vagyunk, *legelőjének nyája.

H: Mi vagyunk az Isten népe, * jó Pásztorunk táplál minket.

E: Valóban jó az Úr, + irgalma örökké megmarad, * és hűsége nemzedékről nemzedékre.

H: Mi vagyunk az Isten népe, * jó Pásztorunk táplál minket.

SZENTLECKE Róm 5, 6-11

Az apostol az Isten iránti bizalmat akarja felébreszteni. A remény és a bizalom attól függ, hogy felismerjük-e Isten leereszkedését és szeretetét. A döntő mozzanat az, hogy a megváltást nem emberi jóságunkkal vagy tetteinkkel érdemeltük ki. Krisztus a bűnös emberiséghez jött, s azokért vállalta a kereszthalált, akik még Isten ellenségei voltak. Ezért reménykedhetünk abban, hogy miután megtértünk, méginkább segítségünkre siet.

SZENTLECKE Szent Pál apostolnak a rómaiakhoz írt leveléből

Ha Fia halála által kiengesztelődött velünk az Isten, mennyivel inkább megszabadulunk most, az ő életébe oltva.

Testvéreim! Amikor még erőtlenek voltunk, Krisztus az erre alkalmas időben meghalt a bűnösökért, pedig az igazért is alig hal meg valaki, legfeljebb a jótevőért adja életét az ember. Isten azonban azzal bizonyítja irántunk való szeretetét, hogy amikor még bűnösök voltunk, Krisztus meghalt értünk.

Most, hogy vére árán igazzá váltunk, még sokkal inkább megment bennünket haragjától. Mert ha Fia halála által kiengesztelődött velünk az Isten, most, hogy kibékültünk vele, az ő életébe oltva, mennyivel inkább megszabadulunk.

Sőt, ezenfelül még dicsekszünk is az Istenben, Urunk Jézus Krisztus által, aki megszerezte nekünk a kiengesztelődést.

Ez az Isten igéje.

ALLELUJA

Alleluja. 8. szám.

Közel van az Isten országa, * tartsatok bűnbánatot, és higgyetek az evangéliumban. Mt 1, 15 – 8 G. tónus.

Alleluja.

EVANGÉLIUM Mt 9, 36 – 10, 8

Az aratás szó rávilágít Krisztus e jövetelének céljára. Isten be akarja takarítani a termést, ami végső fokon majd az ítéleten valósul meg, de igazában az egész történelem ítélet. Krisztus ezt a történelmi aratást Egyházán keresztül végzi. Az evangélium hirdetésével az embereket el kell vezetni a hitre, a bűnbánatra, és szeretetre. Krisztus rajtunk, embereken keresztül valósítja meg országát. Ezért kell imádkozni megfelelő munkásokért is.

+ EVANGÉLIUM Szent Máté könyvéből

Jézus összehívta tizenkét tanítványát, és téríteni küldte őket.

Abban az időben:

Jézus meglátta a tömeget, és megesett rajta a szíve, mert olyan kimerültek és levertek voltak, mint a juhok, amelyeknek nincsen pásztoruk. Így szólt tanítványaihoz: „Az aratnivaló sok, de a munkás kevés. Kérjétek az aratás Urát, küldjön munkásokat aratásába.”

Majd odahívta magához tizenkét tanítványát, és megadta nekik a hatalmat, hogy kiűzzék a tisztátalan szellemeket, és meggyógyítsanak minden bajt és minden betegséget.

A tizenkét apostol neve a következő: Az első Simon, más néven Péter, azután a testvére, András, Zebedeus fia Jakab, és testvére, János, továbbá Fülöp és Bertalan, Tamás és Máté, a vámos; Alfeus fia Jakab, Tádé, a kánaáni Simon, és végül karión Júdás, aki később elárulta őt.

Ezt a tizenkettőt küldte Jézus, és megparancsolta nekik: „Ne lépjetek a pogányokhoz vezető útra, s a szamaritánusok városába be ne térjetek. Menjetek inkább Izrael házának elveszett juhaihoz. Menjetek, és hirdessétek, hogy elközelgett a mennyek országa. Gyógyítsátok a betegeket, támasszatok fel halottakat, tisztítsátok meg a leprásokat, űzzétek ki a gonosz szellemeket.

Ingyen kaptátok, ingyen is adjátok!

Ezek az evangélium igéi.

Évközi 12. vasárnap

OLVASMÁNY Jer 20, 10-13

Akinek Isten küldetést ad, az szembe találja magát az emberek értetlenségével és ellenszenvével. Isten ügyének képviselete áldozattal jár együtt. Néha a próféta is belefárad az erőfeszítésbe és felmerülnek a kételyei, de megéli Isten erősítő hatását is. A küzdelem megacéloz és a végén tudunk hálát adni mindenért.

OLVASMÁNY Jeremiás próféta könyvéből

Megszabadította a szegénynek lelkét a gonoszok kezéből.

Jeremiás próféta így panaszkodik szenvedése idején:

Hallom sokak gyalázkodását:

„Rettegés mindenütt!

Jelentsétek föl! Följelentjük!”

Még azok is, akik barátaim voltak,

bukásomra lestek:

„Hátha valamiképp tőrbe csalhatnánk, legyőzhetnénk,

és bosszút állhatnánk rajta.”

De az Úr, mint hős harcos, mellettem áll.

Ellenfeleim meginognak, s nem bírnak velem,

szégyent vallnak és elbuknak.

Örökké tartó, soha el nem múló gyalázatban lesz részük.

Te pedig, Seregek Ura, igazságos Bíró,

aki a vesék és szívek vizsgálója vagy,

engedd, hadd lássam, miként állsz rajtuk bosszút,

mert eléd tártam ügyemet.

Énekeljetek az Úrnak! Dicsőítsétek az Urat,

mert kiszabadította a szegénynek lelkét

a gonoszok kezéből.

Ez az Isten igéje.

VÁLASZOS ZSOLTÁR 68, 8-10. 14 és 17. 33-35

2. tónus.

Válasz: Uram, hallgass meg engem, * nagy irgalmasságod szerint. Vö. 14c. vers.

Előénekes: A gyalázatot érted viselem, * arcomat érted borítja szégyen.

Testvéreim előtt idegenné lettem, * anyám fiai sem ismernek reám.

Hívek: Uram, hallgass meg engem, * nagy irgalmasságod szerint.

E: A házadért való buzgóság emészt engem, * rám hull a gyalázat, ha téged gyaláznak.

De én hozzád imádkozom, Uram, * kegyelmed idején, Istenem.

H: Uram, hallgass meg engem, * nagy irgalmasságod szerint.

E: Mérhetetlen jóságodban hallgass meg, * hűséged szerint segíts rajtam.

Hallgass meg, Uram, hisz kegyelmed jóságos, * irgalmad bőségében tekints reám.

H: Uram, hallgass meg engem, * nagy irgalmasságod szerint.

E: Az alázatosak látják ezt és örülnek, * keressétek Istent, és szívetek újra éled.

Mert az Úr meghallgat minden szegényt, * és foglyait nem hagyja magukra.

H: Uram, hallgass meg engem, * nagy irgalmasságod szerint.

E: Dicsérje őt az ég, a föld és a tenger, * és bennük minden élőlény.

H: Uram, hallgass meg engem, * nagy irgalmasságod szerint.

SZENTLECKE Róm 5, 12-15

A jó és a rossz küzdelmét megéljük egyéni életünkben és az emberiség életében. A kinyilatkoztatás magyarázatot ad a rossz jelenlétére is. Isten az első ember életét paradicsomi állapotban indította el, de annak erkölcsi felsülése által a világba lépett a bűn és a halál. Azóta a történelemnek megvan a sötét oldala. De Isten terve nem hiúsult meg. Egy embernek, Krisztusnak az engedelmessége kiengesztelte a bűnt, meghozta a megigazulás kegyelmét, és a halállal szembeállította az örök életet. Isten irgalma tehát nagyobb, mintai ember bűne, s ez adja meg az okot a reményre.

SZENTLECKE Szent Pál apostolnak a rómaiakhoz írt leveléből

A kegyelem hatása nem olyan, mint a bűnbeesésé.

Testvéreim! A bűn egy ember által lépett a világba, és a bűn következményeként a halál. Így a halál minden ember osztályrésze lett, mert mindnyájan bűnbe estek.

Volt a világon bűn a mózesi törvény előtt is, de a bűn, ha nincs törvény, nem számít bűnnek. Ám a halál mégis uralkodott Á Ádámtól Mózesig azokon is, akik nem vétkeztek mint Ádám, aki az Eljövendőnek előképe.

A kegyelem hatása azonban nem olyan, mint a bűnbeesésé. Mert ha egynek bűnbeesése miatt sokan meghaltak, Isten kegyelme és az egy embernek, Jézus Krisztusnak irgalmából nyert ajándék még inkább kiárad sokakra.

Ez az Isten igéje.

ALLELUJA

Alleluja. 7. szám.

„Az igazság Lelke majd tanúságot tesz rólam”, mondja az Úr, * „és ti is tanúságot tesztek rólam”. Jn 15, 26b és 27a – 7b. tónus.

Alleluja.

EVANGÉLIUM Mt 10, 26-33

Sokszor az a látszat, hogy a rossz erősebb a világban, mint a jó, és hogy az Isten országa állandó védekezésben van. Jézus megjövendöli az apostoloknak, hogy ki lesznek téve üldözésnek, mint a régi próféták. A végső bátorítás azonban az, hogy az emberek csak a testi életet vehetik el, de a lelket nem ölhetik meg, az örök életet nem vehetik el. Isten a túlvilágon is tud jutalmazni és büntetni. Amellett a földi élet is az ő gondviselése alatt áll, s a nehézségeket úgy kell néznünk, mint azt a keretet, amelyben hűségünk és engedelmességünk egészen megvalósul.

+ EVANGÉLIUM Szent Máté könyvéből

Ne féljetek azoktól, akik a testet ölik meg!

Abban az időben Jézus ezt mondta apostolainak:

Ne féljetek az emberektől! Nincs rejtett dolog, amelyre fény ne derülne, sem titok, amely ki ne tudódnék. Amit én sötétben mondok nektek, azt ti mondjátok el világosban: és amit fülbe súgva hallotok, hirdessétek a háztetőkön!

És ne féljetek azoktól, akik a testet megölik, de a lelket nem tudják megölni. Inkább attól féljetek, aki a lelket is, a testet is a pokolba taszíthatja.

Egy fillérért ugye két verebet adnak? És mégsem hull a földre egy se közülük Atyátok tudta nélkül? Nektek pedig minden szál hajatokat számon tartják! Ne féljetek hát: sokkal többet értek ti a verebeknél!

Ha valaki megvall engem az emberek előtt, én is megvallom őt Atyám előtt, aki a mennyekben van. De ha valaki megtagad engem az emberek előtt, én is megtagadom őt Atyám előtt, aki a mennyekben van.

Ezek az evangélium igéi.

Évközi 13. vasárnap

OLVASMÁNY 2 Kir 4, 8-11. 14-16a

Isten a kinyilatkoztatást szóban és tettben adta. A bibliai történet rávilágít arra, hogy Isten a jótettet akárhányszor már itta földön jutalmazza. Elizeus, Illés tanítványa 850 körül Krisztus előtt, elsősorban csodáival igazolta küldetését, azért ismertvolt a nép körében. Ő is érezte, hogy neki mint prófétának közben kell járnia az emberekért és minden erejével segítenie őket.

OLVASMÁNY a Királyok második könyvéből

Isten megjutalmazza a sunemi asszonyt, aki segíti az Isten emberét..

Történt egy napon, hogy Elizeus próféta elindult és átment Sunembe. Lakott ott egy előkelő asszony, aki meghívta asztalához, s így ahányszor csak átment, mindig betért hozzá enni. Az (asszony) így szólt férjéhez: „Nézd, tudom, hogy Istennek szent embere az, aki mindig betér hozzánk. Rendezzünk hát be neki a tetőn egy kis szobát, tegyünk bele ágyat, asztalt, széket meg mécsest, s ahányszor csak betér hozzánk, ott szálljon meg.”

Történt, hogy Elizeus egy nap megérkezett, betért a fönti szobába és lefeküdt. Aztán így szólt szolgájához, Gehászihoz: „Mi lenne az, amivel viszonzást adhatnék az asszonynak?” Gehászi így válaszolt: „Ó, nincs neki fia, és a férje öreg.” Erre megparancsolta: „Hívd ide!” Odahívta, az megállt az ajtóban. Akkor Elizeus így szólt hozzá: „Egy esztendő elteltével ilyen idő tájt fiút dajkálsz.”

Ez az Isten igéje.

VÁLASZOS ZSOLTÁR 88, 2-3. 16-17. 18-19

6. tónus.

Válasz: Hadd énekeljem örökké * Urunknak irgalmas jóságát. Vö. 2. vers.

Előénekes: Az Úr irgalmáról énekelek örökkön-örökké, * hűségedet nemzedékről nemzedékre hirdeti ajkam.

Így szóltál: + „Irgalmam szilárdan áll mindörökké.” * Valóban, a te hűséged erős, miként a mennybolt.

Hívek: Hadd énekeljem örökké * Urunknak irgalmas jóságát.

E: Boldog a nép, amely tud ünnepelni, * az ilyen arcod fényében járhat,

Uram. Egész nap örvendeznek nevednek, * és igazságod felmagasztalja őket.

H: Hadd énekeljem örökké * Urunknak irgalmas jóságát.

E: Te vagy néped erőssége, * és  jóvoltodból emeljük fel fejünket.

Mert a mi pajzsunk az Úrtól van, * és királyunk Izrael Szentjétől.

H: Hadd énekeljem örökké * Urunknak irgalmas jóságát.

SZENTLECKE Róm 6, 3-4. 8-11

Az apostol a keresztség jelképével szemlélteti, hogy hogyan válunk a megváltás kegyelmeinek részesévé. A szentségi jel meg is valósítja azt, amit jelképez. A vízben való alámerítés jelképezi Krisztus sírbaszállását, a vízből való kiemelkedés pedig a feltámadását. A szentség tartalma az, hogy vele együtt meghalunk a bűnnek, hogy vele együtt Istennek éljünk. A keresztény élet követelménye tehát az, hogy állandóan ellene mondjunk a bűnnek és Isten dicsőségére éljünk.

SZENTLECKE Szent Pál apostolnak a rómaiakhoz írt leveléből

A keresztségben eltemetkeztünk Krisztussal együtt a halálba, hogy új életre keljünk.

Testvéreim! Mi, akik Krisztus Jézusban megkeresztelkedtünk, az ő halálában keresztelkedtünk meg. A keresztségben ugyanis eltemetkeztünk vele együtt a halálba, hogy miként Krisztus az Atya dicsőségére feltámadt a halálból, úgy mi is új életre keljünk.

Ha Krisztussal meghaltunk, hisszük, hogy vele együtt élni is fogunk. Tudjuk ugyanis, hogy Krisztus feltámadt a halálból, és többé nem hal meg: a halál nem uralkodik többé rajta. Halálával egyszer s mindenkorra meghalt a bűnnek, de életével Istennek él.

Úgy tekintsétek tehát magatokat, mint akik meghaltatok a bűnnek, és most az Istennek éltek, a mi Urunk Jézus Krisztusban.

Ez az Isten igéje.

ALLELUJA

Alleluja. 8G. szám.

Ti mindnyájan választott nemzetség, királyi papság, szent nemzet vagytok. * Hirdessétek annak erejét, aki a sötétségből csodálatos világosságára hívott meg titeket. 1 Pét 2, 9 – 8 G. tónus.

Alleluja.

EVANGÉLIUM Mt 10, 37-42

Krisztus követésének ez a leírása az apostolokhoz intézett tanításból való. Tőlük Jézus megkövetelte, hogy hagyjanak el mindent és vállalják az evangélium hirdetését. Ki kellett szakadniuk a családi közösségből is. De Jézus jelzi, hogy ő minden áldozatért tud kárpótolni. A földi élet helyett adhat örök életet. Az Ószövetségben az igaz ember jutalma az volt, hogy a közösség őrizte emlékét, a prófétáé az, hogy az emberek befogadták és segítették. Jézus azt ígéri, hogy a legkisebb jótéteményt is számontartja és viszonozni fogja.

+ EVANGÉLIUM Szent Máté könyvéből

Aki a keresztjét föl nem veszi, nem méltó hozzám.

Aki titeket befogad, engem fogad be.

Abban az időben Jézus ezt mondta apostolainak:

Aki apját vagy anyját jobban szereti, mint engem, nem méltó hozzám. Aki nem veszi föl a keresztjét és nem követ engem, nem méltó hozzám. Aki megtalálja életét, elveszíti azt, de aki értem elveszíti életét, megtalálja azt.

Aki titeket befogad, engem fogad be, és aki engem befogad, azt fogadja be, aki engem küldött. Aki befogadja a prófétát, mert próféta, az a próféta jutalmát kapja. És aki az igazat befogadja, mert igaz, az az igaznak jutalmát kapja.

S ha valaki csak egy pohár friss vizet ad is e legkisebbek egyikének azért, mert az én tanítványom, bizony mondom nektek, nem marad el a jutalma.

Ezek az evangélium igéi.

Évközi 14. vasárnap

OLVASMÁNY Zak 9, 9-10

A próféták mindig igyekeztek helyes útra terelni a nép messiásvárását, hiszen az emberek a földi megpróbáltatások idején szívesen gondoltak politikai szabadítóra, aki jólétet és gondtalan életet biztosít. Itt a próféta arra figyelmeztet, hogy a Messiás a szelídség hatalmával érkezik, nem katonai erővel, s elsősorban a lélek békéjét hozza. Uralma így is kiterjed az egész világra.

OLVASMÁNY Zakariás próféta könyvéből

Íme, közeleg királyod.

Ezt mondja az Úr:

Ujjongj, Sion leányai

Zengj éneket, Jeruzsálem leánya!

Íme, közeleg királyod:

igaz és győzedelmes,

alázatos,

szamáron jön,

szamár hátán, szamárnak csikaján.

Elpusztítja Efraimban a harci szekereket,

és Jeruzsálemben a lovakat.

Széttöri a harci íjakat,

és békét hirdet a népeknek,

uralkodik tengertől tengerig,

a Folyótól egészen a föld határáig.

Ez az Isten igéje.

VÁLASZOS ZSOLTÁR 144, 1-2. 8-9. 10-11. 13cd-14

5. tónus.

Válasz: Istenem és királyom, magasztallak téged: * szent nevedet áldom örökkön-örökké. Vö. 1. vers.

Vagy: Alleluja. 5. szám.

Előénekes: Magasztallak téged, Istenem, Királyom, * és áldom nevedet örökkön-örökké.

Mindennap áldalak téged, * és dicsőítem nevedet örökkön-örökké.

Hívek: Istenem és királyom, magasztallak téged: * szent nevedet áldom örökkön-örökké..

Vagy: Alleluja.

E: Irgalmas az Úr és kegyelmes, * nagy irgalmú és hosszan tűrő.

Az Úr mindenkihez jóságos, * és irgalmas minden művéhez.

H: Istenem és királyom, magasztallak téged: * szent nevedet áldom örökkön-örökké..

Vagy: Alleluja.

E: Magasztaljon téged, Uram, minden műved, * szentjeid áldást mondjanak.

Országod dicsőségéről szóljanak, * és hatalmadat mindenek hirdessék.

H: Istenem és királyom, magasztallak téged: * szent nevedet áldom örökkön-örökké..

Vagy: Alleluja.

E: Hűséges az Úr minden szavában, * és tettei szentnek hirdetik.

Az Úr a botladozót fenntartja, * és fölemeli, akit megaláztak.

H: Istenem és királyom, magasztallak téged: * szent nevedet áldom örökkön-örökké..

Vagy: Alleluja.

SZENTLECKE Róm 8, 9. 11-13

Az „Isten lelke” az Ószövetségben Isten teremtő erejét fejezte ki. Az Újszövetségben ő a Szentlélek, aki az Atyát és a Fiút jelenvalóvá teszi bennünk. Ő működött közre a Fiú megtestesülésénél és Krisztus feltámadásánál. Megvan a hatalma, hogy bennünket is lelki emberré tegyen. Ő kapcsol össze a feltámadt Krisztussal és ő a biztosítéka feltámadásunknak. Tehát tudatosan is az ő indíttatásait kell követnünk, nem a test vágyait.

SZENTLECKE Szent Pál apostolnak a rómaiakhoz írt leveléből

Ha lélekkel elfojtjátok a test szerinti tetteket, élni fogtok.

Testvéreim! Ti nem test, hanem lélek szerint éltek, ha valóban Isten Lelke lakik bennetek. Ha pedig bennetek lakik annak Lelke, aki feltámasztotta ,Jézust a halálból, ő, aki Krisztust feltámasztotta a halottak közül, halandó testeteket is életre kelti a bennetek lakó Lelke által.

Így tehát, testvéreim, nem tartozunk a testnek azzal, hogy test szerint éljünk. Mert ha test szerint éltek, biztosan meghaltok, de ha lélekkel elfojtjátok a test szerinti tetteket, élni fogtok.

Ez az Isten igéje.

ALLELUJA

Alleluja. 8. szám.

Áldalak téged, Atyám, mennynek és földnek Istene, * mert feltártad a kicsinyeknek országod titkait. Mt 11, 25 – 8 G. tónus.

Alleluja.

EVANGÉLIUM Mt 11, 25-30

Jézus küldetéséhez tartozott, hogy magát kinyilatkoztassa, mint az Atya Fiát. Csak így győzhetett meg bennünket, hogy valóban az Atyát tükrözi és az ő nevében beszél. Ezért van joga arra is, hogy megbocsássa a bűnt és örök életet adjon. Ezért ígérhette az embernek, hogy nála enyhületet talál az élet bajaival szemben. Követése ugyan áldozatot követel, s lehet azt igának tekinteni, de az ő igája édes, az ő terhe könnyű. Aki magára veszi, megtapasztalja, hogy Isten gyermekeinek szabadságát választotta.

+ EVANGÉLIUM Szent Máté könyvéből

Én szelíd vagyok és alázatos szívű – mondja az Úr.

Abban az időben Jézus megszólalt, és ezt mondta:

Magasztallak téged, Atyám, ég és föld Ura, mert elrejtetted mindezt a bölcsek és okosak elől, és kinyilatkoztattad a kicsinyeknek! Igen, Atyám, így tetszett ez neked! Az én Atyám mindent átadott nekem, és nem ismeri a Fiút senki más, csak az Atya, s az Atyát sem ismeri más, csak a Fiú, és akinek a Fiú ki akarja nyilatkoztatni.

Jöjjetek hozzám mindnyájan, akik fáradtak vagytok, és terhek alatt görnyedtek: én felüdítlek titeket! Vegyétek magatokra igámat, és tanuljatok tőlem, mert én szelíd vagyok és alázatos szívű – és nyugalmat talál lelketek. Mert az én igám édes, s az én terhem könnyű.

Ezek az evangélium igéi.

Évközi 15. vasárnap

OLVASMÁNY Iz 55, 10-11

Isten szavának nemcsak jelentése van, hanem ereje is: végrehajtja, amit tartalmaz. Ez vonatkozik mind az ígéretekre, mind az ítélet szavaira. Az eső és a hó hasonlata azt jelenti, hogy Isten szava elsősorban áldást hoz, életet fakaszt. Gazdagabbá, tartalmasabbá teszi az életet. Hitet, reményt ébreszt, szeretetre hangol, s csak annak számára válik ítéletté, aki ellene szegül vagy kiforgatja értelmét.

OLVASMÁNY Izajás próféta könyvéből

Az eső megöntözi a földet, és termővé teszi.

Így szól az Úr:

Amint az eső és a hó lehull az égből és nem tér oda vissza, hanem megöntözi a földet, és termővé, gyümölcsözővé teszi, hogy magot adjon a magvetőnek és kenyeret az éhezőnek, éppen úgy lesz az én szavammal is, amely ajkamról fakad: Nem tér vissza hozzám eredménytelenül, hanem végbeviszi akaratomat, és eléri, amiért küldtem.

Ez az Isten igéje.

VÁLASZOS ZSOLTÁR 64, 10abcd. 10e-11. 12-13. 14

5. tónus.

Válasz: Jó földbe hullott a tanítás magja, * és termést érlelt. Lk 8, 8

Előénekes: Meglátogattad és megöntözted a földet, * elhalmoztad bőséges áldással.

Az egek csatordái megteltek vízzel; * gabonát nevelsz az embernek.

Hívek: Jó földbe hullott a tanítás magja, * és termést érlelt.

E: Előkészíted a földet: + barázdáit öntözöd, * göröngyeit elsimítod.

Fellazítod áztató esőkkel, * és megáldod sarjadó vetését.

H: Jó földbe hullott a tanítás magja, * és termést érlelt.

E: Jóságoddal koronázod az esztendőt * jólét és bőség jár lábad nyomában.

Eső csepeg a puszták füvére, * a dombok vígságba öltöznek.

H: Jó földbe hullott a tanítás magja, * és termést érlelt.

E: Nyájak lepik el a réteket, + bőven nő a gabona a völgyekben, * és minden ujjong és himnuszt énekel.

H: Jó földbe hullott a tanítás magja, * és termést érlelt.

SZENTLECKE Róm 8, 18-23

A földi baj, fájdalom tapasztalati valóság. Az összhang megbomlása az áteredő bűn következménye. Az apostol azzal vigasztal, hogy a világnak ez az alakja mulandó, nem végleges. A földi szenvedés nem mérhető össze az örök élet boldogságával. Az üdvözült ember a maga istengyermeki állapotában már a természetben is Isten művét fogja csodálni.

SZENTLECKE Szent Pál apostolnak a rómaiakhoz írt leveléből

A természet sóvárogva várja Isten fiainak megnyilvánulását.

Testvéreim! Úgy gondolom, hogy ennek az életnek a szenvedései nem mérhetők az eljövendő dicsőséghez, melynek részesei leszünk. Maga a természet is sóvárogva várja Isten fiainak megnyilvánulását. A természet ugyanis mulandóságnak van alávetve, de nem önként, hanem Isten akaratából; abban a reményben, hogy a mulandóság szolgai állapotából felszabadul az Isten fiainak dicsőséges szabadságára. Tudjuk ugyanis, hogy addig az egész természet sóvárogva vágyakozik.

De nemcsak a természet, hanem mi magunk is, akik a Lélek csíráit bensőnkben hordozzuk. Sóhajtozunk mi is, és várjuk a fogadott fiúság megvalósulását, testünk megváltását.

Ez az Isten igéje.

ALLELUJA

Alleluja. 8. szám.

A jó mag az Isten igéje, Krisztus a magvető, * aki reátalál örökké élni fog. – 8 G. tónus.

Alleluja.

EVANGÉLIUM Mt 13, 1-23

A magvetőről szóló példabeszéd az első helyen áll az Isten országáról szóló sorozatban. Bizonyos értelemben megadja a programot Az ország hirdetése és valósítása mindig bele fog ütközni az emberek érdektelenségébe, könnyelműségébe, anyagiasságába és állhatatlanságába. Jézus tudja, hogy mire vállalkozik. Az Egyháznak is tudatában kell lennie, hogy küldetése nem könnyű. De Isten megtalálja számítását az emberek gyarlósága ellenére. Talál olyan talajt, amely bő termést hoz.

Hosszabb forma:

+ EVANGÉLIUM Szent Máté könyvéből

Kiment a magvető vetni.

Abban az időben:

Jézus elment hazulról, és leült a tó partján. Hatalmas tömeg gyűlt össze, ezért beült egy csónakba, a tömeg pedig ott állt a parton. Ekkor példabeszédekben sok mindenre oktatta őket:

„Íme, kiment a magvető vetni. Amint vetett, némely szem az útszélre esett. Jöttek az ég madarai, és ezeket mind megették. Némely szem kövek közé esett, ahol nem volt elég termőföld. Ezek hamar kikeltek, hisz nem volt mély a föld. Majd amikor a nap fölkelt és forrón tűzött, kiégtek, mert nem volt gyökerük. Voltak szemek, amelyek tövisek közé estek, és amikor nőni kezdtek, a tövisek elfojtották őket. De a többi szem jó földbe hullott, és termést hozott: az egyik százszorosat, a másik hatvanszorosat, a harmadik harmincszorosat.

Akinek van füle, hallja meg!”

Ekkor odamentek hozzá tanítványai és megkérdezték: „Miért beszélsz hozzájuk példabeszédekben?” Ő így válaszolt: „Nektek adatott meg, hogy megismerjétek a mennyek országa titkait, nekik ez nem adatott meg. Mert akinek van, annak még adnak, hogy még több legyen neki; de akinek nincs, attól még azt is elveszik, amije van. Azért beszélek hozzájuk példabeszédekben, hogy nézzenek, de ne lássanak, hallgassanak, de ne halljanak, és ne értsenek, és így beteljesedjék rajtuk Izajás próféta jövendölése:

Hallván hallotok, és mégsem értetek,

nézvén néztek, de mégsem láttok;

megkérgesedett ugyanis e népnek szíve:

Fülükkel restül hallanak,

szemüket behunyják,

hogy a szemükkel ne lássanak,

fülükkel ne halljanak,

és a szívükkel ne értsenek,

s meg ne térjenek, hogy meggyógyítsam őket.

De boldog a ti szemetek, mert lát, és boldog a ti fületek, mert hall! Bizony, mondom nektek, sok próféta és igaz vágyott látni, amit ti láttok, – és nem látta; vágyott hallani, amit ti hallotok, – és nem hallotta.

Hallgassátok meg hát a magvetőről szóló példabeszédet!

Akik hallgatják a mennyek országáról szóló tanítást, és nem értik meg, azokhoz eljön a gonosz, és elragadja mindazt, amit a szívükbe vetettek Ez az, ami az útszélre esett. A kövek közé hullott mag pedig az, aki meghallgatja ugyan a tanítást, és szívesen be is fogadja, de az nem ver benne gyökeret, csak ideig-óráig él. Amikor a tanítás miatt szorongatás, üldözés éri, csakhamar eltántorodik. A tövisek közé esett mag az, aki meghallgatja a tanítást, de a világi gondok s a csalóka vagyon elfojtja azt benne, és gyümölcs nélkül marad. Végül a jó földbe hullott mag az, aki meghallgatja, megszívleli a tanítást, és jó termést is hoz: az egyik százszorosat, a másik hatvanszorosai, a harmadik harmincszorosat.”

Ezek az evangélium igéi.

Vagy rövidebb forma:

+ EVANGÉLIUM Szent Máté könyvéből 13, 1-9

Abban az időben:

Jézus elment hazulról és leült a tó partján. Hatalmas tömeg gyűlt össze, ezért beült egy csónakba, a tömeg pedig ott állt a parton. Ekkor példabeszédekben sok mindenre oktatta őket:

„Íme, kiment a magvető vetni. Amint vetett, némely szem az útszélre esett. Jöttek az ég madarai, és ezeket mind megették. Némely szem kövek közé esett, ahol nem volt elég termőföld. Ezek hamar kikeltek, hisz nem volt mély a föld. Majd amikor a nap fölkelt és forrón tűzött, kiégtek, mert nem volt gyökerük. Voltak szemek, amelyek tövisek közé estek, és amikor nőni kezdtek, a tövisek elfojtották őket. De a többi szem jó földbe hullott, és termést hozott: az egyik százszorosat, a másik hatvanszorosat, a harmadik harmincszorosat.

Akinek van füle, hallja meg!”

Ezek az evangélium igéi.

Évközi 16. vasárnap

OLVASMÁNY Bölcs 12, 13. 16-19

Az ószövetségi üdvrend eseményei is elmélyítették Isten ismeretét. A bölcsességi irodalom már mély meglátásokhoz jutott. Itt három gondolattal találkozunk: Mivel Isten mindennek az ura, azért mindent kímélettel kezel, mint sajátját. Erejét csak akkor mutatja meg, ha nem hisznek hatalmában. Bár hatalom van a kezében, mégis irgalmas az emberhez, vagyis hatalmát boldogításra használja.

OLVASMÁNY a Bölcsesség könyvéből

Isten alkalmat ad a bűnök megbánására.

Nincs Isten rajtad kívül, aki mindeneknek gondját viselné, nem kell hát bizonyítanod, hogy nem ítéltél igazságtalanul.

Hiszen hatalmad az alapja igazságosságodnak, és mivel mindenek Ura vagy, kész vagy mindent megkímélni. Mutatsz ugyan erőt, ha kétségbe vonják hatalmadat, és bünteted azok merészségét, kik nem ismernek el téged, de fékezed hatalmadat, enyhén ítélsz és nagy kímélettel igazgatsz minket, mert akkor gyakorlod hatalmadat, amikor csak akarod.

Mindezzel pedig arra tanítottad népedet, hogy igaznak, emberségesnek kell lennie, és azzal a jó reménnyel töltötted el gyermekeidet, hogy amikor ítélsz, alkalmat adsz a bűnök megbánására.

Ez az Isten igéje.

VÁLASZOS ZSOLTÁR 85, 5-6. 9-10. 15-16a 1

D 2 tónus.

Válasz: Urunk, édes Istenünk, * mennyire jó vagy hozzánk! Vö. 5a. vers.

Előénekes: Uram, te szelíd és jóságos vagy, * nagy irgalmú mindazokhoz, akik hívnak téged.

Hallgasd meg, Uram, imádságom, * figyelj könyörgésem szavára.

Hívek: Urunk, édes Istenünk, * mennyire jó vagy hozzánk!

E: Eljön minden nemzet, melyet csak alkottál, * imádva borulnak le előtted, Uram, és nevedet áldják.

Mert nagy vagy és csodákat művelsz, * egyedül te vagy az Isten.

H: Urunk, édes Istenünk, * mennyire jó vagy hozzánk!

E: Uram, Istenem, te irgalmas és jóságos vagy, * hosszan tűrő, könyörülő és hűséges.

Tekints rám, és szánj meg engem, * adj erőt szolgádnak.

H: Urunk, édes Istenünk, * mennyire jó vagy hozzánk!

SZENTLECKE Róm 8, 26-27

A Róm 8. fejezete a megváltás gyümölcseit sorolja fel. Ide tartozik a Szentlélek kiárasztása is, aki kiegészíti, ami belőlünk hiányzik. Magunktól nem tudunk helyesen imádkozni, nem tudjuk, mit és hogyan kell kérni. Azért ő szavakba nem foglalható indíttatásokat ad. Belénk oltja Isten gyermekeinek tudatát, bizalmát, egyszerűségét. Ő tanít meg arra, hogy legfőbb vágyunk Isten akaratának megtétele legyen.

SZENTLECKE Szent Pál apostolnak a rómaiakhoz írt leveléből

A Szentlélek könyörög bennünk, emberi szóval ki nem fejezhető fohászkodással.

Testvéreim! Gyöngeségünkben segítségünkre siet a Lélek, hisz mi még azt sem tudjuk, hogy hogyan kell helyesen imádkozni. A Lélek azonban maga könyörög bennünk, emberi szóval ki nem fejezhető fohászkodással. Isten pedig, aki a szíveket vizsgálja, tudja, hogy mit kíván bennünk a Lélek, mert ő Isten tetszése szerint jár közben a szentekért.

Ez az Isten igéje.

ALLELUJA

Alleluja. 8. szám.

Áldalak téged, Atyám, mennynek és földnek Istene, * mert feltártad a kicsinyeknek országod titkait. Vö. Mt 11, 25 – 8G. tónus.

Alleluja.

EVANGÉLIUM Mt 13, 24-43

A földi élet a jó és a rossz küzdelme marad az Egyház számára is. Krisztus jó magot hoz, de emberi gyengeségből és a gonoszság hatalmából megjelenik a konkoly is. A titok tehát nem az, hogy van rossz a világban, hanem az, hogy Isten megengedi a jelenlétét, és a szétválasztást fenntartja az ítéletre. Itt hivatkozhatunk az ő irgalmára, hiszen a bűnös még megtérhet, de hivatkozhatunk arra is, hogy Isten nem vonja vissza szabadságunkat, amit adott. Itt kiélhetjük szabadságunkat jó vagy rossz irányban, de a rossz jelenléte kiemeli az erény jóságát. A hit akkor igazán erős, ha sötét háttérben is világoskodik.

Hosszabb forma:

+ EVANGÉLIUM Szent Máté könyvéből

A jók és a rosszak szétválasztása az ítélet napján következik be.

Abban az időben:

Jézus egy másik példabeszédet is mondott a tömegnek: „A mennyek országa olyan, mint amikor egy ember jó magot vetett a földjébe. Míg az emberek aludtak, jött az ellenség, konkolyt vetett a búza közé, és elment. Amikor a vetés kikelt és kalászba szökkent, felütötte fejét a konkoly is. Akkor a szolgák odamentek a gazdához, és megkérdezték: »Uram, te ugye jó magot vetettél a földedbe? Honnét került hát bele a konkoly?” Az így válaszolt: „Ellenséges ember műve ez.” A szolgák erre megkérdezték: „Akarod-e, hogy elmenjünk és kiszedjük belőle?” Ő azonban így felelt: „Nem, nehogy a búzát is kitépjétek, amikor a konkolyt kiszeditek! Hagyjátok, hadd nőjön az aratásig mindkettő. Aratáskor majd megmondom az aratóknak: Előbb a konkolyt gyűjtsétek össze, kössétek kévébe, hogy elégessük, a búzát pedig hordjátok a magtáramba!”

Azután egy másik példabeszédet is mondott nekik: „A mennyek országa olyan, mint a mustármag, amelyet egy ember elvetett a földjébe. Bár kisebb ez minden más magnál, mégis, amikor felnő, nagyobb minden veteménynél. Fává terebélyesedik, úgyhogy jönnek az ég madarai és ágai között fészket raknak.”

Végül ezt a példabeszédet mondta nekik: „A mennyek országa olyan, mint a kovász, amelyet fog az asszony, belekever három véka lisztbe, és az egész megkel tőle.”

Mindezt példabeszédekben mondta el Jézus a sokaságnak, és példabeszéd nélkül nem mondott nekik semmit, hogy beteljesedjék, amit a próféta mondott:

Példabeszédekre nyitom ajkamat,

s hirdetem, mi rejtve volt a világ kezdetétől.

Akkor elbocsátotta a tömeget, és hazament. Tanítványai pedig odajárultak hozzá és kérték: „Magyarázd meg nekünk a szántóföldről és a konkolyról szóló példabeszédet!” Erre ő ezekkel a szavakkal válaszolt:

„Aki a jó magot veti, az az Emberfia. A szántóföld a világ, a jó mag az ország fiai, a konkoly pedig a gonosz fiai. Az ellenség, aki ezeket elveti – az ördög. Az aratás a világ vége, az aratók pedig az angyalok. Ahogy a konkolyt összeszedik és tűzre vetve elégetik, úgy lesz a világ végén is. Az Emberfia elküldi angyalait, hogy szedjék össze országában mindazt, ami botrányos, és minden törvényszegőt. Ezeket tüzes kemencébe vetik, ott sírás lesz és fogcsikorgatás. Az igazak pedig mint a nap, ragyogni fognak Atyjuk országában.

Akinek van füle, hallja meg!”

Ezek az evangélium igéi.

Vagy rövidebb forma:

+ EVANGÉLIUM Szent Máté könyvéből 13, 24-30

A jók és a rosszak szétválasztása az ítélet napján következik be.

Abban az időben:

Jézus egy másik példabeszédet is mondott a tömegnek:

„A mennyek országa olyan, mint amikor egy ember jó magot vetett a földjébe. Amíg az emberek aludtak, jött az ellenség, konkolyt vetett a búza közé, és elment. Amikor a vetés kikelt és kalászba szökkent, felütötte fejét a konkoly is. Akkor a szolgák odamentek a gazdához, és megkérdezték: „Uram, te ugye jó magot vetettél a földedbe? Honnét került hát bele a konkoly?” Az így válaszolt: „Ellenséges ember műve ez.” A szolgák erre megkérdezték: „Akarod-e, hogy elmenjünk és kiszedjük belőle?” Ő azonban így felelt: „Nem, nehogy a búzát is kitépjétek, amikor a konkolyt kiszeditek. Hagyjátok, hadd nőjön az aratásig mindkettő. Aratáskor majd megmondom az aratóknak: Előbb a konkolyt gyűjtsétek össze, kössétek kévébe, hogy elégessük, a búzát pedig hordjátok a magtáramba!”

Ezek az evangélium igéi.

Évközi 17. vasárnap

OLVASMÁNY 1 Kir 3. 5. 7-12

A történet tanúsítja, hogy akinek Isten küldetést ad, annak megadja a kellő segítséget is hozzá. Salamon bölcsessége már abban jelentkezik, hogy kellő okosságot kér Istentől népe vezetéséhez. Szószerint fogékony szívet kér, hogy megértse Isten akaratát, legyen benne engedelmesség annak telesítésére, és hogy a jót a rossztól meg tudja különböztetni. Mivel ez a lelkülete, Isten azzal jutalmazza, hogy megadja neki a gazdagságot, a hírnevet és a hosszú életet is.

OLVASMÁNY a Királyok első könyvéből

Trónraléptekor Salamon bölcsességért könyörög.

Gibeonban megjelent az Úr Salamonnak, éjszaka, álmában. Így szólt Isten: „Bármit kérsz, megadom neked!” Salamon ezt mondta: „Uram és Istenem, királlyá tetted szolgádat atyám, Dávid helyett. Dekát fiatal ember vagyok, nem tudom, miként kell uralkodni. Szolgád a te kiválasztott néped élén áll, egy nagy nép élén, amelynek se szeri, se száma. Adj hát szolgádnak éber szívet, hogy meg tudja különböztetni a jót meg a rosszat. Mert hisz ki tudná másképp kormányozni ezt a te nagyszámú népedet?”

Tetszett az Úrnak, hogy Salamon ilyen kéréssel fordult hozzá. Ezért Isten ezt mondta neki: „Mivel épp ezzel a kéréssel fordultál hozzám, és nem hosszú életet vagy gazdagságot kértél magadnak, nem is ellenséged életét kérted, hanem bölcsességért könyörögtél, hogy igazságot szolgáltathass, íme, megadom neked, amit kértél. Olyan bölcs és értő szívet adok neked, amilyen nem volt előtted, s nem lesz utánad sem.”

Ez az Isten igéje.

VÁLASZOS ZSOLTÁR 118, 57 és 72. 76-77. 127-128. 129-130

4. tónus.

Válasz: Törvényedet szívből szeretem, * én Uram, Istenem. Vö. 97a. vers.

Előénekes: Hittel vallom: + Az az én osztályrészem, Uram, * hogy igéidet megtartsam.

Drágább nekem ajkad törvénye * sok ezer aranynál, ezüstnél.

Hívek: Törvényedet szívből szeretem, * én Uram, Istenem.

E: Vigasztalásomra legyen irgalmad, * amint szolgádnak megígérted.

Irgalmasságod éltessen engem, * mivel törvényed az én gyönyörűségem.

H: Törvényedet szívből szeretem, * én Uram, Istenem.

E: Parancsaidat többre tartom az aranynál, * kedvesebb nekem, mint a színarany.

Ezért parancsaidhoz tartom magamat, * gyűlölöm a hazugság minden útját.

H: Törvényedet szívből szeretem, * én Uram, Istenem.

E: Minden rendelésed csodálatraméltó, * lelkem ezért megtartja őket.

Ragyogva világít szavad fénye, * okossá teszi a kicsinyeket.

H: Törvényedet szívből szeretem, * én Uram, Istenem.

SZENTLECKE Róm 8, 28-30

A keresztény életet a hit világossága és a remény ígérete vezeti. Isten hatalmából és bölcsességéből következik, hogy ő előre kialakította a világ tervét, benne az üdvösség tervét is, és azt meg is valósítja. Hogy az ember mivé válhat, azt Krisztus feltámadásából tudjuk. Isten előre tudja, hogy kik fogják tetteikkel felhasználni Krisztus kegyelmét, azért azokat úgy vezeti a kiválasztás és megigazulás útján, hogy valóban magukra öltsék Krisztus képmását. láz Atya őt így dicsőíti meg, hogy sok testvére legyen, mint elsőszülöttnek.

SZENTLECKE Szent Pál apostolnak a rómaiakhoz írt leveléből

Isten eleve arra rendelt minket,

hogy Fiának képmását öltsük magunkra.

Testvéreim! Tudjuk, hogy az Istent szeretőknek minden javukra válik, hiszen ő saját elhatározásából választotta ki őket. Akiket ugyanis előre ismert, azokat eleve arra rendelte, hogy Fiának képmását öltsék magukra. Így lesz ő elsőszülött a sok testvér között.

Akiket előre erre rendelt, azokat meg is hívta, akiket meghívott, azokat igazzá tette, akiket pedig igazzá tett, azokat meg is dicsőítette.

Ez az Isten igéje.

ALLELUJA

Alleluja. 8. szám.

Áldalak téged, Atyám, mennynek és földnek Istene, * mert feltártad a kicsinyeknek országod titkait. Vö. Mt 11, 25 – 8 G. tónus.

Alleluja.

EVANGÉLIUM Mt 13, 44-52

Az elrejtett kincs és a drágagyöngy hasonlata az Isten országának egyedülálló értékét emeli ki. Azzal mindent meg lehet nyerni és nélküle mindent el lehet veszteni. A hit vezetése alatt meg kell tanulnunk, hogy az üdvösséget és Isten dicsőségét a legnagyobb értéknek tekintsük és hogy tudjunk érte áldozatot hozni. A hálóról szóló hasonlat az ítéletre figyelmeztet. Egyszer majd megtörténik a különválasztás, tehát idejében kell állást foglalni, hogy hová akarunk tartozni.

Hosszabb forma:

+ EVANGÉLIUM Szent Máté könyvéből

Isten országa többet ér minden földi kincsnél.

Abban az időben ezt mondta Jézus a tömegnek:

„A mennyek országa olyan, mint a földbe rejtett kincs, amelyet egy ember megtalált. Elrejtette újra, azután boldogan elment, eladta mindenét, amije csak volt, és megvette azt a szántóföldet.

A mennyek országa olyan, mint amikor egy kereskedő igazgyöngyöt keresett. Talált egy nagyon értékeset, erre elment, eladta mindenét, amije csak volt, és megvásárolta azt.

Végül: a mennyek országa olyan, mint amikor a hálót a tengerbe vetik és az mindenféle halat összefog. Mihelyt megtelik, a partra vonják, és nekiülve kiválogatják: a javát edényekbe rakják, a hitványát pedig kidobják. Így lesz a világ végén is. Kivonulnak az angyalok, a gonoszokat elválasztják az igazaktól és tüzes kemencébe vetik, ott sírás lesz és fogcsikorgatás.

Értitek-e mindezt?”

„Igen!” – felelték. Erre így folytatta: „Minden írástudó, aki jártas a mennyek országáról szóló tanításban, olyan, mint egy családapa, aki kincseiből régit és újat vesz elő.”

Ezek az evangélium igéi.

Vagy rövidebb forma:

+ EVANGÉLIUM Szent Máté könyvéből 13, 44-46

Isten országa többet ér minden földi kincsnél.

Abban az időben Jézus ezt mondta a tömegnek:

„A mennyek országa olyan, mint a földbe rejtett kincs, amelyet egy ember megtalált. Elrejtette újra, azután boldogan elment, eladta mindenét, amije csak volt, és megvette azt a szántóföldet.

A mennyek országa olyan, mint amikor egy kereskedő igazgyöngyöt keresett. Talált egy nagyon értékeset, erre elment, eladta mindenét, amije csak volt, és megvásárolta azt.

Ezek az evangélium igéi.

Évközi 18. vasárnap

OLVASMÁNY Iz 55, 1-3

A próféta felhívása hasonlít Jézusnak a lakomáról szóló példabeszédéhez. Isten a kegyelmét a mindennapi ételhez és italhoz teszi hasonlóvá. A felhívás a babiloni fogság idején hangzott el, s benne van az az igazság is, hogy csak az élő Isten tudja a lélek igényeit kielégíteni. A bálványoknál és a föld javaiban hiába keressük ezt a boldogságot.

OLVASMÁNY Izajás próféta könyvéből

Jöjjetek és egyetek.

Így szól az Úr:

Ti szomjazók, jöjjetek a vizekhez mind,

és bár nincs pénzetek, siessetek ide!

Vegyetek ingyen gabonát és egyetek,

vegyetek pénz nélkül bort és tejet.

Miért költitek a pénzt arra, ami nem kenyér,

és a keresetet arra, amivel nem laktok jól?

Hallgassatok ide, figyeljetek rám, akkor jó ételt esztek,

és kövér falatokban lesz részetek.

Fordítsátok ide fületeket és gyertek ide hozzám:

hallgassatok rám, és élni fog lelketek.

Örök szövetséget kötök veletek,

mert hűséges vagyok a Dávidnak tett ígérethez.

Ez az Isten igéje.

VÁLASZOS ZSOLTÁR 144, 8-9. 15-16. 17-18

5. tónus.

Válasz: Megnyitod kezedet, Istenem, * és táplálsz minket. Vö. 16. vers.

Előénekes: Irgalmas az Úr és kegyelmes, * nagy irgalmú és hosszan tűrő.

Az Úr mindenkihez jóságos, * és irgalmas minden művéhez.

Hívek: Megnyitod kezedet, Istenem, * és táplálsz minket.

E: Mindenek szeme bízón rád tekint, * és te enni adsz nekik kellő időben.

Megnyitod kezedet, * és javaiddal eltöltesz minden élőt.

H: Megnyitod kezedet, Istenem, * és táplálsz minket.

E: Igazságos az Úr minden útján, * és szent minden művében.

Közel az Úr mindazokhoz, akik őt hívják, * akik hozzá kiáltanak igaz szívvel.

H: Megnyitod kezedet, Istenem, * és táplálsz minket.

SZENTLECKE Róm 8, 35. 37-39

Krisztus a megváltással nemcsak a lehetőségét adta meg annak, hogy mi keressük az üdvösségei hanem belefoglalt bennünket szeretetébe, s mindörökre meg akar tartani magának. Az Isten Fia ezért választotta a kiüresítési a ,földi küzdelmet és a kereszthaláli s nincs az a teremtett érték vagy hatalom, amiért elhatározását megváltoztatná. Reményünk tehát az ő személyes szeretetén nyugszik, s kell hogy életünk válasz legyen az ő szeretetére.

SZENTLECKE Szent Pál apostolnak a rómaiakhoz írt leveléből

Semmiféle teremtmény el nem szakíthat bennünket Isten szeretetétől.

Testvéreim! Ki szakíthat el bennünket Krisztus szeretetétől? Nyomor vagy szükség? Üldöztetés vagy éhínség? Ruhátlanság, életveszély vagy kard? Mi mindezeken diadalmaskodunk az által, aki szeret minket.

Biztos vagyok ugyanis abban, hogy sem halál, sem élet, sem angyalok, sem fejedelemségek, sem jelenvalók, sem eljövendők, sem hatalmasságok, sem magasság, sem mélység, sem egyéb teremtmény el nem szakíthat bennünket Isten szeretetétől, amely Krisztus Jézusban, a mi Urunkban van.

Ez az Isten igéje.

ALLELUJA

Alleluja. 8. szám

Nemcsak kenyérrel él az ember, * hanem minden igével is, mely Isten ajkáról való. Mt 4, 4b – 8 G. tónus.

Alleluja.

EVANGÉLIUM Mt 14, 13-21

Jézusnak az emberek iránti viselkedése kifejezi az Atya magatartását A kenyérszaporítás csodájának képe kettős tartalmú. Egyrészt jelzi, hogy Jézus elsősorban taníj hirdeti az Isten országát, az üdvösséget, másrészt rámutat arra, hogy földi bajainkat sem nézi érzéketlenül. Ígéretet tett hogy aki keresi az Isten országát annak megadja a szükséges földi feltételeket is. Megvan a hatalma, hogy a föld javait megsokasítsa. A tanítványoknak adott felszólítás: ti adjatok nekik enni, szintén azt célozza, hogy az Egyház legyen szeretetközösség, ahol a lelki és a testi javak iránt megvan a felelősség.

+ EVANGÉLIUM Szent Máté könyvéből

Mindannyian ettek és jól is laktak.

Abban az időben:

Amikor Jézus tudomást szerzett Keresztelő János haláláról, csónakba szállt és elment onnan egy kietlen helyre, egyedül. De az emberek megtudták, és a városokból gyalogszerrel utána indultak Mikor kiszállt, már nagy tömeget látott ott. Megesett rajtuk a szíve és meggyógyította betegeiket.

Amint beesteledett, tanítványai odamentek hozzá, és figyelmeztették: „Sivár ez a hely, és késő már az óra is. Bocsásd el a tömeget, hadd menjenek a falvakba, hogy élelmet szerezzenek maguknak!”

Jézus azonban ezt mondta nekik: „Nem kell elmenniük, ti adjatok nekik enni!” Ők ezt felelték: „Nincs másunk itt, csak öt kenyerünk és két halunk.” Mire ő ezt mondta: „Hozzátok ide!”

Miután megparancsolta, hogy a tömeget telepítsék le a fűre, fogta az öt kenyeret és a két halat, szemét az égre emelve áldást mondott, azután megtörte a kenyereket, és odaadta a tanítványoknak, a tanítványok pedig az embereknek. Mindannyian ettek és jól is laktak. Végül tizenkét kosár lett tele a kenyérmaradékokkal. Pedig mintegy ötezer férfi evett, nem számítva a nőket és a gyerekeket.

Ezek az evangélium igéi.

Évközi 19. vasárnap

OLVASMÁNY 1 Kir 19, 9a. 11-13a

A próféták is törékeny emberek voltak, elfáradtak a munkában, az üldöztetésben és az emberek érdektelenségének láttán. Illés is úgy gondolja, hogy már nincs mit keresnie az emberek között, azért a pusztába menekül. Isten látomásban adja tudtára, hogy ő képes volna pusztító csodákat tenni: tűzzel, viharral, földrengéssel félemlíthetné meg az embereket, de nem ez a szándéka. A lágy esti szellőben, a türelem hangján akar velük beszélni, hogy térjenek meg.

OLVASMÁNY a Királyok első könyvéből

A hegyen járulj az Úr színe elé!

Illés próféta elérkezett Isten hegyéhez, a Hórebhez. Bement egy barlangba és ott töltötte az éjszakát. Az Úr azt mondta neki: „Menj és a hegyen járulj az Úr színe elé!”

S íme az Úr elvonult arra. Hegyeket tépő, sziklákat sodró, hatalmas szélvész haladt az Úr előtt, de az Úr nem volt a szélviharban. A szélvésznek földrengés lépett a nyomába, de az Úr nem volt a földrengésben. A földrengés után tűz következett, de az Úr nem volt a tűzben. A tüzet enyhe szellő kísérte. Amikor ezt Illés észrevette, befödte arcát köntösével, kiment, és a barlang elé állt.

Ez az Isten igéje.

VÁLASZOS ZSOLTÁR 84, 9ab-10. 11-12. 13-14

1 D2 tónus.

Válasz: Urunk, mutasd meg nekünk irgalmas szívedet, * és üdvösségünket add meg nékünk! Vö. 8. vers.

Előénekes: Hadd halljam, mit mond az én Uram, Istenem, * mert népének és szentjeinek békét ígér.

Az istenfélőkhöz valóban közel az üdvösség, * hogy országukba dicsőség költözzék.

Hívek: Urunk, mutasd meg nekünk irgalmas szívedet, * és üdvösségünket add meg nékünk!

E: Irgalom és hűség majd egymásra lelnek, * csókot vált az igazság és a béke.

A földből a hűség kisarjad, * és az igazságosság tekint le az égből.

H: Urunk, mutasd meg nekünk irgalmas szívedet, * és üdvösségünket add meg nékünk!

E: Az Úrjóságát megmutatja, * földünk is meghozza termését. Igazság jár az Úr előtt, * és béke a lába nyomában.

H: Urunk, mutasd meg nekünk irgalmas szívedet, * és üdvösségünket add meg nékünk!

SZENTLECKE Róm 9, 1-5

Az apostoli Egyház átélte a titkot, hogy az ószövetségi nép, amely hitt Istenben és várta a Megváltót, elutasította az evangéliumot. Pál minden áldozatot meghozna megtérésükért, de el kell fogadnia a valóságot. A nép sok kegyelmet kapott. a kiválasztást, a szövetségei Isten megmutatta nekik hatalmát és gondviselését, test szerint közülük származott a Megváltó, s mégis minden kegyelemnek ellen tudnak állni. Ebben benne van a szabad akarat és a gondviselés titka, de Isten minden emberi zsákutcából talál kiutat.

SZENTLECKE Szent Pál apostolnak a rómaiakhoz írt leveléből

Inkább azt kívánnám, hogy magam legyek átok alatt testvéreimért.

Testvéreim! Igazat mondok Krisztusban, nem hazudom. Lelkiismeretem tanúskodik a Szentlélekben, hogy nagy az én szomorúságom és állandó a szívem fájdalma!

Inkább azt kívánnám, hogy magam legyek átok alatt, távol Krisztustól testvéreimért, a test szerint népemből valókért, Izrael fiaiért! Hiszen övék az istenfiúság, a dicsőség, a szövetségek, a törvényadás, az istentisztelet és az ígéretek. Övéik az atyák, és test szerint közülük származik Krisztus, aki mindenek fölött való, mindörökké áldott Isten. Ámen.

Ez az Isten igéje.

ALLELUJA

Alleluja. 4. szám.

Az Úrban remélek, * igéjében bízom. Zsolt 129, 5 – 4g. tónus.

Alleluja.

EVANGÉLIUM Mt 14, 22-33

Márk és János a vízenjárás csodáját más összefüggésben mondja el. Máté itt az Egyházzal hozza kapcsolatba. A csónakjelképezi az Egyházat, amely küzd a történelem viharaival, de Krisztus szeme rajta van, s kellő időben megmutatja erejét. Péter és az apostolok a hatalmat Krisztustól kapják, s annak segítségével bemutathatják a világnak, hogy az Egyház nem egyszerű földi intézmény, hanem az üdvösség eszköze. Különösen akkor, ha állandóan megvalljuk, hogy Jézus az Isten Fia.

+ EVANGÉLIUM Szent Máté könyvéből

Parancsold meg, hogy a vízen hozzád menjek!

Amikor (a kenyérszaporítás után) a tömeg befejezte az étkezést, Jézus mindjárt a csónakba parancsolta tanítványait, hogy amíg ő elbocsátja a tömeget, menjenek át előtte a túlsó partra. Amint elbocsátotta az embereket, fölment a hegyre, hogy egyedül imádkozzék. Közben beesteledett, s ő ott volt egymagában. A csónak pedig már jó pár stádiumnyira eltávolodott a parttól. Hányták-vetették a hullámok, mert ellenszél fújt. Éjszaka a negyedik őrváltás idején Jézus elindult feléjük a víz színén járva. Amikor észrevették, azt hitték, hogy kísértet, és rémületükben felkiáltottak. De Jézus azonnal megszólította őket: „Bátorság! Én vagyok! Ne féljetek!” Erre Péter odaszólt neki: „Uram, ha te vagy az, parancsold meg, hogy hozzád menjek a vízen!” Ő azt mondta: ,Jöjj!” Péter ki is szállt a csónakból, elindult a vízen, és ment Jézus felé. De az erős szél láttán megijedt, és merülni kezdett. Felkiáltott: „Ments meg, Uram!” Jézus nyomban kinyújtotta kezét, megfogta őt, és így szólt hozzá: „Te kicsinyhitű, miért kételkedtél?” Mikor beszálltak a bárkába, a szél elállt. A csónakban levők pedig leborultak előtte, és így szóltak: „Te valóban az Isten Fia vagy!”

Ezek az evangélium igéi.

Évközi 20. vasárnap

OLVASMÁNY Iz 56, 1. 6-7

A babiloni fogságból való hazatérést a próféták úgy jelentik be, mint Isten dicsőségének megtapasztalását, mint új Jeruzsálemet. De amikor visszatérésük után jöttek a bajokkal teli hétköznapok, sokakban felmerült a kérdés, hogy hol van Isten dicsősége, hol a béke és a boldogság. A próféta azzal válaszol, hogy először tartsák meg az Isten törvényét, éljenek az igazságosság követelményei szerint, végezzék az istentiszteletet igazi hódolattal, s Isten akkor megmutatja nekik hűségét és erejét.

OLVASMÁNY Izajás próféta könyvéből

Az idegenek fiait elvezetem szent hegyemre.

Ezt mondja az Úr:

„Tartsátok meg a törvényt: szabjátok tetteiteket az igazsághoz, mert nemsokára eljön szabadításom és megnyilvánul igazságom.

Az idegenek fiait pedig – akik az Úrhoz csatlakoznak, hogy szolgáljanak neki, szeressék nevét és szolgái legyenek, akik megtartják közülük a szombatot, s vigyáznak, nehogy megszentségtelenítsék, és ragaszkodnak szövetségemhez – mind elvezetem szent hegyemre, és örömmel töltöm el házamban, az imádság helyén. Elfogadom égő- és véresáldozataikat oltáromon, mert házam minden nép számára az imádság háza lesz.”

Ez az Isten igéje.

VÁLASZOS ZSOLTÁR 66, 2-3. 5. 6 és 8

5. tónus.

Válasz: Magasztaljanak téged a népek, Istenünk, * magasztaljanak az összes nemzetek. Vö. 4. vers.

Előénekes: Könyörüljön rajtunk az Isten, és áldjon meg minket, ragyogtassa fel arcát fölöttünk,

hogy megismerjék a földön utadat, * és üdvösségedet az összes nemzetek.

Hívek: Magasztaljanak téged a népek, Istenünk, * magasztaljanak az összes nemzetek.

E: Örvendjenek és ujjongjanak a nemzetek, + mert igazságosan ítéled a népeket,* és te vezérled őket a földön.

H: Magasztaljanak téged a népek, Istenünk, * magasztaljanak az összes nemzetek.

E: Magasztaljanak téged a népek, Istenünk, * dicsőítsenek az összes nemzetek.

Áldjon meg minket az Isten, * félve tisztelje őt a föld minden határa.

H: Magasztaljanak téged a népek, Istenünk, * magasztaljanak az összes nemzetek.

SZENTLECKE Róm 11, 13-15. 29-32

Az apostol látja, hogy a zsidó nép visszautasítja az evangéliumot, amit először nekik kellett felajánlani. Elmaradásuk azonban nem keresztezi Isten tervét, hiszen így a pogányok annál hamarabb részesülhetnek a hit áldásaiban. Megtorpanásukból tehát jó is származott, azért biztos, hogy megtérésük majd különösen hozzájárd Isten országának terjedéséhez. Isten nem bánja meg a kiválasztást és kegyelmi adományait. Ha a pogányokhoz irgalmas, akkor őhozzájuk is az.

SZENTLECKE Szent Pál apostolnak a rómaiakhoz írt leveléből

Isten nem bánja meg kegyelmi adományait és meghívását.

Testvéreim! A pogányoknak azt mondom: Mint a pogányok apostola, nagyra tartom szolgálatomat. Sőt, szeretném vetélkedésre serkenteni véreimet, hogy elvezessem néhányukat az üdvösségre. Ha ugyanis az ő elvettetésük által kiáradt a megbékélés a világra, mi más lesz újrafelvételük, ha nem élet a halálból?

Isten ugyanis nem bánja meg kegyelmi adományait és meghívását. Amint egykor ti sem engedelmeskedtetek Istennek, de most, az ő engedetlenségük következtében irgalomra találtatok, úgy ők most hitetlenek lettek az irántatok tanúsított irgalmasság miatt, hogy egykor ők is irgalomra találjanak. Isten ugyanis kiszolgáltatott mindenkit az engedetlenségnek, hogy mindenkin megkönyörüljön.

Ez az Isten igéje.

ALLELUJA

Alleluja. 4. szám.

Jézus mondja: + „Én vagyok az út, az igazság és az élet, * senki sem jut Atyámhoz, csak általam.” Jn 14, 23 – 4g. tónus.

Alleluja.

EVANGÉLIUM Mt 15, 21-28

Jézus személyes küldetése a zsidó néphez szólt, a pogányokhoz majd az Egyházon keresztül jut el az örömhír. Egyes esetekben Jézus mégis megmutatta, hogy az Atya irgalma mindenkire kiterjed, különösen azokra, akik hisznek. Jézus kezdeti tartózkodása azt célozza, hogy még jobban kiemelje a pogány asszony hitét. Ha Isten nem válaszol azonnal kéréseinkre, az nem ok arra, hogy abbahagyjuk az imát és a bizalmat.

+ EVANGÉLIUM Szent Máté könyvéből

Asszony, nagy a te hited!

Abban az időben:

Jézus továbbhaladt, és Tirusz és Szidon vidékére vonult vissza. És íme, jött egy arra lakó kánaáni asszony, és kiáltozva kérte: „Könyörülj rajtam, Uram, Dávid fia! A lányomat kegyetlenül gyötri a gonosz szellem!” Ő azonban szóra sem méltatta. Végül odamentek hozzá tanítványai, és arra kérték: „Küldd el őt, ne kiáltozzon utánunk!” Jézus kijelentette: „Az én küldetésem csak Izrael házának elveszett juhaihoz szól.” Ám az asszony odajött, és leborult előtte e szavakkal: „Uram, segíts rajtam!” Ő így válaszolt: „Nem való elvenni a gyerekek kenyerét és odadobni a kutyáknak!” Mire az asszony: „Igen, Uram, de a kutyák is esznek abból, ami lehull gazdájuk asztaláról!” Erre Jézus így szólt hozzá: „Asszony! Nagy a te hited! Legyen úgy, amint szeretnéd!” És a lánya meggyógyult még abban az órában.

Ezek az evangélium igéi.

Évközi 21. vasárnap

OLVASMÁNY Iz 22, 19-23

Az Ószövetségben vannak olyan események, amelyeket az apostoli igehirdetés előképnek fogott fel. Isten a prófétákon keresztül beleszólt a nép életébe és a hatalom gyakorlásának módját is ellenőrizte. Itt a kulcsok hatalma előképe Péter hatalmának.

OLVASMÁNY Izajás próféta könyvéből

Az Úr az ő szolgájának, a Messiásnak a vállára teszi le Dávid házának kulcsát.

Így szól az Úr Sebna udvarnagyhoz:

„Kivetlek tisztségedből,

és elmozdítalak hivatalodból.

Azon a napon elhívom szolgámat,

Eljákimot, Hilkijahu fiát,

és reá adom köntösödet,

és rá erősítem övedet:

a kezébe adom hatalmadat.

Így atyja lesz Jeruzsálem lakóinak

és Juda házának.

Az ő vállára teszem le Dávid házának kulcsát,

amit kinyit, azt senki be nem zárja,

s amit bezár, azt senki ki nem nyitja.

Mint a szeget, szilárd helyre verem be,

és dicsőséges trónjává lesz atyja házának.”

Ez az Isten igéje.

VÁLASZOS ZSOLTÁR 137, 1-2a. 2bc-3. 6 és 8bc

12. tónus.

Válasz: Örökké tart, Uram, a te irgalmad: * ne vesd meg kezed alkotásait! Vö. 8bc. vers.

Előénekes: Ünnepellek, Uram, szívem mélyéből, * mert meghallgattad ajkam igéit.

Angyalaid előtt zsoltárt éneklek, * szent templomodban arcra borulok.

Hívek: Örökké tart, Uram, a te irgalmad: * ne vesd meg kezed alkotásait!

E: Szent nevedet mindig megvallom, * irgalmadért és igaz voltodért.

mely napon hozzád kiáltok, hallgass meg engem, * gyarapítsd az erőt lelkemben.

H: Örökké tart, Uram, a te irgalmad: * ne vesd meg kezed alkotásait!

E: Valóban fölséges az Úr: + az alázatosnak gondját viseli, * messziről felismeri, kik a gőgösök.

Örökké tart, Uram, a te irgalmad: * ne vesd meg kezed alkotásait.

H: Örökké tart, Uram, a te irgalmad: * ne vesd meg kezed alkotásait!

SZENTLECKE Róm 11, 33-36

Ez a dicsőítő szöveg fejezi be az apostol elmélkedését a zsidó nép hitetlenségéről és Isten kifürkészhetetlen útjairól. Aki a hitszemével nézi az üdvtörténet eseményeit, az Isten bölcsességét, végzéseit, útjait úgy látja, mint titkot, amelybe az értelem nem képes behatolni. Egy dolog világos marad. Isten mint irgalmas Atya áll szemben a gyarló emberrel. Ő senkinek nem adósa, mindenkitől független, hiszen tőle van minden, mégis mindenacélhoz akar vezetni. Az ember csak hódolattal tekinthet a gondviselés megnyilatkozásaira.

SZENTLECKE Szent Pál apostolnak a rómaiakhoz írt leveléből

Őbelőle, őáltala és őérte van minden!

Testvéreim!

Milyen mélységesen gazdag az Isten bölcsessége és tudása!

Milyen kifürkészhetetlenek szándékai,

és milyen megfoghatatlanok útjai!

Vajon ki látta az Úr gondolatait,

és tanácsot ki adott neki?

Ki kölcsönzött neki,

hogy visszakövetelhetné tőle?

Őbelőle, őáltala, és őérte van minden,

övé a dicsőség mindörökké! Ámen.

Ez az Isten igéje.

ALLELUJA

Alleluja. 4. szám.

Te Péter vagy, azaz kőszikla, + és én erre a sziklára építem Egyházamat, és a pokol kapui nem vesznek erőt rajta. Mt 16, 18 – 8 G. tónus.

Alleluja.

EVANGÉLIUM Mt 16, 13-20

Tanítása és csodái alapján Jézus joggal tette fel a kérdést, hogy kinek tartják őt. Péter válaszából és Jézus magyarázatából kitűnik, hogy a hit az Isten Fiában csak kegyelmi ajándék lehet, nem az emberi képesség eredménye. Jézus ezt a hitet akarja megszilárdítani az Egyházban. Pétert sziklaalappá teszi, ezért megrendülés nélkül fogja hordozni a hitet. Egyben hatalmat ad neki, hogy ezt a hitet kifelé, az Egyház közösségében is láthatóvá tegye. Ő elég erősnek érezte magát arra, hogy az Isten országának ügyét gyarló emberekre bízza.

+ EVANGÉLIUM Szent Máté könyvéből

Te Péter vagy, és én neked adom a mennyek országának kulcsait.

Abban az időben:

Amikor Jézus Fülöp Cezáreájának vidékére ért, megkérdezte tanítványaitól: „Kinek tartják az emberek az Emberfiát?” Ezt válaszolták: „Van, aki Keresztelő Jánosnak, van, aki Illésnek, mások Jeremiásnak vagy valamelyik prófétának.” Ő tovább kérdezte őket: „Hát ti, kinek tartotok engem?” Simon Péter válaszolt: „Te vagy a Krisztus, az élő Isten Fia.” Erre Jézus azt mondta neki: „Boldog vagy Simon, Jónás fia, mert nem a test és a vér nyilatkoztatta ki ezt neked, hanem az én mennyei Atyám. Ezért mondom neked, hogy te Péter vagy, és én erre a sziklára építem Egyházamat, s a pokol kapui nem vesznek erőt rajta. Neked adom a mennyek országának kulcsait: Amit megkötsz a földön, meg lesz kötve a mennyben is, és amit feloldasz a földön, fel lesz oldva a mennyben is.

Akkor lelkére kötötte a tanítványoknak, el ne mondják senkinek, hogy ő a Messiás.

Ezek az evangélium igéi.

Évközi 22. vasárnap

OLVASMÁNY Jer 20, 7-9

Jeremiás nehéz időben kapta prófétai meghívását. Az ellenség ostromolta a várost és neki a vezető emberek és a háborús párt ellen kellett beszélnie. Ezért árulónak bélyegezték, fenyegették és életére törtek. Panasza ilyen helyzetben tör elő. Mégis úgy érzi, hogy Isten szava erősebb, s neki engedelmeskednie kell. Az belülről égeti és hatja át, hogy kitartson küldetése mellett. Isten tud áldozatot követelni, de meg is tud erősíteni.

OLVASMÁNY Jeremiás próféta könyvéből

Az Úr szava gyalázatomra vált.

Jeremiás próféta így panaszkodik a szenvedések idején:

„Rászedtél, Uram! S én hagytam, hogy rászedj.

Erősebb voltál nálam és legyőztél.

Nevetségessé váltam napról napra:

Aki csak lát, mind kicsúfol.

Akárhányszor csak beszélek,

azt kell kiáltanom, azt kell hirdetnem: Erőszak! Romlás!

Az Úr szava így mindennap

gyalázatomra vált és csúfságomra.

Már azt gondoltam: Nem törődöm vele,

és nem beszélek többé nevében.

De ilyenkor mintha perzselő tűz gyúlt volna szívemben,

és átjárta minden csontomat.

S ha megfeszítettem erőmet, hogy ellenálljak,

belefáradtam és nem tudtam elviselni.”

Ez az Isten igéje.

VÁLASZOS ZSOLTÁR 62, 2. 3-4. 5-6. 8-9

7b. tónus.

Válasz: Hozzád vágyódik szívem, * én Uram, Istenem. Vö. 2b. vers.

Előénekes: Uram, Istenem, virrasztva kereslek, * az én Istenem te vagy nékem.

Téged szomjaz lelkem, testem utánad eped, * mint a puszta tikkadt, kiaszott földje.

Hívek: Hozzád vágyódik szívem, * én Uram, Istenem.

E: Szentélyedben neked szolgáltam, * hogy erődet és dicsőségedet megláthassam.

Mert irgalmad többet ér, mint az élet, * ezért ajkam dicsőít téged.

H: Hozzád vágyódik szívem, * én Uram, Istenem.

E: Neked mondok áldást, amíg csak élek, * a te nevedben tárom imára kezemet.

Mint dús lakomával, teljék be lelkem, * ajkam ujjong, szám dicsőít téged.

H: Hozzád vágyódik szívem, * én Uram, Istenem.

E: Valóban te lettél védelmezőm, * szárnyaid oltalmában örvendezem.

Lelkem tehozzád ragaszkodik, * jobbod szilárdan tart fenn engem.

H: Hozzád vágyódik szívem, * én Uram, Istenem.

SZENTLECKE Róm 12, 1-2

Az apostol a Római levél befejező részében erkölcsi intelmeket ad. Legfontosabbnak tartja a teljes meghódolást Isten előtt. A hívő ember úgy alakuljon át, hogy élete egészen Isten szolgálata legyen. Ezt fejezi ki a hasonlat, hogy testüket adják oda Istennek tetsző áldozatul. Ehhez tudni kell elszakadni a világ csábításaitól és figyelni Isten akaratára.

SZENTLECKE Szent Pál apostolnak a rómaiakhoz írt leveléből

Adjátok testeteket élő áldozatul!

Testvéreim! Isten irgalmára kérlek benneteket: Adjátok testeteket élő, szent, Istennek tetsző áldozatul. Legyen ez a ti értelmetek hódolata!

Ne hasonuljatok a világhoz, hanem gondolkodástokban megújulva alakuljatok át, hogy felismerjétek, mi az Isten akarata, mi a helyes, mi a kedves előtte. és mi a tökéletes!

Ez az Isten igéje.

ALLELUJA

Alleluja. 8. szám.

Urunk, Jézus Krisztus Atyja, világosítsa meg lelkünket, * hogy megértsük, mily reménységre hívott meg minket. Ef 1, 17-18 – 8 G. tónus.

Alleluja.

EVANGÉLIUM Mt 16, 21-27

Jézus elsősorban apostolai előtt akarta tisztázni messiási küldetését. Ő nem földi uralkodó lesz, hanem rendezi kapcsolatunkat Istennel, s küldetéséért válla Ja a vértanúságot is. Saját népe fogja megtagadni és elvetni. Még Péter is emberi módon gondolkodik, azért érthetetlen előtte Krisztus szándéka. Ezért kapja a megbélyegzést, hogy sátán, azaz ellenség, aki szembenáll Isten tervével. Az evangélista ide kapcsolta azokat a szavakat is, amelyeket Jézus saját követéséről mondott. Aki tanítványa akar lenni, annak vele együtt tudni kell vállalni az áldozatot.

+ EVANGÉLIUM Szent Máté könyvéből

Aki utánam akar jönni, tagadja meg önmagát!

Abban az időben:

Jézus többször felhívta tanítványai figyelmét arra, hogy neki Jeruzsálembe kell mennie, sokat kell szenvednie a vénektől, főpapoktól és az írástudóktól, megölik, de a harmadik napon feltámad a halálból. Erre Péter félrevonta őt, és óva intette: „Isten ments, Uram! Ez nem történhet veled!” Mire ő Péterhez fordult: „Távozz tőlem, sátán! Botránkoztatsz, mert nem az Isten ügyére van gondod, hanem az emberekére!”

Azután így szólt tanítványaihoz: „Ha valaki követni akar engem, tagadja meg magát, vegye föl keresztjét és kövessen. Mert mindaz, aki meg akarja menteni életét, elveszíti azt; és aki énértem elveszíti életét, megtalálja azt. Mert mit használ az embernek, ha az egész világot megnyeri is, de a lelke kárt szenved? Mit is adhatna az ember cserébe saját lelkéért?

Az Emberfia pedig el fog jönni Atyjának dicsőségében, angyalai kíséretében, és megfizet mindenkinek tettei szerint.”

Ezek az evangélium igéi.

Évközi 23. vasárnap

OLVASMÁNY Ez 33; 7-10

Isten a prófétát a nép üdvössége érdekében küldi. Szerepe közvetítés Isten és ember között. Engedelmeskednie kell Istennek, s ugyanakkor felelős a népért Figyelmeztetni kell őket bűneikre, mert ha elmulasztja, úgy tűnik, mintha jóváhagyná azokat. Küldetésének ez a nehéz oldala. Sokan azért fordulnak ellene, mert szava kellemetlen számukra. Ezért neki is szüksége volt arra, hogy Isten felhívja a kitartásra.

OLVASMÁNY Ezekiel próféta könyvéből

Ha nem teszel semmit, hogy az istentelent visszatérítsd útjáról, vérét tőled kérem számon.

Az Úr ezt a szózatot intézte Ezekiel prófétához:

„Emberfia, őrnek állítottalak Izrael háza mellé, hogy halld számból szavaimat és közvetítsd üzeneteimet. Ha azt mondom az istentelennek: »Istentelen, meg kell halnod,« és te nem teszel semmit, hogy az istentelent visszatérítsd útjáról, az istentelen meghal ugyan vétke miatt, de vérét tőled kérem számon. Ha ellenben meginted az istentelent, hogy hagyjon fel életmódjával és térjen meg, de nem tér le útjáról, meghal ugyan gonoszsága miatt, de te megmented életedet.”

Ez az Isten igéje.

VÁLASZOS ZSOLTÁR 94, 1-2. 6-7. 8-9

2. tónus.

Válasz: Bár hallgatnátok ma Isten szavára: * „Népem, ne légy kemény szívű.” Vö. 8. vers.

Előénekes: Jöjjetek, örvendezzünk az Úrnak, * és ujjongjunk üdvünk sziklája előtt.

Dicsőítő énekkel lépjünk színe elé, * magasztaljuk őt zsoltárt zengve.

Hívek: Bár hallgatnátok ma Isten szavára: * „Népem, ne légy kemény szívű.”

E: Jöjjetek, boruljunk le, hódoljunk előtte, * hulljunk térdre Urunk, Alkotónk előtt.

Mert ő a mi Istenünk, * mi pedig az ő népe, és kezére bízott nyáj vagyunk.

H: Bár hallgatnátok ma Isten szavára: * „Népem, ne légy kemény szívű.”

E: Bárcsak hallgatnátok ma az ő szavára: * „Ne keményítsétek meg szíveteket,

mint egykor Meribánál, Massza napján a pusztában, + ahol atyáitok megkísértettek engem, * próbára tettek, bár látták számos csodámat.” H: Bár hallgatnátok ma Isten szavára: * „Népem, ne légy kemény szívű.”

SZENTLECKE Róm 13, 8-10

Krisztus főparancsolattá tette a szeretetet. Az apostol iharra mutat rá, hogy az emberek iránti kötelességünk indítéka már nem az, hogy „írva van”, „ez a törvény”, hanem a szeretetből fakadó magatartás. Krisztus példát adott rá és megadja hozzá a kegyelmet, hogy az ő szeretetét közvetítsük az emberek felé. A keresztény egyéniség ott alakul ki, ahol a szeretetnek ilyen rendező szerepe van. De természetesen a szeretet nem érzelem, hanem jóakarat.

SZENTLECKE Szent Pál apostolnak a rómaiakhoz írt leveléből

A törvény teljessége a szeretet.

Testvéreim! Ne tartozzatok senkinek semmivel, csak kölcsönös szeretettel! Mert aki a másikat szereti, teljesíti a többi parancsot is. Hiszen a parancsok: „Ne ölj, ne törj házasságot, ne lopj, a másét ne kívánd”, és ami egyéb parancs még van, ebben az egyben foglalható össze: „Szeresd felebarátodat, mint önmagadat!”

A szeretet nem tesz rosszat felebarátjának, mert a törvény teljessége a szeretet.

Ez az Isten igéje.

ALLELUJA

Alleluja. 4. szám.

Isten Krisztusban kiengesztelődött a világgal, * és ránk bízta a kiengesztelődés igét. 2 Kor 5, 19 – 4g. tónus.

Alleluja.

EVANGÉLIUM Mt 18, 15-20

Az Egyházban nemcsak a hitet és a kegyelmi rendet kellett tisztázni, hanem a közösség életét és az egymás iránt való felelősséget is. Krisztus feltételezi, hogy lesz igazságtalanság és szeretetlenség, de a cél nem a megtorlás, hanem a kiengesztelődés. A sértést, az igazságtalanságot számonkérhetjük, de úgy, hogy a jóakarat ne szenvedjen kárt. Ha lehet, akkor négyszemközt vagy két tanú jelenlétében, és csak végső esetben a nyilvánosság elé vinni. Az Egyház azonban igazi közösség és védheti belső békéjét, azért kizárhatja azokat, akik nem ismerik el a tekintély intézkedéseit. Az egyetértő közösség imájának külön ereje van.

+ EVANGÉLIUM Szent Máté könyvéből

Ha hallgat rád, megnyerted testvéredet.

Abban az időben Jézus így szólt apostolaihoz:

„Ha testvéred vétkezik ellened, menj és figyelmeztesd őt négyszemközt. Ha hallgat rád, megnyerted testvéredet. Ha azonban nem hallgat rád, vigyél magaddal egy vagy két társat, hogy »kettőnek a tanúbizonysága vagy háromé tanúsítsa a dolgot. Ha rájuk sem hallgat, mondd meg a hívek közösségének. Ha a hívek közösségére sem hallgat, vedd úgy, mintha pogány volna vagy vámos.

Bizony mondom nektek: Amit megköttök a földön, meg lesz kötve a mennyben is; és amit feloldotok a földön, fel lesz oldva a mennyben is.

És bizony mondom nektek: Ha ketten közületek valamiben egyetértenek a földön és úgy kérik, megkapják azt mennyei Atyámtól. Mert ahol ketten vagy hárman összejönnek az én nevemben, ott vagyok közöttük.”

Ezek az evangélium igéi.

Évközi 24. vasárnap

OLVASMÁNY Sir 27, 30 – 28, 7

A türelem és a megbocsátás gondolata már a régi szövetségben is követelmény volt, legalább népük keretén belül. A megokolás az, hogy Isten megkívánja és mi magunk is rászorulunk az ő irgalmára. Márpedig hogyan kérhetne valaki megbocsátást Istentől, ha ő maga nem tud megbocsátani. Végül gondolni kell arra, hogy egyszer mi magunk is Isten ítélőszéke elé kerülünk.

OLVASMÁNY Sirák fia könyvéből

Bocsásd meg a másik embernek, ha vétett, imádkozzál, és neked is megbocsátják vétked.

A düh és a harag egyaránt utálatos,

csak az ragaszkodik hozzá, aki bűnös.

Aki bosszút áll, azon bosszút áll az Úr is,

kemény számadást tart vele bűneiért.

Bocsáss meg a másik embernek, ha vétett,

imádkozzál, és neked is megbocsátják vétked.

Aki más emberre konokul haragszik,

hogy keres Istennél gyógyulást magának?

Aki nem könyörül meg embertársán,

a saját bűneiért hogyan imádkozik?

Jóllehet ő csak ember, kitart a haragban,

és ugyanakkor bocsánatot kér Istentől?!

– hát az ő bűneiért ki ad elégtételt?

Gondolja végső dolgokra, hagyd a gyűlölködést,

gondolj halálodra, s tartsd meg a parancsokat.

Gondolj a törvényre, ne gyűlöld embertársadat,

gondolj az Istennel kötött szövetségre, s nézd el a sértést.

Ez az Isten igéje.

VÁLASZOS ZSOLTÁR 102, 1-2. 3-4. 9-10. 11-12

11. tónus.

Válasz: Irgalmas a mi Urunk, Istenünk: * könyörületre hajlik szíve. Vö. 8a. vers.

Előénekes: Áldjad, lelkem, az Urat, * egész bensőm az ő szent nevét áldj a.

Áldjad, lelkem, az Urat, * és ne feledd, hogy hozzád milyen jó volt.

Hívek: Irgalmas a mi Urunk, Istenünk: * könyörületre hajlik szíve.

E: Megbocsátja minden vétked, * meggyógyítja minden gyengeséged.

A pusztulástól megmenti életed, * kegyelmében és irgalmában meg is koronázza.

H: Irgalmas a mi Urunk, Istenünk: * könyörületre hajlik szíve.

E: Irgalmas és kegyes a mi Istenünk: * nagy irgalmú és hosszan tűrő.

Nem bűneink szerint bánik velünk, * és nem gonoszságunk szerint fizet vissza nekünk.

H: Irgalmas a mi Urunk, Istenünk: * könyörületre hajlik szíve.

E: Amilyen messze van napkelettől a napnyugat, * bűneinket olyan messze dobja tőlünk.

Ahogyan az atya megkönyörül fiain, * úgy könyörül meg az Úr az istenfélőn.

H: Irgalmas a mi Urunk, Istenünk: * könyörületre hajlik szíve.

SZENTLECKE Róm 14, 7-9

A római egyházban voltak felvilágosultak, akik pl. tudták, hogy olyan ószövetségi előírások nem kötelezik őket, mint amilyenek az ételek megkülönböztetésére vonatkoznak. Mások aggályosak maradtak. Ezért az apostol ajánlja, hogy legyenek tekintettel egymás meggyőződésére, és a szeretet alapján kerüljék a megbotránkoztatást. Hiszen a közösség tagjai nem függetlenek egymástól: Krisztusban összetartoznak, a keresztségben az ő testének tagjai lettek.

SZENTLECKE Szent Pál apostolnak a rómaiakhoz írt Leveléből

Akár élünk, akár halunk, mindig az Úréi vagyunk.

Testvéreim! Egyikünk sem él csak önmagának, és egyikünk sem hal meg csak önmagának. Amíg élünk, Istennek élünk, és ha meghalunk, Istennek halunk meg. Tehát akár élünk, akár meghalunk, mindig az Úréi vagyunk. Krisztus ugyanis azért halt meg és azért támadt fel, hogy mind a holtaknak, mind az élőknek Ura legyen.

Ez az Isten igéje.

ALLELUJA

Alleluja. 4. szám.

Jézus mondja: + „Új parancsot adok nektek, * szeressétek egymást, amint én szeretlek titeket.” Jn 13, 34 – 4g. tónus.

Alleluja.

EVANGÉLIUM Mt 18, 21-35

Akik a régi törvényen nevelődtek, azoknak az igazságosság mértéke a szemet szemért elv volt. Krisztus ellenben azt ajánlja, hogy az ő követője legyen mindig kész a megbocsátásra. Péter ennek a mértékét akarja tisztázni. Jézus ellenben nem mértéket állít fel, hanem a szeretet túlcsordulását ajánlja. A példabeszéd megvilágítja, hogy Istennel szemben mindig több az elszámolni valónk, mint az emberekkel szemben, s ő majd olyan mértékkel mér nekünk, ahogy mi mértünk másoknak. Jézus azonban ezzel nem, függeszti fel az igazságosság követelményeit, hanem inkább arra céloz, hogy egyáltalán ne kövessünk el igazságtalanságot, és a jogok érvényesítésében sem szabad a szeretetről megfeledkezni.

+ EVANGÉLIUM Szent Máté könyvéből

Nem mondom, hogy hétszer bocsáss meg, hanem hetvenszer hétszer.

Abban az időben:

Péter odament Jézushoz, és megkérdezte: „Uram, ha testvérem vétkezik ellenem, hányszor kell megbocsátanom neki? Talán hétszer?” Jézus így felelt: „Nem mondom, hogy hétszer, hanem hetvenszer hétszer!

A mennyek országa olyan, mint amikor egy király el akart számolni szolgáival. Amikor elkezdte, odahozták egyik adósát, aki tízezer talentummal tartozott. Mivel nem volt miből megfizetnie, az úr megparancsolta, hogy adják el őt, a feleségét, a gyermekeit, és mindenét, amije csak van, és így törlessze adósságát. De a szolga leborult előtte és úgy kérlelte: Légy türelmes irántam, mindent megfizetek! Az úr szíve megesett a szolgán: szabadon bocsátotta őt, sőt még az adósságát is elengedte.

A szolga kiment, és találkozott egyik szolgatársával, aki neki száz dénárral tartozott. Elkapta és fojtogatni kezdte: »Add meg, amivel tartozol!« Szolgatársa térdrehullott előtte és kérlelte: Légy türelmes irántam, mindent megfizetek!« De ő nem engedett, hanem ment és börtönbe vetette, míg meg nem fizeti tartozását.

Szolgatársai látták a történteket. Elmentek és elbeszélték uruknak. Az úr akkor magához hivatta őt, és így szólt hozzá: »Te gonosz szolga! Amikor kérleltél, én minden tartozásodat elengedtem neked. Nem kellett volna neked is megkönyörülnöd szolgatársadon, mint ahogy én megkönyörültem rajtad?« És az úr nagy haraggal átadta őt az őröknek, míg meg nem fizet mindent, amivel tartozik.

Az én mennyei Atyám is így tesz veletek, ha tiszta szívből meg nem bocsát mindegyiktek a testvérének.”

Ezek az evangélium igéi.

Évközi 25. vasárnap

OLVASMÁNY Iz 55, 6-9

A próféta a fogságban levő nép maradékához beszél: ne veszítsétek el bizalmatokat, folyamodjatok Istenhez, mert ő „nagy a megbocsátásban „. Titkát ugyan nem meríthetik ki, mert ő tud számonkérni, büntetni, de jóságát és irgalmát nem vonja vissza. Gondolatai és tettei mások, mint az emberéi. Azok kifürkészhetetlenek, de kezdettől fogva bölcsessége és szentsége szerint fordult az ember felé, tehát mindig visszatérhetünk hozzá.

OLVASMÁNY Izajás próféta könyvéből

Az én gondolataim nem a ti gondolataitok.

Keressétek az Urat, amíg megtaláljátok,

hívjátok segítségül, amíg közel van!

Hagyja el útját a gonosz,

és gondolatait a bűnös;

térjen vissza az Úrhoz, mert megkönyörül rajta,

Istenünkhöz, mert bőkezű a megbocsátásban.

Hiszen az én gondolataim nem a ti gondolataitok,

és az én útjaim nem a ti útjaitok – mondja az Úr.

Igen, amennyivel magasabb az ég a földnél,

annyival magasabbak az én útjaim a ti útjaitoknál,

az én gondolataim – a ti gondolataitoknál.

Ez az Isten igéje.

VÁLASZOS ZSOLTÁR 144, 2-3. 8-9. 17-18

5. tónus.

Válasz: Közel az Úr azokhoz, * akik oltalmát kérik. Vö. 18a. vers.

Előénekes: Mindennap áldalak téged, * és dicsőítem nevedet örökkön–örökké.

Nagy az Úr és minden dicséretre méltó, * nagyságát felfogni nem lehet.

Hívek: Közel az Úr azokhoz, * akik oltalmát kérik.

E: Irgalmas az Úr és kegyelmes, * nagy irgalmú és hosszan tűrő.

Az Úr mindenkihez jóságos, * és irgalmas minden művéhez.

H: Közel az Úr azokhoz, * akik oltalmát kérik.

E: Igazságos az Úr minden útján, * és szent minden művében.

Közel az Úr azokhoz, akik őt hívják, * akik hozzá kiáltanak igaz szívvel.

H: Közel az Úr azokhoz, * akik oltalmát kérik.

SZENTLECKE Fil 1, 20a-24. 27a

Az apostola fogságból írja levelét, s úgy érzi, hogy élete nincs biztonságban. De nem azon aggódik, hanem a legfontosabbat tartja szem előtt. Isten dicsőül jön meg benne akár életben marad és tovább kell dolgoznia, akár el kell fogadnia a halálos ítéletet Örök megdicsőülésünk csak azáltal érhető el, ha mi is előmozdítjuk szolgálatunkkal Isten dicsőségét. Jézus is azzal indult el a szenvedés útjára, hogy az Atya megdicsőül általa.

SZENTLECKE Szent Pál apostolnak a filippiekhez írt leveléből

Számomra az élet Krisztus.

Testvéreim! Nyíltan megmondom, hogy Krisztus most is, mint mindig, megdicsőül testemben, akkor is, ha élek, akkor is, ha meghalok. Hiszen számomra az élet Krisztus, a halál pedig nyereség. Ha viszont tovább kell élnem, az gyümölcsöző munkát jelent.

Nem tudom tehát, mit válasszak, mert mind a kettő vonz: Szeretnék elköltözni, hogy Krisztussal legyek, mert ez mindennél jobb volna. De hogy értetek életben maradjak, arra nagyobb szükség van.

Éljetek hát ti is Krisztus evangéliumához méltóan!

Ez az Isten igéje.

ALLELUJA

Alleluja. 5. szám.

Uram, nyisd meg szívünket,* hogy meghallgassuk Fiad igéit. Vö. ApCsel 16, 14b – 5. tónus.

Alleluja.

EVANGÉLIUM Mt 20, 1-16a

A példabeszéd az Atyáról szól, aki országát felállítja az emberek között. Két gondolat lép előtérbe. Az első az, hogy Isten mindenkit hív Nem egyszerre és nem egyformán. Egyeseket kifejezetten, másokat a lelkiismeret szaván keresztül. Mindenkit helyzetének megfelelően. A másik gondolat az, hogy Isten szabadon osztogatja kegyelmi javait. Az örök élet mint végtelen jó, különben sem mérhető földi értékekhez. Isten a jutalmazásban megmutatja igazságosságát és irgalmát, de fenntartja szabadságát is. Az embernek nincs joga kifogásolni, hogy ő irgalmas olyanokhoz, akiket mi nem tartunk arra méltónak.

+ EVANGÉLIUM Szent Máté könyvéből

Talán rossz szemmel nézed, hogy én jó vagyok?

Abban az időben Jézus ezt a példabeszédet mondta tanítványainak: A mennyek országa olyan, mint amikor egy gazda kora reggel kiment, hogy szőlőjébe munkásokat fogadjon. Miután napi egy dénárban megegyezett a munkásokkal, elküldte őket a szőlőjébe. A harmadik óra körül megint kiment, s látta, hogy mások is ácsorognak ott tétlenül a piactéren. Ezt mondta nekik: „Menjetek ti is a szőlőmbe, és ami jár, megadom majd nektek.” Azok el is mentek. Majd a hatodik és a kilencedik órában újra kiment és ugyanígy cselekedett. Kiment végül a tizenegyedik óra körül is, és újabb ácsorgókat talált. Megkérdezte tőlük: „Miért álldogáltok itt egész nap tétlenül?” Azok ezt válaszolták: „Mert senki sem fogadott fel minket.” Erre azt mondta nekik: „Menjetek ti is a szőlőmbe!”

Amikor beesteledett, a szőlősgazda így szólt intézőjéhez: „Hívd össze a munkásokat, és add ki a bérüket, az utolsókon kezdve az elsőkig!” Először azok jöttek tehát, akik a tizenegyedik óra körül kezdtek, és egyegy dénárt kaptak. Amikor az elsők jöttek, azt hitték, hogy nekik többet fognak adni, de ők is csak egy-egy dénárt kaptak. Amikor átvették, zúgolódni kezdtek a gazda ellen: „Ezek az utolsók csak egy órát dolgoztak, és ugyanúgy bántál velük, mint velünk, akik a nap terhét és hevét viseltük!” Ő azonban ezt felelte az egyiküknek: „Barátom, nem vagyok igazságtalan veled. Nem egy dénárban egyeztél meg velem? Ami a tied, fogd és menj! Talán azzal, ami az enyém, nem tehetem azt, amit akarok? Vagy rossz szemmel nézed, hogy én jó vagyok?”

Ezek az evangélium igéi.

Évközi 26. vasárnap

OLVASMÁNY Ez 18, 25-28

A babiloni fogság éveiben a népet sok szomorú gondolat gyötörte. Többek között az is, hogy atyáik bűnei miatt nekik kell a büntetést viselni. A próféta ezzel állítja szembe az Isten igazságosságáról és irgalmasságáról szóló tanítást. Isten a bűnt jogosan bünteti akkor is, ha olyan valaki követi el, aki azelőtt igaz volt. De ha a bűnös megtér, Isten megbocsátja vétkét. A tanulság az, hogy a nép zúgolódás helyett forduljon Isten irgalmához.

OLVASMÁNY Ezekiel próféta könyvéből

Amikor a bűnös elfordul a bűntől, amelyet elkövetett, megmenti életét.

Így szól az Úr:

„Azt mondjátok: Nem igazságos az Úr útja. Halljátok hát, Izrael háza: Vajon az én utam nem igazságos? Nem inkább a ti útjaitok hamisak? Amikor az igaz elfordul az igazságtól és gonoszságot művel, akkor emiatt hal meg, vagyis elkövetett gonoszsága miatt hal meg.

Amikor a bűnös elfordul a bűntől, amelyet elkövetett, s a törvényhez és az igazsághoz igazodik, megmenti életét. Belátja bűneit és elfordul tőlük, azért életben marad és nem hal meg.”

Ez az Isten igéje.

VÁLASZOS ZSOLTÁR 24, 4bc-5. 6-7. 8-9

4G. tónus.

Válasz: Emlékezzél meg, Uram, * irgalmasságodról. Vö. 6a. vers.

Előénekes: Utaidat, Uram, mutasd meg nekem, * ösvényeidre taníts meg engem.

Taníts és vezess igazságod szerint, + mert te vagy üdvözítő Istenem, szüntelenül benned bízom.

Hívek: Emlékezzél meg, Uram, * irgalmasságodról.

E: Irgalmasságodról emlékezzél meg, Uram, * és könyörületességedről, mely öröktől való.

Ne emlékezzél ifjúságom bűnére és vétkére, * jóságodban, Uram, gondolj rám irgalommal.

H: Emlékezzél meg, Uram, * irgalmasságodról.

E: Az Úr igazságos és jóságos, * ezért a bűnösöknek is utat mutat.

Az alázatost a jóban vezérli, * a szelídet útjára tanítja.

H: Emlékezzél meg, Uram, * irgalmasságodról.

SZENTLECKE Fil 2, 1-11

Az apostol az Egyház egységét, a kölcsönös megértést és szeretetet nagyon értékeli. De azt csak Krisztus lelkületével lehet megvalósítani. Ő, bár Isten Fia volt és emberi alakjában is követelhette volna magának a dicsőséget, kiüresítette magát, emberré lett, vállalta az áldozatos, engesztelő életet. Az Atyától kapott küldetésben engedelmes volt a halálig, és azért kapta meg a teljes felmagasztaltatást.

Hosszabb forma:

SZENTLECKE Szent Pál apostolnak a filippiekhez írt leveléből

Ugyanazt a lelkületet ápoljátok magatokban, amely Krisztus Jézusban volt!

Testvéreim! Ha ér valamit a Krisztusban adott buzdítás, a szeretetből fakadó intelem, a lelki közösség, a bensőség és együttérzés, akkor tegyétek örömömet teljessé azáltal, hogy egyetértetek, egy szívvel szerettek, és egy lélekkel ugyanarra törekedtek. Vetélkedésből ne tegyetek semmit, sem hiú dicsőségvágyból! Egyik a másikat tekintse inkább alázatosan önmagánál kiválóbbnak! Ne keresse senki csak a maga javát, hanem a másét is!

Ugyanazt a lelkületet ápoljátok magatokban, amely Krisztus Jézusban volt. Ő, mint Isten, az Istennel való egyenlőséget nem tartotta olyan dolognak, amelyhez feltétlenül ragaszkodnia kell, hanem szolgai alakot öltött, kiüresítette önmagát, és hasonló lett az emberekhez. Megalázta magát, és engedelmes lett a halálig, mégpedig a kereszthalálig.

Ezért Isten felmagasztalta őt, és olyan nevet adott neki, amely felette áll minden névnek, hogy Jézus nevére hajoljon meg minden térd a mennyben, a földön és az alvilágban, s minden nyelv hirdesse az Atyaisten dicsőségére, hogy Jézus Krisztus az Úr!

Ez az Isten igéje.

Vagy rövidebb forma:

SZENTLECKE Szent Pál apostolnak a filippiekhez írt leveléből 2,1-5

Ne keresse senki csak a maga javát!

Testvéreim! Ha ér valamit a Krisztusban adott buzdítás, a szeretetből fakadó intelem, a lelki közösség, a bensőség és együttérzés, akkor tegyétek örömömet teljessé azáltal, hogy egyetértetek, egy szívvel szerettek, és egy lélekkel ugyanarra törekedtek. Vetélkedésből ne tegyetek semmit, sem hiú dicsőségvágyból! Egyik a másikat tekintse inkább alázatosan önmagánál kiválóbbnak! Ne keresse senki csak a maga javát, hanem a másét is! Ugyanazt a lelkületet ápoljátok magatokban, amely Krisztus Jézusban volt!

Ez az Isten igéje.

ALLELUJA

Alleluja. 1. szám.

Jézus mondja: + ,juhaim hallgatnak szavamra, * ismerem őket és a nyomomban járnak.” Jn 10, 27 – 1 D^2 tónus.

Alleluja.

EVANGÉLIUM Mt 21, 28-32

Jézus megtérést követei Isten akaratának tejes elfogadását Céloz arra, hogy az írástudók és a farizeusok állandóan a törvényt hangoztatták és magyarázták, de nem tartották meg igazi szellemét Csak szavakkal fejezték ki engedelmességüket nem tettekkel. Az egyszerű, gyarló nép azonban, János szavát is követte és az övét is. Így, akiket az írástudók lenéznek, azok megelőzik őket az Isten országában. Isten elnézi azok gyarlóságágy akiket néha elragad a szenvedély, de utána magukba szállnak.

+ EVANGÉLIUM Szent Máté könyvéből

Ne szavakkal, hanem tettekkel szeressük az Istent.

Abban az időben Jézus ezt mondta a főpapoknak és a nép véneinek: „Erről mi a véleményetek? Egy embernek két fia volt. Odament az egyikhez, és így szólt hozzá: Fiam, menj ki ma, és dolgozz a szőlőben! – A fiú azt válaszolta: »Nincs kedvem!«, de később megbánta, és mégis kiment. Odament a másikhoz, és annak is szólt. Az így válaszolt: Szívesen, uram!«, menni azonban nem ment. Kettőjük közül melyikük teljesítette az apa akaratát?”

Azt felelték: „Az első.”

Erre Jézus így szólt hozzájuk: „Bizony mondom nektek: A vámosok és utcanők megelőznek bennetek Isten országában. Mert eljött hozzátok János az igazságosság útján járva, és ti nem hittetek neki, a vámosok és utcanők viszont hittek neki. És ti, akik mindezt láttátok, még utólag sem tértek jobb belátásra, hogy higgyetek neki!”

Ezek az evangélium igéi.

Évközi 27. vasárnap

OLVASMÁNY Iz 5, 1-7

A próféta szóhasználatában a választott nép az a szőlő, amelyre Isten ajándékait pazarolta. Történetét üdvtörténetté tette, hazát adott, kinyilatkoztatást és törvényt, védelmezte őket és jövőt ígért. Ennek ellenére meghonosodott benne a gaz, az igazságtalanság, a visszaélés és a hitetlenség. Isten idejében, figyelmeztet a megtérésre, de tud ítéletet is tartani.

OLVASMÁNY Izajás próféta könyvéből

A Seregek Urának szőlője Izrael háza.

Hadd zengjem el barátomnak

az ő szőlője iránt érzett szerelmes énekét.

A barátomnak volt egy szőlőskertje,

termékeny domboldalon.

Felásta földjét, a köveket kiszedte belőle

és nemes szőlőfajtákkal ültette be.

A középre tornyot épített,

sajtót is vágott benne.

Aztán várta, hogy szőlőt teremjen,

de csak vadszőlőt hozott.

Most hát, Jeruzsálem lakói

és ti, Juda férfiai:

Tegyetek igazságot köztem és szőlőm között!

Mit kellett volna még tennem szőlőmmel,

mit nem tettem meg vele?

Azt vártam, hogy szőlőt teremjen,

hát miért hozott csak vadszőlőt?

Most ezért tudtotokra adom,

mit fogok tenni szőlőmmel:

Lebontom sövényét, hadd legeljék le,

lerombolom falát, hadd tapossák össze.

Parlaggá teszem:

Nem metszik és nem kapálják meg,

hadd verje föl a bozót és a gaz.

És megparancsolom a felhőknek:

ne hullassanak rá esőt.

Igen, a Seregek Urának szőlője Izrael háza,

és Juda népe az ő dédelgetett ültetvénye.

Azt várta, hogy igaz tetteket vigyenek végbe,

és lám, gaztetteket követnek el.

Azt várta, hogy igazság terem náluk,

de csak jajkiáltás hallik és siralom.

Ez az Isten igéje.

VÁLASZOS ZSOLTÁR 79, 9 és 12. 13-14. 15-16. 19-20

4g. tónus.

Válasz: Isten kedves szőlője * az ő választott népe. Vö. Iz 5, 7a.

Előénekes: Egyiptomból telepítetted át szőlődet, * népeket űztél el, hogy elültethesd.

Indái a tengerig elértek, * hajtásai pedig a Folyamig.

Hívek: Isten kedves szőlője * az ő választott népe.

E: Miért romboltad le falait, * hogy az arra járók mind leszüreteljék?

Elpusztította az erdei vadkan, * a magányos vad lelegelte.

H: Isten kedves szőlője * az ő választott népe.

E: Seregek Ura, fordulj hozzánk, + tekints le az égből, * lásd és látogasd meg ezt a szőlőt!

Védd meg, amit jobbod ültetett, * és az emberfiát, akit magadnak megerősítettél.

H: Isten kedves szőlője * az ő választott népe.

E: Nem hagyunk el többé, éltess még bennünket, * és mi segítségül hívjuk nevedet.

Seregek Ura, Istene, téríts meg minket, * ragyogtasd ránk arcodat, és szabadok leszünk.

H: Isten kedves szőlője * az ő választott népe.

SZENTLECKE Fil 4, 6-9

Az apostoli buzdítás megkapó példája áll előttünk. A hívő ember élete is tele van gonddal, bajjal, de tudja, hogy a mindenható Isten elé terjesztheti kéréseit és rábízhatja sorsát. Isten talán nem veszi le vállunkról a terhet, de szívünkbe adja békéjét, amely felülmúl minden értelmet. Érezteti velünk, hogy ő mindenható és javunkat akarja. Ilyen lelkülettel lehet gyakorolni az erényeket, az igazságosságot, a türelmet, az együttérzést, a szolgálatkészséget.

SZENTLECKE Szent Pál apostolnak a filippiekhez írt leveléből

Amit tanultatok, váltsátok tettekre, és veletek lesz a béke Istene!

Testvéreim! Ne aggódjatok semmiért, hanem minden imádságotokban és könyörgésetekben terjesszétek kéréseteket hálaadással együtt az Úr elé. Akkor Isten békéje, amely minden értelmet meghalad, megőrzi szíveteket és értelmeteket Krisztus Jézusban.

Egyébként, testvéreim, arra irányuljanak gondolataitok, ami igaz, tisztességes és igazságos, arra, ami ártatlan, kedves, dicséretre méltó, ami erényes és magasztos. Amit tanultatok és elfogadtatok, amit hallottatok és példámon láttatok, azt váltsátok is tettekre, és veletek lesz a béke Istene!

Ez az Isten igéje.

ALLELUJA

Alleluja. 6. szám.

Én választottalak titeket a világból, + hogy menjetek és gyümölcsöt teremjetek, * és gyümölcsötök maradandó legyen, mondja az Úr. Jn 15, 16 – 6. tónus.

Alleluja.

EVANGÉLIUM Mt 21, 33-43

Jézus is szőlőhöz hasonlítja az Isten országát. Előlegezi a bizalmat, ránk bízza kegyelmi javait, de elvárja, hogy kamatoztassuk erőinket. A példabeszéd történeti célzás a próféták üldözésére és Jézus keresztre feszítésére. Isten terve azonban az emberek ellenállása ellenére megvalósul. Talál olyanokat, akik megteszik akaratát és megdicsőítik őt életükkel, s végül ő fog ítéletet tartani mindenki fölött.

+ EVANGÉLIUM Szent Máté könyvéből

Más munkásoknak adja bérbe szőlőskertjét.

Abban az időben Jézus ezt mondta a főpapoknak és a nép véneinek:

Hallgassatok meg egy másik példabeszédet! Volt egy gazdaember, aki szőlőt telepített, bekerítette sövénnyel, belül pedig (a sziklába) taposógödröt vágott, és őrtornyot épített. Aztán rábízta a szőlőt a munkásokra, és elutazott. Amikor eljött a szüret ideje, elküldte szolgáit a szőlőmunkásokhoz, hogy a termést átvegyék. Ám a szőlőmunkások megragadták a szolgáit, s az egyiket összeverték, a másikat megölték, a harmadikat pedig megkövezték. Erre más szolgákat küldött, többet, mint először, de ezekkel is ugyanúgy bántak. Végül a fiát küldte le hozzájuk, mondván: „A fiamat csak megbecsülik!” Mikor azonban a szőlőmunkások meglátták a fiút, így szóltak egymáshoz: „Ez itt az örökös! Gyertek, öljük meg, és miénk lesz az öröksége!” Meg is ragadták őt, kidobták a szőlőből, és megölték.

Amikor megjön a szőlőskert ura, ugyan mit tesz majd ezekkel a szőlőmunkásokkal?

Ezt válaszolták: „Gonoszul elbánik a gonoszokkal, a szőlőt pedig más munkásokra bízza, akik idejében átadják neki a termést.”

Jézus így folytatta: „Nem olvastátok soha az Írásokban:

A kő, melyet az építők elvetettek,

mégis szegletkővé lett,

az Úr tette azzá,

és szemünkben csodálatos ez!

Ezért mondom nektek: Az Isten országát elveszik tőletek, és olyan népnek adják, amely majd megtermi annak gyümölcsét.”

Ezek az evangélium igéi.

Évközi 28. vasárnap

OLVASMÁNY Iz 25, 6-10a

Isten úgy nyilatkoztatta ki magát, mint aki áldást hoz, és az embert életre, boldogságra hívja. A lakoma ennek a képe. Ígérete minden népnek szól, nemcsak Ábrahám utódainak. Éppen abban nyilatkozik meg dicsősége, hogy legyőzi a bűnt, a halált, az ártalmat, letörli a könnyet és megszünteti a szenvedést. A teremtmény pedig majd örök hálával mutathatja meg hódolatát.

OLVASMÁNY Izajás próféta könyvéből

Az Úr bőséges lakomát rendez, és letörli a könnyet minden arcról.

A Seregek Ura bőséges lakomát rendez

minden nemzetnek ezen a hegyen.

Lakomát, ahol lesz finom bor, zsíros, legjava falat,

és erős színbor.

És ezen a hegyen leveszi a leplet,

amely minden népet betakart,

és a fátyolt, amely minden nemzetet elborított.

Örökre megsemmisíti a halált.

Istenünk, az Úr letörli a könnyet minden arcról,

lemossa népéről a gyalázatot, lemossa az egész földön.

Ő, az Úr mondta ezt.

Azon a napon majd így beszélnek:

Íme, a mi Istenünk!

Benne reméltünk. hogy ő megszabadít minket.

Ő az Úr, s mi benne bíztunk.

Örüljünk és ujjongjunk szabadításának!

Lám az Úr keze megpihen e hegyen.

Ez az Isten igéje.

VÁLASZOS ZSOLTÁR 22, 1-3a. 3b-4. 5. 6

9. tónus.

Válasz: Otthonom lesz az Isten háza * mindörökké szünet nélkül. Vö. 6cd vers.

Előénekes: Az Úr nékem pásztorom: * ínséget nem kell látnom.

Zöldellő mezőkön terelget engem, * csendes vizekhez vezet és lelkemet felüdíti.

Hívek: Otthonom lesz az Isten háza * mindörökké szünet nélkül.

E: Az igazság ösvényén vezet engem, * ahogyan ő megígérte.

A halál sötét völgyében sem félek, mert ott vagy vélem, * biztonságot ad vessződ és pásztorbotod.

H: Otthonom lesz az Isten háza * mindörökké szünet nélkül.

E: Számomra asztalt terítettél, * hogy üldözőimet szégyen érje.

Fejemet megkented olajoddal, * serlegemet csordultig megtöltötted.

H: Otthonom lesz az Isten háza * mindörökké szünet nélkül.

E: Jóságod és irgalmad nyomon követ * életemnek minden napján.

Otthonom lesz az Isten háza, * mindörökké szünet nélkül.

H: Otthonom lesz az Isten háza * mindörökké szünet nélkül.

SZENTLECKE Fil 4, 12-14. 19-20

Pál apostol egyedül a , filippi egyháztól fogadott el segítséget fogsága idején. Egyébként egészen vállalta az apostolsággal járó áldozatokat Itt is elsősorban azért ad hálái mert a filippiek Isten előtt szereznek érdemeket jótéteményeikkel. A keresztény magatartást ez a mondatfejezi ki: „Mindent elviselek abban, aki erőt ad. „Krisztus velünk van a megpróbáltatás idején is.

SZENTLECKE Szent Pál apostolnak a filippiekhez írt leveléből

Mindenre képes vagyok abban, aki nekem erőt ad.

Testvéreim! Tudok nélkülözni, de tudok bőségben is élni. Megszoktam mindig mindent: a jóllakást és az éhezést, a bővelkedést és a nélkülözést. Mindenre képes vagyok abban, aki nekem erőt ad.

Mégis jól tettétek, hogy szükségemben segítségemre voltatok. Az én Istenem, gazdagságának mértéke szerint, a ti szükségeteket is bőségesen kielégíti majd a Jézus Krisztus által elnyert dicsőségben. Legyen dicsőség Istennek, a mi Atyánknak örökkön-örökké! Ámen.

Ez az Isten igéje.

ALLELUJA

Alleluja. 8. szám.

Urunk, Jézus Krisztus Atyja, világosítsa meg lelkünket, * hogy megértsük, mily reménységre hívott meg minket. Ef 1, 17-18 – 8 G. tónus.

Alleluja.

EVANGÉLIUM Mt 22, 1-14

Isten országának sokrétűségét itt a lakoma képe jelzi. Isten meg akarja tisztelni az embert, asztalhoz ülteti mint barátját. Az embert azonban jobban érdeklik földi vágyai és tud durván válaszolni a meghívásra. Ez célzás arra, hogy a zsidók visszautasítják Jézus evangéliumát. Isten azonban meg tudja tölteni házát Ő tud asztaltársakat szerezni a jövevényekből, koldusokból és bénákból is, tehát senki sem bízhatja el magát A menyegzős ruha már új kép, amely az Egyház tagjainak szól, akik a keresztségben magukra öltötték a menyegzős ruhát. Azt meg kell őrizni az ítéletig.

Hosszabb forma:

+ EVANGÉLIUM Szent Máté könyvéből

Akit csak találtok, hívjátok el a menyegzőre!

Abban az időben: Jézus ismét példabeszédekben szólt a főpapokhoz és a nép véneihez:

A mennyek országa olyan, mint amikor egy király menyegzőt rendezett a fiának. Elküldte szolgáit, hogy szóljanak a meghívottaknak, jöjjenek a menyegzőre. Ők azonban nem akartak jönni. Erre más szolgákat küldött: „Mondjátok meg a meghívottaknak: Íme, a lakomát elkészítettem. Ökreim és hizlalt állataim leöltem. Minden készen áll, jöjjetek a menyegzőre!” De azok mindezzel mit sem törődve szétszéledtek: az egyik a földjére ment, a másik az üzlete után nézett. A többiek pedig a szolgáknak estek: összeverték, sőt meg is ölték őket. A király nagy haragra lobbant. Elküldte seregeit, és felkoncoltatta a gyilkosokat, városukat pedig felégette. Azután így szólt a szolgákhoz: „A menyegző kész, de a meghívottak nem voltak rá méltók. Menjetek hát ki az útkereszteződésekre, és akit csak találtok, hívjátok el a menyegzőre!” A szolgák kimentek az utakra és összeszedtek mindenkit, akit csak találtak, gonoszokat és jókat egyaránt. A lakodalmas ház megtelt vendégekkel.

Amikor a király bejött, hogy megszemlélje a vendégeket, meglátott köztük egy embert, aki nem volt menyegzős ruhába öltözve. Megszólította: „Barátom, hogy jöhettél be ide, ha nincs menyegzős ruhád?” De az csak hallgatott. Erre a király megparancsolta a szolgáknak: „Kezét-lábát kötözzétek meg, és dobjátok ki a külső sötétségre! Ott sírás lesz és fogcsikorgatás!”

Sokan vannak a meghívottak, de kevesen a választottak!

Ezek az evangélium igéi.

Vagy rövidebb forma:

+ EVANGÉLIUM Szent Máté könyvéből 22, 1-10

Akit csak találtok, hívjátok el a menyegzőre!

Abban az időben: Jézus ismét példabeszédekben szólt a főpapokhoz és a nép véneihez:

A mennyek országa olyan, mint amikor egy király menyegzőt rendezett a fiának. Elküldte szolgáit, hogy szóljanak a meghívottaknak, jöjjenek a menyegzőre. Ők azonban nem akartak jönni. Erre más szolgákat küldött: „Mondjátok meg a meghívottaknak: Íme, a lakomát elkészítettem. Ökreim és hizlalt állataim leöltem. Minden készen áll, jöjjetek a menyegzőre!” De azok mindezzel mit sem törődve szétszéledtek: az egyik a földjére ment, a másik az üzlete után nézett. A többiek pedig a szolgáknak estek: összeverték, sőt meg is ölték őket. A király nagy haragra lobbant. Elküldte seregeit, és felkoncoltatta a gyilkosokat, városukat pedig felégette. Azután így szólt a szolgákhoz: „A menyegző kész, de a meghívottak nem voltak rá méltók. Menjetek hát ki az útkereszteződésekre, és akit csak találtok, hívjátok el a menyegzőre!” A szolgák kimentek az utakra, és összeszedtek mindenkit, akit csak találtak, gonoszokat és jókat egyaránt. A lakodalmas ház megtelt vendégekkel.

Ezek az evangélium igéi.

Évközi 29. vasárnap

OLVASMÁNY Iz 45, 1. 4-6

Isten az egész történelemnek ura. A pogány királyt is felhasználhatja akaratának végrehajtására. A babiloniasak eszközök voltak a zsidó nép megbüntetésére, most Kürosz perzsa király eszköz Isten irgalmának végrehajtásában. Kr. e. 538-ban elfoglalta Babilont és hazaengedte a fogságban levő zsidókat. A gondviselés hite Isten egyetemes hatalmára támaszkodik.

OLVASMÁNY Izajás próféta könyvéből

Megfogtam Kürosz jobbját, hogy színe előtt meghódolásra bírjam a nemzeteket.

Az Úr így szól fölkentjéhez, Küroszhoz,

akinek megfogja jobbját,

hogy színe előtt meghódolásra bírja a nemzeteket,

és megoldja a királyok derekán az övet;

hogy megnyissa előtte a kapukat,

és ne maradjon egyetlen kapu se zárva:

„Szolgámért, Jákobért,

és választottamért, Izraelért

szólítottalak neveden.

Dicső nevet adtam neked, bár nem ismertél.

Én vagyok az Úr, és senki mást

Rajtam kívül nincs más isten.

Bár nem ismersz, mégis felövezlek,

hogy napkelettől napnyugatig megtudják:

rajtam kívül nincsen más.

Én vagyok az Úr, és senki más.”

Ez az Isten igéje.

VÁLASZOS ZSOLTÁR 95, 1 és 3. 4-5. 7-8. 9-10a. és c

4g. tónus.

Válasz: Adjatok az Úrnak dicsőséget, * ismerjétek el hatalmát. Vö. 7b. vers.

Előénekes: Énekeljetek az Úrnak új éneket, * minden föld az Úrnak énekeljen.

Hirdessétek dicsőségét a nemzetek között, * és csodatetteit minden népnek.

Hívek: Adjatok az Úrnak dicsőséget, * ismerjétek el hatalmát.

E: Mert nagy az Úr, és minden dicséretre méltó, * félelmetesebb az összes isteneknél.

A népek minden istene csak üres semmiség, * az Úr azonban az ég alkotója.

H: Adjatok az Úrnak dicsőséget, * ismerjétek el hatalmát.

E: Népek családjai, adjatok az Úrnak, * adjatok az Úrnak dicsőséget és hatalmat.

Ismerjétek el az Úr nevének dicsőségét, * áldozatot hozva lépjetek udvarába.

H: Adjatok az Úrnak dicsőséget, * ismerjétek el hatalmát.

E: Boruljatok le az Úr előtt, * színe előtt rendüljön meg az egész föld.

Mondjátok a nemzeteknek: „Az Úr uralkodik, * igazságban ítéli meg a népeket.

H: Adjatok az Úrnak dicsőséget, * ismerjétek el hatalmát.

SZENTLECKE 1 Tessz 1, 1-5b

A Tesszaloniki levél Pál apostol írásai közül az első, ami ránk maradt. A tesszalonikai egyházat a második térítő útján alapította. A levél elején hálával tekint vissza, hogy ottlétekor a hívők megtapasztalták a Szentlélek kegyelmének kiáradását, s így az ő igehirdetése természetfeletti megerősítést nyert. nóta is kitartanak a hitben, a reményben és a szeretetben. Ez a három erény határozza meg a keresztény ember lelkületét.

SZENTLECKE Szent Pál apostolnak a tesszaloniki hívekhez írt első leveléből

Megemlékezünk hitetekről, szeretetekről és reményetekről.

Pál, Szilvánusz és Timóteus a tesszalonikiek egyházának az Atyaistenben és Urunkban, Jézus Krisztusban: Kegyelem nektek és békesség!

Mindenkor hálát adunk Istennek mindnyájatokért, ahányszor csak megemlékezünk rólatok imádságainkban. Szüntelen gondolunk Istenünk és Atyánk előtt tevékeny hitetekre, áldozatos szeretetetekre és Urunkba, Jézus Krisztusba vetett szilárd reményetekre.

Testvéreim, kiket az Úr szeret! Jól tudjátok, hogy választottak vagytok! Hiszen az evangéliumot nem csak szóval hirdettük köztetek, hanem erővel, Szentlélekkel és mélységes meggyőződéssel!

Ez az Isten igéje.

ALLELUJA

Alleluja. 6. szám.

Úgy ragyogjatok, mint csillagok a mindenségben, * és tartsátok meg az örök élet igéit. Vö. Fil 2, 15d-16a – 6. tónus.

Alleluja.

EVANGÉLIUM Mt 22, 15-21

A törvénymagyarázók méltatlan dolognak tartották, hogy Isten választott népe a pogány rómaiak uralma alatt van, s hogy nekik adót kell fizetni. Viszont a birodalomhoz való tartozás előnyeit kihasználták a maguk számára. Itt a kérdés politikai csapda akar lenni Jézus számára. Ő azonban különleges bölcsességére támaszkodik, és arra a szándékára, hogy ő nem az álmessiások politikai útját járja. Innen a válasz: Ha elfogadjátok a császár pénzét, adjátok meg a császárnak, ami az övé és Istennek is, ami az Istené. Ezzel igazában nem általános elvet hangoztat, hanem inkább azt, hogy ő mint egyetemes megváltó felette áll a politikai vitáknak.

+ EVANGÉLIUM Szent Máté könyvéből

Adjátok meg a császárnak, ami a császáré, az Istennek pedig, ami az Istené.

Abban az időben:

A farizeusok félrevonultak és megtanácskozták, hogyan tudnának belekötni Jézus szavaiba. Majd odaküldték hozzá tanítványaikat és a Heródes-pártrakat a következő kérdéssel: „Mester! Tudjuk, hogy igazat beszélsz, és az Isten útját az igazsághoz híven tanítod, és nem vagy tekintettel az emberek személyére. Mondd hát meg nekünk, mi a véleményed: Szabad-e adót fizetni a császárnak vagy nem?” De Jézus felismerte gonoszságukat és így szólt hozzájuk: „Miért kísértetek, ti képmutatók! Mutassátok csak meg az adópénzt!” Aztán megkérdezte tőlük: „Kinek a képe és a felirata ez?” Azok azt felelték: „A császáré.” Erre ő így szólt hozzájuk: „Akkor hát adjátok meg a császárnak, ami a császáré – az Istennek pedig, ami az Istené!” Ennek hallatára elcsodálkoztak, otthagyták őt, és elmentek.

Ezek az evangélium igéi.

Évközi 30. vasárnap

OLVASMÁNY Kiv 22, 20-26

Az ószövetségi erkölcsi tanítás alapja az Isten és az ember között fennálló szövetség volt. Isten úgy nyilatkoztatta ki magát, mint Teremtő és mint az erkölcsi rend Bírája, azért a nép engedelmességgel tartozott neki. Már ott is kitűnt, hogy az Isten iránti tiszteletetés engedelmességet elsősorban a felebaráti szeretet megtartásával lehet igazolni. Isten különösen megkövetelte a gyengék, a szegények, a rászorulók védelmét. Az embernek meg kell tanulnia az irgalmasság gyakorlását, mert ő is irgalomra szorul.

OLVASMÁNY Mózes második könyvéből

Ha az özvegyet és árvát sanyargatjátok, fellobban ellenetek haragom.

Ezt mondja az Úr:

Az idegent ne használd ki és ne nyomd el, hiszen ti is idegenek voltatok Egyiptomban.

Az özvegyet és árvát ne sanyargassátok. Ha sanyargatjátok őket, s ők hozzám kiáltanak, meghallom panaszukat, és fellobban haragom. Kard által veszítelek el benneteket, hogy asszonyaitok özvegyek, gyermekeitek árvák legyenek.

Ha a népemből való szegénynek, aki közötted él, pénzt kölcsönözöl, ne viselkedj vele szemben uzsorás módjára. Ne követelj tőle kamatot. Ha embertársad köntösét zálogba veszed, napszálltakor add vissza neki. Hisz ez az egyetlen takarója, amelybe beburkolja testét. Különben mivel takarózna? Ha hozzám kiált, meghallgatom, mert irgalmas vagyok.

Ez az Isten igéje.

VÁLASZOS ZSOLTÁR 17, 2-3a. 3bc-4. 47 és 51ab

2. tónus.

Válasz: Szeretlek, Uram, Istenem, * én erősségem. Vö. 2. vers.

Előénekes: Szeretlek, Uram, Istenem, * én erősségem.

Menedékem és sziklaváram, * szabadítóm te vagy, Uram.

Hívek: Szeretlek, Uram, Istenem, * én erősségem.

E: Istenem, segítőm, akiben remélek, * oltalmazóm, pártfogóm és üdvöm ereje.

Az Úrhoz kiáltok, aki dicséretre méltó, * és megszabadulok ellenségeimtől.

H: Szeretlek, Uram, Istenem, * én erősségem.

E: Él az Úr, az én áldott segítőm, * legyen dicsőség üdvöm Istenének.

Felmagasztalta királyát, győzelmet adott néki, * irgalmas volt fölkentjéhez.

H: Szeretlek, Uram, Istenem, * én erősségem.

SZENTLECKE 1 Tessz 1, 5c-10

Az apostol dicséri a tesszalonikaiak hitét, amely megtérésük óta szilárd bennük. A hit tartalma az volt, hogy elfordultak a bálványoktól és az élő Istennek rendelték alá magukat. Az ő szolgálata az élet és az üdvösség útja. Ezért bizalommal várhatják Krisztus e jövetelét, illetve a vele való találkozást, mert jutalmat várhatnak tőle. Az Atya, aki Krisztust feltámasztotta a halálból, bennünket is megment az e jövendő haragtól.

SZENTLECKE Szent Pál apostolnak a tesszaloniki hívekhez írt első leveléből

Elfordultatok a bálványoktól, hogy az Istennek szolgáljatok és várjátok a mennyből az ő Fiát.

Testvéreim! Mindnyájan tudjátok, hogy hogyan viselkedtünk körötök ben a ti szolgálatotokra. Ti pedig az Úr és a mi követőink lettetek. A tanítást a sok nehézség ellenére is a Szentlélek örömével fogadtátok, és így Makedóniában és Apájában minden hívőnek példaképei lettetek. Istenbe vetett hitetek mindenütt ismertté vált, ezért nem is kell róla beszélnünk. Az emberek maguktól mondják el, hogyan fogadtatok minket, hogyan fordultatok a bálványoktól az Istenhez, hogy az élő és igaz Istennek szolgáljatok és várjátok a mennyből Fiát, Jézust, akit a halálból feltámasztott, s aki megment minket az eljövendő haragtól.

Ez az Isten igéje.

ALLELUJA

Alleluja. 8. szám.

Jézus mondja: + Aki szeret engem, megfogadja szavamat, * Atyám is szeretni fogja, és hozzá költözünk. Jn 14, 23 – 8 G. tónus.

Alleluja.

EVANGÉLIUM Mt 22, 34-40

Az írástudók az ószövetségi törvényben 248 buzdító és 365 tiltó rendelkezést számláltak össze, tehát volt miről vitázni, hogy melyik azok közül a legfontosabb. Ebbe a vitába akarják belevonni Jézust. Ő olyan választ ad, amelyet nem lehet megfellebbezni: Szeresd Uradat, Istenedet, és szeresd felebarátodat Ez a szeretet nem érzelem, hanem személyes magatartás, és azért lehet megparancsolni. Az Isten iránti szeretetet azzal mutatjuk meg, ha megtesszük akaratát. Az emberek iránti szeretet jele pedig a jóakarat, a tisztelet, a segítség és a türelem.

+ EVANGÉLIUM Szent Máté könyvéből

Szeresd az Urat, a te Istenedet, és felebarátodat, mint saját magadat.

Abban az időben:

Amikor a farizeusok meghallották, hogy Jézus hogyan hallgattatta el a szadduceusokat, köréje gyűltek és egyikük, egy törvénytudó alattomos szándékkal a következő kérdést tette fel neki: „Mester, melyik a legfőbb parancs a törvényben?” Jézus így válaszolt: „Szeresd az Urat, a te Istenedet teljes szíveddel, teljes lelkeddel és egész értelmeddel. Ez az első és legfőbb parancsolat. A második hasonló ehhez: Szeresd felebarátodat, mint saját magadat. E két parancson nyugszik az egész törvény és a próféták.”

Ezek az evangélium igéi.

Évközi 31. vasárnap

OLVASMÁNY Mal 1, 14b – 2, 2b. 8-10

Malakiás próféta a fogság utáni időben működött, amikor a templomot már felépítették és a papság megkezdte benne a szolgálatot. A papok azonban elvilágiasodtak. Nem az Isten előtti hódolat vezette szolgálatukat, s magatartásuk átragadt a népre is. A próféta arra tanít, hogy Isten népének szentjellege az erkölcsiségen kívül az őszinte hódolatban és az imádságban mutatkozik meg.

OLVASMÁNY Malakiás próféta könyvéből

Ti letértetek az útról, sőt sokan elbuktak tanítástok miatt.

Én vagyok a Nagy Király – mondja a Seregek Ura –, és nevem félelmetes a népek között. Most ezt az intelmet intézem hozzátok, papok! Ha nem hallgatjátok meg, és nem szívlelitek meg, s nem dicsőítitek meg nevemet – mondja a Seregek Ura – akkor átkot küldök rátok.

Ti letértetek az útról, sőt sokan elbuktak tanításotok miatt. Ti felbontottátok Lévi szövetségét – mondja a Seregek Ura. Én ezért megvetetté és alávalóvá tettelek benneteket az egész nép előtt, mert nem jártatok útjaimon, hanem a tanításban az emberek személyére voltatok tekintettel.

Vajon nem egy Atyánk van-e mindannyiunknak? Vajon nem ugyanaz az Isten teremtett-e minket? Miért viselkedünk akkor egymással szemben áruló módon, megsértve atyáink szövetségét?

Ez az Isten igéje.

VÁLASZOS ZSOLTÁR 130, 1. 2. 3.

8G, tónus.

Válasz: Őrizd meg lelkemet * a te békédben, Uram.

Előénekes: Szívemben nincs nagyravágyás, Uram, * szememben sincsen kérkedés.

Nagy dolgok után nem töröm magam, * sem erőmet meghaladó feltűnő csodák után.

Hívek: Őrizd meg lelkemet * a te békédben, Uram.

E: Valóban lecsendesítettem lelkemet és megnyugtattam, + miként a kisded anyja ölében, * úgy pihent meg a lelkem.

H: Őrizd meg lelkemet * a te békédben, Uram.

E: Bízzál, Izrael, az Úrban, * mostantól fogva mindörökké!

H: Őrizd meg lelkemet * a te békédben, Uram.

SZENTLECKE 1 Tessz 2, 7b-9. 13

Az apostol saját példáját állítja a hívók elé. Ő nemcsak hirdette nekik az evangéliumot, hanem példájával megmutatta annak megvalósítását. Munkatársaival együtt senkinek sem volt terhére, saját munkájukból tartották fenn magukat, hogy példát adjanak a nagylelkűségre és a szeretetre. Ezért tanítását rogy fogadták, mint Isten szavát.

SZENTLECKE Szent Pál apostolnak a tesszaloniki hívekhez írt első leveléből

Nemcsak Isten evangéliumát, hanem életünket is nektek akartuk adni.

Testvéreim! Amikor nálatok voltunk, olyan gyengéden viselkedtünk körötökben, mint a gyermekét dajkáló anya. Annyira közel álltatok szívünkhöz, hogy nemcsak Isten evangéliumát, hanem életünket is nektek akartuk adni. Ennyire megszerettünk benneteket! Emlékezhettek, testvérek, fáradozásunkra és kemény munkára. Éhjel-nappal dolgoztunk, hogy senkinek se legyünk a terhére. Így hirdettük nektek Isten evangéliumát.

Ezért szüntelenül hálát adunk Istennek, hogy amikor Isten szavát hallottátok tőlünk, nem úgy fogadtátok azt, mint emberi tanítást, hanem mint Isten szavát, amint valóban az is. Bennetek is, akik hittetek, hatékonynak fog bizonyulni.

Ez az Isten igéje.

ALLELUJA

Alleluja. 8. szám.

Egy a ti Atyátok, a mennyei, * és egy a ti tanítótok, a Krisztus. Mt 23, 9b. 10b – 8G. tónus.

Alleluja.

EVANGÉLIUM Mt 23, 1-12

Jézus arra szemelte ki apostolaid hogy majd tanítók legyenek és közvetítsék az általa hozott kinyilatkoztatást Ezért tisztázza magatartásukat Ne utánozzák az írástudók és farizeusok módszeréi mert ők csak elemzik a törvény terheket raknak másokra vele, de a maguk számára kibúvót találnak. Nem Istentől várják a jutalmai hanem az emberek előtt akarnak feltűnni. Jézus tanítványa legyen szerény, és életével is mutassa be tanítását. A képek – hogy ne hívassák magukat mesternek, atyának stb. – azt fejezik ki, hogy a tanítást testvéri közösségben adják tovább s utánozzák ezzel is igazi Mesterüket.

+ EVANGÉLIUM Szent Máté könyvéből

A farizeusok tanítják ugyan a mózesi törvényt, de maguk nem teszik.

Abban az időben Jézus így beszélt a tömeghez és a tanítványokhoz:

„Mózes tanítószékében az írástudók és a farizeusok ülnek Tegyetek meg és tartsatok meg ezért mindent, amit mondanak nektek, de tetteikben ne kövessétek őket, mert tanítják ugyan, de maguk nem teszik azt. Súlyos, sőt elviselhetetlen terheket kötöznek össze és helyeznek az emberek vállára, de maguk egy ujjal sem hajlandók mozdítani rajta. Amit tesznek, azért teszik, hogy lássák őket az emberek Szélesre szabják imaszíjukat, és köntösükön megnagyobbítják a bojtokat. Vendégségben szeretnek a főhelyekre ülni, a zsinagógában pedig az első székekbe. Elvárják, hogy az emberek köszönjenek nekik a főtereken, és hogy rabbinak, azaz mesternek szólítsák őket.

Ti ne hívassátok magatokat mesternek, mert egy a ti Mesteretek, ti pedig mindnyájan testvérek vagytok. De atyának se hívjatok senkit magatok közül, mert egy a ti Atyátok, a mennyei. És tanítónak se hívassátok magatokat, hisz egy a ti tanítótok: Krisztus. Aki a legnagyobb köztetek, az legyen a többi szolgája. Aki önmagát magasztalja, azt megalázzák, és aki önmagát megalázza, azt felmagasztalják.”

Ezek az evangélium igéi.

Évközi 32. vasárnap

OLVASMÁNY Bölcs 6, 12-16

A bölcsesség első foka az a törekvés, amellyel az ember a világ szépségéből és rendjéből felismeri a Teremtő nagyságát és hatalmát. Erre mindig lehetőség van, s aki erről elmélkedik, közel érzi magát Istenhez. Ezt a bölcsességet meg lehet személyesíteni. Olyan, mintha itt járna közöttünk és keresné velünk a találkozást. Az Újszövetség ennek az isteni örök bölcsességnek megtestesülését látja Krisztusban.

OLVASMÁNY a Bölcsesség könyvéből

A bölcsességre rátalálnak, akik keresik.

A bölcsesség ragyogó és hervadhatatlan,

könnyen felismerik, akik szeretik,

és rátalálnak, akik keresik.

Már előre megmutatkozik azoknak,

akik vágyódnak rá.

Aki korán reggel keresni kezdi, nem kell fáradnia,

mert ajtajánál ülve találja.

Róla elmélkedni tökéletes okosság,

aki érte virraszt, hamar megszabadul a gondtól.

Hisz maga megy, s megkeresi azokat, akik méltók rá,

barátságosan megjelenik nekik az utakon,

és minden szándékukban találkozik velük.

Ez az Isten igéje.

VÁLASZOS ZSOLTÁR 62, 2. 3-4. 5-6. 7-8

7b. tónus.

Válasz: Hozzád vágyódik szívem, * én Uram, Istenem. Vö. 2b. vers.

Előénekes: Uram, Istenem, virrasztva kereslek, * az én Istenem te vagy nékem.

Téged szomjaz a lelkem, testem utánad eped, * mint a puszta tikkadt, kiaszott földje.

Hívek: Hozzád vágyódik szívem, * én Uram, Istenem.

E: Szentélyedben neked szolgáltam, * hogy erődet és dicsőségedet megláthassam.

Mert irgalmad többet ér, mint az élet, * ezért ajkam dicsőít téged.

H: Hozzád vágyódik szívem, * én Uram, Istenem.

E: Neked mondok áldást, amíg csak élek, * a te nevedben tárom imára kezemet.

Mint dús lakomával, teljék be lelkem, * ajkam ujjong, szám dicsőít téged.

H: Hozzád vágyódik szívem, * én Uram, Istenem.

E: Még fekvőhelyemen is rád gondolok, * hajnalig rólad elmélkedem.

Valóban te lettél védelmezőm, * szárnyaid oltalmában örvendezem.

H: Hozzád vágyódik szívem, * én Uram, Istenem.

SZENTLECKE 1 Tessz 4, 13-18

Az apostolok idejében várták Krisztus közeli e jövetelét, bár azt is tudták, hogy a napot és az órát senki sem ismeri. Egyeseknek az volt a nehézsége, hogy akik közben meghalnak, nem lesznek tanúi Krisztus dicsőséges megjelenésének. Az apostol erre vonatkozólag ad felvilágosítást. Ha Krisztus feltámadt, feltámasztja a halottakat is, és ő lesz mindenkinek a bírája. Megjelenésének külső jelei (angyalok, harsonaszó stb.) csak királyi méltóságának apokaliptikus érzékeltetései.

Hosszabb forma:

SZENTLECKE Szent Pál apostolnak a tesszaloniki hívekhez írt első leveléből.

Isten feltámasztja azokat, akik Jézusban hunytak el.

Testvéreim! Az elhunytak sorsáról nem akarunk tájékozatlanságban hagyni benneteket, hogy ne szomorkodjatok, mint a többiek, akiknek nincs reményük. Ha Jézus, mint ahogy hisszük, meghalt és feltámadt, akkor Isten vele együtt feltámasztja azokat is, akik Jézusban hunytak el.

Az Úr tanítása alapján ugyanis ezt mondjuk nektek: Mi élők, akik az Úr eljöveteléig megmaradunk, nem előzzük meg az elhunytakat. A parancsszóra, a főangyal kiáltására, Isten harsonájának szavára az Úr maga száll le a mennyből. Először a Krisztusban elhunytak támadnak fel, azután mi élők, akik életben maradunk, velük együtt elragadtatunk a magasba, hogy találkozzunk Krisztussal, és örökké az Úrral legyünk.

Ez az Isten igéje.

Vagy rövidebb forma:

SZENTLECKE Szent Pál apostolnak a tesszaloniki hívekhez írt első leveléből 4, 13-14

Isten feltámasztja azokat, akik Jézusban hunytak el.

Testvéreim! Az elhunytak sorsáról nem akarunk tájékozatlanságban hagyni bennetek, hogy ne szomorkodjatok, mint a többiek, akiknek nincs reményük.

Ha Jézus, mint ahogy hisszük, meghalt és feltámadt, akkor Isten vele együtt feltámasztja azokat is, akik Jézusban hunytak el.

Ez az Isten igéje.

ALLELUJA

Alleluja. 8. szám.

Virrasszatok és készen álljatok, * mert nem tudjátok, hogy az Emberfia melyik órában érkezik. Mt 24, 42a és 44 – 8G. tónus.

Alleluja.

EVANGÉLIUM Mt 25, 1-13

A példabeszéd értelme a készenlét és a várás. Krisztus e jövetele kitolódhat, mert közbe van ékelve az Egyház ideje, amikor a keresztényeknek a hitből kell élniük és tanúságot kell tenniök kitartásukról. Még az okosak is elálmosodhatnak, de azért lelkükben ott van a fegyelmezettség és a szereted tehát készek az ő fogadására. A balgák éppen ezt a fegyelmezettséget és bölcsességet veszítik el, s ezt más nem pótolhatja számukra.

+ EVANGÉLIUM Szent Máté könyvéből

Íme, jön a Vőlegény! Menjetek eléje!

Abban az időben Jézus a következő példabeszédet mondta tanítványainak:

A mennyek országa olyan, mint az a tíz szűz, akik vették lámpáikat, és kimentek a vőlegény elé. Öten közülük balgák voltak, öten pedig okosak. A balgák fogták a lámpásukat, de olajat nem vittek magukkal; az okosak azonban korsóikban olajat is vittek lámpásaikhoz. Késett a vőlegény, s ők mind elálmosodtak és elaludtak. Az éjszaka közepén egyszerre kiáltás hangzott: „Íme, a vőlegény! Menjetek eléje!” Erre a szüzek mindnyájan fölébredtek, és felszították lámpásaikat. A balgák kérték az okosakat: „Adjatok az olajotokból, mert lámpásaink kialvóban vannak!” Az okosak ezt válaszolták: „Nem lehet, nehogy nekünk is, nektek is kevés legyen. Inkább menjetek el a kereskedőkhöz, és vegyetek magatoknak!” Míg azok vásárolni mentek, megérkezett a vőlegény, és akik készen voltak, bementek vele a menyegzőre; az ajtó pedig bezárult. Később megérkezett a többi szűz is. Így szóltak: „Uram, uram! Nyiss ajtót nekünk!” De ő így válaszolt: „Bizony mondom nektek, nem ismerlek titeket!”

Virrasszatok tehát, mert nem ismeritek sem a napot, sem az órát!

Ezek az evangélium igéi.

Évközi 33. vasárnap

OLVASMÁNY Péld 31, 10-13. 19-20. 30-31

A Példabeszédek könyve végig az igazi bölcsességről beszél. A végén ezt a bölcsességet összefoglalja és megszemélyesíti a jó feleség alakjában. Megvannak benne a szép emberi tulajdonságok: a munkaszeretet, okosság, áldozatkészség, megfontoltság és hűség. Nem a hiúság kielégítésében keresi élete célját, hanem Isten akaratának megtevésében.

OLVASMÁNY a Példabeszédek könyvéből

A derék asszony mindent beszerez ügyes kézzel.

Derék asszonyt ki talál?

Értéke a gyöngyét messze meghaladja.

Férje egész szívével ráhagyatkozik,

és nem jár rosszul vele.

Mindig javára van, sohasem kárára,

életének minden napján.

Előteremti a gyapjút és a kendert,

és mindent beszerez ügyes kézzel.

Kinyújtja karját a guzsaly után,

és kezével megfogja az orsót.

Kiterjeszti kezét az elnyomott fölé,

a szűkölködőnek meg karját nyújtja.

Csalfa dolog a báj, a szépség mulandó,

de az istenfélő asszony dicséretet érdemel.

Magasztaljátok keze munkájáért,

és a városkapuknál dicsérjétek tetteit.

Ez az Isten igéje.

VÁLASZOS ZSOLTÁR 127, 1-2. 3. 4-5

6. tónus.

Válasz: Boldog az az ember, * aki féli az Istent. Vö. 1 a. vers.

Előénekes: Boldog mindaz, aki féli az Urat, * aki az ő útjain jár.

Kezed munkájából élhetsz, * boldog leszel, és jól megy sorod.

Hívek: Boldog az az ember, * aki féli az Istent.

E: Feleséged olyan, mint a termő szőlőtő, * a te házad bensejében.

Fiaid olyanok, mint az olajfacsemeték, * úgy veszik körül asztalodat.

H: Boldog az az ember, * aki féli az Istent.

E: Íme, ilyen áldásban részesül az az ember,* aki féli az Urat.

Áldjon meg az Úr Sionból, * hogy lásd Jeruzsálem jólétét életed minden napján.

H: Boldog az az ember, * aki féli az Istent.

SZENTLECKE 1 Tessz 5, 1-6

Az Úr napja Krisztus második e jövetele, illetve az ítélet napja Erre mindig készen kell lenn; mert úgy érkezik, mint éjjel a tolvaj. Az ”éjjel” szóról az apostolnak eszébe jut hogy mi már nem vagyunk a sötétség gyermekei, hanem a világosságé. Krisztus felvértezett bennünket kellő tudással és kegyelemmel hogy megtaláljuk az élet értelmét és mindig készen álljunk a számadásra.

SZENTLECKE Szent Pál apostolnak a tesszaloniki hívekhez írt első leveléből

Ne lepjen meg titeket az a nap, mint a tolvaj!

Testvéreim! Ami az Úr eljövetelének idejét és óráját illeti, arról nem szükséges írnom. Hiszen jól tudjátok ti is, hogy az Úr napja úgy érkezik el, mint éjjel a tolvaj. Amikor azt mondogatják: „Béke és biztonság”, akkor éri őket hirtelen a pusztulás, akárcsak a várandós asszonyt a fájdalom. És nem lesz menekvés számukra!

De ti, testvérek, nem jártok sötétségben, hogy az a nap tolvaj módjára meglephetne titeket. Hiszen mindnyájan a világosság és a nappal fiai vagytok.

Nem vagyunk az éjszakáé, sem a sötétségé. Ne aludjunk hát, mint a többiek, hanem legyünk éberek és józanok!

Ez az Isten igéje.

ALLELUJA

Alleluja. 2. szám.

Maradjatok bennem és én bennetek maradok, mondja a mi Urunk, * aki bennem marad, az bő termést hoz. Jn 15, 4a és 5b. – 2. tónus.

Alleluja.

EVANGÉLIUM Mt 25, 14-30

Az embernek vannak természetes és kegyelmi adottságai, s azokat kamatoztatni kell. Nem egyforma mértékkel kaptuk őket és ezért az a fontos, hogy a meglevőket hogyan használjuk fel. Az életnek van határozott célja: az embernek Isten gyermekévé kell átalakulnia. A baj azoknál van, akik elássák a kapott talentumot és megfeledkeznek emberi küldetésükről. Az üdvösségben többet kapunk, mint amit kiérdemeltünk, a kárhozatban pedig azt is elveszítjük, amink volt. Akik úgy érzik, hogy ők csak a bajok viselését kapták feladatuk őket is vigasztalhatja a tudat hogy nekik azt kell kamatoztatniok. A kegyelmet megkapják a türelemhez és az áldozat vállalásához.

Hosszabb forma:

+ EVANGÉLIUM Szent Máté könyvéből

Mivel a kevésben hű voltál, menj be Urad örömébe!

Abban az időben Jézus a következő példabeszédet mondta tanítványainak:

Egy ember egyszer idegenbe készült, ezért összehívta szolgáit, és rájuk bízta vagyonát. Az egyiknek öt talentumot adott, a másiknak kettőt, a harmadiknak pedig egyet, kinek-kinek rátermettsége szerint, aztán útra kelt. Aki öt talentumot kapott, menten elkezdett vele kereskedni, és másik ötöt nyert rajta. Ugyanígy az is, aki kettőt kapott: másik kettőt szerzett. Az pedig, aki csak egyet kapott, elment, ásott egy gödröt, és elrejtette a földbe urának ezüstjét.

Hosszú idő elteltével megjött a szolgák ura, és számadást tartott velük. Jött az, aki öt talentumot kapott: hozott másik ötöt is, és így szólt: „Uram, öt talentumot adtál nekem, nézd, másik ötöt nyertem rajta.” Az úr így válaszolt: „Jól van, te derék és hűséges szolga! A kevésben hű voltál, sokat bízok rád: Menj be urad örömébe!” Jött az is, aki két talentumot kapott, és így szólt: „Uram, két talentumot adtál nekem, nézd, másik kettőt nyertem rajta.” Az úr így válaszolt: ,”Jól van, te derék és hűséges szolga? A kevésben hű voltál, sokat bízok rád: Menj be urad örömébe!”

Végül jött az is, aki csak egy talentumot kapott. Így szólt: „Uram? Tudtam, hogy kemény ember vagy, ott is aratsz, ahová nem vetettél, és onnan is szüretelsz, ahová nem ültettél. Félelmemben elmentem hát és elástam a földbe a talentumodat. Nézd, ami a tied, visszaadom neked?” Válaszul az úr ezt mondta neki: „Te gonosz és lusta szolga? Ha tudtad, hogy aratok ott is, ahová nem vetettem, és szüretelek onnan is, ahová nem ültettem, ezüstjeimet a pénzváltóknak kellett volna adnod, hogy ha megjövök, kamatostul kapjam vissza? Vegyétek csak el tőle a talentumot és adjátok oda annak, akinek tíz talentuma van? Mert akinek van, annak még adnak, hogy bővelkedjék; és akinek nincs, attól még azt is elveszik, amije van? Ezt a hasznavehetetlen szolgát pedig vessétek ki a külső sötétségre? Ott sírás lesz és fogcsikorgatás?”

Ezek az evangélium igéi.

Vagy rövidebb forma:

+ EVANGÉLIUM Szent Máté könyvéből 25, 14-15. 19-21

Abban az időben Jézus a következő példabeszédet mondta tanítványainak:

Egy ember egyszer idegenbe készült, ezért összehívta szolgáit és rájuk bízta vagyonát. Az egyiknek öt talentumot adott, a másiknak kettőt, a harmadiknak pedig egyet, kinek kinek rátermettsége szerint, aztán útra kelt.

Hosszú idő elteltével megjött a szolgák ura, és számadást tartott velük. Jött, aki öt talentumot kapott: hozott másik ötöt is, és így szólt: „Uram, öt talentumot adtál nekem, nézd, másik ötöt nyertem rajta.” Az úr így válaszolt: „Jól van, te derék és hűséges szolga? A kevésben hű voltál, sokat bízok rád: Menj be urad örömébe?”

Ezek az evangélium igéi.

Évközi 34. vasárnap – Krisztus király vasárnapja

OLVASMÁNY Ez 34, 11-12. 15-17

A fogság idején a próféta arról beszél, hogy a nép vezetői nem voltak jó pásztorok. Igazságtalanok voltak, rosszpéldát adtak, ezért jött a csapás. Isten azonban megkönyörül népén, igazi pásztorként vezeti őket vissza hazájukba, s ott is igazi pásztorokat rendel föléjük. Ez a gondoskodás előképe a jó Pásztornak, aki majd teljes hatalommal és szeretettel vezeti övéit az örök élet felé.

OLVASMÁNY Ezekiel próféta könyvéből

Igazságot teszek a juhok között.

Ezt mondja az Úr, az Isten:

„Íme, magam keresem meg juhaimat, és magam ügyelek rájuk. Amint a pásztor szemlét tart nyája fölött, amikor elszéledt juhai között van, én is szemlét tartok juhaim fölött, amelyek azon a napon szétszóródtak. Visszahozom őket mindenünnen, ahová a felhő és a sötétség napján szétszóródtak.

Magam terelgetem majd juhaimat, és magam telepítem le őket – mondja az Úr, az Isten. Megkeresem az elveszettet, visszaterelem az elszéledtet, bekötözöm a sérültet, ápolom a beteget, a kövér és egészséges fölött pedig őrködöm. Az igazság szerint legeltetem őket.

Ami meg titeket illet, juhaim – mondja az Úr, az Isten –, íme, igazságot teszek a juhok között, a kosok és a bakok között.”

Ez az Isten igéje.

VÁLASZOS ZSOLTÁR 22, 1-2a. 2b-3. 5-6

9. tónus.

Válasz: Az Úr nékem pásztorom, * ínséget nem kell látnom. 1. vers.

Előénekes: Az Úr nékem pásztorom, * ínséget nem kell látnom.

Zöldellő mezőkön terelget engem, * csendes vizekhez vezet, és lelkemet felüdíti.

Hívek: Az Úr nékem pásztorom, * ínséget nem kell látnom.

E: Az igazság ösvényén vezet engem, * ahogyan ő megígérte.

H: Az Úr nékem pásztorom, * ínséget nem kell látnom.

E: Számomra asztalt terítettél, * hogy üldözőimet szégyen érje.

Fejemet megkented olajoddal, * serlegemet csordultig megtöltötted.

H: Az Úr nékem pásztorom, * ínséget nem kell látnom.

E: Jóságod és irgalmad nyomon követ, * életemnek minden napján.

Otthonom lesz az Isten háza, * mindörökké szünet nélkül.

H: Az Úr nékem pásztorom, * ínséget nem kell látnom.

SZENTLECKE 1 Kor 15, 20-26. 28

Krisztus mint második Ádám túláradóan visszaszerezte, amit az első Ádám elveszített. Az első embertől a földi életet és a halált örököltük, Krisztus a feltámadást és az örök életet hozta. Uralma már most abból áll, hogy megszabadít a bűntől és kegyelmével hozzásegít Isten akaratának megtételéhez. Neki az Atya mindent lába alá vetett, tehát Isten országának megvalósítását semmi nem akadályozhatja meg.

SZENTLECKE Szent Pál apostolnak a korintusiakhoz írt első leveléből

Krisztus átadja Istennek, az Atyának az uralmat, hogy Isten legyen minden mindenben.

Testvéreim! Krisztus feltámadt a halálból, elsőként a holtak közül. Egy ember által jött a halál, és egy ember által jön a holtak feltámadása is. Amint ugyanis Ádámban mindenki meghal, úgy Krisztusban mindenki életre kel. Mindenki akkor, amikor sorra kerül: először Krisztus, majd amikor ő eljön, azok is mindannyian, akik Krisztushoz tartoznak.

Azután következik a vég, amikor Krisztus átadja Istennek, az Atyának az uralmat, miután minden felsőbbséget, hatalmat és erőt megsemmisített. Addig kell ugyanis uralkodnia, amíg ellenségeit mind lába alá nem veti. Utolsó ellenségként a halál semmisül meg. S ha majd minden alá lesz vetve neki, maga a Fiú is aláveti magát annak, aki mindent alávetett neki, hogy Isten legyen minden mindenben.

Ez az Isten igéje.

ALLELUJA

Alleluja. 4. szám.

Áldott, aki jön az Úr nevében! * Áldott legyen Dávid ősatyánknak eljövendő országa! Mk 11, 9b-10a – 4g. tónus.

Alleluja.

EVANGÉLIUM Mt 25, 31-46

Krisztus uralmának végső megjelenési formája az ítélet lesz. Ezért gyűjtheti a népeket ítélőszéke elé. Ő jutalmaz és büntet Hatalmának sajátos jellemzője az, hogy az ítélet tárgya a szeretet gyakorlása vagy megtagadása. Ő tehát olyan országot takar, ahol az egymás iránti szeretet az életformája, nem a hatalomtól való rettegés. Viszont a szereteterénye az, aminek gyakorlására mindenkinél és minden életformában lehetőség van, s ami magát az embert is legjobban átforrná ja.

+ EVANGÉLIUM Szent Máté könyvéből

Helyet foglal dicsőséges trónusán, és szétválasztja őket.

Abban az időben Jézus így szólt tanítványaihoz:

Amikor az Emberfia eljön az ő dicsőségében, összes angyalának kíséretében, és helyet foglal dicsőséges trónusán, akkor minden nemzet összesereglik előtte, ő pedig elválasztja őket egymástól, miként a pásztor elválasztja a juhokat a kosoktól; a juhokat a jobbjára állítja, a kosokat pedig a baljára.

Azután a király így szól a jobbján állókhoz: ,jöjjetek, Atyám áldottai, vegyétek birtokba a világ kezdetétől nektek készített országot! Mert

éhes voltam és ti ennem adtatok;

szomjas voltam, és ti innom adtatok;

idegen voltam, s ti befogadtatok;

ruhátlan voltam, és ti betakartatok;

beteg voltam, és ti fölkerestetek;

börtönben voltam, és ti meglátogattatok!”

Erre megkérdezik tőle az igazak: „Uram, mikor láttunk téged éhezni, hogy enni adtunk volna neked, vagy szomjazni, hogy inni adtunk volna? Mikor láttunk idegenként, hogy befogadtunk volna, vagy ruhátlanul, hogy betakartunk volna téged? Mikor láttunk betegen vagy börtönben, hogy meglátogattunk volna?” Akkor a király így felel: „Bizony, mondom nektek: Amit e legkisebb testvéreim közül eggyel is tettetek, velem tettétek!”

Ezután a balján állókhoz szól: „Távozzatok tőlem, ti átkozottak, az örök tűzre, amely az ördögnek és angyalainak készült. Mert

éhes voltam, és nem adtatok nekem enni;

szomjas voltam, és nem adtatok inni;

idegen voltam, s nem fogadtatok be;

ruhátlan voltam, és nem takartatok be;

beteg voltam és börtönben sínylődtem;

s ti nem látogattatok meg engem!”

Erre ők is megkérdezik: „Uram, mikor láttunk téged éhezni vagy szomjazni, idegenként vagy ruhátlanul, betegen vagy börtönben, és nem siettünk a segítségedre?» Ő pedig ezt feleli majd nekik: „Bizony, mondom nektek: Amit e legkisebbek egyikével nem tettetek, velem nem tettétek!» Ezek akkor az örök büntetésre mennek, az igazak pedig az örök életre.

Ezek az evangélium igéi.

Urunk főünnepei az évközi időben

Szentháromság vasárnapja

OLVASMÁNY Kiv 34, 4b-6. 8-9

Isten már az ószövetségi üdvtörténetben is úgy nyilatkozott meg, mint felfoghatatlan misztérium, aki egyesíti magában a fönséget, a szellemiséget, a mindenhatóságot és az irgalmat. A bizalmat elsősorban azzal váltotta ki, hogy hűségesnek mutatkozott a szövetséghez. Ezért kéri Mózes, hogy a pusztai vándorlásban vonuljon velük együtt.

OLVASMÁNY Mózes második könyvéből

Az Úr irgalmas és könyörülő Isten.

Mózes, miután elpusztította az aranyborjút és kiengesztelte az Urat, másnap korán reggel elindult a Sinai-hegyre, és vitte magával a két kőtáblát, ahogy az Úr megparancsolta. Az Úr leereszkedett felhőben, ő pedig eléje járult és segítségül hívta az Úr nevét. Az Úr elvonult Mózes előtt és ezt mondta: „Az Úr, az Úr, irgalmas és könyörülő Isten, hosszantűrő, kegyelemben és hűségben gazdag.”

Mózes sietve a földig hajolt, leborult, és így szólt: „Ha kegyelmet találtam a szemedben, Uram, akkor a mi Urunk vonuljon velünk. Bár keménynyakú nép ez, mégis bocsásd meg bűneinket, és fogadj el minket örökségedül.”

Ez az Isten igéje.

VÁLASZOS ZSOLTÁR Dán 3, 52. 53. 54. 55. 56

6. tónus.

Válasz: * Dicséretre méltó és magasztos örökkön-örökké. 52b. vers.

Előénekes: Áldott vagy, Urunk, atyáink Istene.*

Hívek:* Dicséretre méltó és magasztos örökkön-örökké.

E: Áldott a te dicsőséges szent neved.*

H:* Dicséretre méltó és magasztos örökkön-örökké..

E: Áldott vagy templomodban, dicsőséged szent helyén.*

H:* Dicséretre méltó és magasztos örökkön-örökké.

E: Áldott vagy királyi trónodon.*

H:* Dicséretre méltó és magasztos örökkön-örökké.

E: Áldott vagy, aki mélységekbe tekintesz, + és a kerubok fölött trónolsz.*

H: * Dicséretre méltó és magasztos örökkön-örökké.

E: Áldott vagy az égbolt fölött.*

H:* Dicséretre méltó és magasztos örökkön-örökké.

SZENTLECKE 2 Kor 13, 11-13

A hívőknek mindig van okuk a lelki örömre, mert amíg hűségesek, addig velük van a szeretet és a béke Istene. Az apostol Isten jelenlétét szentháromsági formában részletezi: tegyen veletek Urunk, Jézus Krisztus kegyelme, amelyet megszerzett a megváltásban, s amelyben benne van a bűnök bocsánata és a gyermekkéfogadás; azután legyen velük az Atya szeretete, akinek irgalma készítette elő az üdvösséget; és végül fogja őket szent közösségbe a Szentlélek, aki maga is az Atya és a Fiú szeretet közössége.

SZENTLECKE Szent Pál apostolnak a korintusiakhoz írt második leveléből

Urunk, Jézus Krisztus kegyelme, Isten szeretete és a Szentlélek közössége köti össze a híveket.

Testvéreim! Örvendjetek és tökéletesedjetek! Buzdítsátok egymást, éljetek egyetértésben és békében! Akkor veletek lesz a szeretet és a béke Istene. Köszöntsétek egymást szent csókkal. A szentek mind köszöntenek titeket.

Urunk Jézus Krisztus kegyelme, Isten szeretete és a Szentlélek közössége legyen mindnyájatokkal!

Ez az Isten igéje.

ALLELUJA

Alleluja. 1. szám.

Dicsőség az Atyának, a Fiúnak és a Szentléleknek: * Istennek, aki van, aki volt, és aki eljön újra! Vö. Jel 1, 8 – 9. tónus.

Alleluja.

EVANGÉLIUM Jn 3, 16-18

Isten szeretetének megnyilatkozása volt az is, hogy a próféták által kinyilatkoztatást adott és szövetséget kötött A te fesség azonban a Fiú elküldésében valósult meg. Sőt az Atya áldozatul adta őt a bűnökért. Ő annyira Atya, hogy az egyszülött Fiún kívül fogadott gyermekeket is akart, akikkel megoszthatja életét. A Fiú azért jött el, hogy testvérül fogadjon bennünket, s azért küldte el a Szentlelket, hogy kialakítsa bennünk az ő lelkületét. Az üdvrend tehát már itta földön a szentháromsági élet kitárulása.

+ EVANGÉLIUM Szent János könyvéből

Isten elküldte Fiát, hogy üdvözli jön általa a világ.

Abban az időben Jézus ezt mondta Nikodémusnak:

Úgy szerette Isten a világot, hogy egyszülött Fiát adta oda, hogy mindaz, aki benne hisz, el ne vesszen, hanem örök élete legyen. Isten nem azért küldte Fiát a világba, hogy elítélje a világot, hanem hogy általa üdvözüljön a világ. Aki hisz benne, az nem esik ítélet alá, de aki nem hisz, az már ítéletet vont magára, mert nem hitt Isten egyszülött Fiában.

Ezek az evangélium igéi.

Szentháromság vasárnapja utáni vasárnap

– Krisztus Szent Teste és Vére: Úrnapja

OLVASMÁNY MTörv 8, 2-3. 14b-16a

Ha a manna valamilyen pusztai növény termése volt is, abban a helyzetben úgy szerepelt, mint a gondviselés ajándéka, amely táplálta vándorló népet. Ebből a szempontból előképe az Oltáriszentségnek, amellyel Krisztus táplálja az örök haza felé vándorló hívőket. A természetfölötti eledel felhívás arra is, hogy a természet adományaiban is meglássuk Isten szeretetét és legyünk hálásak érte.

OLVASMÁNY Mózes ötödik könyvéből

Az Úr a pusztában mannával táplálta népét.

A negyvenéves pusztai vándorlás után Mózes így beszólt a néphez: Gondolj az egész útra, amelyen az Úr, a te Istened negyven éven át vezetett a pusztában, hogy megsanyargasson, próbára tegyen, megvizsgálja a szívedet, vajon megtartod-e majd parancsait vagy sem. Sanyargatott és hagyta, hogy éhezz, aztán mannával táplált, amelyet nem ismertél és atyáid sem ismertek, hogy megtudd: nemcsak kenyérrel él az ember, hanem mindazzal, ami az Úr szájából származik.

Ne felejtsd el az Urat, a te Istenedet, aki kihozott Egyiptom földjéről, a szolgaság házából, átvezetett a mérges kígyók és skorpiók lakta nagy és félelmetes pusztán meg a víztelen sivatagon. A kősziklából fakasztott vizet neked, a pusztában pedig mannával táplált, amelyet atyáid sem ismertek.

Ez az Isten igéje.

VÁLASZOS ZSOLTÁR 147, 12-13. 14-15. 19-20

7b. tónus.

Válasz: Jeruzsálem, szentek otthona, * dicsérd fölséges Istened! Vö. 12a vers.

Előénekes: Dicsérd Uradat, Jeruzsálem,  * magasztald, Sion, Istenedet.

Mert erőssé tette kapuid zárát, * és megáldotta benned fiaidat.

Hívek: Jeruzsálem, szentek otthona, * dicsérd fölséges Istened!

E: Határaidon ő ad békét, * és jóllakat kövér búzával.

Elküldi szavát a földre, * az ő igéje gyorsan terjed.

H: Jeruzsálem, szentek otthona, * dicsérd fölséges Istened!

E: Igéjét Jákobnak hirdeti, * törvényeit és végzéseit Izraelnek.

Egyetlen néppel sem bánt így, * végzéseit nem fedte fel senki másnak.

H: Jeruzsálem, szentek otthona, * dicsérd fölséges Istened!

SZENTLECKE 1 Kor 10, 16-17

Az Eukarisztia ünneplése, az utolsó vacsora emlékezete valódi áldozati lakoma, ahol Krisztus áldozati testében és vérében részesülünk. Ebből két dolog következik. Először is csak azok részesedhetnek benne, akik az Egyházhoz, Krisztus testéhez tartoznak, hiszen a cél az, hogy a tagok hasonlóvá váljanak a főhöz. Másodszor: akik az egy kenyérből és az egy kehelyből részesednek, azoknak meg kell őrizniük a szeretet egységét Krisztussal és egymással.

SZENTLECKE Szent Pál apostolnak a korintusiakhoz írt első leveléből

Sokan egy kenyér, egy test vagyunk.

Testvéreim! Az áldás kelyhe, amelyet megáldunk, nemde Krisztus vérében való részesedés? És a kenyér, amelyet megtörünk, nemde Krisztus testében való részesedés?

Mi ugyanis sokan egy kenyér, egy test vagyunk; mert mindnyájan egy kenyérből részesülünk.

Ez az Isten igéje.

SZEKVENCIA tetszés szerint

(Énekelve elkezdhető az „Ímhol angyaloknak étke”-től is.)

Dicsérd, Sion, Üdvözítőd: Jó Pásztorod, hű segítőd áldja hangos éneked!

Himnuszt mondj egész szíveddel, szóddal úgysem érheted el, méltón nem dicsérheted.

Nagy dologról szól az ének: élet élő kútfejének, a Kenyérnek hódolunk,

Estelép a búcsútornak, a tizenkét apostolnak, mit kiosztott Krisztusunk.

Hangosan hát fönnesengjen, ujjongjon és égre csengjen zengő lelkünk hangja ma!

Mert mit ajkunk most magasztal: amaz ünnep, amaz asztal, amaz első lakoma.

Ott új húsvét napja támadt: új kötése új Királynak; régi húsvét bétellett.

Új világtól fut az óság, árnyat oszlat új valóság, fényesség űz éjfelet.

S amit ott tett önkezével, emlékére nyílt igével hagyta Krisztus végzenünk.

Szent igéktől megoktatva, üdvösséges áldozatra kenyeret s bort szentelünk.

Ágazatja szent hitünknek: testté-vérré lényegülnek, kenyér s bor mivolt előbb.

Régi rend itt újnak enged, szárnya lankad észnek, szemnek; élő hitből végy erőt!

Színében bor és kenyérnek (jel csak ez, de más a lényeg) drága nagy jók rejlenek.

Vér bár a bor, test az étel, egy is Krisztus, semmi kétely. Két szín őt nem osztja meg.

Aki veszi, meg nem osztja, meg nem töri, nem szakasztja; mindenek épen veszik.

Veszi egy, és ezrek veszik, s mind egyenlőn kapja részit; mégis nem fogyatkozik.

Veszi jó, és veszi vétkes, ám gyümölcse vajmi kétes: élet vagy elkárhozás. Rossznak átok, üdv a jóknak: lásd az együtt áldozóknak végük milyen szörnyű más.

S ha megtört az áldozatban, kétség, tudd meg, nincsen abban: úgy van ott minden darabban, mint a teljes szín alatt.

Őt törés nem törheté meg: csak a jelnek, köntösének színe tört meg, ám a lényeg változatlan egy marad.

Ímhol angyaloknak étke, vándorutunk erőssége, édes fiak vendégsége: rút ebeknek el ne vesd!

Ősi manna ezt mutatja, ezt Izsáknak áldozatja, bárány vére csordalatja: képben írja régen ezt.

Kegyes pásztor, igaz étek, édes Jézus, kérünk téged, te legeltesd, védd a néped, te mutasd meg kegyességed fönn az élők közepett.

Mindenható fejedelmünk, étkünk, éltetőnk, szerelmünk, engedj

asztalodra lelnünk, testvérül engedd ölelnünk odafönn a szenteket!

(Dallama: 1-18. szakasz SzVU 107. sz. ének; utána a gregorián dallam szerint.)

ALLELUJA

Alleluja. 5. szám.

Jézus mondja: + „Én vagyok az égből szállott élő kenyér. * Aki eszik ebből a kenyérből, örökké élni fog.” Jn 6, 51-52 – 5. tónus.

Alleluja.

EVANGÉLIUM Jn 6, 51-58

Az evangélista itt összegyűjti Jézus kijelentéseit amelyek azt bizonyítják, hogy az Eukarisztiában az örök élet táplálékát hagyta ránk. Ő az égből szállott alá, azért adhat égi életei amelyet az Atyától kapott Aki visszautasítja ezt a táplálékod az örök életet utasítja vissza Az Oltáriszentség az élet kenyere, ezért benne van a halál legyőzése és a feltámadás ajándéka. Krisztus tehát az üdvösség rendjében egészen elkötelezte magát azoknak, akik hisznek benne.

+ EVANGÉLIUM Szent János könyvéből

Az én testem valóban étel, az én vérem valóban ital.

Abban az időben így beszélt Jézus a zsidó tömeghez:

„Én vagyok a mennyből alászállott, élő kenyér. Aki ebből a kenyérből eszik, örökké fog élni. Az a kenyér, amelyet én adok, az én testem a világ életéért.”

Vita támadt erre a zsidók között: „Hogyan adhatja ez testét eledelül nekünk?” Jézus így felelt nekik: „Bizony, bizony, mondom nektek: Ha nem eszitek az Emberfia testét, és nem isszátok az ő vérét, nem lesz élet bennetek. Aki eszi az én testemet, és issza az én véremet, annak örök élete van, és én feltámasztom őt az utolsó napon. Mert az én testem valóban étel, és az én vérem valóban ital. Aki eszi az én testemet, és issza az én véremet, az bennem marad, és én őbenne. Amint engem az élő Atya küldött, és én az Atya által élek, úgy az is, aki engem eszik, énáltalam él. Ez az égből alászállott kenyér! Nem az, amelyet atyáitok ettek és meghaltak! Aki ezt a kenyeret eszi, örökké él!” Így tanított Jézus a kafarnaumi zsinagógában.

Ezek az evangélium igéi.

Jézus Szent Szívének ünnepe

OLVASMÁNY MTörv 7, 6-11

Ábrahám utódainak vallási életét az a tudat határozta meg, hogy Isten kiválasztotta őket az igaz hitre, jövőt ígért nekik és szövetséget kötött velük. De a kiválasztás elbizakodottságot is szülhetett, ezért tudatosítani kellett az alázatot és a szerénységet. Istent intézkedésében nem a nép kiválósága vezette, őt nem lehetett semmiféle emberi értékkel lekötelezni. Tettének igazi indítéka az a titokzatos szeretet volt, amellyel az embert magához akarja emelni. A hívőknek erre a szeretetre kellett válaszolni azzal, hogy engedelmeskednek Isten parancsainak. Ez jelenti erkölcsi értéküket.

OLVASMÁNY Mózes ötödik könyvéből

Szeretett és kiválasztott benneteket az Úr.

A negyvenéves pusztai vándorlás után Mózes így beszélt a néphez: „Te az Úr, a te Istened szent népe vagy, téged választott ki az Úr, a te Istened a föld népei közül a maga népének.

Nem azért hajolt le hozzátok és választott ki benneteket az Úr, mert számban fölötte álltok az összes népnek, hiszen a legkisebbek vagytok minden nép között, hanem mert szeretett benneteket az Úr, és megtartja esküjét, amelyet atyáitoknak tett, azért vezetett ki erős kézzel és szabadított ki a szolgaság házából, a fáraónak, Egyiptom királyának kezéből. Ismerd föl hát, hogy az Úr, a te Istened az igaz Isten, a hűséges Isten, aki szövetségét és szeretetét az ezredik nemzedékig megőrzi azok iránt, akik szeretik és megőrzik parancsait. Azt ellenben, aki gyűlöli őt, megbünteti; nem késlekedik, elpusztítja azt, aki gyűlöli őt.

Ezért tartsd meg a parancsokat, rendelkezéseket és törvényeket, amelyet ma szabok neked, hogy kövesd őket.”

Ez az Isten igéje.

VÁLASZOS ZSOLTÁR 102, 1-2. 3-4. 6-7. 8 és 10

11. tónus.

Válasz: Örökkévaló az Úr irgalma * mindazokhoz, akik istenfélők. 17. vers.

Előénekes: Áldjad, lelkem, az Urat! * Egész bensőm az ő szent nevét

áldj a. +Áldjad, lelkem, az Urat, * és ne feledd, hogy hozzád milyen jó volt.

Hívek: Örökkévaló az Úr irgalma * mindazokhoz, akik istenfélők.

E: Megbocsátja minden vétked, * meggyógyítja minden gyengeséged.

A pusztulástól megmenti életed, * kegyelmében és irgalmában meg is koronázza.

H: Örökkévaló az Úr irgalma * mindazokhoz, akik istenfélők.

E: Az Úrigazságot szolgáltat, * és megvédi jogát minden elnyomottnak.

Megismertette útjait Mózessel, * és terveit Izrael fiaival.

H: Örökkévaló az Úr irgalma * mindazokhoz, akik istenfélők.

E: Irgalmas és kegyes a mi Istenünk: * nagy irgalmú és hosszan tűrő.

Nem bűneink szerint bánik velünk, * és nem gonoszságunk szerint fizet vissza nekünk.

H: Örökkévaló az Úr irgalma * mindazokhoz, akik istenfélők.

SZENTLECKE 1 Jn 4, 7-16

Isten irgalmas szeretete abban nyilvánult meg, hogy elküldte Fiát, rajta keresztül meghirdette a bűnbánatot és az üdvösséget. A kinyilatkoztatáson végigvonul Isten atyai irgalma és szeretete. Ezért mondja az apostol, hogy „hittünk a szeretetnek”. Istent tehát csak az ismert meg, s csak annak hite lesz valódi, aki a kinyilatkoztatásban Istennek ezt a közeledését fogja fel. Ő egészen odáig elmegy, hogy” bennünk lakik, mi meg őbenne”, s ezzel erőt ad arra, hogy embertársaink iránt is kifejezzük a szeretet követelményeit.

SZENTLECKE Szent János apostol első leveléből

Isten előbb szeretett minket.

Testvéreim! Szeressük egymást, mert a szeretet Istentől van! Mindenki, aki szeret, Istentől való, és ismeri az Istent. Aki nem szeret, nem ismeri az Istent, mert Isten a szeretet. Isten szeretete abban nyilvánult meg, hogy az Isten elküldte a világba egyszülött Fiát, hogy éljünk általa. A szeretet nem abban áll, hogy mi szeretjük Istent, hanem hogy ő szeret minket, és elküldte Fiát bűneinkért engesztelésül.

Szeretteim! Ha Isten így szeretett minket, nekünk is szeretnünk kell egymást. Istent soha senki nem látta. Ha szeretjük egymást, Isten bennünk marad, és a szeretete tökéletes lesz bennünk. Abból tudjuk, hogy benne élünk, ő pedig bennünk, hogy a Lelkéből adott nekünk. Mi láttuk és tanúságot teszünk róla, hogy az Atya elküldte a Fiút, mint a világ Üdvözítőjét. Aki vallja, hogy Jézus az Isten Fia, abban az Isten benne marad, és ő is az Istenben. Megismertük a szeretetet, amelyet Isten helyezett belénk, és hittünk benne. Az Isten szeretet, és aki megmarad a szeretetben, az az Istenben marad, s az Isten őbenne.

Ez az Isten igéje.

ALLELUJA

Alleluja. 2. szám.

Vegyétek magatokra igámat, és tanuljatok tőlem,* mert szelíd vagyok és alázatos szívű! Mt 11, 29ab – 2. tónus.

Alleluja.

EVANGÉLIUM Mt 11, 25-30

Jézus emberi viselkedése a vallásosság igazi példája. Ő abból él, hogy az Atya egészen megmutatja magát neki, ezért Ő egészen kifejezheti előtte, fiúi hódolatát: De itt kijelenti azt is, hogy a kicsinyek, az alázatosak előtt ugyanúgy feltárja titkait, tehát bennünket is elvezet a bensőséges kapcsolatra. Aki elfogadja, hogy Krisztusban az Atya irgalma és leereszkedése nyilvánult meg, az bizalommal közeledik hozzá és nála enyhületet talál. Megtanulja, hogy a földi feladatok és megpróbáltatások árán mutathatjuk ki hűségünket, azért Krisztus igáját sem érzi idegen tehernek.

+ EVANGÉLIUM Szent Máté könyvéből

Tanuljatok tőlem, mert én szelíd vagyok, és alázatos szívű – mondja az Úr.

Abban az időben Jézus megszólalt, és ezt mondta:

Magasztallak téged, Atyám, ég és föld Ura, mert elrejtetted mindezt a bölcsek és okosak elől, és kinyilatkoztattad a kicsinyeknek! Igen, Atyám, így tetszett ez neked! Az én Atyám mindent átadott nekem, és nem ismeri a Fiút senki más, csak az Atya, s az Atyát sem ismeri más, csak a Fiú, és akinek a Fiú ki akarja nyilatkoztatni.

Jöjjetek hozzám mindnyájan, akik fáradtak vagytok, és terhek alatt görnyedtek: én felüdítlek titeket! Vegyétek magatokra igámat, és tanuljatok tőlem, mert én szelíd vagyok és alázatos szívű – és nyugalmat talál lelketek. Mert az én igám édes, és az én terhem könnyű.

Ezek az evangélium igéi.

Augusztus 6. – Urunk színeváltozása

(Ha ez az ünnep nem esik vasárnapra, akkor az evangélium előtt csak az egyiket olvassuk az alábbi két olvasmány közül.)

OLVASMÁNY Dán 7, 9-10. 13-14

Az ószövetségi jövendölések az e jövendő Messiást képekben mutatják be. Dániel jövendölése kiemelkedő helyet foglal el, mert Jézus maga is többször utalt rá, és innen vette az „Emberfia” nevet. Dániel idejében a keleti nagy birodalmak váltogatták egymást. Ezzel szemben a próféta rámutat annak az örök hatalmára, aki az „Idők Öregjétől”; vagyis az Örökkévalótól kapja a megbízatást az uralomra és az ítéletre.

OLVASMÁNY Dániel próféta könyvéből

Ruhája fehér volt, mint a hó.

Én, Dániel az éjjeli látomásban láttam, hogy egyszer csak trónokat állítottak fel, és az Ősöreg leült. Ruhája fehér volt, mint a hó, fején a haj tiszta, mint a gyapjú. Trónja lobogó lángból volt, kerekei meg izzó parázsból. Tűzfolyó eredt belőle és folyt tovább. Ezerszer ezren szolgáltak neki, és tízezerszer tízezren álltak előtte. Ítéletet tartottak és felnyitották a könyveket.

Láttam az éjjeli látomásban, hogy íme, az ég felhőin valaki közeledik. Olyan volt, mint az Emberfia. Amikor az Ősöreghez ért, színe elé vezették. Hatalmat, méltóságot és királyságot adott neki. Minden népnek, nemzetnek és nyelvnek neki kellett szolgálnia. Hatalma örök hatalom volt, amely nem enyészik el soha, és királysága nem megy veszendőbe.

Ez az Isten igéje.

VÁLASZOS ZSOLTÁR 96, 1-2. 4-6. 9

6. tónus.

Válasz: Király az Úr! * Legfölségesebb az egész világon! 1 a és 9a vers.

Előénekes: Király az Úr! + ujjongjon a föld, * és örvendjen minden sziget!

Homály és felhő lebegi őt körül, * trónját jog és igazság tartja szilárdan.

Hívek: Örökkévaló az Úr irgalma * mindazokhoz, akik istenfélők.

E: A földkerekséget bevilágítják villámai, * a föld látja és beléremeg.

A hegyek viaszként szétfolynak az Úr arca előtt, * az egész föld az Úr színe előtt.

H: Örökkévaló az Úr irgalma * mindazokhoz, akik istenfélők.

E: Igazságosságát hirdetik az egek, * és dicsőségét meglátják a népek.

Mert te vagy, Uram, a legfölségesebb az egész világon, * messze fölségesebb vagy minden istennél!

H: Örökkévaló az Úr irgalma * mindazokhoz, akik istenfélők.

SZENTLECKE 2 Pét 1, 16-19

Az apostol meglátta a kereszténység lényegét. az evangéliumi tanítás csak akkor ébreszthet igazi hitet és reményt, ha meggyőz bennünket arról, hogy Krisztusban az Isten örök Fia jelent meg közöttünk. Ha Krisztus csak ember lett volna, nem nyújthatott volna többet, mint más halandó ember. Nem hozhatta volna sem a bűnök bocsánatát, sem a feltámadást, sem az örök életet Itt van a jelentősége az Atya tanúskodásának. Ha ő nem igazolta volna Krisztust ilyen jelenésekkel, csodákkal és feltámadással, akkor megmaradna a veszély, hogy „kitalált mesék után futunk.”

SZENTLECKE Szent Péter apostol második leveléből

Mi hallottuk az égből jövő szózatot, amikor vele voltunk a szent hegyen.

Szeretteim! Nem ravaszul kieszelt mesék nyomán adtuk nektek hírül Urunk Jézus Krisztus csodálatos erejét, hanem mint megdicsőülésének szemtanúi. Amikor az Atyaisten megtisztelte és megdicsőítette, ez a szózat hangzott el hozzá a magasztos dicsőségből: „Ez az én szeretett Fiam, akiben kedvem telik, őt hallgassátok!” Mi hallottuk ezt az égből jövő szózatot, amikor vele voltunk a szent hegyen. Így még jobban hiszünk a prófétai jövendölésekben, és ti is jól teszitek, ha figyeltek rájuk, mint sötétben világító lámpásra, amíg a nappal fel nem virrad, és a hajnalcsillag föl nem kél a szívetekben.

Ez az Isten igéje.

ALLELUJA

Alleluja. 4. szám.

Ez az én szeretett Fiam, akiben nekem kedvem telik, * őt hallgassátok! Mt 17, 5c – 4 G. tónus.

Alleluja.

EVANGÉLIUM Mt 17, 1–9

A szentírási jelenetet megelőzi a szenvedés bejelentése. A tanítványoknak helyes képet kellett kapniok a Messiásról. Krisztus több, mint amit külseje elárul. Kilétét csak az ószövetségi jövendölések, Krisztus viselkedése és az Atya tanúskodása világíthatta meg. Főleg azt kellett megérteniük, hogy aki majd a kereszten szenved, az is az Isten Fia. Csak így lehetett áldozata olyan érték, amely elvette a világ bűneit. Ezt a tanítást nem volt könnyű megérteni. Pál apostol mondja, hogy a felfeszített Messiás a zsidóknak botrány, a pogányoknak ostobaság. A hit akkor jön létre, ha valóban őt hallgatjuk, ha hitünkkel őt fogadjuk be.

+ EVANGÉLIUM Szent Máté könyvéből

Jézus elváltozott előttük: arca ragyogni kezdett, mint a nap.

Abban az időben:

Jézus maga mellé vette Pétert, Jakabot és testvérét, Jánost, s külön velük fölment egy magas hegyre. Ott elváltozott előttük: az arca ragyogni kezdett, mint a nap, a ruhája pedig vakítófehér lett, mint a fény. És íme, megjelent nekik Mózes és Illés: Jézussal beszélgettek. Ekkor Péter így szólt Jézushoz: „Uram, jó nekünk itt lennünk! Ha akarod, készítek itt három sátrat, neked egyet, Mózesnek egyet és Illésnek egyet!” Még beszélt, amikor íme, fényes felhő borította el őket, és a felhőből egy hang hallatszott: „Ez az én szeretett Fiam, akiben kedvem telik. Őt hallgassátok!”

Ennek hallatára a tanítványok földre borultak és nagyon megrémültek. De Jézus odament hozzájuk, megérintette őket és ezt mondta: „Keljetek fel és ne féljetek!” Amikor szemüket fölemelték, nem láttak mást, csak Jézust egymagát.

A hegyről lejövet Jézus a lelkükre kötötte: „Senkinek se szóljatok a látomásról, míg az Emberfia a holtak közül fel nem támad!”

Ezek az evangélium igéi.

Válaszok és egyéb válaszos zsoltárok

VÁLASZOK

ADVENTBAN:

Jöjj el, Urunk, * szabadíts meg minket.

Jöjj el, édes Üdvözítőnk. (Hozsanna 2.)

Jöjj el, Urunk, áldott Üdvözítőnk, és segítsd árva néped. (Hozsanna 401.)

KARÁCSONYRA:

Ma megláttuk * dicsőségedet, Urunk.

Felragyog immáron fényességes napja Isten irgalmának. (Hozsanna 36.)

Nincs homály, itt a nap, minden új fényt kap. (Hozsanna 45.)

NAGYBÖJTRE:

Figyelj reánk, Urunk, * és könyörülj rajtunk.

Jézus, add, hogy hozzád térjek, veled haljak, veled éljek. (Hozsanna 70.)

HÚSVÉTRA:

Alleluja. (Kétszer vagy háromszor.)

VÁLASZOK DICSÉRŐ ZSOLTÁROKHOZ:

Magasztaljátok Istent, * mert jóságos hozzánk.

Magasztalunk téged, Istenünk, * mert csodálatosak a te műveid.

Énekeljetek az Úrnak, alleluja, új éneket zengjetek, alleluja.

(Éneklő Egyház 679. old.)

VÁLASZOK KÖNYÖRGŐ ZSOLTÁROKHOZ:

Közel van az Úr ahhoz, * aki hozzá kiált.

Hallgass meg minket, Urunk, * és szabadítsd meg népedet.

Az Úr irgalmas, * és jóságos hozzánk.

EGYÉB VÁLASZOS ZSOLTÁROK

ADVENTBAN:

Zsolt 24, 4bc 5ab. 6-7. 8-9

8 G. tónus.

V : Hozzád emelem a lelkem, * én  Uram, Istenem.

8 G. tónus.

E: Utaidat, Uram, mutasd meg nekem, * ösvényeidre taníts meg  engem.

Taníts és vezess igazságod szerint, * mert te vagy üdvözítő Istenem.

H:  Hozzád emelem a lelkem, * én Uram, Istenem.

E: Az Úr igazságos és jóságos, * ezért a bűnösöknek is utat mutat.

Az alázatost a jóban vezérli, * a szelídet útjára tanítja.

H:  Hozzád emelem a lelkem, * én Uram, Istenem.

E: Az Úr minden útja irgalom és hűség azoknak, * akik szövetségét és törvényét megtartják.

Isten barátságát élvezik, akik őt félik, * szövetségét megmutatja nekik.

H:  Hozzád emelem a lelkem, * én Uram, Istenem.

Zsolt 84, 9ab-10. 11-12. 13-14

1 D^2 tónus.

Lásd: „A” évközi 19. vasárnap.

V: Urunk, mutasd meg nekünk irgalmas szívedet, * és üdvösségünket add meg nékünk.

1 D^2 tónus.

KARÁCSONYI IDŐBEN:

Zsolt 97, 1. 2-3ab. 3cd-4. 5-6

6. tónus.

Lásd: Karácsonyi ünnepi mise.

VÍZKERESZTRE:

Zsolt 71, 2. 7-8. 10-11. 12-13

5. tónus.

Lásd: Vízkereszt.

V: Hódoljon előtted, Istenem, * a föld minden nemzete. Vö. 11. vers

5. tónus.

NAGYBÖJTBEN:

Zsolt 50, 3-4. 5-6a. 12-13. 14 és 17

1 D^2 tónus.

Lásd: „A” Nagyböjt 1. vasárnapja.

V:  Könyörülj, Urunk, Istenünk, * mert nagy a vétkünk. Vö. 3a. vers

1 D^2 tónus.

Zsolt 90, 1-2. 10-11. 12-13. 14-15

1 D^2 tónus.

Lásd „C” Nagyböjt 5. vasárnapja.

V: Uram, Istenem, maradj velem, * midőn próbára tesz az élet. Vö. 15b. vers

1 D^2 tónus.

Zsolt 129, 1-2. 3-4ab. 4c-6. 7-8

1 D^2 tónus.

Lásd „A” Nagyböjt 5. vasárnapja.

V: Az Úrnál az irgalom, * és bőséges a megváltás nála. 7. vers

1 D 2 tónus.

NAGYHÉTRE:

Zsolt 21, 8-9. 17-18a. 19-20. 23-24

2. tónus.

V: Istenem, Istenem, * miért hagytál el engem? 2a. vers

2. tónus.

Lásd „A” Virágvasárnap.

HÚSVÉT VIGÍLIÁJÁRA:

a)

Zsolt 135, 1-3. 7-9. 24-26

6. tónus.

Adjatok hálát az Úrnak, mert jó, * V: mivel irgalma örökké megmarad.

Adjatok hálát az istenek Istenének, * V: mivel irgalma örökké megmarad.

Adjatok hálát az urak Urának, * V: mivel irgalma örökké megmarad.

Aki egyedül tesz nagy csodákat, * V: mivel irgalma örökké megmarad.

Aki bölcsességgel alkotta meg az eget, * V: mivel irgalma örökké megmarad.

Aki megformálta a nagy égitesteket, * V: mivel irgalma örökké megmarad.

A Napot, hogy uralkodjék a nappalon, * V: mivel irgalma örökké megmarad.

A Holdat és a csillagokat, hogy uralkodjanak éjjel, * V: mivel irgalma örökké megmarad.

Ellenségeinktől megvált minket, * V: mivel irgalma örökké megmarad.

Aki eledelt ad minden élőnek, * V: mivel irgalma örökké megmarad.

Adjatok hálát az ég Urának, * V: mivel irgalma örökké megmarad.

b)

Zsolt 135, 1 és 3 és 16. 21-23. 24-26

6. tónus.

Adjatok hálát az Úrnak, mert jó, * V: mivel irgalma örökké megmarad.

Adjatok hálát az istenek Istenének, * V: mivel irgalma örökké megmarad.

Adjatok hálát az urak Urának, * V: mivel irgalma örökké megmarad.

Aki sivatagon átvezette népét, * V: mivel irgalma örökké megmarad.

Földjüket pedig örökségül adta, * V: mivel irgalma örökké megmarad.

Örökségül szolgájának, Izraelnek, * V: mivel irgalma örökké megmarad.

Aki megalázottságunkban megemlékezik rólunk, * V: mivel irgalma örökké megmarad.

Ellenségeinktől megvált minket, * V: mivel irgalma örökké megmarad.

Aki eledelt ad minden élőnek, * V: mivel irgalma örökké megmarad.

Adjatok hálát az ég Urának, * V: mivel irgalma örökké megmarad.

HÚSVÉTI IDŐBEN:

Zsolt 117, 1-2. 16ab-17. 22-23

6. tónus.

Lásd: „A” Húsvét vigíliája.

V: Ezt a napot az Úristen adta, * örvendezzünk és vigadjunk rajta. 24. vers

6. tónus.

Zsolt 65, 1-3a. 4-5. 6-7a. 16 és 20

10. tónus.

Lásd: „A” Húsvét 6. vasárnapja.

V: Dicsérd az Istent nagy világ. Alleluja. 13. dallam.

Vagy:

Minden föld Istent dicsérje. Alleluja.

MENNYBEMENETELRE:

Zsolt 46, 2-3. 6-7. 8-9

5. tónus.

Lásd: „A” Mennybemenetel.

V:  Örömujjongás között, * szállt égbe az Isten. 6a. vers

5. tónus.

PÜNKÖSDVASÁRNAPRA:

Zsolt 103, 1 ab és 24ac. 29bc-30. 31 és 34

8 G. tónus.

Lásd: „A” Pünkösd.

V: Áraszd ránk Lelkedet, Istenünk: * újítsd meg a föld színét. Vö. 30. vers

8 G. tónus.

ÉVKÖZI VASÁRNAPOKRA:

Zsolt 18, 8. 9. 10. 11

2. tónus.

Lásd: „A” Húsvét vigíliája.

V: Uram, Istenem, * örök életet adó igéid vannak. Jn 6, 68.

2. tónus.

Vagy:

A te szavaid, Uram, * lélek és élet. Jn 6, 63c

2. tónus.

Zsolt 26, 1. 4. 13-14

2. tónus.

Lásd: „A” évközi 3. vasárnap.

V: Világosságom az Úr * és üdvösségem. 1a.vers

2. tónus.

Zsolt 33, 2-3. 4-5. 6-7. 9

9g. tónus.

Lásd: Péter és Pál apostol.

V: Áldom az Urat * minden időben. 2. vers

4g. tónus.

Zsolt 62.3-4. 5-6. 8-9

9b. tónus.

Lásd: „A” évközi 22. vasárnap.

V:  Téged szomjaz a lelkem, * én Uram, Istenem! 2b. vers

7b. tónus.

Zsolt 94, 1-2. 6-7. 8-9b

2. tónus.

Lásd: „A” Nagyböjt 3. vasárnapja.

V:  Bárcsak hallgatnátok ma az ő szavára, * „Ne keményítsétek meg szíveteket!” 8ab. vers

2. tónus.

Zsolt 99, 2. 3. 5.

1 D^2 tónus.

Lásd: „A” évközi 11. vasárnap.

V: Mi vagyunk az Isten népe, * jó Pásztorunk táplál minket. 3c. vers

1 D^2 tónus.

Zsolt 102, 1-2. 3-4. 8 és 10. 12-13

11. tónus.

Lásd: „A” évközi 7. vasárnap.

V: Irgalmas a mi Urunk, * könyörületre hajlik szíve. 8a. vers

11. tónus.

Zsolt 144, 1-2. 8-9. 10-11. 13cd-14

5. tónus.

Lásd: „A” évközi 14. vasárnap.

V:  Istenem és királyom, magasztallak téged: * szent nevedet áldom örökkön-örökké. Vö. 1. vers

5. tónus.

AZ ÉV UTOLSÓ HETEIRE:

Zsolt 121, 1-2. 3-4a. 4b-5. 6-7. 8-9

2. tónus.

Lásd: „A” Advent 1. vasárnapja.

V: Az Úr házába * örömmel indulunk. Vö. 1. vers

2. tónus.

Szűz Mária és szentek miséi

December 8.

– A Boldogságos Szűz Mária szeplőtelen fogantatása

OLVASMÁNY Ter 3, 9–15. 20

A bűnbeesésről szóló kinyilatkoztatás elénk tárja azt az igazságot, hogy Isten az embert természetfeletti segítséggel indította útjára, de egyúttal engedelmességet is követelt tőle, mint erkölcsi lénytől. Az ember .függetleníteni akarta magát, s bűnös tettével kizárta magát a kegyelmi rendből. Ez az elveszett paradicsom. Isten azonban nem vonta meg gondviselését. Ígéretet tett, hogy az asszony ivadéka győz a gonoszság felett. Éva előképe annak az asszonynak, aki Fiával együtt győzni fog. Ebből olvasta ki az Egyház Mária kiváltságát.

OLVASMÁNY Mózes első könyvéből

Ellenkezést vetek közéd és az asszony közé, a te ivadékod és az ő ivadéka közé.

Az első ember és felesége a bűn elkövetése után elrejtőztek az Édenkert fái között. De az Úristen hívta az embert, és így szólt hozzá: „Hol vagy?”

Ő így válaszolt: „Hallottam lépteidet a kertben, s féltem, mert mezítelen vagyok, tehát elrejtőztem.”

De Isten így szólt: „Ki adta tudtodra, hogy mezítelen vagy? Talán ettél a fáról, amelyről megtiltottam, hogy egyél?” Az ember így válaszolt: „Az asszony, akit mellém rendeltél, ő adott nekem a fáról, ezért ettem.”

Az Úristen megkérdezte az asszonyt: „Mit tettél?” Az asszony így felelt: „A kígyó vezetett félre, azért ettem.”

Az Úristen így szólt a kígyóhoz: „Mivel ezt tetted, átkozott leszel minden állat és a mező minden vadja között. Hasadon csúszol és a föld porát eszed életed minden napján. Ellenkezést vetek közéd és az asszony közé, a te ivadékod és az ő ivadéka közé. Az (ő ivadéka) széttiporja fejedet, te pedig a sarkát mardosod.”

Az ember Évának nevezte feleségét, mert ő lett minden élő anyja.

Ez az Isten igéje.

VÁLASZOS ZSOLTÁR 97, 1. 2-3ab. 3cd-4

6. tónus.

Válasz: Énekeljetek az Úrnak új éneket, * mert csodás dolgokat művelt! 1 a. vers

Előénekes: Zengjetek az Úrnak új éneket, * csodálatra méltó, amit művelt.

Diadalt aratott jobbjával, * győzelmet szentséges karjával.

H: Énekeljetek az Úrnak új éneket, * mert csodás dolgokat művelt!

E: Az Úr megmutatta szabadító erejét, * igazságosságát feltárta a népek előtt.

Emlékezetébe idézte jóságát és hűségét, * Izrael népe iránt.

H: Énekeljetek az Úrnak új éneket, * mert csodás dolgokat művelt!

E: Meglátta a föld minden határa, * szabadulást Istenünk hozott nekünk.

Minden földek, zengjetek az Úrnak öröméneket, * ujjongjatok és zsoltárt mondjatok.

H: Énekeljetek az Úrnak új éneket, * mert csodás dolgokat művelt!

SZENTLECKE Ef 1, 3–6. 11–12

Az apostol magasztalja Isten irgalmát, aki Krisztusban megáldott minket kegyelmi áldásaival, s öröktől fogva arra rendelt, hogy gyermekei legyünk. A kegyelmi adományokba bele vannak foglalva a Szentlélek ajándékai is és a Krisztussal való életközösség. Minden kegyelem Krisztus érdeméből származik, s így Mária mentessége is az áteredő bűntől.

SZENTLECKE Szent Pál apostolnak az efezusiakhoz írt leveléből

Isten Krisztusban választott ki minket a világ teremtése előtt, hogy fogadott, fiakká legyünk.

Testvéreim! Áldott legyen az Isten, Urunk Jézus Krisztus Atyja, aki Lelkének minden mennyei áldásával megáldott minket Krisztus által. Őbenne választott ki a világ teremtése előtt, hogy szentek és feddhetetlenek legyünk színe előtt. Szeretetből eleve arra rendelt minket, hogy akaratának tetszése szerint, Jézus Krisztus által fogadott fiakká legyünk, és magasztaljuk fölséges kegyelmét, amellyel szeretett Fiában jóságosan megajándékozott minket.

Őbenne nyertük el mi is az örökséget annak rendelése szerint, aki mindent szabad elhatározásából tesz. Szolgáljunk hát felsége dicsőségére, mi, akik már korábban is Krisztusba vetettük reményünket.

Ez az Isten igéje.

ALLELUJA

Alleluja! 8. szám.

Üdvöz légy, Mária, kegyelemmel teljes, az Úr van véled! * Áldottabb vagy te minden asszonynál. Lk 1, 28 – 8 G. tónus.

Alleluja.

EVANGÉLIUM Lk 1, 26–38

Kétségtelen, hogy Isten előkészítette Máriát üdvtörténeti szerepére, hogy a Megváltó anyja legyen. A „kegyelemmel teljes” kifejezés is erre vall. Olyan teljességről van itt szó, amely megfelel ennek a méltóságnak. Akit Isten így kitüntet, azt egészen szeretetébe fogadja, és úgy felvértezi, hogy emberré lett Fia is tisztelettel tekinthet rá, mint anyjára. Ezért értelmezte az Egyház az ő kegyelmi teljességét úgy, hogy soha nem volt a bűn hatalma alatt, s annak következményei sem nehezedtek rá.

+ EVANGÉLIUM Szent Lukács könyvéből

Üdvözlégy, kegyelemmel teljes! Az Úr veled van.

Abban az időben:

Isten elküldte Gábor angyalt Galilea Názáret nevű városába egy szűzhöz, aki jegyese volt egy férfinak, a Dávid házából való Józsefnek. A szűz neve Mária volt. Az angyal belépett hozzá, és így szólt: „Üdvöz légy, kegyelemmel teljes! Az Úr veled van! Áldottabb vagy te minden asszonynál!” Ennek hallatára Mária zavarba jött és gondolkodóba esett, hogy miféle köszöntés ez. Az angyal azonban folytatta:

„Ne félj, Mária! Hisz kegyelmet találtál Istennél!

Mert íme, gyermeket fogansz méhedben és fiút szülsz,

s Jézusnak fogod őt nevezni!

Nagy lesz ő: a Magasságbeli Fiának fogják hívni.

Az Úristen neki adja atyjának, Dávidnak trónját.

Uralkodni fog Jákob házán mindörökké,

és uralmának soha nem lesz vége!”

Mária ekkor megkérdezte az angyalt: „Hogyan történhet meg ez, amikor én férfit nem ismerek?” Az angyal ezt válaszolta neki: „A Szentlélek száll le rád, és a Magasságbeli ereje borít be árnyékával. Ezért szent lesz az, ki tőled születik: Isten Fiának fogják őt hívni. Lásd, rokonod, Erzsébet is gyermeket fogant öregségében, sőt, már a hatodik hónapban van, bár magtalannak tartják az emberek. Istennél semmi sem lehetetlen.”

Erre Mária így szólt: „Íme, az Úr szolgálóleánya: történjék velem szavaid szerint!” Ezután az angyal eltávozott.

Ezek az evangélium igéi.

December 26. – Szent István első vértanú

SZENTLECKE ApCsel 6, 8–10; 7, 54–59

Istvánt és a többi diakónust azok közül a zsidók közül választották ki, akik a szétszórtságból visszaköltöztek Jeruzsálembe, és inkább görögül beszéltek, mentarámul. Ezért voltak külön zsinagógáik is. Ők bizonyára a mózesi törvényt is nagyvonalúbban kezelték, s fogékonyabbak voltak Krisztus egyetemes tanítására. István ilyen értelemben hirdeti az evangéliumot, s ezzel vonja magára a gyűlöletet. A főtanács előtt azzal védekezik, hogy az evangélium a prófétai jövendölések teljesedése. Halálában viszont teljesen utánozza Krisztust, és megbocsát ellenségeinek.

SZENTLECKE az Apostolok Cselekedeteiből

Látom a megnyílt eget és az Emberfiát!

Abban az időben:

István kegyelemmel és erővel eltelve csodákat és jeleket művelt a nép körében. Erre a libertinusok, cireneiek, alexandriaiak, kilikiaiak és ázsiaiak zsinagógáiból némelyek ellene támadtak és vitatkozni kezdtek Istvánnal. De bölcsességével és a Lélekkel szemben, amellyel beszélt, nem tudtak helytállni.

Miközben hallgatták, haragra gyulladtak, és a fogukat vicsorgatták ellene. Ő azonban a Szentlélekkel eltelve fölnézett az égre, látta az Isten dicsőségét, és Jézust az Isten jobbján. Felkiáltott: „Látom a megnyílt eget, és az Emberfiát, ahogy az Isten jobbján áll!» Erre ordítozni kezdtek, és befogták fülüket. Egy akarattal rárontottak, kivonszolták a városból, és megkövezték. A tanúk egy Saul nevű ifjú lábához rakták le a ruháikat.

Miközben megkövezték, István így imádkozott: „Uram, Jézus, vedd magadhoz lelkemet!” Majd térdre esett, és hangosan felkiáltott: „Uram, ne ródd fel nekik bűnül!” Amint ezt kimondta, halálba szenderült.

Ez az Isten igéje.

VÁLASZOS ZSOLTÁR 30, 3cd–4. hab és 7b és 8a. 17 és 21 ab

2. tónus.

Válasz: Én Uram, én Istenem, * kezedbe ajánlom lelkemet. Vö. 6. vers

Előénekes: Légy oltalmazó sziklaváram és megerősített házam, * hogy megszabadíts engem!

Erősségem és menedékem te vagy nékem, * nevedért vezess és irányíts engem!

Hívek: Én Uram, én Istenem, * kezedbe ajánlom lelkemet.

E: Kezedbe ajánlom lelkemet, * megváltottál engem, Uram, igazság Istene.

Ujjongok és örvendezem irgalmasságod miatt, * mert kicsiny voltomat tekintetre méltattad.

H: Én Uram, én Istenem, * kezedbe ajánlom lelkemet.

E: Ragadj ki az ellenség kezéből, * és azoktól, akik üldöznek engem.

Ragyogjon föl arcod szolgád fölött, * irgalmasságodban szabadíts meg engem.

H: Én Uram, én Istenem, * kezedbe ajánlom lelkemet.

ALLELUJA

Alleluja. 6. szám.

Áldott, aki az Úr nevében közeleg, * Isten az Úr, és reánk árasztja fényét. Zsolt 117, 26a. 27a – 6. tónus.

Alleluja.

EVANGÉLIUM Mt 10, 17-22

Jézus előkészítette tanítványait az üldöztetésre. Az emberek akár elfogultságból, akár előítéletből úgy tekintenek majd rájuk, mint akik megzavarják életüket és lelkiismeretüket. Jézus személye és tanítása megvilágította az igazságot és a szentséget, ami mellett a tévedés és a bűn azonnal kiütközik, s az emberek ezt nem viselik el. A hívők vigasztalása az lesz, hogy a Szentlélek mellettük áll a megpróbáltatások között is. A vértanúk hősiessége mindig hozzájárult az evangélium terjedéséhez.

+ EVANGÉLIUM Szent Máté könyvéből

Nem ti fogtok beszélni,

hanem Atyátok Lelke fog szólni belőletek.

Abban az időben Jézus így szólt tanítványaihoz:

Legyetek óvatosak az emberekkel szemben, mert bíróság elé állítanak, zsinagógáikban pedig megostoroznak benneteket. Miattam helytartók és királyok elé hurcolnak, hogy tanúságot tegyetek előttük és a pogányok előtt.

Amikor átadnak benneteket a bíróságnak, ne töprengjetek, hogyan és mit mondjatok. Abban az órában megadatik majd nektek, hogy hogyan beszéljetek. Hiszen nem ti fogtok beszélni, hanem Atyátok Lelke szól majd belőletek.

Halálra adja akkor a testvér a testvérét, az apa a gyermekét, a gyermekek pedig szüleik ellen támadnak, hogy vesztüket okozzák. Miattam mindenki gyűlölni fog titeket. De aki állhatatos marad mindvégig, az üdvözül.

Ezek az evangélium igéi.

Február 2.

– Urunk bemutatása (Gyertyaszentelő Boldogasszony)

OLVASMÁNY Mal 3, 1-4

Malakiás próféta olyan időben működött, amikor a papok buzgósága alábbhagyott és a nép vallásos élete is meglazult. Ezért szólítja fel őket megtérésre, s figyelmeztetésül hivatkozik az ítéletre. Előbb azonban az istentiszteletnek és a papságnak meg kell újulnia. Az Úr útját Isten követe készíti majd elő. Az Újszövetség ebben a küldöttben Keresztelő Jánost látta. Krisztus áldozata pedig meghozta az istentisztelet teljességét.

OLVASMÁNY Malakiás próféta könyvéből

Hamarosan belép szentélyébe az Úr, akit kerestek.

Ezt mondja az Úr, a mi Istenünk:

„Íme, elküldöm hírnökömet, hogy elkészítse előttem az utat. Hamarosan belép szentélyébe az Úr, akit kerestek, és a szövetség angyala, aki után vágyakoztok. Lám, már jön is! – mondja a Seregek Ura. De ki tudja majd elviselni jövetele napját? És ki maradhat állva, amikor megjelenik? Mert olyan, mint az olvasztók tüze és a ványolók lúgja. Leül, mint az ezüstolvasztó és tisztító mester. Megtisztítja Lévi fiait, megnemesíti őket, mint az aranyat és az ezüstöt szokás, hogy igazságban mutassanak be áldozatot az Úrnak.”

Ez az Isten igéje.

VÁLASZOS ZSOLTÁR 23, 7. 8. 9. 10

5. tónus.

Válasz: Az égi seregek Ura, * ő a dicsőség Királya. Vö. 10. vers

Előénekes: Emeljétek föl fejeteket, kapuk, + táruljatok föl, örök kapuk, és bevonul a dicsőség Királya.

Hívek: Az égi seregek Ura, * ő a dicsőség Királya.

E: Ki a dicsőség Királya? + Az Úr, a hatalmas és erős, * az Úr a harcban győzhetetlen.

H: Az égi seregek Ura, * ő a dicsőség Királya.

E: Emeljétek föl fejeteket, kapuk, + táruljatok föl, örök kapuk, * és bevonul a dicsőség Királya.

H: Az égi seregek Ura, * ő a dicsőség Királya.

E: Ki a dicsőség Királya? * A seregek Ura a dicsőség Királya.

H: Az égi seregek Ura, * ő a dicsőség Királya.

SZENTLECKE Zsid 2, 14-18

Az Isten Fia a megtestesülésben vállalta, hogy testvérünk legyen és hogy megismertesse velünk az Atyát. Mint ember mindenben hasonló lett hozzánk. Átélte a kísértést és a halált, ezért tud megértő és irgalmas főpap lenni. Amikor átment a halálon és a feltámadáson, igazolta, hogy a halál nem a végső rossz, s ezzel elvette annak nyomasztó jellegét.

SZENTLECKE a Zsidókhoz írt levélből

Jézusnak minden tekintetben hasonlóvá kellett válnia testvéreihez.

Testvéreim! A testvéreknek közös a testük és a vérük. Ebből Jézus is részt vállalt, hogy így halálával legyőzze azt, aki a halálon uralkodott, tudniillik a sátánt, és felszabadítsa azokat, akiket a haláltól való félelem egész életükre rabszolgává tett.

Hiszen Jézus nem az angyalokat, hanem Ábrahám leszármazottait karolta fel. Ezért minden tekintetben hasonlóvá kellett válnia testvéreihez, hogy irgalmas és Istenhez hűséges főpap legyen, és levezekelje a nép bűneit.

Mivel ő maga is kísértést szenvedett, tud segíteni azokon, akik kísértésekkel küzdenek.

Ez az Isten igéje.

ALLELUJA

Alleluja. 8. szám.

Új fény támadt, pogányoknak üdvösség, * kiválasztott nemzetednek dicsőség. Lk 2, 32 – 8 G. tónus.

Alleluja.

EVANGÉLIUM Lk 2, 22-40

Jézus gyermekkorától kezdve aláveti magát a törvény előírásainak, s ezzel igazolja az Atya iránti engedelmességét. De egyúttal úgy jön a templomba, mint aki annak ura. Az agg Simeon felismeri benne a Megváltót, a világosságot és az üdvösséget. E jövetelével egyúttal megkezdődik az ítélet. Mivel egészen Isten akaratát és szentségét képviseli, sokan ellene mondanak neki saját népéből is. Mária különös módon megéli majd ezt a feszültséget, amely kialakul Jézus és a nép vezetői között. A megváltásban tehát benne van az eleget tevő szenvedés is.

Hosszabb forma:

+ EVANGÉLIUM Szent Lukács könyvéből

Simeon meglátta a Szabadítót, a Messiást.

Amikor Mózes törvénye szerint elteltek Mária tisztulásának napjai, fölvitték Jézust Jeruzsálembe, hogy bemutassák az Úrnak, amint az Úr törvénye előírja: „Minden elsőszülött fiú az Úr szent tulajdona.” Ekkor kellett Máriának, ugyancsak az Úr törvénye szerint, „egy pár gerlét vagy két galambfiókát” tisztulási áldozatul bemutatni.

És íme, volt Jeruzsálemben egy Simeon nevű férfiú, egy igaz és istenfélő ember, aki Izrael vigaszára várt, és a Szentlélek lakott benne. A Szentlélek kinyilatkoztatta neki, hogy nem lát halált addig, míg nem látja az Úr Fölkentjét. A Lélek arra indította, hogy menjen a templomba, amikor a gyermek Jézust odavitték szülei, hogy a törvény előírásai szerint cselekedjenek vele. Simeon a karjára vette őt, és így magasztalta Istent:

Most már elbocsáthatod szolgádat, Uram,

szavaid szerint békességben,

mert szemeim meglátták Szabadításodat,

melyet minden nemzet számára készítettél,

hogy világosság legyen: kinyilatkoztatás a pogányoknak,

és dicsőség népednek, Izraelnek.

Jézus atyja és anyja ámulva hallgatták mindazt, amit Simeon mondott. Simeon pedig megáldotta őket, és így szólt Máriához, Jézus anyjához: „Lám, e gyermek által sokan elbuknak és sokan feltámadnak Izraelben! Az ellentmondás jele lesz ő – még a te lelkedet is tőr járja át –, hogy napfényre kerüljenek sok szívnek titkos gondolatai!”

Ott volt Anna prófétanő is, Fánuel leánya Áser törzséből. Idős volt már, napjai előrehaladtak. Leánykora után hét évig élt férjével, majd özvegyen érte meg a nyolcvannegyedik évét. Nem hagyta el a templomot soha, böjtölve és imádkozva szolgálta Istent éjjel és nappal. Abban az órában is odament, dicsőítette Istent, és beszélt a gyermekről mindazoknak, akik Jeruzsálem megváltására vártak.

Miután az Úr tővénye szerint elvégeztek mindent, visszatértek városukba, a galileai Názáretbe. A gyermek pedig növekedett és erősödött; eltelt bölcsességgel, és Isten kedvét lelte benne.

Ezek az evangélium igéi.

Vagy rövidebb forma: Lk 2, 22–32

+ EVANGÉLIUM Szent Lukács könyvéből

Simeon meglátta a Szabadítót, a Messiást.

Amikor Mózes törvénye szerint elteltek Mária tisztulásának napjai, fölvitték Jézust Jeruzsálembe, hogy bemutassák az Úrnak, amint az Úr törvénye előírja: „minden elsőszülött fiú az Úr szent tulajdona.” Ekkor kellett Máriának, ugyancsak az Úr törvénye szerint, „egy pár gerlét vagy két galambfiókát” tisztulási áldozatul bemutatni.

És íme, volt Jeruzsálemben egy Simeon nevű férfiú, egy igaz és istenfélő ember, aki Izrael vigaszára várt, és a Szentlélek lakott benne. A Szentlélek kinyilatkoztatta neki, hogy nem lát halált addig, míg meg nem látja az Úr Fölkentjét. A Lélek arra indította, hogy menjen a templomba, amikor a gyermek Jézust odavitték szülei, hogy a törvény előírásai szerint cselekedjenek vele. Simeon a karjára vette őt, és így magasztalta Istent.

Most már elbocsáthatod szolgádat, Uram,

szavaid szerint békességben,

mert szemeim meglátták Szabadításodat,

melyet minden nemzet számára készítettél,

hogy világosság legyen: kinyilatkoztatás a pogányoknak,

és dicsőség népednek, Izraelnek.

Ezek az evangélium igéi.

Március 19.

– Szent József, a Boldogságos Szűz Mária jegyese

OLVASMÁNY 2 Sám 7, 4-5a. 12–14a. 16

Dávid király akkor kapja a messiási ígéretet, amikor templomot akar építeni. Ez a jövendölés szó szerint csak arra vonatkozik, hogy Dávid családjában az uralom megmarad, de az ószövetségi vallási közösség is felismerte, hogy az „örök uralom” csak olyan valakié lehet, aki örökké él, s aki a hatalmat azért kapja, hogy Isten akaratát végrehajtsa vele. Dávid utódai között tehát ott lesz a Messiás, a világ megváltója. Számunkra a tanítás az, hogy Isten ura a történelemnek, s ezt az uralmat nem fogja kiadni kezéből.

OLVASMÁNY Sámuel második könyvéből

Az Úristen neki adja atyjának, Dávidnak trónját. (Lk 1, 32)

Amikor Dávid király elhatározta, hogy Jeruzsálemben templomot épít az Úrnak, még akkor éjszaka az Úr szózatot intézett Nátán prófétához: „Menj, és mondd meg szolgámnak, Dávidnak:

Ezt mondja az Úr:

Ha majd napjaid betelnek és megtérsz atyáidhoz, megtartom a magvadból származó utódodat, és megszilárdítom királyságát. Ő házat épít nevemnek, én meg minden időre megszilárdítom királyi trónját. Én az ő atyja leszek, ő pedig az én fiam.

Házad és királyságod örökre fennmarad színem előtt, trónod örökké szilárd marad.”

Ez az Isten igéje.

VÁLASZOS ZSOLTÁR 88, 2-3. 4-5. 27 és 29

6. tónus.

Válasz: Dávid ivadéka * fennmarad mindörökké. Vö. 37. vers

Előénekes: Az Úr irgalmáról énekelek örökkön-örökké, * hűségedet nemzedékről nemzedékre hirdeti ajkam.

Így szóltál: + „Irgalmam szilárdan áll mindörökké.” * Valóban, a te hűséged erős, miként a mennybolt.

Hívek: Dávid ivadéka * fennmarad mindörökké.

E: Választottammal szövetséget kötöttem, * megesküdtem szolgámnak, Dávidnak.

Megerősítem ivadékodat örökre, * és megszilárdítom trónodat nemzedékről nemzedékre.

H: Dávid ivadéka * fennmarad mindörökké.

E: Így szólít engem: „Atyám vagy nékem, * Istenem és üdvöm sziklája.”

„Irgalmam iránta örökké megmarad, * szövetségem hűsége nem szűnik meg.”

H: Dávid ivadéka * fennmarad mindörökké.

SZENTLECKE Róm 4, 13. 16–18. 22

Pál apostol rámutat az ószövetségi jövendölés értelmére. Ábrahám ígéretet kapott, hogy az ő ivadékában áldást nyer a föld minden népe. A zsidók úgy gondolták, hogy a jövendölés és az áldás csak Ábrahám testi leszármazottaira vonatkozik. Pedig az igazság az, hogy Ábrahám a hitéért kapta az ígéretet, tehát igazi utódal azok, akik az ő hitét utánozzák. A világnak szánt áldást az Egyház közvetíti, mint hívő közösség.

SZENTLECKE Szent Pál apostolnak a rómaiakhoz írt leveléből

A reménytelenségben is reménykedve hitt.

Testvéreim! Az az ígéret, hogy Ábrahám utódai öröklik a világot, nem a mózesi törvénnyel, hanem a hitből fakadó megigazulással kapcsolatban hangzott el.

Azért a hittel kapcsolatban, hogy kegyelemből legyen. Így lett az ígéret minden utód számára biztos, nemcsak azok számára, akik alá vannak vetve a törvénynek, hanem azok számára is, akik Ábrahám hitéből valók. Nekik mindnyájuknak atyja ő Isten előtt, amint az Írás mondja róla: „Sok nép atyjává rendeltelek”. Mert hitt abban, aki életre kelti a halottakat, és létet ad a nemlétezőknek. A reménytelenségben is reménykedve hitte, hogy sok nép atyja lesz, Isten ígérete szerint: „Nagy lesz a te nemzetséged.”

Ez szolgált megigazulására.

Ez az Isten igéje.

EVANGÉLIUM ELŐTTI VERS

Boldogok, akik házadban élnek, Istenem! * Mindörökké dicsérnek téged. Zsolt 83, 5 – 1 D^2 tónus.

Nagyböjti időn kívül az elejéhez és a végéhez hozzáadandó:

Alleluja. 1. szám.

EVANGÉLIUM Mt 1, 16. 18-21. 24a

József szerepe a hit szolgálata. Tanúskodnia kell a misztériumról és arról, hogy az Isten Fia szűzi fogantatással lett emberré. József kinyilatkoztatásból ismerte meg a titkot, s az számunkra is a hit tárgya marad. József alakja jelképe annak is, hogy a Messiás e jövetele nem egyszerűen az ószövetségi kor folytatása, hanem Isten új és különleges adománya. Jézusra úgy kell tekinteni, mint aki Istentől jött, őbenne hinni kell. József ennek a hitnek is példája. A zsidók a Messiásban evilági uralkodót vártak. Józsefnek nincsenek tervei, ő egyszerűen engedelmeskedik Isten akaratának. Isten nem földi vágyainkat elégíti ki, hanem örök életet ad.

+ EVANGÉLIUM Szent Máté könyvéből

A Máriában fogant élet a Szentlélektől van!

Dávid utódai közül Jákobtól született József, aki jegyese volt Máriának, Jézus Krisztus szülőanyjának.

Jézus Krisztus születése pedig így történt: Anyja, Mária jegyese volt Józsefnek. Mielőtt azonban egybekeltek volna, Mária gyermeket fogant méhében a Szentlélektől. Férje, József igaz ember volt, nem akarta őt megszégyeníteni. Ezért úgy határozott, hogy titokban bocsátja el. Míg ezen töprengett, megjelent neki álmában az Úr angyala, és így szólt:

„József, Dávid fia, ne félj attól, hogy feleségül vedd Máriát, mert a benne fogant élet a Szentlélektől van. Fiad születik majd, akit Jézusnak nevezel, mert ő váltja meg népét bűneitől!”

Amikor József felébredt álmából, úgy cselekedett, amint az Úr angyala megparancsolta neki.

Ezek az evangélium igéi.

Vagy más evangélium: Lk 2, 41–51 a

+ EVANGÉLIUM Szent Lukács könyvéből

Nekem Atyám dolgaiban kell lennem.

Jézus szülei évről évre fölmentek Jeruzsálembe a húsvét ünnepére. Amikor Jézus tizenkét esztendős lett, az ünnepi szokás szerint szintén fölmentek. Az ünnepek elmúltával hazafelé indultak. A gyermek Jézus azonban ott maradt Jeruzsálemben anélkül, hogy szülei észrevették volna. Azt gondolták, hogy az úti társaságban van.

Már egy napi járásra voltak, amikor keresni kezdték a rokonok és az ismerősök között. Mivel nem találták, visszatértek Jeruzsálembe, és ott keresték.

Három nap múlva találták meg a templomban. A tanítómesterek között ült, hallgatta és kérdezgette őket. Aki csak hallotta, mód felett elcsodálkozott értelmességén és feleletein. Amikor szülei megpillantották, nagyon meglepődtek. Azután anyja így szólt hozzá: „Fiam, miért tetted ezt velünk? Látod, atyád és én bánkódva kerestünk!” Jézus ezt felelte nekik: „Miért kerestetek? Nem tudtátok, hogy nekem Atyám dolgaiban kell lennem?” Ők azonban nem értették, hogy mit akar ezzel mondani.

Akkor követte őket, lement velük Názáretbe, és engedelmeskedett nekik.

Ezek az evangélium igéi.

Március 25.

– Urunk születésének hírüladása (Gyümölcsoltó Boldogasszony)

OLVASMÁNY Iz 7, 10–14

Isten a hitetlen királynak a próféta által a remény jelét kínálja fel, amikor a várost és a népet az ellenség fenyegeti. Az üdvtörténeti előkép betű szerinti tartalma az, hogy a Dávid házából való királyi családban gyermek születik, s ezzel Isten biztosítja a jövőt s kimutatja hűségét a Dávidnak adott ígérethez. Később Isten a Messiást is az emberek hitetlensége ellenére küldi el. Születése csodálatos lesz, s megvalósul benne az Emmanuel gondolata velünk az Isten. Jelenléte marad a legnagyobb vigasztalás.

OLVASMÁNY Izajás próféta könyvéből

Íme, a szűz fogan.

Azokban a napokban:

Így szólt az Úr Acház királyhoz: „Kérj magadnak jelet az Úrtól, a te Istenedtől, akár az alvilág mélységeiből, akár felülről a magasból.”

De Acház így válaszolt: „Nem kérek jelet és nem kísértem az Urat.”

Erre Izajás próféta azt mondta: „Halljátok hát, Dávid háza! Nem elég nektek, hogy próbára teszitek az emberek türelmét, még az én Istenem türelmét is próbára teszitek? Ezért az Úr maga ad nektek jelet: Íme, a szűz fogan, fiút szül, és Emmánuelnek nevezi el, ami annyit jelent: Velünk az Isten.”

Ez az Isten igéje.

VÁLASZOS ZSOLTÁR 39, 7–8a. 8b-9. 10. 11

7b tónus.

Válasz: Íme, eljövök, Uram, * hogy megtegyem a te akaratodat. 8a és 9a. vers.

Előénekes: Sem véres, sem ételáldozat nem kellett neked, * fülemet azonban megnyitottad.

Nem követeltél égő- és engesztelő áldozatot, * így szóltam akkor: „Íme, eljövök”.

Hívek: Íme, eljövök, Uram, * hogy megtegyem a te akaratodat.

E: „A könyvtekercsben rólam írva áll, * hogy akaratodat teljesítsem.

Erre vágyom, Istenem, * törvényed szívemet örömmel tölti el.”

H: Íme, eljövök, Uram, * hogy megtegyem a te akaratodat.

E: Igazságodat hirdetem a nagy közösségben, * ajkam el nem hallgat, Uram, jól tudod.

Igazságodat nem rejtettem el szívem mélyén, * hűségedet és segítségedet elbeszéltem.

H: Íme, eljövök, Uram, * hogy megtegyem a te akaratodat.

SZENTLECKE Zsid 10, 4-10

A Krisztus által hozott megváltás túlszárnyalta az ószövetségi kegyelmi rendet. Az ottani áldozatok értéke csak az emberek lelkületéből és teljesítményétől függött. Ezért azok nem lehettek tökéletesek és nem hoztak tejes elégtételt A bűn kiengeszteléséhez a Fiú engedelmességére volt szükség. Ő valóban azzal a szándékkal lépett be világunkba, hogy mindenben megteszi az Atya akaratát. Ezzel az engedelmességgel vállalta a vértanúságot is.

SZENTLECKE a Zsidókhoz írt levélből

Íme, e jövök, hogy teljesítsem akaratodat.

Testvéreim! Lehetetlen, hogy bikák és bakok vére bűnöket töröljön el. Ezért nyilatkozik így Krisztus, amikor a világba lép:

Áldozatot és ajándékot nem kívántál,

hanem emberi testet alkottál nekem.

Nem kedves előtted az engesztelő és égőáldozat.

Ezért így szóltam: Íme, elmegyek,

hogy teljesítsem akaratodat,

amint a könyvtekercsben rólam írva van.

Először tehát ezt mondta: „Áldozatot, ajándékot, engesztelő és égőáldozatot nem akartál, nem volt az kedves előtted”, jóllehet ezeket a törvény írta elő. Azután így folytatta: „Íme, elmegyek, hogy teljesítsem akaratodat”. Tehát az előzőket eltörli, hogy helyébe állítsa az utóbbit. Vagyis Isten akarata szerint Jézus Krisztus testének feláldozása egyszer s mindenkorra megszentel bennünket.

Ez az Isten igéje.

EVANGÉLIUM ELŐTTI VERS

Az Ige emberré lett, és itt élt köztünk, * és láttuk az ő dicsőségét. Jn 1, 14ab – 4g. tónus.

Nagyböjti időn kívül az elejéhez és a végéhez hozzáadandó:

Alleluja. 4. szám.

EVANGÉLIUM Lk 1, 26-38

A Fiú megtestesülése magában fogfa ja a Dávidnak adott ígéret teljesedését Rámutat a Messiás küldetésére és méltóságára. Ő uralomra van hivatva, és országába összegyűjti az emberiséget. A jogcímet Fiúsága adja meg hozzá. Mária minden kiváltsága ebből az isteni tervből fakad. Azért áldottabb minden asszonynál, mert gyermeke az Isten Fia, akinek Fiúságát a szűzi fogantatás is jelképezi. Az isteni személy a megtestesülésben megmutatta, hogy tud egészen emberi lenni. Válla ja az anya és gyermek kapcsolatát, egészen beleolvad az emberi történelembe, s ezzel válla ja érte a felelősséget. Mária emberi erénye a hit és az engedelmesség.

+ EVANGÉLIUM Szent Lukács könyvéből

Kegyelmet találtál Istennél, Mária,

gyermeket fogansz méhedben és fiút szülsz.

Abban az időben:

Isten elküldte Gábor angyalt Galilea Názáret nevű városába egy szűzhöz, aki jegyese volt egy férfinak, a Dávid házából való, Józsefnek. A szűz neve Mária volt. Az angyal belépett hozzá és így szólt: „Üdvöz légy, kegyelemmel teljes! Az Úr veled van! Áldottabb vagy te minden asszonynál!” Ennek hallatára Mária zavarba jött és gondolkodóba esett, hogy miféle köszöntés ez.

Az angyal azonban folytatta:

Ne félj, Mária! Hisz kegyelmet találtál Istennél!

Mert íme, gyermeket fogansz méhedben és fiút szülsz,

s Jézusnak fogod őt nevezni!

Nagy lesz ő: a Magasságbeli Fiának fogják hívni.

Az Úristen neki adja atyjának, Dávidnak trónját.

Uralkodni fog Jákob házán mindörökké,

és uralmának soha nem lesz vége!

Mária ekkor megkérdezte az angyalt: „Hogyan történhet meg ez, amikor én férfit nem ismerek?” Az angyal ezt válaszolta neki: „A Szentlélek száll le rád, és a Magasságbeli ereje borít be árnyékával. Ezért szent lesz az, ki tőled születik: Isten Fiának fogják őt hívni. Lásd, rokonod, Erzsébet is gyermeket fogant öregségében, sőt, már a hatodik hónapban van, bár magtalannak tartják az emberek. Istennél semmi sem lehetetlen.”

Erre Mária így szólt: „Íme, az Úr szolgálóleánya: történjék velem szavaid szerint!” Ezután az angyal eltávozott.

Ezek az evangélium igéi.

Június 29. – Szent Péter és Szent Pál apostolok

Vigília mise

OLVASMÁNY ApCsel 3, 1–10

Az apostolok első csodája jelzi, hogy Jézus igazolta őket, tehát a tanításuk hitelt érdemel. Péter más alkalommal is „Istentől előre kijelölt tanúknak” mondja az apostolokat. (ApCsel 10, 41) Ugyanakkor a csoda Jézus nevének is a megdicsőítése. A jelenetben benne van az Egyház egész programja. Nem földi javakat osztogat, egész gazdagsága a Krisztustól kapott kegyelmi rend, amely az üdvösségre vezet. Ma is Krisztus nevében oldoz fel a bűntől, az ő nevében könyörög, az ő nevében osztogatja az élet kenyerét.

OLVASMÁNY az Apostolok Cselekedeteiből

Azt adom neked, amim van: A Názáreti Jézus nevében kelj fel és járj!

Abban az időben:

Péter és János a kilencórai imádság idején fölmentek a templomba. Éppen akkor vittek oda egy bénán született embert. Mindennap letették a templom úgynevezett Ékes-kapujánál, hogy a templomba menőktől könyöradományt kérjen.

Amikor meglátta Pétert és Jánost, amint be akartak menni a templomba, alamizsnáért könyörgött hozzájuk. Péter Jánossal együtt rátekintett, és így szólt hozzá: „Nézz ránk!” Erre rájuk emelte tekintetét, reménykedve, hogy kap tőlük valamit.

Péter azonban ezt mondta neki: „Aranyom, ezüstöm nincs. Azt adom neked, amim van. A Názáreti Jézus Krisztus nevében kelj fel és járj!” Majd a jobb kezénél fogva fölsegítette. Erre annak erő szállt a lábába és bokájába. Egy ugrással talpon termett, és már tudott járni. Velük együtt bement a templomba, járkált, ugrándozott, és dicsőítette az Istent.

Amikor az emberek felismerték, hogy ő szokott ott ülni a templom Ékes-kapujánál alamizsnát koldulva, nem tudták, hova legyenek csodálkozásukban amiatt, ami vele történt.

Ez az Isten igéje.

VÁLASZOS ZSOLTÁR 18, 2-3. 4-5

2. tónus

Válasz: Minden földre * elhat szózatuk. 5a. vers

Előénekes: Isten dicsőségét az egek hirdetik, * a mennybolt vallja kezének művét.

Ezt harsogja át egyik nap a másiknak, * erre oktatja éj az éjszakát.

Hívek: Minden földre * elhat szózatuk.

E: Nem olyan hang ez, nem olyan beszéd, * hogy meg ne értenéd szavát.

Minden földre elhat szózatuk, * a földkerekség végéig eljut igéjük.

H: Minden földre * elhat szózatuk.

SZENTLECKE Gal 1, 11-20

Az Egyház tanítása, az evangélium, nem emberektől való. Pál arra hivatkozik, hogy ő ugyanúgy Krisztustól kapta, mint a többi apostol. Az emberek közül még senki sem mert kiállni a világ elé azzal, hogy maradandó örömhírt közvetít. A történelemben sok mozgalom elindult, sok ígéret elhangzott, de csak Krisztus tanítása lett az örök élet eszköze. Az apostolok azért pecsételték meg életükkel, mert az nemcsak hitüket és reményüket táplálta, hanem szeretetüket is ébren tartotta.

SZENTLECKE Szent Pál apostolnak a galatákhoz írt leveléből

Isten kinyilatkoztatta bennem Fiát, hogy hirdessem a pogányoknak.

Testvéreim! Biztosítlak benneteket, hogy az általam hirdetett evangélium nem embertől való. Hiszen nem embertől kaptam vagy tanultam, hanem Jézus Krisztus kinyilatkoztatásából.

Hallhattátok már, hogy azelőtt, még mint zsidó, milyen magatartást tanúsítottam: könyörtelenül üldöztem az Isten egyházát és romlására törtem. A zsidó vallásosságban számos honfitársamat felülmúltam, mert szenvedélyesen buzgó követője voltam atyáim hagyományának.

Ám úgy tetszett annak, aki már születésemtől fogva kiválasztott és kegyelmével meghívott, hogy kinyilatkoztassa bennem Fiát, akit hirdetnem kell a pogányoknak. Attól kezdve nem hallgattam a testre és a vérre, és nem mentem föl Jeruzsálembe sem apostolelődeimhez, hanem elmentem Arábiába, majd ismét visszatértem Damaszkuszba.

Három év múltán végül fölmentem Jeruzsálembe, hogy megismerkedjem Péterrel. Nála maradtam tizenöt napig. Más apostolt azonban nem is láttam, csak Jakabot, az Úr testvérét. Amit itt írok, Isten előtt mondom, nem hazugság!

Ez az Isten igéje.

ALLELUJA

Alleluja. 2. szám.

Uram, te jól tudsz mindent: * tudod, hogy szeretlek téged. Jn 21, 17d – 2. tónus.

Alleluja.

EVANGÉLIUM Jn 21, 15-19

Az evangélista megőrizte ezt a jelenetei mert boldogító volt a tudat hogy Krisztus alkalmat ad hibáink jóvátételére. Az életet erkölcsi és kegyelmi szempontból mindig újra lehet kezdeni. A másik tanulság az, hogy Péter a szeretet kinyilvánítására válaszként kapja a főpásztori hatalmat Krisztus annak ad küldetési aki hajlandó őt szeretni és követni. Csak arra bízza rá kegyelmeit és azt teszi meg gondviselése eszközének, aki azért ragaszkodik hozzá, mert ő az Isten Fia, akiben az Atya egész irgalmával megmutatkozott. A pápaságnak azóta is az a szerepe, hogy a Krisztusba vetett hitet és az iránta való szeretetet ébren tartsa a földön. Csak ezáltal válunk az ő nyájává.

+ EVANGÉLIUM Szent János könyvéből

Legeltesd juhaimat! Legeltesd bárányaimat!

Amikor (feltámadása után egy alkalommal) Jézus megjelent tanítványainak és velük étkezett, megkérdezte Simon Pétertől: „Simon, János fia, jobban szeretsz-e engem, mint ezek?” Péter így szólt: „Igen, Uram, te tudod, hogy szeretlek.” Erre Jézus azt mondta neki: „Legeltesd bárányaimat.”

Aztán újra megkérdezte tőle: „Simon, János fia, szeretsz te engem?” Ő azt felelte: „Igen, Uram, tudod, hogy szeretlek!” Erre azt mondta neki: „Legeltesd juhaimat!”

Majd harmadszor is megkérdezte tőle: „Simon, János fia, szeretsz engem?” Péter elszomorodott, hogy harmadszor is megkérdezte: „Szeretsz engem?”, és ezt válaszolta: „Uram, te mindent tudsz, azt is tudod, hogy szeretlek!” Jézus pedig ismét ezt mondta: „Legeltesd juhaimat!

Bizony, bizony, mondom neked: Amikor még fiatal voltál, felövezted magad, és oda mentél, ahová akartál. De ha megöregszel kiterjeszted karjaidat. Más fog felövezni téged, és oda visz, ahova nem akarod.” Azt jelezte e szavakkal, hogy (Péter) milyen halállal dicsőíti majd meg az Istent. Azután még hozzátette: „Kövess engem!”

Ezek az evangélium igéi.

Ünnepi mise

OLVASMÁNY ApCsel 12, 1-11

Heródes Agrippa 41–44. években uralkodott Judea és Szamaria felett, a rómaiak kegyéből. A zsidók rokonszenvét azzal akarta megszerezni, hogy a keresztények ellen fordult Jakab apostol vértanúságát a szöveg csak megemlíti, de Péter fogságáról úgy beszél, mint az Egyház nagy eseményéről. Az egész közösség imádkozik szabadulásáért, mert személyében valahogy az egész közösség sorsát látják. Szabadulásának leírásában pedig azt akarta érzékeltetni, hogy Isten jelen van Egyházában természetfeletti segítségével, minta hogy az ószövetségi üdvrendet is irányította. A történet az ima erejére is rámutat.

OLVASMÁNY az Apostolok Cselekedeteiből

Most már biztosan tudom, hogy az Úr szabadított ki Heródes kezéből!

Amikor Jeruzsálemben kitört az első keresztényüldözés, Heródes király elfogatta az Egyház néhány vezetőjét, hogy ártson nekik. János testvérét, Jakabot karddal kivégeztette. Amikor látta, hogy ezzel megnyerheti a zsidók tetszését, elhatározta, hogy Pétert is elfogatja.

A kovásztalan kenyér ünnepét ülték. Elfogatta, börtönbe záratta és rábízta négy, egyenként négy katonából álló csapatra, hogy őrizzék. Az volt a szándéka, hogy húsvét után a nép elé vezetteti.

Míg Pétert fogva tartották a börtönben, az Egyház szüntelen imádkozott érte Istenhez. Azon az éjszakán, amikor Heródes elő akarta őt vezettetni, Péter két katona között aludt, kettős lánccal megbilincselve. A bejáratnál pedig őrök vigyázták a börtönt. Egyszerre megjelent az Úr angyala, és a helyiséget fény árasztotta el. Az angyal megütötte Péter oldalát, és felébresztette: „Kelj fel, gyorsan!” Erre a láncok lehulltak a kezéről. Azután az angyal így folytatta: „Csatold fel övedet, és vedd fel saruidat!” Amikor megtette, az angyal ezt mondta: „Vedd magadra köpenyedet, és kövess!”

Ment és követte, de nem tudta, hogy valóság-e az, amit az angyal tesz vele. Azt gondolta, hogy látomása van. Átmentek az első őrségen, majd a másodikon is, aztán eljutottak a város felé nyíló vaskapuhoz. Az magától kinyílt előttük. Kint még végigmentek az egyik utcán, és ott az angyal hirtelen eltűnt mellőle.

Amikor Péter föleszmélt, így szólt: „Most már biztosan tudom, hogy az Úr elküldte angyalát, és kiszabadított Heródes király kezéből és mindabból, amiben a zsidó nép reménykedett!”

Ez az Isten igéje.

VÁLASZOS ZSOLTÁR 33, 2–3. 4–5. 6–7. 8-9

4g. tónus.

Válasz: Az Úr kiragadott engem * minden rettegésből. Vö. 5. vers.

Előénekes: Minden időben áldom az Urat, * dicséretét szüntelenül zengi ajkam.

Lelkem az Úrban dicsekszik, * hallják meg a szelídek és örvendezzenek.

Hívek: Az Úr kiragadott engem * minden rettegésből.

E: Magasztaljátok az Urat énvelem, * dicsőítsük az ő nevét mindnyájan.

Kerestem az Urat, és ő meghallgatott engem, * és kiragadott minden rettegésből.

H: Az Úr kiragadott engem * minden rettegésből.

E: Megvilágosultok, ha az Úrra néztek, * és arcotokat nem éri szégyen.

Az Úr meghallgatta a szegényt, aki hozzá kiáltott, * és minden szorongatásából kiszabadította.

H: Az Úr kiragadott engem * minden rettegésből.

E: Az Úr angyala minden istenfélőt körülsáncol, * és megszabadítja őt.

Ízleljétek és lássátok, milyen édes az Úr, * boldog az az ember, aki őbenne bízik.

H: Az Úr kiragadott engem * minden rettegésből.

SZENTLECKE 2 Tim 4, 6-8. 17–18

Pál apostol magatartása eleven bizonyíték arra, hogy a hit mit ad az embernek. Ő hirdette az evangéliumot, utazott, ,fáradozott, buzdított, sokaknak megmutatta a szeretet és az üdvösség útját. Élete végén azonban a nagy áldozatot neki magának kellett meghozni. Tudja, hogy a Néró féle üldözés alatt a halálos ítélet várja, de élteti a remény, hogy Krisztus megjutalmazza fáradozásaiért, s vértanúsága is tanúságtétel lesz Isten ügye mellett.

SZENTLECKE Szent Pál apostolnak Timóteushoz írt második leveléből

Az Úr megszabadít engem minden gonosz cselvetéstől, és mennyei országába vezet.

Kedves Fiam! Az én véremet nemsokára kiontják áldozatul. Eltávozásom ideje közel van. A jó harcot megharcoltam, a pályát végigfutottam, a hitet megtartottam. Készen vár rám az igazság győzelmi koszorúja, amelyet az Úr, az igazságos Bíró megad nekem azon a napon. De nemcsak nekem, hanem mindenkinek, aki örömmel várja az ő eljövetelét.

Mellém állt ugyanis az Úr és erőt öntött belém, hogy befejezzem az evangélium hirdetését, és tudomást szerezzen róla minden pogány. Így megmenekültem az oroszlán torkából. Sőt, az Úr ezután is megszabadít minden gonosz cselvetéstől és átment mennyei országába. Dicsőség legyen neki mindörökké! Ámen.

Ez az Isten igéje.

ALLELUJA

Alleluja. 7. szám.

Te Péter vagy, és e sziklára építem Egyházam, * s a pokol kapui nem vesznek erőt rajta. Mt 16, 18 – 7b. tónus.

Alleluja.

EVANGÉLIUM Mt 16, 13–19

A kereszténység központi tétele mindig ez: Kinek tartjuk Krisztust? A kérdés döntő jelentőségét az is mutatja, hogy a leendő Egyház kiválasztott feje adja meg a választ. Nem magától, hanem az Atya kegyelmi segítségével. Hitünk tartalma az, hogy Krisztusban az Isten örök Fia lett emberré, s őbenne az Atya egész tervét, egész irgalmát megmutatta. Ez a hit adja meg az Egyház szilárdságát Amíg tudjuk, hogy Krisztus nemcsak ember, hanem isteni személy, addig elfogadjuk őt útnak, igazságnak, életnek és a kegyelem forrásának. Péter hivatala, mint sziklaalap biztosítja ennek a hitnek a szilárdságát az Egyházban.

+ EVANGÉLIUM Szent Máté könyvéből

Te Péter vagy, és én neked adom a mennyek országának kulcsait.

Abban az időben:

Amikor Jézus Fülöp Cezáreájának vidékére ért, megkérdezte tanítványaitól: „Kinek tartják az emberek az Emberfiát?” Ezt válaszolták: „Van, aki Keresztelő Jánosnak, van, aki Illésnek, mások Jeremiásnak vagy valamelyik prófétának.” Ő tovább kérdezte őket: „Hát ti, kinek tartotok engem?” Simon Péter válaszolt: „Te vagy a Krisztus, az élő Isten Fia.” Erre Jézus azt mondta neki: „Boldog vagy, Simon, Jónás fia, mert nem a test és a vér nyilatkoztatta ki ezt neked, hanem az én mennyei Atyám. Ezért mondom neked, hogy te Péter vagy, és én erre a sziklára építem Egyházamat, s a pokol kapui nem vesznek erőt rajta. Neked adom a mennyek országának kulcsait: Amit megkötsz a földön, meg lesz kötve a mennyben is, és amit feloldasz a földön, fel lesz oldva a mennyben is.

Ezek az evangélium igéi.

Július 2.

– Szűz Mária látogatása Erzsébetnél (Sarlós Boldogasszony)

OLVASMÁNY Szof 3, 14–18

A próféta vigasztalja népét (Sion leányát), hogy Isten a fenyítés után újra visszafogadja őket szeretetébe: közöttük lakik, erősíti őket, bizalmat önt beléjük és irányítja sorsukat. Istennek ez a jelenléte elérte végleges formáját a Fiú emberré levésében. Az isteni személy elkötelezte magát nekünk és üdvösséget szerzett. Mária őt hordozta és őt adta a világnak. A megtestesülésben az egész emberiség megkapta a biztosítékod hogy részesei lehetünk istenségének, ahogy ő részese lett emberségünknek. Amennyiben „a hit által Krisztus lakik a szívünkben” (Ef 3, 17), annyiban Mária igazi előképe minden hívőnek. Az ő lelkületével kell Krisztust hordozni és hozzá hasonlóvá válni.

OLVASMÁNY Szofoniás próféta könyvéből

Az Úr, Izrael királya közötted él.

Dalolj, Sion leánya,

zengj éneket, Izrael!

Örülj és ujjongj egész szívedből,

Jeruzsálem leánya!

Nem hajtja végre rajtad az ítéletet az Úr,

elűzte ellenségedet.

Izraelnek az Úr a királya,

ne félj többé semmi rossztól!

Azon a napon

így szólnak majd Jeruzsálemhez:

Ne félj, Sion! Ne lankadjon kezed!

Veled van az Úr, a te Istened,

az erős Szabadító!

Örül majd neked nagy örömmel,

újjáéleszt szeretetével,

örül majd neked ujjongó örömmel,

mintha ünnepet ülne.

A balsorsot elfordítottam tőled,

hogy ne viseld többé a gyalázatot.

Ez az Isten igéje.

Vagy:

SZENTLECKE Szent Pál apostolnak a rómaiakhoz írt leveléből 12, 9-16b

Segítsetek a szenteken, ha szükségben vannak, gyakoroljátok a vendégszeretetet!

Testvéreim! Szeressetek tettetés nélkül, irtózzatok a rossztól, ragaszkodjatok a jóhoz. A testvéri szeretetben legyetek gyöngédek egymáshoz, a tiszteletadásban előzzétek meg egymást. A buzgóságban ne lankadjatok, legyetek tüzes lelkületűek; az Úrnak szolgáltok A reményben legyetek derűsek, a nyomorúságban béketűrők, az imádságban állhatatosak.

Segítsetek a szenteken, ha szükségben vannak, gyakoroljátok a vendégszeretetet. Áldjátok üldözőiteket, áldjátok, és ne átkozzátok. Azokkal, akik örülnek, örüljetek, és a sírókkal sírjatok. Éljetek egyetértésben. Ne legyetek fennhéjázók, hanem alkalmazkodjatok az egyszerű emberekhez.

Ez az Isten igéje.

VÁLASZOS ZSOLTÁR Iz 12, 2-3. 4bcd. 5-6

4g. tónus.

Válasz: Nagy a ti körötökben, * Izrael szentje! 6b. vers.

Előénekes: Íme, Isten az én üdvösségem, * bízom benne és nem félek.

Mert az Úr az én erősségem és dicsőítő énekem, * ő lett nékem szabadulásom.

Hívek: Nagy a ti körötökben, * Izrael szentje!

E: Adjatok hálát az Úrnak, * magasztaljátok az ő nevét.

A népek között hirdessétek tetteit, * emlékezzetek meg arról, hogy Fölséges az ő neve.

H: Nagy a ti körötökben, * Izrael szentje!

E: Zengjetek dalt az Úrnak, mert csodás dolgokat művelt: * tudja meg az egész világ!

Ujjongjatok és dicséretet mondjatok Sion lakói, * mert nagy a ti körötökben Izrael szentje.

H: Nagy a ti körötökben, * Izrael szentje!

ALLELUJA

Alleluja. 5. szám.

Boldog vagy, Szűz Mária, + mert hitted, hogy beteljesedik mindaz, amit az Úr mondott néked. – 5. tónus.

Alleluja.

EVANGÉLIUM Lk 1, 39–56

Az angyali üdvözlet nagy titkot bízott Máriára, aki érzi, hogy egyedül nem képes azt hordozni. Hogyan igazolja titkát az emberek előtt? Ezért siet Erzsébethez, akiről tudja, hogy Isten őt is kiválasztotta a maga céljaira. Mária ebben a szeretetközösségben várja meg Isten intézkedését József is kinyilatkoztatást kap, s most már ő lesz a titok védelmezője. A hitet nekünk is az Egyház közösségében kell hordozni. Ott alkalmunk van meglátni, hogy Isten kegyelmeket osztogat, különleges hivatást ad és áldozatot követel. Egymás hitének és szeretetének megtapasztalása belőlünk is kiválthat olyan dicsőítést, hálát és megnyugvást, mint amilyen Mária énekében tükröződik.

+ EVANGÉLIUM Szent Lukács könyvéből

Hogyan lehet az, hogy Uramnak anyja látogat el hozzám?

Azokban a napokban Mária útrakelt és a hegyek közé, Juda egyik városába sietett. Belépett Zakariás házába és köszöntötte Erzsébetet. Amikor Erzsébet meghallotta Mária köszöntését, szíve alatt megmozdult a magzat, és a Szentlélek betöltötte Erzsébetet. Hangos szóval így kiáltott: „Áldott vagy te az asszonyok között, és áldott a te méhednek gyümölcse! De hogyan lehet az, hogy Uramnak anyja látogat el hozzám? Mert íme, amikor fülembe csendült köszöntésed szava, örvendezve felujjongott méhemben a magzat! Boldog, aki hitt annak beteljesedésében, amit az Úr mondott neki!”

Mária megszólalt:

„Magasztalja lelkem az Urat,

és szívem ujjong megváltó Istenemben!

Mert tekintetre méltatta alázatos szolgálóleányát,

lám, ezentúl boldognak hirdet engem minden nemzedék.

Nagy dolgokat művelt velem a Hatalmas,

szentséges az ő neve!

Irgalma nemzedékről nemzedékre száll,

mindazokra, akik félik őt.

Nagyszerű dolgot tett karja ereje,

széjjelszórta mind a gőgös szívűeket.

Lesöpörte trónjukról a hatalmasokat,

és felmagasztalta az alázatosakat.

Az éhezőket elhalmozta minden jóval,

de a gazdagokat elküldte üres kézzel.

Felkarolta gyermekét, Izraelt,

megemlékezve irgalmasságáról,

amint atyáinknak megígérte:

Ábrahámnak és utódainak mindörökre!”

Mária ott maradt még körülbelül három hónapig, azután visszatért az otthonába.

Ezek az evangélium igéi.

Augusztus 15.

– Szűz Mária mennybevétele (Nagyboldogasszony)

Vigília mise

OLVASMÁNY 1 Krón 15, 3–4. 15-16. 16, 1–2

A szövetség ládája Mózes korából származott. A szent sátorban őrizték és benne volt a törvény két kőtáblája. Úgy szerepeli mint Isten jelenlétének jelképe s az istentisztelet középpontja, azért viteti Dávid nagy ünnepséggel Jeruzsálembe. Majd Salamon a templomban helyezi el. Amikor a babiloniak lerombolták a templomod a láda is elveszett. Attól kezdve Isten jelenlétét a templom és Jeruzsálem jelképezte. Az Újszövetségben Isten jelenlétének különös eszköze lett Mária, hiszen rajta keresztül történt a megtestesülés. Mária minden kiváltsága abból fakad, hogy ő az emberré lett Isten anyja.

OLVASMÁNY a Krónikák első könyvéből

Az Isten ládáját bevitték a sátorba, amelyet Dávid állított neki, és a közepére helyezték.

Dávid király összehívta Jeruzsálembe egész Izraelt, hogy az Úrládáját vigyék arra a helyre, amelyet készített neki. Áron fiait és a levitákat is odarendelte. A leviták rudak segítségével vállukra vették a ládát, ahogy Mózes az Úr parancsára elrendelte.

Dávid megparancsolta a leviták vezetőinek, hogy állítsák sorba testvéreiket, az énekeseket – hangszerekkel, hárfákkal, citerákkal és cintányérokkal fölszerelve –, és zendítsenek hangos öröménekre.

Az Isten ládáját bevitték a sátorba, amelyet Dávid állított neki, és a közepére helyezték. Azután égőáldozatot és közösségi áldozatot mutattak be Istennek.

Amikor Dávid befejezte az égő- és közösségi áldozat bemutatását, megáldotta a népet az Úr nevében.

Ez az Isten igéje.

VÁLASZOS ZSOLTÁR 131, 6–7. 9–10. 13–14

7b. tónus.

Válasz: Indulj el, Uram, nyugalmad helyére, * te és erősséged frigyszekrénye. Vö. 8. vers.

Előénekes: Azt hallottuk, hogy Efratában van, * és megtaláltuk Jaar mezején.

Induljunk tehát sátorába, * boruljunk le lábának zsámolyához.

Hívek: Indulj el, Uram, nyugalmad helyére, * te és erősséged frigyszekrénye.

E: Papjaid igazságba öltözzenek, * és szentjeid ujjongjanak.

A te szolgád, Dávid miatt, * meg ne vesd fölkented arcát.

H: Indulj el, Uram, nyugalmad helyére, * te és erősséged frigyszekrénye.

E: Az Úr kiválasztotta Siont magának, * ezt kívánta lakóhelyül.

„Nyugalmam helye ez lesz örökre, * itt fogok lakni, ez a kívánságom.”

H: Indulj el, Uram, nyugalmad helyére, * te és erősséged frigyszekrénye.

SZENTLECKE 1 Kor 15, 54–57

Krisztus megváltói műve győzelmet hozott a bűn és a halál felett. Az ő feltámadásában ez a győzelem teljes lett embersége számára. Misztikus testének tagjai azonban csak fokozatosan részesülnek benne: megkapjuk a bűnök bocsánatát, a megszentelő kegyelmezés várjuk a feltámadástat idők végén. Mária azonban különleges módon részesült a győzelemben, hiszen ő nemcsak a misztikus test tagja, hanem anyja a Főnek. Ő úgy győzött a bűn felett, hogy a bűn nem is ért hozzá, s úgy győzött a halál felett hogy az örök élet tejességében megelőz mindnyájunkat:

SZENTLECKE Szent Pál apostolnak a korintusiakhoz írt első leveléből

Halál, hol a te győzelmed?

Testvéreim! Amikor a romlandó test magára ölti a romolhatatlanságot, a halandó a halhatatlanságot, akkor beteljesedik az Írás szava:

A győzelem elnyelte a halált.

Halál, hol a te győzelmed?

Halál, hol a te fullánkod?

A halál fullánkja a bűn, a bűn ereje pedig a törvény. Legyen hála az Istennek, mert ő győzelemre segít minket Jézus Krisztus, a mi Urunk által!

Ez az Isten igéje.

ALLELUJA

Alleluja. 6. szám.

Boldogok, akik Isten szavát hallgatják, * és hűségesek maradnak hozzá. Lk 11, 28 – 6. tónus.

Alleluja.

EVANGÉLIUM Lk 11, 27–28

Krisztus Mária alakjában megvilágította előttünk, hogy mi az igazi emberi nagyság és mi vezet a végleges boldogsághoz. Isten országában nem a származás, a rokonság, a földi hatalom vagy gazdagság számít, hanem Isten akaratának teljesítése. Mária nagysága sem az, hogy ő testileg Krisztus anyja, hanem az, hogy ő ennek az anyaságnak megfelelően teljesítette Isten akaratát. A kiválasztás nem érdem volt, hanem feladat. Ő azért dicsőült meg a mennyben, mert egészen meghallotta Isten szavát és életének ez volt a tartalma.

+ EVANGÉLIUM Szent Lukács könyvéből.

Boldog a méh, mely hordozott téged!

Egy alkalommal, amikor Jézus tanított, felkiáltott egy asszony a tömegből: „Boldog a méh, mely hordozott téged, és az emlő, amely táplált!” Erre ő így válaszolt: „És még milyen boldogok azok, akik Isten szavát hallgatják és meg is tartják!”

Ezek az evangélium igéi.

Ünnepi mise

OLVASMÁNY Jel 11, 19a; 12, 1-6a. 10

Az apostol látomásában összefonódik Máriának és az Egyháznak a képe. Az égen megjelenő jel, az asszony: a Messiás gyermek anyja, de egyúttal Isten népének is a megszemélyesítője. A tizenkét csillag a választott nép tizenkét törzsére és a tizenkét apostolra emlékeztet. A szülés fájdalmai jelképezik az Egyház küzdelmeit a földi történelemben. Gyermekeit a gonoszság hatalma mindig veszélyezteti, de Isten gondviselése őrködik üdvösségük felett. Főleg azáltal, hogy Mária Fia vasvesszővel, azaz tejes hatalommal kormányoz.

OLVASMÁNY a Jelenések könyvéből

Az égen nagy jel tűnt fel: egy asszony.

Én, János láttam, hogy az égben feltárult az Isten temploma és láthatóvá vált a szövetség ládája. Az égen nagy jel tűnt fel: egy asszony, kinek öltözete a nap volt, lába alatt a hold, fején pedig tizenkét csillagból álló korona. Áldott állapotban volt, kiáltozott gyötrelmében és szülési fájdalmában.

Majd egy másik jel tűnt fel az égen: egy nagy, vörös sárkány. Hét feje volt és tíz szarva, és mindegyik fején korona. Farkával lesöpörte és a földre szórta az ég csillagainak egyharmadát.

Azután a sárkány odaállt a szülő asszony elé, hogy mihelyt megszül, elnyelje a gyermekét. Az asszony fiút szült. Fiúgyermeket, aki majd vaspálcával kormányozza az összes nemzetet. A gyermeket elragadták, és Isten trónja elé tették, az asszony pedig a pusztába menekült, ahol az Isten helyet készített számára.

Ekkor harsány hangot hallottam az égben: „Eljött Istenünk üdvössége, ereje és országa! Eljött az ő Fölkentjének uralma!”

Ez az Isten igéje.

VÁLASZOS ZSOLTÁR 44, 10bc. 11. 12ab. 16

11. tónus.

Válasz: Uram, jobbodon áll a királynő * arannyal átszőtt ruhában. Vö. 10b. vers.

Előénekes: Jobbodon áll a királynő, * Ofir aranyával ékesítve.

Hívek: Uram, jobbodon áll a királynő * arannyal átszőtt ruhában.

E: Halljad, leányom, figyelj szavamra, * felejtsd el népedet és atyád házát.

H: Uram, jobbodon áll a királynő * arannyal átszőtt ruhában.

E: Szépségedet kívánja a király, * mert ő a te urad, hódolj előtte.

H: Uram, jobbodon áll a királynő * arannyal átszőtt ruhában.

E: Ujjongó örömmel vonulnak, * bevonulnak a király házába.

H: Uram, jobbodon áll a királynő * arannyal átszőtt ruhában.

SZENTLECKE 1 Kor 15. 20–27c

Isten Krisztus emberségén mutatta meg üdvösségünket. feltámasztotta a halálból és megdicsőítette érdemeiért. Az ő feltámadása a mi feltámadásunknak is a forrása, hiszen ő a kegyelmi rend feje, a második Ádám. Teljes győzelme és dicsősége csak a világ végén lesz nyilvánvaló. Dicsőségében mindenki akkor részesül, amikor „sorra kerül”. Az Egyház mintai apostoloktól ránk hagyományozott igazságot vallja, hogy Mária istenanyasága és érdemei miatt különleges módon megkapta a mennybevételt és az üdvösséget.

SZENTLECKE Szent Pál apostolnak a korintusiakhoz írt első leveléből

Először Krisztus támad fel, majd azok, akik Krisztushoz tartoznak.

Testvéreim! Krisztus feltámadt a halálból, elsőként a holtak közül. Egy ember által jött a halál, és egy ember által jön a holtak feltámadása is. Amint ugyanis Ádámban mindenki meghalt, úgy Krisztusban mindenki életre kel. Mindenki akkor támad fel, amikor sorra kerül: először Krisztus, majd amikor ő eljön, azok is mindannyian, akik Krisztushoz tartoznak.

Azután következik a vég, amikor Krisztus átadja az Istennek, az Atyának az uralmat, miután minden felsőbbséget, hatalmat és erőt megsemmisített. Addig kell ugyanis uralkodnia, amíg ellenségeit mind lába alá nem veti. Utolsó ellenségként a halál semmisül meg, mert hisz „hatalma alá vetett mindent”.

Ez az Isten igéje.

ALLELUJA

Alleluja. 5. szám.

Máriát fölvette az Úr a mennybe. * Örvendezik az angyalok kórusa. – 5. tónus.

Alleluja.

EVANGÉLIUM Lk 1, 39–56

Az evangélium emlegeti Mária kegyelmi kiváltságait. Áldottabbnak mondja mindenkinél, mert egészen tudott hinni. Ezzel a hittel és engedelmességgel vállalta a Megváltó anyjának szerepét. Másodszor nagysága abban nyilvánul meg, hogy Isten nagy dolgokat művelt benne és általa. Őt tette az üdvtörténet legnagyobb emberi alakjává, hiszen az isteni személy tőle vette magára az emberi természetet, s így őt valóságos anyjává választotta. A harmadik kiváltság az, hogy boldognak hirdeti őt minden nemzedék. Az Egyházban megvalósult a jövendölés. Úgy is tiszteljük őt, mint az Egyház anyját, akinek boldogságához tartozik a közbenjárás.

+ EVANGÉLIUM Szent Lukács könyvéből

Nagy dolgokat művelt a Hatalmas Isten; felmagasztalta az alázatosakat.

Azokban a napokban Mária útrakelt és a hegyek közé, Juda egyik városába sietett. Belépett Zakariás házába és köszöntötte Erzsébetet. Amikor Erzsébet meghallotta Mária köszöntését, szíve alatt megmozdult a magzat, és a Szentlélek betöltötte Erzsébetet. Hangos szóval így kiáltott: „Áldott vagy te az asszonyok között, és áldott a te méhednek gyümölcse! De hogyan lehet az, hogy Uramnak anyja látogat el hozzám? Mert íme, amikor fülembe csendült köszöntésed szava, örvendezve felujjongott méhemben a magzat! Boldog, aki hitt annak beteljesedésében, amit az Úr mondott neki!”

Mária megszólalt:

„Magasztalja lelkem az Urat,

és szívem ujjong megváltó Istenemben!

Mert tekintetre méltatta alázatos szolgálóleányát,

lám, ezentúl boldognak hirdet engem minden nemzedék.

Nagy dolgokat művelt velem a Hatalmas,

szentséges az ő neve!

Irgalma nemzedékről nemzedékre száll,

mindazokra, akik félik őt.

Nagyszerű dolgot tett karja ereje,

széjjelszórta mind a gőgös szívűeket.

Lesöpörte trónjukról a hatalmasokat,

és felmagasztalta az alázatosakat.

Az éhezőket elhalmozta minden jóval,

de a gazdagokat elküldte üres kézzel.

Felkarolta gyermekét, Izraelt,

megemlékezve irgalmasságáról,

amint atyáinknak megígérte:

Ábrahámnak és utódainak mindörökre!

Mária ott maradt még körülbelül három hónapig, azután visszatért az otthonába.

Ezek az evangélium igéi.

Augusztus 20.

– Szent István király, Magyarország fővédőszentje

OLVASMÁNY Péld 4, 10–15. 18–27

A bölcsességi irodalom kedvelt témája volt az egyenes út, az igazság útja, amely az élethez vezet Aki ezen az úton jár, megtalálja Isten gondviselését és nem botlik meg. Úgy érzi magát, mint aki hajnalban indult el és maga előtt látja a nappal közeledését. A gonoszok útja ellenben a sötétségbe vezet

OLVASMÁNY a Példabeszédek könyvéből

Szent István király példája az igaz utat mutatja.

Hallgasd meg, fiam, fogadd el szavaimat,

akkor megsokasodnak életed esztendei.

Megmutatom neked a bölcsesség útját,

egyenes lesz az út, amelyen vezetlek.

Semmi sem gátolja lépteidet, amikor jársz,

és ha gyorsan szaladsz, akkor sem botlasz meg.

Tartsd meg intelmemet, ne tágíts tőle!

Őrizd meg, hiszen ez a te életed!

Ne lépj a gonoszok ösvényére,

és a gonosztevők útján ne járj!

Hagyd el s ne menj rajta tovább,

kanyarodj el tőle, úgy folytasd utadat!

Az igaz ember útja olyan, mint a hajnal pirkadása,

amely egyre világosabb, míg fényes nappal nem lesz.

A gonoszok útja olyan, mint a sötét éjszaka,

maguk sem tudják, miben botlanak meg.

Fiam, figyelj szavaimra,

nyisd ki füledet a beszédeimre!

Ne téveszd el őket soha a szemed elől,

és őrizd meg a szíved közepében!

Mert élet annak, aki megleli őket,

gyógyulás az egész testének.

Nagy gonddal őrizd a szívedet,

mert hiszen belőle indul ki az élet.

Tartsd távol magadtól a száj hamisságát,

távolítsd el az ajkak álnokságát!

Egyenest előre nézzen a szemed,

legyen egyenes a szemed pillantása.

Egyengess sima utat a lábadnak,

legyenek biztosak mind az útjaid.

Se jobbra, se balra ne térj le az útról,

és a gonosztól tartsd távol a lábad.

Ez az Isten igéje.

VÁLASZOS ZSOLTÁR 65, 1-2 és 8. 9 és 16. 17

10. tónus.

Válasz: Légy áldott, Szent István király! Dallam: 13. szám.

Vagy: Alleluja, alleluja. 10. szám.

Előénekes: Minden föld dicsérje Istent, + dicső nevének zsoltárt zengjetek, * magasztaló éneket mondjatok.

Hívek: Légy áldott, Szent István király!

Vagy: Alleluja, alleluja.

E: Áldjátok Istenünket, nemzetek, * dicsőségéről éneket zengjetek.

H: Légy áldott, Szent István király!

Vagy: Alleluja, alleluja.

E: Életet ő ad lelkünkbe, * s lábunkat meginogni nem hagyja.

H: Légy áldott, Szent István király!

Vagy: Alleluja, alleluja.

E: Mindnyájan, kik félitek az Istent, + jertek, halljátok: * elbeszélem, mily nagy csodákat tett vélem.

H: Légy áldott, Szent István király!

Vagy: Alleluja, alleluja.

E: Ajkam hozzá kiáltott, * nyelvem dicséretet mondott néki.

H: Légy áldott, Szent István király!

Vagy: Alleluja, alleluja.

SZENTLECKE Ef 4, 17–24

Az Újszövetség is ismeri a két út lehetőségét, de más szavakkal fejezi ki. A helyes út a világosság fiainak, Isten gyermekeinek, a lelki embereknek az útja, akik a világosság tetteit hajtják végre s a lélek gyümölcseit tapasztalják meg: az igazságosságot, jóságot s azt, ami kedves az Úr szemében. Ezzel szemben állnak a sötétség cselekedetei. A keresztény hívő a keresztségben magára öltötte Krisztust, azért őt kell követnie.

SZENTLECKE Szent Pál apostolnak az efezusiakhoz írt leveléből

Öltsétek magatokra az új embert, aki Istenhez hasonló!

Testvéreim! Azt mondom nektek, sőt figyelmeztetlek titeket az Úrban: Ne éljetek úgy, mint a pogányok, akik hiábavalóságokon jártatják az eszüket. Elméjükre sötétség borult, elidegenedtek az istenes élettől tudatlanságukban, amely szívük megátalkodottságának következménye. Lelkileg eltompulva kicsapongásra adták magukat, és kapzsiságból mindenféle ocsmányságot művelnek.

Ti azonban nem ezt tanultátok Krisztustól, ha valóban őrá hallgattok, és megtanultátok, hogy az igazság Jézusban van. Tehát eddigi életmódotokkal ellentétben vessétek le a régi embert, akit a csalóka vágyakozások romlásba döntenek. Újuljatok meg lélekben és érzéseitekben! Öltsétek magatokra az újembert, aki Istenhez hasonló, igaz és valóban szent teremtmény.

Ez az Isten igéje.

ALLELUJA

Alleluja. 5. szám.

Ha megmaradtok tanításomban, valóban az én tanítványaim lesztek, * megismeritek az igazságot, s az igazság tesz szabaddá titeket. Jn 8, 31 b és 32 – 5. tónus.

Alleluja.

EVANGÉLIUM Mt 7, 24–29

Az élet mulandósága láttán a hívő embernek is fel kell tennie a kérdést, hogy minek van maradandó értéke, mihez köthetjük sorsunkat. Aki Krisztus tanítását követi és ahhoz méri lelkületét, az megtalálja jövőjét, az örök életet. Sőt már itt a földön helyt tud állni a kísértések viharában, s az ítéleten sem inog meg. Az evangéliumnak az a hatása is megvan, hogy nemcsak reményt ad a jövőre, hanem tartalommal tölti ki az életet. A hegyi beszéd követésében megtaláljuk az élet értelmét.

+ EVANGÉLIUM Szent Máté könyvéből

Az okos ember a házát a sziklára építette.

Abban az időben Jézus így szólt tanítványaihoz:

Mindaz, aki meghallgatja szavaimat és szerintük cselekszik, ahhoz az okos emberhez hasonlít, aki a házát sziklára építette. Szakadt a zápor, ömlött az ár, süvített a szél, és nekizúdult a háznak, de az nem dőlt össze, mert sziklára épült.

Aki viszont hallgatja szavaimat, de nem követi azokat, ahhoz az ostoba emberhez hasonlít, aki a házát homokra építette. Szakadt a zápor, ömlött az ár, süvített a szél, nekizúdult a háznak, az összedőlt, és nagy romhalmaz lett belőle.

Ezzel Jézus befejezte beszédét. A nép elragadtatással hallgatta tanítását, mert úgy tanított, mint akinek hatalma van, nem úgy, mint az írástudók.

Ezek az evangélium igéi.

Szeptember 8. – Szűz Mária születése (Kisboldogasszony)

OLVASMÁNY Mik 5, 2–5a

Mikeás próféta, Izajás kortársa arról beszél, hogy Jeruzsálem és a nép a kinyilatkoztatás ellenére sem hűséges Istenhez, ezért Isten e fordul tőlük és büntetést küld rájuk. Ennek ellenére eljön az idő, amikor teljesíti ígéretét Nem Jeruzsálemből, hanem a jelentéktelen Betlehemből hozza a szabadítót, aki az Úr erejében legelteti nyáját. Uralma kiterjed a föld határáig, vagyis egyetemes uralkodó lesz, aki az egész emberiségnek üdvösséget hoz.

OLVASMÁNY Mikeás próféta könyvéből

E jön az idő, amikor Betlehemben megszületik a Messiás.

Ezt mondja az Úr:

Te, efratai Betlehem,

bár a legkisebb vagy Juda nemzetségei között,

mégis belőled születik majd nekem,

aki uralkodni fog Izrael felett.

Származása az ősidőkre,

a régmúlt időkre nyúlik vissza.

Ezért elhagyja őket az Úr,

míg nem szül, akinek szülnie kell,

és testvéréhez, Izrael fiaihoz

vissza nem tér a maradék.

Föllép és legelteti nyáját

az Úr erejében,

az Úrnak, az ő Istenének,

fenséges nevében.

Akkor biztonságban élnek,

mert hatalmát kiterjeszti

egészen a föld határáig:

és ez lesz a béke.

Ez az Isten igéje.

VÁLASZOS ZSOLTÁR 12, hab. 6cd

5. tónus.

Válasz: Vidáman dobban a szívem: * örvendek az Úr színe előtt. Iz 61, 10.

Előénekes: Ne örüljön ellenségem, hogy elestem, * mert irgalmadban bizakodtam.

Hívek: Vidáman dobban a szívem: * örvendek az Úr színe előtt.

E: Szívem ujjong, hogy szabadítóm leszel nékem, * éneket zeng az Úrnak, mert jót tesz vélem.

H: Vidáman dobban a szívem: * örvendek az Úr színe előtt.

SZENTLECKE Róm 8, 28–30

Az üdvösség történetében Isten terve valósult meg. Ő ugyan szabad akaratot adott az embernek, de azért a teremtés művében nem kell csalódnia. Ismeri övér akiket kiválasztott, akik a meghívást elfogadták, s ezeket arra rendelte, hogy Fiának hasonlatosságát öltsék magukra. A kegyelmet azért kapják, hogy Krisztus tanítását életté váltsák, és majd a feltámadásban az ő dicsőségét is magukra öltsék. Mária az üdvtörténetben különleges előrerendelést kapott, s a Krisztushoz való hasonlóságot is ő valósította meg legjobban.

SZENTLECKE Szent Pál apostolnak a rómaiakhoz írt leveléből

Isten arra rendelt minket, hogy Fiának képmását öltsük magunkra.

Testvéreim! Tudjuk, hogy az Istent szeretőknek minden a javukra válik, hiszen ő saját elhatározásából választotta ki őket. Akiket ugyanis előre ismert, azokat eleve arra rendelte, hogy Fiának képmását öltsék magukra. Így lesz ő elsőszülött a sok testvér között.

Akiket előre erre rendelt, azokat meg is hívta; akiket meghívott, azokat igazzá tette; akiket pedig igazzá tett, azokat meg is dicsőítette.

Ez az Isten igéje.

ALLELUJA

Alleluja. 8. szám.

Boldog vagy, Szűz Mária, és minden dicséretre méltó, * mert tőled virradt ránk az igazság napja: Krisztus, a mi Istenünk. – 8 G. tónus.

Alleluja.

EVANGÉLIUM Mt 1, 1-16. 18-23

Jézus családfáját az evangélista nem úgy közli, mint történeti okiratot, hanem mint az ószövetségi nép történetének hitbeli értelmezését: Isten kezdettől fogva mindent az e jövendő Megváltóra irányított. A felsorolt nevek és az általuk megjelölt korok azt mutatják, hogy az Isten Fia a gyarló emberekhez jött. Beleszületett abba a történelembe, amelyet a bűn, az emberi gonoszság olyan sok sötétfolttal eléktelenített. Isten nem tagadta meg teremtményét, nem félt attól, hogy szentségét a gyarló emberi környezet beszennyezi. Azért jött az elesettekhez, hogy a betegek orvosa, a reménytelenek bátorítója és az igazságot keresők világossága legyen. Mária a bizonyíték arra, hogy a megváltás ereje hatékony lehet a földi emberben.

Hosszabb forma:

+ EVANGÉLIUM Szent Máté könyvéből

Mária gyermeket fogant a Szentlélektől.

Jézus Krisztusnak, Dávid és Ábrahám fiának családfája:

Ábrahámnak Izsák volt a fia, Izsáknak Jákob, Jákobnak Juda és testvérei, Dudának Fáresz és Zára Támártól, Fáresznek Eszróm, Eszrómnak Árám, Árámnak Aminadáb, Aminadábnak Náásszón, Náásszónnak Szalmon, Szalmonnak Bóász Ráhábtól, Bóásznak Jóbéd Ruttól, Jóbédnek Izáj, Izájnak pedig Dávid király.

Dávidnak Salamon volt a fia Uriás feleségétől, Salamonnak Roboám, Roboámnak Abija, Abijának Ászáf, Ászáfnak Jozafát, Jozafátnak Jórám, Jórámnak Ozijás, Ozijásnak Joatám, Joatámnak Acház, Acháznak Ezekiás, Ezekiásnak Manasszesz, Manasszesznek Ámósz, Ámósznak Joziás, Joziásnak pedig Jekoniás és testvérei a babiloni fogság idején.

A babiloni fogság után: Jekoniásnak Szálátiél volt a fia, Szálátiélnek Zorobábel, Zorobábelnek Ábiud, Ábiudnak Elijakim, Elijakimnak Ázór, Ázórnak Szádok, Szádoknak Áhim, Áhimnak Eliud, Eliudnak Eleazár, Eleazárnak Mattán, Mattánnak Jákob, Jákobnak pedig József. Ő volt a férje Máriának, akitől a Krisztusnak nevezett Jézus született.

Jézus Krisztus születése pedig így történt: Anyja, Mária jegyese volt Józsefnek. Mielőtt azonban egybekeltek volna, kitűnt, hogy Mária gyermeket fogant méhében a Szentlélektől. A férje, József igaz ember volt, nem akarta őt megszégyeníteni, ezért úgy határozott, hogy titokban bocsátja el. Míg ezen töprengett, megjelent neki álmában az Úr angyala, és így szólt: ,József, Dávid fia, ne félj attól, hogy feleségül vedd Máriát, mert a benne fogant élet a Szentlélektől van. Fia születik majd, akit Jézusnak nevezel, mert ő váltja meg a népét bűneitől.”

Mindez pedig azért történt, hogy beteljesedjék, amit az Úr a próféta által mondott:

Íme, a szűz gyermeket fogan és fiút szül,

és az Emmánuel nevet adják neki,

ami azt jelenti: „Velünk az Isten.”

Ezek az evangélium igéi.

Vagy rövidebb forma:

+ EVANGÉLIUM Szent Máté könyvéből 1, 18–23

Mária gyermeket fogant a Szentlélektől.

Jézus Krisztus születése így történt: Anyja, Mária, jegyese volt Józsefnek. Mielőtt azonban egybekeltek volna, kitűnt, hogy Mária gyermeket fogant méhében a Szentlélektől. A férje, József igaz ember volt, nem akarta őt megszégyeníteni, ezért úgy határozott, hogy titokban bocsátja el. Míg ezen töprengett, megjelent neki álmában az Úr angyala, és így szólt: ,József, Dávid fia, ne félj attól, hogy feleségül vedd Máriát, mert a benne fogant élet a Szentlélektől van. Fia születik majd, akit Jézusnak nevezel, mert ő váltja meg a népét bűneitől.”

Mindez pedig azért történt, hogy beteljesedjék, amit az Úr a próféta által mondott:

Íme, a szűz gyermeket fogan és fiút szül,

és az Emmánuel nevet adják neki,

ami azt jelenti: „Velünk az Isten.”

Ezek az evangélium igéi.

Október 8.

– Szűz Mária, Magyarok Nagyasszonya, Magyarország Főpátronája

OLVASMÁNY Sir 24, 23–31

A Szentírásban a bölcsesség az a tudás, amelyet a kinyilatkoztatás megértéséből merítünk. Benne van az istenfélelem, az engedelmesség és a boldogító tudat hogy Isten gondviselése vezet. Ilyen értelemben vannak a bölcsességnek gyümölcsei, megtanít a szeretetre, az élet értékére, a vonzó viselkedésre. Aki ezen az úton halad állandóan vágyódik Isten tejessége után. Máriára ezért lehet alkalmazni a megnevezési hogy ő a „bölcsesség széke”.

OLVASMÁNY Sirák fia könyvéből

Mária reménységünk az életre és minden erényre.

Jó illatot fakasztok én, mint a szőlőtő,

és virágaimból pompás, dús gyümölcs terem.

Anyja vagyok én a szép szeretetnek,

az istenfélelemnek, a hitnek és a szent reménynek.

Nálam van az út és az igazság minden kegyelme,

nálam az élet és erény minden reménye.

Jertek hozzám mind, akik megkívántok engem,

és teljetek el gyümölcseimmel.

Mert lelkem édesebb a méznél,

és birtoklásom a lépesméznél!

Emlékezetem él minden idők nemzedékeiben.

Akik engem esznek, még inkább éheznek,

akik engem isznak, még inkább szomjaznak.

Aki reám hallgat, meg nem szégyenül,

akik értem fáradnak, nem esnek bűnbe.

Akik fényt derítenek rám, örök életet nyernek.

Ez az Isten igéje.

VÁLASZOS ZSOLTÁR Jud 13, 23bc.–24a. 25abc. 25d

1 D 2 tónus.

Válasz: Szent Fiadat, Boldogasszony, kérd e népért! SzVU! 287, 7

Vagy: Alleluja. 1. szám.

Előénekes: Az Úr, a fölséges Isten, * a föld minden asszonyánál jobban megáldott, leányom, téged.

Áldott legyen Isten, az ég és föld alkotója, * aki ellenségeink színe előtt dicsőségessé tett ma téged!

Hívek: Szent Fiadat, Boldogasszony, kérd e népért!

Vagy: Alleluja.

E: Mert nem szűnik meg dicséreted az emberek ajkán, * akik megemlékeznek az Úr hatalmáról.

Fordítsa ezt Isten örök dicsőségedre és áldjon meg minden jóval mindörökké, * mivel nem kímélted életedet, amikor megaláztatásban volt részünk.

H: Szent Fiadat, Boldogasszony, kérd e népért!

Vagy: Alleluja.

E: Megakadályoztad néped pusztulását, * mikor Isten színe előtt az igaz úton jártál.

H: Szent Fiadat, Boldogasszony, kérd e népért!

Vagy: Alleluja.

SZENTLECKE Gal 4, 4-7

Mária anyasága is az idők te fességének a kifejezése. Általa az Isten emberré lett, belépett a földi élet keretei közé, hogy felemelje a gyarló embert az isteni élet magasságába. Itt tehát új lehetőségek nyíltak meg. Ahogy a földi asszony lehet az Isten anyja, úgy a földi ember is lehet Isten fogadott gyermeke. A Szentlelket azért küldte szívünkbe, hogy belülről, lelkületünkkel, érzésvilágunkkal váljunk fogadott gyermekeivé. Mária tisztelete mindig eszünkbe juttatja természetfeletti hivatásunkat. Egyéni és közösségi életünkbe vigyünk bele minél többet a Szentlélek hatásaiból.

SZENTLECKE Szent Pál apostolnak a galatákhoz írt leveléből

Isten elküldte Fiát, aki asszonytól született.

Testvéreim! Amikor elérkezett az idők teljessége, Isten elküldte Fiát, aki asszonytól született., alávetette magát a mózesi törvénynek, hogy felszabadítson minket a törvény szolgaságából, és a fogadott fiúságot elnyerjük.

Mivel pedig Isten fiai vagyunk, Isten szívünkbe elküldte Fiának Lelkét, aki ezt kiáltja: „Abba! Atyám!”

Nem vagy tehát többé szolga, hanem fiú, és ha fiú, akkor Isten kegyelméből örökös is.

Ez az Isten igéje.

ALLELUJA

Alleluja. 8. szám.

Üdvöz légy Mária, kegyelemmel teljes, az Úr van véled, * áldottabb vagy te minden asszonynál. Lk 1, 28 – 8 G. tónus.

Alleluja.

EVANGÉLIUM Lk 1, 26–28

Az angyali üdvözlet arról tanúskodik, hogy Isten nem látta reménytelennek a gyarló emberiség helyzetét. Talált benne olyan személyt, akihez elküldhette köszöntését és akit Fia anyjául választhatott. A megváltás műve először Máriában valósult meg, s azt ez a két kifejezés jelenti: kegyelemmel teljes, és az Úr van veled. A kettő összetartozik és kiegészíti egymást. Akivel vele van Isten, az megszentelődik. Tanuljuk meg Máriától, hogy keressük Istent, járjunk színe előtt, mert ez vezet megszentelődésünkhöz.

+ EVANGÉLIUM Szent Lukács könyvéből.

Áldottabb vagy te minden asszonynál!

Abban az időben:

Isten elküldte Gábor angyalt Galilea Názáret nevű városába egy szűzhöz, aki jegyese volt egy férfinak, a Dávid házából való Józsefnek. A szűz neve Mária volt. Az angyal belépett hozzá és így szólt: „Üdvöz légy, kegyelemmel teljes! Az Úr veled van! Áldottabb vagy te minden asszonynál!”

Ezek az evangélium igéi.

November 1. – Mindenszentek ünnepe

OLVASMÁNY Jel 7, 2–4. 9–14

A Jelenések könyve az 1. század végén keletkezett és képekben utal arra, hogy az Egyháznak valódi történeti élete lesz Meg kell küzdenie mindenféle bajjal, a gonoszság hatalmával, de az mind Isten tudtával történik. A választottakra először alkalmazza a 144 ezernyi sokaságod a 12 ószövetségi törzs 12 ezerszereséi azután pedig megszámlálhatatlan sokaságról beszél. Isten végtelenül irgalmas, azért dicsőítés illeti őt és a Bárányt

OLVASMÁNY a Jelenések könyvéből

Akkora sereget láttam, hogy meg sem lehetett számlálni.

Én, János láttam, hogy napkelet felől egy másik angyal száll fel. Nála volt az élő Isten pecsétje. Hangos szóval így kiáltott a négy angyalnak, akiknek hatalmuk volt arra, hogy ártsanak a földnek és a tengernek: „Ne ártsatok se a földnek, se a tengernek, se a fáknak, míg meg nem jelöljük homlokukon Istenünk szolgáit!”

Ekkor hallottam a megjelöltek számát: száznegyvennégyezren voltak Izrael fiainak minden törzséből.

Ezután akkora sereget láttam, hogy meg sem lehetett számlálni. Minden nemzetből és törzsből, népből és nyelvből álltak ott a trón és a Bárány előtt. Fehér ruhában voltak, a kezükben pálmaággal. Hangos szóval kiáltották: „Üdv Istenünknek, aki a trónon ül, és a Báránynak!”

Az angyalok mind a trón, a vének és a négy élőlény körül álltak. Arcra borultak a trón előtt és imádták az Istent: „Ámen. Áldás, dicsőség, bölcsesség, hála, tisztelet, hatalom és erő a mi Istenünknek örökkön-örökké! Ámen.”

Ekkor a vének közül az egyik megszólított és megkérdezte tőlem: Kik ezek a fehér ruhások és honnan jöttek?” Ezt feleltem: „Te tudod, uram!” Erre ő azt mondta: „Ezek a nagy szorongattatásból jöttek. Ruhájukat fehérre mosták a Bárány vérében.”

Ez az Isten igéje.

VÁLASZOS ZSOLTÁR 23,1-2. 3–4ab. 5-6

5. tónus.

Válasz: Ez az istenkeresők népe, * mely látni kívánja arcodat, Uram. 6. vers.

Előénekes: Az Úré a föld, és ami betölti, * a földkerekség, és minden lakója.

Alapjait ő ágyazta tengerek mélyébe, * s a vizek árján ő tartja szilárdan.

Hívek: Ez az istenkeresők népe, * mely látni kívánja arcodat, Uram.

E: Ki mehet föl az Úr hegyére, * ki állhat meg az ő szent helyén.

Aki ártatlan kezű, tiszta szívű, * akinek az esze nem jár csaláson.

H: Ez az istenkeresők népe, mely látni kívánja arcodat, Uram.

E: Az nyer áldást az Úrtól, * és megigazulást üdvözítő Istenétől.

Ez az istenkeresők népe, * amely arcát kutatja Jákob Istenének.

H: Ez az istenkeresők népe, * mely látni kívánja arcodat, Uram.

SZENTLECKE 1 Jn 3, 1-3

Az apostol a kinyilatkoztatás nagy ajándékát ebben foglalja össze: Isten gyermekei vagyunk és az Atya szeret minket, azért mindent megad üdvözítésünkre. Adományai most még rejtve vannak és nehezen értjük meg a gondviselés titkát is. De Jézus e jövetelekor majd beöltözünk az Isten gyermekeinek kijáró dicsőségbe, és a színelátás, az isteni életben való részesedés lesz a boldogságunk.

SZENTLECKE Szent János apostol első leveléből

Látni fogjuk Istent úgy, amint van.

Szeretteim! Nézzétek, mekkora szeretettel van irántunk az Atya: Isten gyermekeinek hívnak minket, és azok is vagyunk. A világ azért nem ismer minket, mert őt sem ismeri. Szeretteim, most Isten gyermekei vagyunk, de hogy mik leszünk, az még nem nyilvánvaló. Azt tudjuk, hogy ha ő megjelenik, hasonlók leszünk hozzá, mert látni fogjuk őt úgy, amint van. És mindenki, aki benne reménykedik, szentté lesz, ahogyan szent ő maga is.

Ez az Isten igéje.

ALLELUJA

Alleluja. 8. szám.

,Jöjjetek hozzám mindnyájan, akik fáradoztok és viselitek az élet terhét! Én * felüdítelek titeket”, mondja a mi Urunk. Mt 11, 28 – 8 G. tónus.

Alleluja.

EVANGÉLIUM Mt 5, 1–12a

Az ószövetségi kinyilatkoztatás lényegének a törvényt tartották, amelyet Isten a Sinai-hegyen hirdetett ki. Az újszövetségi tanítás inkább a lelkület alakítását hangoztatja, s Jézus ezt is egy „hegyen” mondta el. Nem parancs, hanem vonzó hívás alakjában. Isten boldogságra akar vezetni bennünket, s az már itt megkezdődik az erények gyakorlásával. Az evangélista tudatosan pedagógiai nyelvet használ, amikor lelki szegényekről, az igazság utáni éhségről és tiszta szívről beszél. Az erények gyakorlása lemondást követel, de ugyanakkor megadja az erkölcsi emelkedettség tudatát, s ezzel is boldoggá tesz.

+ EVANGÉLIUM Szent Máté könyvéből.

Örüljetek és ujjongjatok, mert nagy lesz a ti jutalmatok az égben!

Abban az időben:

Jézus látva a tömeget, fölment a hegyre, leült, tanítványai pedig köréje gyűltek. Akkor szólásra nyitotta ajkát, és így tanította őket:

„Boldogok a lélekben szegények, mert övék a mennyek országa. Boldogok, akik sírnak, mert ők vigasztalást nyernek.

Boldogok a szelídek, mert ők öröklik a földet.

Boldogok, akik éhezik és szomjazzák az igazságot, mert ők kielégítést nyernek.

Boldogok az irgalmasok, mert nekik is irgalmaznak. Boldogok a tiszta szívűek, mert ők meglátják Istent.

Boldogok a békességszerzők, mert őket Isten fiainak fogják hívni. Boldogok, akiket üldöznek az igazságért, mert övék a mennyek országa.

Boldogok vagytok, ha miattam gyaláznak titeket és üldöznek, ha hazudozva mindenféle gonoszsággal vádolnak titeket. Örüljetek és ujjongjatok, mert nagy lesz a ti jutalmatok az égben.”

Ezek az evangélium igéi.

Egyetemes könyörgések

Advent

Advent 1. vasárnapjára

(Összetett kézzel)

Pap: Imádkozzunk, testvéreim, Urunkhoz, Jézus Krisztushoz, aki eljön majd hatalommal és dicsőséggel ítélni élőket és holtakat.

Lektor: 1. Add, Urunk, hogy mindig készen legyünk eljöveteled napjára!

Hívek: Kérünk téged, hallgass meg minket!

2. Add, Urunk, hogy a világ népei békességben éljenek, és eljöjjön közénk a te országod!

Hívek: Kérünk téged…

3. Segíts, Urunk, hogy elhagyjuk a sötétség cselekedeteit, és a világosság fiai legyünk!

Hívek: Kérünk téged…

4. Töltsd el, Urunk, vigasztalásoddal a szenvedőket és az elhagyottakat!

Hívek: Kérünk téged …

5. Irgalmazz, Urunk, mindazoknak, akiket készületlenül ért számadásra hívó szavad!

Hívek: Kérünk téged…

(Összetett kézzel)

Pap: Urunk, Jézus Krisztus! Dicsőséges eljöveteled által teljessé teszed megváltásunkat. Kérünk, részesíts minket most kegyelmedben és egykor örök dicsőségedben. Aki élsz és uralkodol mindörökkön-örökké.

Hívek: Ámen.

Advent 2. vasárnapjára

Pap: Testvéreim! Jézus Krisztusban teljesedtek be a próféták jövendölései. Ő a világ Megváltója, forduljunk hozzá bizalommal!

Lektor: 1. Add, Urunk, hogy minden ember felismerje: te vagy az üdvösség útja!

Hívek: Kérünk téged, hallgass meg minket!

2. Segítsd, Urunk, népedet, hogy méltón képviseljen téged a világban!

Hívek: Kérünk téged …

3. Áldd meg, Urunk, mindazokat, akik áldozatot hoznak neved dicsőségéért!

Hívek: Kérünk téged …

4. Áldd meg, Urunk, a népek vezetőit, hogy önzetlenül fáradozzanak az emberiség egységéért!

Hívek: Kérünk téged …

5. Add, Urunk, kegyelmedet egybegyűlt híveidnek, hogy a bűnbánat méltó gyümölcseit teremjék!

Hívek: Kérünk téged …

Pap: Irgalmas Megváltónk! Te türelmes vagy hozzánk emberi gyarlóságaink ellenére. Add, hogy hibáinkat belássuk, és kegyelmeddel megújítsuk életünket. Aki élsz és uralkodol mindörökkön-örökké.

Hívek: Ámen.

Advent 3. vasárnapjára

Pap: Testvéreim! Forduljunk bizalommal Urunkhoz, Jézus Krisztushoz, aki azért jött el közénk, hogy örömet szerezzen nekünk és üdvözítsen minket!

Lektor: 1. Add, Urunk, hogy Egyházad örömmel készüljön születésed közelgő ünnepére!

Hívek: Kérünk téged, hallgass meg minket!

2. Add, Urunk, hogy híveid türelmesek legyenek és jóságukkal őrömet szerezzenek embertársaiknak!

Hívek: Kérünk téged …

3. Add, Urunk, hogy a gazdag népek segítsék a szükséget szenvedő nemzeteket!

Hívek: Kérünk téged …

4. Add, Urunk, hogy egyházközségünk tagjai buzgón gyakorolják a karácsonyi jótékonyságot!

Hívek: Kérünk téged …

5. Add, Urunk, hogy betegeink is örvendezve találkozhassanak veled a karácsonyi szentáldozásban!

Hívek: Kérünk téged …

Pap: Szeretett Megváltónk! Te azt akarod, hogy minden ember boldog legyen. Add kegyelmedet, hogy már a földi életben is érezzük a benned bízók örömét, és egykor országodban elnyerjük az örök boldogságot. Aki élsz és uralkodol mindörökkön-örökké.

Hívek: Ámen.

Advent 4 vasárnapjára

Pap: Testvéreim! Az Úr közel van! Azért jön közénk, hogy üdvözítse a világot. Kérjük tehát bizalommal!

Lektor: 1. Urunk, Jézus Krisztus! Tisztítsd meg népedet a bűntől, hogy örvendező lélekkel várja eljöveteled szent ünnepét!

Hívek: Kérünk téged, hallgass meg minket!

2. Urunk, Jézus Krisztus! Eljöveteled várása töltse be mindnyájunk szívét szent békességgel és reménységgel!

Hívek: Kérünk téged …

3. Urunk, Jézus Krisztus! Vezesd egységre a népeket, hogy megszűnjék a háború és a gyűlölködés az egész világon!

Hívek: Kérünk téged …

4. Urunk, Jézus Krisztus! Enyhítsd a szegények ínségét, karold fel az elhagyottakat!

Hívek: Kérünk téged …

5. Urunk, Jézus Krisztus! Vezesd a megtérés és a bűnbocsánat útjára a bűnösöket!

Hívek: Kérünk téged …

Pap: Megváltó Jézusunk! Egyszer már eljöttél a világba. Jöjj el mindnyájunk szívébe is, és szent jelenléted által tölts el bennünket békével és reménységgel! Aki élsz és uralkodol mindörökkön-örökké.

Hívek: Ámen.

Karácsonyi idő

Karácsonyra (Vigília mise)

Pap: Testvéreim! Karácsony szent estéjén könyörögjünk mindazokért, akiknek ez a szép ünnep nem annyira örömet, mint inkább szomorúságot jelent.

Lektor: 1. Könyörgünk, Urunk, mindazokért, akik ezekben a napokban is háború, üldözés vagy más békétlenség között szenvednek.

Hívek: Kérünk téged, hallgass meg minket!

2. Könyörgünk, Urunk, mindazokért, akiket éhség gyötör, ruhátlanok vagy födél nélkül vannak.

Hívek: Kérünk téged …

3. Könyörgünk, Urunk, a kórházakban vagy máshol szenvedő betegekért, akikkel alig törődik valaki.

Hívek: Kérünk téged …

4. Könyörgünk, Urunk, az öregek otthonában vagy saját lakásukban magányosan és szomorúan ünneplőkért.

Hívek: Kérünk téged …

5. Könyörgünk, Urunk, a szüleiket elvesztett vagy a szüleiktől eltaszított gyermekekért, akik különösen ezekben a napokban éheznek a szeretetre.

Hívek: Kérünk téged …

Pap: Urunk, Jézus! Te szeretetet és békét hoztál a világba, ahol olyan sok szeretetlenség és békétlenség uralkodik. Segítsd erőfeszítéseinket, hogy közöttünk megvalósuljon a szeretet és béke országai Aki élsz és uralkodol mindörökkön-örökké.

Hívek: Ámen.

Karácsonyra (Éjféli mise)

Pap: Testvéreim! Ezen a szent éjszakán földre szállt az Isten. Örvendező szívvel térdeljünk jászola elé és kérjük.

Lektor: 1. Add, Urunk, hogy betlehemi csillagod fénysugara világítson be minden ember szívébe!

Hívek: Kérünk téged, hallgass meg minket!

2. Végy magadnak szállást otthonainkban, és őrizd meg egységben családjainkat!

Hívek: Kérünk téged …

3. Add, hogy a betlehemi barlang egyszerűségéből vigasztalást merítsenek a szegények és elhagyottak!

Hívek: Kérünk téged …

4. Költözzél szívünkbe kegyelmeddel, és ne engedd, hogy a bűn elszakítson tőled!

Hívek: Kérünk téged …

5. Töltsd el békéddel minden ember szívét, hogy megértés uralkodjék a világon!

Hívek: Kérünk téged …

Pap: Urunk, jézus Krisztus! Te az Atya akaratából emberré lettél, és közöttünk lakoztál, hogy megoszd velünk az emberi élet örömeit, gondjait és bánatát. Megtestesülésed szent titkára kérünk, segíts most veled együtt úgy élnünk, hogy egykor veled legyünk az örök dicsőségben is. Aki élsz és uralkodol mindörökkön-örökké.

Hívek: Ámen.

Karácsonyra (Pásztorok miséje)

Pap: Imádkozzunk, testvéreim, Urunkhoz, Jézus Krisztushoz, aki emberszerető jóságában eljött közénk!

Lektor: 1. Add, Urunk, hogy a lelkek pásztorai és hívő nyájad egyaránt tanúságot tegyenek emberszerető jóságodról!

Hívek: Kérünk téged, hallgass meg minket!

2. Add, Urunk, hogy a világ népei egységben és szeretetben éljenek!

Hívek: Kérünk téged …

3. Add, Urunk, hogy a betlehemi pásztorok alázatával és egyszerűségével keressünk és megtaláljunk téged!

Hívek: Kérünk téged …

4. Add, Urunk, hogy a Szűzanya példájára megőrizzük szívünkben a karácsony örömét!

Hívek: Kérünk téged …

5. Add, Urunk, a Karácsony örömét az elhagyatottaknak és a szenvedőknek is!

Hívek: Kérünk téged …

Pap: Édes Jézusunk! Jászolban fekvő Gyermekként jöttél közénk. Testvérünkké lettél, hogy üdvözíts minket. Add kegyelmedet, hogy egyszerűségben és igénytelenségben kövessük hívásodat. Aki élsz és uralkodol mindörökkön-örökké.

Hívek: Ámen.

Karácsonyra (Ünnepi mise)

Pap: Testvéreim, Megváltónk születésének ünnepén az istengyermekség örömével fohászkodjunk az Úrhoz:

Lektor: 1. Add, Urunk, hogy Egyházad a betlehemi pásztorok hitével fogadja megtestesülésed szent titkát!

Hívek: Kérünk téged, hallgass meg minket!

2. Add, Urunk, hogy Egyházad tisztelje és szeresse betlehemi igénytelenségedet!

Hívek: Kérünk téged …

3. Add, Urunk, hogy ezen szent ünnepen meghallja a világ az angyalok békeszózatát!

Hívek: Kérünk téged …

4. Add, Urunk, hogy amint te a mi testvérünk lettél, legyenek egymásnak testvérei az emberek is!

Hívek: Kérünk téged …

5. Add, Urunk, a Karácsony boldogságát a gyermeket váró édesanyáknak, az újszülötteknek pedig add meg az istengyermekség kegyelmét!

Hívek: Kérünk téged …

Pap: Urunk, Jézus Krisztus! Te részese lettél emberi természetünknek; engedd, hogy mi pedig megtestesülésed titka által isteni dicsőségedben részesüljünk. Aki élsz és uralkodol mindörökkön-örökké.

Hívek: Ámen.

Szent Család ünnepére (Vasárnap Karácsony nyolcada alatt)

Pap: Kérjük, testvéreim, a mennyei Atyát, hogy a Szent Család legyen példája a keresztény családoknak.

Lektor: 1. Add, Urunk, hogy a keresztény családok által növekedjék Egyházunk!

Hívek: Kérünk téged, hallgass meg minket!

2. Add, Urunk, hogy a békés családi élet által erősödjék a nemzet és a társadalom!

Hívek: Kérünk téged …

3. Add, Urunk, hogy a házastársak – esküjükhöz híven –hűségesek legyenek egymáshoz a sírig!

Hívek: Kérünk téged …

4. Add, Urunk, hogy a gyermekek növekedjenek bölcsességben és kedvességben Isten és az emberek előtt!

Hívek: Kérünk téged …

5. Add, Urunk, hogy elhunyt hozzátartozóink elnyerjék szeretetük jutalmát: az örök boldogságot!

Hívek: Kérünk téged …

Pap: Mindenható, örök Isten, te példaképül adtad nekünk a Szent Családot, amelyben isteni Fiad földi életét töltötte. Add, hogy a családi élet szent legyen, és így elnyerhessük a földi és az örök boldogságot. Krisztus, a mi Urunk által.

Hívek: Ámen.

Az év utolsó estéjére

Pap: Testvéreim! Még néhány óra, és vége lesz ennek az esztendőnek. Adjunk hálát a gondviselő Istennek az elmúlt év minden ajándékáért!

Lektor: 1. Fogadd el, Urunk, hálánkat azért, hogy hitünk meg nem ingott és reményünk meg nem fogyatkozott!

Hívek: Kérünk téged, hallgass meg minket!

2. Fogadd el, Urunk, hálánkat azért, hogy sok bűntől megóvtál és szeretetedben megőriztél!

Hívek: Kérünk téged …

3. Fogadd el, Urunk, hálánkat azért, hogy az elmúlt esztendőben megtartottál minket békességben és egészségben!

Hívek: Kérünk téged …

4. Fogadd, Urunk, hálánkat azért, hogy atyai jóságoddal gondot viseltél testi és lelki életünkre!

Hívek: Kérünk téged …

5. Add, Urunk, hogy szüntelenül hálásak legyünk segítségedért, amellyel munkánkban és küzdelmeinkben mellettünk álltál!

Hívek: Kérünk téged …

6. Add, Urunk, hogy mindig hálásak legyünk irgalmadért, amellyel megpróbáltatásainkból kimentettél bennünket!

Hívek: Kérünk téged …

Pap: Mindenható, örök Isten! Megköszönjük az elmúlt esztendőben kapott sok ajándékot, amellyel elárasztottál bennünket. Fogadd el őszinte bűnbánatunkat is: fájlaljuk a sok hűtlenséget, mulasztást és hanyagságot, amellyel megbántottunk. Add, hogy kegyelmed segítségével az új esztendőben új emberekké lehessünk. Krisztus, a mi Urunk által.

Hívek: Ámen.

Szűz Mária Istenanyaságának ünnepére

Pap: Testvéreim! Az új esztendő első napján kérjük gondviselő mennyei Atyánkat, hogy az Istenanya közbenjárására áldjon meg bennünket az egész esztendőben!

Lektor: 1. Add, Urunk, hogy Szűzanyánk közbenjárására eredményes legyen Szentséges Atyánknak, főpásztorainknak és papjainknak apostoli munkája!

Hívek: Kérünk téged, hallgass meg minket!

2. Add, Urunk, hogy az emberiség felismerje a Boldogságos Szűz istenanyai méltóságát, és gyermeki bizalommal forduljon hozzá!

Hívek: Kérünk téged …

3. Add, Urunk, hogy akik az Istenanyában égi édesanyát kaptunk, szeretettel mutassuk meg, hogy gyermekei vagyunk!

Hívek: Kérünk téged …

4. Add, Urunk, hogy egyházközségünk minden tagja egész évben érezhesse a Szent Szűz anyai pártfogását!

Hívek: Kérünk téged …

5. Add, Urunk, hogy lelki válsággal küzdő híveid a Szűzanya közbenjárására megtalálják a hozzád vezető utat!

Hívek: Kérünk téged …

Pap: Gondviselő Atyánk! A Boldogságos Istenanya személyében hatalmas pártfogót adtál gyermekeidnek. Add, kérünk, hogy akik Fiadnak hűséges hívei akarunk maradni, mindhalálig érezzük szűzi Anyjának hathatós segítségét. Krisztus, a mi Urunk által.

Hívek: Ámen.

Évkezdetre

Pap: Testvéreim! Isten kegyelmével új esztendőt kezdünk. Kérjük erre az idő és az örökkévalóság Királyának áldását!

Lektor: 1. Segítsd Egyházadat, hogy szüntelenül figyelmeztesse az embereket arra, hogy „a látható mulandó, a láthatatlan pedig örök”!

Hívek: Kérünk téged, hallgass meg minket!

2. Segítsd azokat, akik a közhatalmat gyakorolják, hogy miközben a földi jólétet előmozdítják, ne gátolják, sőt inkább támogassák az embereket az örök élet elnyerésében!

Hívek: Kérünk téged …

3. Segíts bennünket, hogy rádöbbenjünk: az elvesztegetett idő soha vissza nem tér, felelősek vagyunk azért, hogy a rendelkezésünkre álló időt jól használjuk fel!

Hívek: Kérünk téged …

4. Segítsd a fiatalokat, hogy megértsék fiatalságuk egyedülálló értékét, s a rendelkezésükre álló időben a krisztusi embert alakítsák ki magukban!

Hívek: Kérünk téged …

5. Segítsd az öregeket az idős kor nehézségeinek elfogadásában és abban, hogy az utolsó órákat is hűségesen töltsék Isten szolgálatában!

Hívek: Kérünk téged …

Pap: Urunk, Jézus Krisztus, te vagy a kezdet és a vég. Áldd meg ezt az esztendőt, amelyet ajándékodból most megkezdünk. Segíts, hogy amit általad elkezdtünk, azt általad is fejezzük majd be. Aki élsz és uralkodol mindörökkön-örökké.

Hívek: Ámen.

Karácsony utáni 2. vasárnapra

Pap: Imádkozzunk, testvéreim, a mennyei Atyához, aki bölcsességgel irányítja a világot!

Lektor: 1. Adj, Urunk, bölcsességet Egyházunk vezetőinek, hogy a rájuk bízottakat biztos kézzel vezessék az üdvösség útján!

Hívek: Kérünk téged, hallgass meg minket!

2. Adj, Urunk, bölcs belátást a világ vezetőinek, hogy a népeket békében és igazságban kormányozzák!

Hívek: Kérünk téged …

3. Add, Urunk, hogy ne a test ösztöne, hanem a te kegyelmed vezesse életünket!

Hívek: Kérünk téged …

4. Add, Urunk, hogy szent és feddhetetlen élettel tanúságot tegyünk hitünkről!

Hívek: Kérünk téged …

5. Add, Urunk, hogy a gyermekek bölcsességben és kedvességben is növekedjenek!

Hívek: Kérünk téged …

Pap: Mennyei Atyánk! Segíts bennünket, hogy törvényeid bölcs irányítását követve, eljussunk hozzád. Krisztus, a mi Urunk által.

Hívek: Ámen.

Urunk megjelenésének ünnepére (Vízkereszt)

Pap: Kérjük, testvéreim, a mi Urunkat, hogy vezessen minden népet az igaz hit világosságára!

Lektor: 1. Dicsőséges megjelenésed ébresszen hitet az egész világon!

Hívek: Kérünk téged, hallgass meg minket!

2. Világosságodra találjanak rá azok is, akik még nem ismernek téged!

Hívek: Kérünk téged …

3. Isteni tanításod vezesse el a népeket és vezetőiket az igaz egyetértésre!

Hívek: Kérünk téged …

4. A hit aranyával, az imádság tömjénfüstjével és az áldozatos szeretet mirhájával hódoljon előtted szent néped!

Hívek: Kérünk téged …

5. Boldogságod fényét sugározd otthonainkba!

Hívek: Kérünk téged …

Pap: Mennyei Atyánk, te elküldted Fiadat, hogy általa üdvözüljön a világ. Add, hogy mindenütt felragyogjon az igaz hit világossága, és Egyházad minden népet egybegyűjtsön el nem múló országodba. Krisztus, a mi Urunk által.

Hívek: Ámen.

Vízkereszt utáni vasárnapra,

Urunk megkeresztelkedésének ünnepére (Évközi 1. vasárnap)

Pap: Imádkozzunk, testvéreim, hogy a világ meglássa bennünk Isten kedves gyermekeit!

Lektor: 1. Add, Urunk, hogy Jézus lelkületével közeledjünk az emberekhez, alázatosságban és szeretetben!

Hívek: Kérünk téged, hallgass meg minket!

2. Add, Urunk, Krisztus lelkületét püspökeinknek, papjainknak és mindazoknak, akik segítik munkájukat)

Hívek: Kérünk téged …

3. Add, Urunk, hogy a népek és a fajok között megszűnjék minden igazságtalan megkülönböztetés)

Hívek: Kérünk téged …

4. Add, Urunk, hogy Jézushoz hasonlóan mi is mindenben teljesítsük szent akaratodat!

Hívek: Kérünk téged …

5. Add, Urunk, hogy minden megkeresztelt gyermek megőrizze a fogadott fiúság kegyelmét!

Hívek: Kérünk téged …

Pap: Istenünk! Te a mai napon kinyilvánítottad, hogy Jézus a te szeretett Fiad. Add, hogy akik a keresztségben vele eggyé lettünk, mindvégig hűséges gyermekeid maradjunk! Krisztus, a mi Urunk által.

Hívek: Ámen.

Nagyböjt

Nagyböjt 1. vasárnapjára

Pap: Imádkozzunk, testvéreim, mennyei Atyánkhoz, és kérjük kegyelmét, hogy bűnbánó szívvel és önmegtagadó lélekkel ünnepeljük a Szent Negyvennapot!

Lektor: 1. Tartsd távol, Urunk, Egyházadtól az anyagiasság és a hatalomvágy szellemét!

Hívek: Kérünk téged, hallgass meg minket!

2. Szabadítsd meg, Urunk, népedet a gonosz lélek kísértéseitől!

Hívek: Kérünk téged …

3. Add, Urunk, hogy hívő néped csak téged imádjon, és egyedül neked szolgáljon!

Hívek: Kérünk téged …

4. Add, Urunk, hogy imádsággal és önmegtagadással készüljünk fel a kísértések legyőzésére!

Hívek: Kérünk téged …

5. Add, Urunk, hogy a kísértés idején mindig téged válasszunk!

Hívek: Kérünk téged …

Pap: Irgalmas Istenünk! Te mindenkit meghallgatsz, aki segítségedet kéri. Állj mellettünk a kísértés idején, és vezérelj mindnyájunkat igaz bűnbánatra! Krisztus, a mi Urunk által!

Hívek: Ámen.

Nagyböjt 2. vasárnapjára

Pap: Forduljunk most, testvéreim, mennyei Atyánkhoz, akinek templomában megtaláljuk zaklatott szívünk békéjét és nyugalmát!

Lektor: 1. Add, Urunk, hogy hívő néped érezze: milyen jó együtt lennünk tenálad!

Hívek: Kérünk téged, hallgass meg minket!

2. Részesítsd, Urunk, Egyházad tagjait a veled való találkozás boldogságában!

Hívek: Kérünk téged …

3. Engedd, Urunk, hogy Krisztusban minden nép felismerje a te dicsőséges Fiadat!

Hívek: Kérünk téged …

4. Töltsd el, Urunk, boldogsággal lelkünket, amikor az imádságban veled beszélgetünk!

Hívek: Kérünk téged …

5. Add, Urunk, hogy a mennyei dicsőség ígérete enyhítse a betegek szenvedéseit!

Hívek: Kérünk téged …

Pap: Istenünk, minden világosság Atyja! Segíts minket, hogy asztalod körül összegyűlve már földi életünkben érezhessük boldogító közelségedet. Krisztus, a mi Urunk által.

Hívek: Ámen.

Nagyböjt 3. vasárnapjára

Pap: Imádkozzunk, testvéreim, mennyei Atyánkhoz, aki Jézus Krisztusban megnyitja számunkra a kegyelem forrását!

Lektor: 1. Add, Urunk, hogy híveid az evangélium élő vizével enyhítsék lelkük szomjúságát!

Hívek: Kérünk téged, hallgass meg minket!

2. Add meg, Urunk, a népeknek, hogy lélekben és igazságban imádjanak téged!

Hívek: Kérünk téged …

3. Vezess, Urunk, mindnyájunkat a húsvéti szentségek kegyelmi forrásához!

Hívek: Kérünk téged …

4. Vezesd vissza, Urunk, a bűnösöket parancsaid útjára!

Hívek: Kérünk téged …

5. Add, Urunk, hogy a felnövekvő új nemzedék is meggyőződéssel vallja Fiadat a világ Üdvözítőjének!

Hívek: Kérünk téged …

Pap: Mindenható Atyánk! Te szent Fiad által az élő vizek forrását nyitottad meg a benned bízók szívében. Add, hogy bűneink miatt soha el ne apadjon bennünk éltető kegyelmed, amelyet nekünk adtál. Krisztus, a mi Urunk által.

Hívek: Ámen.

Nagyböjt 4. vasárnapjára

Pap: Kérjük, testvéreim, mennyei Atyánkat, hogy Krisztus világossága vezessen bennünket földi életünkben!

Lektor: 1. Add, Urunk, hogy Egyházad a bűn és a tudatlanság vakságát az igaz hit világosságával orvosolja!

Hívek: Kérünk téged, hallgass meg minket!

2. Világosítsd meg kegyelmeddel a népek vezetőit, hogy tisztán lássák, mit kell a közösség javára tenniük!

Hívek: Kérünk téged …

3. Vezesd el, Urunk, a nemhívőket és a kételkedőket az evangélium világosságára!

Hívek: Kérünk téged …

4. Gyarapítsd, Urunk, egyházközségünkben a szeretet fényét és melegét!

Hívek: Kérünk téged …

5. A nagyböjti lelkigyakorlatok nyissák meg szemünket szent akaratod felismerésére!

Hívek: Kérünk téged …

Pap: Urunk és Istenünk! Te vagy a világ Világosságai Kegyelmed fénye oszlassa el lelkünkben a bűn sötétségét. Krisztus, a mi Urunk által.

Hívek: Ámen.

Nagyböjt 5. vasárnapjára

Pap: Imádkozzunk, testvéreim, a mi Urunk Jézus Krisztushoz, aki Lázár feltámasztásával megmutatta, hogy ő a Feltámadás és az Élet!

Lektor: 1. Hogy Egyházad szentségei által minél többen életre támadjanak a lelki halálból!

Hívek: Kérünk téged, hallgass meg minket!

2. Hogy az élet szolgálatában a népek összefogjanak a háborúk, a járványok és az éhínség leküzdésére!

Hívek: Kérünk téged …

3. Hogy mindnyájan erőt és bátorítást nyerjünk a feltámadás hitéből!

Hívek: Kérünk téged …

4. Hogy betegeink időben részesüljenek Jézus vigasztalásában és szentségeinek kegyelmében!

Hívek: Kérünk téged …

5. Hogy Jézus szavai erősítsenek meg bennünket, amikor szeretteinket gyászoljuk!

Hívek: Kérünk téged …

Pap: Mennyei Atyánk! Te szent Fiadat az élet és a halál Urává tetted. Segíts kegyelmeddel, hogy a lelki halálból mindig fel tudjunk támadni, és földi életünk után részünk legyen az örök életben. Krisztus, a mi Urunk által.

Hívek: Ámen.

A Szenvedés vasárnapjára (Virágvasárnapra)

Pap: Imádkozzunk, testvéreim, hogy Megváltó királyunkhoz mindenkor hűségesek maradjunk!

Lektor: 1. Urunk, ismerje fel minden ember, hogy önfeláldozó szenvedésed árán váltottál meg bennünket!

Hívek: Kérünk téged, hallgass meg minket!

2. Tedd készségessé Egyházad tagjait a kereszt hordozására és a kegyelem közvetítésére!

Hívek: Kérünk téged …

3. Keresztedből fakadjon béke és egyetértés minden nép számára!

Hívek: Kérünk téged …

4. Egyesítsd szenvedéseinket megváltó szenvedéseddel, hogy egyek lehessünk veled a mennyei boldogságban is!

Hívek: Kérünk téged …

5. Megváltó kereszthalálod által adj örök életet az elhunyt híveknek!

Hívek: Kérünk téged …

Pap: Urunk Jézus, te vonakodás nélkül vállaltad a kereszthalál gyötrelmét néped üdvösségéért. Taníts meg minket az áldozatos szeretetre, hogy részünk legyen az örök dicsőségben! Aki élsz és uralkodol mindörökkön-örökké.

Hívek: Ámen.

Húsvéti szent háromnap és húsvéti idő

Nagycsütörtökre az utolsó vacsora miséjében

Pap: Kérjük, testvéreim, a mennyei Atyát ebben az ünnepi órában, amikor Isteni Főpapunk, Jézus Krisztus ránk hagyta szenvedésének emlékét, az Oltáriszentséget!

Lektor: 1. Könyörgünk, Urunk, szent Egyházadért, a pápáért, a püspökökért, a papságért és a hívekért, hogy kegyelmed őrizzen meg mindnyájunkat hitben, egységben és szeretetben.

Hívek: Kérünk téged, hallgass meg minket!

2. Könyörgünk, Urunk, az egész világ békéjéért, népünk jólétéért és hazánk vezetőiért.

Hívek: Kérünk téged …

3. Könyörgünk, Urunk, azokért a testvéreinkért, akik jézust elhagyták.

Hívek: Kérünk téged …

4. Könyörgünk, Urunk, hogy az Oltáriszentség magunkhoz vétele hívő közösségünket a szeretet családjává tegye.

Hívek: Kérünk téged …

5. Könyörgünk, Urunk, elhunyt szeretteinkért, hogy a szent áldozat gyümölcseként felragyogjon előttük az örök élet boldogító világossága.

Hívek: Kérünk téged …

Pap: Őrizd meg, mennyei Atyánk, mindenható örök Isten, mindazokat, akiket szent Fiadnak adtál, hogy mindannyian egyek legyünk, és szent hitünkben megerősödjünk! Krisztus, a mi Urunk által.

Hívek: Ámen.

Húsvét vigíliájára

Pap: Imádkozzunk, testvéreim, mennyei Atyánkhoz, aki szent Fia feltámasztása által új életre hívott meg bennünket!

Lektor: 1. Töltsd el, Urunk, N. pápánk, N. püspökünk, papjaink, szerzeteseink és minden keresztény testvérünk lelkét a feltámadt Krisztus kegyelmeivel!

Hívek: Kérünk téged, hallgass meg minket!

2. Segítsd, Urunk, az újonnan megkeresztelteket, hogy keresztségi fogadásukhoz egész életükben hűségesek maradjanak!

Hívek: Kérünk téged …

3. Szüntesd meg a szakadásokat a keresztények között, hogy megvalósuljon a testvéri egység mindazokkal, akiket összeköt az egy keresztség!

Hívek: Kérünk téged …

4. Áldd meg, Urunk, hazánkat és mindazokat, akik népünk életének megújításán dolgoznak!

Hívek: Kérünk téged …

5. Add meg, Urunk, a megdicsőülés reményét a szenvedőknek és az elhagyottaknak!

Hívek: Kérünk téged …

6. Újítsd meg egyházközségünk életét áldozatkészségben és szeretetben!

Hívek: Kérünk téged …

Pap: Mennyei Atyánk! Szent Fiad feltámadásának éjszakáján örömet ajándékoztál a világnak. Add, hogy a feltámadás hitében éljünk, és így egykor eljussunk Fiad dicsőségébe. Aki él és uralkodik mindörökkön-örökké.

Hívek: Ámen.

Húsvétvasárnapra

Pap: Testvéreim! Krisztus feltámadott! Ő a Kezdet és a Vég, a szent, erős és halhatatlan Isten. Általa terjesszük kérésünket mennyei Atyánk elé.

Lektor 1. Tartsd meg, Urunk, húsvéti szent örömben Szentatyánkat, lelkipásztorainkat és hívő népedet!

Hívek: Kérünk téged, hallgass meg minket!

2. Legyen velünk, édes hazánkkal és az egész világgal a te békéd!

Hívek: Kérünk téged …

3. Szítsd fel a keresztség kegyelmét mindnyájunkban, akik a keresztvízben meghaltunk a bűnnek, és feltámadtunk az új életre!

Hívek: Kérünk téged …

4. Feltámadásod győzelme bátorítsa a betegeket, az öregeket és szenvedőket!

Hívek: Kérünk téged …

5. A halálon aratott diadalod juttassa el megholt testvéreinket a feltámadás dicsőségére!

Hívek: Kérünk téged …

Pap: Mindenható, örök Isten! Újjászülettünk egyszülött Fiad halálában és feltámadásában! Tekints ránk kegyelmesen, és engedd, hogy második eljövetelének dicsőségében is részesülhessünk. Krisztus, a mi Urunk által.

Hívek: Ámen.

Húsvéthétfőre

Pap: Testvéreim! „Örvendetes napunk támadt” Megváltónk feltámadásával. Kérjük tőle a húsvéti öröm kegyelmét.

Lektor: 1. Áraszd el az egész Egyházat bensőséges, lelki örömmel!

Hívek: Kérünk téged, hallgass meg minket!

2. Segíts, hogy mindenki észrevegye az igazi örömök forrásait: a szépet és jót, mindazt amit ajándékul adtál!

Hívek: Kérünk téged …

3. Add kegyelmedet, hogy példád láttán tudjuk hinni: a jó erősebb a rossznál és az élet győz a halál felett!

Hívek: Kérünk téged …

4. Légy velünk, Urunk, hogy a szomorúságot, csüggedést és a keserűséget kivessük lelkünkből, mindig örömet és derűt sugározzunk!

Hívek: Kérünk téged …

5. Add meg a boldogító istenlátás örömét mindazoknak, akik földi életükben hittek dicsőséges feltámadásodban!

Hívek: Kérünk téged …

Pap: Feltámadt és megdicsőült Üdvözítőnk! Áraszd el szívünket a húsvét örömével és békéjével. Segíts, hogy ezt megoszthassuk másokkal is. Aki élsz és uralkodol mindörökkön-örökké.

Hívek: Ámen.

Húsvét 2. vasárnapjára

Pap: Imádkozzunk, testvéreim, mennyei Atyánkhoz, aki Egyháza által hív bennünket az élő hit boldogságára!

Lektor: 1. Add meg, Urunk, Szentatyánknak, a püspököknek és a papoknak a rendíthetetlen hit kegyelmét!

Hívek: Kérünk téged, hallgass meg minket!

2. Add meg, Urunk, az egész világnak az élő hit ajándékát!

Hívek: Kérünk téged …

3. Erősíts meg mindnyájunkat, hogy hitünkben soha meg ne inogjunk!

Hívek: Kérünk téged …

4. Vezesd vissza, Urunk, a hit útjára mindazokat, akik elpártoltak tőled!

Hívek: Kérünk téged …

5. Adj hitből fakadó állhatatosságot a betegeknek és a szomorkodóknak!

Hívek: Kérünk téged …

Pap: Mennyei Atyánk! Te megerősítetted hitében a kételkedő Tamás apostolt, midőn szent Fiad testét érintette. Add meg nekünk is, hogy Jézus testét és vérét magunkhoz véve, a megtapasztalás boldogságát élvezzük! Krisztus, a mi Urunk által.

Hívek: Ámen.

Húsvét 3. vasárnapjára

Pap: Kérjük, testvéreim, mennyei Atyánkat, hogy szent félelemmel éljük földi vándorlásunk idejét, és Krisztussal együtt mi is feltámadjunk!

Lektor: 1. Hogy N. pápa, a püspökök és a papság biztosan vezessék Isten népét az örök haza felé vezető úton!

Hívek: Kérünk téged, hallgass meg minket!

2. Hogy Isten népe mindig felismerje a földi élet útjain köztünk járó Krisztust!

Hívek: Kérünk téged …

3. Hogy a népek vezetői a helyes útra irányítsák a rájuk bízottakat!

Hívek: Kérünk téged …

4. Hogy tévelygő embertársaink rátaláljanak a feléd vezető útra!

Hívek: Kérünk téged …

5. Hogy életünk estéjén Krisztus velünk maradjon, és megadja nekünk a boldogító istenlátás kegyelmét!

Hívek: Kérünk téged …

Pap: Mindenható, örök Isten! Te ismered minden lépésünket. Segíts kegyelmeddel, hogy el ne tévedjünk a földi élet zarándokútján, hanem szent Fiad társaságában biztosan eljussunk hozzád. Krisztus, a mi Urunk által.

Hívek: Ámen.

Húsvét 4. vasárnapjára

Pap: Imádkozzunk, testvéreim, Krisztushoz, örök Főpapunkhoz, aki jó Pásztorként jött el közénk, hogy országába hívjon minket!

Lektor: 1. Áldd meg, Urunk, N. pápát, főpásztorainkat és papjainkat, hogy a jó Pásztor áldozatosságával vezessék a rájuk bízottakat!

Hívek:. Kérünk téged, hallgass meg minket!

2. Légy, Urunk, jó Pásztora az egész világnak, hogy békében éljenek a nemzetek!

Hívek: Kérünk téged …

3. Vezesd egységre nyájadat, hogy egy akol legyen és egy Pásztor!

Hívek: Kérünk téged …

4. Áldd meg, Urunk a keresztény családokat, és támassz belőlük szent papi és szerzetesi hivatásokat!

Hívek: Kérünk téged …

5. Adj erőt a fiataloknak, akiket szolgálatodra kiválasztottál, hogy felelősségteljesen elfogadják és őrizzék a hivatás kegyelmét!

Hívek: Kérünk téged …

Pap: Urunk és Istenünk! Te, a jó Pásztor, életedet adtad érettünk. Add, hogy sokan kövessék hívó szavadat, és a te áldozatos szereteteddel dolgozzanak a lelkekért. Aki élsz és uralkodol mindörökkön-örökké.

Hívek: Ámen.

Húsvét 5. vasárnapjára

Pap: Imádkozzunk, testvéreim, mennyei Atyánkhoz, akinek házában Jézus Krisztus számunkra is lakást készített!

Lektor: 1. Hogy keresztény néped állhatatos hittel és tevékeny szeretettel kiérdemelje az örök hajlékot!

Hívek: Kérünk téged, hallgass meg minket!

2. Hogy minden nemzetnek megadd a szeretetben és az igazságosságban gyökerező békét!

Hívek: Kérünk téged …

3. Hogy a Szentlélek ereje töltse el azokat, akiket néped szolgálatára választottál!

Hívek: Kérünk téged …

4. Hogy ifjúságunk megbecsülje a tisztaság erényét, és a családok szeretetben éljenek!

Hívek: Kérünk téged …

5. Hogy a betegeknek és az elhagyatottaknak vigaszt adjon szenvedésükben az égi haza reménye!

Hívek: Kérünk téged …

Pap: Urunk és Istenünk! Tekints megengesztelődve népedre, amely szent Fiad áldozatával járul színed elé. Jóságoddal segítsd a földi életben, hogy elnyerje az égi hazát. Krisztus, a mi Urunk által.

Hívek: Ámen.

Húsvét 6. vasárnapjára

Pap: Testvéreim! A mennyei Atya azt akarja, hogy kövessük szent Fiát. Kérjük ehhez bizalommal segítségét!

Lektor: 1. Hogy Egyházad mindig Krisztus útján járjon!

Hívek: Kérünk téged, hallgass meg minket!

2. Hogy minden ember számára Krisztus legyen az út, az igazság és az élet!

Hívek: Kérünk téged …

3. Hogy az emberiség az evangélium fényében megtalálja a békére vezető utat!

Hívek: Kérünk téged …

4. Hogy szent néped mindenben keresse és teljesítse akaratodat!

Hívek: Kérünk téged …

5. Hogy a keresztények életükkel tegyenek tanúságot a Krisztusban való hitükről!

Hívek: Kérünk téged …

Pap: Mennyei Atyánk! Hallgasd meg könyörgésünket. Segíts, hogy Fiad útján járjunk, kövessük az ő tanítását, s így elnyerjük az örök életet. Krisztus, a mi Urunk által.

Hívek: Ámen.

Urunk mennybemenetelére

Pap: Forduljunk, testvéreim, örvendező lélekkel Istenünkhöz, mert a mi Urunk felment a mennybe, elfoglalta trónját Atyjának jobbján, mi pedig várva várjuk dicsőséges eljövetelét!

Lektor: 1. Könyörögjünk Isten szent Egyházáért, hogy a világban tanúságot tegyen Urunkról, Jézus Krisztusról!

Hívek: Kérünk téged, hallgass meg minket!

2. Könyörögjünk az Egyház elöljáróiért, hogy az ítélet napján örömmel adhassanak számot a mi lelkünkről!

Hívek: Kérünk téged …

3. Könyörögjünk a népek vezetőiért, hogy igazságosságban és szeretetben, békében és szabadságban kormányozzák a népeket!

Hívek: Kérünk téged …

4. Könyörögjünk az Egyház tagjaiért, hogy Urunk mennybemenetele adjon erőt nekik a kísértésekben, és hűségesnek találtassanak!

Hívek: Kérünk téged …

5. Könyörögjünk egyházközségünkért, hogy egykor mindnyájan együtt lehessünk Krisztusnak és az ő szentjeinek dicsőségében!

Hívek: Kérünk téged …

Pap: Urunk, Istenünk! Segíts, hogy mindig híven szolgáljunk Szent Fölségednek, el ne veszítsük kegyelmed ajándékait, és így folytonosan velünk maradj a földön, míg egykor eljutunk hozzád a mennyei dicsőségbe. Krisztus, a mi Urunk által.

Hívek: Ámen.

Húsvét 7. vasárnapjára

Pap: Testvéreim! Az apostolok egyek voltak az imádságban és a Szentlélek állhatatos várásában. Kérjük mi is egy szívvel-lélekkel Urunkat, Istenünket!

Lektor: 1. Áraszd, Urunk, kegyelmedet itt egybegyűlt és az egész világon elterjedt Egyházadra!

Hívek: Kérünk téged, hallgass meg minket!

2. Segítsd N. pápánkat, főpásztorainkat és papjainkat, hogy mindig és mindenben a te dicsőségedet szolgálják!

Hívek: Kérünk téged …

3. Add meg, Urunk, hogy a keresztények békességben és egyetértésben éljenek!

Hívek: Kérünk téged …

4. Engedd, Urunk, hogy az élet keresztjét Krisztus példája szerint, készséges lélekkel hordozzuk!

Hívek: Kérünk téged …

5. Jutalmazd örök boldogsággal azokat, akik földi életükben hűségesen követték szent Fiadat!

Hívek: Kérünk téged …

Pap: Mennyei Atyánk! Küldd el imádkozó népednek a Szentlelket, hogy általa megerősödjék hitében, és minden jócselekedetre kész legyen. Krisztus, a mi Urunk által.

Hívek: Ámen.

Pünkösdre (Vigília mise)

Pap: Imádkozzunk, testvéreim, miként az apostolok is közösen imádkozva várták a Vigasztaló Szentlelket!

Lektor: 1. Urunk, világosítsd meg értelmünket, és erősítsd meg akaratunkat Szentlelked által!

Hívek: Kérünk téged, hallgass meg minket!

2. Urunk, töltsd el a szeretet tüzével Szentséges Atyánkat, N. pápát, püspökeinket és papjainkat Szentlelked által!

Hívek: Kérünk téged …

3. Urunk, áraszd el hazánkat és népünk vezetőit békességeddel és áldásoddal Szentlelked által!

Hívek: Kérünk téged …

4. Urunk, vezesd el a földkerekség népeit a testvéri egységre Szentlelked által!

Hívek: Kérünk téged …

5. Urunk, adj lelki erőt a szenvedőknek, vigasztalást az árváknak és az özvegyeknek, tanácsot a bajbajutottaknak Szentlelked által!

Hívek: Kérünk téged …

Pap: Jóságos Atyánk! Öntsd lelkünkbe Szentlelked ajándékait, és add, hogy az ő csodálatos egyesítő ereje mindnyájunkat testvéri szeretetben kapcsoljon össze. Krisztus, a mi Urunk által.

Hívek: Ámen.

Pünkösdre (Ünnepi mise)

Pap: Kérjük, testvéreim, a mindenható Atyaistent, hogy árassza kegyelmi ajándékait a hívekre és pásztoraikra, akiket az Egyházban egyesít a Szentlélek!

Lektor: 1. Vezesd, Urunk, Egyházadat az igazság, a szeretet és a lelki egység útján!

Hívek: Kérünk téged, hallgass meg minket!

2. Őrizd meg Szentatyánkat, N. pápát testi-lelki épségben néped kormányzására!

Hívek: Kérünk téged …

3. Áraszd Szentlelked ajándékait az Egyház püspökeire és papjaira!

Hívek: Kérünk téged …

4. A bérmálkozásra készülőknek add a Szentlélek megvilágosító és megerősítő kegyelmét, a megbérmáltaknak pedig adj állhatatosságot!

Hívek: Kérünk téged …

5. Adj a széthúzó világnak igaz békességet és őszinte egyetértést!

Hívek: Kérünk téged …

6. Add Szentlelked vigasztalását a betegeknek és a szenvedőknek!

Hívek: Kérünk téged …

Pap: Urunk és Istenünk! Te Pünkösd ünnepén hősi lelkülettel ajándékoztad meg az apostolokat. Áraszd Szentlelkedet mindnyájunk szívébe, hogy hitünket megvalljuk és hitünk szerint éljünk! Krisztus, a mi Urunk által.

Hívek: Ámen.

Évközi idő

Évközi 2. vasárnapra

Pap: Imádkozzunk, testvéreim, a mennyei Atyához, aki Jézus Krisztust a nemzetek világosságává tette!

Lektor: 1. Hogy Egyházad Krisztus világosságát terjessze a földön!

Hívek: Kérünk téged, hallgass meg minket!

2. Hogy Krisztus tanítványai a hit fényében éljenek és dolgozzanak!

Hívek: Kérünk téged …

3. Hogy a népek vezetői tiszteletben tartsák Isten törvényeit!

Hívek: Kérünk téged …

4. Hogy Jézusban mindenki felismerje az Isten Bárányát, aki elveszi a világ bűneit!

Hívek: Kérünk téged …

5. Hogy minden keresztény egymásra találjon szent Fiad oltára körül!

Hívek: Kérünk téged …

Pap: Urunk és Istenünk! Add kegyelmedet, hogy földi életünkben hűségesen kövessük Krisztust, a világ világosságát, és általa eljussunk hozzád, üdvösségünk forrásához. Aki élsz és uralkodol mindörökkön-örökké.

Hívek: Ámen.

Évközi 3. vasárnapra

Pap: Imádkozzunk, testvéreim, hogy ne az emberi bölcsesség, hanem Isten gondolatai irányítsák életünket!

Lektor: 1. Adj, Urunk, Egyházadnak fáradhatatlan buzgóságot az evangélium hirdetésére!

Hívek: Kérünk téged, hallgass meg minket!

2. Kísérje, Urunk, bőséges kegyelmed a hithirdetők áldozatos munkáját!

Hívek: Kérünk téged …

3. Add, Urunk, hogy az emberek készségesen hallgassák és áldozatos lélekkel kövessék tanításodat!

Hívek: Kérünk téged …

4. Add, Urunk, hogy a hit és a tudomány egymást kiegészítve szolgálja az emberek földi boldogságát és örök üdvösségét!

Hívek: Kérünk téged …

5. Add meg, Urunk, a szülőknek, hogy gyermekeik vallásos nevelését szívügyüknek tekintsék!

Hívek: Kérünk téged …

Pap: Mennyei Atyánk! Segíts kegyelmeddel, hogy szent igazságaid lelkünkben őszinte visszhangra találjanak, és boldog örömmel járjunk parancsaid útján! Krisztus, a mi Urunk által.

Hívek: Ámen.

Évközi 4. vasárnapra

Pap: Kérjük, testvéreim, mennyei Atyánkat, hogy a nyolc boldogságról szóló tanítást megértsük, és életünkben meg is valósítsuk!

Lektor: 1. Add, Urunk, hogy Egyházad eredményesen hirdesse a hegyi beszéd boldogító tanítását!

Hívek: Kérünk téged, hallgass meg minket!

2. Add, Urunk, hogy a világ a te tanításodban megtalálja békéjét és boldogulását!

Hívek: Kérünk téged …

3. Add, Urunk, hogy a szenvedők és az elhagyottak tanításodból erőt és vigasztalást merítsenek!

Hívek: Kérünk téged …

4. Add, Urunk, hogy itt egybegyűlt közösségünk mindig a nyolc boldogság szellemében éljen!

Hívek: Kérünk téged …

5. Add, Urunk, hogy halálunk után az örök boldogságot is elnyerjük!

Hívek: Kérünk téged …

Pap: Mennyei Atyánk! Szent Fiad a nyolc boldogságról szóló tanításban adta meg országod alaptörvényét. Segíts kegyelmeddel, hogy tanítását életünkkel kövessük. Aki él és uralkodik mindörökkön-örökké.

Hívek: Ámen.

Évközi 5. vasárnapra

Pap: Testvéreim! Kérjük Istentől az irgalmas lelkület ajándékát, amely kedvessé tesz minket mennyei Atyánk előtt!

Lektor: 1. Engedd, Urunk, hogy mindig szívesen gyakoroljuk az irgalmasság testi és lelki cselekedeteit!

Hívek: Kérünk téged, hallgass meg minket!

2. Add, hogy Egyházad a föld sója és a világ világossága legyen!

Hívek: Kérünk téged …

3. Add, hogy az országok vezetői mindenütt felelősségtudattal gondoskodjanak a rájuk bízottakról!

Hívek: Kérünk téged …

4. Add, hogy a mindenkivel jót tevő Krisztust követve segítsünk a rászorulókon!

Hívek: Kérünk téged …

5. Add, hogy a keresztáldozat kegyelmeiből erőt merítsünk életünkben és halálunkban!

Hívek: Kérünk téged …

Pap: Mennyei Atyánk! Te azt akartad, hogy a föld sója és a világ világossága legyünk. Add kegyelmedet, hogy az irgalmas emberszeretet gyakorlásával betölthessük keresztény küldetésünket. Krisztus, a mi Urunk által.

Hívek: Ámen.

Évközi 6. vasárnapra

Pap: Testvéreim! Krisztus Urunk, azért jött el, hogy a szeretet parancsa által tökéletessé tegye az ószövetségi törvényt. Kérjük mennyei Atyánkat, hogy kegyelmével mindenben teljesítsük szent Fia akaratát!

Lektor: 1. Hogy az Egyház pásztorai elől járjanak az isteni törvények megtartásában!

Hívek: Kérünk téged, hallgass meg minket!

2. Hogy az isteni törvények megtartása által a világban rend és békesség uralkodjék!

Hívek: Kérünk téged …

3. Hogy ifjúságunk is megértse: rend és törvények nélkül nem lehet emberhez méltó életet élni!

Hívek: Kérünk téged …

4. Hogy egyházközségünkben mindig a szeretet és megbocsátás evangéliumi törvénye uralkodjék!

Hívek: Kérünk téged …

5. Hogy örök élettel jutalmazd mindazokat, akik ebben az életben parancsaid útján jártak!

Hívek: Kérünk téged …

Pap: Urunk, Istenünk! Egyszülött Fiad példát adott szent akaratod tökéletes teljesítésére. Add kegyelmedet, hogy az ő nyomában járva elnyerjük az örök életet. Krisztus, a mi Urunk által.

Hívek: Ámen.

Évközi 7. vasárnapra

Pap: Testvéreim! A legfőbb törvény a szeretet. Kérjük mennyei Atyánkat, hogy ezt a parancsot minél tökéletesebben valóra váltsuk életünkkel!

Lektor: 1. Távolítsd el, Urunk, a széthúzás szellemét híveid köréből, hogy megvalósuljon köztünk a szeretet egysége!

Hívek: Kérünk téged, hallgass meg minket!

2. Távolítsd el, Urunk, a világból a gyűlölködést és az ellenségeskedést, hogy a nemzetek békében éljenek egymással!

Hívek: Kérünk téged …

3. Távolítsd el, Urunk, a keresztény családokból az önzést és kényelemszeretetet, hogy egyetértésben éljenek!

Hívek: Kérünk téged …

4. Távolítsd el lelkünkből a közömbösséget, hogy embertársainkat is úgy szeressük, mint önmagunkat!

Hívek: Kérünk téged …

5. Távolítsd el szívünkből a bosszúállás szellemét, hogy a rosszért is jóval tudjunk fizetni!

Hívek: Kérünk téged …

Pap: Mennyei Atyánk! Add kegyelmedet, hogy az áldozatkész és megbocsátó szeretet gyakorlásában minél tökéletesebben hasonlítsunk hozzád. Krisztus, a mi Urunk által.

Hívek: Ámen.

Évközi 8. vasárnapra

Pap: Imádkozzunk, testvéreim, hogy minden bizalmatlanság és aggodalmaskodás nélkül merjünk Isten gondviselésére hagyatkozni!

Lektor: 1. Hogy Szentatyánk, N. pápa, főpásztoraink és papjaink Isten gondviselő jóságának hűséges tanúi legyenek!

Hívek: Kérünk téged, hallgass meg minket!

2. Hogy a világ vezetői az isteni gondviselés szolgálatában dolgozzanak a népek haladásáért!

Hívek: Kérünk téged …

3. Hogy híveid a te országodat és igazságodat keresve a többi szükségeset is megkapják!

Hívek: Kérünk téged …

4. Hogy amint az anya nem feledkezik meg gyermekéről, úgy te se feledkezzél meg rólunk!

Hívek: Kérünk téged …

5. Hogy nagybeteg és haldokló embertársaink is érezzék gondviselő jóságodat!

Hívek: Kérünk téged …

Pap: Mennyei Atyánk! Távolítsd el lelkünkből az aggodalmaskodást, hogy bizalommal és hűségesen szolgálhassunk neked. Krisztus, a mi Urunk által.

Hívek: Ámen.

Évközi 9. vasárnapra

Pap: Kérjük, testvéreim, a mi Urunkat, Jézus Krisztust, hogy az ő tanítását készségesen hallgassuk, és tettekre is váltsuk!

Lektor: 1. Add, Urunk, hogy mindig hűségesek maradjunk sziklára épült Egyházadhoz!

Hívek: Kérünk téged, hallgass meg minket!

2. Add, Urunk, hogy a megpróbáltatások viharában is megőrizzük hitünket!

Hívek: Kérünk téged …

3. Add, Urunk, hogy a népek vezetői a te törvényeid biztos alapjára építsék a világ jövőjét!

Hívek: Kérünk téged …

4. Add, Urunk, hogy a házasságra lépő fiatalok a te tanításodra építsék családjuk életét!

Hívek: Kérünk téged …

5. Add, Urunk, hogy parancsaid hűséges megtartásából áldás áradjon egyházközségünk életére!

Hívek: Kérünk téged …

Pap: Urunk, Jézus Krisztus, te a sziklára épített ház hasonlatával világítottad meg: milyen fontos a hit és az élet szoros kapcsolata. Add, hogy keresztény életünk tanúskodjék szilárd hitünkről. Aki élsz és uralkodol mindörökkön-örökké.

Hívek: Ámen.

Évközi 10. vasárnapra

Pap: Istenünk, hisszük, hogy irgalmas vagy. Ezért merjük hozzád emelni könyörgő szavunkat!

Lektor: 1. Add, Urunk, hogy mindig szemünk előtt legyen Krisztus keresztáldozata, irgalmasságod megrendítő bizonysága!

Hívek: Kérünk téged, hallgass meg minket!

2. Add, Urunk, hogy a szentmiseáldozatból erőt merítsünk az irgalmasság gyakorlásához!

Hívek: Kérünk téged …

3. Add, Urunk, hogy a bűnbánat szentségében mindig irgalmat és megbocsátást találjunk!

Hívek: Kérünk téged …

4. Add, Urunk, hogy mindig irgalommal közeledjünk rászoruló embertársainkhoz!

Hívek: Kérünk téged …

5. Add, Urunk, hogy irgalomra találjunk nálad, amikor a világból kiszólítasz minket!

Hívek: Kérünk téged …

Pap: Mennyei Atyánk! Világosíts meg kegyelmeddel minden embert, hogy hívásodat felismerje, és eljusson az Isten gyermekeinek örökségére. Krisztus, a mi Urunk által.

Hívek: Ámen.

Évközi 11. vasárnapra

Pap: Testvéreim! Isten királyi papsággá és szent néppé tett bennünket. Kérjük kegyelmeit, hogy méltók legyünk a tőle kapott szent hivatáshoz!

Lektor: 1. Vezesd, Urunk, Szentatyánkat, püspökeinket és papjainkat, hogy apostoli életükkel tegyenek tanúságot rólad!

Hívek: Kérünk téged, hallgass meg minket!

2. Növeld a papi hivatások számát, és küldj munkásokat aratásodba!

Hívek: Kérünk téged …

3. Támassz szerzetesi hivatásokat az imádságos életre és az áldozatos emberszeretet gyakorlására!

Hívek: Kérünk téged …

4. Add, hogy betegeink megtalálják sajátos hivatásukat, és tudjanak együtt szenvedni a megfeszített Krisztussal!

Hívek: Kérünk téged …

5. Halálunk óráján hívj magadhoz minket, és részesíts dicsőségedben!

Hívek: Kérünk téged …

Pap: Mindenható Istenünk! Áraszd reánk áldásodat, hogy meghívásod kegyelméhez méltóan, valóban szent néppé és királyi papsággá legyünk. Krisztus, a mi Urunk által.

Hívek: Ámen.

Évközi 12. vasárnapra

Pap: Testvéreim! Isten megsegít, és gondoskodik rólunk. Forduljunk hozzá bizalommal!

Lektor: 1. Add, Urunk, hogy az Egyház bátran hirdesse és vallja meg az evangéliumot az egész világ előtt!

Hívek: Kérünk téged, hallgass meg minket!

2. Add, Urunk, hogy a kegyelem túláradása megfékezze a világban a bűn hatalmát!

Hívek: Kérünk téged …

3. Add, Urunk, hogy a betegek és a szenvedők kegyelmedből erőt és vigasztalást merítsenek!

Hívek: Kérünk téged …

4. Add, Urunk, hogy híveid szavukkal és életükkel tegyenek rólad tanúságot az emberek előtt!

Hívek: Kérünk téged …

5. Add, Urunk, hogy elhunyt szeretteink minél előbb eljussanak szent színed boldogító látására!

Hívek: Kérünk téged …

Pap: Istenünk! Világosítsd meg kegyelmeddel hívő népedet, hogy mindennél többre becsüljük a lélek örök értékeit! Krisztus, a mi Urunk által.

Hívek: Ámen.

Évközi 13. vasárnapra

Pap: Testvéreim! Krisztus megváltott bennünket, és a keresztség által Isten gyermekeivé lettünk. Forduljunk tehát gyermeki bizalommal mennyei Atyánkhoz!

Lektor: 1. Add, Urunk, hogy N. pápának, püspökeinknek és papjainknak tanítását követve mindig a feltámadt Krisztus győzelmének hitében éljünk!

Hívek: Kérünk téged, hallgass meg minket!

2. Add, Urunk, hogy embertársainkban mindig Jézust lássuk, és szeretettel legyünk segítségükre!

Hívek: Kérünk téged …

3. Add, Urunk, hogy akik a keresztségben meghaltunk a bűnnek, új életet éljünk Krisztusban!

Hívek: Kérünk téged …

4. Add, Urunk, hogy az elhagyottak és szomorkodók vigasztalást merítsenek szent Fiad feltámadásának hitéből!

Hívek: Kérünk téged …

5. Add, Urunk, hogy elhunyt testvéreink dicsőséges életre támadjanak az utolsó napon!

Hívek: Kérünk téged …

Pap: Mennyei Atyánk! Add, hogy keresztségünk kegyelméhez méltók maradjunk, téged mindennél jobban szeressünk, embertársainkban pedig Krisztust lássuk Aki él és uralkodik mindörökkön-örökké.

Hívek: Ámen.

Évközi 14. vasárnapra

Pap: Testvéreim! Imádkozzunk Urunkhoz, Jézus Krisztushoz, aki eljött közénk, és példát adott az alázatosság és a szelídség gyakorlására!

Lektor: 1. Hogy ne a test szerint, hanem a Szentlélek szerint éljünk ebben a világban!

Hívek: Kérünk téged, hallgass meg minket!

2. Hogy Egyházad pásztorai szelídséggel vezessék a hívőket és szeretettel intsék jóra a megtévedteket!

Hívek: Kérünk téged …

3. Hogy a népek között szűnjék meg a hatalmi versengés és a gazdagodás féktelen vágya!

Hívek: Kérünk téged …

4. Hogy családjaink körében uralkodjék a keresztény szelídség és türelem!

Hívek: Kérünk téged …

5. Hogy akik elfáradtak, és az élet terhét hordozzák, nálad keressék és találják meg a felüdülést!

Hívek: Kérünk téged …

Pap: Urunk, Jézus Krisztus! Te szeretettel hívod magadhoz a fáradt és megtört szívű embereket, és megenyhíted őket. Taníts minket is részvevő szívvel jármi embertársaink között! Aki élsz és uralkodol mindörökkön-örökké.

Hívek: Ámen.

Évközi 15. vasárnapra

Pap: Testvéreim! Krisztus, az örök Ige, tanítónk és példaképünk. Kérjük kegyelmeit!

Lektor: 1. Hogy Isten igéje termékeny talajba hulljon lelkünkben, és százszoros termést hozzon!

Hívek: Kérünk téged, hallgass meg minket!

2. Hogy a kinyilatkoztatás szava minden emberhez eljusson!

Hívek: Kérünk téged …

3. Hogy Isten igéje egyesítsen minket elszakadt testvéreinkkel a szeretet egységében!

Hívek: Kérünk téged …

4. Hogy Isten igéjét közömbössé vált embertársaink is meghallják!

Hívek: Kérünk téged …

5. Hogy szent igéd megvigasztalja a betegeket és a szenvedőket!

Hívek: Kérünk téged …

Pap: Urunk, Jézus Krisztus! Segíts minket, hogy tanításod szívünkben jó talajra hulljon, és gazdag termést hozzon. Aki élsz és uralkodol mindörökkön-örökké.

Hívek: Ámen.

Évközi 16. vasárnapra

Pap: Testvéreim! Imádkozzunk jóságos Istenünkhöz, aki megadja kegyelmét, hogy országa növekedjék bennük és a világban!

Lektor: 1. Add, Urunk, hogy Egyházad napról napra gyarapodjék hitben, reményben és szeretetben!

Hívek: Kérünk téged, hallgass meg minket!

2. Add, Urunk, hogy tanításod tiszta búzáját el ne fojtsa bennünk a tévedés konkolya!

Hívek: Kérünk téged …

3. Add, Urunk, hogy az ifjúság kellő bölcsességgel és felelősséggel megkülönböztesse a jót a rossztól!

Hívek: Kérünk téged …

4. Add, Urunk, hogy lelkipásztoraink munkáját bőséges termés kövesse!

Hívek: Kérünk téged …

5. Add, Urunk, hogy az utolsó ítéleten választottaid között lehessünk!

Hívek: Kérünk téged …

Pap: Mindenható, örök Isten! Szentlelked segítsen mindnyájunkat, hogy a jót a rossztól megkülönböztetve, mindig a jót kövessük! Krisztus, a mi Urunk által.

Hívek: Ámen.

Évközi 17. vasárnapra

Pap: Imádkozzunk, testvéreim, mennyei Atyánkhoz, és Salamon király példája szerint kérjünk tőle igaz bölcsességet!

Lektor: 1. Adj, Urunk, bölcsességet Szentatyánknak, püspökeinknek és papjainknak, hogy a helyes úton vezessék népedet az örök haza felé!

Hívek: Kérünk téged, hallgass meg minket!

2. Adj, Urunk, bölcsességet a világ vezetőinek, hogy kölcsönös egyetértésben szolgálják népeiket, és az egész emberiség javát!

Hívek: Kérünk téged …

3. Adj, Urunk, bölcsességet mindnyájunknak, hogy az örök javak megszerzéséért minden áldozatra készek legyünk!

Hívek: Kérünk téged …

4. Adj, Urunk, bölcsességet a szülőknek, hogy gyermekeiket az örök értékek megbecsülésére neveljék!

Hívek: Kérünk téged …

5. Adj, Urunk, bölcsességet a betegeknek, hogy szenvedéseikben felismerjék az érdemszerzés és engesztelés lehetőségét!

Hívek: Kérünk téged …

Pap: Jóságos Istenünk! Add meg híveidnek a bölcsesség és az erősség Lelkét, hogy az igazi javakat ne csak felismerjék, hanem – akár áldozatok árán is – azok megszerzésére törekedjenek. Krisztus, a mi Urunk által.

Hívek: Ámen.

Évközi 18. vasárnapra

Pap: Imádkozzunk, testvéreim, a mennyei Atyához, aki Fia által bőkezűen adja nekünk a földi és az örök élet kenyerét!

Lektor: 1. Hogy az Egyház szociális tanítása érvényesüljön a földi javak igazságos elosztásában!

Hívek: Kérünk téged, hallgass meg minket!

2. Hogy közös felelősségvállalásunk eredményeként legyen meg a mindennapi kenyér minden család asztalán!

Hívek: Kérünk téged …

3. Hogy egyházközségünk hívei jó szívvel segítsenek rászoruló embertársaikon!

Hívek: Kérünk téged …

4. Hogy híveid mindig örömmel jöjjenek oltárod asztalához, és erősítsék lelküket az égi kenyérrel!

Hívek: Kérünk téged …

5. Hogy az élet Kenyere legyen szent útravalónk, amikor e világból távozunk!

Hívek: Kérünk téged …

Pap: Gondviselő Atyánk! Add meg nekünk a mindennapi testi és lelki kenyeret, hogy általuk megerősödve el ne lankadjunk a földi élet zarándokútján, hanem eljussunk égi országodba! Krisztus, a mi Urunk által.

Hívek: Ámen.

Évközi 19. vasárnapra

Pap: Imádkozzunk, testvéreim, hogy a magunk életében és a történelem eseményeiben felismerjük a gondviselő Isten nagy szándékait!

Lektor: 1. Hogy Egyházad mindig meglássa az idők jeleit és az emberiség lelki szükségleteit!

Hívek: Kérünk téged, hallgass meg minket!

2. Hogy a világ népei megértsék: csak egymást támogatva érhetik el saját boldogságukat!

Hívek: Kérünk téged …

3. Hogy mindennapi feladatainkban felismerjük szent akaratodat!

Hívek: Kérünk téged …

4. Hogy a sikertelenségek ne ingassák meg gondviselésedbe vetett hitünket!

Hívek: Kérünk téged …

5. Hogy a szenvedésben és a megpróbáltatásban felismerjük a te látogatásodat!

Hívek: Kérünk téged …

Pap: Mindenható, örök Isten! Hisszük, hogy a téged szerető lelkeknek minden a javukra válik. Add, hogy mind a jó, mind a balsorsban hűségesek maradjunk hozzád! Krisztus, a mi Urunk által.

Hívek: Ámen.

Évközi 20. vasárnapra

Pap: Imádkozzunk, testvéreim, bizalommal mennyei Atyánkhoz, aki minden embert üdvözíteni akar!

Lektor: 1. Add, Urunk, hogy Egyházad minden népnek szabadon hirdethesse az evangélium örömhírét!

Hívek: Kérünk téged, hallgass meg minket!

2. Segíts, Urunk, hogy az evangélium fénye hazánkban is megvilágítson minden embert!

Hívek: Kérünk téged …

3. Segíts, hogy mindnyájan erős hittel ragaszkodjunk szent tanításodhoz!

Hívek: Kérünk téged …

4. Add, hogy akkor is állhatatosak legyünk az imádságban, ha nem teljesíted azonnal kéréseinket!

Hívek: Kérünk téged …

5. Add, hogy a hitből fakadó imádság betegeinknek testi-lelki enyhülést nyújtson!

Hívek: Kérünk téged …

Pap: Mennyei Atyánk! Tőled kaptuk a hit ajándékát. Érleld meg mindnyájunkban a hit gyümölcseit! Krisztus, a mi Urunk által.

Hívek: Ámen.

Évközi 21. vasárnapra

Pap: Testvéreim! Minden Istentől, Isten által és Istenért van. Kérjük tehát őt rendíthetetlen bizalommal!

Lektor: 1. Áldd meg, Urunk, Szentatyánkat, püspökeinket és papjainkat, hogy sziklaszilárdan álljanak korunk szellemi viharaiban!

Hívek: Kérünk téged, hallgass meg minket!

2. Add meg, Urunk, hogy a békesség és a megértés szelleme uralkodjék az egész világon!

Hívek: Kérünk téged …

3. Add, hogy Krisztust mindenkor Urunknak és Istenünknek valljuk!

Hívek: Kérünk téged …

4. Add, Urunk, hogy Péter sziklájához mindig hűségesen ragaszkodjunk!

Hívek: Kérünk téged …

5. Add, Urunk, hogy az Egyháztól kapott feloldozás megnyissa számunkra a mennyország kapuját!

Hívek: Kérünk téged …

Pap: Istenünk! Te az igazság sziklájává tetted Egyházadat. Add, hogy megtaláljuk benne biztonságunkat és békénket! Krisztus, a mi Urunk által.

Hívek: Ámen.

Évközi 22. vasárnapra

Pap: Testvéreim! Krisztus követése sokszor áldozatot jelent. Kérjünk áldozatkész lelkületet mennyei Atyánktól!

Lektor: 1. Add, Urunk, hogy N. pápa, püspökeink, papjaink és szerzetesein szívesen vállalják hivatásuk keresztjeit!

Hívek: Kérünk téged, hallgass meg minket!

2. Add, Urunk, hogy el ne merüljünk az evilági élvezetekben, hanem tudjunk lemondani és áldozatot hozni!

Hívek: Kérünk téged …

3. Add, Urunk, hogy a jólétben élők áldozatosan segítsék rászoruló embertársaikat!

Hívek: Kérünk téged …

4. Add, Urunk, hogy neked tetsző, keresztet is vállaló élettel tegyünk tanúságot élő hitünkről!

Hívek: Kérünk téged …

5. Add, Urunk, hogy a betegek a te kínszenvedésedből merítsenek erőt szenvedéseikben!

Hívek: Kérünk téged …

Pap: Fölséges Istenünk! Ismertesd meg velünk szent akaratodat, és add, hogy önmegtagadások árán is megvalósítsuk, ami helyes és kedves előtted! Krisztus, a mi Urunk által.

Hívek: Ámen.

Évközi 23. vasárnapra

Pap: Testvéreim! Isten a szeretet. Azt akarja, hogy mi is szeretetben éljünk. Kérjük tőle ezt az ajándékot.

Lektor: 1. Add, Urunk, hogy Egyházad pásztorai szeretetből szolgálják a rájuk bízottakat!

Hívek: Kérünk téged, hallgass meg minket!

2. Tartsd távol, Urunk, a népektől a gyűlölködés és az irigység szellemét, hogy békében és egymást segítve éljenek!

Hívek: Kérünk téged …

3. Segítsd, Urunk, a szülőket, hogy türelemmel intsék gyermekeiket, a gyermekek pedig készséggel fogadják az intő szót!

Hívek: Kérünk téged …

4. Távolíts el, Urunk egyházi közösségeink életéből minden viszályt és pártoskodást!

Hívek: Kérünk téged …

5. Add, Urunk, hogy segítségre szoruló embertársaink a mi szeretetünk által tapasztalják meg a te jóságodat!

Hívek: Kérünk téged …

Pap: Istenünk! Add kegyelmedet, hogy egymást testvéri szeretettel segítve eljussunk hozzád, közös Atyánkhoz! Krisztus, a mi Urunk által.

Hívek: Ámen.

Évközi 24. vasárnapra

Pap: Testvéreim! Isten szent Fia megbocsátást és irgalmat hozott a földre. Kérjük tőle, hogy példájára mi is meg tudjunk bocsátani.

Lektor: 1. Hogy az Egyház pásztoragy mindenkor a megbocsátás és irgalom örömhírét hirdessék a világnak!

Hívek: Kérünk téged, hallgass meg minket!

2. Hogy az emberiség nagy családjában megszűnjék a viszálykodás és a bosszúállás!

Hívek: Kérünk téged …

3. Hogy önmagunkat legyőzve szívből meg tudjunk bocsátani az ellenünk vétkezőknek!

Hívek: Kérünk téged …

4. Hogy ne verjen bennünk gyökeret a sértődöttség, a harag és a megtorlás szelleme!

Hívek: Kérünk téged …

5. Hogy megbocsátó szeretetünkkel mi is méltók lehessünk a te irgalmadra!

Hívek: Kérünk téged …

Pap: Irgalmas Istenünk! Segíts minket, hogy szeretetben és békességben élve a földön, halálunkban is a tieid maradjunk! Krisztus, a mi Urunk által.

Hívek: Ámen.

Évközi 25. vasárnapra

Pap: Testvéreim! Isten mindnyájunkat meghívott szőlőjébe. Kérjük tőle: segítsen, hogy hűséges munkásai legyünk.

Lektor: 1. Urunk, őrizd és gondozd szőlődet, az Egyházat, amelyet szent Fiad drága vére árán szerzett!

Hívek: Kérünk téged, hallgass meg minket!

2. Segítsd, Urunk, főpásztorainkat, hogy tervszerűen és gondosan irányítsák az apostoli munkát!

Hívek: Kérünk téged …

3. Add, hogy a szülők keresztény felelősséggel vállalják gyermekeik vallásos nevelését!

Hívek: Kérünk téged …

4. Hívd szőlődbe a fiatalokat, hogy az evangélium szolgálatában megtalálják életük értelmét!

Hívek: Kérünk téged …

5. Adj, Urunk, békés öregséget azoknak, akik munkájuk javát már elvégezték!

Hívek: Kérünk téged …

Pap: Istenünk! Te a keresztség és a bérmálás által mindnyájunkat meghívtál munkatársaid közé. Add kegyelmedet, hogy hívó szavadat követve szolgáljuk dicsőségedet! Krisztus, a mi Urunk által.

Hívek: Ámen.

Évközi 26. vasárnapra

Pap: Imádkozzunk, testvéreim, a mennyei Atyához, aki úgy szeretett minket, hogy egyszülött Fiát adta értünk!

Lektor: 1. Add, Urunk, hogy Szentatyánkban, püspökeinkben és papjainkban ugyanaz a lelkület legyen, amely Krisztusban volt!

Hívek: Kérünk téged, hallgass meg minket!

2. Add, Urunk, hogy az egész világ felismerje Krisztusban az emberiség Megváltóját!

Hívek: Kérünk téged …

3. Add, Urunk, hogy a népek oktalan versengés helyett egyetértésre törekedjenek Krisztus tanítása szerint!

Hívek: Kérünk téged …

4. Add, Urunk, hogy híveid ne csak a maguk javát keressék, hanem mindig tekintettel legyenek másokra is!

Hívek: Kérünk téged …

5. Add, Urunk, hogy a családtagok egymást önzetlenül szeressék, és ezáltal boldog legyen a családok élete!

Hívek: Kérünk téged …

Pap: Mennyei Atyánk! Szent Fiad megalázta magát, és mindenben hasonló lett hozzánk, a bűnt kivéve. Add meg nekünk, hogy alázatban élve kövessük Krisztust. Aki él és uralkodik mindörökkön-örökké.

Hívek: Ámen.

Évközi 27. vasárnapra

Pap: Testvéreim! Isten szőlőmunkásai vagyunk, és az ő akaratát kell követnünk. Kérjük ehhez kegyelmi segítségét!

Lektor: 1. Add meg, Urunk, főpásztorainknak és papjainknak, hogy hűségesen közvetítsék számunkra szent akaratodat!

Hívek: Kérünk téged, hallgass meg minket!

2. Adj készséges lelkületet híveidnek, hogy engedelmesen hallgassanak egyházi elöljáróik szavára!

Hívek: Kérünk téged …

3. Add, hogy az államférfiak egyetértésben munkálkodjanak Egyházaddal a világ békéjéért és a népek szabadságáért!

Hívek: Kérünk téged …

4. Add, hogy azok is eljussanak az igazság ismeretére, akik még nem hisznek Krisztusban!

Hívek: Kérünk téged …

5. Add, hogy mindig azt cselekedjük, ami kedves előtted, és így béke lakjék családjainkban és egyházközségünkben!

Hívek: Kérünk téged …

Pap: Mennyei Atyánk! Nyisd meg szívünket, hogy hozzánk küldött szent Fiadat szívesen fogadjuk, és életünket az ő tanítása szerint alakítsuk. Aki él és uralkodik mindörökkön-örökké.

Hívek: Ámen.

Évközi 28. vasárnapra

Pap: Testvéreim! Forduljunk könyörgő lélekkel mennyei Atyánkhoz, aki mindnyájunkat meghív szent Fia lakomájára!

Lektor: 1. Add, Urunk, hogy Egyházad tanítása mindenkihez közvetítse hívó szavadat!

Hívek: Kérünk téged, hallgass meg minket!

2. Add, Urunk, hogy a népek úgy törekedjenek a földi jólétre, hogy meg ne feledkezzenek az örök javakról!

Hívek: Kérünk téged …

3. Add, Urunk, hogy lakomádra hívó szavadat mindig meghalljuk, és készséggel kövessük!

Hívek: Kérünk téged …

4. Add, Urunk, hogy mindig a megszentelő kegyelem menyegzős köntösében várjuk az örök életre szólító szavadat!

Hívek: Kérünk téged …

5. Add, Urunk, hogy híveid keressék egymás barátságát, és szívesen gyakorolják a vendéglátás erényét!

Hívek: Kérünk téged …

Pap: Mennyei Atyánk! Engedd, hogy hívó szavadat soha el ne nyomja szívünkben a világ zaja, és mindig készek legyünk hívásod követésére! Krisztus, a mi Urunk által.

Hívek: Ámen.

Évközi 29. vasárnapra

Pap: Testvéreim! A földi és az örök haza polgárai vagyunk. Kérjük mennyei Atyánkat, hogy mind a kettőhöz hűségesnek bizonyuljunk!

Lektor: 1. Add, Urunk, hogy az Egyház pásztorai egymással egyetértésben őrizzék és hirdessék a te országod törvényeit!

Hívek: Kérünk téged, hallgass meg minket!

2. Add, Urunk, hogy a népek vezetői megalkuvás nélkül mindenki érdekét, a közjót szolgálják!

Hívek: Kérünk téged …

3. Add, Urunk, hogy híveid áldozatos szeretettel munkálják embertársaik földi jólétét és örök boldogságát!

Hívek: Kérünk téged …

4. Add, Urunk, hogy a keresztények becsületesen dolgozzanak, példásan teljesítsék állampolgári kötelességeiket!

Hívek: Kérünk téged …

5. Add, Urunk, hogy a hívek az Egyházat anyagi hozzájárulásukkal is készségesen támogassák!

Hívek: Kérünk téged …

Pap: Mindenható Istenünk! Te arra tanítasz minket, hogy megadjuk neked és a földi hazának is, amivel tartozunk. Tarts meg bennünket a tisztesség és a szeretet útján! Krisztus, a mi Urunk által.

Hívek: Ámen.

Évközi 30. vasárnapra

Pap: Testvéreim! Krisztus tanítja, hogy a legfőbb parancs a szeretet. Kérjük mennyei Atyánkat, hogy e nagy parancsot mindig szem előtt tartsuk!

Lektor: 1. Szentatyánk, N. pápa, főpásztoraink és a lelkipásztorok életükkel tegyenek tanúságot a szeretet nagy parancsáról!

Hívek: Kérünk téged, hallgass meg minket!

2. A szeretet köteléke tartsa össze a világ népeit, hogy békében és egymást segítve éljenek!

Hívek: Kérünk téged …

3. A szeretet vezesse hívő népedet, hogy kitárja szívét a nemhívő testvérek felé is!

Hívek: Kérünk téged …

4. A szeretet irányítson bennünket embertársaink testi-lelki javának szolgálatában!

Hívek: Kérünk téged …

5. A szeretet elszakíthatatlan köteléke fűzze egymáshoz a családok tagjait, a szülőket és a gyermekeket, az időseket és a fiatalokat!

Hívek: Kérünk téged …

Pap: Mennyei Atyánk! Segíts kegyelmeddel, hogy a benned hívők között megvalósuljon a lelki egység, és mindnyájunkat kapcsoljon egybe a testvéri szeretet! Krisztus, a mi Urunk által.

Hívek: Ámen.

Évközi 31. vasárnapra

Pap: Imádkozzunk, testvéreim, mennyei Atyánkhoz a hit szerinti élet kegyelméért! Aki bizalommal és alázatosan kéri, azt meghallgatja az Úr!

Lektor: 1. Hogy főpásztoraink és papjaink szavukkal és életük példájával hirdessék az evangélium tanítását!

Hívek: Kérünk téged, hallgass meg minket!

2. Hogy hívő néped életét meg ne fertőzze a farizeusi magatartás!

Hívek: Kérünk téged …

3. Hogy a világ népei a keresztények áldozatos szeretetéből ismerjék meg az evangélium igazságát!

Hívek: Kérünk téged …

4. Hogy szenvedő testvéreink a kereszt türelmes hordozásával mutassák meg, hogy Krisztus nyomában járnak!

Hívek: Kérünk téged …

5. Hogy egyházközségünk tagjai belső meggyőződésükből fakadó magatartásukkal tanúsítsák keresztény hitüket!

Hívek: Kérünk téged …

Pap: Mennyei Atyánk! Segíts minket, gyermekeidet, hogy a te igéd elfogadása jócselekedetekben nyilvánuljon meg bennünk! Krisztus, a mi Urunk által.

Hívek: Ámen.

Évközi 32. vasárnapra

Pap: Imádkozzunk, testvéreim, mennyei Atyánkhoz, aki mindnyájunkat meghívott szeretett Fia menyegzőjére!

Lektor: 1. Hogy az Egyház pásztorai éberen őrködjenek a rájuk bízottak üdvössége fölött!

Hívek: Kérünk téged, hallgass meg minket!

2. Hogy a gazdag népek és a jólétben élő emberek ráébredjenek a szegények iránti felelősségükre!

Hívek: Kérünk téged …

3. Hogy a földi élet gondjai el ne tereljék figyelmünket a Krisztussal való találkozásról!

Hívek: Kérünk téged …

4. Hogy életünk végén a szentkenet olajával megerősítve eljussunk szent színed látására!

Hívek: Kérünk téged …

5. Hogy megkapják az őszinte bűnbánat kegyelmét mindazok, akiket hirtelen halál ragad el a földi életből!

Hívek: Kérünk téged …

Pap: Mennyei Atyánk! Egyszülött Fiad tanításából tudjuk, hogy van örök élet. Segíts, hogy az örök életre hívó szavad virrasztva és felkészülten találjon minket! Krisztus, a mi Urunk által.

Hívek: Ámen.

Évközi 33. vasárnapra

Pap: Imádkozzunk, testvéreim, mennyei Atyánkhoz, aki egykor megjutalmazza hűséges szolgálatunkat!

Lektor: 1. Add, Urunk, hogy akik a papi és szerzetesi hivatás talentumát megkapták, azt hűségesen kamatoztassák.

Hívek: Kérünk téged, hallgass meg minket!

2. Add, Urunk, hogy a népek vezetői az emberiség javára használják a rendelkezésükre álló nagy lehetőségeket!

Hívek: Kérünk téged …

3. Add, Urunk, hogy tőled kapott adottságainkat jól felhasználjuk magunk és embertársaink javára!

Hívek: Kérünk téged …

4. Add, Urunk, hogy az ifjúság szorgalmas tanulással és céltudatos önneveléssel készüljön élethivatására!

Hívek: Kérünk téged …

5. Add, Urunk, hogy egyházközségünk minden tagja egykor nyugodtan adhasson számot kegyelmi ajándékaidról!

Hívek: Kérünk téged …

Pap: Mennyei Atyánk! Te mindnyájunktól számon kéred talentumainkat. Segíts, hogy ajándékaidat jól felhasználva, számadásunk után beléphessünk országod örömébe. Krisztus, a mi Urunk által.

Hívek: Ámen.

Urunk főünnepei az évközi időben

Krisztus király ünnepére (Évközi 34. vasárnapra)

Pap: Testvéreim! Krisztus Király nélkülöző embertársaink személyében várja irgalmas szeretetünket. Kérjük kegyelmét, hogy megfeleljünk várakozásának!

Lektor: 1. Add, Urunk, hogy Egyházad példát adjon az irgalmasság cselekedeteinek gyakorlásában!

Hívek: Kérünk téged, hallgass meg minket!

2. Add, Urunk, hogy az államférfiak mindent megtegyenek a szegénység és a nyomor megszüntetésére!

Hívek: Kérünk téged …

3. Add, Urunk, hogy híveid irgalmas szeretettel ápolják a betegeket és gondozzák az öregeket!

Hívek: Kérünk téged …

4. Add, Urunk, hogy a szomorkodókat megvigasztaljuk, a tanácstalanokat és a tévelygőket pedig a helyes útra vezessük!

Hívek: Kérünk téged …

5. Add, Urunk, hogy az utolsó ítéleten királyi jobbodon, az áldottak között lehessünk!

Hívek: Kérünk téged …

Pap: Urunk, Jézus Krisztus! Te vagy a mindenség Királya. Hallgasd meg esdeklő népedet, és áldd meg örökségedet! Aki élsz és uralkodol mindörökkön-örökké.

Hívek: Ámen.

Szentháromság vasárnapjára (Pünkösd után 1. vasárnap)

Pap: Testvéreim! A mennyei Atya gyermekei, a Fiú testvérei és a Szentlélek templomai vagyunk! Kérjük az Atyát a Fiú által a Szentlélekben, hogy segítse hívő népét!

Lektor: 1. A Szentháromság egy Istent dicsőítsék életükkel az Atya, a Fiú és a Szentlélek nevében megkeresztelt emberek!

Hívek: Kérünk téged, hallgass meg minket!

2. A Szentháromság egységének titka vezesse a hit és szeretet egységére az egész keresztény világot!

Hívek: Kérünk téged …

3. A Szentháromság kiáradó szeretete vezessen minden embert az Evangélium világosságára!

Hívek: Kérünk téged …

4. A Szentháromság egysége és békéje uralkodjék a népek és vezetőik szívében!

Hívek: Kérünk téged …

5. Az Atya hatalma, a Fiú bölcsessége és a Szentlélek kegyelme őrizze meg családjaink egységét és boldogságát!

Hívek: Kérünk téged …

Pap: Mindenható, örök Isten, engedd, hogy akik a keresztségben gyermekeid lettünk, kegyelmeddel a Szentháromság boldogító látására eljussunk. Krisztus, a mi Urunk által.

Hívek: Ámen.

Úrnapra

Pap: Testvéreim! Ünnepi örömmel imádjuk az Oltáriszentséget! Kérjük Megváltónkat és jó Pásztorunkat, hogy hallgassa meg alázatos könyörgésünket!

Lektor: 1. Add, Urunk, hogy Egyházad mindig egy legyen a kenyértörés közösségében!

Hívek: Kérünk téged, hallgass meg minket!

2. Szenteld meg papjainkat, hogy szentek legyenek és szentül szolgáltassák ki szentségeidet!

Hívek: Kérünk téged …

3. Úgy nevelj minket az Oltáriszentség gyakori vétele által, hogy mindennél többre becsüljük lelkünk kegyelmi állapotát!

Hívek: Kérünk téged …

4. Add, Urunk, hogy szeretetlakomádra, a szentmisére szóló hívásnak mindig örömmel és áldozatkész lélekkel engedelmeskedjünk!

Hívek: Kérünk téged …

5. Végül ne engedd, Urunk, hogy a Szent Útravaló nélkül távozzunk a földi életből!

Hívek: Kérünk téged …

Pap: Urunk, Jézus Krisztus! Add, kérünk, hogy a szentmise kegyelmeiben mindig bőven részesüljünk, és az Oltáriszentségben őszinte odaadással, tiszta lélekkel vegyünk magunkhoz. Aki élsz és uralkodol mindörökkön-örökké.

Hívek: Ámen.

Jézus Szíve ünnepére (Elsőpéntekre is)

Pap: Testvéreim! Forduljunk bizalommal Urunkhoz és jó Pásztorunkhoz, Jézus Krisztushoz, akinek Szentséges Szíve szeret bennünket és minden ügyünkben gondunkat viseli.

Lektor: 1. Légy, Urunk, Főpásztora lelkipásztorainknak: Szentatyánknak, püspökeinknek és papjainknak, hogy Szíved szerint vezessék a rájuk bízott nyájat!

Hívek: Kérünk téged, hallgass meg minket!

2. Támogasd, Urunk, az államfőket, hogy az igazság és a szeretet útján irányítsák népeiket a béke és a boldogulás felé!

Hívek: Kérünk téged …

3. Hajolj le, Urunk, irgalmas szívvel a megfáradottakhoz és könnyítsd meg számukra az élet terheit!

Hívek: Kérünk téged …

4. Engedd, Urunk, hogy hívő közösségünk minden tagja megbocsátó és irgalmas szívű legyen a te Szent Szíved példája szerint!

Hívek: Kérünk téged …

5. Elhunyt testvéreink Szentséges Szíveden leljék meg az örök nyugodalmat!

Hívek: Kérünk téged …

Pap: Urunk! Tekints irgalmasan hozzád könyörgő családodra, amely szívvel-lélekkel rád hagyatkozik és gondviselésedbe veti bizalmát! Maradj vele, éltesd és vezesd! Szabadítsd meg minden bajtól! Áraszd el Szent Szíved áldásával! Aki élsz és uralkodol mindörökkön-örökké.

Hívek: Ámen.

Urunk színeváltozásának ünnepére (Augusztus 6.)

Pap: Kérjük, testvéreim, Teremtő Istenünket, hogy a megszentelő kegyelmet növelje bennünk, és földi életünkön ragyogjon át a természetfeletti hivatás fénye.

Lektor: 1. Add, Urunk, hogy napról napra növekedjünk a hitben, a reményben és a szeretetben!

Hívek: Kérünk téged, hallgass meg minket!

2. Engedd, hogy az emberek megismerjék szeretett Fiadat és őt hallgassák!

Hívek: Kérünk téged …

3. Add, hogy a megszentelő kegyelem átformálja cselekedeteinket!

Hívek: Kérünk téged …

4. Add, hogy felebaráti szeretettel tegyünk tanúságot keresztény hitünkről!

Hívek: Kérünk téged …

5. Engedd, Urunk, hogy gyarló emberi testünkben megdicsőüljön az anyagvilág!

Hívek: Kérünk téged …

Pap: Jóságos Atyánk! Szeretett Fiadban az igazság teljességét és az üdvösség reményét adtad nekünk. Kérünk, engedd, hogy a megszentelő kegyelem által földi életünk szüntelen tanúságtétel legyen, és így egész emberségünkkel eljussunk a megdicsőülésre. Krisztus, a mi Urunk által.

Hívek: Ámen.

Szűz Mária és szentek miséihez

Szűz Mária szeplőtelen fogantatásának ünnepére (December 8.)

Pap: Testvéreim! A szeplőtelenül fogantatott Szűz Mária ünnepén együtt könyörögjünk a mindenható Istenhez!

Lektor: 1. Istenünk, aki Szűz Máriát kivetted az áteredő bűn törvénye alól, őrizd Egyházadban az igaz tanítást és a bűntelen életet!

Hívek: Kérünk téged, hallgass meg minket!

2. Mennyei Atyánk! Legkedvesebb leányod közbenjárása hozzon békességet a világnak!

Hívek: Kérünk téged …

3. Urunk, taníts meg, hogy mindennél többre becsüljük kegyelmedet és a tiszta életet!

Hívek: Kérünk téged …

4. A szeplőtelen Szűzanya alázatos, egyszerű élete legyen az anyák és a leányok példaképe!

Hívek: Kérünk téged …

5. A szeplőtelenül fogantatott Szűz Mária legyen betegeink gyógyítója!

Hívek: Kérünk téged …

Pap: Urunk, Istenünk! Kegyelmedből a Boldogságos Szűzben újra megjelent a földön a bűntelen ember. Add, hogy példája nyomán és közbenjárására elkerüljük a bűnt mi is, akiket a keresztségben újemberré alkottál! Krisztus, a mi Urunk által.

Hívek: Ámen.

Szent István első vértanú ünnepére (December 26.)

Pap: Testvéreim! Krisztus első vértanújának hitével imádkozzunk mennyei Atyánkhoz!

Lektor: 1. Add, Urunk, hogy Egyházad hivatott tanítói Szent István meggyőződésével és a Szentlélek erejével hirdessék hitünk igazságait!

Hívek: Kérünk téged, hallgass meg minket!

2. Adj, Urunk, békét a népeknek szent vértanúd közbenjárására, aki még haldokolva is a megbékélést hirdette!

Hívek: Kérünk téged …

3. Add, Urunk, hogy szívből megbocsássunk ellenségeinknek, és őszinte jóakarattal imádkozzunk értük!

Hívek: Kérünk téged …

4. Engedd, Urunk, hogy halálunk óráján mi is bizalommal imádkozhassuk: „Uram, Jézus, vedd magadhoz lelkemet!”

Hívek: Kérünk téged …

5. S végül engedd, Urunk, hogy kedves halottainknak megnyíljék az ég, és egykor velük együtt mi is láthassuk jobbodon a mi Urunkat, Jézus Krisztust!

Hívek: Kérünk téged …

Pap: Mennyei Atyánk! Add, hogy Szent István, első vértanúd hitével tanúskodjunk igazságodról, és az ő szeretetével munkálkodjunk mi is embertársaink javán! Krisztus, a mi Urunk által.

Hívek: Ámen.

Urunk bemutatásának ünnepére

(Gyertyaszentelő Boldogasszony) (Február 2.)

Pap: Kérjük, testvéreim, hogy a mi Urunkban, Jézus Krisztusban minden ember felismerje a világ Világosságát!

Lektor: 1. Urunk, Jézus Krisztus: add, hogy a szentmiseáldozatban – Simeonhoz hasonlóan – találkozhassunk veled, és felismerjünk téged!

Hívek: Kérünk téged, hallgass meg minket!

2. Urunk, Jézus Krisztus: világosítsd meg Egyházadat, és add, hogy híveid az isteni élet fényében járjanak!

Hívek: Kérünk téged …

3. Urunk, Jézus Krisztus: egyesítsd népedet Szentlelked erejével, és adj neki békességet!

Hívek: Kérünk téged …

4. Urunk, Jézus Krisztus: add kegyelmedet, hogy minél több szülő nevelje gyermekét az evangélium világosságának terjesztésére!

Hívek: Kérünk téged …

5. Urunk, Jézus Krisztus: add meg nekünk, hogy életünk végén találkozhassunk veled, és a mennyben örökre láthassuk fényességedet!

Hívek: Kérünk téged …

Pap: Gyújtsd fel, Urunk, szívünkben istenséged ismeretének tiszta világosságát, hogy mindig tetszésed szerint éljünk! Mert te vagy lelkünk és testünk megvilágosítója: Krisztus, Istenünk; téged dicsőítünk Atyáddal és éltető Lelkeddel együtt most és mindörökkön-örökké. (A gör. kat. Liturgikonból).

Hívek: Ámen.

Szent József ünnepére (Március 19.)

Pap: Testvéreim! Szent Józsefnek, a Szent Család gondviselőjének ünnepén terjesszük kéréseinket mennyei Atyánk elé!

Lektor: 1. Szent József közbenjárására oltalmazd meg, Urunk, Egyházadat az egész világon!

Hívek: Kérünk téged, hallgass meg minket!

2. Az emberiség vezetői Szent József bölcsességével gondoskodjanak a népek nagy családjáról!

Hívek: Kérünk téged …

3. A názáreti otthon békéje és meghitt öröme töltse el családjaink életét!

Hívek: Kérünk téged …

4. Szent József hite, egyszerűsége és Istenbe vetett bizalma legyen a családapák eszményképe!

Hívek: Kérünk téged …

5. Szent József követésével szenteljük meg mindennapi munkás életünket!

Hívek: Kérünk téged …

6. Szent József boldog halálához hasonlóan Jézus és Mária álljon mellettünk is halálunk óráján!

Hívek: Kérünk téged …

Pap: Istenünk! Te szent Józsefet példaképül adtad nekünk a családi élet megszentelésére. Add, hogy a mi fáradozásunk is a te dicsőségedre, családunk és embertársaink javára váljék! Krisztus, a mi Urunk által.

Hívek: Ámen.

Urunk születésének hírüladására

(Gyümölcsoltó Boldogasszony) (Március 25.)

Pap: Testvéreim! Ezen a napon ünnepeljük, hogy a Boldogságos Szűz Isten Anyjává lett. Vele együtt imádkozzunk Szent Fiához!

Lektor: 1. Add, Urunk, hogy Szentatyánk, püspökeink, papjaink és a szerzetesek a Szent Szűz alázatos lelkületével teljesítsék hivatásukat!

Hívek: Kérünk téged, hallgass meg minket!

2. Mutasd meg, Urunk, a világnak, hogy beteljesedett már a prófétai szó, és velünk az Isten!

Hívek: Kérünk téged …

3. Erősíts meg minket, Urunk, hogy jó- és balsorsban egyaránt valljuk: „Legyen meg a te akaratod!”

Hívek: Kérünk téged …

4. Oltsd lelkünkbe, Urunk, kegyelmedet, hogy Gyümölcsoltó Boldogasszony közbenjárására mi is a jócselekedetek méltó gyümölcsét teremjük!

Hívek: Kérünk téged …

5. Add, Urunk, hogy a szomorkodók és a betegek Isten Boldogságos Anyjánál vigasztalást nyerjenek!

Hívek: Kérünk téged …

Pap: Urunk, Jézus Krisztus, aki érettünk emberi testet öltöttél, add, hogy megtestesülésed szent titka által eljussunk hozzád, a mi Istenünkhöz! Aki élsz és uralkodol mindörökkön-örökké.

Hívek: Ámen.

Szent Péter és Szent Pál ünnepére (Június 29.)

Pap: Kérjük, testvéreim, Urunkat, égi Főpásztorunkat, hogy Szent Péter, Szent Pál és a többi apostol közbenjárására hallgassa meg kéréseinket!

Lektor: 1. Áldd meg, Urunk, Egyházadat, N. pápánkat, püspökeinket és papjainkat, hogy mindig Péter és Pál hite és buzgósága lobogjon szívükben!

Hívek: Kérünk téged, hallgass meg minket!

2. Küldj, Urunk, munkásokat aratásodba, hogy az evangélium világosságát az apostolok lelkesedésével terjesszék az egész világon!

Hívek: Kérünk téged …

3. Áraszd, Urunk, áldásodat a népek vezetőire, hogy békesség és szeretet uralkodjék az egész földön!

Hívek: Kérünk téged …

4. Áldd meg, Urunk, népünk szorgalmas munkáját, tartsd távol tőlünk az elemi csapásokat, hogy bőséges kenyér legyen minden család asztalán!

Hívek: Kérünk téged …

5. Végül engedd, Urunk, hogy elhunyt szeretteink már most, és majdan mi is az apostolok boldog társaságának örvendezhessünk!

Hívek: Kérünk téged …

Pap: Urunk, Istenünk, hallgasd meg hitből fakadó kéréseinket, és teljesítsd reményünket! Hisszük és reméljük, hogy ami javunkra válik, azt megadod nekünk. Krisztus, a mi Urunk által.

Hívek: Ámen.

Szűz Mária látogatására (Sarlós Boldogasszony) (Július 2.)

Pap: Testvéreim, Szűz Mária látogatásakor Erzsébetet eltöltötte a Szentlélek. Imádkozzunk most közösen, hogy ugyanaz a Szentlélek töltsön el minket isi

Lektor: 1. Add, Urunk, hogy Szűz Mária közbenjárására püspökeinket és papjainkat töltse el a Szentlélek!

Hívek: Kérünk téged, hallgass meg minket!

2. Add, hogy Szűz Mária közbenjárására kéréseink meghallgatásra találjanak!

Hívek: Kérünk téged …

3. Add, hogy Szűz Mária példáját követve, mi is készen álljunk felebarátaink megsegítésére!

Hívek: Kérünk téged …

4. Add, hogy Erzsébet lelkületével Máriában mi is felismerjük Urunk Anyját!

Hívek: Kérünk téged …

5. Add, Urunk, hogy az örök élet küszöbét örvendező lélekkel léphessük át!

Hívek: Kérünk téged …

Pap: Jóságos mennyei Atyánk! Engedd Szűz Máriát úgy tisztelnünk itt a földön, hogy közbenjárására, a reánk árasztott Szentlélek irányításával, eljussunk a mennybe! Krisztus, a mi Urunk által.

Hívek: Ámen.

Szűz Mária mennybevételének ünnepére

(Nagyboldogasszony) (Augusztus 15.)

Pap: Köszöntsük, testvéreim, örvendező szívvel a testben és lélekben megdicsőült Szent Szüzet, és kérjük, hogy Jézus közvetlen közelségében támogassa kéréseinket!

Lektor: 1. Hogy a világ felismerje a nagy jelet, a mi dicsőséges Asszonyunkat és az ő Szent Fiát, Jézus Krisztust!

Hívek: Kérünk téged, hallgass meg minket!

2. Hogy az Egyház szüntelenül érezze a megdicsőült Szent Szűz anyai gondoskodását!

Hívek: Kérünk téged …

3. Hogy a mennyország Királynőjének közbenjárására minden nép elnyerje a béke ajándékát!

Hívek: Kérünk téged …

4. Hogy a gyengék és a betegek erőt és reményt merítsenek a Boldogságos Szent Szűz test szerinti megdicsőüléséből!

Hívek: Kérünk téged …

5. Hogy elhunyt testvéreink társaságában egykor mi is boldogan köszönthessük a mennybe felvett Szűzanyát!

Hívek: Kérünk téged …

Pap: Istenünk! Te páratlanul csodás dolgot műveltél, amikor a Boldogságos Szűz testét és lelkét a mennybe fölvetted. Add, hogy megdicsőült Szent Anyánk pártfogásával gyarlóságunk ellenére is eljussunk hozzád a boldog örökkévalóságba! Krisztus, a mi Urunk által.

Hívek: Ámen.

Szent István király ünnepére (Augusztus 20.)

Pap: Kérjük, testvéreim, az Istent, hogy Szent István király közbenjárására áldja meg nemzetünket!

Lektor: 1. Áldd meg, Urunk, népünk szorgalmas munkáját, hogy békében és jólétben éljen!

Hívek: Kérünk téged, hallgass meg minket!

2. Áldd meg népünk vezetőit, hogy eredményesen dolgozzanak országunk felvirágoztatásán!

Hívek: Kérünk téged …

3. Add, hogy az Egyház és az állam együtt dolgozzon egész népünk javára.

Hívek: Kérünk téged …

4. Áldd meg gyermekeinket és ifjúságunkat, a magyar jövő zálogát!

Hívek: Kérünk téged …

5. Tartsd távol hazánktól a természeti csapásokat, és segíts mindenkit emberhez méltó életre

Hívek: Kérünk téged …

Pap: Urunk, Istenünk, áldd meg Nagyasszonyunk és első szent királyunk közbenjárására nemzetünket, hogy békében és jólétben élhessen, és áldva magasztaljon téged! Krisztus, a mi Urunk által.

Hívek: Ámen.

Szűz Mária születésének ünnepére

(Kisboldogasszony) (Szeptember 8.)

Pap: Örvendezzünk, testvéreim, a mai ünnepen, mert hatalmas közbenjárónk született! A Kisboldogasszonnyal együtt könyörögjünk mennyei Atyánkhoz!

Lektor: 1. Add, Urunk, hogy Szűzanyánk születésében minden ember felismerje megváltásunk hajnalhasadását!

Hívek: Kérünk téged, hallgass meg minket!

2. Add, Urunk, hogy Egyházad pásztorainak szolgálata által mindnyájan újjászülessünk az örök életre!

Hívek: Kérünk téged …

3. Add, Urunk, hogy égi Anyánk közbenjárására megszülessék a földön a béke!

Hívek: Kérünk téged …

4. Add, Urunk, hogy a betegeket és a szomorúakat is örvendeztesse meg a „Szomorúak Vigasztalójának” születése!

Hívek: Kérünk téged …

5. Add, Urunk, hogy Kisboldogasszony mai ünnepe mennyei születésnap legyen elhunyt testvéreink számára!

Hívek: Kérünk téged …

Pap: Jóságos, mennyei Atyánk! Szent Fiad megtörte az ősi ellenség erejét. Az ó Szent Anyjában égi édesanyát adtál nekünk. Kérünk, hogy közbenjárására bennünk is törje meg a gonosz lélek hatalmát a mi Urunk, Jézus Krisztus. Aki veled él és uralkodik mindörökkön-örökké.

Hívek: Ámen.

Magyarok Nagyasszonya ünnepére (Október 8.)

Pap: Imádkozzunk, testvéreim, a Boldogságos Szűzanyával együtt nemzetünkért, mert ha ő velünk imádkozik, Szent Fia biztosan meghallgatja kérésünket!

Lektor: 1. Urunk, te Szűzanyádat rendelted Egyházad anyjává. Az ő közbenjárására tartsd meg a szent hitben N. pápánkat, püspökeinket, papjainkat, szerzeteseinket és egész hívő népedet!

Hívek: Kérünk téged, hallgass meg minket!

2. Urunk, Szűzanyád a világ Királynője. Az ő közbenjárására add meg, hogy az emberek boldogságban és békében éljenek!

Hívek: Kérünk téged …

3. Urunk, Szűzanyád a mi Nagyasszonyunk és Pátronánk. Az ő közbenjárására add, hogy nemzetünk békében és egyetértésben gyarapodjék és boldoguljon!

Hívek: Kérünk téged …

4. Urunk, Szűzanyád a mi édes reménységünk. Az ő közbenjárására nyerjen védelmet az erőtlen és az elhagyott, találjon rá az igazságra a tévelygő, és hozzád térjen a bűnös!

Hívek: Kérünk téged …

5. Urunk, Szűzanyád a mennyország ajtaja. Az ő közbenjárására engedd el elhunyt testvéreink hátralevő büntetését, és vezesd el őket az örök életre!

Hívek: Kérünk téged …

Pap: Urunk, Jézus Krisztus! Szálljon fel imádságunk dicsőséged trónusához, és Szűz Anyádnak, égi Édesanyánknak közbenjárására hallgasd meg minden kérésünket! Aki élsz és uralkodol mindörökkön-örökké.

Hívek: Ámen.

Mindenszentek ünnepére (November 1.)

Pap: Imádkozzunk, kedves testvéreim, mennyei Atyánkhoz a mai szép ünnepen, és kérjük Isten minden szentjét is, hogy közbenjárásukkal támogassák könyörgésünket!

Lektor: 1. Add, Urunk, hogy néped – szentjeid példájára – minden erejével építse a te országodat!

Hívek: Kérünk téged, hallgass meg minket!

2. Add, Urunk, hogy a népek vezetői önzetlenül fáradozzanak a rájuk bízottak földi boldogulásáért és békéjéért!

Hívek: Kérünk téged …

3. Add, Urunk, hogy a szentek hősies példája lelkesítse híveidet, és irányítsa őket az életszentség útjára!

Hívek: Kérünk téged …

4. Add, Urunk, hogy a szentek közbenjárása segítse szenvedő, beteg és gondokkal küzdő embertársainkat!

Hívek: Kérünk téged …

5. S végül engedd, hogy meghalt testvéreinkkel együtt mi is részesüljünk a szentek dicsőségében!

Hívek: Kérünk téged …

Pap: Urunk, Istenünk! Te mindannyiunkat meghívtál szentjeid közé. Add kegyelmedet, hogy az ő útjukat járjuk a földön, és társaságukban elnyerjük a boldog örökkévalóságot. Krisztus, a mi Urunk által.

Hívek: Ámen.

Zsoltár-dallamok (tónusok)

(Az 1–8. dallam a nyolc hivatalos gregorián tónus a LIBER USUALIS-ból; a 9. a „tonus peregrinus”, ugyancsak a LIBER USUALIS-ból; a 10. tónus a GRADUALE SIMPLEX egyik responsorialis tónusa: C/ 1; a 11. tónus a HOZSANNA énekeskönyv 313. sz. énekének tónusa; végül a 12. tónus a Kisdi-féle „CANTUS CATHOLICI 1651” egyik litánia-dallama zsoltározásra alkalmazva.)

Alleluja-csoportok a zsoltárokhoz

és az evangélium előtti versekhez

1. számú alleluja-csoport

2. számú alleluja-csoport

3. számú alleluja-csoport

4. számú alleluja-csoport

5. számú alleluja-csoport

6. számú alleluja-csoport

7. számú alleluja-csoport

8. számú alleluja-csoport

10. számú alleluja-csoport

11. számú alleluja-csoport

(Helyette lehet választani az 5. számú csoportból is.)

12. számú alleluja-csoport

13. számú alleluja-csoport

Notes

[←1 ]

Vö. elsősorban II. Vat. Zsinat: Sacrosanctum Concilium rendelkezés a szent liturgiáról, 7, 24, 33, 48, 51, 52, 56. sz.; Dei Verbum hittani rendelkezés az isteni kinyilatkoztatásról, 1, 21, 25, 26, sz.; Ad Gentes Divinitus határozat az Egyház hithirdető tevékenységéről, 6. sz.; Presbyterorum Ordinis határozat a papi szolgálatról és életről, 18. sz.

[←2 ]

Vö. abban, amit a pápák élőszóval vagy írásban előterjesztettek, elsősorban VI. Pál: Ministeria quaedam apostoli levél, 1972. aug. 15-én, lásd: A. A. S. 64 (1972) 532. o.; Marialis cintus apostoli buzdítás, 1974. febr tán, 12. sz.: A. A. S. 66 (1974) 125-126. o.; Evangelii nuntiandi apostoli buzdítás 1975. dec. 8-án, 28. sz. A. A. S. 68 (1976) 24-25. o.; uo. 43. sz. 33-34. o.; uo. 47. sz. 36-37. o.; II. János Pál: Scripturarum thesaurus apostoli rendelkezés, 1979. ápr 25-én a Nova Vulgata Bibliorum Sacrorum című kiadványban, Vatikáni Nyomda, 1979. V-VIII. o.; Catechesi tradendae apostoli buzdítás, 1979. okt. 16-án, 23. sz. A. A. S. 71 (1979) 1296-1297. o.; 27. sz. 1298-1299. o.; uo. 48. sz. 1316. o.; Dominicae Cenae levél, 1980. febr 24-én, 10. sz. A. A. S. 72 (1980) 134137. o.

[←3 ]

Vö. pl. Szertartásügyi Kongregáció: Eucharisticum Mysterium utasítás, 1967 május 25-én, 10. sz. A. A. S. 59 (1967) 547-548. o.; Istentiszteleti Kongregáció: Liturgicae instaurationes utasítás, 1970. szept. 5-én, 2. sz. A. A. S. 62 (1970) 695-696. o.; A Papság Ügyeinek Kongregációja: Directorium catechisticum generale, 1971. ápr 11-én, A. A. S. 64 (1972) 106-107 0.; uo. 25. sz. 114. o.; Istentiszteleti Kongregáció: Institutio generalis Missalis Romani, 9, 11, 24, 33, 60, 62, 316, 320. sz.; Katolikus Oktatásügyi Kongregáció: In ecclesiasticam utasítás a liturgiaoktatásról a papnevelő intézetekben, 1979. jún. 3-án, 1 I. és 52. sz.; uo. Függelék 15. sz.; Szentségi és Istentiszteleti Kongregáció: Inaestimabile Donum utasítás, 1980. ápr 3-án, 1, 2. és 3. sz., A. A. S. 72 (1980) 333-334. o.

[←4 ]

Vö. A II. Vatikáni Egyetemes Zsinat rendeletére megújított és VI. Pál pápa tekintélyével kihirdetett Római Misekönyv: Ordo lectionum Missae (Vatikáni Nyomda, 1969) IX-XII. (Bevezető tudnivalók); Kihirdető határozat: A. A. S. 61 (1969) 548-549. o.

[←5 ]

Vö. II. Vat. Zsinat: Sacrosanctum Concilium rendelkezés a szent liturgiáról, 35. és 56. sz.; VI. Pál: Evangelii nuntiandi apostoli buzdítás, 1975. dec. 8-án, 28. és 47 sz.; A. A. S. 68 (1976) 24-25. és 36-37 0.; II. János Pál: Dominicae Cenae levél, 1980. febr 24-én, 10, 11. és 12. sz.; A. A. S. 72 (1980) 134-146. o.

[←6 ]

Vö. Így pl. isteni ige, Szentírás, Ó- és Újszövetség, Isten igéjének olvasmánya (olvasmányai), szentírási olvasmány (olvasmányok), Isten igéjének liturgiája (liturgiái) stb.

[←7 ]

Vö. Ennélfogva egy és ugyanaz a szöveg olvasható és igénybe vehető különböző szempontok szerint és az egyházi év más-más alkalmain és szertartásaiban. Ezt szóvá kell tenni a homíliában, a lelkipásztori értelmezésben és a hitoktatásban. Ahogyan a jelen kötet tárgymutatóiból mindenki számára világos pl. a rómaiakhoz írt levél 6. vagy 8. fejezetének felhasználása az egyházi év különböző időszakaiban és a szentségek meg a szentelmények kiszolgáltatásánál.

[←8 ]

Vö. Lk 4, 16-21; 24, 25-35; 44-49.

[←9 ]

Így pl. hirdetés és felolvasás a szentmisében (vö. a Római Misekönyv Általános Rendelkezései, 21, 23, 95, 131, 146, 234-235. sz.); így továbbá az igeliturgiák a Főpapi Szertartáskönyvben, a Római Szertartáskönyvben, az Imaórák Liturgiájában, amelyek a II. Vatikáni Egyetemes Zsinat rendelkezésére újultak meg.

[←10 ]

Vö. ti. Vat. Zsinat: Sacrosanctum Concilium rendelkezés a szent liturgiáról, 7. és 33. sz.; Mk 16, 19-20; Mt 28, 20; Szt. Ágoston: 85. beszéd 1: „Az evangélium Krisztus szája. A mennyben trónol, de nem szűnik meg a földön beszélni.” (PL 38, 520; vö. továbbá alános-evangéliumról szóló értékezés XXX, 1: PL 35, 1632; CCL 36, 289), és a Pontificale Romanum Germanicum-ban: „Az evangéliumot pedig felolvassák, amelyben Krisztus szája szól az ő népéhez, hogy … az evangélium újra szóljon az Egyházban, mintha maga Jézus beszélne a néphez.” (Vö. V. Vogel-R. Elze kiadásában: Le Pontifical Romano-germanique du dixième siècle. Le Texte, 1. Citta del Vaticano 1963/XCIV, 18, 334. o./vagy „Amikor odalép Krisztus, azaz az evangélium, eldobjuk a botot, mert emberi segítségre nem szorulunk.” (i. m. XCIV, 23, 335. o.).

[←11 ]

Vö. II. Vat. Zsinat: Sacrosanctum Concilium rendelkezés a szent liturgiáról, 7. sz.

[←12 ]

Vö. Zsid 4, 12.

[←13 ]

Vö. Szt. Ágoston: Quaestionum in Heptateuchum liber 2, 73: (PL 34, 623; CCL 33, 106); II. Vat. Zsinat: Dei Verbum hittani rendelkezés az isteni kinyilatkoztatásról, 16. sz.

[←14 ]

Vö. Szt. Jeromos: „Ha ugyanis Pál apostol szerint (1 Kor 1, 24) Krisztus az Isten ereje és az Isten bölcsessége, ezért aki nem ismeri az Írásokat, nem ismeri Istennek sem az erejét, sem a bölcsességét. Az Írások nem ismerése tehát Krisztus nem ismerése.” (Commentarii in Isaiam prophetam. Prologus: PL 24, 17A; CCL 73, 1); II. Vat. Zsinat: Dei Verbum hittani rendelkezés az isteni kinyilatkoztatásról, 25. sz.

[←15 ]

Vö. 2 Kor 1, 20-22.

[←16 ]

Vö. II. Vat. Zsinat: Sacrosanctum Concilium rendelkezés a szent liturgiáról, 10. sz.

[←17 ]

Vö. 2Tessz 3, 1.

[←18 ]

Vö. a napi könyörgéseket Az Anyaszentegyházért a II. Vatikáni Zsinat rendeletére megújított és VI. Pál pápa tekintélyével kihirdetett Római Misekönyvben (Vatikáni Nyomda, 1975) 786, 787 és 790. o.; Cyprianus: De oratione dominica 23: PL 4, 553 (CSEL 3/2, 285; CCL 3 A, 105); Szt. Ágoston: 71. beszéd, 20, 23 (PL 38, 463 sköv.).

[←19 ]

Vö. az „évközi” XXI. vasárnap napi könyörgése a Római Misekönyvben, i. m., 360. o.

[←20 ]

Vö. II. Vat. Zsinat: Dei Verbum hittani rendelkezés az isteni kinyilatkoztatásról, 8. sz.

[←21 ]

Vö. Jn 14, 15-17 25-26; 15,26 – 16, 15.

[←22 ]

Vö. II. Vat. Zsinat: Presbyterorum Ordinis határozat a papi szolgálatról és életről, 4. sz.

[←23 ]

Vö. II. Vat. Zsinat: Sacrosanctum Concilium rendelkezés a szent liturgiáról, 51. sz.; Presbyterorum Ordinis határozat a papi szolgálatról és életről, 18. sz.; továbbá Dei Verbum hittani rendelkezés az isteni kinyilatkoztatásról, 21. sz.; Ad Gentes Divinitus határozat az Egyház hithirdető tevékenységéről, 6. sz.; vö. a Római Misekönyv Általános Rendelkezései, 8. sz.

[←24 ]

Vö. II. Vat. Zsinat: Sacrosanctum Concilium rendelkezés a szent liturgiáról, 56. sz.

[←25 ]

Vö. A Római Misekönyv Általános Rendelkezései, 33. sz.

[←26 ]

Vö. Istentiszteleti Kongregáció: Liturgicae instaurationes utasítás 1970. szept. 5-én, 2. sz. A. A. S. 62 (1970) 695-696. o.; II. János Pál: Dominicae Cenae levél, 1980. febr. 24-én, 10. sz. A A. S. 72 (1980) 134-137. o.; Istentiszteleti Kongregáció: Inaestimabile Donum utasítás, 1980. ápr 3-án, 1. sz.: A. A. S. 72 (1980) 333. o.

[←27 ]

Vö. II. Vat. Zsinat: Sacrosanctum Concilium rendelkezés a szent liturgiáról, 33. sz.

[←28 ]

Vö. alább, Előzetes Tudnivalók, 111. sz.

[←29 ]

Vö. a II. Vatikáni Egyetemes Zsinat rendeletével megújított és VI. Pál pápa tekintélyével kihirdetett Ordo Cantus Missae, mintakiadás 1972. Előzetes tudnivalók, 4, 6. és 10. sz.

[←30 ]

Vö. A Római Misekönyv Általános Rendelkezései, 11. sz.

[←31 ]

Vö. uo. 272. sz.; és alább, Előzetes Tudnivalók 32-34. sz.

[←32 ]

Vö. A Római Misekönyv Általános Rendelkezései, 35 és 95. sz.

[←33 ]

Vö. uo. 82-84. sz.

[←34 ]

Vö. 94. és 131. sz.

[←35 ]

Vö. A nép részvételével mondott mise rendje, 11.: a II. Vatikáni Egyetemes Zsinat rendelkezésére megújított és VI. Pál pápa tekintélyével megerősített Római Misekönyvben (Vatikáni Nyomda, 1975 /388.

[←36 ]

A Római Misekönyv Általános Rendelkezései, 36. sz.

[←37 ]

VI. Pál: Laudis canticum apostoli rendelkezés, a II. vatikáni egyetemes zsinat rendeletére megújított és VI. Pál pápa tekintélyével kihirdetett Imaórák Liturgiájában (Vatikáni Nyomda, 1971); vö. továbbá II. Vat. Zsinat: Sacrosanctum Concilium rendelkezés a szent liturgiáról, 24. és 90. sz.; Szertartásügyi Kongregáció: Musicam Sacram utasítás a zenéről a szent liturgiában, 1967 márc. 5-én, 39. sz. A. A. S. 59 (1967) 311. o.; Imaórák Liturgiája, Általános rendelkezések, 23. és 109. sz.; Katolikus Oktatási Kongregáció, Ratio fundamentalis, 53. sz.

[←38 ]

Vö. alább, Előzetes tudnivalók, 89-90. sz.

[←39 ]

Vö. A Római Misekönyv Általános Rendelkezései, 18. és 39. sz.

[←40 ]

Vö. uo. 272. sz., és alább, Előzetes tudnivalók 32. sköv. sz.

[←41 ]

Vö. A Római Misekönyv Általános Rendelkezései, 39. sz.

[←42 ]

Vö. továbbá uo. 37-39. sz.; Vat. Egyetemes Zsinat rendeletére megújított és VI. Pál pápa tekintélyével kihirdetett Missale Romanum, Ordo Cantus Missae, Előzetes tudnivalók, 7-9. sz.; Graduale Romanum, 1974, Előzetes tudnivalók, 7. sz. Graduale simplex, második mintakiadás 1975, Előzetes tudnivalók, 16. sz.

[←43 ]

II. Vat. Zsinat: Sacrosanctum Concilium rendelkezés a szent liturgiáról, 52. sz.; vö. Szertartásügyi Kongregáció: Inter Oecumenici utasítás, 1964. szept. 26-án, 54. sz.: A. A. S. 56 (1964) 890. o.

[←44 ]

Vö. A Római Misekönyv Általános Rendelkezései, 42. sz.

[←45 ]

II. Vat. Zsinat: Sacrosanctum Concilium rendelkezés a szent liturgiáról, 35, 2. sz.

[←46 ]

Vö. uo. 6. és 47. sz.

[←47 ]

Vö. VI. Pál: Mysterium Fidei körlevél, 1965. szept. 3-án: A. A. S. 57 (1965) 753. o.; Vat. Zsinat: Ad Gentes Divinitus határozat az Egyház hithirdető tevékenységéről, 9. sz.: VI. Pál: Evangelii nuntiandi apostoli buzdítás, 1975. dec. 8-án, 43. sz.: A. A. S. 69 (1976) 33-34. o.

[←48 ]

Vö. II. Vat. Zsinat: Sacrosanctum Concilium rendelkezés a szent liturgiáról, 35, 2. sz.; a Római Misekönyv Általános Rendelkezései, 41. sz.

[←49 ]

Vö. II. Vat. Zsinat: Sacrosanctum Concilium rendelkezés a szent liturgiáról, 10. sz.

[←50 ]

Vö. II. János Pál: Catechesi tradendae apostoli buzdítás, 1979. okt. 16-án, 48. sz., A. A. S. 71 (1979) 1316. o.

[←51 ]

Vö. A Római Misekönyv Általános Rendelkezései, 165. sz.

[←52 ]

Vö. uo., 42. sz., továbbá Szertartásügyi Kongregáció: Eucharisticum Mysterium utasítás, 1967 máj. 25-én, 28. sz.: A. A. S. 59 (1967) 556-557 o.

[←53 ]

Vö. Istentiszteleti Kongregáció: Actio pastoralis utasítás, 1969. máj. 15, 6 g. sz.: A. A. S. 61 (1969) 809. o.; Directorium de Missis cum pueris,1973. nov. 1-én, 48. sz.: A. A. S. 66 (1974) 44. o.

[←54 ]

Vö. A Római Misekönyv Általános Rendelkezései, 42. és 338.; A II. Vat. Egyetemes Zsinat rendeletére megújított és VI. Pál pápa tekintélyével kihirdetett Római Szertartáskönyv, Ordo celebrandi matrimonium (Vatikáni Nyomda, 1969/ 22, 42. és 57 sz. 1 Ordo Exsequiarum (Vatikáni Nyomda, 1969) 41. és 64. sz.

[←55 ]

Vö. A Római Misekönyv Általános Rendelkezései, 97. sz.

[←56 ]

Vö. uo. 139. sz.

[←57 ]

Vö. uo. 23. sz.

[←58 ]

Vö. uo. 43. sz.

[←59 ]

Vö. uo. 45. sz.

[←60 ]

Vö. uo. 99. sz.

[←61 ]

Vö. uo. 47 sz.

[←62 ]

Vö. fentebb 23. jegyzet.

[←63 ]

Vö. A Római Misekönyv Általános Rendelkezései, 272. sz.

[←64 ]

Vö. II. Vat. Zsinat: Sacrosanctum Concilium rendelkezés a szent liturgiáról, 122. sz.

[←65 ]

Vö. a II. vat. zsinat rendeletére megújított és VI. Pál pápa tekintélyével kihirdetett Pontificale Romanum, De Ordinatione Diaconi, Presbyteri et Episcopi (Vatikáni Nyomda 1968) 28. o., 24. sz.; 58. o., 21. sz.; 85. o., 24. sz.; 70. o., 25. sz.; 110. o., 25. sz.

[←66 ]

Vö. alább, Előzetes tudnivalók 78-91. sz.

[←67 ]

Vö. A Római Misekönyv Általános Rendelkezései, 318-320. és 324-325. sz.

[←68 ]

Vö. uo. 313. sz.

[←69 ]

Vö. uo. 42. sz.; Szentségi és Istentiszteleti Kongregáció: Inaestimabile Donum utasítás, 1980. ápr 3-án, 3. sz.: A. A. S. 72 (1980) 334. o.

[←70 ]

Vö. A Római Misekönyv Általános Rendelkezései, 11. sz.

[←71 ]

Vö. uo. 68. sz.

[←72 ]

Vö. uo. 33. és 47 sz.

[←73 ]

Vö. Vat. Zsinat: Presbyterorum ordinis határozat a papi szolgálatról és életről, 4. sz.

[←74 ]

Vö. II. Vat. Zsinat: Sacrosanctum Concilium rendelkezés a szent liturgiáról, 33. sz.

[←75 ]

Vö. A Római Misekönyv Általános Rendelkezései, 8. sz.

[←76 ]

Vö. II. Vat. Zsinat: Sacrosanctum Concilium rendelkezés a szent liturgiáról, 7. sz.

[←77 ]

Vö. uo. 9. sz.

[←78 ]

Vö. Róm 1, 16.

[←79 ]

Vö. II. Vat. Zsinat: Dei Verbum hittani rendelkezés az isteni kinyilatkoztatásról, 21. sz.

[←80 ]

Idézve uo.

[←81 ]

Vö. Jn 14, 15-26, 15, 26 – 16,4.5-15.

[←82 ]

Vö. II. Vat. Zsinat: Ad Gentes Divinitus határozat az Egyház hithirdető tevékenységéről, 6. és 15. sz.; továbbá Dei Verbum hittani rendelkezés az isteni kinyilatkoztatásról, 26. sz.

[←83 ]

Vö. II. Vat. Zsinat: Sacrosanctum Concilium rendelkezés a szent liturgiáról, 24. sz.; továbbá a Papság Ügyeinek Kongregációja: Directorium catechisticum generale, 1971. április 11-én, 25. sz.: A. A. S. 64 (1972) 114. o.

[←84 ]

Vö. II. Vat. Zsinat: Sacrosanctum Concilium rendelkezés a szent liturgiáról, 56. sz.; továbbá Szentségi és Istentiszteleti Kongregáció: Inaestimabile Donum utasítás, 1980. április 3-án, 1. sz.: A. A S. 72 (1980) 333-334. o.

[←85 ]

Vö. II. Vat. Zsinat: Sacrosanctum Concilium rendelkezés a szent liturgiáról, 24. és 35. sz.

[←86 ]

Vö. A Római Misekönyv Általános Rendelkezései, 34. sz.

[←87 ]

Vö. uo. 96. sz.

[←88 ]

Vö. uo. 47, 61. és 132.; Szentségi és Istentiszteleti Kongregáció: Inaestimabile Donum, 1980. ápr 3-án, 3. sz.: A. A. S. 72 (1980) 334. o.

[←89 ]

Vö. A Római Misekönyv Általános Rendelkezései, 66. sz.

[←90 ]

Vö. VI. Pál: Ministeria quaedam apostoli levél, 1972. aug. 15-én, V. sz.: A. A. S. 64 (1972) 532. o.

[←91 ]

Vö. Szentségi és Istentiszteleti Kongregáció: Inaestimabile Donum utasítás 1980. ápr 3-án, 2. és 18. sz.: A. A. S. 72 (1980) 344. o., továbbá Istentiszteleti Kongregáció: Directorium de Missis cum pueris, 1973. nov. 1-én, 22, 24. és 27. sz.: A. A. S. 66 ( I 974) 43. o.

[←92 ]

Vö. A Római Misekönyv Általános Rendelkezései, 47, 66. és 151. sz.; vö. továbbá a Szent Liturgiáról szóló rendelkezés végrehajtásával megbízott Tanács: De oratione communi seu fidelium (Ciha del Vaticano, 1966) 8. sz.

[←93 ]

A Római Misekönyv Általános Rendelkezései, 66. sz.

[←94 ]

Vö. 37a és 67. sz.

[←95 ]

Vö. uo. 68. sz.

[←96 ]

Vö. pl. VI. Pál: Missale Romanum apostoli rendelkezés: „Az egész elrendezés azt a célt szolgálja, hogy egyre jobban Felébressze a hívekben az Isten igéjére való éhséget. Ez az éhség ugyanis – a Szentlélek vezetése alatt mintegy mozgásba hozza az Újszövetség népét az Egyház tökéletes egysége felé. Miután tehát az összeállítás elkészült, nagyon bizakodunk abban, hogy mind a papság, mind a hívek egyrészt lélekben szentebbül felkészülnek az Úr vacsorájára, másrészt a Szentírás mélyebb átelmélkedése által napról napra jobban táplálkoznak az Úr igéjével is. Következik végül mindebből, hogy – a II. Vatikáni Zsinat intelmei szerint – ki-ki úgy tekintse a Szentírást, mint a lelki élet örök kútforrását, mint a keresztény hitoktatás főanyagát, és mint bármi néven nevezendő hittudomány velejét”: a II. Vatikáni Egyetemes Zsinat rendeletére megújított és VI. Pál pápa tekintélyével kihirdetett Római Misekönyvben (Vatikáni Nyomda, 1972) 15. o.

[←97 ]

Vö. II. Vat. Zsinat: Sacrosanctum Concilium rendelkezés a szent liturgiáról, 35. és 51. sz.

[←98 ]

Vö. VI. Pál: Missale Romanum apostoli rendelkezés: „részletekbe menően megvilágítja, és Isten kinyilatkoztatott igéjével bizonyítja üdvösségünk titkának szakadatlan folyamatosságát”, a Római Misekönyvben i. m. 15. o.

[←99 ]

II. Vat. Zsinat: Sacrosanctum Concilium rendelkezés a szent liturgiáról, 9. és 33. sz.; Szertartásügyi Kongregáció: Inter Oecumenici, 1964. szept. 26-án, 7. sz.: R. R. S. 56 (1964) 878. o., II. János Pál: Catechesi tradendae apostoli buzdítás; 1979. okt. 16-án, 23. sz.: 71 (1979) 1296-1297. o.

[←100 ]

Vö. II. Vat. Zsinat: Sacrosanctum Concilium rendelkezés a szent liturgiáról, 35,4. sz.; Szertartásügyi Kongregáció: Inter Oecumenici utasítás, 1964. szept. 26-án, 37-38. sz.: A. A. S. 56 (1964) 884. o.

[←101 ]

Vö. Istentiszteleti Kongregáció: Actio pastoralis utasítás, 1969. máj. 15-én, 6. sz.: A. A. S. 61 (1969) 809. o.; Directorium de Missis cum pueris, 1973. nov. 1-én, 41-47 sz.: A. A. S. 66 (1974) 43. o.; VI. Pál: Marialis Coltus apostoli buzdítás, 1974. febr. 2-án, 12. sz.: fi. A. S. 66 (1974) 125-126. o.

[←102 ]

Az egyes éveket A, B és C betű jelöli. Annak megállapítására, hogy melyik év A, vagy B, vagy C, így kell eljárnunk. C-betűvel jelöljük azt az évet, amelynek évszáma maradék nélkül osztható hárommal; mintha a sorozat a keresztény időszámítás első évével kezdődnék. Az 1. év így A-év volna, a 2. év B, és a 3. év C, valamint a 6., a 9., a 12… . szintén C. Így például 1980 C-év, a rákövetkező év pedig, azaz 1981 A-év, 1982 pedig B, és 1983 ismét C-év. És így tovább.

Magától értetődik, hogy az egyes sorozatok az egyházi év szerint bonyolódnak le, mégpedig advent első hetével kezdve, ami még az előző polgári évbe esik.

Minden egyes évi sorozat attól a szinoptikus evangéliumtól nyeri sajátosságát, amelyet „évközi” időben közelítőleg folyamatosan olvasunk. Így az első sorozat éve a Máté-evangéliumról van elnevezve, amelynek olvasására szolgál. A többi év pedig, a második tudniillik meg a harmadik, Márknak illetőleg Lukácsnak olvasására való.

[←103 ]

Vö. A Római Misekönyv Általános Rendelkezései, 36-40. sz.; A II. Vatikáni Egyetemes Zsinat rendeletére megújított és VI. Pál pápa tekintélyével kihirdetett Római Misekönyv, Ordo cantus Missae (Vatikáni Nyomda, 1972) 5-9. sz.

[←104 ]

Vö. A Római Misekönyv Általános Rendelkezései, 313. sz.

[←105 ]

Uo. 318. sz.; Szentségi és Istentiszteleti Kongregáció: Inaestimabile Donum utasítás, 1980. ápr. 3-án, 1. sz.: A. A. S. 72 (1980) 333-334. o.

[←106 ]

Példának okáért nagyböjtben az ószövetségi olvasmányok egymásutánja az üdvösségtörténet kibontakozását követi nyomon, vagy „évközi” vasárnapokon valamely levélnek közelítőleg folyamatos olvasása van soron. Helyénvaló ilyenkor, hogy a lelkipásztor az első vagy a második olvasmányt válassza, mégpedig rendszeresen vasárnapról vasárnapra, hogy a hitoktatásban összhangot és rendet tartson. De semmiképp sem illendő, hogy össze-vissza hol az Ószövetségből, hol a levélből olvasson, tekintet nélkül az egymásra következő szövegek összhangjára és rendjére.

[←107 ]

Vö. A Római Misekönyv Általános Rendelkezései, 319. sz.

[←108 ]

Vö. uo. 316. sz.; II. Vat. Zsinat: Sacrosanctum Concilium rendelkezés a szent liturgiáról, 51. sz.

[←109 ]

Vö. A Római Misekönyv Általános Rendelkezései, 318.

[←110 ]

Vö. a II. Vatikáni Egyetemes Zsinat rendeletére megújított és VI. Pál pápa tekintélyével kihirdetett Római Szertartáskönyv. Ordo Paenitentiae (Vatikáni Nyomda, 1974), Előzetes tudnivalók, 13. sz.

[←111 ]

Vö. a Római Misekönyv Általános Rendelkezései, 320. sz.

[←112 ]

Vö. uo. 313. sz.

[←113 ]

Vö. alább, az Olvasmányok rendjében, 173-174. sz.

[←114 ]

Vö. alább, az Olvasmányok rendjében, 223. sz.

[←115 ]

Úgy például, hogy ha a nagyböjt előtt hat hét volt, a pünkösd utáni hétfőn a hetedik héttel kezdünk. A Szentháromság főünnepe helyettesíti az „évközi” vasárnapot.

[←116 ]

Ha a nagyböjt előtt pl. öt hét volt, a Pünkösd utáni hétfőn, elhagyva a hatodik hetet, a hetedik héttel kezdünk.

[←117 ]

Vö. alább, Előzetes tudnivalók, 49. o.

[←118 ]

Vö. uo.

[←119 ]

Vö. a Szent Liturgiáról szóló rendelkezés végrehajtásával megbízott Tanács: De popularibus interpretationibus conficiendis utasítás, 1969. jan. 25-én: Notitiae 5 (1969) 3-12. o.; Declaratio circa interpretationes textuum liturgicorum „ad interim” paratas: Notitiae 5 (1969) 69. o.; Istentiszteleti Kongregáció: Declaratio de interpretatione textuum liturgicorum: Notitiae 5 (1969) 333-334. o.) vö. továbbá Responsiones ad dubia, a Notitiae-ban 9 (1973) 153-154. o.); De unka interpretatione textuum liturgicorum: Notitiae 6 (1970) 84-85. o. Szentségi és Istentiszteleti Kongregáció: Epistula ad Praesides Conferentiarum Episcopalium de linguis vulgaribus in S. Liturgiam inducendis: Notitiae 12 (1976) 300-302. o.

[←120 ]

Vö. Istentiszteleti Kongregáció: Liturgicae instaurationes utasítás, 1970. szept. 5-én, 11. sz.: A. A. S. 62 (1970) 702-703. o.; A Római Misekönyv Általános Rendelkezései, 325. sz.

[←121 ]

Vö. uo. 1 1, 29, 68a. és 139. sz.

[←122 ]

Vö. alább az Olvasmányok rendjének szövegében.

[←123 ]

A zsoltárok számozását abban a rendben kell feltüntetni, ahogyan található a Zsoltárok Könyvében, amelyet a Nova Vulgata Pápai Bizottság adott ki (Vatikáni Nyomda, 1969).

Table of Contents

Impresszum

Tartalomjegyzék

A Magyar Katolikus Püspöki Kar előszava

Istentiszteleti Kongregáció határozata (1969)

Szentségi és Istentiszteleti Kongregáció határozata (1981)

A magyar fordítás jóváhagyása

A szentmise olvasmányrendje

Előzetes tudnivalók

I. Általános elvek az Isten Igéjének liturgiájához

II. Az igeliturgia a szentmisében

III. Feladatok és szolgálattevők a szentmise igeliturgiájában

IV. A miseolvasmányok elrendezése általában

V. Az olvasmányrend leírása

VI. Az olvasmányrend módosításai, népnyelvű fordításai és tartozékai

Táblázatok

Az egyházi év mozgó ünnepeinek táblázata

A szentleckék rendje az évközi vasárnapokon

Az olvasmányok rendje az évközi köznapokon

Szentírási könyvek címének rövidítése

Advent

Advent 1. vasárnapja

Advent 2. vasárnapja

Advent 3. vasárnapja

Advent 4. vasárnapja

Karácsonyi idő

December 25. – Urunk születése: Karácsony

Vigília mise

É

Pásztorok miséje

Ü

A Szent Család ünnepe (Vasárnap Karácsony nyolcada alatt)

Január 1. Szűz Mária, Isten anyja ünnepe (Újév)

Karácsony utáni 2.

Urunk megjelenése (Vízkereszt)

Vízkereszt utáni vasárnap: Urunk megkeresztelkedése

Nagyböjt

Nagyböjt 1. vasárnapja

Nagyböjt 2.

Nagyböjt 3. vasárnapja

Nagyböjt 4. vasárnapja

Nagyböjt 5. vasárnapja

Virágvasárnap, az Úr szenvedésének vasárnapja

Körmenet

Ünnepi mise

Nagycsütörtök, krizmaszentelési mise

Húsvéti szent háromnap és húsvéti idő

Nagycsütörtök,

Nagypéntek

Húsvétvasárnap, Urunk feltámadásának ünnepe

Húsvéti vigília